
Prolog 


Istoria filozofiei oculte este, fără îndoială, partea cea mai bizară, 
dar şi cea mai necunoscută, a antropologiei generale. Numărul 
mare de cărţi care discută despre acest subiect, deşi atestă in- 
teresul constant al publicului pentru fenomenele legate de el, 
împiedică, cu tot felul de consideraţii parazitare — care ţin cînd 
de un şarlatanism exaltat, cînd de un raţionalism restrictiv — 
cunoaşterea pe care o putem avea despre acest subiect. Este 
dificil să ne exprimăm asupra lui fără a cădea într-una din cele 
două extreme, credulitatea sau scepticismul, care dăunează, în 
egală măsură, obiectivităţii. Cînd sintem prea creduli faţă de 
faptele extraordinare relatate nu mai sintem capabili să avem 
despre ele o vedere de ansamblu judicioasă şi să le clasăm din 
nou cu un sens critic neştirbit. Invers, cînd răminem în faţa 
lor de un scepticism de neclintit riscăm să pierdem învăţâmin- 
tele preţioase pe care le conţin despre om şi lume, să consi- 
derăm feluritele păreri care au avut o reală influenţă asupra 
moravurilor drept divagaţii de vizionari. Iată de ce, păzindu-mă 
cu grijă de astfel de abuzuri de interpretare, vreau să abordez 
studiul magiei occidentale într-un spirit nou, să resping mul- 
ţimea de anecdote care o ridiculizează, să filtrez cu rigoare cre- 
dinţele şi potenţialităţile pe care le-a pus în practică şi s-o pre- 
zint sub o formă pe care cultura modernă s-o poată asimila. 
Folosesc mai degrabă termenul de filozofie ocultă (în consens 
cu autori clasici cum sînt Cornelius Agrippa şi Paracelsus care 
îşi numeau astfel disciplina) arătind că este vorba de expunerea 
unui ansamblu de principii, de dogme şi de metode; el este mai 
potrivit decît termenul ocultism inventat de Eliphas Lévi pentru 
a crea o mişcare analoagă cu romantismul şi socialismul şi care 
nu corespunde astfel decit unui curent născut în secolul al 
XIX-lea. Nu cred nici că putem vorbi serios de ştiinţe oculte, 
deoarece ştiinţele propriu-zise au trebuit, ca să ajungă la o dez- 

voltare pozitivă, să se desprindă de iluziile gîndirii magice ba 
chiar, la nevoie, să le combată. Această noţiune de filozofie 
ocultă este cu atit mai potrivită cu cît Pitagora, căruia i se atri- 
buie inventarea cuvîntului philosophia, a conceput el însuşi 
împărţirea acestei arte de a gîndi într-o cunoaştere exoterică, 
destinată profanilor, şi o cunoaştere ezoterică, rezervată numai 
iniţiaţilor. Membrii şcolii sale trebuiau să se lege prin jurâmint 
că vor păstra secretul învățăturilor lui; cel care-l divulga era 
considerat ca mort şi i se ridica o stelă funerară; aceasta a fost 
sancţiunea aplicată lui Hipparchos cînd a predat public pitago- 
rismul, în ciuda avertismentului dat de tovarăşul lui de învă- 
ţătură, Lysis. Obligaţia de a păstra secretul îl deosebea pe filo- 
zof de sofistul de rind.! Mai tirziu, Aristotel va transmite şi el 
o învăţătură acroamatică, adică pur orală, predată separat celor 
mai buni elevi ai lui şi cu conţinut diferit de cel de la cursurile 
publice şi din scrierile sale. Astfel se instalează tradiţia unei 
elite de gânditori ce aveau în seamă o doctrină secretă, de care 
trebuiau îndepărtate spiritele frivole şi care reflecta asupra unor 
subiecte pe care religia, ştiinţa şi învățămîntul laic refuzau să 
le aprofundeze; această doctrină nu era numai speculativă, ci 
voia să pună la dispoziţia adepților ei mijloace superioare pen- 
tru a conduce fiinţele şi pentru a înţelege lucrurile. 

Cum se face oare că la sfîrşitul secolului al XX-lea, cu toate 
progresele fizicii nucleare, ale medicinei, ale astrofizicii, ale psih- 
analizei se mai găsesc încă cititori pasionaţi de lucrări despre 
magie, vrăjitorie, astfel încît cantitatea tot mai mare de reviste, 
de conferinţe, de lucrări pe această temă capătă proporţiile unui 
fenomen sociologic? Este de prevăzut că în secolul al XXI-lea şi 
chiar mai tirziu se vor mai găsi amatori care să se dedice filo- 
zofiei oculte; evoluţia descoperirilor ştiinţifice nu va avea nici o 
influenţă în această privinţă. Această supravieţuire a unor cre- 
dinţe aşa-zis arhaice a fost pusă pe seama celor mai diferite 
cauze: unii au incriminat declinul religiilor şi au interpretat re- 
crudescenţa superstiţiilor populare ca pe o consecinţă a mate- 
rialismului; alţii au văzut în ea o aspirație intelectuală spre mi- 
raculos, o criză de civilizaţie, o expresie a neliniştii colective şi 
aşa mai departe. Pentru mine — şi aceasta formează una din 
liniile directoare ale studiului meu — filozofia ocultă este cerută 


1. Armand Delatte a subliniat faptul că ceea ce se ascundea erau 
ideile şi nu ritualurile: „După mărturia vechilor istorici, secretul privea 
teoriile“. (Etudes sur la littérature pythagoricienne, Paris, Honoré Cham- 
pion, 1915.) 

de structura spiritului uman, care conţine în mod inevitabil gîn- 
direa magică şi gindirea pragmatică. Gîndirea magică este ine- 
rentă inconştientului, gîndirea pragmatică provine din conşti- 
ent. Filozofia ocultă aparţine tuturor timpurilor pentru că ea 
sistematizează gîndirea magică pe care fiecare o poartă în sine, 
fie că o acceptă sau o neagă, că o cultivă sau o înăbuşă. Aceas- 
tă gîndire magică se manifestă neîngrădită în fabulaţia copiiilor, 
în vis şi în nevroză. Orice om a fost copil, orice om visează 
noaptea, orice om a trecut printr-o nevroză anxioasă în urma 
unui traumatism moral; orice om este deci susceptibil, în fie- 
care moment al vieţii sale, să asiste la apariţia, în psihicul lui, 
a unor paradigme ale magiei ancestrale. 

Copilăria, în primul rînd, este o adevărată şcoală a lumii 
oculte. Nu avem decit să observăm copiii din jurul nostru, să 
ne analizăm propriile amintiri, pentru a verifica această predis- 
poziţie pe care, de altfel, mari pediatri au codificat-o. Melanie 
Klein, studiind primii trei ani ai vieţii infantile, a remarcat „acte 
obsesionale de contravrăjitorie“, pe care le-a identificat cu „o 
protecţie împotriva dorințelor reale, mai precis împotriva dorin- 
telor de moarte“.2 După ea, într-adevăr, impulsurile distrugă- 
toare ale copilului îi provoacă frica de a fi omorît de ele iar el 
le neutralizează în acelaşi fel în care combate pericolele exte- 
rioare, utilizind „puterea magică a excrementelor sale“ (ceea ce 
explică agresivitatea urinară a băiatului, care asimilează peni- 
sul cu o armă). D. W. Winicott, descriind „experienţa de omni- 
potenţă“, cînd nou-născutul începe să facă deosebirea dintre eu 
şi non-eu, arată că acel nursing couple (cuplul simbiotic format 
din mamă şi pruncul ei) are deja o relaţie magică: „Încrederea 
în mamă face să apară un teren de joc intermediar în care îşi 
are sursa ideea de magie.“3 Pe de altă parte, Jean Piaget a de- 
finit cele patru grupe de acţiuni magice la copil cît şi diversele 
forme ale „animismului infantil“, care cuprind „obiceiurile ma- 
gice de a comanda lucrurilor“. El a deosebit o „perioadă de 
artificialism mitologic“, în timpul căreia orice copil îşi explică 
originea lumii într-un mod fantastic şi atribuie obiectelor o con- 
ştiinţă. Piaget a demonstrat că acest comportament nu este o 
refugiere în imaginar ci, dimpotrivă, începutul realismului, al 
participării la lumea din afară: „Ceea ce are specific stadiul ma- 


2. Melanie Klein, La Psychanalyse des enfants, trad. J. B. Boulanger, 
Paris, Presses Universitaires de France, 1969. 

3. D. W. Winicott, Jeu et réalité, trad. Claude Monod, Paris, Galli- 
mard, 1975. 

gic, în opoziţie cu stadiile ulterioare, este tocmai faptul că sim- 
bolurile încă mai sînt concepute ca făcînd parte din natura lu- 
crurilor. Magia este deci stadiul presimbolic al gîndirii.4 

Pentru individul ieşit din copilărie, devenit adult şi dedicat 
unor sarcini precise, unor calcule cu eficacitate imediată, visul 
nocturn este evocarea constantă a vechilor iluzii magice, mai 
curînd uitate decit anulate. În filmul interior al omului care 
doarme, vrăjitorul refulat în el de viaţa cotidiană îşi ia revanşa, 
conversează cu părinții morţi, face să apară fantome şi face 
minuni, îşi desfăşoară arsenalul de formule vrăjitoreşti şi de 
sacrificii rituale pentru a-şi rezolva dificultăţile lăuntrice. Iată 
de ce somnul a apărut dintotdeauna, la toate popoarele, ca un 
contact cu lumea supranaturală, prin care aceasta ar da aver- 
tismente sibilinice. Astăzi, reducînd visul la îndeplinirea unei 
dorinţe inconştiente care se maschează pentru a scăpa de cen- 
zura conştientului, psihanaliştii au lămurit semnificaţia viselor 
aşa-zis premonitorii. Totuşi, mecanismul condensării, al depla- 
sării, al dramatizării pe care psihanaliza l-a dezvăluit în „munca 
de vis“ este cel al activităţii incantatorii primitive. Însuşi Freud, 
făcîndu-şi autoanaliza, a notat vise în care materialul simbolic 
emana din temerile sale superstiţioase.5 Deoarece dorinţele in- 
conştiente sînt indestructibile, spiritul nu se crede în stare să 
le depăşească decit prin mijloace miraculoase. Gîndirea magică 
intră în acţiune de fiecare dată cînd intervine o problemă în 
faţa căreia gîndirea pragmatică este neputincioasă. Astfel, visul 
în stare de veghe, propriu celor pasionaţi, nerăbdători de a re- 
uşi, împrumută procedeele miraculoase ale visului nocturn. 
Ambiţiosul care-şi doreşte o victorie, îndrăgostitul arzînd de do- 
rinţa de a-şi îmbrăţişa, în sfirşit, iubita, cel frustrat gîndind la 
răzbunare elimină anxietatea eşecului prin reverii adesea ab- 
surde, care fac să dispară ca prin farmec obstacolele. Pînă şi 
oamenii de acţiune păstrează o astfel de nevoie de control iraţio- 
nal al destinului, aşa încît îl vom vedea pe cardinalul de Riche- 
lieu consultindu-l pe astrologul Jean-Baptiste Morin, pe gene- 
ralul Bonaparte punînd-o pe Marie-Anne Lenormand să-i dea 
în cărţi, pe cancelarul Hitler urmînd sfaturile magului berlinez 
Eric Hanussen. 


4. Jean Piaget, La Représentation du monde chez lenfant, Paris, 
Presses Universitaires de France, 1947. 

5. Cf. Didier Anziceu, L'Auto-analyse de Freud et la découverte de la 
psychanalyse, vol. II, pp. 561-571, Paris, Presses Universitaires de 
France, 1975. 

În sfirşit, în nevroze şi psihoze se revarsă prea-plinul gîndirii 
magice, aşa cum am putut să constat cu regularitate pe vremea 
cînd, pregătind o lucrare de diplomă în psihologia patologică, 
asistam în fiecare săptămînă la prezentarea bolnavilor mintali 
la spitalul Sainte-Anne. Unul dintre ei, de exemplu, un caz de 
delir parafrenic, sosise la spital cu două valize, una cu sem- 
nul —, cealaltă cu semnul + ; le considera ca fiind cei doi acu- 
mulatori care-i alimentau magnetismul creierului. La şedinţa dè 
chestionare, şi-a ridicat brusc braţele în sus: „Făcind gestul 
acesta, ne-a explicat el, îi oblig pe toţii porumbeii adunaţi acum 
în Place de l'Opera să-şi ia zborul.“ În faţa convingerii neclintite 
din privirea sa, mi-am spus că se agăța cu disperare de ideea 
unei atotputeri fictive ca să-şi compenseze slăbiciunea într-o 
lume care gândea după norme, ca un copil care se joacă de-a 
stăpinul universului pentru a se elibera de angoasa dependen- 
tei faţă de adulţi. În acelaşi fel, în stare normală, oameni cu 
intelectul bine organizat reacţionează împotriva instanţelor su- 
perioare ce nu pot fi definite prin credinţe, printr-o apărare sim- 
bolică, încercînd să le dirijeze. Gindirea magică este o funcţie 
reparatoare a Eului. 

Pentru a descoperi caracterul inevitabil al acestui proces 
este suficient să-i citim pe poeţii la care s-a rupt, în urma unei 
crize morale, bariera ce stăvilea revendicările inconştientului. 
Nu studiind procesele de vrăjitorie vom putea înţelege cel mai 
bine modul de a gîndi al unui vrăjitor din Evul Mediu aflat di- 
naintea unui torţionar al Inchiziției care, la rîndul lui, credea 
în farmece, ci citindu-l pe Antonin Artaud acuzindu-şi persecu- 
torii: „Unii încearcă să mă facă să trec drept nebun, drept de- 
reglat, deoarece cred în magie şi nu încetez să spun că se fac 
împotriva mea uneltiri magice de un fel aparte. (...) Pămîntul 
este, la anumite ore ale nopţii, în anumite zile ale anului, ale 
lunii sau ale săptăminii o imensă arenă de vrăjitorii, foarte bine 
camuflată şi pe care nimeni nu o vede, dar care dirijează eve- 
nimentele.“6 Credinţa în magie nu este în nici un caz dovada 
unui dezechilibru psihotic; dimpotrivă, acest dezechilibru, dez- 
văluind straturile adinci ale personalităţii, arată cît de fireasca 
este credinţa aceasta. Bolnavul mintal îşi asumă, în paroxism 
şi cu totală spontaneitate, gindirea magică pe care nu mai reu- 
şeşte s-o subordoneze gîndirii sale pragmatice. Iar poetul alie- 
nat, rămînînd un clarvăzător pînă şi în cele mai cumplite chi- 


6. Antonin Artaud, Suppâts et Suppliciations, Paris. Gallimard, 1978. 

nuri spirituale ale sale, explică mai bine ca oricine sensul pe 
care-l prezintă realitatea după acest dezacord interior. 

Gindirea magică include două principii indispensabile vieţii 
umane şi de care gîndirea pragmatică nu ştie să se folosească: 
cunoaşterea prin intuiţie şi raționamentul analogic. Intuiţia este 
un fel de instinct intelectual care avertizează omul despre ce e 
bun sau rău pentru el; raționamentul analogic stabileşte cores- 
pondente între fiinţă şi univers şi le apreciază calităţile în func- 
ţie de asemănările sau neasemănările constatate. Descoperirile 
făcute astfel sînt atît de „realiste“ încît timp de secole medicina 
a fost asociată cu magia; de fiecare dată cînd a fost vorba de 
a învinge nişte imposibilităţi s-au folosit procedee magice, aban- 
donate cînd aceste imposibilităţi au putut fi învinse altfel. În 
India Vedelor, atharvan-ul (medic din casta preoţilor, luindu-şi 
ştiinţa din Atharva-Veda), cînd venea să moşească o femeie, în- 
cepea prin a dezlega nodurile care erau în casă pentru ca par- 
turienta să nu rămină înnodată din pricina lor. Pe un bolnav 
îl stropea cu apă în care se afla unt topit, îl ştergea de sus în 
jos, totdeauna în acelaşi sens, pentru a duce boala câtre pi- 
cioare, pe unde aceasta trebuia să plece. Făcea să dispară ur- 
mele unei boli sub alifii şi prafuri colorate şi spunea că bolnavul 
e vindecat. Îngrijirile lui nu erau lipsite de reuşite: invocările 
adresate zeilor, fumigaţiile cu lemn aducător de bine aveau re- 
zultate dintre cele mai bune asupra moralului pacientului iar 
remediile extrase din vegetale făceau restul. În caz de muşcă- 
tură de şarpe, atharvan-ul înălța o rugăciune zeului şerpilor, 
Takshaka, dar administra şi un vomitiv rănitului, a cărui rană 
era suptă, cauterizată cu un cărbune aprins şi spălată cu un 
decoct de plante.7 

Fără intuiţie şi analogie, nici o civilizaţie n-ar fi avut vreo 
validitate: nu trebuie să subestimăm materialele furnizate de 
aceste două metode care leagă imaginaţia cu observaţia. Medicii 
chinezi foloseau, împotriva inflamaţiei pleoapelor, o pomadă fă- 
cută din excremente de liliac: acest fapt a apărut ca o super- 
stiție ridicolă pînă cînd un chimist, analizind numitele excre- 
mente, a descoperit că ele conţineau mai multă vitamină A decît 
ficatul de peşte. În Egiptul faraonilor din timpul celei de a 
XVIII-a dinastii, medicii aplicau în cazul bolilor de ochi, conform 
rețetelor din papirusul Ebers, lapte de la o femeie care născuse 
un băiat (pentru că li se părea mai robustă); probabil că laptele 


7. Cf. Victor Henry, La Magie dans l'Inde antique, Paris, Dujarric, 
1904. 

de femeie are calităţi oftalmologice deoarece chirurgul englez 
John Arderne îl recomanda la Londra, încă în secolul al XIV-lea, 
drept colir (dar prefera pe cel al unei femei care a născut o fată, 
socotindu-l mai fluid). Ideile ciudate ale gîndirii magice au per- 
mis uneori să se compenseze lipsa de mijloace tehnice dintr-o 
epocă. lar atunci cînd erau ineficace, ele foloseau cel puţin la 
evitarea descurajării, avînd în vedere că o certitudine iluzorie 
este mai bună decit chinul unei incertitudini. 

Autorii raţionalişti consideră domeniul ocultului drept un 
ansamblu de rătăciri ideologice de care ne-am dezbărat cu aju- 
torul raţiunii discursive şi al ştiinţei; ei nu acceptă să-l explo- 
reze decît ca să măsoare drumul cunoaşterii parcurs de specia 
umană şi ca să o ferească pe viitor de rătăciri asemănătoare. 
Chiar şi Alfred Maury, în La Magie et lAstrologie, şi-a limitat 
erudiţia la această perspectivă îngustă. Punctul meu de vedere 
admite, dimpotrivă, că nu am ieşit total din credinţele magice 
şi că, probabil, nu vom ieşi niciodată: omul cel mai raţional din 
lume le păstrează în el, estompate şi deghizate. Ele nu tind să 
dispară, ci să se ascundă din ce în ce mai adînc sub aparenţe 
logico-pragmatice. În loc, deci, de a considera aceste credinţe 
magice drept literă moartă, trebuie să vedem în ele semnele vii 
ale unei stări de spirit, în perpetuă evoluţie de-a lungul timpu- 
rilor. Ele corespund unor resurse psihice permanente ale ome- 
nirii, pe care filozofia ocultă vrea să le definească, să le ampli- 
fice şi să le folosească pentru binele individului, ceea ce face 
ca studierea ei să fie indispensabilă, printre altele, pentru o 
bună apreciere a evoluţiei fiinţei umane. 

În aceste condiţii, este regretabil că, în pofida multitudinii 
de publicaţii specializate, nu există astăzi o istorie a filozofiei 
oculte care să-i compare aspectele şi autorii într-o panoramă 
făcută cu acea preocupare pentru exactitate cu care se lac isto- 
riile filozofiei clasice. Intenţia mea a fost să remediez această 
lipsă esenţială a scrierilor sociologice. Hubert şi Mauss care, la 
începutul secolului, au numit magia „un fenomen social“, mai 
spuneau: „Nimeni nu ne-a dat pînă acum noţiunea clară, com- 
pletă şi satisfăcătoare a magiei, de care nu putem să ne lip- 
sim.“8 Comparînd sistemele specifice ale indienilor din triburile 
Cherokee, Huron, Ojibway, ale malaiezienilor din strîmtori, ale 
brahmanilor din India Vedelor, ei au îndreptat cercetările pe 
făgaşul etnologiei, de unde acestea nu mai pot să iasă. Istoricii 


8. Henri Hubert şi Marcel Mauss, „Esquisse d'une théorie générale de 
la magie“, în: L'Année sociologique, Anul 7, 1902-1903. 

religiilor, etnologii, psihanaliştii, sociologji au tendinţa să se re- 
fere, cînd apreciază gîndirea magică, mai curind la comunităţile 
sălbatice sau ţărăneşti decit la comunităţile urbane. Malinowski 
a căutat-o printre triburile din Insula Trobriand, Georges Du- 
mezil a acordat prioritate miturilor indo-europene. Claude 
Lévi-Strauss şi-a consacrat teza indienilor Nambikwara şi cea 
mai mare parte din Mythologies „cimpului mistic“ al indienilor 
Klamath şi Modoc de lingă Munţii Stincoşi. Mircea Eliade s-a 
ocupat cu precădere de tehnicile extazului din şamanismul si- 
berian, Geza Roheim şi-a întemeiat antropologia psihanalitică 
pe observarea aborigenilor din Australia. Toate aceste lucrări 
ne-au ajutat să concepem mai bine mentalitatea primitivă, dar 
sfirşesc prin a ne face să uităm că există acţiuni magice cu 
mult mai extraordinare făcute de „oameni civilizaţi“ în oraşele 
Europei; este tocmai ceea ce voi demonstra. Mania exotismului 
a ajuns într-un asemenea punct încît ni se pare că aflăm mai 
mult din autobiografia unui vrăjitor Hopi, Don Tayalesva, decit 
din cea a unui mag din Renaştere, Gerolamo Cardano. Chiar şi 
eseurile de ereziologie despre sectele europene neglijează total 
aportul doctrinelor ocultiste din secolul al XIX-lea şi nu-i citea- 
ză deloc pe Fabre d'Olivet şi pe Papus. Există, pretutindeni, o 
lacună persistentă în aprecierea fundamentelor spiritului occi- 
dental, care justifică încercarea mea de a o acoperi. 


Originile magiei occidentale 


Principiul meu iniţial este că istoria filozofiei oculte nu începe 
decît o dată cu creştinismul: îmi susţin acest postulat cu nu- 
meroase exemple şi cu o analiză a raporturilor dintre sacru, 
religios şi magic. În mod obişnuit, nu se face o deosebire între 
magia orientalilor şi cea a occidentalilor ca şi cum, din timpu- 
rile vechi şi pină la cele moderne, aceste două magii ar aparţine 
unui acelaşi sistem. Or, nu le putem pune în balanţă pentru 
simplul motiv că în vechiul Orient şi în Antichitatea greco-ro- 
mană sacrul depindea de un ansamblu în care magia şi religia 
se confundau. Un asirian care pronunţa o formulă magică îm- 
potriva lui Pazuzzu, care simboliza vintul de sud-vest, o asi- 
riană care oferea o pereche de încălțări lui Lamashtu, persecu- 
toarea femeilor însărcinate, ca s-o determine să se întoarcă în 
lăcaşul ei subpămîntean, nu erau condamnaţi de shangu — 
preoţii templelor. Un egiptean din vremea Regatului nou care-şi 
punea vreo amuletă la încheietura mîinii, fie un „ochi al lui 

Horus“, fie un „stilp djed“, nu avea de ce să-şi atragă dezapro- 
barea preoţilor din Karnak. Un grec care voia să-şi cunoască 
viitorul într-un manteion, sanctuar al divinaţiei, sau care utiliza 
formule de evocare a spectrelor în cadrul cultului Hecatei nu 
scandaliza pe nimeni. Un roman care consulta haruspiciul cu 
privire la destinul lui, care refuza să iasă din casă din cauza 
unei presimţiri sau a unui vis nu contravenea religiei lui. Pe 
cînd un creştin din primele secole care folosea talismane, in- 
cantaţii, procedee divinatorii făcea un lucru contrar textelor 
apostolice, contrar interdicţiilor împotriva astrologiei şi a farme- 
celor decretate în 366 de Conciliul din Laodicea, apoi de con- 
ciliile următoare de la Agde, Orleans, Auxerre, Narbonne. Pă- 
rinţii Bisericii au avut grijă să arate că sacrul nu era tot una 
cu magicul şi că era în exclusivitate un fapt al religiei; aşa încît 
magia, disociată de religie, lăsată deoparte, a încercat să se ali- 
eze cu filozofia pentru a-şi dovedi importanţa şi a se transforma 
în ideologie de opoziţie. 

Nu trebuie să ne lăsăm înşelaţi, în această privinţă, de legile 
care au fost uneori promulgate, înaintea creştinismului, împo- 
triva magicienilor; ele nu însemnau că se voia separarea reli- 
giosului de magic. Dacă primele articole ale codului lui 
Hammurabi, în Mesopotamia, vorbesc de pedepsele la care se 
expuneau vrăjitorii este aşa pentru că se fâcea o deosebire între 
preoţi, dedicați magiei defensive, şi vrăjitori, care practicau ma- 
gia ofensivă. În temple existau trei clase de magicieni oficiali: 
barii (ghicitorul), ashipu (cel care făcea incantaţii) şi mashma- 
shu (purificatorul). Tot aşa, mai tirziu, în Roma antică, unde 
Colegiul Pontifilor şi Colegiul Augurilor exercitau înalte prero- 
gative magice şi unde împăratul Claudiu a constituit corporaţia 
tempestarilor toscani, specializaţi în arta fulgurală (adică arta 
de a atrage sau de a îndepărta fulgerele), Legea celor Douăspre- 
zece Table sancţiona numai folosirea magiei în scopuri rele. Le- 
gea Cornelia pedepsea două feluri de delicte: veneficium (de la 
venenum, venin) prepararea de otrăvuri, amestecuri abortive 
sau filtre de iubire şi uciderea prin defixio. Defixio era o tăbliță 
de plumb pe care se înscria un blestem la adresa unei persoa- 
ne, cu formule scrise cu „litere efesiene“; se punea această tă- 
bliţă în mormîntul unei persoane moarte prematur cu scopul 
de a-l supune pe duşmanul desemnat unei influenţe mortale. 
Cind a murit Germanicus, s-au găsit defixiones împotriva lui 
iar Pisones a fost acuzat de folosirea lor. Severitatea unor îm- 
păraţi împotriva magicienilor provenea din teama lor de a fi 
otrăviţi sau depăşiţi de tulburări sociale: August a pus să fie 


14 ISTORIA FILOZOFIEI OCULTE 


arse cărţile divinatorii, Tiberiu a exilat în Sardinia patru mii de 
astrologi, Vespasian i-a gonit din Roma pe astrologii din timpul 
domniei lui (păstrindu-l însă pe cel mai celebru, Barbillius, lin- 
gă el), pentru a-i lipsi pe cetăţeni de mijloacele de a cîntări şan- 
sele unui complot.9 În procesele de magie, valoarea religioasă 
a acesteia nu era pusă la îndoială. Autorii care au încercat, la 
acea dată, s-o critice erau epicurieni, adică spirite ce puteau 
foarte bine fi comparate cu materialiştii atei din secolul al 
XVIII-lea. Puţini la număr, ei n-au împiedicat magia şi religia 
să meargă împreună ba chiar să se amplifice prin aporturile 
din Egipt. 

Dimpotrivă, creştinismul, chiar de la apariţia lui, a combă- 
tut vehement toate cultele orientale şi greceşti care-l preceda- 
seră şi a acuzat riturile şi credinţele legate de ele ca fiind în- 
fiorătoare. Începînd cu Constantin şi Constituţia lui din 319, 
care ameninţa cu moartea prin foc pe acel haruspiciu care va 
intra într-o casă şi cu deportarea pe cel care-l va primi, şi pină 
la Teodosie a cărui lege din 395 aboleşte toate obiceiurile păgine 
iar apoi, în secolul al VI-lea, Codul represiv al lui Iustinian, 
împărații creştini au urmărit cu înverşunare divinaţia, sacrifi- 
ciile aduse zeilor, cultul zeilor căminului; pedepsele mergeau de 
la confiscarea bunurilor pînă la pedeapsa cu moartea. În trecut, 
numai practicarea ilegală a magiei sau folosirea ei în scopuri 
criminale era pedepsită; de acum înainte, credinţa în magie, 
chiar dacă nu avea urmări, era pedepsită. Părinţii Bisericii au 
dus un adevărat război sfint împotriva superstiţiilor, prin scris 
şi prin faptă, căci ţările pe care trebuiau să le creştineze ţineau 
la vechile lor divinităţi. Oraşul Florenţa s-a convertit la creşti- 
nism cerînd să păstreze statuia zeului Marte, protectorul locui- 
torilor săi; acest lucru i-a fost acordat cu condiţia ca florentinii 
să distrugă templul lui Marte şi să-i pună statuia pe malul rî- 
ului Arno.10 

A fost deosebit de greu să se învingă puternicul atavism pă- 
gin al Galiei: religia galică, cu ai săi douăzeci şi cinci de zei şi 
patrusprezece zeițe, cu sacrificiile sale omeneşti închinate lui 
Esus, Teutates şi Taranis, cu clasa sa sacerdotală de Druizi şi 
Eubagi, unindu-se cu religia romană, crease unul din popoarele 


9. Alfred Maury a văzut just: „Stăpinii imperiului credeau în divi- 
naţia astrologilor, dar ei voiau să-şi rezerve numai pentru ei avantajele.“ 
La Magie et l'Astrologie, Paris, Didier, 1877. 

10. Cf. Arthur Beugnot, Histoire de la destruction du paganisme en 
Occident, Paris, Didot, 1835. 

cele mai superstiţioase din Occident. Evanghelizarea Galiei, la 
sfirşitul secolului al IV-lea, de către sfintul Martin, pe atunci 
episcop de Tours, aşa cum o povesteşte discipolul său, Sulpi- 
cius Severus, a fost o acţiune de vandalism cucernic: pretutin- 
deni pe unde trece ne este arătat spărgînd statui şi incendiind 
temple. Fără odihnă, galii se aruncă asupra lui dar rămin îm- 
pietriţi sau cad la pămînt de îndată ce el îşi face semnul crucii. 
În regiunea Berry, unde este împiedicat să dea foc unui templu, 
stă trei zile în rugăciune iar doi îngeri înarmaţi cu lâncii şi scu- 
turi apar pentru a opri mulţimea în timp ce el dă foc templului. 
Sfintul Martin converteşte populaţia prin miracolele lui: învie 
trei morţi, sărută un lepros „al cărui chip hidos înspâimînta pe 
toţi“, şi care, a doua zi, îi mulţumeşte „cu o faţă sănătoasă şi 
rumenă“.!l Cu atit mai mult îi dispreţuia prelatul pe zeii ro- 
mani, cu cît aceştia îl vizitau în locuinţa lui din Marmoutier, 
unde se retrăsese, şi discutau cu el: „Deosebit de nesuferit îi 
era Mercur; Jupiter, spunea el, era stupid şi grosolan.“12 
Pentru a dezrădăcina păgînismul, autorii creştini au utilizat 
propaganda folosind miraculosul, opunind miturilor păgîne 
unde acționau zeii, vieţi de sfinţi unde oamenii cu credinţă ade- 
vărată îndeplineau cu uşurinţă tot ceea ce era imposibil. Con- 
secinţa neaşteptată a fost înlocuirea vechilor superstiții cu al- 
tele noi. Hagiografii povestesc că sfintul Simplicius, pentru a se 
dezvinovăţi de o falsă acuzaţie, a luat în miîini cărbuni aprinşi 
fără a se arde şi că sfintul Brice a făcut acelaşi lucru. Din 
această cauză, din secolul al VI-lea şi pînă în secolul al XIII-lea, 
s-a practicat în Franţa proba cu fierul înroşit sau cea cu apă 
clocotită pentru a dovedi cine era hoţ. Într-un articol din 593, 
adăugat Legii salice, s-a decretat că un om acuzat de furt va fi 
considerat vinovat dacă va suferi arsuri la proba cu focul. El 
era obligat să-şi vire braţul, uneori pînă la cot, într-un cazan 
cu apă clocotită ca să scoată de acolo un inel pus dinainte; sau 
să ţină în mină un fier înroşit (numit vomer deoarece semăna 
cu un brăzdar de plug) şi să-l ducă la o oarecare distanţă. O 
altă variantă a probei cu fierul înroşit consta în a-l face pe acu- 
zat să meargă în picioarele goale pe şase fiare înroşite pînă la 
incandescenţă (sau nouă, sau douăsprezece, în funcţie de de- 
licte); ca să nu fie condamnat, el trebuia să se arate insensibil. 
Un preot, Pierre le Brun, ne dezvăluie: „În secolele al X-lea şi 
al XI-lea, existau mînăstiri care priveau ca pe un drept deosebit 


11. Sulpicius Severus, Vie de saint Martin, trad. Richard Viot, Tours, 
Mame, 1861. 
12. Ibid. 

binecuvintarea focului şi păstrarea fiarelor şi a cazanelor desti- 
nate acestei folosiri.“13 

Am putea foarte bine să mai adunăm şi alte exemple despre 
influenţa literaturii hagiografice. Autorul lucrării La Vie de saint 
Bernard spune că el a declanşat moartea tuturor muştelor din 
miînăstirea Foigni, din dioceza Laon, spunînd numai: Excommu- 
nico eos (le excomunic). Tot aşa, în secolul al XV-lea, vom găsi 
nenumărate sentinţe ale Oficialilor” din Lyon, Autun, Mâcon 
prin care se excomunicau animale. Jean Milon, Oficial în Troyes 
la 1516, a declarat că, dacă nu vor ieşi în termen de şapte zile 
din cîmpurile pe care le stricau, animalele vor fi blestemate şi 
anatemizate.14 Pentru orice fleac, ţăranii au început să facă 
exorcisme, binecuvintări şi rugăciuni, să prefacă în magie sim- 
bolismul creştin, încît a trebuit să li se interzică „să aibă asupra 
lor Evanghelia, relicve, certificate de confesiune sau acte emise 
de preoţi, cordoane sau brățări pe care erau înscrise cuvinte 
sfinte sau cruci“.15 Aşadar, superstiţiile creştine se substituiau 
superstiţiilor păgîne şi, pentru a lupta împotriva noului spirit 
pe care ei înşişi îl dezlănţuiseră, teologii au împărţit superstiţiile 
în opt categorii: arta notorie (care consta în a scrie semne ciu- 
date, în a pronunţa vorbe necunoscute), zadarnica pază (a face 
anumite gesturi sau acţiuni aşa-zis rituale), cultul necuvenit sau 
cultul fals („a te închina la cine nu trebuie sau într-un fel ne- 
potrivit“ 16), cultul superfluu (cînd se adaugă liturghiei creştine 
practici exagerate de adoraţie!?7), magia (folosirea farmecelor), 
idolatria („cult divin adus creaturii“), fereli pentru păstrarea sa- 
nâtăţii (cum ar fi acel „pater de singe, adică un fel de boabe ca 


13. Pierre Le Brun, Histoire critique des pratiques superstitieuses, 
ediţia a 2-a revizuită. Amsterdam, Jean-Frederic Bernard, 1733. 

* Oficial — termen din dreptul ecleziastic desemnind pe judecătorul 
ecleziastic delegat de episcop pentru a împărţi dreptatea în locul său 
(n.t.). 

14. Pierre Le Brun, op. cit. 

15. Ibid. 

16. Jean-Baptiste Thiers, preot din Champrond, Traité des supersti- 
tions, Paris, Antoine Dezallier, 1679. 

17. La rubrica cultul superfluu, J.-B. Thiers include rugăciuni ca 
„barba lui Dumnezeu“ şi „Tatăl nostru alb“ care asigură intrarea în para- 
dis dacă le spui în fiecare zi sau acţiuni ca „să duci în faţa de masă care 
s-a pus în ziua de Crăciun griul ce va fi semănat, ca el să iasă mai bine şi 
să fie mai frumos“. La rubrica zadarnica pază, el vorbeşte de cei „care 
scuipă pe pantoful de la piciorul drept înainte de a şi-l pune, ca să se 
păzească de vrăji“. Magia înseamnă „să nu laşi oamenii să doarmă pu- 
nîndu-le în pat un ochi de rindunică“ etc. 

de mătănii pe care le are o persoană asupra sa pentru a opri 
hemoragiile“18). 

Această îndirjire de a face ca gîndirea religioasă să triumfe 
împotriva gîndirii magice furniza nişte idei excelente pe care nici 
un filozof antic nu le avusese vreodată; dar ea era însoţită de 
o campanie de denigrare a celor trei mii de ani care au precedat 
era creştină. lată de ce s-a format o rezistenţă pentru a menţine 
spiritul cultelor htoniene în care filozofii voiau să vadă adevă- 
ruri ce nu trebuiau lăsate să se piardă. Au fost reţinute, ca un 
tezaur de înţelepciune acumulat din negura timpurilor, princi- 
piile combinate ale pitagorismului, orfismului, ale misterelor 
eleusine, ale religiilor pelasgilor, etruscilor, egiptenilor, hitiţilor, 
fenicienilor, mergind pînă la originile Sumerului. Ca urmare, a 
existat la aceşti filozofi revoltați o tentativă de recuperare a ideo- 
logiei păgîne în cadrul creştin, adică exact ceea ce trebuie sa 
înţelegem prin filozofie ocultă. Nu există o magie occidentală fără 
moştenirea lăsată de magia asiro-babiloniană; este o afirmaţie 
pe care o admit cu condiţia să se adauge: nu există magie oc- 
cidentală fără întemeierea creştinismului, pe care aceasta l-a 
contestat uneori iar alteori i-a servit de interpretare suplimen- 
tară. 

Această mişcare, constituindu-se încă din secolul I, o dată 
cu Gnoza, are particularitatea că nu este un păgînism întirziat, 
ci invocă Tradiţia; ea luptă pentru a salva, în faţa atacurilor 
neîncetate ale creştinismului, religiile anterioare din Egipt, din 
India, Persia, Grecia şi Etruria, fără a prefera pe una alteia şi 
tratindu-le pe toate ca pe elemente ale unui aceluiaşi fond cul- 
tural. Iar în această Tradiţie, slujită de iniţiaţi care deţineau o 
„ştiinţă ascunsă“, care este totodată o „ştiinţă a ceea ce este 
ascuns“, ea înglobează chiar creştinismul cu ceea ce are el mai 
bun, reluînd argumentarea teologică a acestuia şi folosind o 
parte din miraculosul său. Tradiţia va reflecta ideile noii cre- 
dinţe, în sincretism cu cele ale vechilor culte, deoarece se mîn- 
dreşte că poate cuprinde toate aspiraţiile omenirii. Ea se va 
sprijini tot atît de bine pe Biblie ca şi pe Vedele din India, pe 
Zend-Avesta Persiei şi chiar pe Versurile de aur ale lui Pitagora, 
compilaţie a unui discipol din epoca tirzie, pentru a nu lăsa 
spiritul omenesc să se cantoneze într-o singură dogmă, ci a-l 
deschide către o cunoaştere nelimitată a transcendenţei. 

Printre deţinătorii Tradiţiei oculte s-a răspîndit de la bun 
început convingerea că există un creştinism ezoteric, în care au 


18. Pierre Le Brun, op. cit. 

pătruns misterele antice şi că acolo se află adevărata învăţătură 
încredinţată de sfintul Pavel lui Timotei. Ei i-au pus pe lista 
reprezentanţilor săi pe slintul Denis Areopagitul, iniţiat în mis- 
terele lui Isis, înainte de a fi devenit episcopul Atenei; pe iulian 
Apostatul, împăratul creştin care a vrut să reintroducă cultul 
Cibelei; pe Synesius, episcop de Ptolemais, educat la şcoala fi- 
lozofilor din Alexandria; pe Raymundus Lullus, „doctorul ilumi- 
nat“, care a opus scolasticii a sa Ars magna, metodă combina- 
torie pe care a explicat-o în 1287 la Universitatea din Paris; şi 
pe mulţi alţii pe care îi vom studia mai încolo. 

Acest termen de „creştinism ezoteric“, considerat scandalos 
cînd a fost inventat de ocultişti, este acum folosit de toţi teolo- 
gii. Nu numai că au existat preoţi care au practicat magia (iar 
unii au fost pedepsiţi cu severitate pentru acest lucru), dar 
chiar cei care au combâtut-o au crezut neabătut în ea şi i-au 
acreditat noţiunile în rîndul oamenilor. Totuşi, acest creştinism 
ezoteric trebuie judecat aşa cum a fost el în realitate, deoarece 
i s-a amplificat importanţa cu legende; a fost văzut acolo unde 
nu era, în loc să fie evaluat prin adevărații lui reprezentanţi. 
Jurisconsultul Ulpian a semnalat acele improbatae lectionis ale 
literaturii creştine primitive, scrieri publicate sub nume false; 
acelaşi lucru s-a petrecut în tabăra Tradiţiei. Pentru a justifica 
vrăjitoria, unele cărţi de magie au fost atribuite regelui Solo- 
mon, lui Albert cel Mare sau papei Honorius al III-lea; tratate 
de alchimie au fost puse pe seama unui călugăr care n-a existat 
niciodată, Basil Valentin. Toate aceste scrieri aprocrife, aceste 
false biografii, care îi înşală şi astăzi pe diverşii „specialişti“, 
trebuie să fie lămurite printr-o erudiție corectă dacă vrem să 
separăm marile principii de inepţii. 

incă de la sfirşitul secolului la XV-lea, ezoteriştii preocupaţi 
de a reconcilia iudaismul şi creştinismul au recomandat căldu- 
ros Cabala, doctrina mistică secretă a israeliților. Derivînd din 
verbul ebraic kabal (a primi, a transmite), Cabala este transmi- 
terea, de-a lungul timpurilor, a ceea ce ştia Adam înaintea Că- 
derii: cunoaşterea originară, magia supremă, orice religie şi 
orice ştiinţă nefiind decit o aproximaţie a acestei cunoașteri. 
Într-adevăr, în Eden, îngerul Raziel îi adusese din cer lui Adam 
o carte care conţinea explicaţii asupra tuturor lucrurilor, expli- 
caţii neştiute nici de îngerii superiori: „În mijlocul cărţii era gra- 
vat misterul «Înţelepciunii eterne» cu ajutorul căreia se desco- 
peră cele o mie cinci sute de chei care nu sînt încredințate nici 
unui locuitor al cerului.“19 Cabaliştii, pretinzind că reconstituie 


19. Sepher ha-Zohar, trad. Jean de Pauly, vol. I, Paris, Ernest Leroux, 
1906. 

învăţătura acestei cărţi pierdute de Adam, se lăsau în voia unor 
speculaţii îndrăzneţe despre Vechiul Testament, spre indignarea 
teologilor creştini şi chiar a teologilor evrei anticabalişti care nu 
acceptau să aşeze Zoharul, lucrare majoră a Cabalei, alături de 
Talmud (cartea sfintă cea mai veche, terminată în 499). 

Înţelegem acum că, pentru ca filozofia ocultă să se nască, 
era nevoie de o perioadă în care religiile păgine să fie violent 
contestate, ceea ce i-a determinat pe unii gînditori să nu le exa- 
mineze separat, ci în bloc, şi să le desprindă spiritul comun. 
Era nevoie, de asemenea, de exemplul misticii evreieşti care, 
sub numele de Cabală, cinstea o Tradiţie anterioară chiar lui 
Moise şi care-şi lua sursa din Eden. În sfirşit, era nevoie să se 
apuce creştinismul să demonstreze superioritatea gîndirii reli- 
gioase faţă de gîndirea magică, aducînd drept dovezi propriile 
sale poveşti fantastice, în care s-a întărit o mentalitate nouă 
care visa la o supermagie legitimă. Din toate acestea a ieşit o 
doctrină generală, răspîndită în mod confuz printre gnosticii, 
alchimiştii şi astrologii din Evul Mediu, înainte. ca ea să fie ofi- 
cial denumită philosophia occulta, în 1533, cînd statutul a înce- 
put să-i fie definit. 


Cautarea secretului secretelor 


Cel care a inaugurat filozofia ocultă a fost Heinrich Cornelis 
Agrippa von Nâttesheim, zis Cornelius Agrippa, născut în 1486 
la Köln, medic, jurist şi teolog, mare răzvrătit al Renaşterii, care 
avea să tragă multe ponoase de pe urma temperamentului său 
combativ. Doctor în arte la douăzeci de ani, după ce a studiat 
dreptul, medicina, filozofia şi limbile, a fost mai întîi soldat în 
Spania, în slujba regelui Aragonului. A venit apoi în Franţa un- 
de a încercat, în 1509, să fie profesor de literatură sacră la 
D6le; dar, de la primele cursuri, făcînd studiul comparat al re- 
ligiilor şi afirmind că religia catolică era cea mai bună, a mai 
spus că trebuia, cu toate acestea, să-ţi păstrezi faţă de ea li- 
bertatea de analiză; imediat, ordinul Cordelierilor s-a coalizat 
împotriva lui şi a obţinut izgonirea lui din oraş. După ce a stat 
la Londra, unde a scris comentarii la epistolele sfintului Pavel, 
a profesat teologia la Köln, în 1510, şi a fost trimis, la reco- 
mandarea cardinalului de Santa-Croce, să participe ca teolog 
la Conciliul de la Pisa, în 1511. A trăit timp de şapte ani în 
Lombardia, în serviciul împăratului Maximilian care l-a ridicat 
la rangul de cavaler aurit (adică avînd privilegiul să poarte pin- 

teni auriţi) şi a ţinut cursuri la Universitatea din Pavia, apoi la 
cea din Torino pînă cînd războiul l-a constrins să plece.20 

Graţie sprijinului marchizului de Montferrat, Agrippa devi- 
ne în 1519 syndic,” avocat şi orator al oraşului Metz; îşi atrage 
din nou ura călugărilor opuniîndu-se procedurii dominicanului 
Nicolas Savini, mare Inchizitor, care voia să condamne ca vrăji- 
toare o ţărancă din Woippy pe baza mărturiei a opt ţărani beţi. 
Agrippa depune o cerere la episcopul din Metz, obţine eliberarea 
bietei femei care era supusă torturii şi pedepsirea calomniato- 
rilor cu o mare amendă. Această ispravă face ca situaţia lui 
Agrippa să devină insuportabilă şi-l obligă să părăsească regiu- 
nea împreună cu soţia şi fiul său. În 1523, îl regăsim medic în 
oraşul Freiburg, unde reputaţia sa îl determină pe episcopul 
din Bazas, Symphorien Bullioud, să-l readucă în Franţa şi să-l 
prezinte la curte; aşa se face că în 1524, Luiza de Savoia, mama 
lui Francisc I, îl numeşte pe Agrippa medicul ei, cerindu-i să-i 
fie şi astrolog, ceea ce el refuză nu din scepticism (acceptă să 
facă horoscopul conetabilului de Bourbon), ci pentru că negli- 
jează să-i dea salariul („Bullioud mă plăteşte cu bule“, va spune 
el într-una din scrisorile sale). 

Timp de patru ani, Agrippa s-a stabilit la Lyon; a redactat 
acolo, în 1527, De incertitudine et vanitate scientiarum et artium 
(Despre incertitudinea şi vanitatea ştiinţelor şi artelor) în care, 
susţinînd înaintea lui J.-J. Rousseau că ştiinţele şi artele fac 
rău omului, a denunţat abuzurile profesiunilor liberale din tim- 
pul său, atacîndu-i în o sută trei capitole pe gramaticieni, pe 
muzicieni, pe medici etc. Această lucrare, care a cunoscut două 
ediţii în trei luni, a fost confiscată şi arsă, din ordinul Facultăţii 
de Teologie din Paris, în ianuarie 1531. Agrippa, care era atunci 
la Anvers consilier şi biograf al împăratului Carol Quintul, a 
scăpat de acuzaţii deoarece printre admiratorii lui se numărau 
cardinalul Campegi, legat apostolic, şi cardinalul Evrard de La 
Mark, episcop de Liege. În 1532, se afla la Bonn unde a început 
să publice De Occulta Philosophia libri tres, enciclopedie a ma- 
giei pe care o scrisese mai demult şi pe care o supusese criti- 


20. I s-a contestat titlul de cavaler şi chiar cel de doctor; dar era im- 
posibil să nu-i recunoşti curajul şi ştiinţa. Cf. Auguste Prost, Les Sciences 
et les Arts occultes au XVI""E siècle: Corneille Agrippa, sa vie et ses oeu- 
vres, Paris, Champion, 1882. | 

* syndic — reprezentantul locuitorilor pe lingă seniorul suzeran al 
oraşului (n.t.). | 

cilor maestrului său, abatele Jean Tritheme* din Wirzburg.2! 
Tipărirea lucrării s-a întrerupt în ianuarie 1533, la cererea In- 
chiziţiei câtre Senatul din Köln; Agrippa a protestat printr-o 
scrisoare adresată magistraţilor şi a reuşit s-o publice în iulie. 

Agrippa îşi începe De Philosophia occulta declariînd că nimeni 
nu trebuie să se ocupe de magie dacă nu cunoaşte perfect fi- 
zica, matematica şi teologia. În prima parte, despre magia na- 
turală, el dezvoltă teoria celor trei lumi: Elementalul, Celestul 
şi Intelectualul, fiecare lume fiind guvernată de lumea ei supe- 
rioară şi resimţindu-i influenţa. El analizează „virtuțile oculte 
ale lucrurilor“ (deosebite de calităţile lor elementare, imediat 
perceptibile), aşa cum provin ele din Idei, din Sufletul Cosmo- 
sului şi din influxurile planetare, ce atracţii şi ce respingeri sus- 
cită ele între speciile animale, vegetale şi minerale. Partea a 
doua, despre Numere, explică nu numai puterea lor magică, 
dar şi secretele armoniei muzicale şi ale zodiacului. Ultima par- 
te, despre magia ceremonială, se ocupă de efectul numelor di- 
vine, de ierarhia îngerilor, de cele nouă clase ale spiritelor rele, 
de rituri, extaz, puritate, amestecînd într-o sinteză uluitoare în- 
văţăturile lui Moise, ale lui Hristos, ale lui Orfeu, Democrit şi 
Plotin. 

Agrippa, cunoscînd opt limbi, printre care şi ebraica, citise 
tot şi încearcă să concilieze Sfintele Scripturi cu textele sacre 
ale altor religii. El expune multe fapte incredibile, precizînd că 
le-a extras din autori străini: „Nu vi le prezint ca adevăruri, ci 
ca pe nişte conjecturi care se apropie de adevăr... Trebuie să 
ai înţelepciunea care ştie să ia binele din orice rău şi să aducă 
la linia dreaptă toate lucrurile oblice.“22 De la el aflăm că Se- 
renus din Samos recomanda în preceptele sale de medicină să 
se pună la gîtul unui bolnav formula abracadabra, scrisă de 
zece ori, ca să-i alunge febra; că rabinul Hama, în tratatul său 
De la Contemplation, recomanda împotriva infirmităţilor o me- 
dalie pe care era scris numele Ararita. Dacă Agrippa afirmă că 
fiecare om este însoţit de-a lungul vieţii sale de trei păzitori 
invizibili, daimonul sacru, daimonul naşterii şi daimonul mese- 
riei (care se schimbă cînd ne schimbăm meseria) el citează pen- 


* Johann von Heidenberg, zis Trithemius sau Jean Tritheme (n.t.). 
21. Corespondenţa avută de cei doi cu privire la acest subiect a fost 
tradusă de Jean Orsier în Henri Cornelis Agrippa, sa vie et son oeuvre 
d'apres sa correspondance, Paris, Chacornac, 1911. 
22. Agrippa, La Philosophie occulte ou la magie, traducere revăzută de 
Andre Levasseur, Paris, Chacornac, 1911. 

tru a se justifica autorităţi religioase de primă importanţă. Unii 
preoţi au citit cu încîntare Despre Filozofia ocultă, alţii s-au ţi- 
nut de-o parte cu oroare, deoarece au văzut în ea chintesenţa 
lecturilor care le erau interzise. 

În 1535, Agrippa a părăsit oraşul Bonn şi s-a întors la Lyon; 
Francisc I a pus de îndată să fie închis pentru că avusese cu- 
vinte ironice la adresa reginei-mame, dar prietenii i-au obţinut 
eliberarea. S-a refugiat la Grenoble, la Francois de Vachon, pre- 
şedintele parlamentului din regiunea Dauphine, şi a murit în 
acelaşi an; a fost înhumat în biserica Fraţilor Predicatori. Lăsa 
o faimă de „prinţ al magicienilor“ pentru a cărei ştergere a fost 
nevoie de multă vreme. Paul Jove povestea că era însoţit peste 
tot de un imens cîine negru căruia îi spunea în franceză Mon- 
sieur şi care era cu siguranţă Diavolul; uita însă să adauge că 
Agrippa avea şi o căţea pe care o chema Mademoiselle. Aşa se 
întorc cele mai mici glume sau ciudăţenii împotriva unui autor 
anticonformist. 

Filozofii oculţi au avut cu toţii acelaşi caracter ca şi Corne- 
lius Agrippa. Nu trebuie să vă aşteptaţi să găsiţi în această car- 
te indivizi zâpăciţi sau maniaci, consacrindu-se numai unor 
speculaţii himerice, ci gînditori originali şi îndrăzneţi, umanişti 
revoltați cu idei strălucite. Chiar dacă au fost persecutați din 
pricina libertăţii lor intelectuale, s-au numărat totuşi printre 
genii: Paracelsus, care a trebuit să fugă în 1528 ca să nu fie 
deportat pe o insulă de pe lacul Lucerna, a fost primit de regele 
Ferdinand, în 1536, la Viena, ca un maestru al medicinei noi; 
Gerolamo Cardano, înainte de a suferi schingiuirile Inchiziției, 
deşi om de rînd, a intrat la Academia Affidati, rezervată nobililor 
(al cărei membru era Filip al II-lea al Spaniei). Astfel, cei care 
au elaborat doctrina ezoterică, împreună cu adevăraţi inspirați, 
au fost matematicieni, medici, teologi, jurişti, erudiţi, oameni 
de litere; iată de ce are ea, în ansamblul ei, atita profunzime şi 
strălucire. 

Cum nu mai încetau acuzările de demonism la adresa unor 
asemenea cercetători, Gabriel Naudé, în calitatea sa de savant 
creştin, a vrut să stabilească o deosebire între „magia permisâ“ 
şi „magia interzisă şi practicată ilegal“. Indignat de faptul că 
„Beno, cardinal schismatic, care a făcut catalogul papilor ma- 
gicieni“, i-a aşezat în rîndurile acestora pe Silvestru al II-lea, 
Benedict al X-lea, Grigore al VII-lea, el atribuie aceste calomnii 
ignoranței şi invidiei. Naudé obiectează că există patru feluri de 
magii, dintre care numai una, goeţia, poate fi criticată, deoarece 
cheamă demonii în scopuri criminale: „Numai acela trebuie nu- 

mit magician, după cum spune Biermannus, care face un pact 
cu Diavolul pentru a se servi de el în orice va voi să-l foloseas- 
că“.25 Este tocmai magia care era folosită înainte de creştinism: 
„Această magie perversă şi interzisă era atit de populară în tot 
Egiptul încît oamenii veneau din cele patru colţuri ale lumii ca 
şi cînd acolo ar fi fost vreo Academie.“ Cele trei magii permise 
sint: 1. „acea magie sacră şi divină... care se recunoaşte în lu- 
crările ei cu totul excepţionale şi supranaturale cum ar fi pro- 
feţia, miracolul, darul limbilor“; 2. „teurgia sau magia albă care, 
sub forma religiei, ordonă posturile şi abstinenţa, pioşenia, cu- 
răţenia, neprihănirea şi integritatea în viaţă, pentru ca sufletul 
care vrea să comunice cu zeitățile superioare să nu fie împie- 
dicat de la aceasta de trupul său pîngârit şi întinat“; 3. „magia 
naturală... care nu-i altceva decit o fizică practică, precum fizica 
e o magie contemplativă“.24% Această magie naturală, permisă 
creştinilor, cuprinde, după Naudé, medicina, chimia, astrono- 
mia, fiziognomonia, oniroscopia, chiromanţia, helioscopia şi geo- 
manţia. Constatăm aici prin ce aranjamente gîndirea magică, 
inseparabilă de spiritul omenesc, şi-a atras de partea sa dog- 
mele cele mai puternice, deoarece ea reapare în creştinism cu 
toate apelurile la ordine repetate ale Vaticanului. 


Învățătura. iniţiatică, 
Rosa-Crucis şi Francmasoneria 


Evident, filozofia ocultă nu s-a răspîndit în mod oficial, precum 
scolastica, deoarece îi înlătura pe profani şi era în opoziţie făţişă 
cu dogmatica încremenită a şcolilor. Cele care au revendicat-o 
sînt grupuri independente ce s-au format în jurul unui maestru 
solitar, uneori nedescoperindu-i opera decît după moarte, sau 
organizaţii iniţiatice care respectau un ritual în adunările lor. 
Ea se opunea ştiinţei universitare unde cunoaşterea nu era sa- 
cră, ştiinţa ezoterică avind, datorită simbolurilor comparabile 
cu cele şapte probe din cultul lui Mithra, un caracter solemn. 
Totuşi, nu trebuie să pierdem din vedere această axiomă: istoria 
filozofiei oculte nu este legată de istoria sectelor sau a societăţilor 
secrete. Dintre acestea, numai unele preiau citeva noţiuni de la 
ea; astfel, Templierii, ordin de călugări soldaţi, nu sînt interesaţi 


23. Gabriel Naudé, Apologie pour tous les grands hommes qui ont este 
faussement soupconnez de magie, Paris, la François Targa, 1625. 
24. Ibid. 

de ea, în timp ce Catarii profesează idei gnostice. De altfel, mai 
mulţi filozofi au avut discipoli fără a-i fi căutat (Jacob Boehme, 
Swedenborg, Saint-Martin, René Guénon); alţii au creat asocia- 
ţii de o importanţă voit restrînsă. Chiar şi Rosa-Crucis şi Franc- 
masoneria, pe care va trebui să le citez, nu sînt implicate decît 
parţial în această mişcare. 

Fraternitatea Rosa-Crucis, despre care s-au scris atitea po- 
veşti extravagante, şi în care s-a voit să se vadă o societate 
secretă impunătoare, a fost constituită în Germania, la începu- 
tul secolului al XVII-lea, de patru oameni, un meşter şi trei uce- 
nici; curînd, au ajuns la opt membri, toţi germani, cu excepţia 
unuia, şi toţi celibatari. Cinci au plecat prin Europa să răspîn- 
dească doctrina, învoindu-se să se întilnească cu toţii, în fiecare 
an; unul dintre ei, despre care s-a spus că ar fi vindecat de 
lepră pe contele de Norfolk, a murit în Anglia. În 1614, şi-au 
publicat primul manifest, Fama fraternitatis, în care făceau pu- 
blice cele şase articole ale Constituţiei lor ce stipula că timp de 
o sută de ani trebuiau să stea ascunşi şi că misiunea lor era 
să-i îngrijească gratuit pe bolnavi. Ei pretindeau că un anume 
Christianus Rosenkreutz întemeiase, în 1459, Fraternitatea, în 
cursul unei călătorii în Orient. Doi din aceşti adepţi au sosit la 
Paris în 1622 şi au acoperit zidurile cu afişe scrise de mină, 
redactate după cum urmează: „Noi, trimişi ai Colegiului princi- 
pal al Fraţilor Rosa-Crucieni, facem popas vizibil şi indivizibil 
în acest oraş prin îndurarea Celui de Sus către care se îndreap- 
tă inima celor Drepţi. Noi dăm învăţătură fără cărți şi fără sem- 
ne şi vorbim limba ţării unde vrem să fim pentru a-i scoate pe 
semenii noştri din greşeală şi din moarte.“ 

În Franţa, emoția a fost puternică. O mulţime de pamflete 
au apărut pentru a pune publicul în gardă împotriva acestor 
Invizibili.25 S-a crezut că erau cu miile în lume şi că aveau trei 
colegii, unul în India pe o insulă plutitoare, altul în Canada iar 
al treilea în Paris, în subteran. În realitate, Rosa-Crucienii erau 
vreo zece alchimişti protestanți; trandafirul era în acelaşi timp 
simbolul luteranilor (Luther avea pe armură o cruce cu patru 
trandafiri) şi al alchimiei (conform Caârţii lui Abraham Evreul). 
Se ocupau cu medicina, ca discipoli ai lui Paracelsus, care avea 
drept emblemă un trandafir cu coroană. Combăteau papismul 
şi mahometismul şi doreau să pună magia în slujba religiei re- 


25. Pamfletele cele mai virulente au fost culese de Edouard Fournier 
în Variétés historiques et littéraires, vol. I şi vol. LX, Paris, Jannet, 1855- 
1863. 

formate. În 1624, Fraţii îi cheamă pe toţi membri confreriei în 
adunare, socotind că vor fi douăzeci şi trei, dar se dovediră a 
fi numai nouă şi doi ucenici; au hotărit să mărească numărul 
pînă la şaizeci şi trei, dar nu mai mult. Darea lor de seamă 
arată că se împărțeau în Rosa-Crucieni şi Cavaleri ai Crucii de 
Aur: „Vechiul salut al fraţilor noştri era, de obicei, altădată, ave 
frater şi se răspundea cu rosae crucis, dacă cel interpelat ţinea 
de Rosa-Crucis, sau aurae crucis, dacă ţinea de Crucea de Aur 
sau chiar rosae et aurae crucis, dacă ţinea de amîindouă.“26 La 
vremea aceea aveau drept şef un Imperator ales pe zece ani. 

Această mină de oameni a ţinut opinia publică cu sufletul 
la gură într-un mod extraordinar. Unii i-au atacat pe Rosa-Cru- 
cieni, alţii i-au apărat fără să-l fi văzut măcar pe unul dintre 
ei şi fără să aibă cea mai mică informaţie asupra lor. Descartes 
a încercat în zadar să-i întilnească şi a fost acuzat de adversarii 
lui că face parte din confrerie. 

La Londra, Robert Fludd a început prin a le face elogiul şi 
a sfirşit prin a se crede unul dintre ei: el a devenit cel mai mare 
dintre toţi, deşi, probabil, nici lui nu i s-au arătat mai mult 
decit i se arătaseră lui Descartes. John Heydon le-a descris cu 
o mulţime de amănunte templul imaginar din Anglia. Apoi nu 
s-a mai vorbit de Rosa-Crucieni timp de o jumătate de secol 
pînă ce ua preot saxon, Sincerus Renatus, în 1714, a reluat 
acest mit afirmiînd că aceştia părăsiseră Europa pentru a se 
stabili în India. Imediat, cîțiva au vrut să dea o dezminţire şi 
noi personaje s-au agitat în numele acestei Fraternităţi. Rosa- 
Crucis n-a fost deci o sectă ci, la început, o genială mistificare 
filozofică, la adăpostul căreia gînditori, izolaţi sau în grupuri, 
au făcut cercetări în alchimie şi au publicat cărţi ciudate; ea 
nu a căpătat consistenţă decît în secolul al XIX-lea. | 

Cît despre Francmasonerie, ea s-a născut în Anglia, derivînd 
din corporaţia tăietorilor în piatră cu sediul în York, Fraternity 
of Freemasons, lucrători care se numeau fraţi, îşi dădeau săru- 
tul de pace, îşi promiteau toleranţă şi ajutor reciproc; erau re- 
cunoscuţi de şefii de şantier datorită unui cuvint de ordine şi 
anumitor semne. Elias Ashmole, primit în rîndurile lor în 1646, 
a avut ideea de a forma pe acest model o grupare iniţiatică, 
Francmasoneria speculativă, şi a inventat legenda care făcea 
din Solomon fondatorul ei şi din Hiram, arhitectul Templului 
ei. La 24 iulie 1717 a fost inaugurată Marea Lojă: din Londra, 


26. Vezi documentul reprodus în: Claudio Jannet, Les Precurseurs 
de la Franc-Maçonnerie au XVI” et au XVII” siècle, Paris, Victor Palme, 
1887. | 

din care făcea parte reverendul James Anderson; el a publicat 
în 1723 Cartea Constituţiilor masonice, în care păstra o tendinţă 
protestantă, nega revelaţia şi Treimea, preconiza religia natu- 
rală. Freemasonry a debarcat în Franţa către 1730 şi a rămas 
o vreme sub obedienţă engleză; această „Francmasonerie albas- 
tră“ franceză s-a dezvoltat într-un mod atît de frivol încît în 
1743 nişte reformişti au creat Francmasoneria scoțiană cu Gra- 
dele sale Înalte, Gradele de Răzbunare şi Gradele cavalereşti. 
Dar aceşti Masoni scoțieni din secolul al XVIII-lea au fost defi- 
niti ca „mistici fără ruşine şi aspiranţi ocultişti“, al căror pro- 
gram se caracteriza prin „sărăcia imaginaţiei, absenţa oricărei 
valori intelectuale şi morale“.27 

Din însăşi mărturisirea specialiştilor, în ciuda aparatului 
simbolic şi a dogmelor sale, doar o mică parte a Francmasone- 
riei ţine de filozofia ocultă; este vorba de tendinţa reprezentată 
de Martines de Pasqually, a cărui activitate uluitoare o voi ex- 
pune mai departe. O altă întruchipare a ocultismului masonic 
a fost Cagliostro, care a întemeiat în 1785 Marea Masonerie 
Egipteană, ce învăţa „două feluri de a lucra, unul pentru a de- 
veni nemuritor din punct de vedere fizic, altul pentru a deveni 
nemuritor din punct de vedere moral“.28 În timpul Directoratu- 
lui însă o „societate de Filozofi necunoscuţi“ a reproşat Franc- 
masonilor că ar fi „Cavaleri ai Stomacului“ şi a înviat împotriva 
lor, în 1790, pe Rosa-Crucieni, în L'Apocalypse hermetique.29 
În sfirşit, Jean-Marie Ragon, în 1853, deplingea faptul că filo- 
zofia ocultă nu e practicată de colegii săi francmasoni şi pro- 
punea un catehism „pentru cel de al treilea grad filozofic, în 
care s-ar completa, împreună cu gradul simbolic corespunzător, 
educaţia iniţiatului modern“.30 

Se vede cît de circumspecţi trebuie să fim înainte de a asi- 
mila filozofia ocultă cu ceea ce se făcea în interiorul sectelor şi 
al societăţilor secrete. Singurele care se leagă de ea sînt siste- 
mele care unesc ocultismul cu ezoterismul: ocultismul este teo- 


27. R. Le Forestier, L'Occultisme et la Franc-Maçonnerie écossaise, 
Paris, Librairie academique Perrin, 1928. 

28. Cagliostro, Rituel de la Haute Maçonnerie Egyptienne, Nice, 
Cahiers astrologiques, 1947. 

29. Le Grand Livre de la Nature, ou l'Apocalypse philosophique et her- 
metique. Vu par une société de Ph... Inc... et publié par D... (în Sud, de 
Tipografia Adevărului, 1790). Autorul acestei lucrări este Duchantau. O 
reeditare a lucrării a fost făcută în 1928 de Oswald Wirth. 

30. Jean-Marie Ragon, Orthodoxie maçonnique, suivie de la maçon- 
nerie occulte et de la tradition hermetique, Paris. Dentu, 1853. 

ria de ansamblu a virtuţiilor oculte ale lucrurilor; ezoterismul, 
o cale misterioasă de a aborda Tradiţia primară a omenirii din 
care decurg toate religiile. Grupurile de iniţiaţi pe care le vom 
descoperi, de la gnostici pînă la discipolii lui Gurdjiev, sînt gru- 
puri de studiu, comparabile cu o clasă de filozofie. Cui i-ar veni 
ideea să ia drept sectă o clasă de filozofie? Diferenţa este că 
adepţii se duc la un profesor liber ales căruia îi admiră perso- 
nalitatea şi scrierile; în timp ce în universităţi trebuie să-l su- 
porţi, chiar dacă nu-ţi place, pe cel care predă. Şi acest profesor 
predă tot ceea ce nu se predă în Şcoli, cunoştinţe provenind 
din viaţa contemplativă, remarci privind originea universului, 
dragostea, moartea, care permit fiinţei umane să-şi calmeze an- 
goasele şi să-şi conducă destinul. 


Triumful valorilor oculte 


În secolul al XIX-lea, filozofia ocultă a fost renovată în întregime 
de trei oameni de geniu: lingvistul Fabre d'Olivet care, enunţind 
teoria celor patru regnuri (regnul hominal fiind distinct de reg- 
nul animal, aşa cum şi acesta este faţă de regnul vegetal sau 
mineral), legînd Tradiţia de ciclul lui Ram de unde provine ci- 
vilizaţia celtică, a arătat în a sa Histoire philosophique du genre 
humain (1823) că dezvoltarea societăţilor depinde de trei puteri: 
Providența, Voința şi Destinul; matematicianul polonez Hoëné 
Wronski, ale cărui „filozofie a absolutului“ şi „mesianism“ au 
propus o reformă a cunoaşterii; şi abatele Constant (alias Eli- 
phas Lévi) teolog disident, devenit apologetul Înaltei Magii, şi 
care a declarat: „Ocultismul este frumos, este nemuritor, el re- 
prezintă natura şi legile ei, spiritul uman şi aspiraţiile lui, ne- 
cunoscutul şi incertitudinile sale pe care le depăşeşte o legi- 
timă ipoteză.“31 

Eliphas Levi a definit ocultismul ca o filozofie care combină 
trei ştiinţe: Cabala sau „matematica gîndirii umane“, magia, 
„cunoaşterea legilor secrete şi speciale ale naturii care produc 
forţele ascunse“, şi ermetismul, „ştiinţă a naturii ascunse în 
hieroglifele şi simbolurile lumii vechi“.32 După el, războiul, înce- 
put încă din secolul I, între gîndirea religioasă şi gîndirea ma- 


31. Eliphas Lévi, Philosophie occulte. Premiere serie: Fables et sym- 


boles, Paris, Germer Baillicre, 1862. 
32. Eliphas Levi. „Les Elements de la Kabbale en dix leçons“, în L'Ini- 


tiation, 1891. 

gică s-a întors în favoarea acesteia din urmă, folosită pentru a 
crea „Înalta Ştiinţă“ prin magist (termen pe care modernii îl pre- 
feră celui de mag). Iar forma cea mai pură, cea mai savantă a 
acestei tendinţe s-a aflat în Franţa, în timp ce înainte filozofia 
ocultă strălucea mai ales în Italia, în Germania şi în Anglia un- 
de, în 1801, a apărut The Magus de Francis Barrett, lucrare 
superbă care nu va mai avea echivalent în această ţară pînă la 
lucrările lui Aleister Crowley, un secol mai tîrziu.33 

Paris este oraşul unde s-au manifestat cei mai buni doctori 
ai ocultismului care au dat disciplinei lor obiectivitatea cerce- 
tării ştiinţifice şi aparatul critic al exegezei teologice. Saint-Yves 
d'Alveydre a încercat să transpună în fapte sinarhia, sistem de 
guvernare iniţiatică a Europei. Stanislas de Guaita, mare mae- 
stru cabalist, a fost sufletul unui grup de erudiţi pe care îi în- 
văţa cum să fii reintegrat prin „extazul activ“ (care comporta 
două trepte) şi de două ori născut prin „extazul înalt“, comuni- 
care cu Natura-esenţă sau cu Spiritul pur, în Lumina Gloriei. 
S-au organizat reuniuni în diferite centre, cum era Librăria Mi- 
raculosului din strada Trévise, aparţinind lui Lucian Chamuel, 
care edita revistele L'Initiation şi Le Voile d'isis. Probleme ca 
farmecele, dedublarea personalităţii au fost concretizate în ex- 
perienţe detailate de Papus şi Cercul său de Studii ezoterice. 
Tradiţia a fost alimentată cu noţiuni din budism, din zen, cu o 
voinţă de continuitate istorică (păstrarea, de-a lungul timpurilor, 
a flăcării spirituale care s-a aprins la începutul omenirii) şi de 
universalitate (raportarea la toate culturile pentru întreţinerea 
acestei flăcări). 

După aceea, un impuls decisiv a fost dat de René Guénon, 
a cărui imensă erudiție a fost evidentă încă de la primul său 
text din 1909, Le Demiurge, unde demonstra „identitatea reală, 
în pofida unor diferenţe de expresie, dintre doctrina gnostică şi 
doctrinele orientale, în special Vedanta“. Cunoscîind la fel de 
bine India vedică şi sufismul, cunoscînd taoismul prin Albert 
de Pouvourville, fost administrator al Tonkinului, care sub nu- 
mele de iniţiat, Matgloi, a scris cărţi despre „spiritul raselor gal- 
bene“, René Guénon a preluat direcţia revistei Le Voile d'Isis, 
revistă care invoca „transmiterea unei aceleiaşi Tradiţii, sub for- 
mă de iniţieri greceşti, evreieşti, creştine, musulmane în lumea 
mediteraneană“ şi sfirşea prin a include moştenirea asiatică. El 


33. Francis Barrett, The Magus, or Celestial Intelligencer, being a com- 
plete system of occult philosophy. Londra, Lackington, Allen and Co, 
1801. 

a protestat împotriva sociologilor care confundau organizaţiile 
iniţiatice cu sectele care nu dau decît o „pseudo-iniţiere“ sau o 
„contra- iniţiere“ şi au ca rezultat „divizări născute în sînul unei 
religii din pricina divergenţei mai mult sau mai puţin profunde 
dintre membrii ei“. Adevăraţii iniţiaţi, aminteşte Guénon, susţin 
că aparţin ezoterismului care provine exclusiv din „Tradiția an- 
terioară tuturor formelor religioase speciale“.34 

Pînă atunci, filozofia ocultă era revendicată de către spiri- 
tualişti; trebuie deci să considerăm drept o inovaţie extraordi- 
nară faptul că, în secolul al XX-lea, materialişti atei au afirmat 
că se trăgeau din ea. Exemplul a venit de la suprarealişti chiar 
în perioada cînd militau cu cea mai mare fervoare în favoarea 
marxism-leninismului. Andre Breton, în Second Manifeste du 
Surrealisme (1929), afirmiînd că „suprarealismul se consideră 
indisolubil legat de demersul gîndirii marxiste şi numai de acest 
demers“, că „mişcarea suprarealistă este o mărturie a necesi- 
tăţii de a pune capăt idealismului propriu-zis“, că ea îşi dă „to- 
tal, fără nici o rezervă“ adeziunea la principiul materialismului 
istoric, preconizează totodată „anumite practici ale alchimiei 
mentale“, îl citează de două ori pe Cornelius Agrippa şi spune: 
„Cercetările suprarealiste au o remarcabilă analogie de scop cu 
cercetările alchimiste.“ Artişti şi scriitori din jurul lui — de altfel 
comunişti, troţkişti sau anarhişti — s-au iniţiat în ezoterism, 
începînd cu Victor Brauner care făcea obiecte impotriva farme- 
celor şi pentacle,* creînd picturi de ceară pline de simboluri 
ermetice şi pînă la Pierre Mabille, chirurg şi profesor la Şcoala 
de Antropologie din Paris, pasionat de astrologie şi de fiziogno- 
monie. Înainte, ocultismul era o filozofie a creştinilor dezamăgiţi 
de incompatibilitatea dintre credinţele păgine şi creştinism; de 
acum înainte el va fi şi o religie a ateilor care nu puteau să se 
resemneze cu dezolanta ariditate a unui materialism fără mi- 
turi. 

Un alt reprezentant de seamă al acestei noi stări de spirit a 
fost Raymond Abellio, care şi-a descris în cele trei volume ale 
lucrării Ma dernière mémoire (I. Un faubourg de Toulouse, 1971; 
II. Les Militants, 1975; II. Sol Invictus, 1980): intrarea la Şcoala 
Politehnică în 1927, participarea la grupul Studenţilor socialişti 
condus de Marcel Déat şi la grupul „X-crise“ care va deveni 


34. René Guénon, „Organisations initiatiques et sectes religieuses“, 
în: Le Voile d'Isis, iunie, 1932. 

* pentaclu — din lat. med. pentaculum — stea cu cinci colțuri (în 
ocultism) (n.t.). 

„Centrul politehnic de Studii economice“, activitatea de inginer 
de Poduri şi Şosele, „admiraţia neţărmurită“ pentru Andre Bre- 
ton şi suprarealism etc. În timpul Frontului popular, Raymond 
Abellio a făcut parte din comitetul director al „Stingii revoluţio- 
nare“ întemeiat de Marceau Pivert, ai cărei membri, în cămăşi 
albastre cu un ecuson ce avea pe el un trident roşu cu săgeți 
oblice, cîntau Tinâra Gardă prin pieţele oraşelor. După un ro- 
man care reflecta experienţa trăită, Heureux les pacifiques 
(1946), Abellio aprofundează tradiţia ermetică într-o serie de 
eseuri: Vers un nouveau prophetisme (1947), La Bible, document 
chiffré (1950), La Structure de labsolu (1965), La Fin de l'esote- 
risme (1973). El se numără printre cei care au vrut să împace 
practica revoluţionară şi contemplaţia extatică, marxism-leni- 
nismul cu astrologia, fenomenologia cu alchimia. 

Propria mea lucrare capătă astfel un sens deosebit deoarece, 
în tinereţea mea, am făcut parte din această comunitate supra- 
realistă unde se asociau ocultismul şi materialismul dialectic. 
Cititorii acestei lucrări nu mă vor vedea nici măcar o dată acor- 
dind cel mai mic credit unor concepţii nebuloase care nu an- 
gajează întreaga viaţă a autorului lor. Îmi amintesc şi acum de 
vocea lui André Breton, într-o zi din primăvara lui 1948, cînd 
mi-a citit manuscrisul lucrării sale La Lampe dans l'horloge, în 
care lansa această superbă provocare atotputernicilor universi- 
tari: „Nu, «marii oameni» pe care ni-i propuneţi nu sint oamenii 
noştri, cu cîteva rare excepţii. Umbra lor nu acoperă decit o 
infimă parte a pămîntului pe care-l recunoaştem. Daţi seama, 
dar imediat, mă înţelegeţi, pentru ceea ce aţi făcut pe parcurs 
cu interogaţia majoră a spiritului uman... Destul cu istoria ele- 
mentară, ce ne ascundeţi?“ Şi acuzindu-i că pun la cale „O pe- 
rioadă de ignoranță crasă cînd în poezie, în artă, nici nu voi 
pomeni de filozofie, ci în modul general de a gîndi nu mai sînt 
folosite decit opere imediate, supuse modei şi uzate de comen- 
tarii“, le ordona să cerceteze în sfirşit „de unde venea şi unde 
se ducea Martines de Pasqually“, le reproşa cu severitate: „De 
ce tăceţi milc cînd vine vorba de Saint-Yves d'Alveydre?“35 În 
anul acela am început să inventariez ineditele din fondul 
„Paulmy“ de la „Arsenal“, de la „Bibliotheque de France“ care 
conţineau cele mai bune manuscrise despre magie, preocupat 
să caut în ele fâărime de adevăr universal şi i l-am făcut cunos- 
cut pe Fulcanelli lui Breton,- care apoi s-a referit tot timpul la 


35. André Breton, La Lampe dans l'horloge, Paris, Robert Marin, 
1948. 

el. Justificarea noastră era mai ales etică: „Este vorba de bine- 
cuvîntarea de a trăi şi de eforturile uriaşe care au fost depuse 
pentru a şti din ce este făcută această binecuvintare.“36 

Această carte este rodul nenumăratelor lecturi pe care le-am 
făcut de atunci. Nu m-am mulţumit să-i studiez pe maeştrii 
ezoterismului, am consultat toate lucrările vechi de teologie, de 
drept cutumiar şi de medicină care să-mi permită să discern 
infiltraţiile gîndirii magice în gîndirea pragmatică. Astfel am 
ajuns, se va vedea mai departe, la descoperiri ciudate, fie şi 
numai în ce priveşte formarea superstiţiilor (care cel mai adesea 
sint credinţe ştiinţifice sau religioase interpretate într-un mod 
cu totul exagerat sau deformate). Cercetările mele se înscriu în 
şirul lucrărilor Colegiului de sociologie înfiinţat de Georges 
Bataille şi Roger Caillois, al eseurilor de „supraraţionalism“ ale 
lui Gaston Bachelard. Fără să-i iau drept model şi fâră să mă 
compar cu ei, nu uit, croindu-mi propriul meu drum, că ei 
m-au învăţat odinioară că e posibilă o înţelegere lucidă a ne- 
înţelesului. 

Din grijă pentru corectitudine, mi-am impus limite precise. 
Nu vorbesc despre literatură, căci au existat atiţia scriitori pa- 
sionaţi de ezoterism şi de ocultism, de la Dante la Milosz, încît 
ar fl nevoie de o lucrare specială care să trateze acest subiect; 
lucrarea de față va ajuta oricum la înţelegerea lor, arătind care 
sint filozofii şi miturile din care s-au inspirat aceşti scriitori. 
I-am exclus din cartea mea pe spiritişti şi pe falşii magi, de 
felul lui Dunglas Home sau Rasputin, pe care adevărații iniţiaţi 
nu-i consideră ca făcînd parte dintre ei. Nu-l studiez nici pe 
Raymundus Lullus deoarece numeroase lucrări, începînd cu 
cea a lui J.R. de Luanco, din 1870, dovedesc că nu a fost nici 
cabalist nici alchimist. În sfirşit, parapsihologia nu face parte 
din obiectul meu de studiu; acest cuvînt a fost inventat în 1908 
de Emile Boirac pentru a defini un gen de fenomene foarte di- 
ferite de experienţele fantastice de explorare a invizibilului pe 
care le relatez eu. Scopul meu este să prezint filozofia ocultă în 
stare pură, în operele ei autentice şi în moravuri (căci are par- 
ticularitatea de a fi trăită tot atît pe cît este scrisă). 

Itinerarul pe care-l vom urma va traversa punctele esenţiale 
ale acestei cunoaşteri ezoterice. Voi adopta mai curind o ordine 
structuralistă decît cronologică; capitolele, lăsindu-l deoparte pe 
cel tratind despre Gnoză, care serveşte ansamblului drept bază 
istorică, nu vor fi etape care duc pînă la timpurile moderne tre- 

cînd prin Evul Mediu şi Renaştere. Dimpotrivă, fiecare dintre 
ele va demonstra evoluţia unei structuri ideologice, în funcţie 
de autorii din diferitele epoci; se va obţine, cu această secţio- 
nare în profunzime a subiectului tratat, o imagine mai selectivă 
decît cea obţinută printr-o secţiune longitudinală. Maeştrii vor 
fi astfel evocaţi în cadrul domeniului unde au acţionat cel mai 
bine iar un indice special va permite să-i deosebim de scoliaştii 
lor. Comparînd astfel marile principii ale filozofiei oculte, voi 
facilita mai buna înţelegere a faptului că ea încearcă să mate- 
rializeze visul etern de fericire prin prescripţii care îndeamnă 
individul să dobindească forţa fizică şi spirituală, cunoaşterea 
legilor universale, puterea de a domina hazardul, să dobindeas- 
că plenitudinea sexuală, longevitatea, supraviețuirea. Faptul că 
noi credem sau nu în toate acestea nu intră în discuţie; filozofi 
clasici precum Leibniz, cu teodiceea sa, au intrat şi ei în spe- 
culaţii insolite şi nu avem de ce să refuzăm filozofilor oculţi 
ceea ce acordăm altora fără dificultate. 

Trebuie să se ştie de la început că nu înţeleg să favorizez, 
pe parcursul acestor pagini, gîndirea magică în detrimentul gîn- 
dirii pragmatice, ceea ce ar fi împotriva unei concepţii sănătoase 
despre progres; vreau numai să arăt că gindirea magică şi gân- 
direa pragmatică se pun de acord pentru a forma realitatea psi- 
hică, pentru a explica lumea şi a-şi asuma evenimentele. Nu 
afirm nici că ar trebui să substituim filozofiei clasice filozofia 
ocultă: afirm numai că ea reprezintă un curent neglijat de în- 
văţămintul academic, lăsat în voia falşilor profeţi şi de la care 
putem împrumuta noţiuni pentru cercetarea adevărului. Civili- 
zaţia, trebuie să acceptăm acest lucru, devine universal vul- 
gară; dacă vrem s-o eliberăm de tendinţele care o trag în jos, 
trebuie să recenzăm şi să combinăm toate tendinţele care o 
înalţă. Tendinţa ocultistă nu este cea mai puţin importantă, de- 
oarece îşi întemeiază libertatea pe o asceză morală (şi nu pe 
dreptul de a-şi manifesta fără reţineri egoismul) iar egalitatea 
pe o iniţiere în care, după formula preluată de la Hermes Tris- 
megistus, „ceea ce este sus este ca şi ceea ce este jos, ceea ce 
este jos este ca şi ceea ce este sus, întru miracolul unui singur 
lucru.“ 


l 


Marea tradiție a Gnozei 


Socotiți multă vreme eretici creştini, gnosticii sint astăzi consi- 
derați reprezentanții unui sistem de gîndire independent care a 
rivalizat cu creştinismul, pe care l-a influenţat în unele privințe 
preluînd în acelaşi timp anumite noțiuni de la el. Istoricii se- 
colului al XIX-lea au început să critice lipsa de obiectivitate în 
acest domeniu a ereziologilor şi să traseze un tablou mai nu- 
anţat al Gnozei. Au descoperit în ea o mişcare precreştină al 
cărei centru principal a fost şcoala din Alexandria, unde scrii- 
tori evrei elenizaţi au combinat iudaismul cu filozofia greacă, 
cum a fost Artapan care îl identifica pe Moise cu Hermes, Aris- 
tobulos care dădea Vechiului Testament o interpretare aristote- 
liciană şi mai ales Philon care punea cu îndrăzneală de acord 
cosmologia din Pentateuc cu cea din dialogul lui Platon, Ti- 
maeus. Un alt centru a fost reperat în jurul lui loan Botezăto- 
rul, căruia Clement din Roma, în Homeliile sale îi atribuia drept 
discipol favorit şi succesor după moarte pe Simon Magicianul.! 
Această mişcare, încă într-o formă necristalizată, a întilnit în 
drumul ei creştinismul incipient, a căutat să-l anexeze sau să-l 
exploateze filozofic, de unde şi vehementele reacţii ale Părinților 
Bisericii împotriva ei. Pentru a degaja gnosticismul de ceea ce-l 
înconjoară trebuie acţionat cu multă prudenţă. Un profesor din 
Strasbourg, Jacques Matter, a fost primul care, în 1828, a se- 
parat cu claritate gnosticii (Basilidieni, Marcioniţi, Valentinieni 
etc.) de vechii creştini (Nazarenieni, Ebioniţi), de creştinii eretici 
(Docetici, Elxaiţi), de creştinii ascetici (Montanişti, Encratişti) şi 
de sectele anticreştine (Samariteni, Hypsistarieni, Mandeeni); 
acestea reprezintă deosebiri fâră de care nu putem avea o isto- 
rie serioasă a ideilor. 


1. Teologul protestant Oscar Cullmann serie: „Primul mare concu- 
rent al creştinismului a fost secta care zicea că se trage din Ioan Botezăto- 
rul.“ Le Probleme litteraire et historique du roman pseudo-clementin, Paris, 
Paul Geuthner, 1930. 

Studiul Gnozei, continuat după el de Adolf Harnack, Wil- 
helm Bousset şi mulţi alţii, avea să capete în secolul al XX-lea 
o deosebită actualitate, ca şi cum spiritul modern ar fi găsit în 
el un stimulent incomparabil. În 1945, descoperirea în Egipt, 
lingă Nag Hammâdi, a unei biblioteci gnostice de vreo cincizeci 
de scrieri, aparţinînd probabil Sethienilor din secolul al IV-lea, 
a reinnoit entuziasmul specialiştilor pentru autori care nu pu- 
teau fi pînă atunci apreciaţi decît prin intermediul unor frag- 
mente citate. în literatura patristică. În Franţa, în Germania şi 
în Statele Unite s-au alcătuit echipe care să recenzeze, să tra- 
ducă şi să editeze preţioasele papirusuri. Rămine acum în sea- 
ma criticii să arate cum a deschis Gnoza calea filozofiei oculte 
(cuprinzind, prin definiție, teologia iudeo-creştină şi magia pă- 
gină); este ceea ce fac aici şi se va vedea că ele se luminează 
reciproc cu o lumină dintre cele mai puternice. 

Dacă Hans Jonas a vorbit, pe bună dreptate, de „religia 
gnostică“, foarte deosebită de celelalte, trebuie să precizăm că 
această religie nu pleacă de la o personalitate cenirală, cum 
este Iisus Hristos pentru creştinism, Buddha pentru budism, 
Mahomed pentru islamism, ale căror revelații sint perpetunie 
de credincioşi de-a lungul veacurilor. Dimpotrivă, ne găsim în 
prezența unei constelații de mici comunităţi iniţiatice servind, 
fiecare în felul ei, cultul unei valori transcendente Gnosis (Cu- 
noaşterea), decretată superioară credinţei. Chiar atunci cînd un 
şef de şcoală puternic, un Simon Magicianul, un Marcion, un 
Valentin, un Basilide, un Mani a fost venerat ca un om-zeu de 
către discipolii lui, această venerație n-a constituit niciodată un 
punct doctrinal care să privească ansamblul gnosticilor şi nu 
s-a prelungit niciodată mai mult de cîteva generaţii. De altfel, 
întemeietorii acestor comunităţi nu sînt toţi cunoscuţi; nu se 
ştie dacă Carpocratos al Carpocraţienilor din Roma este cel care 
a trăit în Chefalonia şi care este, exact, legătura Nicolaiţilor cu 
Nicolaus, cel combătut de sfintul Ioan. Găsim un fenomen ana- 
log în China, la Taoiştii reuniți în jurul lui Tao, Marele Princi- 
piu, şi care se divizau în şcoli mai puţin diversificate şi mai 
puţin opuse decît cele ale Gnozei. 

Grupurile gnostice au avut credinţe şi ritualuri diferite dar, 
cel puţin, au avut în comun una şi aceeaşi motivaţie ideologică 
şi mai multe postulate fundamentale. Ele s-au străduit să răs- 
pundă acelei cumplite întrebări: „Dacă există un Dumnezeu, de 
ce există Răul în univers?“ Nu putea să fie mai greu pentru o 
Divinitate supremă să creeze o lume perfectă mai degrabă decît 
această lume imperfectă unde nedreptăţile, dezordinile sociale, 

crimele se succed pretutindeni şi dintotdeauna. Aceste grupuri 
au început să critice Vechiul Testament deoarece nu voiau să 
admită că există un Dumnezeu atit de răzbunător şi crud ca 
cel prezentat acolo şi au ajuns la următoarea concluzie: există 
doi Dumnezei, un Dumnezeu rău, Dumnezeul evreilor şi al 
creştinilor, care a creat lumea şi a făcut-o atroce, şi un Dum- 
nezeu bun „Străinul“, îndepărtat, inaccesibil, care nu intervine 
în treburile de pe pămînt cărora nu le acordă nici o atenţie. 

Gnosticii au reproşat deci credincioşilor iudaici şi creştini 
că se mulţumesc 'cu un Dumnezeu fals, antropomorf, cel care 
i-a spus lui Isaia că este „creatorul răului“ (creans malum, con- 
form Vulgatei) în timp ce ei, mulţumită Gnozei, se ridică pînă 
la Dumnezeul străin şi descoperă în acelaşi timp originea şi 
scopul a toate. În greacă, gnosis are nevoie de un genitiv, cu- 
noaşierea este cunoaştere a ceva; Pitagora definea partea se- 
cretă a filozofiei sale gnosis ton onton, cunoaşterea fiinţei; acest 
termen luai în sine, Gnoza, subinţelege cunoaşterea Dumne- 
zeului străin, izvor al tuturor cunoaşterilor posibile. Aşa cum îl 
traduce Henri-Charles Puech cînd rezumă trei texte gnostice: 
„A avea gnoza înseamnă să cunoaştem ceea ce sintem, de unde 
venim şi unde ne ducem, prin ce sîntem miîntuiţi, care este nag- 
terea noastră şi care renaşterea noastră.“? 

lată şi o a doua întrebare, nu mai puţin capitală, care a 
caracterizat demersul ghosticilor: „De ce sînt atitea religii pe 
pămînt, în locul uneia singure?“ Căreia să i te dedici şi care 
sînt criteriile pentru a o prefera pe una alteia? Cine nu are 
dreptate şi cine are dintre păgîn, evreu sau creştin, dintre cel 
care crede în metempsihoză sau cel care aşteaptă Judecata de 
Apoi? Răspunsul la această întrebare îl aduce în scenă pe ateu 
care respinge în bloc toate religiile din pricina divergenţelor lor 
şi pe fanatic, care se izolează în religia sa închizind ochii şi 
astupîndu-şi urechile, descumpănit de credinţe contrarii. Gnos- 
ticul se foloseşte de Gnoză ca de un filtru prin care trece religiile 
şi filozofiile pentru a nu păstra decît ceea ce consideră că e mai 
bun. El îşi fabrică o religie intelectuală, savant elaborată, în 
locul unei religii revelate ale cărei enormităţi sînt justificate prin 
viziuni, extazuri, halucinaţii auditive. Puţinii vizionari în gnos- 
ticism: Valentin, căruia cuvintul i-a apărut sub forma unui 
nou-născut, Marcos, care a văzut pe cer Adevărul ca pe o imen- 
să femeie goală tatuată cu literele alfabetului, sînt nişte excep- 


2. Henri-Charles Puech, En quête de la Gnose, vol. I. Paris, Galli- 
mard, 1972. 

ţii. Profeţii Bibliei erau detestaţi fiind acuzaţi de a fi fost cu toţii 
inspirați de Dumnezeul cel rău (ceea ce explica faptul că, în 
general, ei anunțau numai catastrofe). 

Această atitudine ar putea fi contestată dacă Gnoza ar lua 
de ici şi colo noţiuni contradictorii şi le-ar uni fără noimă; dar 
ea procedează la topirea lor şi la recrearea lor. Jacques Matter 
o recunoaşte explicit: „Gnosticismul nu compilează; el modifică 
tot ceea ce a luat de la alţii.“3 Iată de ce nu trebuie să ne lăsăm 
înşelaţi de elementele creştine din Gnoză; ele îşi schimbă sensul 
în funcţie de context. Carpocraţii se mindreau că posedă un 
portret autentic al lui Iisus Hristos, făcut la ordinul lui Pilat 
din Pont, şi la ceremoniile lor făceau statui care-l reproduceau 
şi pe care aşezau coroane de flori; dar îi cinsteau în acelaşi fel 
pe Pitagora şi pe Platon. Prodicienii (discipolii lui Prodicos) 
aveau ca texte sacre Apocalipsele lui Zoroastru; alte comunităţi 
se refereau la versiuni noi ale unor episoade biblice ce se inti- 
tulau Evanghelia Evei, Evanghelia după sfintul Toma, Apocrifo- 
nul lui Ioan etc. Toate aceste lucruri nu ţineau de eclectism, 
deoarece exista întotdeauna o încercare de sinteză; este tocmai 
lucrul care face ca anumite cosmogonii gnostice să fie atît de 
complicate, în care grija de a pune de acord valori ce nu se pot 
împăca între ele se epuizează în subtilităţi nesfirşite. 

Ambiţia gnosticilor de a uni în mod indisolubil, într-o religie 
filozofică, păginismul şi creştinismul, le-a adus duşmani din 
amîndouă taberele. Într-un discurs adresat discipolilor lui, unii 
dintre ei seduşi de ideile Gnozei, Plotin i-a pus în gardă: „Sint 
invenţii ale unor oameni care n-au nici o legătură cu vechea 
cultură elenă.“ Şi subliniază cu indignare: „Ei admit generări şi 
corupţii de tot felul în inteligibil; condamnă universul sensibil; 
socotesc drept greşeală unirea sufletului cu trupul; îl critică pe 
cel care guvernează universul nostru.“ Dar, în numele Biseri- 
cii, Tertulian îi aşază pe gnostici alături de Socrate, de Diogene 
şi de alţi filozofi pe care îi detestă iar Origenes, în anul 249, 
cînd păgînul Celsus îi confundă pe gnostici (Ophiţi şi Cainiţi) 
cu creştinii, protestează, căci nu poate îi vorba de nici un fel 
de comparaţie: „Acestea sînt doctrine care nu aparţin unor creş- 
tini ci unor oameni total străini de mîntuire.“5 El se referă, fi- 


3. Jacques Matter, Histoire critique du gnosticisme, 3 vol., Paris, F.G. 
Levrault, 1828. 

4. Plotin, „Contre les Gnostiques", Enneades, vol. II, text stabilit şi 
tradus de Emile Brehier, Paris, Les Belles-Lettres, 1924. 

5. Origenes, Contra lui Celsus, în Scrieri alese, Bucureşti, Editura In- 
stitutului Biblic şi de Misiune al Bisericii Ortodoxe Române, 1981-1984 
(partea a IV-a) . 

reşte, la mîntuirea prih credinţă deoarece gnosticii revendicau 
tot timpul mîntuirea prin Gnoză. Dacă ne-am îndoi vreo clipă 
de originalitatea gnosticismului, am găsi la adversarii lui lucrul 
care să ne convingă că e vorba de o întreprindere paradoxală 
şi cu adevărat nouă. 

A evalua Gnoza este o treabă anevoioasă din pricina nu- 
mărului de şcoli care au practicat-o. Epiphanes, în secolul al 
IV-lea, a consacrat gnosticilor trei sferturi din al său Panarion 
(sau „cutie cu medicamente“) împotriva a optzeci de erezii, nu- 
mind astfel opt grupuri acefale şi studiind separat pe toţi cei 
care, de la Basilidieni la Heracleoniţi, aveau un maestru anume. 
S-au propus diferite tipuri de clasificare: Jacques Matter îi re- 
partiza geografic, distingind „şcolile din Siria, din Egipt şi din 
Asia mică“, dar au existat gnostici şi în Spania (Agapeţii şi Pris- 
cillianiştii), în Italia (unii Valentinieni s-au aşezat la Milano), în 
Galia (Marcosienii au avut o biserică la Lyon). Eugene de Faye 
a preferat să-i împartă în patru categorii: „gnosticii antibiblici“, 
„Adepții Mamei“, „gnosticii licenţioşi“ şi „gnosticii legendei“, ceea 
ce nu are nimic exhaustiv; într-adevăr unde-i pui pe Naaseeni, 
adoratorii şarpelui, pe Antitacţi, care erau împotriva legilor 
omeneşti din dragoste pentru legile divine, şi alte grupuri? Cea 
mai bună ar fi o clasificare mixtă, pe perioade şi pe teme; nu 
voi da aici decît o prescurtare, fiind de la sine înţeles că în 
această carte, în care vreau să expun o forfotă de idei, un fur- 
nicar de personalităţi, mă abţin să fac portrete concise, analize 
ponderate şi tranziţii rapide ca să pot descrie într-un unic tot 
toate aspectele filozofiei oculte. 


Gnoza simoniana 


Fără a fl fost întemeietorul Gnozei, deoarece nu putem atribui 
nimănui această calitate, cel mai tipic dintre primii ei iniţiatori 
a fost Simon Magicianul, contemporan cu Hristos şi unul din 
gnosticii legendari despre care se vorbea altădată cu ezitări de- 
oarece „legenda şi-a pus atit de mult pecetea asupra lor încît 
au devenit de nerecunoscut.“6 A fost numit de Ireneu „tatăl tu- 
turor ereticilor“ (Simone patre omnium haereticorum), dar doctri- 
na lui n-avea nimic comun cu erezia dat fiind că el nu împăr- 
tăşea dogma creştină, ci se inspira mai degrabă din Empedocle 
şi din magii Persiei. Homeliile atribuite lui Clement I, papă care 


6. Eugene de Faye, Gnostiques et gnosticisme, Paris, Geuthner, 1925. 


38 ISTORIA FILOZOFIEI OCULTE 


a fost mai întîi secretarul sfintului Petru, conţin o biografie fan- 
tastică a acestui „Simon precursorul“ care a fost asociat sfintu- 
lui Petru ţinîndu-se seama de „regula de Sizigie“. În universul 
Sizigiilor, perechi de realităţi complementare, există cerul şi pă- 
miîntul, soarele şi luna, ziua şi noaptea, viaţa şi moartea: „În 
timp ce primele lucrări ale lui Dumnezeu sînt superioare iar 
cele ce vin după ele inferioare, la oameni se petrece contrariul: 
primele lucruri sint inferioare, cele ce urmează sint superioa- 
re.“7 Astfel, Abel a fost mai bun decît Cain, Iacov cel pios mai 
bun decit fratele său mai mare, necredinciosul Esau; sizigia lui 
Aaron şi Moise, a lui loan Botezătorul şi lisus, dovedeşte cit de 
mult îl depăşeşte al doilea pe primul. În sizigia sa cu Simon, 
sfintul Petru consideră că-l va învinge cu siguranţă pe acesta 
dat fiind că îi urmează „ca lumina după tenebre, ştiinţa după 
ignoranță, vindecarea după boală.“8 În această lucrare, scrisă 
în secolul al III-lea după acele Cerygme (Predici) ale sfintului 
Petru, se acceptă că acţiunea gnosticului Simon a întrecut-o pe 
cea a apostolilor. 

Originar din Ghitta, un mic oraş din apropierea Samariei, 
Simon Magicianul şi-a făcut studiile la Alexandria, de unde a 
revenit ca să ducă o viaţă de filozof itinerant în Palestina şi în 
Fenicia. Şi-a atras o faimă extraordinară cu discursurile în care 
se proclama „Marea Forţă a lui Dumnezeu“ şi cu demonstrațiile 
de magie pe care le făcea pentru a-şi susţine teza. Aşa-zisul lui 
prieten din copilărie, Aquila, povesteşte chiar lui pseudo-Cle- 
ment: „Face ca statuile să meargă; se tăvăleşte în foc fără să 
se ardă; uneori chiar zboară; preface pietrele în piini; se pre- 
schimbă în şarpe, în capră; se arată cu două chipuri; se trans- 
formă în aur; deschide fără cheie uşile încuiate; îndoaie fierul; 
face să apară fantome cu formele cele mai diferite; la ordinul 
lui, mobilele dintr-o casă se prezintă de la sine pentru a-l servi 
fără să poţi vedea cine le pune în mişcare.“ Simon Magicianul 
îl prefigurează de pe acum pe Cagliostro şi pe alţi vrăjitori care 
vor intra curînd în scenă; dar această trăsătură a personalităţii 
sale nu este suficientă pentru a-l recomanda posterităţii. Din- 
colo de exagerările acuzatorilor lui, se vădeşte în el, cum spune 
Matter, „un filozof entuziast şi nu un impostor politic.“10 


7. Les Homélies clementines, prima traducere franceză cu o introdu- 
cere şi note de A. Siouville, Paris, Rieder, 1933. 
8. Ibid. 
9. Ibid. 
10. Jacques Matter, op. cit., vol. I, 

Învățătura lui, obiect al unei cărţi intitulate Megale Apopha- 
sis (Marea Revelaţie) desemna focul ca „Rădăcină a tot“, focul 
ascuns, supraceresc, diferit de focul vizibil terestru, şi pe care-l 
compara cu un arbore gigantic al cărui rod ar fi sufletul ome- 
nesc. Cosmosul a primit de la acest foc şase principii, născute 
pereche, care i-au permis să se dezvolte: Spirit şi Giîndire (Nous 
şi Epinoia), Voce şi Nume (Phone şi Onoma), Raţiune şi Reflecţie 
(Logismos şi Enthymesis). Toate aceste principii depind de o a 
şaptea forţă: „Cel care stă în picioare, care a stat în picioare şi 
care va sta în picioare.“ Simon însuşi este hestos, „Cel care stă 
în picioare“ (sau Imuabilul), Dumnezeul străin care a avut ca 
primă iniţiativă producerea unei Mari Gindiri, Ennoia, destinată 
să fie Mama tuturor. 

Ea a zămislit cu el îngerii; aceştia au făcut lumea, dar s-au 
certat pentru putere aşa încit ea a dorit să se ducă în regiunile 
inferioare ca să facă ordine. Îngerii s-au îndrăgostit de ea, ne- 
ştiind cine este şi au reţinut-o prizonieră pe pămînt; împiedi- 
cată să se urce din nou la ceruri, ea a trecut de-a lungul se- 
colelor dintr-un trup de femeie într-altul. Spiritul lui Dumnezeu 
(adică Simon) a hotărît să coboare în mijlocul oamenilor ca s-o 
caute pe Ennoia cea pierdută şi a regăsit-o reîncarnată într-o 
prostituată dintr-un lupanar din Tyr. Simon era pretutindeni 
însoţit de această prostituată, Elena, pe care o prezenta ca fiind 
„Prima Giîndire a lui Dumnezeu“ şi despre care spunea că fu- 
sese Elena care a provocat războiul din Troia. Simonienii, spune 
Hippolit, adorau în el şi în ea Spiritul lui Dumnezeu şi pe Prima 
sa Gindire: „Ei îi dau lui Simon titlul de Stăpin (kurios) iar Ele- 
nei cel de Stăpină (kuria).“1! Farmecul acestui titlu este şi mai 
mare cînd se ştie că acest kurios este cuvintul grec care-l tra- 
duce pe Yahweh din Septuaginta. 

Cultul Elenei este partea sublimă a gnozei simoniene. Toate 
religiile sînt pline de megalomani care se cred Dumnezeu sau 
Trimisul lui Dumnezeu; nimic mai banal, în definitiv, şi nu 
aceasta îl deosebeşte pe Simon de ceilalţi. Dar faptul că el a 
avut ideea fără precedent să facă din Prima Gindire a lui Dum- 
nezeu un principiu feminin (în timp ce Dumnezeu din Facere 
creează mai întîi universul şi bărbatul), că a arătat acest prin- 
cipiu ajungînd într-un bordel fenician (în timp ce Atena, ieşită 
din capul lui Zeus, răminea o fecioară incoruptibilă) era de o 
îndrăzneală nemaiauzită atit pentru păgîni, cît şi pentru creş- 


11. Hippolyte de Rome, Philosophumena ou refutation de toutes les 
heresies, trad. A. Siouville, vol. II, Paris, Rieder, 1928. 

tini. Simon întemeiază astfel feminismul revoluționar şi teologia 
erotică a Gnozei. Lucien Cerfeaux a explicat succesul lui în Sa- 
maria prin faptul că acolo Elena a fost identificată cu Luna: 
„Poporul se mulțumea să-i amalgameze pe toţi zeii într-unul 
singur, Soarele, şi să concentreze asupra Lunii cinstirea dato- 
rată tuturor zeiţelor.“12 Acest autor l-a comparat pe Simon cu 
Alexandru din Abonoticos care, în Paphlagonia, interpreta în 
public mistere unde avea rolul lui Endimion iar iubita sa, Ru- 
tillia, pe cel al Selenei care cobora din cer către el. Acest lucru 
ne face să vedem superioritatea gnosticului care, nelimitindu-se 
să ilustreze păgînismul, viza sinteza acestuia cu monoteismul 
iudeo-creştin. 

Aşa cum Hristos a avut doisprezece apostoli, Simon Magi- 
cianul avea treizeci de discipoli, ca şi cum el ar fi fost omul-zeu 
lunar opus omului-zeu solar. El respecta sabatul la fiecare un- 
sprezece zile sau în a unsprezecea zi a lunii. Citea în public 
pasaje din Vechiul Testament pentru a dovedi că acolo era vorba 
de un Dumnezeu cu lucrări imperfecte. În disputa sa de trei 
zile cu sfintul Petru, la Cesareea, el a susţinut că Adam a fost 
creat orb, referindu-se la Facere, unde se spune că, atunci cînd 
Adam şi Eva au mîncat din fructul oprit, ochii lor s-au deschis 
şi au văzut numai că erau goi. Apostolul dînd acestei expresii 
un sens metaforic, Simon i-a răspuns că, în acest caz, „spiritul 
lui Adam era orb“.13 Iată de ce Simon Magicianul a fost consi- 
derat şeful liber-gînditorilor din timpul său, şi printre partizanii 
săi a fost aşezat filozoful epicurian Athenodoros, gramaticianul 
Appion, celebru prin antisemitismul său, astrologul Annubion. 
Homeliile lui pseudo-Clement I spun despre Simon: „Nu crede 
în învierea morţilor. Reneagă Ierusalimul şi-l înlocuieşte cu 
muntele Gariţim. Se proclamă el însuşi Hristos în locul ade- 
văratului nostru Hristos. Interpretează Legea în mod alegoric, 
după propriile-i idei preconcepute.“14 Această scriere creştină 
admite, de altfel, că Simon este „o putere deviată a lui Dumne- 
zeu“, dar Hippolit afirmă că gnosticii îl identificau cu Dumne- 
zeul străin, venit pentru moment pe pămînt: „Astfel a luat el 
forma unui om, deşi nu era om, se pare că a suferit în Iudeea, 
fără să sufere cu adevărat, că a apărut evreilor ca Fiul, sama- 
ritenilor ca Tatăl şi celorlalte naţiuni ca Sfintul Spirit.“15 


12. Lucien Cerfeaux, „La gnose simonienne“ în: Recherches de sci- 
ence religieuse, decembrie 1925—decembrie 1926. 

13. Les Homélies clementines, op. cit. 

14 Ibid. 

15. Hippolyte de Rome, op. cit. 

Sfirşitul lui Simon Magicianul se pierde în mitul construit 
de adversarii lui. Faptele Sfinţilor Apostoli povestesc că, uluit de 
minunile diaconului Filip, a cerut să fie botezat ca să poată să 
facă şi el minuni şi că, nereuşind, a vrut să cumpere acest har; 
că apoi a sosit la Roma, şi-a luat zborul în faţa unei mulţimi 
de oameni, dar cînd sfintul Petru a început să se roage, a fost 
aruncat din cer şi a murit. Hippolit spune altceva, că el îşi spu- 
nea învăţăturile sub un platan, că a pus să fie îngropat de viu 
într-o groapă afirmîind că va ieşi de acolo după trei zile, ceea 
ce n-a reuşit. Amintirea lui a rămas atit de vie încît, în secolul 
următor, către 152, martirul Iustin spune: „Aproape toţi sama- 
ritenii şi cîţiva oameni din alte naţiuni îl recunosc şi-l citesc ca 
pe prima lor divinitate.“16 Dar Simonienii din secolul al III-lea 
evocaţi de Hippolit, care scrie între anii 225 şi 230, arată mai 
mult a libertini decît a gnostici: „Se consideră liberi să facă tot 
ce vor, deoarece repetă că prin bunăvoința lui Simon vor fi mîn- 
tuiţi. După ei, nimeni nu merită să fie pedepsit pentru o faptă 
rea; căci răul nu există prin natură, ci doar prin convenţie.“17 

Gnoza simoniană s-a perpetuat cu cîteva modificări. Unul 
din reprezentanţii ei, Menandru, a făcut şcoală dindu-se drept 
un Trimis al „Marii Forțe a lui Dumnezeu“; el instituise pentru 
adepţii săi un botez cu apă şi foc care trebuia să-i facă nemu- 
ritori şi invulnerabili faţă de vrăji. Un altul, Satornil, a impus 
grupului său un simonism auster, excluzind-o pe Elena, inter- 
zicînd căsătoria şi procrearea ca fiind lucrări diabolice. Satornil 
spunea că universul a fost creat de şapte îngeri (unul dintre ei 
fiind Dumnezeu din Vechiul Testament), care l-au făcut apoi pe 
om după o imagine strălucitoare zărită în cer; dar n-au ştiut 
să-l facă să stea în picioare aşa încît omul se tira ca un vierme. 
Fiindu-i milă de această fiinţă făcută stingaci după asemănarea 
lui, Dumnezeul străin, i-a trimis o „scînteie de viaţă“ care i-a 
permis să se ridice şi să meargă, această „scînteie de viaţă“ 
urcă, în clipa morţii, spre izvorul ei divin. În sistemul lui Sa- 
tornil, Hristos avea rolul lui Ennoia venind pe pămînt ca să 
salveze oamenii buni de cei răi, ceea ce marchează începutul 


16. Justin, Apologies, text grec şi traducere de Louis Pautigny, Paris, 
Alphonse Picard, 1904. 

17. Hippolyte de Rome, op. cit. Simonienii au avut şi o „Evanghelie, 
împărţită în patru secţiuni, pe care au «numit-o» Cartea celor patru 
colţuri ale lumii”. Prosper Alfaric, în „Simon dit le Magicien“ (Cahiers du 
Cercle Ernest Renan, nr. 5, 1955) a încercat să reconstituie această Evan- 
ghelie în care Simon era prezentat ca „Forţa lui Dumnezeu, singura care 
poate să sfărîme legăturile materiei”. 

tendinței de a-l integra pe maestrul creştinismului în tcogonia 
gnostică. 

Cerintes, a cărui şcoală se înrudca cu cea a lui Satomnil, a 
făcut deosebirea, proprie Gnozei, între lisus şi Hristos. lisus, 
spunea el, a fost un om deosebit de drept şi înţelept, care, la 
virsta matură s-a unit cu Hristos, una din inteligenţele Dum- 
nezeului străin. Această opinie nu este o extravaganţă, ci o so- 
luţie originală pentru contradicţiile din Cristologia secolului al 
II-lea, cuprinzind erezia doceticilor (care nu credeau decit în fi- 
ința umană a lui lisus) şi cele trei doctrine care au divizat însăşi 
Biserica, adoptianismul (care vedea în lisus pe fiul adoptiv al 
lui Dumnezeu), modalismul (ce refuza să-l includă într-o Treime 
şi-l considera ca pe un mod de apariţie al Dumnezeului unic) 
şi teologia Cuvintului întrupat. Aceasta, susținută de Tertulian 
şi Origene, a învins şi i-a respins, ca eretici, pe Theodotos tă- 
băcarul care profesa adoptianismul, şi pe Sabelius care profesa 
modalismul. Creştini, gnostici şi eretici se află atit de aproape 
unii de alţii încît e nevoie de o atenţie foarte mare pentru a-i 
putea deosebi. 


Părinţii sistemului gnostic 


În timp ce gnosticii din secolul I, Simon Magicianul şi succesorii 
lui, erau cu toţii pătrunşi de filozofia greacă, cei din secolul al 
II-lea au fost mai aproape de creştinism care, întărindu-se şi 
dezvoltîndu-şi apologetica, devenea o religie de avangardă. Ei 
s-au alăturat creştinilor pentru a putea discuta cu ei despre 
Vechiul Testament şi Evanghelii, ale căror texte le interpretau 
în folosul dogmelor lor. Se socoteau fii ai lui Adam (Cainiţii co- 
borau din Cain, Sethienii din Seth), ai femeii sau ai fiilor lui 
Noe, ai unui apostol; pretindeau că posedă prin tradiţie orală 
învăţătura secretă a lui lisus încredințată, după învierea lui, 
Mariei-Magdalena sau altcuiva. Gnosticii se prezentau astfel ca 
adevărații cunoscători ai creştinismului şi, în schimb, teologii, 
Părinţi ai Bisericii, voiau să le opună adevărata Gnoză. 

Aceste două mişcări religioase paralele aveau de altfel cîteva 
ritualuri identice: botezul, pe care gnosticii îl practicau cu va- 
riante (dîndu-l de trei ori în cursul vieţii, sau prin impoziţia 
miinilor, ba chiar botezind morţii); epiclesa, rugăciunea liturgică 
care chema pe Sfintul Duh deasupra apei de botez, a vinului, 
a pîinii, a untdelemnului sau a oricărui alt element al împăr- 
tăşaniei; cina, care nu era euharistică în gnosticism; ultima îm- 

părtăşanie. Dar gnosticii foloseau şi descîntecele şi incantaţiile, 
filtrele, talismanele şi procedee de magie sexuală; îimbunătăţeau 
tradiţia misterelor antice insuilindu-le o metafizică diferită. 

În secolul al II-lea, primul maestru al Gnozei a fost Basilide, 
un sirian instalat în Alexandria unde a strălucit pînă la moartea 
sa (câtre anul 135) prin învăţătură, pe care a continuat-o cu 
aceeaşi strălucire fiul său, Isidor. Autor a douăzeci şi patru de 
cărţi de Exegetică care comentau Evangheliile, Basilide afirma 
că nu inovează nimic şi că expune numai creştinismul ezoteric, 
după mărturisirile confidenţiale ale lui Matei şi Glaucias, un 
interpret al lui Petru. Totuşi, el a amestecat în doctrina sa, cu 
puternic caracter personal, şi idei din Persia. Basilide îl numea 
pe Dumnezeu „Cel care nu este“, pentru a arâta că Prima Cauză 
nu poate fi accesibilă raţiunii şi imaginaţiei. „A existat, spune 
Basilide, o vreme cînd nu era nimic. Acest nimic nu era unul 
din lucrurile existente, ci ca să vorbim clar, fâră artificii, nu era 
absolut nimic.“18 În acest vid atît de total încît este de necon- 
ceput, şi nu poate fi numit, s-a produs începutul a Tot: „Cel 
care nu este, fără gînd, fără sentiment, fără scop, fără plan, 
fără emoție, a vrut să facă lumea. Dacă folosesc, spune Basili- 
de, cuvîntul a vrut, este ca să mă fac înţeles (căci de fapt) nu 
a existat nici voinţă, nici gînd, nici sentiment. Şi lumea (de care 
este vorba aici) nu este lumea care a fost creată mai tirziu, cu 
măreţia sa şi împărțirile sale, ci germenul lumii.“19 Această 
sperma, precizează Basilide, constituia o panspermia, o săminţă 
universală sau o colecţie a tuturor seminţelor care permiteau 
zămislirea diversităţii fiinţelor şi lucrurilor: „Astfel Dumnezeu 
care nu este a făcut lumea din ceea ce nu este, depunind şi 
punind la bază un germene unic care conţinea în el toţi ger- 
menii lumii.“20 

Din sperma cosmică, provenind din entităţi inexistente, s-a 
născut „o triplă Filiaţie“ formată dintr-o parte subtilă ce s-a ri- 
dicat la Dumnezeu care nu este, dintr-o parte opacă ce s-a aco- 
perit cu Sfintul Duh, care i-a servit drept aripă pentru a se 
apropia de înălţimi, şi dintr-o parte impură ce a rămas în să- 
minţa universală. Din partea subtilă s-a desprins Arhontele 
(Guvernatorul) care, neştiind că deasupra lui exista un Dum- 
nezeu, a creat firmamentul, astrele, fiinţele celeste; Basilide îl 
numeşte Capul universului (e kephale tou kosmou) sau Abraxas, 


18. Hippolyte de Rome, op. cit. 
19. Ibid. 
20. Ibid. 

regele celor trei sute şaizeci şi cinci de ceruri. Apoi, un al doilea 
Arhonte, inferior celuilalt, a ieşit din partea impură şi a utilizat 
panspermia pentru a crea Pămiîntul şi locuitorii lui: „Într-ade- 
văr, Basilide împărțea fiinţele în două categorii principale şi 
fundamentale: pe cea dintii, o numeşte cosmos (lume), pe a do- 
ua, hipercosmos (ceea ce este deasupra lumii); iar barierei care 
separă cosmosul de hipercosmos îi dă numele de Spirit 
(Nous).“2! 

Cînd a fost necesară izbăvirea lumii inferioare, acest Nous 
s-a unit cu lisus-Kaulakau (cuvint ce înseamnă speranţă pentru 
speranţă) prin botezul din apele Iordanului. Jacques Matter 
spune: „Această idee este una din inovațiile cele mai curioase 
ale gnosticismului. Ea nu are nici un precedent la cei vechi... 
Numai posesia demonică mai oferă ceva analog cu încorporarea 
lui Nous, dar această analogie este tocmai ceea ce ne face să 
vedem mai bine noutatea şi îndrăzneala opiniei gnostice.“22 Din 
păcate nu mai există decit fragmente din gnoza lui Basilide; 
morala sa egala însă extraordinara sa cosmologie; el îi învăţa 
pe Basilidieni „să nu urască nimic, să nu dorească nimic“ şi 
voia să facă din ei nişte Aleşi „străini de această lume“ (xenoi 
en kosmo uperkosmioi). 

Contemporanul său Marcion, cu o doctrină mai puţin com- 
plexă, a fost unul din rarii gnostici pe care i-am putea califica 
drept eretici deoarece erezia este fapta cuiva care aparţine unei 
religii şi care o modifică într-atit de mult încît este exclus de 
coreligionarii lui. Născut către anul 85 în Pont, colonie romană 
pe malul Mării Negre, fiul unui păgîn convertit la creştinism şi 
devenit episcop de Sinope, Marcion a fost crescut în religia creş- 
tină; dar a început să critice cultul, ceea ce, adăugîndu-se le- 
găturii lui cu o fecioară care jurase să rămină castă, l-a făcut 
pe tatăl său să-l excomunice. Armator, Marcion a luat un vas 
ca să viziteze comunităţile creştine din împrejurimi; alungat de 
episcopul de Smirna, Policarp, el a sosit la Roma, s-a fâcut plă- 
cut creştinilor din oraş pe care i-a ajutat oferindu-le treizeci de 
mii de sesterţi. Dezamăgit de modul în care presbiterii23 răs- 
pundeau îndoielilor sale, l-a frecventat pe gnosticul Cerdon şi 
şi-a elaborat propriul cadru dogmatic: rezultatul a fost că, pen- 
tru a doua oară, a fost excomunicat şi că i s-au înapoiat banii. 


21. Hippolyte de Rome, op. cit. 

22. Jacques Matter, op. cit., vol. II. 

23. Se numeau „presbiteri“ atit preoţii cît şi episcopii care alcătuiau 
sfatul „bătrinilor“. 

Marcion a înfiinţat atunci cu discipolii lui o mişcare despre care 
a afirmat că este adevăratul creştinism; Marcioniţii au ridicat 
biserici în Italia, în Egipt, în Palestina, în Siria, au avut episco- 
pii lor (dintre care unul a fost martir) şi s-au dovedit a fi rivali 
deosebit de puternici ai clerului roman pînă în secolul al IV-lea. 

Marcion a fost primul schismatic de mare anvergură, com- 
parabil cu Luther, cu care s-a confruntat Biserica creştină pri- 
mitivă. Dar el rămine înainte de toate un perfect reprezentant 
al Gnozei şi a afirmat cu tărie credinţa fundamentală a acesteia 
într-un Dumnezeu bun necunoscut şi într-un Dumnezeu rău 
care se manifestă în creaţia lumii. S-a sprijinit pe o exegeză 
literară a textelor biblice şi evanghelice, mai savantă decît ori- 
care alta din timpul său. Plecind de la Epistola câtre Galateni 
în care sfintul Pavel opune Evanghelia legii mozaice, Marcion 
reproşează creştinismului că nu s-a desprins de iudaism şi că 
se supune orbeşte canoanelor din Vechiul Testament, în loc să 
aibă propria sa regulă bazată pe Evanghelii. El afirmă că aces- 
tea erau pline de interpolări care trebuiau eliminate pentru a 
se putea aprecia misiunea lui lisus şi a trecut la revizuirea lor 
neacceptind ca autentică decit Evanghelia după Luca, pe cele- 
lalte corectindu-le după bunul lui plac. 

Dualismul lui Marcion nu constă în lupta dintre Bine şi 
Rău: gnosticii nu sînt chiar atit de simplişti. El constă în an- 
tagonismul dintre un Dumnezeu al Dreptăţii, odios din pricina 
asprimilor lui faţă de specia umană, şi un Dumnezeu al Bu- 
nătăţii, care îi este superior. În Antitezele sale Marcion a expus, 
prin exemple, teza că acest Dumnezeu al Bunătăţii, anunţat de 
Evanghelii, nu putea să fie acelaşi cu Dumnezeul Judecător şi 
Războinic (judex, fierus, bellipotens) din Vechiul Testament. El a 
negat toate „profeţiile mesianice“ cu privire la venirea lui Hris- 
tos, pe care îl prezenta ca pe un revoluţionar pacific, trimis, cu 
bunăvoință, de Dumnezeul cel Bun oamenilor, fără să-i anunţe, 
pentru a-i elibera de sub stăpînirea lui Dumnezeu Judecătorul. 
La care, înfierbîntatul episcop al Cartaginei, Tertulian, s-a lan- 
sat într-o polemică pe parcursul a cinci cărţi, Adversus Marcio- 
nem, în care aducea, ca replică la Antiteze, argumente de tipul: 
„Dumnezeul meu, spui tu, n-a ştiut că ar fi existat un Dumne- 
zeu superior lui. Dar al tău n-a ştiut că exista un Dumnezeu 
inferior... Dumnezeul meu a lăsat lumea în voia păcatului, a 
morţii şi a demonului aţiţător la păcat. Dar Dumnezeul tău nu 
e mai puţin vinovat; el a tolerat totul.“24 Mai tirziu, unii mem- 


24. Oeuvres de Tertullien, trad. M. de Genoude, vol. I, Paris, Louis 
Vives. 1852. 

brii ai Bisericii vor deplinge „greşelile lui Tertulian“ (credea că 
Dumnezeu are un trup; că sufletul are trei dimensiuni şi mem- 
bre; că extazul e o nebunie etc.), şi, invers, atacurile lui Marcion 
vor avea asupra creştinismului efecte pozitive, aşa cum arată 
Leisegang: „De la el vine ideea de a adăuga Vechiului Testament 
o nouă Scriptură siintă. El este primul care a opus Legii şi Pro- 
feţilor Evangheliile şi Epistolele. Biserica a adoptat ideea şi a 
aplicat-o prin Noul Testament.“25 

Marcion era un moralist extrem de auster, ispăşindu-şi gre- 
şeala de tinereţe; nu acorda botezul decît celor care jurau să 
nu se căsătorească sau tinerilor căsătoriţi care jurau să re- 
nunţe la actul sexual; Marcioniţii se abţineau de la carne şi de 
la spectacole, ca să merite mintuirea. Fără acest pesimism care 
ducea la stingerea speciei umane, marcionismul s-ar fi răspin- 
dit şi mai mult, deoarece poporul îi înțelegea foarte bine ideile: 
„Mulţi îi acceptă doctrina ca fiind singura adevărată şi rid de 
noi“, spunea Iustin, un creştin martor al marcionismului.26 Cel 
mai bun discipol al lui Marcion a fost Apellus, care în Silogis- 
mele sale (din care sfìintul Ambrozie citează cea de a treizeci şi 
şasea carte în al său De Paradiso) a denunţat metodic nepotri- 
virile din Vechiul Testament: de exemplu, el a demonstrat că 
Arca lui Noe, după dimensiunile date, ar fi putut să conţină 
numai patru elefanţi şi nu toate animalele despre care se vor- 
beşte precum şi hrana lor. Era, încă din secolul al II-lea, tipul 
de critică al unui Voltaire sau al unui Renan; dar Marcioniţii 
practicau această critică într-un spirit religios numai cu scopul 
de a purifica credinţele la care aderau. 

În aceeaşi epocă, Valentin, un egiptean care şi-a început ca- 
riera la Alexandria, a construit un sistem superb care a deter- 
minat un curent nou în Gnoză. El a sosit la Roma câtre anul 
135, sub domnia împăratului Hadrian şi şi-a transmis acolo 
învăţătura pînă în jurul anului 160. Era strîns legat de cercurile 
creştine căci Tertulian spune că avea ambiția să devină episcop 
şi că a fost excomunicat de două ori: „Valentin sperase să ajun- 
gă episcop deoarece avea talent şi elocinţă. Indignat că un altul 
obținuse această demnitate, datorită martiriului, a rupt violent 
cu Biserica care profesează credinţa adevărată.“27 Valentin, în- 
sufleţind grupul Valentinienilor, s-a instalat în cele din urmă 
în Cipru şi a devenit un gnostic admirat chiar şi de adversarii 


25. Hans Leisegang, La Gnose, trad. Jean Gouillard, Paris, Payot, 
1951. ` 

26. Justin, op. cit. 

27. „Împotriva Valentinienilor“, Oeuvres de Tertullien, op. cit., vol. III. 

săi. Acest filozof al religiei a avut concepţii atît de impresionante 
încît un director de la Ecole des Hautes Etudes, Eugène de 
Faye, văzind în el „spiritul speculativ cel mai îndrăzneț din se- 
colul al H-lea“ şi „autorul unui poem metafizic“, nu a ezitat să-l 
compare cu sfintul Pavel din pricina teologiei sale viguroase. 

Valentin a fost cel care a introdus în cosmogonie noţiunile 
de Pleromă, de Eoni, de Sophia şi teoria sizigiilor. Înainte de 
inceput, nu exista decit Propator (Pre-Tatăl), numit şi Bythos 
(Abisul) care stătea într-un repaos absolut împreună cu Sige 
(Tăcerea), partea sa feminină. Propator era numai dragoste şi, 
cum nu există dragoste fără obiect iubit, el a scos din el pe 
Nous, primul dintre Eoni. Termenul de Aion exprima, în filozofia 
greacă, o noţiune de timp: durata individuală, secol sau eter- 
nitate. Pentru Valentin el desemnează o forţă abstractă univer- 
sală, emanaţie a lui Propator. Dumnezeul străin, într-adevar, 
nu acţionează direct asupra Universului, ci prin intermediul 
emanaţiilor lui, sau Eoni, care sînt în număr limitat şi consti- 
tuie o ierarhie de sus în jos a lumii divine. 

După Nous a fost creat un Eon feminin, Aletheia (Adevărul), 
care a format împreună cu el prima sizigie. Pentru Basilidieni, 
lanţul creaţiilor se compunea din unităţi care ieşeau unele din 
altele; pentru Valentinieni, ele se succedau în perechi. Sizigia, 
căreia creştinii şi gnosticii nu-i atribuiau acelaşi sens, era o 
noţiune egipteană, deja menţionată de Sanchoniathon. Eonul, 
fiind o substanţă invizibilă, provenea dintr-un fel de conjuncţie 
sexuală deoarece, aprecia Valentin, „elementul feminin este cel 
care emite substanţa iar elementul masculin este cel care dă o 
formă substanţei emise“.28 Nous şi Aletheia i-au zămislit pe Logos 
şi Zoe (Cuvintul şi Viaţa) iar aceştia pe Anthropos şi Ekklesia 
(Omul şi Biserica). Cele două sizigii, avind drept origine comună 
Intelectul şi Adevărul, au emis, una o serie de zece Eoni, cea- 
laltă, o serie de doisprezece Eoni. Din Logos şi Zoe au ieşit astfel 
Bythios şi Mixis (Abisalul şi Amestecul), Ageraatos şi Henonis 
(Ferit-de-bătrineţe şi Reducere-la-unitate), Autophyses şi Hedo- 
ne (Care-se-naşte-din-el-însuşi şi Plăcerea), Acinetos şi Syncra- 
sis (Ne-transformatul şi Asamblarea), Monogenes şi Makaria 
(Zămislit-singur şi Preafericita). La rîndul lor, Anthropos şi Ek- 
klesia au produs pe Parakletos şi Pistis (Apărâtorul şi Credinţa), 
Patrikos şi Elpis (Paternul şi Speranţa), Matrikos şi Agape (Ma- 
ternul şi Dragostea), Aeinous şi Synesis (Inepuizabilul şi Înţele- 
gerea), Ekklesiastikos şi Makariste (Eccleziasticul şi Sfinta), 


28. Hippolyte de Rome, op. cit. 


48 ISTORIA FILOZOFIEI OCULTE 


Theletos şi Sophia (Voitul şi Înţelepciunea). Ansamblul acestor 
Eoni constituie Pleroma (sau Plenitudinea), desfăşurate de forţe 
ale Fiinţei supreme, sumă a inteligenţelor concentrate în el pe 
care acceptă să le exteriorizeze. 

Se vede noutatea acestei teogonii care nu prezintă, ca în 
celelalte religii, zei umanizaţi: Eonii nu sînt nici măcar îngeri, 
sînt pure abstracții, principii vitale în mişcare. Şi totuşi, nu este 
vorba de o alegorie rece, căci aceste entităţi ideale au o ciudată 
sexualitate neîntruchipată şi vor trăi o dramă cosmică intensă. 
Ultima născută a Eonilor, Sophia, disperată că este atît de de- 
parte de Propator, va fi cuprinsă de o dorinţă violentă de a-l 
vedea şi de a se uni cu el. Dorinţa ei nesatisfăcută o va face 
să conceapă singură o fiică degenerată, fâră formă, care va că- 
dea în haos. Suferinţa Sophiei ajunge la asemenea grad încît 
Pleroma va fi tulburat de convulsiile ei. Propator va emite un 
nou Eon, Horos (Limita) care o va împiedica pe Sophia să cadă 
şi ea în afara lumii divine; Logos şi Zoe vor emite o sizigie, Hris- 
tos şi Pneuma (Hristos şi Spiritul-Sfint) destinată să o aline pe 
nefericită. 

Sophia va încerca succesiv patru pasiuni, teama, tristeţea, 
anxietatea şi rugăciunea din care provine întregul nostru uni- 
vers. Din teama Sophiei s-a născut substanţa psihică; din tris- 
tetea ei, substanţa materială; din anxietatea ei, substanţa 
demonilor; iar din rugăciunile ei fierbinţi adresate Fiinţei su- 
preme, din căinţa ei s-a născut Demiurgul (sau Făuritorul) care 
a creat lumea umană. Demiurgul ignoră că există un Dumne- 
zeu deasupra lui şi nu-i înţelege pe oameni; „Demiurgul, spun 
Valentinienii, nu ştie absolut nimic; după ei, el este lipsit de 
inteligenţă şi prost... Cum nu ştie ce a creat, Sophia l-a ajutat 
în toate inspirindu-l şi dindu-i forţă; acţionind numai sub in- 
spiraţia Sophiei, el îşi imagina totuşi că lucrează singur la crea- 
rea lumii.“29 Demiurgul este de altfel inferior Diavolului care, 
cel puţin, nu ignoră existenţa lui Propator. Antinomia dintre 
Dumnezeul-Preprincipiu şi Dumnezeul-Făuritor stingaci care a 
creat lumea pe dos nu este deci cea dintre Bunul Dumnezeu 
şi Diavol: Diavolul este un al treilea personaj în Gnoză, mult 
mai viclean decît Demiurgul. Valentinienii distingeau chiar, pe 
lingă Diabolos, prinţul materiei, pe Beelzebub, căpetenia demo- 
nilor. 

Cînd a fost restabilită armonia în Pleroma, toţi Eonii au de- 
cis, în cinstea lui Propator, să emită împreună un nou Eon: 


29. Hippolyte de Rome, op. cit. 

acesta a fost lisus, „rodul comun al Pleromei“.30 Hristos şi 
Pneuma l-au trimis pe Pămînt ca să o salveze pe Sophia de jos, 
fiica fără formă a Sophiei de sus. Acest mit religios ne arată 
deci o Înţelepciune divină care a suferit o mare nenorocire de- 
oarece a încercat imposibilul: să se apropie de Propator mai 
mult decît o poate face intelectul („Este o crimă să vrei să cu- 
noşti ceea ce Nous-ul nu revelează“, spunea Valentin); şi o În- 
ţelepciune terestră care era informă pînă ce a venit lisus ca s-o 
modeleze după asemănarea celeilalte. 

Gnoza lui Valentin a înflorit în diferite şcoli ai căror înteme- 
ietori îi fuseseră elevi: Secundus, Heracleon, Ptolemeu, Marcos. 
În timp ce Axionicos continua învăţătura maestrului în Antio- 
hia, fără a o schimba cu nimic, ceilalţi îi aduceau modificări pe 
care nu le dezvăluiau decît iniţiaţilor care făcuseră un noviciat 
de cinci ani, după cum spune Tertulian: „Ei nu destăinuie pro- 
priilor discipoli nici unul din secretele lor înainte de a fi siguri 
că aceştia le aparţin.“3l Teologia gnostică a căpătat o asemenea 
amploare şi a subjugat atitea spirite încit episcopii s-au străduit 
să-şi păzească enoriaşii. Un exemplu al acestei atracţii este fi- 
lozoful armean Bardesan, prieten al creştinilor pe care i-a apă- 
rat împotriva persecuțiilor, care a combătut mai întîi la Marcio- 
niţi, apoi, fermecat de Gnoză, a întemeiat a doua şcoală 
gnostică din Siria. Bardesan, născut în anul 165, consilier al 
lui Algor, regele Edessei, şi autor al unui sistem în care coexis- 
tau Dumnezul străin şi materia eternă, a compus mai bine de 
o sută cincizeci de imnuri gnostice de o asemenea frumuseţe 
încît erau cîntate şi în bisericile creştine; aceste imnuri n-au 
dispărut decit în secolul al IV-lea cînd Ephrem a pus alte cu- 
vinte pe aceleaşi melodii. 

Plecînd de la gnoza valentiniană, credinţa în cele trei prin- 
cipii ale naturii umane a devenit comună tuturor grupurilor. Se 
spunea că omul este format dintr-un trup, dintr-un suflet (psy- 
che) şi dintr-un spirit (pneuma), adică dintr-un principiu hylic 
(sau material), dintr-un principiu psihic şi dintr-un principiu 
pneumatic (sau spiritual). Pneuma, element divin făcut din aer 
şi lumină, superior sufletului, avea consistenţa unui suflu (Phi- 
lon îl definea: „un suflu care revine asupra lui însuşi“). Cum 
unul din aceste principii tinde întotdeauna să predomine, gnos- 
ticii împărțeau indivizii în trei clase: hylicii, scuiundaţi în ma- 
terie, incapabili de a fi mîntuiţi; psihicii, mai buni decit prece- 


30. Hippolyte de Rome, op. cit. 
31. „Împotriva Valentinienilor“, Oeuvres de Tertullien, op. cit., vol. III. 

denţii, dar încă neştiutori încît au nevoie de „minuni“ care să 
le justifice credinţele şi de „fapte bune“ pentru a merita mintui- 
rea; şi pneumaticii, care deosebesc prin Gnoză ceea ce este ade- 
vărat de ceea ce este fals şi a căror pneuma continuă să fie 
incoruptibilă şi nemuritoare orice ar face ei. 


Hermes Trismegistus, 
cei şapte Arhonţi şi reţeta nemuririi 


Pe lingă această gnoză care combina elemente ale creştinismu- 
lui, ale filozofiei greceşti şi ale diferitelor religii orientale, mai 
exista o alta, pur produs al culturii elenistice; aceasta avea 
drept maestru pe Hermes Trismegistus (de trei ori mare), numit 
astfel deoarece, conform legendei acreditată de Hermias din Alex- 
andria în ale sale Scolii, el trăise de trei ori în Egipt şi în cea 
de a treia viaţă îşi amintise de cele două precedente, ceea ce îi 
dădea o triplă cunoaştere. Supralicitind această temă, autorii 
arabi au pretins că primul Hermes, inventator al astronomiei, 
a trăit înaintea Potopului:; al doilea, întemeietor al turnului Ba- 
bel, era medic şi filozof; al treilea, expert în alchimie, îşi păstra 
comorile la Kamtar, cetatea magicienilor, pierdută în deşert. 
Hermes Trismegistus a fost identificat cu zeul Thot al egipteni- 
lor iar Iamblichos, repetind după Manethon că a scris 36 525 
de cărţi, a precizat: „El a lăsat o sută de tratate despre studiul 
zeilor din empireu, tot atitea despre cei din eter şi o mie despre 
cei din cer.“32 Se spunea că preoţii egipteni ştiau probabil pa- 
truzeci de tratate pe dinafară dar, fireşte, textele acestui perso- 
naj mitic erau de negăsit. 

În vremea gnosticismului, o confrerie, ascunsă cu atita grijă 
încît nici măcar părintele Festugicre, specialist în problemă, nu 
i-a descoperit nici locul de origine nici pe vreunul din membrii 
ei, a redactat, între secolele al II-lea şi al IV-lea, sub numele de 
Hermes Trismegistus o serie de opere, revelate în 1463, la Flo- 
renţa, de Marsilio Ficino, propagînd mitul hermetic pînă în 
zilele noastre. Scrierile în greceşte atribuite lui Hermes Tris- 
megistus sint de trei feluri: Corpus hermeticum, mănunchi de 
şaptesprezece tratate sau fragmente în care Hermes îl învaţă pe 
fiul său Tat, pe Asklepios sau pe regele Ammon filozofia sa; 
Discursul perfect, din care n-a mai rămas decît o versiune la- 


32. Jamblique, Les Mystères d'Egypte, text stabilit şi tradus de 
Edouard des Places, Paris, Les Belles-Lettres, 1966. 

lină, Asclepius; şi extrase din Anthologion a lui Stobeu. La aces- 
tea s-au adăugat mai tîrziu numeroase lucrări în arabă puse 
pe seama lui Hermes Trismegistus, cum ar fi Cartea lui Osta- 
thas, care expune teoria macrocosmosului şi a microcosmosu- 
lui, sau scrisoarea câtre regina Amtunasia, despre Marea 
Operă.33 

Aceste cărţi ale lui Hermes Trismegistus, compuse de diferiţi 
autori anonimi, nu au nici o unitate de doctrină iar unele din 
ele n-au nimic gnostic. Cea mai tipică este Poimandres, care 
face parte din Corpus hermeticum şi corespunde pe de-a-ntregul 
definiţiei lui Festugiere: „Gnoza hermetică este cunoaşterea lui 
Dumnezeu în calitatea lui de hipercosmic, inefabil, neputind să 
fie cunoscut cu simplele mijloace raţionale, şi cunoaşterea de 
sine, ca entitate provenind din Dumnezeu.“34 Hermes Trisme- 
gistus povesteşte în cartea sa că Poimandres, adevăratul Dum- 
nezeu, i-a apărut pentru a-i revela originile Cosmosului şi des- 
tinaţia sufletului. La început această Fiinţă de lumină domnea 
singură deasupra unei obscurităţi răsucită în spirale: „Or, Nous 
Dumnezeu, fiind mascul-şi-femelă, existînd ca viaţă şi lumină, 
a zămislit printr-un cuvint un al doilea Nous Demiurg care, fi- 
ind zeul focului şi al sufletului, a modelat guvernatori, şapte la 
număr, care înfăşoară în cercurile lor lumea sensibilă, iar gu- 
vernarea lor se numeşte Destin.“35 

Cei şapte Guvernatori sau Arhonţi sînt spiritele care dirijea- 
ză cele şapte planete şi exercită împreună o influenţă asupra 
universului. Există şapte ceruri, delimitate de poziţia acestor 
planete, care aşază Pămiîntul în mijlocul a şapte benzi concen- 
trice; al optulea cer, sau cerul fixelor, cerul celor mai îndepărta- 
te stele, este ultimul, dincolo de care se află Divinitatea su- 
premă. Toţi gnosticii au crezut în această Ogdoadă (serie de opt 
ceruri sau mai mult, al optulea cer avind opt principii divine), 
aşa încît Basilide i-a încurcat foarte mult pe istorici cu cele trei 
sute şaizeci şi cinci de ceruri; Leisegang a emis ipoteza că este 
vorba de cele trei sute şaizeci şi cinci de cercuri descrise de 
Soare, după tradiţia egipteană, pentru a produce zilele anului. 
În general, în Gnoză, al şaptelea Arhonte, cel al planetei Saturn, 


33. Cf. E. Blochet, Etudes sur le gnosticisme musulman, Roma, Casa 
editrice italiana, 1913. 

34. A. J. Festugiere, La Révélation d'Hermes Trismégiste. III. Les Doc- 
trines de l'âme, Paris, J. Gabalda, 1953. 

35. Hermès Trismegiste, „Poimandrès“, în Corpus hermeticum, vol. 1, 
trad. A. J. Festugière, Paris, Les Belles-Lettres, 1972. 

este căpetenia celorlalţi şi Demiurgul, numit cel mai adesea Ial- 
dabaoth şi asimilat Dumnezeului din Vechiul Testament. În 
această problemă, Hermes Trismegistus diferă şi spune că De- 
miurgul este Soarele, înconjurat de toate corurile demonilor pla- 
netari. 

Poimandres îi explică apoi lui Hermes cum s-a născut Omul 
primordial în cea mai înaltă regiune a cerului; Fiinţa de lumină 
a fost cea care l-a zămislit după chipul ei, făcîndu-l androgin 
cum era şi el; Omul primordial nu este deci o creaţie a Demiur- 
gului, ci fratele său. Toţi au fost minunaţi de frumuseţea sa, 
începînd cu Dumnezeu-Preprincipiu pînă la Arhonţi: „Guverna- 
torii s-au îndrăgostit de el şi fiecare i-a dat o parte din propria 
sa administraţie.“36 Omul primordial, aplecîndu-se peste lumea 
inferioară şi-a văzut chipul în apă şi i s-a părut atit de frumos 
încît a coborit pentru a se contempla mai de aproape; astfel, 
prins în capcana materiei, a rămas acolo îmbrăcat într-o formă 
pieritoare: „Iată de ce, omul, singurul din toate fiinţele care tră- 
jesc pe pămînt, este dublu, muritor prin trupul său şi nemuri- 
tor prin Omul esenţial.“37 Natura sau Physis, îndrăgostită de 
el, l-a îmbrăţişat şi a născut după unirea lor nişte uriaşi an- 
drogini, care au constituit rasa omenească din perioada preis- 
torică; mai tirziu, trupurile lor s-au separat în masculi şi 
femele. În cosmogonia hermetică, Demiurgul se estompează în 
spatele Omului primordial, Narcis divin venit să locuiască în 
reflexul său terestru, şi a cărui evoluţie nu este consecinţa unei 
greşeli. 

Partea finală din Poimandres, vorbind de ascensiunea sufle- 
tului după moarte, exprimă cu sobrietate această credinţă pro- 
prie tuturor gnosticilor. Cînd moare un om, el lasă naturii for- 
ma sa, eul său inactiv, tot ce era în el mînie şi poftă neînfrinată; 
„energiile“ care îi animă simţurile trupeşti se volatilizează. Uşu- 
rat astfel, sufletul se avîntă către înălţimi pentru a face o călă- 
torie cosmică în opt etape: în primul cer, guvernat de Arhontele 
Lunii, el se despoaie de puterea sa de a creşte şi a descreşte; 
în al doilea cer, îşi părăseşte puterea de viclenie şi de intrigă; 
în al treilea, puterea de a dori; în al patrulea, puterea de a 
comanda şi ambițiile care se leagă de ea; în al cincilea, puterea 
sa de afirmare temerară sau nelegiuită; în al şaselea, puterea 
de a rîvni bogății şi de a le obţine; în al şaptelea, puterea de a 
minţi. Eliberată de aceste şapte învelişuri ale lui psyché, numai 


36. Hermes Trismegiste, op. cit. 
37. Ibid. 

partea cea mai pură a omului, pneuma, intră în al optulea cer 
şi găseşte acolo alte fiinţe pneumatice care aşteaptă, înălţind 
imnuri la adresa Tatălui, o plecare colectivă: „Şi atunci, în or- 
dine, ele urcă câtre Tatăl, abandonindu-se Puterilor şi, devenite 
la rindul lor Puteri, intră în Dumnezeu. Căci acesta este sfirşi- 
tul preafericit al celor care posedă cunoaşterea: să devină Dum- 
nezeu. “38 

Poimandres nu vorbeşte decit de sufletele drepte care ajung 
la destinaţie mulţumită Gnozei; Asclepius spune despre celelal- 
te, considerate rele, că sînt aruncate în furtuni şi etern zguduite 
după pofta intemperiilor. Această concepţie despre moarte a 
fost mai amplu expusă de diferite grupuri gnostice, cum sînt 
ophiţii, care arătau cît de periculoasă este traversarea domenii- 
lor celor şapte Arhonţi, Ia, Astaphios, Adonai, Ailoaios, Horaios, 
Sabaoth şi Ialdabaoth. Pentru ca ei să deschidă porţile ferecate 
cu lanţuri, trebuia spusă o formulă potrivită cu fiecare dintre 
ei, care se învăţa în timpul iniţierii. Cînd miruia un muribund, 
preotul gnostic îi amintea, de altfel, la ureche cele şapte formule 
pe care trebuia să le spună Arhonţilor. Dacă vreunul dintre ei 
nu lăsa să treacă sufletul şi conţinutul său, pneuma, acestea 
se întorceau pe pămînt pentru a se întrupa într-un nou corp. 
Astfel se puneau de acord doctrina iraniană a metempsihozei 
şi soteriologia creştină care promitea viaţa veşnică. 

Un document al barbelognosticilor sau al severienilor, Pistis 
Sophia, dezvoltă, cu un pitoresc luxuriant, tema pe care Hermes 
Trismegistus a redus-o la expresia ei cea mai simplă. lisus în- 
suşi povesteşte acolo discipolilor lui multiplele episoade ale 
acestei călătorii dincolo de mormint. Sufletul este interceptat în 
ascensiunea sa de „Primitori“ care-l conduc, timp de trei zile, 
prin cele „cinci câi de mijloc“ pînă la „Fecioara de lumină“ care 
trebuie să judece; dacă ea găseşte că un suflet este bun, îl pe- 
ceiluieşte cu pecetea ei şi-l predă ajutoarelor lui Ieou, Supra- 
veghetorul „Comorii de lumină“, ca să-l ducă la „Locul mogte- 
nirilor luminii“ unde stau împreună sufletele perfecte. Dar dacă 
„Fecioara de lumină“ consideră că un suflet este nedesăvirşit, 
ea îl trimite jos să se reincarneze sau îl expediază în interiorul 
tenebrelor circulare ale lui Amenti: „Tenebrele circulare sînt un 
dragon mare a cărui coadă se află în gura sa, ele sint în afara 
luminii şi înconjoară toată lumea.“39 Acolo există „douăsprezece 


38. Hermes Trismegiste, ep. cit. 
39. Pistis Sophia, tradusă din coptă în franceză de E. Amelineau, 
Paris, Chamuel, 1895. 

camere de torturi grele“ fiecare condusă de un demon îngrozitor 
— Eukhthonin cu cap de crocodil, Kharakhar cu chip de pisică, 
Khrimaor cu şapte capete de cîini — unde sufletul păcătos va 
fi torturat într-un foc puternic sau într-un frig glacial. 

Totuşi, Gnoza crede în non-responsabilitatea umană, din 
pricina fatałismului ei astrologic. „Cine-i obligă pe oameni să 
păcătuiască?“ întreabă Maria-Magdalena. „Arhonţii Destinului, 
ei sint cei care-i obligă pe oameni să păcâtuiască“, îi răspunde 
lisus.40 Într-adevăr, cei şapte Arhonţi ai planetelor creează cu 
sufletul lor un anti-suflet, antimimon sau spirit de imitație, pe 
care ei îl lipesc de sufletul adevărat al fiecărei fiinţe şi care va 
rămîne unit cu acela pină la moarte. Antimimon, capabil să ia 
toate formele, să facă aşa încît greşelile să fie considerate drept 
adevăruri sau viciile drept virtuţi, duce sufletul la cele mai gro- 
zave rătăciri. Cînd sufletul urcă spre al optulea cer, fiecărui 
Arhonte i se restituie partea de antimimon la care a contribuit. 
Hermes Trismegistus are o altă explicaţie pentru păcate, dato- 
rate, după el, influenţei celor treizeci şi şase de Decani, inteli- 
genţe astrale ale Zodiacului, care produc demonii ce servesc de 
agenţi fiecăruia dintre astre. Aceşti demoni, tot timpul în acti- 
vitate, sînt răi sau buni, uneori amestecuri de bine şi de rău: 
„Ei caută să ne remodeleze sufletele în interesul lor şi să le 
aţiţe, instalaţi în muşchii noştri şi în măduva noastră, în venele 
noastre şi în arterele noastre, chiar şi în creier, şi pătrund pînă 
în măruntaie. Căci o dată ce fiecare dintre noi s-a născut şi a 
fost însufleţit, este luat în primire de către demonii care sint 
de serviciu în momentul naşterii.“41 Dar, de îndată ce omul pri- 
meşte în sufletul său, prin Gnoză, o rază de lumină divină, „de- 
monii devin neputincioşi.“42 

„Hermes de trei ori întrupat“ părea a fi cel mai în măsură 
să dea o „reţetă de nemurire“, dar hermetismul nu a avut nici 
ceremonii, nici purificări, nici epifanii; singurele mistere recu- 
noscute erau „misterele Cuvintului“. În Discursul secret de pe 
munte, Trismegistus descrie cele douăsprezece vicii-Care înlăn- 
tuie sufletul şi cele zece „puteri“ care-i permit să se elibereze 
de ele (prima fiind „cunoaşterea bucuriei“), considerînd deci că 
mintuirea nu depinde decit de stăpînirea de sine. Festugicre 
spune: „Religia Dumnezeului cosmic n-a avut niciodată un cult. 
Ea nu a avut templu şi picturi. Sau, mai curînd, templul ei era 


40. Pistis Sophia, op. cit. 
41. Hermes Trismegiste, op. cit., vol. III. 
42. Ibid. 

universul; imaginile ei, astrele cerului.“43 Iată de ce „conventi- 
culele* hermetice“ a căror existenţă o bănuieşte au putut trece 
neobservate: nici un ritual nu le-a semnalat atenţiei. 

Dar şi alte gnoze aveau „reţete de nemurire“ indicînd gestu- 
rile ce trebuiau făcute, invocaţiile ce trebuiau spuse pentru a 
ajunge în lumea de dincolo la „Comoara de lumină“. Gnosticii 
studiaţi de Amelineau se rugau cu mîinile întinse şi practicau 
„mistere purificatoare“ care le asigurau supraviețuirea: „Mai 
existau, după misterul răscumpărârii păcatelor, încă alte trei 
mari mistere, botezul fumului, botezul spiritului sfintei lumini 
şi marele mister al celor şapte voci.“44 Pistis Sophia declară: 
„Fără mister, nimeni nu va intra în împărăţia luminii, fie el un 
drept, fie un păcâătos.“45 Chiar şi sufletul scufundat într-una 
din cele douăsprezece camere ale tenebrelor infernale, dacă ştie 
numele secret al locului unde se găseşte şi-l pronunţă, se des- 
chide o poartă prin care poate ieşi; „Primitorii“ îl conduc la Ieou 
ca acesta să-i fixeze o reîncarnare, după ce i s-a dat să bea din 
cupa uitării. Faptul că un om n-a păcătuit niciodată nu-l face 
să merite un loc în împărăţia luminii: el trebuie să cunoască 
„Misterele desfacerii tuturor peceţilor şi a tuturor legăturilor“ 
care îl leagă pe antimimon de suflet. A reieşit că Gnoza a făcut 
adesea apel la cuvinte misterioase, la semne, la numere, în 
funcţie de încărcătura lor magică; şi că ea a inspirat gnosticilor 
o asemenea încredere încît se considerau teleioi („perfecţi“), în 
comparaţie cu hylicii sau cu psihicii care nu aveau această şti- 


inţă. 


Sophia şi femeile gnostice 


Unul din aspectele cele mai fascinante ale originalității Gnozei 
a fost importanţa excepţională pe care a acordat-o elementului 
feminin în metafizică şi în morală. Am văzut că, pentru majo- 
ritatea gnosticilor, Sfintul Duh se identifică cu o femeie imate- 
rială, soră şi soaţă a lui Hristos; sufletul ar fi o tînără închisă 


43. A. J. Festugiere, La Révélation d'Hermes Trismegiste. II. Le Dieu 
cosmique, Paris, A. J. Gabalda, 1949. 
* Conventicul, din conventiculum, (lat.) adunare secretă, adesea ile- 
gală (n.t.). 
44. E. Amelineau, Essai sur le gnosticisme éġyptien, Paris, Pierre 
Leroux, 1885. 
45. Pistis Sophia, op. cit. 

în trupul bărbatului (cu excepţia Naaseenilor pentru care su- 
fletul este androgin şi care consideră că, după moarte, va sub- 
zista numai partea bărbătească); „Fecioara de lumină“ joacă, în 
lumea cealaltă, rolul judecătorului suprem; suferinţele Sophiei 
îl fac pe lisus să o aline de ele şi astfel, prin ea, să izbăvească 
întreaga omenire. În acest feminism înfocat constă diferenţa 
esenţială dintre Gnoză şi Cabală care, aşa cum remarcă Scho- 
lem, este funciar misogină: „Este o doctrină masculină, făcută 
de bărbaţi şi numai pentru bărbaţi. Lunga istorie a misticii 
evreieşti nu pare a avea nici o urmă de influenţă feminină. Nu 
au existat femei cabaliste.“46 

Elementul semnificativ care a impregnat cu feminitatea sa 
Gnoza a fost Sophia, figură abstractă cărei i s-a dat curînd o 
personificare romanescă. Se ştia că ea reprezenta Înţelepciunea, 
un Eon impalpabil, dar interesul puternic pe care l-a suscitat 
a făcut din ea un soi de Isis creştină. Aproape fiecare grup 
gnostic îşi avea versiunea lui despre necazurile ei şi făcea o 
deosebire între Sophia de sus, Mama cerească, şi Sophia de jos, 
care era numită cînd Sophia Achamoth, cînd Sophia Prunicos 
(„Lasciva“) deoarece dorinţa ei de lumină era asimilată cu do- 
rinţa sexuală. O scriere în coptă, Pistis Sophia, a prezentat 
această credinţă sub forma unui roman religios în care lisus 
povesteşte cum i-a venit în ajutor Sophiei. Făcînd parte din cele 
„douăzeci şi patru de emanaţii ale marelui Invizibil“, ea ocupa 
„al treisprezecelea Eon, locul ei în Înălţimi“ (aici Eon înseamnă 
sfera de unde emanaţia divină îşi exercită acţiunea). Cînd a do- 
rit lumina Tatălui, cei doisprezece Eoni de deasupra ei s-au su- 
părat pentru că a pretins să se apropie de Tată mai mult decît 
ei şi Tridynamos, supranumit Arogantul, a creat un monstru 
luminos pe care l-a trimis pe pămînt pentru a o atrage acolo. 
Văzind cum străluceşte pe pămînt aceea lumină, Sophia s-a 
dus, crezînd că era tot cea a Tatălui, iar monstrul s-a aruncat 
asupra ei: „Această mare Putere de lumină cu faţă de leu a 
înghiţit toate Puterile de lumină care erau în Sophia.“47 Lipsită 
de strălucirea ei, Sophia a înălţat Tatălui o serie de „căinţe“ — 
imnuri de îndrumare; la a noua căinţă, lisus a venit în ajutorul 
ei, a gonit monstrul luminos, a luat din el însuşi o „Virtute de 
lumină“ cu care a acoperit-o şi a încoronat-o pe Sophia, rea- 
ducînd-o apoi în cel de al treisprezecelea Eon. 


46. Gershom G. Scholem, Les Grands courants de la mystique juive, 
Paris, Payot, 1950. 
47. Pistis Sophia, op. cit. 

La alte grupuri gnostice, personajul Sophia este pus în um- 
bră de personajul Barbelo, Prima Putere feminină ieşită din 
Dumnezeu şi care este mama Arhontelui Ialdabaoth, cel care 
domneşte peste al şaptelea cer. Barbelo îşi urăşte fiul deoarece 
acesta i-a furat „roua de lumină“ pentru a însufleţi lumea pe 
care a creat-o el; de aceea, fără odihnă, ea îi provoacă voluptuos 
pe ceilalţi Arhonţi pentru a le fura săminţa luminoasă (iată de 
ce în Pistis Sophia este numită „Barbelo lipitoarea“). Cosmogo- 
nia gnostică este atit de bogată, atit de variată încît Cartea lui 
Baruh, text sacru al Ophiţilor, are drept eroină o altă femeie 
cosmică, Eden, care se află la originea universului. Mitul spune 
că există trei principii ieşite din Tot, două principii masculine, 
Binele şi Elohim, şi unul feminin, Eden (care are un spirit du- 
blu şi un trup dublu, tînără fată în partea de sus, şarpe în 
partea de jos). Elohim s-a îndrăgostit de Eden şi din unirea lor 
s-au născut doisprezece îngeri masculini devotați Tatălui — şi 
doisprezece îngeri feminini care o slujeau pe Mamă; aceşti în- 
geri au fost cei care i-au creat pe Adam şi Eva în care Elohim 
a aşezat pneuma iar Eden, sufletul. Dar Elohim s-a ridicat la 
ceruri cu cei doisprezece îngeri ai săi şi a hotărît să rămînă 
lingă Bine, în lumina pură; Eden, furioasă că a fost abando- 
nată, i-a trimis pe cei doisprezece îngeri feminini, împărţiţi în 
patru grupuri, ca să facă pe veci înconjurul lumii şi să semene 
zizania: astfel, primul ei înger, Babel, provoacă dramele pasio- 
nale şi divorţurile. Eden vrea să-l pedepsească pe Elohim chi- 
nuind spiritul insuflat de el oamenilor; iar el, dorind să salveze 
acest spirit, i se împotriveşte cu ajutorul lui Baruh, cel de al 
treilea înger al său. Acest mit, explicîind Răul prin decepţia amo- 
roasă a Pămintului-Mamă abandonat, este încă un exemplu 
pentru modul în care Gnoza unea păginismul şi creştinismul. 

Gnosticii sint filozofi pe care Biblia îi pasionează şi îi dez- 
amăgeşte în egală măsură; astfel, ei au inventat personaje şi 
întîmplări ca s-o completeze sau s-o contrazică. Una din in- 
venţiile lor a fost femeia lui Noe, pe care au numit-o Noria, şi 
din care au făcut întruchiparea revoltei metafizice. În Cartea 
Noriei, citată de Epiphanus, Noria se opune construirii Arcei lui 
Noe dindu-i de trei ori foc, deoarece nu vrea să se perpetueze 
creaţia Dumnezeului celui rău; ea nu vrea să-l servească decît 
pe Dumnezeul cel bun şi pe Barbelo, care sint indiferenți faţă 
de această creaţie. Sistemul gnostic ia deci în consideraţie pa- 
siunile femeii, sexualitatea ei neînfrinată, cîntărindu-i efectele 
cosmice fără a vedea în ele, ca o consecinţă, păcatul originar, 

Căderea omului, deoarece toate nenorocirile omenirii vin din ne- 
putinţa Demiurgului şi din fericirile Sophiei. 

Nesatisfăcuţi de ipostazele feminine din religia lor, gnosticii 
au acordat femeilor o atenţie deosebită. Ptolemeu a compus 
Scrisoarea câtre Flora pentru a-i arăta unei matroane romane 
diferența dintre Dumnezeul perfect nenăscut, Dumnezeul năs- 
cut intermediar (sau Demiurg) şi Diavol (sau Cosmocrator): to- 
nul scrierii este, de la un capăt la altul, călduros şi frăţesc. 
Alchimistul gnostic Zosima şi-a încredinţat secretele Theosebei 
pe care a amintit-o în Omega şi în Socoteala finală asigurind-o 
că nu era deloc nevoie să fie pioasă pentru a îi o Aleasă: „Tu 
deci nu te lăsa sedusă, o, femeie... Nu începe să vorbeşti aiurea 
căutindu-l pe Dumnezeu... Odihneşte-ţi trupul, potoleşte-ţi pa- 
siunile, rezistă dorinţei, plăcerii, miîniei, tristeţii şi celor două- 
sprezece fatalităţi ale morţii. Comportindu-te astfel, vei chema 
la tine fiinţa divină şi fiinţa divină va veni la tine, ea care este 
pretutindeni şi nicăieri.“48 Aceasta însemna că femeia putea să 
ajungă la înţelepciune la fel ca bărbatul, lucru de care alte cer- 
curi se îndoiau. 

Gnosticii au acceptat chiar să le cinstească pe profetese, în 
vreme ce nu credeau în profeţii masculini şi spuneau că spiritul 
profetic a fost decapitat o dată cu loan Botezătorul. Apellus 
marcionitul, venind la Alexandria de la Roma, şi-a modificat aici 
filozofia influenţat de o fecioară iluminată, Philumena, ale cărei 
revelații le-a însemnat într-o carte. Marcos, care şi-a început 
apostolatul în Palestina, către anul 180, s-a dus în Galia unde, 
după cum ne spune Ilreneu, le-a tulburat pe „doamnele cu ro- 
chia brodată cu purpură“ (privilegiu al clasei senatoriale). Cul- 
tul său se baza pe Charis (indurarea), inspiraţie divină pe care 
o recepta şi o transmitea adepților săi prin ceremonii impună- 
toare. După ce introdusese „germenul Luminii“ în femeia pe ca- 
re o iniţia, el îi spunea: „Iată, Îndurarea a coborit în tine. Des- 
chide gura şi începe să proroceşti.“ Dacă ea îngîna că nu ştie 
să prorocească, el înălța rugăciuni şi repeta: „Deschide gura, 
spune orice: vei proroci.“49 Aceasta începea să improvizeze ceva 
care era luat drept profeție deoarece el considera că psihicul 
feminin lăsa să iasă la iveală adevăruri intuitive. 

Acest Marcos era de altfel un mag extraordinar, seducînd 
cele mai frumoase femei care-şi părăseau soţii pentru el, se 


48. Oeuwvres de Zosime de Panopolis, publicate de M. Berthelot, Paris, 
Collection des anciens alchimistes grecs, 1888. 
49. Ireneus, Adversus Haereses, Paris, Migne, 1857, p. 501. 

lăsau îmbătate de religia lui şi apoi, cînd familiile lor le smul- 
geau influenţei lui, se căiau cu lacrimi în ochi că au făcut aşa 
ceva. Doctrina sa era un amestec de gnoză valentiniană şi de 
speculaţii neo-pitagoreice despre numere. Iniţierea Marcosieni- 
lor se făcea prin două botezuri: al doilea, apolytroza (sau bote- 
zul de izbăvire) ştergea orice păcat. Slujba religioasă a lui Mar- 
cos era oficiată de preotese care dădeau şi împărtăşania, un fel 
de băutură peste care el chema Îndurarea. Marcos prefăcea în 
faţa credincioşilor apa în vin, îl punea într-o cupă mică pe care 
o vărsa apoi într-una mai mare, pe care o umplea pînă la mar- 
gini. Nimeni nu înţelegea cum lichidul din cupa mică ajungea 
s-o umple pe cea mare pînă la margini. Hippolit credea că el 
freca înainte interiorul cupei cu un amestec care, producînd un 
gaz, sporea volumul lichidului.50 

Feminismul gnosticilor a făcut ca dintre ei să se ridice femei- 
-şefi de şcoală, ceea ce nu se mai văzuse nicăieri. Cultul persan 
al lui Mithra, practicat public la Roma încă din timpul domniei 
lui Traian, avea şapte grade de iniţiere pentru bărbaţi, dar nici 
unul pentru femei, care erau excluse. Creştinismul primitiv a 
reconsiderat poziţia văduvelor pe care le-a numit diaconese, în- 
sărcinate să îngrijească de săraci, fără însă a le ridica la rangul 
de predicatoare sau învăţătoare.5! Au existat, printre gnostici, 
propovăduitoare renumite. Astfel Marcellina, care a condus la 
Roma, către anul 160, grupul Carpocraţienilor, s-a bucurat în 
cetate de o celebritate de scandal. Carpocratos era un gnostic 
din Chefalonia care predica comunismul sexelor şi al cărui fiu, 
Epiphus, mort la şaptesprezece ani, era adorat ca un zeu la 
Same unde i se ridicase un templu. Secretul păstrat cu grijă 
de comunităţile gnostice nu ne permite să ştim cu exactitate 
dacă toate poveştile cu privire la Carpocraţieni se legau de gru- 
pul lui Carpocratos sau de cel al Marcellinei dar, oricum, Mar- 
cellina ne apare ca o femeie energică şi care nu ezită să se 
poarte chezaş al unei filozofii ce îngăduia mari libertăţi sexuale 
şi religioase. 

Sulpicius Severus a vorbit despre o femeie gnostică, Agape, 
care se pare că a înfiinţat o grupare la Barcelona, câtre 375, 


50. Hippolyte de Rome, op. cit., vol. II. 

51. Sfintul Pavel spune: „Nu îngăduiesc femeii nici să înveţe pe al- 
tul...“ (Epistola întîi către Timotei). În tratatul său despre botez, Tertulian 
o ocărăşte pe creştina Quintila care cere dreptul de a predica şi de a bo- 
teza. Sfintul leronim o laudă pe Marcellina că nu a predicat niciodată, în 
ciuda cunoştinţelor ei. Vedem astfel cît de mult se deosebesc gnosticii, 
prin feminismul lor radical, de contemporanii lor. 

dar Lavertujon, savantul comentator al Istoriei sacre a lui Sul- 
picius Severus, se îndoieşte că ea ar fi existat vreodată; încă 
inainte, fetele bătrine şi văduvele care-i urmau pe asceţii creş- 
tini în peregrinările lor, ca slujitoare benevole, erau supranu- 
mite „agapete“. Jacques Matter nu s-a îndoit de existenţa lui 
Agape şi a presupus că avea un „spiritualism extatic“; Diction- 
naire des Heresies al lui Migne spune că Agape „a corupt în 
Spania multe femei virtuoase“ şi că acestea, agapetele, îi sedu- 
ceau pe tineri şi „îi învățau că nimic nu este impur pentru con- 
ştiinţele pure“. Agape a fost considerată iniţiatoarea lui Priscil- 
lian care a convertit la gnosticism doi episcopi spanioli, 
devenind el însuşi episcop de Labila cu ajutorul lor. Priscillian 
a fost condamnat, din pricina doctrinei sale, la conciliul din 
Saragosa, în 380, şi la cel de la Bordeaux, în 385; i s-a reproşat 
faptul că a avut drept discipoli femei, în special Euchrotia şi 
fiica sa, Procula, aparţinind unei familii nobile din Galia. Unii 
acuzatori l-au denunţat în faţa împăratului Maximus ca fiind 
magician şi în timpul procesului său de la Trier, inculpat de a 
fi făcut vrăji, „a mărturisit că s-a dedat la studii îngrozitoare, 
că a ţinut adunări nocturne cu femei neruşinate şi că avea obi- 
ceiul să se roage complet gol“.52 Priscillian a fost decapitat, ca 
şi Euchrotia, dar moartea sa i-a făcut pe Priscillianiştii din Spa- 
nia să-l venereze ca pe un sfint; atribuind enigmaticei Agape 
iniţierea acestui maestru, cronicarii recunoşteau cel puţin că 
femeia gnostică avea o mare capacitate filozofică. 


Şarpele Uroboros şi orgia rituala 


Alte două aspecte ale gnosticismului ne ajută să înţelegem cît 
de inventiv a fost el în dorinţa de a uni păginismul cu creşti- 
nismul: cultul şarpelui şi adoptarea riturilor orgiastice. Este 
adevărat că acestea făceau parte din cultul lui Dionysos în Gre- 
cia, dar, departe de a-l parodia, gnosticii i-au opus un ansam- 
blu mitic şi ritual care-l depăşea. „Veţi da ca semn, fiecăruia 
din zeii voştri, marele şi misteriosul simbol al şarpelui“, spune 
Iustin păgînilor, precizînd în numele creştinilor: „Noi îl numim 
pe căpetenia demonilor şarpe, satan şi diavol.“53 Clement din 
Alexandria, în al său Protreptic, lucrare destinată să-i conver- 


52. La Chronique de Sulpice Sévère, text critic, traducere şi comenta- 
rii de Andre Lavertujon, vol. II, Paris, Hachette, 1849. 
53. Justin, op. cit. 

tească pe greci reproşindu-le obscenităţile din religia lor, insistă 
asupra simbolismului falic al şarpelui în misterele din Sabasios 
unde iniţiaţii în cultul lui Demeter şi al lui Kore erau supuşi 
contactului cu acest animal ca reprezentare a unirii lui Zeus 
cu propria-i fiică: „Li se pune un şarpe pe piept, mărturie a 
purtării rele a lui Zeus.“54 Cel mai adesea, pentru riturile din 
temple, se folosea năpirca mare din Macedonia, inofensivă şi 
uşor de domesticit. 

Gnosticii s-au văzut deci plasați între creştini pentru care 
şarpele era sinonimul lui diabolos şi al lui satanas, şi egipteni, 
greci, persani care vedeau în el o divinitate htoniană mai curînd 
favorabilă. În Egipt, uraeus, care acoperea capul Faraonului, îi 
asigura dominarea duşmanilor iar în timpul Imperiului de jos 
imaginea universului era reprezentată printr-un cerc ce avea 
drept diametru orizontal un şarpe înstelat, Agathodaimon (sau 
„Geniul Bun“), Sufletul Lumii. Gnosticii au împăcat cele două 
tendinţe antagoniste adoptind un simbol ambivalent, propriu 
lor, şarpele Uroboros („care-şi prinde coada“), ce exprima cînd 
întunericul, cînd Timpul infinit, dar marchează oricum limita 
circulară a lumii umane. Amuleta cea mai populară a gnosticis- 
mului a fost o piatră pe care, în interiorul cercului format de 
şarpele Uroboros, erau gravate cuvinte magice. Un papirus tra- 
dus de Festugicre redă formula de binecuvintare sacră a unui 
inel care trebuia să aducă succes în orice acţiune: pe montura 
din aur sînt gravate numele Iao Sabaoth iar pe piatra inelului, 
un jasp, Uroboros încercuieşte un corn de lună care are două 
stele la fiecare extremitate, deasupra lui fiind un soare cu nu- 
mele de Abraxas. Primii alchimişti greci, care erau gnostici, l-au 
considerat pe Uroboros drept emblema dispariţiei materiei, lu- 
cru precizat de Olympiodorus: „Şarpele Uroboros înseamnă 
compoziţia care este în întregimea ei devorată şi topită, dizol- 
vată şi transformată prin fermentaţie.“55 

Contemporanii lor ne spun că cei pe care îi numeau Naa- 
seeni, Ophiţi (de la naas, ophis, şarpe) îşi spuneau pur şi sim- 
plu gnostici; într-adevăr, toate aceste grupuri care aveau dife- 
rite nume nu şi le aleseseră ei înşişi, ci erau numiţi astfel de 
către adversarii lor care voiau să deosebească între ele diferitele 
varietăţi de Gnoză. Phibioniţii (de la un cuvînt copt derivind el 


54. Clement d'Alexandrie, Le Protreptique, trad. Claude Montdesert, 
Paris, Editions du Cerf, 1942. 

55. Olympiodore, Commentaire sur Zosime, text grec şi traducere 
franceză, Paris, Collection des Anciens alchimistes grecs, 1890. 

însuşi din ebraică şi însemnînd „săraci“, „umili”), Stratioticii („sol- 
daţi“), Barbeliţii („fiii Domnului”), Peraţii (de la verbul perân, 
„a depăşi o limită“, „a traversa“) nu-şi revendicau aceste denu- 
miri şi Amelineau a presupus chiar că era vorba de grade de 
iniţiere în Gnoză care au fost apoi confundate cu secte. Oricum 
ar sta lucrurile, şarpele juca un rol important pentru gnosticii 
care se numeau astfel. Peraţii cinsteau „şarpele universal“, al 
cărui simbol li se părea a fi şarpele de bronz pe care Moise l-a 
crescut în deşert şi credeau că totul este supus influenţei con- 
stelaţiei Şarpelui. Şarpele universal, ce apărea uneori sub formă 
omenească, precum „Iosif vindut de fraţii săi şi acoperit numai 
cu o haină pestriță“, se identifica cu Verbul: „După ei, universul 
este format din Tatăl, Fiul şi Materia. Fiecare din aceste trei 
principii are în el însuşi puteri nemăsurate. Între Materie şi Ta- 
tăl îşi are locul Fiul, Verbul, Şarpele în continuă mişcare câtre 
Tatăl nemişcat şi Materia pusă în mişcare.“56 

Ophiţii stabiliseră o diagramă a universului, alcătuită din 
cercuri concentrice, dintre care două, către exterior, indicau do- 
meniul divin dincolo de cercul fixelor; dedesubt, un cerc galben 
într-un cerc albastru delimita domeniul intermediar, lăcaş al 
celor doisprezece îngeri ai lui Elohim; în mijloc, domeniul teres- 
tru era delimitat de şarpele Leviathan, încolăcit în şapte cercuri, 
care reprezenta mişcarea planetelor în jurul Pămîntului. Naase- 
enii considerau şarpele o forţă cosmică, dar Nous era cel care 
dădea pînă şi pietrelor dorinţa de a avea un suflet. Diferiţi de 
Ophiţi, ei îşi axau sistemul pe Omul primordial androgin, Ada- 
mas: „Cunoaşterea omului, spun ei, este începutul perfecțiunii; 
cunoaşterea lui Dumnezeu este desăvirşirea acesteia.“57 

Naaseenii reprezintă aspectul tipic al dorinţei de sinteză a 
Gnozei; ei îl considerau pe Homer un profet superior tuturor 
profeților din Biblie; cartea lor sfintă era Evanghelia după Egip- 
teni; toată partea creştină din filozofia lor provenea dintr-o în- 
văţătură pe care Iacob, fratele Mintuitorului, ar fi transmis-o 
unei femei, Mariamne. Practicanţi zeloşi ai misterelor Marii Ma- 
me din cultul lui Attys, ei erau asceţi şi interziceau relaţiile 
sexuale, luînd chiar cucută ca să devină impotenţi, deoarece 
credeau că: „Legăturile dintre un bărbat şi o femeie sînt o trea- 
bă demnă de porci şi de cîini.“58 Totuşi, în loc să condamne 


56. Hippolyte de Rome, op. cit. 
57. Ibid. 
58. Ibid. 

pansexualismul din religia păgină, Naaseenii dădeau o interpre- 
tare mistică celor două statui de bărbaţi goi, cu membrul viril 
în erecţie, care se aflau în templul de la Samothrace, văzînd în 
ele o reprezentare a şarpelui sufletului care se îndreaptă câtre 
cer. 

Printr-o asemenea interpretare a simbolurilor falice ale pă- 
gînismului, gnosticii au ajuns să apere „orgiile“ păgine pe care 
le atacau creştinii. Descriindu-le detaliat caracteristicile, Cle- 
ment din Alexandria critică în Protreptic orgiile din cultul Afro- 
ditei, în care se dădea iniţiatului un grăunte de sare şi un falus, 
pe cele din cultul Cybelei, în timpul cărora se asista la castrarea 
ritualică a preoţilor. „Orgiile“ antice nu erau petreceri deşăn- 
tate, ci nişte ceremonii dramatice practicate pentru a ajuta na- 
tura să-şi îndeplinească ciclul anotimpurilor. Bacantele din cul- 
tul lui Dionysos erau obligate să rămină caste şi să postească 
pentru a putea participa la thyases (sau bachanale); ritul lor 
principal, cind atinseseră delirul sacru după ce mestecaseră 
frunze de iederă strigînd şi sărind (Plutarh vorbeşte de „beţia 
lor fără vin“), consta în a omori un ied şi a consuma carnea 
crudă a acestuia. Cu prilejul Marilor Mistere Eleusine, celebrate 
toamna, lingă Atena, epopteia (iniţiaţi de gradul al doilea, mai 
avansați decit mystii, din primul grad admişi numai la Micile 
Mistere din primăvară) aşteptau în tăcere, în subteranele sanc- 
tuarului unde domnea întunericul, ca hierofantul („cel care ară- 
ta lucrurile sacre“) şi preoteasa lui Demeter să se împreuneze, 
ceea ce simboliza împreunarea lui Zeus şi a Zeiţei-Mame; la 
sfîrşit, hierofantul punea să se aprindă torţele şi arăta epopţilor 
un spic de grîu, semn că recolta din anul următor va fi prote- 
jată de această acţiune erotică, spunind: „divina Brimo l-a năs- 
cut pe Brimos.“ Sărbătoarea se sfirşea prin răsturnarea a două 
vase pline cu apă, aşezate la vest şi la est, în strigăte de „Uie! 
Kue!“ (Fă să plouă! Rămii grea!) adresate alternativ Cerului şi 
Pămîntului. Coitul reprezenta „unirea Tatălui cu Mama sămin- 
tei pentru procrearea recoltei viitoare“.59 Astfel, orgia antică 
este o adunare religioasă cu prilejul unei jertfe sexuale (reale 
sau simulate), formă atenuată a jertfei omeneşti iniţiale, în tim- 
pul căreia se bea o băutură ce permitea comuniunea zeului cu 
credincioşii (ciceon la Eleusis, hoama în cultul lui Mithra). 
Acest gen de ceremonie a fost admis de anumiţi gnostici care 


59. Alfred Loisy, Les Mystères païens et le mystère chrétien, Paris, 
Emile Nourry, 1930. 


64 ISTORIA FILOZOFIEI OCULTE 


i-au înlăturat caracterul păgîn într-un mod pe care-l vom vedea 
mai departe.60 

Orgiile rituale, menţionate uneori în gnosticism, nu intrau 
în contradicţie cu principiile severe ale tuturor acelora, de la 
Marcioniţi la Naaseeni, care interziceau plăcerile simţurilor. 
Aceste două atitudini opuse, de abstinenţă şi de libertinaj, se 
inspirau din aceeaşi mentalitate ascetică şi corespundeau ideii 
pe care o transmite Hermes Trismegistus fiului său: „Dacă nu-ţi 
urăşti mai întîi trupul, fiule, nu poţi să te iubeşti pe tine în- 
suţi.“61 Or, ura faţă de trup, această închisoare în care sufletul 
este condamnat să fie întemnițat pînă la moarte, poate foarte 
bine să se manifeste fie prin tirirea trupului în excese perverse, 
fie refuzîndu-i satisfacţiile pe care le cere. De altfel, trebuie să 
remarcăm calomniile, fantasmele sexuale incluse în toate aceste 
poveşti despre orgii; se ştie, din Octavius de Minucius Felix, că 
păginii îi acuzau pe creştini că se adună noaptea ca să presare 
făină pe un prunc, să-l omoare, să-l taie în bucăţi şi să-i bea 
sîngele ca după aceea să se dedea, după ce au stins toate lu- 
minările, la împreunări incestuoase; cînd se povestesc aseme- 
nea lucruri despre gnostici, ele provin din aceeaşi tendinţă de 
a-i socoti, fără probe, pe adversari capabili de cele mai josnice 
infamii. 

Justificările date pentru actele lor de către gnosticii care 
participau la orgii arată că ei nu erau nişte iubitori de plăceri 
ce căutau „să petreacă“. Nicolaiţii se refereau la legenda diaco- 
nului Nicolaus care, din pricină că apostolii i-au reproşat dra- 
gostea puternică, marcată de gelozie, faţă de femeia lui, a ofe- 
rit-o el însuşi altuia pentru a arăta că nu era legat decit de 
Dumnezeu. În acest grup, un bărbat îşi dovedea disprețul faţă 
de plăcerile trupeşti împingîndu-şi soaţa spre un partener în- 
tîmplător; această prostituare dezinteresată, fără să aibă drept 
scop nici profitul nici plăcerea, avea un sens metafizic. La rîn- 
dul lor, Carpocraţienii credeau că Arhontele Destinului forţa su- 
fletele să se reîncarneze pînă ce aveau să încerce tot ce însemna 


60. Proasta reputaţie a orgiilor antice datează de la scandalul bacha- 
nalelor de la Roma din anul 186 a.Chr., povestit de Titus Livius în cartea 
38 din Istoria romană. Sub pretextul cultului lui Bachus, aveau loc, de 
cinci ori pe lună, întruniri de homosexuali unde tinerii erau pervertiţi iar 
cei care opuneau rezistenţă erau loviți. Senatul a decis pedepsirea vino- 
vaţilor, şapte mii la număr, şi a votat o lege împotriva întrunirilor noctur- 
ne. 

61. Hermes Trismegiste, „Le Cratere ou la Monade“, op. cit..vol. I. 

pasiunile materiei; astfel se evitau alte reîncarnări dacă datoria 
era plătită într-o singură viaţă şi dacă îndurau cît mai multe 
încercări pasionale. Barbelognosticii voiau s-o ajute prin actele 
lor sexuale pe Mama Tuturora, Barbelo, ca să adune întreaga 
săminţă a trupurilor lor de care avea nevoie pentru a produce 
energia vitală pe care apoi o răspindea în univers: această ati- 
tudine le era dictată de analogia dintre pneuma şi sperma, pre- 
luată de la stoici. 

Faptele Cainiţilor reflectau o revoltă filozofică mai întune- 
cată. Ei credeau că adevărata familie a Sophiei era formată din 
toţi cei care se opuseseră, în Vechiul Testament, lui Yahweh; 
drept urmare, ei îl cinsteau pe Cain, pe Ham, Esau, pe locuitorii 
Sodomei şi Gomorei pe care-i considerau persecutați de iuda- 
ism. Ei aveau Evanghelia lui Iuda în care acesta dezvăluia că-l 
trădase pe Mintuitor deoarece ştia că imperiul lui Ialdabaoth 
va fi distrus prin moartea lui. Cainiţii se dedau la tot felul de 
lucruri pe care Decalogul le interzicea pentru a dovedi că nu 
ascultau de legile lui Moise. Se străduiau să „încerce toate lu- 
crurile“ (dia panton chorein) şi, cum credeau că fiecare act car- 
nal era dictat de un înger rău, îl insultau şi-l sfidau în timp ce 
se dedau plăcerii. 

Regula generală a tuturor gnosticilor era refuzul procreerii; 
cei care propăvăduiau abstinenţa, desfiinţarea căsătoriei o fă- 
ceau în acest scop; cei care aveau raporturi sexuale le făceau 
să fle nefecunde prin mijloace contraceptive şi avort. Credeau 
că Demiurgul spusese: „Creşteţi şi vă înmulţiţi“ ca să perpetueze 
nefericirea omenirii pe pămînt şi că lanţul evoluţiei trebuia rupt 
iar sufletele puteau fi aduse definitiv în al optulea cer, dacă se 
abţineau să facă copii. Orgia rituală era un fel ostentativ de a 
concretiza în mod colectiv acest refuz; pentru a aprecia acest 
lucru, avem mărturia trăită a lui Epiphanus, episcop de Con- 
stantia, din al său Panarion, scris către 370. Sosit la Alexandria 
la optsprezece ani, Epiphanus frecventase o societate de gnos- 
tici Barbeliţi sau Borborieni pe care-i descrie ca pe nişte Sibariţi 
eleganţi şi parfumaţi; semnul lor de recunoaştere consta în a-şi 
gidila podul palmei cînd îşi dădeau mina. I s-au dat să citească 
anumite cărţi, ca Evanghelia lui Filip, Înălţarea lui Isaia, Apoca- 
lipsul lui Adam iar nişte femei şi-au luat sarcina să-l iniţieze. 

A aflat că ei se întruneau, în cupluri numeroase, la banchete 
unde consumau peste măsură carne şi vin. La sfirşitul mesei, 
bărbatul îi spunea femeii sale: „Ridică-te şi fă milostenie cu fra- 
tele“. El însuşi, în timp ce ea se dădea unui comesean, făcea 
dragoste cu una din vecinele lui; deoarece toată lumea făcea la 

fel, dezmăţul devenea general. După ce juisau, bărbatul şi fe- 
meia luau spermă în mîini, le ridicau câtre cer, cu ochii înălţaţi, 
şi spuneau Părintelui a Tot ce există: „Îţi oferim acest dar, tru- 
pul lui Hristos.“62 Apoi, o înghiţeau iar cînd femeia avea ciclul, 
amindoi beau din sîngele ei, rugîndu-se şi luîndu-l pe Dumne- 
zeu drept martor: acesta era felul lor de a se împărtăşi. Aveau 
grijă ca să nu procreeze, dar dacă, în pofida precauţiilor lor, 
una din femei răminea însărcinată, o făceau să avorteze, pisau 
fătul într-un vas, îl amestecau cu untdelemn şi mirodenii, apoi 
fiecare venea şi lua cu degetele din această pastă şi minca. O 
dată terminată treaba, se mindreau cu ceea ce făcuseră în faţa 
lui Dumnezeu, printr-o rugăciune. 

Epiphanus nu şi-a ascuns dezgustul iar femeile şi-au bătut 
joc de el. Indignat cînd a descoperit că douăzeci şi patru de 
creştini se afiliaseră la această comunitate, el i-a denunţat epis- 
copului de Alexandria care i-a excomunicat. Natural, Epipha- 
nus nu era pe atunci decit un adolescent virgin pe care nişte 
libertini s-au distrat să-l scandalizeze, nu trebuie să avem prea 
mare încredere în revelaţiile lui. Putem să respingem spusele 
după care gnosticii mincau fetuşi, căci această acuzaţie de 
antropofagie a fost constant reînnoită de-a lungul secolelor; pă- 
ginii o proferau împotriva creştinilor şi creştinii împotriva ere- 
ticilor; ea corespunde spaimelor din copilărie păstrate în incon- 
ştient şi unei obsesii primare a libidoului. Sărutul exprimînd 
nevoia animală de a minca ceea ce-ţi place, tema părinţilor ca- 
nibali se regăseşte în diferite mituri: prima pereche din maz- 
deism, Mâshya şi Mashyâi, şi-a devorat copiii din prea multă 
dragoste. Mitul lui Dionysos, pe care doicile au vrut să-l mă- 
nince, legenda fiicelor lui Minyas din Orchomene, care au înne- 
bunit şi au tras la sorţi pe care dintre copiii lor aveau să-l mă- 
nînce, sălbăticia bacantelor în timpul thyaselor lor nocturne, 
explică de ce Epiphanus nu considera imposibil acest gen de 
canibalism. La aceasta se adăuga frica faţă de jertfele omeneşti, 
care mai persistau la acea epocă în cultul lui Zamolxis din Tra- 
cia, obicei pe care Biblia (Ieşirea, 34) îl semnalase la triburile 
semitice unde cuplurile îşi sacrificau primul născut. 

În schimb, trebuie cu siguranţă să luăm în serios ceea ce 
spune Epiphanus despre sexualitatea de grup, despre mesele 
care se terminau cu o copulaţie rituală, despre ofranda emisiei 


62. Epiphanus, Kata airese6n ogdoekonta (Împotriva a optzeci de ere- 
zii), text grec stabilit de Oporinus (Basel, H. Hervagius, 1544). Traducere 
latină în Epiphanus, Opera omnia, Paris, Migne, 1858. 

seminale către Dumnezeu, cu mîinile întinse către cer (felul de 
a se ruga al gnosticilor). Riturile coprofagice mi se par a fi mai 
îndoielnice, căci şi ele fac parte din calomniile clasice împotriva 
asceţilor: cum vom vedea, Psellos afirma că Encratiţii, creştini 
deosebit de pioşi, se împărtăşeau cu excremente. Coprofagia 
există, fără îndoială, în erotism şi în mistică, dar produsele cor- 
pului omenesc de care am vorbit mai sus aveau faima de a fi 
venefice redutabile (amestecuri veninoase ale magicienilor). În 
Pistis Sophia, apostolul Toma îl întreabă pe lisus: „Am auzit 
spunîndu-se că ar fi pe pămînt bărbaţi şi femei care iau sperma 
bărbaţilor şi menstrele femeilor, le pun în linte şi le mănîncă 
spunînd: Credem în Esau şi Iacov. Este oare bine sau nu să 
facă aşa ceva?“ lisus se supără şi răspunde: „Adevăr îţi spun, 
acest păcat este mai mare decit toate păcatele şi toate nedrep- 
tăţile.“63 Un asemenea atac este, poate, îndreptat împotriva 
unor Cainiţi care ar fi practicat acest lucru, dar mai evident 
este că are drept scop respingerea pălăvrăgelilor exagerate de- 
spre libertinajul gnosticilor. 


Moştenirea „Comorii de lumina“ 


Gnosticismul, ca fenomen istoric, s-a terminat în secolul al 
V-lea cînd victoria creştinismului asupra păginismului, sub îm- 
păraţii creştini care i-au urmat lui Constantin, a distrus pentru 
moment visul despre o Gnoză care să împace religiile vechi cu 
religia nouă. Atunci a început adevărata istorie a ereziilor, sau 
rupturi în interiorul unei Biserici atotputernice, între membrii 
ei învrăjbiţi din pricina unui detaliu de doctrină. Această istorie 
a avut drept precursori nu pe gnostici, ci pe Arianiştii de la 
Conciliul din Nicea, din 325, cînd şaptesprezece episcopi au 
susţinut părerea lui Arius care nega consubstanţialitatea celei 
de a doua persoane a Treimii şi făcea din Tată şi din Fiu două 
substanţe diferite. Păgînii de la curtea lui Antiohus, goții, van- 
dalii, burguinionii, crezind că se convertesc la creştinism au 
adoptat arianismul, ceea ce i-a obligat pe episcopii creştini să 
lupte împotriva proliferării episcopilor arianişti. 

Ereticii, mult mai puţin interesanţi decit filozofii marginali 
ai creştinismului, nu construiau sisteme sintetice şi se mulţu- 
meau cu divergenţele; de exemplu, Nestorienii refuzau să vene- 
reze crucea şi s-o cinstească pe Fecioara Maria. O altă carac- 


63. Pistis Sophia, op. cit. 

teristică a ereziei a fost violenţa: Donatiştii, creştini din Carta- 
gina şi susţinători ai episcopului Donat care făcea miracole, 
s-au comportat ca nişte tilhari de drumul mare, atacîndu-i pe 
preoţii pe care-i contestau, lovindu-i cu bastoanele şi alungîn- 
du-i din biserici. Dimpotrivă, intenţia Gnozei nu a fost niciodată 
de a declanşa un război fratricid în sinul aceleiaşi religii sau 
între două religii diferite, ci de a le cuprinde pe toate şi de a 
fixa o Tradiţie care să le armonizeze. 

Primul moştenitor al Gnozei, maniheismul, a fost contem- 
poran şi a supravieţuit mult după dispariţia ei; mai existau încă 
multe biserici maniheiste în secolul al XI-lea în Turkestanul ori- 
ental iar în secolul următor Catarii au reluat aproape în între- 
gime învăţătura maniheistă şi au adaptat-o structurilor Occi- 
dentului medieval. Mani, născut la Babilon, către anul 216, şi-a 
început în 242 predica la Ctesiphon, în Mesopotamia; a fost 
crucificat prin anul 275 la Gundeshapur, în sud-vestul Persiei, 
sub regele sasanid Bahram I, la instigarea magilor persani su- 
păraţi de succesul religiei sale. Maniheismul a avut o asemenea 
răspîndire încît sfintul Augustin va fi timp de nouă ani (de la 
373 la 382) maniheist înainte de a deveni creştin. Multă vreme 
au existat ezitări în a-l lega pe Mani de Gnoză, dar astăzi con- 
siderăm, împreună cu Eugene de Faye, că „originile gnostice ale 
maniheismului sînt certe“ şi că esenţial este să ştim „din ce 
anume gnosticism a apărut“.64 Mani avea dorinţa de a face sin- 
teza Gnozei: cînd, în 241, a primit „chemarea“ (adică atunci 
cînd Spiritul viu i-a apărut pentru a-i revela „doctrina celor trei 
timpuri“, explicîndu-i începutul, mijlocul şi sfirşitul lumii), el se 
considera succesor al lui Zoroastru, al lui Buddha şi al lui 
lisus, ale căror dogme diferite numai el era în stare să le pună 
de acord. 

În timp ce toţi gnosticii admiteau trei principii: Dumnezeul 
străin, Demiurgul creator al lumii şi Cosmocratorul ce domina 
asupra demonilor, Mani nu recunoştea decit două: Lumina şi 
Întunericul care precedaseră existenţa cerului şi a pămîntului. 
Tatăl Măreţiei locuieşte în Ţara de Lumină care se înalţă pe 
cinci lăcaşuri corespunzind inteligenţei sale, raţiunii sale, gin- 
dirii, reflecției şi voinței sale. „Regele Întunericului se află în 
ținutul său întunecat, în cele cinci lumi ale sale, lumea fumu- 
lui, lumea focului, lumea vintului, lumea apelor şi lumea întu- 
nericului.“65 Cele două regate nu au decît un hotar comun şi 


64. Eugene de Faye, op. cit. 
65. Teodor bar Konai, tradus de Franz Cumont în Recherches sur le 
manicheisme, vol. I, Bruxelles, H. Lamertin, 1908. 

se întind nemărginit de celelalte părţi. Regele Întunericului 
a organizat atacul asupra Ţării de Lumină, rivnind la străluci- 
rea ei; Tatăl Măreţiei a luptat împotriva lui cu ajutorul Omului 
primordial, care s-a acoperit cu cinci elemente binefăcătoare, 
dar a fost înghiţit de întuneric. Pentru a-l salva şi pentru a 
respinge invazia, Tatăl Măreţiei a chemat o nouă putere: Spiri- 
tul viu ai cărui fìi se numesc Podoaba Strălucirii, Regele de 
Onoare, Adamas-Lumină, Regele de Glorie şi Purtătorul. Ei au 
creat universul ca să facă o fortificaţie care să separe Ţara de 
Lumină de regatul Întunericului, dar au folosit ca material de 
construcţie trupurile duşmanilor prinşi; astfel, cerul şi pămîn- 
tul au fost făcuţi din carnea demonilor înlânţuiţi iar astrele din 
porțiuni luminoase pe care aceştia le înghiţiseră şi pe care au 
fost forţaţi să le regurgiteze. Mesagerul, care locuia în soare îm- 
preună cu douăsprezece fecioare ce reprezentau cele douăspre- 
zece virtuţi (Înţelepciunea, Puritatea, Răbdarea etc.) a primit 
sarcina să reglementeze mişcările cosmice. Cînd Omul primor- 
dial a fost în sfirşit smuls întunericului, el a lăsat acolo o parte 
din lumina sa, pe care demonii au recuperat-o şi i-au dat-o lui 
Ashaglun, fiul regelui Întunericului care, unindu-se cu femeia 
sa, Namrael, i-a născut pe Adam şi Eva în care a închis acest 
tezaur luminos. Rasa omenească este deci născută din prinţul 
Întunericului, care a dorit să ţină captivă pe pămînt substanţa 
strălucitoare pierdută de Omul primordial. 

Se vorbeşte adesea despre maniheism ca despre un sistem 
ce-i pune pe buni de o parte iar pe răi de cealaltă: este o falsă 
interpretare a dogmei lui. Toţi sînt răi în maniheism; oameni, 
animaie, plante, locuri, toate au fost create cu materia întune- 
cată fie de Ashaglun însuşi, fie de arhonţii lui. Singura şansă 
de salvare este să auzi o „chemare“ a Mesagerului Luminii. Nu 
există oameni buni, nu există decît „chemaţi“ care capătă con- 
ştiinţa tragicului condiţiei umane şi care ştiu să alunge singuri 
întunericul printr-o comportare ascetică ce presupune absti- 
nenţa de la carne şi vin, renunţarea la proprietatea individuală, 
respingerea căsătoriei. Maniheenii se compuneau din două 
clase de iniţiaţi: Aleşii, care se supuneau unor încercări grele, 
ducînd o viaţă monahală; după Hans Jonas66, aceasta „a exer- 
citat, fără nici o îndoială, o influenţă foarte puternică asupra 
vieţii monahale a creştinilor“, şi Ascultătorii sau Soldaţii, care 
se puteau căsători şi aveau bunuri, dar care respectau anumite 
interdicții (să nu ucidă un animal, să nu jure strimb etc.) şi 


66. Hans Jonas, La Religion gnostique, trad. Louis Evrard, Paris, 
Flammarion, 1978. 


70 ISTORIA FILOZOFIEI OCULTE 


cincizeci de zile de post pe an. Un Ascultător devenea sfint dacă 
se ocupa de un Ales, care nu-şi îngăduia nici măcar să-şi rupă 
din piine. Misionari ai maniheismului, printre care şi femei, că- 
lătoreau pînă departe ca să dea învăţătura religiei lor; aceasta 
a constituit o altă diferenţă faţă de gnosticism care voia numai 
să constituie o elită de iniţiaţi şi nu căuta să-şi răspîndească 
morala în domeniul public. 

Maniheismul i-a influențat, din secolul al VIII-lea pînă în 
secolul al XIII-lea pe Paulicienii din Siria, pe Bogomilii din Bul- 
garia, pe Patarinii din Bosnia şi din Dalmația şi, mai ales, pe 
Catari (ceea ce înseamnă „Puri”), răspindiţi în Italia de nord şi 
în sudul Franţei. Au mai existat Catari şi în Flandra, în Anglia, 
în Germania; aici, la Köln, au fost arşi pe rug, în 1163, în nu- 
măr mare; cei din Languedoc însă, sau Albigensi, au fost cei 
mai celebri, deoarece represiunea împotriva lor s-a transformat 
într-un război religios, pus în evidenţă de masacrele de la 
Béziers, din 1209, şi de căderea fortăreței de la Montségur, în 
1244. 

Catarii, care negau Vechiul Testament, ierarhia ecleziastică, 
importanţa crucii, împărtăşania, recunoşteau însă două princi- 
pii; ei se împărțeau în Credincioşi şi Perfecţi. Un Credincios era 
admis după o ceremonie, convenentia, unde pronunţa meliora- 
mentum, care consta în a renega credinţa catolică. După un an 
de încercări, al doilea ritual, consolamentum, care avea în ace- 
laşi timp funcţia de botez, de confirmare a botezului, de hiro- 
tonisire şi de ultimă miruire (servea şi de ultimă împărtăşanie 
care se dădea muribunzilor) făcea din el un Perfect. Obiceiurile 
Perfecţilor erau foarte austere; nu aveau un domiciliu personal, 
renunţau la căsătorie, la carne, la vin şi ţineau trei lungi pos- 
turi pe an numai cu piine şi apă iar uneori endura, refuzul 
oricărei hrane, pînă la a se lăsa să moară de foame. Credincioşii 
se supuneau o dată pe lună la apparelliamentum, mărturisire 
completă a greşelilor făcute, în faţa unui Perfect, care le dădea 
ca penitenţă trei zile de post şi o sută de genuilexiuni. Credin- 
cioşii trebuiau să se devoteze Perfecţilor iar aceştia asigurau în 
schimb purificarea credincioşilor şi mîntuirea lor. La catari, fe- 
meile au jucat un rol tot atît de mare ca şi în maniheism, iar 
Esclarmonde de Foix a primit consolamentum în 1205; Furneria 
de Mirepoix a condus trei comunităţi de Perfecţi. Totuşi, cata- 
rismul avea prea multe implicaţii politice ca să se asemene cu 
gnosticismul ai cărui filozofi nu admiteau fanatismul, nu se 
considerau nici persecutați nici persecutori şi se străduiau să-şi 
asume cu seninătate concepţia despre lume. 

În afara maniheismului, aplicaţie restrinsă a Gnozei, spiritul 
acesteia a dăinuit pînă în zilele noastre. Toţi marii filozofi oculţi 
au fost, într-un fel sau altul, continuatorii gnosticilor, fără a le 
prelua în mod necesar vocabularul şi temele, fără a se preocupa 
tot de Pleroma, de Eoni şi de Demiurg. Cursul lui Cornelius 
Agrippa la Universitatea din Pavia, în 1515, s-a desfăşurat în 
întregime pe Poimandres al lui Hermes Trismegistus; Jacob 
Boehme, Louis-Claude de Saint-Martin au introdus în sistemul 
lor cultul Sophiei; Eliphas Lévi a reluat ideea călătoriei cosmice 
a sufletului după moarte, din planetă în planetă, către Absolu- 
tul divin. Stanislas de Guaita, deşi interesat mai ales de Cabală, 
îi scria lui Peladan: „Ştiinţa nu este decît o jumătate a înţelep- 
ciunii; credinţa este cealaltă jumătate a ei. Dar gnoza este în- 
ţelepciunea însăşi, căci ea vine de la amîndouă.“67 

În Franţa, Jules Doinel a întemeiat Biserica gnostică uni- 
versală în anul 1890, care a fost decretat „anul I al Restauraţiei 
Gnozei“. Această religie, voindu-se scrupulos conformă cu gnos- 
ticismul, a început cu unsprezece episcopi titulari dintre care 
o Sophia (femeie episcop) şi un mare număr de diaconi şi de 
diaconese. Sediul lor primaţial a fost stabilit la Montségur unde 
un sinod l-a ales, în 1893, patriarh pe Jules Doinel sub numele 
de Valentin al II-lea. Dar în 1894, acesta şi-a dat demisia şi, 
pentru a-l înlocui, a fost luat Léonce Fabre des Essarts, care 
s-a numit Syn6sius. Această iniţiativă a avut un anumit succes, 
căci la sfirşitul secolului al XIX-lea, în şaisprezece oraşe din 
Franţa, printre care şi Parisul, existau biserici gnostice, iar al- 
tele în Italia şi în Polonia, în special la Milano, la Concorezzo 
şi la Varşovia. Credincioşii se întruneau în fiecare duminică în 
biserica lor şi ceiebrau liturghia Fecioarei de Lumină, cîntind 
Rorate, sub conducerea episcopului gnostic care purta mânuşi 
violete şi crucea egipteană în formă de Tau pe piept. „Sfinta 
hierurgie“ avea trei momente sacre: frîngerea pîinii şi, ca la ca- 
tari, consolamentum şi apparelliamentum. Au fost publicate 
cursuri de doctrină, cum a fost Catéchisme al lui Sophronius, 
episcop gnostic din Béziers, despre „misterele iluminatorii“ care 
permiteau cunoaşterea „marelui Inefabil“68 şi L'Arbre gnostique 
(1899) al lui Fabre des Essarts, Mare Maestru al Ordinului Po- 
rumbelului, care şi-a ilustrat religia şi prin poezii şi piese de 
teatru. 


67. Stanislas de Guaita, Lettres inédites à Josephin Peladan, Lau- 
sanne, Pierre Genillard, 1952. 

68. Sophronius, Catéchisme expliqué de LlEglise gnostique, Paris, 
Chamuel, 1899. 

René Guénon s-a alăturat acestei mişcări şi a lansat, în no- 
iembrie 1909, La Gnose, „organ oficial al Bisericii gnostice uni- 
versale“. În primul său număr, el spunea: „Această revistă se 
adresează nu numai fraţilor şi surorilor noastre întru Gnoză, ci 
şi tuturor inteligenţelor pasionate de substanţa religiei şi 
curioase să scruteze anticele credinţe.“ Synâsius, patriarhul Bi- 
sericii gnostice din Franţa, a publicat în revistă o predică ce 
începea astfel: „Către toţi Perfecţii şi Perfectele, Asociaţii şi Aso- 
ciatele — Miîntuire, Dragoste şi Binecuvîntare întru Doamna- 
Noastră-Sfintul-Spirit.“ El lăuda Bisericile gnostice din Belgia şi 
din Boemia, pe cea din Praga „unde vinul mistic este oferit Per- 
fecţilor în cupa de aur ţinută de mina patriarhului Ieronimus“. 
René Guénon a adunat în revista sa studii de o calitate exce- 
lentă, răspunzind acestui imperativ: „A nu se sprijini decît pe 
Tradiţia doctrinei conținută în Cărţile Sfinte ale tuturor popoa- 
relor.“ | 

Totuşi, Guénon, care a definit religia ca „unirea cu Eul in- 
terior ce este el însuşi unul cu Spiritul universal“, a conchis că 
„religiile se arată a fi deviații ale religiei“, şi s-a despărţit de 
Biserica gnostică. În 1911, La Gnose a devenit o revistă numai 
de ezoterism iar el a explicat totul astfel: „Noi n-avem nimic din 
caracterul întemeietorilor de noi religii, deoarece credem că 
există şi aşa prea multe în lume.“69 Mai tirziu, după ce-şi pu- 
blicase prima carte şi aflind, în iulie 1921, că Jacques Maritain 
îi reproşa faptul de a fi reînviat „Gnoza, mama ereziilor“, René 
Guenon i-a răspuns cu indignare: „Ar fi tot atit de corect să 
vorbim, de exemplu, «despre catolicism, tată al protestantismu- 
lui. De fapt, dumneavoastră confundați pur şi simplu Gnoza 
şi Gnosticismul.“ Şi a explicat: „Dacă luaţi cuvîntul Gnoză, în 
sensul său adevărat, acela de «cunoaştere pură», cum fac eu de 
fiecare dată cînd mi se întîmplă să-l folosesc... Gnoza, astfel 
înţeleasă (şi nu vreau s-o înţeleg altfel), nu poate fi numită «ma- 
ma ereziilor»; aceasta ar fi tot una cu a zice adevărul este mama 
greşelilor.“70 Iată deci o accepţie modernă a Gnozei, care nu 
mai face din ea o activitate de grup, ci o stare de spirit şi scopul 
unei discipline individuale. 

Secolul al XX-lea a realizat consacrarea Gnozei. Nu numai 
că acum există umanişti creştini, ca părintele Francois Sagnard, 
xare glorifică gnoza valentiniană faţă de care Renan s-a arătat 


69 René Guenon, „Ce que nous ne sommes pas“, în: La Gnose, ia- 
nuarie 1911. 

70. Scrisoare citată în René Gugnon et l'actualité de la pensée tradi- 
tionnelle, Actele colocviului internaţional condus de René Alleau şi Mari- 
na Scriabin. Brame-le-Comte, Editions de Baucens, 1977. 

neînţelegător, dar există şi scriitori originali care pot să treacă 
drept omologi ai gnosticilor. În afară de René Guénon şi prie- 
tenul său, Frithjof Schuon, care a lucrat împreună cu discipolii 
săi la realizarea „unităţii transcendente a religiilor“, suprarea- 
liştii au fost, fără discuţie, reprezentanţii Gnozei moderne, pre- 
conizind mîntuirea prin vis. Albert Camus, a cărui teză de di- 
plomă de Studii superioare, în 1936, Métaphysique chrétienne 
et neoplatonisme, trata în special despre Gnoză, a scris apoi un 
roman gnostic, L'Etranger, ştiind că acea calitate de străin (sau 
alogen) reprezenta mindria oricărui participant la Gnoză. Ray- 
mond Abellio a interpretat Biblia ca pe un sistem de alegorii ce 
trebuie descifrat, după exemplul lui Simon Magicianul care 
spunea că Paradisul din Vechiul Testament simboliza uterul fe- 
meii. O carte despre Gnoza din secolul al XX-lea ar trebui să-l 
includă şi pe autorul de scrieri fantastice, H. P. Lovecraft, care 
s-a inspirat din relatarea din Siria a lui Teodor bar Konai despre 
maniheism. 

După cel de al doilea război mondial, în Statele Unite s-a 
afirmat o cosmologie deductivă pe care critica americană a nu- 
mit-o, în 1969, „Gnoza de la Princeton“ deoarece ea a fost ela- 
borată în mare parte de fizicieni de la Princeton, ca E. T. Whit- 
taker şi D. W. Sciama. Ca să spunem drept, pentru a lega 
Gnoza de la Princeton de cea a lui Valentin şi a lui Basilide, 
trebuie să faci un efort de transpunere ca cel făcut de Raymond 
Ruyer cînd scrie: „Diferenţa între vechea şi noua Gnoză este că 
aceasta din urmă demitizează Eonii şi vorbeşte mai degrabă 
de holoni, mari subunități, mari domenii totalizante.“7! Dar 
această „nouă Gnoză“ cu paradoxurile şi antiparadoxurile ei, cu 
„jocurile ei cosmice“ pe calculatoare, rămîne destul de departe 
de speculaţiile ezoterismului. „Cunoaşterea pură“ invocată de 
gnostici nu este cunoaşterea ştiinţifică: este o cunoaştere origi- 
nară, de care ştiinţa, religia, poezia şi arta depind în diverse 
grade fără a ajunge s-o accepte total şi nici s-o epuizeze. Henri- 
-Charles Puech consideră că am putea numi gnosticism sau 
gnoză „orice doctrină sau orice atitudine religioasă bazată pe 
teoria sau pe experienţa obţinerii mîntuirii prin Cunoaştere“72, 
dar că mai trebuie precizat în ce mod aduce ea mintuirea şi că 
aceasta trebuie să fle o cunoaştere care să răspundă triplei în- 
trebări: „De unde am venit? Unde sînt? Încotro mă duc?“ altfel 


71. Raymond Ruyer, La Gnose de Princeton. Paris, Fayard, 1974. 
72. Henri-Charles Puech, „Phenomenologie de la Gnose“, în: op. cit., 
vol. I. 

spus: „Ce am fost? Ce sint? Ce voi fi?“73 Or, Gnoza de la Prince- 
ton, care nu vorbeşte de mîntuire şi nu răspunde decit la două 
din aceste întrebări, are mai puţină forţă filozofică decit cea de 
la începutul erei creştine. 

Astfel, cuvîntul Gnoză este nemuritor şi mai desemnează, 
chiar în zilele noastre, o încercare de avangardă. El se poate 
aplica oricărui singuratic sau oricărui grup de studiu care se 
dedică problemei pe care Tertulian le reproşa gnosticilor că ar 
vrea s-o rezolve: unde malum et quare (de unde vine răul şi 
pentru ce?) deoarece ea duce spiritul foarte departe, pînă a-l 
face să conteste credinţele cele mai bine înrădăcinate. Gnosticii 
moderni sînt, de asemenea, cei care caută punctele de concor- 
danţă ale tuturor religiilor, care cer o morală anticonformistă, 
o considerare din perspectiva cunoaşterii intuiţiilor gîndirii ma- 
gice, pe scurt, cei care propun o metodă de mintuire acelor fi- 
inţe care se simt „străini“ în această lume. Vom vedea acum în 
detaliu că tocmai aceste principii au însufleţit structurile fun- 
damentale ale filozofiei oculte. 


73. Henri-Charles Puech, „Phenomenologie de la Gnose“, în op. cit., 
vol. I. 


2 
Misterele Cabalei 


Se ştie acum că, din punct de vedere istoric, Cabala vine după 
Gnoză; pînă pe la mijlocul secolului al XIX-lea acest lucru nu 
era cunoscut încă şi opţiunea de a-i prezenta în această carte 
pe gnostici drept primii filozofi oculţi ar fi părut altădată ciu- 
dată. Cabaliştii credeau că transmit de-a lungul secolelor învă- 
ţătura secretă a lui Moise, adică tot ceea ce el n-a voit să di- 
vulge, în Pentateuh, din revelaţiile făcute lui de către Dumnezeu 
pe muntele Sinai, preferînd să încredinţeze prin viu grai noţiu- 
nile cele mai importante celor şaptezeci de bătrîni din Israel 
pentru ca şi ei să le transmită unor iniţiaţi şi aşa mai departe, 
din generaţie în generaţie.! Cabala era patronată de profetul Ilie 
(care apărea, de altfel, adeseori cabaliştilor din Evul Mediu) şi 
se baza pe Sefer Yeţira (Cartea Formării) atribuită patriarhului 
Avraam (cînd a tradus cartea din ebraică în latină, în 1553, 
nici Guillaume Postel nu s-a îndoit de aceasta). Se credea deci 
că era vorba de o cunoaştere ezoterică, însă din vremea lui Moi- 
se, deci aproape o mie două sute de ani înainte de Hristos, ba 
chiar din vremea Facerii, unii rabini pretinzind că prin Cabală 
se reconstituiau învăţăturile date de Dumnezeu lui Adam, în 
timpul somnului, pentru a-i permite să numească Creaţia. 

În realitate Cabala a luat naştere în Evul Mediu, în cursul 
secolului al XII-lea, în Franţa, mai precis în Languedoc. Hein- 
rich Graetz a crezut că ea reprezenta o reacţie a misticilor evrei 
împotriva rigidităţii Talmudului, cartea juridică şi religioasă ca- 
re stabileşte Tora (Legea israelită emanată din Pentateuh) şi care 


1. La începutul erei creştine, Philon, sfintul Luca şi mulţi alţii erau 
convinşi că Pentateuhul (primele cinci cărți din Vechiul Testament) fusese 
scris de Moise. Iulian Apostatul, gnosticul Ptolemeu au negat acest lucru 
fără însă a-şi convinge adversarii. lată de ce s-a admis că a existat şi o 
învăţătură orală dată de Moise însuşi ce explica modul în care să fie citită 
Sfinta Scriptură. | 

conţine şase sute treisprezece precepte, dintre care două sute 
patruzeci şi opt porunci şi şaizeci şi cinci apărări; şi, de ase- 
menea, împotriva raționalismului lui Maimonide care a lansat 
în 1204 More Nebuhim (Călăuza rătăciţilor) pentru a aduce la 
ordine pe rătăciţii ce se îndepărtau de la Tora. Dar David Neu- 
mark a apreciat că două curente puternice au influenţat Cabala 
între secolele al VII-lea şi al XI-lea la Gaoni (adică şefi de şcoală 
din Babilonia): Ma'ase Merhaba, speculaţii extatice despre carul 
divin zărit de Iezechiel, şi Ma'ase Bereşit, meditații despre pri- 
mul cuvînt din Facere, Bereşit, „la început“. Gershom G. Scho- 
lem, respingînd aceste două ipoteze, a subliniat că naşterea Ca- 
balei s-a produs în sudul Franţei în momentul în care acolo 
apăreau Catarii, fapt care i-a influenţat fără îndoială pe înte- 
meietorii ei.2 

Cuvîntul cabala (însemniînd „tradiţie“) era deja folosit în li- 
teratura post-biblică pentru a desemna ceea ce nu făcea parte 
din Legea codificată, cum ar fì zicerile profetice, povestirile ha- 
glografice. În secolul al XII-lea, cuvintul a început să capete un 
sens absolut pentru a desemna Tradiţia secretă în sine, deve- 
nită obiect de cercetare şi mijloc de contestare a scolasticii tal- 
mudice. Cabala va f atunci, aşa cum o defineşte Karppe, „o 
formă de misticism, care te impresionează de la bun început 
prin aspectul său metafizic, foarte îndepărtată, extrem de înde- 
părtată de doctrina pură a iudaismului, îndepărtată şi de forma 
misticismului anterior, dar putind fi pusă de acord atît cu una 
cît şi cu cealaltă“3. Isaac Orbul, pe care Bahia ben Aşer (mort 
în 1340) l-a numit „tatăl Cabalei“, calificativ confirmat şi de alţi 
cabalişti medievali, a fost cel mai vechi maestru, deşi a pretins 
că a avut în familie precursori. Trăind între 1160 şi 1180 în 
Provence, la Beaucaire, el predica cele „treizeci şi două de căi 
ale Înţelepciunii“ din Sefer Yeţira. Elevul lui, Ezra ben Salomon, 
venit din Catalonia ca să studieze sub îndrumarea sa, s-a întors 
în Spania ca să răspiîndească Cabala şi a înfiinţat o şcoală la 
Gerona, din care a făcut parte Azriel, cu care a fost aproape 
mereu confundat, şi Moise ben Nachman Gerondi (1194-1270), 
mai cunoscut sub numele de Nachmanide. Pe lingă aceşti teo- 
reticieni, Abraham Abulafia (1240-circa 1292) pare un profet 
apocaliptic, dar călătoriile sale în Orient, activitatea sa mesiani- 


2. Cf. Gershom G. Scholem, Les Origines de la Kabbale, Paris, 
Aubier-Montaigne, 1966. 

3. S. Karppe, Etudes sur les origines et la nature du Zohar, Paris, Felix 
Alcan, 1901. 

că, încercarea sa la Roma, în 1281, de a-l converti la iudaism 
pe papa Martin al IV-lea nu l-au împiedicat să scrie o operă 
bogată. Cabala din Germania, inaugurată la Regensburg de Ye- 
huda ben Samuel zis Hasid (Piosul), mort în 1217, a prosperat 
cu Eleazar, rabin din Worms (1176-1238), care a orientat 
lucrările discipolilor săi spre magie. Astfel, încă din secolul al 
XIII-lea, centrele de Cabală din Franţa, din Spania (principalele 
fiind Burgos, Gerona şi Toledo), din Germania şi Italia (Abulafia 
deschisese o şcoală la Capua) au început să fle active. 

Cabala este, înainte de toate, o metodă de interpretare a Bi- 
bliei, ce permite o mai bună înţelegere a constituirii universului 
şi a misiunii omului. Această metodă necesită cunoaşterea ebrai- 
cii şi lectura textelor sacre ebraice prin trei procedee originale: 
ghematria, notaricon şi temura. Ghematria constă în apropierea 
a două cuvinte care au aceeaşi valoare numerală (căci literele 
alfabetului ebraic corespund unor cifre diferite). Aşa s-a decre- 
tat că Avraam însemna Compasiune deoarece unul din cuvinte 
valora 248, ca şi celălalt. Scară (sulam) şi Sinai aveau, amîn- 
două, valoarea 130, aşa că scara lui Iacov a fost identificată cu 
muntele Sinai. Notariconul construieşte un nou cuvint cu ini- 
ţialele sau finalele diferitelor cuvinte dintr-o frază; sau, invers, 
extrage dintr-un cuvint o frază întreagă luînd fiecare din literele 
lui ca iniţială a unui subiect, a unui verb şi a unui complement. 
Temura înlocuieşte o literă dintr-un cuvînt prin alta după nişte 
combinaţii alfabetice numite ţirufim. Plecînd de la aceste prin- 
cipii, cabaliştii au ajuns la rezultate extrem de variate, aşa cum 
a arătat Paul Vulliaud: „Datorită notariconului Gan Eden (grădi- 
na Edenului) reprezintă guf (trup), nefeş (suflet), efem (os) 
da'ath (ştiinţă), nețah (eternitate).“4 

Vedem deci cum, datorită Cabalei, apare o nouă Biblie citită 
printre rîndurile primeia. Dar cabaliştii nu resping, precum 
gnostici, anumite episoade din Cartea iniţială: ei consideră că 
ea oferă două lecturi posibile, una pentru popor, cealaltă pentru 
moştenitorii învăţăturii orale date de Moise. Iar această Biblie 
ascunsă în Biblie, este extrasă dialectic, prin metoda lor retorică 
şi matematică, chiar dacă străfulgerări de moment îi ajută pe 
cabalişti să surprindă simboluri neştiute. Ei trec prin sită Ve- 
chiul Testament, îl examinează pînă la ultimul rînd pentru a 
completa o omisiune sau a explica o nepotrivire. Sefer ha-Bahir 
(Cartea Strălucirii), unul din cele mai vechi tratate ale Cabalei, 


4. Paul Vulliaud, „Les procédés de la Kabbale“, în La Kabbale juive, 
vol. I, Paris, Nourry, 1923. 

ridică această problemă: „Este scris: «Şi a sfirşit Dumnezeu în 
ziua a şasea lucrarea sa, pe care a făcut-o; iar în ziua a şaptea 
s-a odihnit de toate lucrurile Sale, pe care le-a făcut.» Ce-a fă- 
cut el într-a opta?“5 Toate procedeele cabalistice vor fi puse în 
mişcare pentru a şti dacă Dumnezeu s-a odihnit în a opta zi 
aşa cum a făcut în a şaptea. În altă parte, în Bahir, amintin- 
du-se expresia „Şi întreg poporul vedea zgomotele“ (Ieşirea, 15, 
18) se comentează: „De ce spune Scriptura: «... Vedea zgomotele» 
cînd ar îi trebuit să spună «... auzea zgomotele?» O tradiţie ne 
spune că vorbele care ieşeau din gura lui Dumnezeu se înscriau 
pe tenebre astfel încît ele se materializau iar Israel le auzea şi 
le vedea în acelaşi timp.“6 

Deşi sondează Biblia cu hermeneutica ei revoluţionară, Ca- 
bala nu face exegeză, ci scoate din ea numele secrete ale lui 
Dumnezeu, ale îngerilor şi demonilor, lucru care să permită 
adeptului să controleze universul. Un cuvint sacru, cînd ştii 
să-l formezi, cînd ştii în ce împrejurări să-l scrii sau să-l pro- 
nunţi, poate distruge sau crea o lume. lată cum găseşte nota- 
riconul cuvîntul care-l va apăra de pericole pe omul ce pleacă 
în călătorie: „După ce a spus o rugăciune în care a cerut aju- 
torul divin pentru a străbate cu bine drumul, călătorul strigă 
de trei ori: «Juhach, apără-mă». Acest cuvint «Juhach» este un 
nume de înger format din ultimele litere ale Psalmului 90, 11: 
Ki maleahav yeţave lah («Că îngerilor Săi va porunci pentru tine 
ca să te păzească în toate căile tale).“7 Acest nume, devenit 
sinonim pentru „toţi îngerii“, îi convoacă în totalitatea lor. Cu- 
vintul abracadabra, înscris pe atitea talismane din Evul Mediu, 
a fost considerat ca o absurditate ce nu voia să spună nimic: 
el era, pur şi simplu, o contracție a expresiei Abrek ad habra 
(Trimite trăsnetul tău pînă la moarte), formulă sacră de alungare 
a duşmanilor. Toate cuvintele cabalistice despre care s-a crezut 
că au fost inventate, cum ar fi taftafya, nahoririn sînt abrevieri 
savante ale versetelor din Biblie, avind o valoare mistică nemai- 
pomenită. Abulafia spunea că există trei căi pentru progresul 
spiritului: calea ascetică (cea mai puţin bună), calea filozofică 
(ceva mai bună) şi calea cabalistică, care ducea cel mai departe, 
deoarece utiliza drept ghid de meditaţie „ştiinţa combinării lite- 
relor“ (hohmath ha-ţerujf). O simplă permutare a literelor unui 


5. Sepher ha-Bahir, în Zohar, tradus în franceză de Jean de Pauly, 
vol. II, Paris, Leroux, 1906-1908, p. 642. 

6. Le Zohar, op. cit., III, p. 340. 

7. Paul Vulliaud, „Le Rituel“, în op. cit., vol. II. 

cuvint are consecinţe cosmice. Talmudul afirma că Dumnezeu 
a creat lumea actuală cu litera he iar lumea viitoare cu litera 
yod. Zoharul preciza că Adam, înainte de păcat, avea cele două- 
zeci şi două de litere ale alfabetului ebraic înscrise pe faţă, dar 
că ele şi-au schimbat apoi locurile şi au fost folosite în scopuri 
rele. Prin manipularea limbajului, cabaliştii încercau să regă- 
sească norma cea bună ce asigura întoarcerea la viaţa edenică. 

Ar fi tentant să susţinem că, în raport cu iudaismul, Cabala 
a fost ceea ce a fost Gnoza pentru creştinism: dar deosebirile 
dintre cele două curente de gîndire sînt mai mari decit ase- 
mâănările. Gnoza voia să facă sinteza religiilor care existau în 
epoca ei, zoroastrismul, iudaismul, păginismul grec, politeismul 
grec, creştinismul. Cabala căuta să asigure supremaţia religiei 
iudaice asupra celorlalte, arătînd că deţinea cele mai bune in- 
formaţii despre originile omenirii. Gnosticii aveau cultul Cu- 
noaşterii şi nu invocau Tradiţia decit pentru a-şi susţine afir- 
maţiile; Cabala era cultul Tradiţiei şi nu recurgea la Cunoaştere 
decît pentru a face ca principiile tradiţionale pe care le ridica 
la rangul de dogme să devină indiscutabile. Totuşi, rabinii cre- 
dincioşi Mişnei (Codul oficial al iudaismului, redactat de Yehu- 
da ha-Nasi), Talmudului, Midraşim-urilor (culegeri de maxime 
ale înţelepţilor talmudişti) nu au încetat să fie ostili Cabalei şi 
s-o combată ca pe o erezie. „Raționalismul evreu nu vedea în 
Cabală decit un împrumut luat de la vreo civilizaţie străină, fie 
hindusă, fie persană, fie neoplatoniciană“ spune un ereziolog.8 
De fapt, în ea se găsesc mai curînd reminiscenţe ale gnosticis- 
mului topite într-un context specific iudaic. 

Ca şi Gnoza, Cabala crede într-un Dumnezeu inaccesibil, 
străin, ce cu greu poate fi cunoscut, En-sof (Infinitul); el nu 
poate fi nici măcar numit, iar Cabala nu vorbeşte despre el decit 
prin perifraze, chemindu-l „Sfintul binecuvintat fie el“, repre- 
zentindu-l prin tetragramă, adică prin cele patru litere IHWE 
(Yahweh, Iehova) a căror pronunție exactă este cunoscută nu- 
mai de iniţiaţi. Cînd En-sof se revelează omenirii, el este Şekhina, 
Prezenţa lui Dumnezeu şi chiar şi partea sa feminină (ceea ce 
Sige este faţă de Bythos pentru Valentin); unii cabalişti concep, 
de altfel, unirea lui En-sof cu Şekhina ca pe o unire sexuală, 
alţii fac din această unire Primul Giînd. Creaţia este lucrarea 
lui Şekhina, care se ocupă de ea ca o mamă de copiii ei. Tal- 


8. A. Z. Aescoly-Weintraub, Introduction à l'étude des heresies reli- 
gieuses parmi les Juifs. La Kabbale. Le Hassidisme, Paris, Paul Geuth- 
mer, 1926. 

mudul spunea că ea a coborit de zece ori pe pămînt, dar spunea 
şi că: „Şekhina este prezentă pretutindeni unde doi oameni se 
consacră studiului Legii.“ Zoharul precizează că oricine o vede 
pe Şekhina înainte de a muri, chiar şi păgînul, şi că, atunci 
cînd se manifestă, „Şekhina se aşază pe capul omului“. Iată de 
ce un credincios va evita să aibă capul descoperit: „O tradiţie 
ne spune că omul nu trebuie să parcurgă un spaţiu de patru 
coţi cu capul descoperit“.9 

Teoriei Eonilor din Gnoză îi corespunde în Cabală teoria Se- 
firot-urilor (dintr-un verb ebraic care înseamnă „a număra“), 
cele zece emanaţii ale lui En-sof, care sint şi primele-zece nu- 
mere. Toate au cite un nume: în Bahir nu sînt citate decit trei, 
Isaac Orbul a inventat probabil denumirile celorlalte. Acestea 
sînt, în ordinea care merge de la Dumnezeu la Om: 1. Keter 
(Coroana); 2. Hohmah (Înţelepciunea); 3. Bina (Inteligența); 
4. Hesed (Compasiunea sau Măreţia); 5. Ghebura (Justiţia sau 
Dreptatea); 6. Tiferet (Frumuseţea); 7. Neţah (Victoria sau Eter- 
nitatea); 8. Hod (Gloria); 9. Yesod (Temelia); 10. Malcuth (Rega- 
tul). Sefira primordială este Coroana, despre care Moise din 
Narbonne spunea: „A fost numită Keter deoarece ea înconjoară 
totul.“10 Ea le conţine pe următoarele două, Hohmah şi Bina, 
Tatăl şi Mama, care dau împreună naştere celor şase Sefirot-uri 
inferioare care guvernează lumea oamenilor şi care corespund 
celor şase direcţii ale spaţiului. Sefirot-urile sînt Inteligenţe pu- 
re ale lui Dumnezeu, ce nu pot fi separate de el şi formează o 
singură Inteligență. După Ibn Waquar: „Fiecare din aceste In- 
teligenţe primeşte influxul celei care se află deasupra ei şi-l co- 
munică celei care se află dedesubtul ei; ultima primeşte influxul 
tuturora şi transmite acestei lumi ceea ce conţine ea din virtu- 
tea Inteligenţelor superioare.“!! Uneori, în Cabală s-au făcut co- 
mentarii contradictorii despre Sefirot-uri, cînd demonstrind că 
ansamblul lor constituie capul, braţele, trupul, sexul şi picioa- 
rele lui Adam Kadmon, Adam cel ceresc a cărui copie a fost 
Adam cel pămiîntesc, cînd simbolizind cele şapte Sefirot-uri su- 
perioare printr-un candelabru cu şase braţe (piciorul lui fiind 
al şaptelea Sefirot) sau pe toate zece printr-un arbore cosmic, 
„arborele sefirotic“. 

Această concepţie despre Sefirot-uri a justificat rolul rugă- 
ciunii în Cabală: rugăciunea nu era un imn sau o implorare 
adresată lui Dumnezeu, ci o acţiune care zguduia cele zece In- 


9. Le Zohar, op. cit., vol. V, p. 488. 
10. Cf. Georges Vajda, Recherches sur la philosophie et la Kabbale 
dans la pensée juive du Moyen Age, Paris, Mouton, 1962, p. 400. 
11. Ibid., p. 172. 

teligenţe intermediare, ce se află între planul uman şi cei divin, 
pentru a asigura ordinea universală. Două Sefirot-uri, Tiferet 
(supranumită Regele) şi Malcuth (Regina) erau considerate Mi- 
rele şi Mireasa ce produc sufletul omenesc prin unirea lor; or, 
cînd lumea se afla în păcat ei se îndepărtau unul de celălalt. 
Într-un oarecare fel, rugăciunea îi făcea să fie din nou împreună 
şi permitea şi unificarea lui En-sof cu emanaţiile sale. Eficaci- 
tatea ei depindea de detalii infime ţinind de mişcarea buzelor, 
de gesturi, de intonaţie: „Tratate întregi sint consacrate proble- 
mei de a şti cum trebuie pronunţat cuvîntul Unul din formula: 
Cel veşnic este Dumnezeul nostru, Cel veşnic este Unul pentru 
ca Dumnezeu şi Sefirot-urile să fie cuprinse într-o singură emi- 
sie de voce.“12 În Evul Mediu, „rugăciunea celor optsprezece bi- 
necuvintări“ comporta trei feluri de cereri privind bunăstarea 
trupului, nevoile sufletului şi viaţa de apoi. Mai tirziu, s-a dez- 
voltat kawana, tip de meditaţie care se practica înainte şi în 
timpul rugăciunii. 

Cabala admite o diviziune tripartită a omului: „Sufletul ome- 
nesc este desemnat prin trei nume: spirit vital (nefeş), spirit 
intelectual (ruah) şi suflet (neşama). Toate părţile sufletului al- 
cătuiesc un tot deşi fiecare sălăşluieşte într-o regiune diferită 
a trupului. «Nefeş» se găseşte lingă trup pînă în momentul cînd 
acesta se descompune în pămînt; această parte a sufletului este 
cea care parcurge adesea această lume şi care se duce la cei 
vii pentru a le afla durerile; iar cînd cei vii au nevoie de o mi- 
lostenie, se roagă pentru ei. «Ruah» pătrunde în Edenul de jos 
unde ia înfăţişarea pe care trupul o avea pe pămînt cu ajutorul 
unui înveliş în care acesta este înfăşurat; se bucură de fericirea 
pe care i-o dă șederea în Grădina Raiului: ... „„Neşama» urcă ime- 
diat în regiunea de unde emană; cu ea se aprinde «lampa» care 
luminează acolo sus. Ea nu mai coboară niciodată pe pămînt 
căci este alcătuită din lumea de sus şi din cea de jos; cîtă vreme 
n-a ajuns la locul ei, unde este legată de Tronul sfint, «ruah» 
nu poate intra în Edenul de jos iar «nefeş» nu-şi găseşte odihna 
lingă trup.“13 

Doctrina transmigraţiei sufletelor se numeşte în Cabală ghil- 
gul şi adaugă reîncarnării posibilitatea asocierii între sufletul 
unui mort şi sufletul unui om viu. Un mort care a avut o viaţă 
plină de păcate poate, pentru îndreptarea greşelilor lui, să se 
asocieze cu un Drept; şi invers, sufletul unui om fără păcate 


12. S, Karppe, op. cit. 
13. Le Zohar, op. cit., IV, p. 48. 

se va reîncarna într-o fiinţă cu probleme pentru a o ajuta să-şi 
învingă slăbiciunile. Ghilgul nu se produce decit dacă sufletele 
aparţin aceleiaşi familii şi are consecinţe neaşteptate: „Că su- 
fletul tatălui coboară uneori din ceruri pentru a ajuta la mîntui- 
rea sufletului fiului, aceasta poate fi înţeles. Dar ca sufletul fra- 
telui să se transforme în cel al tatălui, iată ce înseamnă o 
minune.“!4 Chiar şi sufletul unei femei moarte se poate reîncar- 
na în trupul unui bărbat sau sufletul unui bărbat în trupul 
unei femei: „Sufletele femeilor devin uneori soţii lor, iar cele ale 
soţilor devin uneori femei. Sufletul-frate, destinat să fie pere- 
chea unui alt suflet, devine uneori părintele lui.“15 Ghilgul, 
această coabitare a unui suflet viu cu un suflet mort într-ace- 
laşi trup, este una din noţiunile extraordinare ale Cabalei. Fi- 
reşte, „ruah“ este cea care revine de la capătul cerului inferior 
pentru a se reîncama, deoarece „neşama“ nu-şi părăseşte nici- 
odată locul de lingă Tronul divin. 

Cabala a avut o angeologie şi o demonologie de care s-au 
folosit cu precădere magicienii şi filozofii oculţi, ele fiind mai 
bogate decit cele din creştinism sau din Gnoză. Metatron, slu- 
jitorul lui Dumnezeu, îi conducea pe îngeri împreună cu ajuto- 
rul lui, Syndalfon, cel mai sus-pus dintre toţi; la rîndul lui, Şa- 
mael poruncea unui număr nesfirşit de demoni avind diverse 
atribuţii, Tas kupa, demonul onanismului, Agrusion, demonul 
care provoca moartea adolescenților, Adimiron, demonul ce avea 
culoarea mirtului ud care a făcut rău celui de al doilea trib al 
Israelului etc. Zoharul povesteşte că, după ce Cain l-a ucis pe 
Abel, Adam nu s-a mai culcat cu Eva timp de o sută treizeci 
de ani şi s-a unit cu doi demoni de sex feminin cu care a făcut 
fii şi fiice: „Aceşti copii erau demoni şi au numele «plăgile oa- 
menilor». Ei sint cei care-l corup pe om; îi găseşti întotdeauna 
la uşile caselor, în puțuri şi în latrine.“16 O altă matrice demo- 
nică este Naama, fiica lui Cain, care li se arată bărbaţilor în 
somn; dorinţa lor o fecundează şi ea procreează fără încetare 
demoni care plutesc în aer. După un calcul bazat pe Psalmul 
90, 7, fiecare om are o mie de demoni la dreapta sa şi zece mii 
la stinga sa. Din fericire, există un mare număr de îngeri ce 
pot fi invocaţi în apărare, cum sînt Gadiel, îngerul fericirii, Ha- 
raziel, îngerul farmecelor, ce ascultă de ordinele lui Abarkiel 
(cel care transmite lui Dumnezeu gîndurile milostive ale oame- 


14. Le Zohar, op. cit. 
15. Ibid. 
16. Ibid., V, p. 208. 

nilor), Iehoel, îngerul cunoaşterii, Negraniel, îngerul fanteziei 
etc.!7 Şi ştiinţa numerelor sacre produce cu uşurinţă formule 
care se pun pe obiectele de bucătărie, pe picioarele patului sau 
care se poartă asupra oamenilor: lalun (cuvîntul care pune de- 
monii pe goană), ahariss gadis (împotriva poluţiilor nocturne), 
linewe lekhon (unul din cele unsprezece nume care se scriu pe 
o piele de cerb ca să nu mai ai frică de nimic). 

Există două aspecte istorice foarte diferite ale Cabalei care 
nu au fost întotdeauna bine delimitate: primul aspect, primul 
în toate privinţele, ţine numai de istoria misticismului evreiesc 
şi, de altfel, istoricii care studiază această istorie nu vorbesc 
despre cabaliştii din afara iudaismului: pe drept cuvint, deoa- 
rece aceştia din urmă au avut în vedere un scop mai general 
decit glorificarea religiei Israelului. Al doilea aspect, ţinind efec- 
tiv de istoria filozofiei oculte, se referă la filozofii care au folosit 
Cabala ca pe o disciplină de cunoaştere, reinventind-o pentru 
necesităţile lor sau inserind-o într-un sistem care-i dă un sens 
mai larg. Nu trebuie deci să fac aici o apreciere a formelor Ca- 
balei religioase, să cîntăresc meritele fiecăruia dintre rabinii ca- 
re au conceput-o tot aşa cum nici specialiştii care au studiat 
operele şcolilor din Gerona sau din Safed, care au evaluat apor- 
tul lui Rabi Iacob Nazir, autor din secolul al XII-lea, instalat la 
Lunel în Franţa, sau al lui Ibn Latif, medic cabalist mort câtre 
1290 la Ierusalim, nu îşi propun să expună Cabala filozofică 
sau să se refere măcar la cei mai iluştri reprezentanţi ai ei, de 
la Guillaume Postel la Stanislas de Guaita. 

Am putea crede că singura adevărată este Cabala religioasă 
iar Cabala filozofică a fost practicată de amatori care nu aveau 
competenţa rabinilor de a analiza textele ebraice şi a extrage 
din ele cele mai bune concluzii din punct de vedere ideologic. 
Dimpotrivă, diferenţa dintre ele este adesea în avantajul ultimei,. 
căci filozofii acesteia nu au avut spiritul sectarist, orgolios şi 
fanatic al teologilor Cabalei religioase. Mai mult, cei care exa- 
minează o problemă dintr-o perspectivă nouă remarcă aspecte 
importante care scapă celor obişnuiţi cu ea şi care, tot apro- 
fundind detaliile, nu mai sesizează ansamblul. Din această 
pricină, Cabala filozofică expune generalităţi ce folosesc artei 
universale de a trăi; ea nu caută să asigure preponderența iu- 
daismului, ci să extragă dintr-o tradiţie sacră adevăruri ce pot 


17. Moise Schwab, traducătorul în franceză al Talmudului, a tran- 
scris toate numele acestea în Vocabulaire de l'angeologie. Paris, Klinck- 
sieck, 1897. 

fi folositoare tuturor. În sfirşit, fapt total necunoscut, filozofii 
cabalişti au fost marii reprezentanți ai luptei împotriva antise- 
mitismului, cu un curaj intelectual dintre cele mai lăudabile. 
Inchizitorii, însărcinați cu judecarea evreilor încă de la sfirşitul 
secolului al XIII-lea, îi obligau să-şi pună pe haine semne care 
să-i deosebească de creştini, le interziceau să apară în public 
în Vinerea sfintă şi în Duminica Paştilor şi puneau să fie arse 
exemplarele din Talmud. Umaniştii care, bravind oprobriul, au 
fraternizat cu rabinii pentru a studia Cabala, au fost deci nişte 
liber-cugetători cu totul remarcabili. 

Independent de aceste două aspecte istorice ale Cabalei, tre- 
buie să mai luâm în consideraţie două aspecte metodologice, 
conform cărora Cabala este speculativă sau operativă. Cabala 
speculativă (Kabbala iiunit) construieşte un sistem cosmologic 
şi etic. Ea porneşte de la Nachmanide, fost talmudist, care a 
introdus în Cabală, în secolul al XIII-lea, spiritul auster al Tal- 
mudului. A fost apoi dezvoltat de Moise Cordovero (1532-1570), 
stabilit la Safed în Palestina, ale cărui cărţi Or Yakan (Lumină 
prețioasă), analiză a tuturor lucrărilor anterioare de Cabală, şi 
Pardes Rimomim (Grădina din Grenada), explicaţie a misterelor 
universului, au adus numeroşi adepţi. Cordovero a fost compa- 
rat cu Spinoza, pe care, poate, l-a influentat, din cauza panteis- 
mului lui: deci Cabala speculativă, pur teoretică, nu are nici o 
legătură cu magia. 

Dimpotrivă, Cabala operativă (Kabbala ma'asit), legînd teoria 
de practică, procedează la intervenţii teurgice pentru păstrarea 
sănătăţii sau pentru reuşita unei acţiuni. Primul ei mare iniţia- 
tor a fost Eleazar din Worms, autor al lucrării Sefer Raziel, cu- 
legere de secrete pe care Raziel, îngerul misterului, le comuni- 
case lui Noe. 'Traducerile în latină ale acestei cărţi i-au învăţat 
pe amatori cum să-şi facă pentacle pentru a-i alunga pe demo- 
nii ce-l asaltează pe copil la naştere, pentru a stinge incendiile, 
a găsi obiectele pierdute etc. Dar maestrul inegalat al Cabalei 
operative a fost Isaac Luria (1534-1582), numit Ari (Leul), care 
a trăit şapte ani ca ermit pe malul Nilului înainte de a se stabili 
la Safed, în 1569. Era un extraordinar vizionar care, mulţumită 
formulelor sale de invocare a sufletelor, vorbea cu profetul Ilie 
şi cu anumiţi cabalişti decedați; el a inventat rituri pe care le 
celebra într-un costum special. Discipolul său, alchimistul Ha- 
yim Vital (1543-1620) i-a comentat învăţătura în cele şase vo- 
lume ale lucrării Eţ Hayim (Arborele de viaţă). Ar fi nedrept să 
credem, ca anumiţi autori,18 că doar Cabala speculativă este 


18. Cf. Henri Serouya, La Kabbale, Paris, Grasset, 1947. 

serioasă, cealaltă fiind numai un şarlatanism; cu toate practi- 
cile lui magice, Luria a renovat metafizica prin conceptul de 
țimțum (retragere, contracție), explicind că Dumnezeu, pentru a 
face loc universului pe care voia să-l creeze, s-a retras parţial 
în el însuşi, eliberind astfel spaţiul uman unde lumina sa nu 
mai este perceptibilă. 

Vom găsi şi în Cabala religioasă, ca şi în Cabala filozofică, 
speculatori (Agrippa, Reuchlin, Postel), care folosesc ghematria, 
notariconul şi temura pentru a găsi noi informaţii despre Sfinta 
Scriptură; operatori, care introduc diversele tehnici cabalistice 
în medicină sau în explorarea invizibilului (Paracelsus, Robert 
Fludd, Van Helmont) şi, în sfirşit, în secolul al XIX-lea, conci- 
liatorii (Fabre d'Olivet, Eliphas Lévi, Stanislas de Guaita) care 
se străduie să pună în mod definitiv de acord teoria şi practica. 


Zoharul 


Cartea sacră a Cabalei a fost Sefer ha-Zohar (Cartea Strălucirii) 
din care s-au inspirat atit filozofii oculţi cît şi misticii evrei. Nu 
e o lucrare închegată, ci un ansamblu de tratate care redau 
discursurile, maximele, discuţiile obişnuite ale unui maestru te- 
nait din secolul al II-lea, Rabi Simeon ben Yohai (pe care Tal- 
mudul îl cita deja, ca exemplu), cuprinse în conversațiile pe care 
le avea acesta cu fiul său, Rabi Eleazar, şi cu discipolii săi. 
Cum Rabi Simeon nu scrisese nimic, mulţumindu-se să dea o 
învăţătură orală, ca Socrate, Zoharul a trecut deci drept un me- 
saj autentic, cules de un auditoriu zelos, al acestui rabin vizio- 
nar din Palestina care, condamnat la moarte de romani, trebui- 
se să se ascundă ani întregi într-o peşteră din Gadara. Unii 
eabalişti au crezut că el însuşi îl dictase celor apropiaţi, lucru 
dezminţit de anacronismele din mai multe secțiuni în care apar 
doctori în Lege care au trăit cu două secole mai tirziu. 
Zoharul a apărut către 1290, fiind făcut cunoscut de Moise 
ben Şemtov de Leon (1250-1305), un rabin poligraf care a trăit 
multă vreme la Guadalajara, în Castilia, după care s-a instalat 
la Ávila. Imediat, s-a pus problema autenticităţii cărţii şi Isaac 
de Acco, ducîndu-se, în 1305, la Moise de Leon ca să-l intero- 
gheze în acest sens, l-a bănuit de a fi făcut el Zoharul cu tot 
soiul de documente adunate. Acesta este scris aproape în între- 
gime în aramaică (sau caldeană), dar în mai multe dialecte 
amestecate: cel mai folosit este cel al aşa-numitelor targum 
(versiunea aramaică a Bibliei şi a Talmudului), dar în episodul 

Păstorul credincios mai găsim şi o aramaică artificială. O secţiu- 
ne, Comentariu despre Eternitate, foloseşte ebraica din legende 
(ebraica haggadică). Iată de ce Jean de Pauly, adept al ipotezei 
vechimii Zoharului, vede în el „o compilaţie de lucrări diferite 
redactate de autori diferiţi în epoci diferite.“19 El a remarcat că 
aceleaşi povestiri se repetau uneori de patru sau de cinci ori, 
lucru pe care un singur autor ar fi evitat să-l facă; dar a recu- 
noscut şi contradicții: „Numeroase pasaje redau cuvintele Tana- 
iţilor, însă într-un dialect vorbit numai în timpul Amoraim- 
ilor.“20 Scholem a făcut analiza lingvistică a Zoharului şi a 
descoperit că, ţinind seama de particularităţile lor gramaticale, 
optsprezece tratate aparţineau aceluiaşi autor: „În toate aceste 
scrieri, transpare, dincolo de forma aramaică, spiritul ebraicii 
medievale din secolul al XIII-lea.“Z! Altele, de provenienţă nesi- 
gură, nu aparţineau epocii lui Rabi Simeon, ci reflectau preo- 
cupările Cabalei spaniole, ascunse în pastişe. Pe scurt, el a de- 
monstrat că Moise de Leon scrisese cea mai mare parte a 
Zoharului, punînd în evidenţă similitudinile de stil cu cărţile 
scrise de acesta înainte de a pune Zoharul în circulaţie. 
Oricum ar sta lucrurile, Zoharul rămîne, cum a spus Karp- 
pe, „coroana arborelui mistic al iudaismului“22 şi, încă din se- 
colul al XIV-lea, el a fost considerat un text canonic. A fost 
editat la Mantua în trei volume, între 1558 şi 1560, şi la Cre- 
mona, într-un singur volum de format mare, în aceeaşi perioa- 
dă; din pricina formatului, ediţia de la Mantua a fost numită 
Micul Zohar (Zohar Hakatan) iar cea de la Cremona, Marele 
Zohar (Zohar Hagadol). A fost tradus în mai multe limbi, printre 
care şi franceza, datorită lui Jean de Pauly, care a fost pentru 
Zohar ceea ce contemporanul său, dr. Mardrus, a fost pentru 
O mie şi una de nopţi: un traducător inspirat, punind în valoare 
atit spiritul cît şi litera. La 18 septembrie 1900, Pauly scria 
unuia dintre corespondenţii săi: „Niciodată n-a fost vreo tradu- 
cere mai precisă, mai fidelă şi mai exactă. Fiecare frază şi chiar 
flecare cuvînt suferă sute de operaţii mentale înainte de a fi 
definitiv fixat pe hirtie şi, străduindu-mă' să scriu într-o fran- 
ceză clară sau cel puţin inteligibilă, nu fac decit să imit pe cît 
posibil textul Zoharului... Citind traducerea, citiţi originalul în- 


19. Etudes et Correspondance de Jean de Pauly relatives au Zohar, 
Paris. Chacornac, 1932. 

20. Ibid. 

21. Gershom G. Scholem, op. cit. 


22. S. Karppe. op. ctt. 

ir-atit este de mare asemănarea de stil.“23 Iar la 15 martie 
1903, Pauly adăuga: „Am anumite motive să cred că sînt sin- 
gurul om din lume capabil să traducă Zoharul conform adevăru- 
lui. De ce singurul? Acesta este secretul meu şi-l voi duce cu 
mine în mormint.” 

Chiar dacă Zoharul a fost în parte redactat de un rabin din 
secolul al XIII-lea, care a adunat toate tradiţiile privitoare la 
Cabală, el rămîne un monument metafizic, îndreptăţind faptul 
că admiratorii săi l-au numit „Cheia Cerului“. Este, de aseme- 
nea, o mină de informaţii privind cunoştinţele primilor cabalişti. 
Citindu-l constatăm cu stupefacţie că ei descoperiseră cu multe 
secole înaintea astronomilor că Pămintul este rotund şi că se 
învirte în jurul Soarelui: „Şi în cartea lui Rabi Hammenuna cel 
Bătrin s-a explicat îndelung că întreg pămîntul locuit se învirte 
în jur ca într-un cerc. Unii se află jos, alţii sus... Iată de ce 
atunci cînd regiunea unora este luminată, regiunea celorlalţi se 
află în întuneric. La unii e zi, iar la ceilalţi noapte... Iar acest 
mister a fost încredinţat maeştrilor Înţelepciunii şi nu geogra- 
filor, deoarece este unul din misterele profunde ale Legii.“24 Am 
putea deci, pe bună dreptate, să ne întrebâm dacă Galileu era 
cabalist şi dacă Zoharul l-a inspirat în cercetările sale. 

Conţinutul Zoharului este alcătuit din comentarii mistice de- 
spre Vechiul Testament; interlocutorii îşi justifică explicaţiile 
prin viziuni şi iluminări. Astfel, Rabi Simeon povesteşte că pro- 
fetul Ilie i-a apărut la malul mării ca să-i spună: „Cînd Misterul 
tuturor Misterelor a voit să se arate, el a creat mai întîi un 
punct care a devenit Gindirea divină.“ Facerea nu s-a petrecut 
decit după aceea: „Cuvîntul Zohar desemnează scînteia pe care 
Misteriosul a făcut-o să ţişnească în momentul cînd a lovit vidul 
şi ea este originea universului.“ Altă dată, Rabi Simeon şi fiul 
său au ieşit afară cînd cerul s-a întunecat deodată şi „au întîlnit 
un înger uriaş cît un munte a cărui gură arunca trei jerbe de 
foc“. El i-a vestit că avea să distrugă lumea pentru că nu exis- 
tau treizeci de Drepţi în generaţia actuală. Rabi Simeon i-a răs- 
puns: „Noi doi, eu şi cu fiul meu, sîntem de ajuns ca să apărăm 
lumea pentru că aşa este scris: «Orice cuvint (dabar) se va baza 
pe depoziţia a doi martori.» Or, «dabar» înseamnă lumea, aşa 
cum este scris: «Prin cuvintul (dabar) Domnului, s-au făcut 


23. Etudes et Correspondance de Jean de Pauly, op. cit. 
24. Le Zohar, III, secţiunea Vatykra. Cf. Grillot de Givry, Anthologie de 
V'occultisme, Paris, Editions de la Sirene, 1922. 

cerurile.» Şi dacă nu există doi Drepţi, adică dacă fiul meu nu-i 
de-ajuns, va fi întotdeauna unul şi acela sînt eu; or, unul singur 
e de-ajuns, aşa cum este scris: «Şi cel Drept este temelia lumii.» 
În acel moment o voce cerească a făcut să se audă aceste cu- 
vinte: «Fericită să-ţi fie soarta, Rabi Simeon, tu care ai puterea 
să suprimi aici pe pămînt decretele Sfintului, binecuvintat fie 
el»“25 O interpretare cabalistică a Bibliei a permis ca distruge- 
rea lumii să fie evitată. 

Zoharul nu vorbeşte de Cabala operativă, deoarece ea arată 
ce putere are speculaţia. Găsim totuşi indicaţii de felul acesta: 
„O mie patru sute cinci feluri de impurități sînt legate de mur- 
dăria care se adună sub unghii. Pentru ca unghiile să nu poată 
servi vrăjilor magicienilor, este bine să le aruncăm în foc iar cel 
ce face aşa aduce un serviciu omenirii. Orice om care-şi pune 
piciorul, chiar încălţat, pe o unghie tăiată, poate fi vătămat de 
demoni.“26 În secţiunea Iethro, Secretul secretelor se vorbeşte de 
fiziognomonie şi de chiromanţie. Rabi Yose şi Rabi Isaac, stu- 
diază, la Tiberiada, misterele cu privire la păr, frunte, ochi, bu- 
ze, urechi şi declară: „Fizionomia omului este cartea în care sînt 
înscrise faptele şi stările lui de suflet.“ Ele indică, între altele, 
cum să recunoşti, după chipul lui, un om mort care s-a întors 
pe pămint ca să-şi plătească greşelile făptuite în timpul vieţii 
sale anterioare. Capul lui seamănă cu cel al vulturului: „Pe 
obrazul drept are o cută verticală, lingă gură, iar pe cel sting 
două cute adinci dispuse la fel ca prima. Ochii unui astfel de 
om nu strălucesc niciodată nici chiar atunci cînd trăieşte o 
bucurie“.27 În privinţa chiromanţiei, „liniile din palmă şi cele de 
pe degete sînt pentru om ceea ce sînt stelele şi celelalte corpuri 
cereşti pentru firmament“. Zoharul distinge pe mină cinci linii 
care corespund literelor zain, reş, he, pe, samek şi ţadik. 

Există în Zohar pasaje care sint mai caracteristice decît al- 
tele, fiind atit de deosebite de ansamblu încît au fost numite 
„capitole parazitare“.28 Cel mai lung este Păstorul credincios 
(Ra'aia Mehemnah), temă care revine ori de cîte ori este vorba 
să se explice una din poruncile Torei; păstorul este Moise iar 
Rabi Simeon pretinde că-i cunoaşte intenţiile secrete, mulţu- 
mită viziunilor sale. Un alt pasaj, Palatele (Hakaloth), este o de- 
scriere a celor şapte palate din Eden, fiecare condus de un înger 


25. Le Zohar, op. cit. 
26. Ibid., V, p. 216. 
27. Ibid, III, p. 318. 
28. M. Grinberg, Lumière du Zohar, Paris, Maisonneuve, 1973. 

şi menit să primească sufletele dintr-o anumită categorie; şi de- 
scrierea celor şapte palate din Infern care se întrec între ele în 
groază şi murdărie. 

Sifra Di-Ţeniuta (Cartea Arcanelor), textul cel mai enigmatic 
din Zohar, este o alegorie cosmogonică despre „echilibrul Ba- 
lanţei“, Capul ce nu poate fi cunoscut, Chipul Lung şi Chipul 
Mic, „Barba de Adevăr“, cu simboluri de acest fel: „Treisprezece 
regi duc război împotriva a şapte regi“ (ceea ce ne aminteşte 
cele treisprezece Milostenii care se opun celor şapte Asprimi). 
Cu aceasta avem un exemplu de simbolism complicat prin care 
Cabala, proclamind că En-sof şi Şekhina sînt invizibile, încear- 
că să ne facă să înţelegem diferenţa dintre importanţa unuia şi 
importanţa celeilalte. Ea foloseşte în acest scop cele două me- 
tafore antropomorfice, a Chipului Lung şi a Chipului Mic. Dum- 
nezeu a tras o perdea între nelimitat şi limitat şi în spatele aces- 
tei perdele, ca Bătrîn al Bătrinilor, el este Chipul cel Lung; în 
faţa ei, ca Rege sacru al universului, el este Chipul cel Mic (Zeir 
Anpin, ceea ce vrea să spună şi Nerăbdătorul). Cabaliştii încer- 
cau o delectare mistică atunci cînd descriau cu minuţie craniul 
plin cu o „rouă de lumină“, nasul, ochii, barba Bătrînului Bătri- 
nilor, avind însă grijă să nu-l compare pe Dumnezeu cu omul. 

Moşneagul (Sava) este povestirea întilnirii dintre Rabi Yosse 
şi un bătrin negustor pe care cel dintii îl crede nebun pentru 
că îi lămureşte nişte întrebări ciudate: „Cine sînt cele Două care 
fac Unu şi cine este Unul care face Trei? Care este vulturul 
care şi-a făcut cuibul pe un copac înainte ca acest copac să 
existe?“ Dar moşneagul este în realitate Rabi Yebba care face 
dovada, în cursul discuţiei cu Rabi Yosge, unei înţelepciuni ex- 
traordinare vorbind despre Şekhina, „Fiica unică a lui Dumne- 
zeu“, şi despre transmigraţia sufletelor. O parabolă similară, Co- 
pilul (Yenuka) îi înfăţişează pe Rabi Isaac şi pe Rabi Yehuda, în 
vizită la văduva lui Rabi Hammenuna din satul Sanacin şi as- 
cultîindu-l pe fiul acestuia „cum vorbeşte despre treburile Legii“ 
într-un fel care-i uluieşte. Luminat de înţelepciunea tatălui său, 
copilul le explică semnificaţia binecuvintărilor şi pentru ce se 
binecuvintează cu cele trei degete care formează bara din mijloc 
(arătătorul, mijlociul şi inelarul). 

Şeful Academiei (Rav Methivtha) este povestirea şederii lui 
Rabi Simeon şi a discipolilor săi în două peşteri care consti- 
tuiau „şcoala cerească a lui Moise“ unde se stringeau, în prima 
zi a lunii şi de fiecare sabat, „marii oameni ai generaţiei lui 
Israel morţi în deşert“. Aflăm tot soiul de informaţii despre lu- 
mea de dincolo, printre altele că femeile locuiesc în şase palate 

din grădina Edenului şi că au raporturi sexuale cu sufletele 
bărbaţilor: „În timpul zilei, femeile sînt despărțite de bărbaţi, 
„.dar în timpul nopţii soţii se unesc cu soțiile; căci, ca şi aici 
pe pămînt, ceasul miezului de noapte este şi ceasul unirii de 
acolo sus şi, ca şi pe pămînt, un trup se uneşte cu altul; în 
Paradis sufletul soţului îmbrăţişează sufletul soţiei iar cele două 
lumini se topesc într-una singură.“29 Mai aflăm de ce ochii unui 
mort trebuie să fie închişi de către cel care are cea mai mare 
afecţiune pentru el: „Dar ce folos are mortul însuşi cînd i se 
închid ochii? Atita vreme cît trupul nu este băgat în pămînt, 
vederea nu este pe de-a-ntregul stinsă şi, pentru a-l scuti pe 
mort de vederea acestei lumi răsturnate, i se face un bine în- 
chizîndu-i-se ochii. Căci lumea în care trăim este pe de-a-ntre- 
gul răsturnată în comparaţie cu lumea unde se ridică sufle- 
tul.“30 

În sfirşit, trei părţi, deosebit de tipice ale Zoharului, sînt 
Idroth (adunări, concilii) cum ar fi Adunarea Sanctuarului (Idra 
De-Maşcana), conversaţie despre Regele ceresc al cărui Cap şi 
Trup sînt constituite de Sefirot-uri. Marea şi Sfinta Adunare 
(Idra Rabba Kadişa) este un concurs de elocvenţă între partici- 
panţi pentru a descrie Chipul cel Lung: „Lungimea chipului este 
egală cu de trei sute şaptezeci de ori zece mii de lumi.“ De pe 
Cap curg „un milion înmulţit cu zece mii plus şapte mii cinci 
sute de fire de păr albe şi pure“ şi „fiecare fir de păr luminează 
patru sute zece lumi“.3! Mica şi Sfinta Adunare (Idra Zuta Ka- 
dişa), care termină Zoharul, vorbeşte despre moartea lui Rabi 
Simeon care moare, înconjurat de cîțiva discipoli, pronunţind 
cuvintul „Viaţă“: Rabi Abba, despre care se presupune că a 
scris această mărturie, spune câ patul pe care a fost aşezat 
maestrul său s-a ridicat în aer şi s-a îndreptat singur, precedat 
de un foc supranatural, către locul de îngropăciune. 

Zoharul, chiar dacă este antitalmudist, rămîne în întregime 
în slujba iudaismului. Nici nu se pune problema de a întemeia 
o filozofie care să depăşească religiile şi nici măcar de a admite 
că religia evreiască nu este cea mai bună dintre toate. Totuşi, 
nu aflăm în el dispreţ faţă de creştini pe care rabinii îi numeau, 
în primele secole ale creştinismului, „Minim“ sau eretici: mai 
curînd, în Zohar sînt detestaţi păgînii. Este interesant să vedem 
acum prin ce circuit de raționamente au folosit umaniştii Ca- 


29. Le Zohar, op. cit., V, p. 434. 
30. Ibid., V, p. 439. 
31. Ibid. 

bala şi Zoharul pentru a exalta, nu iudaismul, ci o filozofie de 
ordin mai general. 


Începuturile Cabalei filozofice 


Pic de la Mirandole — numele francizat al lui Giovanni Pico 
della Mirandola (1463-1494) — copilul minune al Renaşterii (la 
patrusprezece ani studia deja dreptul canonic la universitatea 
din Bologna), a fost primul gânditor care, neaparţinind iudais- 
mului, a introdus Cabala în studiile filozofice. În 1486, la vir- 
sta de douăzeci şi trei de ani, tînărul umanist din Florenţa, 
după ce încercase s-o răpească, la Arezzo, pe soţia unui văr al 
lui Lorenzo de Medicis, vine la Perugia să-şi îngrijească rânile 
primite în această poveste înfierbintată în care şi-a pierdut opt- 
sprezece oameni; întilneşte aici un evreu din Sicilia, convertit, 
Raimondo Guglielmo Moncada, zis Flavius Mithridates, pe care 
l-a luat în serviciul lui ca să studieze cu el ebraica şi caldaica. 
Moncada îl iniţiază în Cabală şi-l convinge că ea era cuprinsă 
în cele şaptezeci de cărţi pe care Ezdra pusese să le facă în 
vremea lui de teamă ca învăţătura secretă încredinţată lui Moi- 
se şi celor şaptezeci de aleşi să nu se piardă o dată cu împrăş- 
tierea poporului evreu; tot el i-a dat texte pe care le lua din 
Zohar, pretinzind că erau extrase din acele cărți. Pico della Mi- 
randola a lucrat atît de intens încît chiar în acelaşi an a puiut 
să-i scrie lui Marsilio Ficino: „După o lună întreagă, consacrată 
zi şi noapte limbii ebraice, m-am dăruit pe de-a-ntregul studiu- 
lui arabei şi caldaicei. Nu mă îndoiesc că voi face tot atitea 
progrese ca şi în ebraică, limbă în care pot să dictez o scrisoare, 
dacă nu la perfecţie cel puţin fără greşeală.“32 | 

Inspirindu-se din diferite manuscrise ebraice sau aramaice, 
cum e comentariul lui Menahem Recanati despre Pentateuh, 
Pico della Mirandola şi-a scris Conclusiones philosophicae, ca- 
balistae et theologicae, apărute în decembrie 1486, şi care con- 
ţineau o serie de patruzeci şi şapte de concluzii asupra Cabalei 
pornind de la comentariile israeliților în legătură cu aceasta şi 
o serie de şaptezeci şi unu de concluzii despre ceea ce credea 
el însuşi. După el, Cabala permitea limpezirea misterelor creşti- 
nismului — întruparea Cuvintului, Treimea, originea divină a 
lui Mesia, Ierusalimul ceresc, ierarhiile îngereşti, păcatul origi- 


32. Citat de François Secret în Les Kabbalistes chrétiens de la Re- 
naissance, Paris, Dunod, 1964. 

nar — şi, în acelaşi timp, înţelegerea faptului că filozofiile lui 
Pitagora şi Platon, cu care Cabala avea cele mai mari afinități, 
erau compatibile cu credinţa creştină. 

Vrînd să dovedească că avea o ştiinţă universală, Pico della. 
Mirandola s-a dus la Roma şi i-a chemat la întrecere pe savanţi, 
angajindu-se să susţină public nouă sute de postulate din ale 
sale Conclusiones; s-a oferit să plătească călătoria specialiştilor 
ce locuiau departe şi şederea lor în oraş. Dar treisprezece din 
postulatele sale au fost denunţate papei Inocenţiu al VIII-lea ca 
fiind eretice, în special cele în care declara că magia şi Cabala 
sînt mijloace pentru a dovedi originea divină a lui Hristos, şi 
Pico della Mirandola a trebuit să semneze, la 31 martie 1487, 
o retractare. Îşi redactă imediat Apologia — terminată la 31 mai 
— pentru a se justifica: el a povestit acolo cum unul din ju- 
decătorii săi, întrebat în ce consta Cabala, răspunsese că era 
un bărbat, căpetenia unei secte diabolice; în asemenea măsură 
ignora lumea creştină filozofia ebraică. Papa, aflind despre exis- 
tenţa Apologiei, a declanşat împotriva autorului un proces de 
erezie şi l-a condamnat, la 4 august, printr-o hotărire. Pico della 
Mirandola s-a refugiat în Franţa şi a fost arestat la Lyon, în 
ianuarie 1488; a obţinut permisiunea de a se întoarce la Flo- 
renţa pentru că Lorenzo de Medicis a garantat pentru el faţă 
de Papă. Ne dăm seama cît de periculos era să fii iudaizant în 
acea vreme. | 

Pico della Mirandola a continuat să studieze Cabala cum- 
părîind manuscrise şi corespondind cu erudiţi evrei. Tratatul 
său despre demnitatea omului De Hominis dignitate, a enunțat 
principiile care au servit drept reguli primilor cabalişti creştini. 
El invocă în carte acest argument, reluat adesea după el, că 
există două magii, goeţia, artă dintre cele mai înşelătoare (ar- 
tium fraudulentissima), care face din om sclavul forţelor rele, şi 
adevărata magie, care este „filozofia cea mai înaltă şi cea mai 
sfintă“ (altior sanctiorque philosophia) care-ţi permite să fii stă- 
pinul acestor puteri. Cuvintul mag, spunea el, înseamnă inter- 
pret al lucrurilor divine şi preot; şi numai cuvintele sacre din 
ebraică aveau o putere magică.55 Dînd învățătura despre 
această adevărată magie, Cabala era „înțelepciunea perfectă şi 
supremă“. Pentru a separa adevărata magie de falsa magie (şi 
sub influenţa călugărului Savonarola, al cărui protector era) Pi- 


33. Prieten al lui Elia del Medigo, preşedinte al şcolii talmudice din: 
Padova, Pico della Mirandola învățase de la el. fâră îndoială, acest adagiu 
din Talmud (secţiunea Şabbath): „Îngerii nu înţeleg decit ebraica.“ 

co della Mirandola a scris o carte împotriva astrologiei. După 
moartea sa prematură, operele sale, împreună cu o biografie, 
au fost publicate de către nepotul său, în 1498, şi au avut o 
influenţă hotăritoare. 

De altfel, întîlnirea cu contele della Mirandola, la Florenţa, 
l-a determinat pe Johann Reuchlin (1455-1522) să devină ini- 
ţiatorul studiilor ebraice în Germania. Născut la Pforzheim, mai 
întâi elenist, filozof şi jurist, Reuchlin şi-a făcut studiile de grea- 
că la Paris, în 1473, şi-a dat doctoratul în filozofie la Basel, în 
1477, şi licenţa în drept la Poitiers, în 1481. În anul următor, 
ca secretar al contelui de Wurtemberg, a ajuns la Roma şi a 
vizitat Italia. La întoarcerea sa, s-a stabilit la Stuttgart şi a luat 
pseudonimul de Capnion (sau fum, ca propriul său nume, de- 
rivat din rauch). În 1492, a început să înveţe ebraica cu medicul 
evreu Jacob Jechiel Loans, ceea ce i-a permis să studieze tex- 
tele Cabalei şi să scrie, după o serioasă documentare, De Verbo 
mirifico (1494) al cărei răsunet a fost internaţional. Este un dia- 
log între un filozof epicurian, Sidonius, evreul Baruchias şi 
creştinul Capnion care s-au întilnit la Pforzheim şi discută de- 
spre puterea cuvintelor şi a literelor. Ei cad de acord asupra 
superiorității ebraicii faţă de alte limbi şi Capnion afirmă: „În 
limba ebraică a vrut Dumnezeu să-şi spună secretele oameni- 
lor.“ Nu putem să explicăm Vechiul Testament fără a cunoaşte 
această limbă, aşa cum o dovedesc numeroasele exemple pe 
care le analizează autorul înainte de a dezvălui adevărata orto- 
grafie a numelui lisus, care pe atunci se scria IHS, în timp ce 
ea nu este corectă decit în pentagramaton. Cornelius Agrippa, 
prieten cu Reuchlin, a comentat De Verbo mirifico în cursul ti- 
nut la D6le, ceea ce a dus la izgonirea lui din oraş: era deci o 
carte mai degrabă de scandal, în ciuda preocupării ei de a lu- 
mina creştinismul. 

Cu ocazia unei alte vizite la Roma, Johann Reuchlin a cum- 
părat o Biblie ebraică şi s-a perfecţionat în filologie cu rabinul 
Obadia Sporno; a putut astfel să publice prima gramatică de 
ebraică făcută de un creştin, De Rudimentis hebraicis (1506). 
Devenit o autoritate ca jurist şi ebraizant, Reuchlin a fost luat 
ca arbitru cînd împăratul Maximilian, la insistenţele evreului 
convertit Pfefferkom, a dat un edict, la 19 august 1509, prin 
care hotăra să ardă toate operele în ebraică potrivnice religiei 
creştine. Cind Reuchlin a fost întrebat dacă era drept să li se 
ia evreilor toate cărţile, în afara Bibliei, el s-a opus acestui lucru 
în numele dreptului la proprietate, în consultaţia dată la 6 oc- 
tombrie 1510. Imediat Reuchlin a fost cenzurat de teologii din 

Köln, atmosfera s-a înveninat, iar marele Inchizitor din Mainz, 
dominicanul Hoogstraten, l-a somat să compară în faţa tribu- 
nalului Inchiziției. Reuchlin îşi publică răspunsul la acuzaţii, 
Defensio contra calumniatores (1513), dar cincizeci şi trei de ora- 
şe din regiunea Schwaben au trebuit să intervină în favoarea 
lui pentru ca să nu ajungă la închisoare. Recunoscătoare, co- 
munitatea evreiască din Pforzheim, i-a uşurat cercetările asu- 
pra iudaismului şi, datorită unor documente procurate de ra- 
bini, Reuchlin a scris De Arte cabalistica (1516), pe care un 
istoric a numit-o „Biblia Cabalei creştine“ deoarece ea a fost 
principala operă de referinţă a cabalişiilor din secolele al 
XVI-lea şi al XVII-lea. 

Pentru a se apăra de duşmani, Reuchlin a dedicat această 
carte papei Leon al X-lea, fiul lui Lorenzo de Medicis, amintin- 
du-i că tatăl lui era într-atit de interesat de Pitagora încît pu- 
sese să se adune fragmente pitagoreice în Academia Laurenzia- 
na. Or, Pitagora se inspirase din Cabală, şi dacă cineva voia 
să-i reconstituie învăţătura pierdută, trebuia s-o caute prin lu- 
crările cabaliştilor. Reuchlin folosea probabil acest postulat, fă- 
ră să creadă cu adevărat în el, din prudenţă; dar, pretinzind că 
studiul Cabalei ducea la filozofia pitagoreică, el ieşea din planul 
religios şi intra, în sfîrşit, în domeniul filozofic al ideilor com- 
parate. 

De Arte cabalistica este tot un dialog, care are loc de data 
aceasta la Frankfurt, unde pitagoricianul Philolaus şi mahome- 
danul Marran au venit să se întilnească cu evreul Simon ben 
Eliezer, pentru ca acesta să le explice Cabala. După ce le-a spus 
că trebuie făcută o deosebire între Cabalici (primii care au pri- 
mit Tradiţia). Cabalaei (discipolii lor) şi Cabalistae (imitatorii 
lor), el le spune: „Cabala nu trebuie să fle căutată nici prin 
contactul grosolan al simţurilor, nici cu argumentele artei logi- 
cii. Temelia ei se situează în a treia regiune a cunoaşterii.“34 El 
le dă lista cea mai completă, la data aceea, a cărţilor de con- 
sultat şi le spune că Zoharul a fost scris de Simeon ben Yohai 
„care, pentru a-l compune, a locuit într-o peşteră mare şi întu- 
necoasă timp de douăzeci şi patru de ani“, le arată de asemenea 
că Sefer Raziel este „o ficţiune magică“ şi le recomandă cei mai 
buni autori ebraici, caracterizindu-i cu precizie. 

A doua zi, Philolaus şi Marran rămîn singuri, deoarece Si- 
mon respectă sabatul, şi-şi expun reciproc pitagorismul şi filo- 


34. Johann Reuchlin, De Arte cabalistica, introducere şi traducere de 
François Secret, Paris, Aubier-Montaigne, 1973. 

zofia arabă, şi rămîn uluiţi cînd constată cum le conciliază 
Cabala, fiind „o teologie simbolică în care nu numai literele şi 
numele sînt semnele lucrurilor, dar şi lucrurile lucrurilor“. Alā- 
turîindu-li-se a doua zi, Simon îşi completează expozeul prin in- 
dicaţii asupra numeroaselor simboluri, cum ar fi „cele 50 de 
porţi ale Inteligenţei“, prima poartă dînd spre Dumnezeu, ulti- 
ma spre om: toate i-au fost deschise lui Moise, afară de una, 
poarta Creaţiei. El n-a scrutat Legea decît prin patruzeci şi 
nouă de porţi iar, după moartea sa, o alta a fost închisă lui 
loşua, pe care nici Solomon n-a putut s-o deschidă; de atunci, 
spiritul omenesc este limitat la patruzeci şi opt de porţi (sau 
posibilităţi de cunoaştere). Simon îşi termină discursul prin 
adagiul cabaliştilor: „Înțeleptul va înţelege“. Ceea ce este admi- 
rabil în De Arte cabalista este să vezi un creştin, un musulman 
şi un evreu discutind liniştit împreună, şi arătindu-şi stimă re- 
ciprocă; Reuchlin dă acolo contemporanilor săi, atit de violent 
sectari, o lecţie de toleranţă şi le arată că umanismul aşază 
adevărul deasupra dogmelor. 

Depăşindu-l pe Pico della Mirandola, Johann Reuchlin a fost 
maestrul necontestat al tuturor filozofilor cabalişti ai Renaşterii. 
Sub influenţa lui Francesco Giorgi a redactat la Veneţia De Har- 
monia mundi (1525) iar Paulus Ricius, după diferite opuscule, 
marea sa lucrare De Caelesti agricultura (1541). În această pri- 
ma fază a Cabalei filozofice, era vorba numai de a prezenta 
umaniştilor ezoterismul iudaic, de a dovedi că el punea de 
acord, în mod ideal, filozofiile din Antichitatea greacă şi doctri- 
nele Părinților Bisericii; în a doua fază, începînd încă de la mij- 
locul secolului al XVI-lea, apar gînditori care, nemaivrînd să fie 
numai comentatori ai Cabalei rabinice, au extras din ea prin- 
cipiile de contemplare sau de acţiune pe care le-au aplicat în- 
tr-o manieră originală. 


Doctrina secolului de aur 


Atunci a apărut în Franţa un om care a întrupat spiritul Ca- 
balei filozofice a Renaşterii şi care s-a folosit de el pentru a crea 
un sistem personal care concilia creştinismul, iudaismul şi fi- 
lozofia arabă: Guillaume Postel, acest prodigios erudit pe care 
Francisc I şi regina de Navarra l-au considerat unul din cei mai 
mari savanţi ai timpului lor şi pe care Carol al LX-lea îl numea 
„filozoful meu“. Născut la 1501 la Dolerie, lingă Avranchez, or- 
fan de la virsta de opt ani, Postel a fost mai întîi învăţător 


96 ISTORIA FILOZOFIEI OCULTE 


într-un sat iar apoi servitor la colegiul Sainte-Barbe din Paris. 
În timpul liber, a învăţat greaca şi ebraica. Inteligența sa a făcut 
să fie remarcat şi a fost numit, în 1537, adjunct al lui Jean de 
la Forest, însărcinat să încheie o alianţă cu Soliman la Con- 
stantinopol; Postel a profitat de această împrejurare pentru a 
vizita Grecia, Asia Mică, o parte din Siria, pentru a se perfecţio- 
na în arabă şi a aduna manuscrise; din această călătorie a adus 
o carte de Cabală primită de la un medic evreu al Sultanului. 
La întoarcerea sa la Paris, Postel a publicat, în 1538, douăspre- 
zece alfabete orientale, Linguarum duodecim characteribus, pri- 
ma gramatică arabă din Europa, Gramatica arabica, şi un tratat 
care încerca să demonstreze că toate limbile, chiar şi greaca şi 
latina, derivau din ebraică. Din 1539, numit profesor de mate- 
matici şi de limbi orientale la Colegiul regal (actualul College 
de France), a beneficiat de consideraţia cancelarului Poyet care 
i-a conferit demnitatea de decan a treizeci şi două de parohii 
din eparhia din Angers. 

Dar după aceea, Postel s-a crezut chemat de Dumnezeu să 
realizeze pacea universală şi a scris cu această intenţie De Orbis 
terrae concordiae (1544). Considera că toţi oamenii trebuiau să 
fie reuniți creştineşte sub autoritatea religioasă a papei şi sub 
autoritatea temporală a regelui Franţei, singurul pretendent le- 
gitim la titlul de rege al lumii, în calitatea sa de descendent în 
linie directă al fiului celui mai mare al lui Noe. „Primul om năs- 
cut în această lume după Potop este Gomer, fiul lui Iafet, fiul 
lui Noe, care Gomer este tatăl şi întemeietorul atît al neamului 
cît şi al jurisdicției galice şi celtice.“35 Postel s-a dus la Fon- 
tainebleau pentru a-l convinge pe Francise I să revendice mo- 
narhia universală apoi, dezamăgit de atitudinea acestuia, şi-a 
abandonat catedra de la Colegiul regal şi a plecat la Roma în 
ideea de a-l convinge pe Ignaţiu de Loyola; a obţinut să fie hi- 
rotonisit preot în cadrul Companiei lui Isus, dar, după optspre- 
zece luni, Loyola l-a expulzat, exasperat de încâpăţinarea lui 
Postel de a vedea în el pe acel papă angelic al Concordiei finale. 
Postel a fost închis şi o dată eliberat s-a refugiat, în 1547, la 
Veneţia, unde a devenit capelan al spitalului San Giovanni şi 
San Paolo. Nunţiul Della Casa l-a numit cenzor al cărţilor ebrai- 
ce tipărite în acest oraş. 

Postel şi-a procurat un manuscris al Zoharului şi l-a tradus, 
originalul găsindu-se la British Museum, copia la Biblioteca din 
München iar prefeţele la Biblioteca din Göttingen. A mai tradus 


35. Guillaume Postel, Les Raisons de la monarchie, Paris, 1551. 

Bahir, o parte din Bereşit Rabba, a publicat De Nativite Media- 
toris ultima, 1547 (Ultima naştere a Mediatorului) pe care a 
afirmat că i-ar fi dictat-o Sfintul Duh, Absconditorum clavis a 
constitutione mundis, 1547, (Cheia lucrurilor ascunse de la con- 
stituirea lumii) şi, sub pseudonimul Elias Pandochaeus, un tra- 
tat de „panthenozie“ (sau reconcilierea diferendelor). Postel lua- 
se din Cabală credinţa în era mesianică ce realiza mintuirea 
finală a omenirii. El voia să pregătească „Starea de Restituire 
şi de Concordie cînd toate lucrurile îşi vor regăsi starea lor ini- 
ţială“. În Absconditorum clavis spune că există patru virste ale 
Bisericii: virsta legii naturii, cea a legii scrise, cea a legii de 
milostenie şi cea a Concordiei care reintegrează omul în con- 
diţia sa dinaintea păcatului originar. Dar, în timp ce Cabala 
făcea din iudaism principiul director al erei mesianice, Postel 
atribuia acest rol creştinismului care absorbea şi celelalte reli- 
gli, aşa încît să fie „Comuniunea perfectă a tuturor oamenilor 
pioşi“. 

La spitalul San Giovanni şi San Paolo, Postel a fost duhov- 
nicul bucătăresei Joanna, o femeie de cincizeci de ani, analfa- 
betă. Surprins de cuvintele ei, el a întrebat-o ce dascăl a învă- 
ţat-o să se exprime astfel: „Cel care este viu în mine şi în care 
eu sint moartă“, a răspuns ea, adică „dulcele său mire lisus“; 
pentru a-i fi credincioasă, ea făcuse legămint de feciorie şi de 
devotament faţă de săraci. Uluit de profeţiile ei, Postel a văzut 
în Joanna „Mama sacră a lumii“ destinată să salveze anima 
(partea inferioară, senzuală, a sufletului omenesc), s-o restituie 
lui animus (partea superioară, spirituală, pînă atunci singura 
mîntuită de păcatul originar). Întilnirea cu Joanna l-a făcut pe 
Postel să adopte o idee curioasă din Zohar care pretindea că 
există doi Mesia şi că era mesianică ar începe cu apariţia celui 
de al doilea Mesia. Maica Joanna i s-a părut a fi acest nou 
Mesia care completa lucrarea primului. Zoharul mai spunea: 
„Sufletul şi spiritul, iată masculinul şi femininul.“ Pentru Pos- 
tel, spiritul feminin al bărbatului, anima, compromis prin pă- 
catul Evei, nu fusese mintuit de Hristos: era nevoie de un Mesia 
femeie, în cazul de faţă Joanna, care să-l mîntuiască. 

Relaţiile sale exaltate cu maica Joanna n-au plăcut supe- 
riorilor săi care l-au îndepărtat de ea. Inchiziția i-a examinat 
doctrina şi l-a declarat amens (nebun). În 1549, Postel între- 
prinde o nouă peregrinare în Orient care-l duce de la Constan- 
tinopol la Ierusalim, de unde se întoarce cu ambasadorul Fran- 
tei, plin de manuscrise destinate alcătuirii unei Biblii poliglote. 
La întoarcerea sa la Veneţia, în 1551, a aflat că Joanna murise; 

Postel n-a mai avut poftă nici să mănînce nici să bea, a căzut 
în lincezeală, simțind că din lumea cealaltă ea îi trimitea „su- 
pra-veşmintul de mintuire şi de restituire“ şi că o forţă invizibilă 
îi înfăşura fiinţa pentru a face din ea „primul născut al lumii 
restituite“. Extazul său ajunsese la un asemenea grad încît a 
putut să privească fix soarele timp de o oră. A scris în italiană 
Fecioara venețiană, apologie a maicii Joanna şi de atunci şi-a 
asumat în întregime acest tip de relaţie între mort şi viu pe care 
Cabala îl numeşte ghilgul: sufletul Joannei s-a reîncarnat în el, 
a simţit că ea sălăşluieşte într-însul pînă la a-i supune întreaga 
sa personalitate. 

Postel s-a întors la Paris şi şi-a reluat postul de profesor la 
College des Lombards; atit de mulţi erau cei care veneau să-l 
asculte pe acest profesor maiestuos, cu barba cenuşie ce-i ajun- 
gea pînă la briu, încît, cum sala devenea neîncăpătoare, ei tre- 
buiau să rămînă în curte iar el le vorbea din înaltul ferestrei. 
A publicat La Doctrine du siecle dore (1553), în care spunea că 
lumea fusese făcută pentru om şi nu omul pentru lume şi arăta 
cum să te purifici de relele ambiţii mondene; „secolul de aur“ 
era cel în care murise maica Joanna şi în care începuse era 
Restituirii. Această eră începea cu anul 1551, data morţii 
Joannei; Isaac Luria, contemporan cu Postel, considera că ea 
începea din 1568; cabalistul creştin şi cabalistul evreu făceau 
parte din aceeaşi familie spirituală. În Les Raisons de la monar- 
chie, revenind la ideea monarhiei universale, el demonstra „cum 
prin drept de primogenitură, prin drept de instituţie, prin drept 
divin şi prin binecuvintare profetică, prin drepul tuturor oame- 
nilor şi prin ocupare firească, prin motiv de cerească influenţă 
şi prin motiv de merit suveran, meritind suverană şi primă 
Elecţie, Monarhia aparţine prinților prin popoarele galice alese 
şi aprobate“. El ceru regelui Franţei „căci el singur, de la Adam, 
poate în adevăr să se numească Monarh al lumii“, să organizeze 
un conciliu, pentru ca „în toată lumea să fie pentru prima oară 
proclamată victoria inimilor prin rațiune autorizată“. 

Postel a declanşat scandalul relevind în Merveilleuses vic- 
toires des femmes du Nouveau monde (1553) că maica Joanna 
era al doilea Mesia şi că, de la moartea ei, ea se identifica cu 
el. Cum era greu să-i faci pe nişte parizieni, care nu cunoşteau 
Cabala, să admită acest caz de ghigul, unic în literatura fran- 
ceză, Postel a trebuit încă o dată să fugă. A devenit profesor la 
universitatea din Viena şi a colaborat la ediţia Noului Testament 
siriac. Dar cum maica Joanna făcuse din el „acela ce înţelege“ 
şi „acela ce călătoreşte“, Guillaume Postel se aştermnu din nou 

la drum, făcu popasuri la Veneţia, la Pavia, la Roma (unde va 
fi încă o dată închis), la Basel, se înfruntă, în 1561, cu prelaţii 
Conciliului din Trento şi numai în 1562 se întoarse definitiv în 
Franţa. 

Din pricina teoriilor sale, i s-a reproşat marelui umanist câ 
este ateu, tată al deiştilor, şi a suferit cele mai grele insulte, 
mai ales din partea calviniştilor; Lambert Daneau l-a numit cîine, 
Henri Estienne, monstru respingător, Beze, cloacă de erezii şi a 
fost acuzat de Flaccius Illyricus de a fi posedat de o legiune de 
demoni. Pentru a fi lăsat în pace, Postel a scris Retractations 
în care a recunoscut că maica Joanna nu mai sălăşluia în el: 
ghilgul luase sfirşit. În 1564, s-a retras la miînăstirea Saint-Mar- 
tin-des-Champs, unde şi-a petrecut restul vieţii în meditaţie, 
întrerupîndu-se doar pentru a-şi spune rugăciunile în grădină 
sau pentru a cînta la vioară. Părintele Marrier scria: „Era ama- 
bil şi plin de gravitate, cînd discuta. Sunetul vocii sale, aerul 
său, barba lungă, întreaga înfăţişare influenţau în favoarea lui 
persoanele care veneau la el.. Prinții şi mai marii regatului, 
savanții şi mai ales literatorii îl vizitau adesea.“36 A murit în 
1581 înconjurat de prieteni ca dr Filesac, decanul Sorbonei. 

Postel a avut discipoli eminenţi, cum ar fi Blaise de Vi- 
genere, Palmin Cayet (viitorul istoriograf al lui Henric al IV-lea), 
Guy Le Fèvre de la Borderie, autorul lucrării La Galliade (1578) 
despre „revoluţia artelor şi ştiinţelor“, încît s-a vorbit despre o 
sectă a „Postelienilor“. Originalitatea lui constă în a îi trăit şi 
recreat în el însuşi Cabala, mai mult decît a analizat-o, arătînd 
că ea nu constituia exclusivitatea unei etnii, ci unul din mijloa- 
cele universale de investigare a domeniului ocultului. 


Alfabetele celeste şi terestre 


Interesul manifestat de ginditori ne-evrei faţă de Cabala ebraică 
a suscitat o vie nemulţumire în rîndul autorităţilor religioase şi 
civile din lumea creştină. Părintele Marin Mersenne, din Ordinul 
Fraţilor minoriţi a devenit cel mai vehement detractor al Cabalei 
în Questions sur la Genese, 1623, în care a caricaturizat filozo- 
fia cabalistă şi şi-a bătut joc de cei care o practicau. Imediat, 
un tînăr preot din Provence, Jacques Gaffarel (1601-1681), doc- 
tor în teologie la Universitatea din Valence, a răspuns atacurilor 


36. Cf. Le P. des Billons, Nouveaux €claircissements sur la vie et les 
ouvrages de Guillaume Postel, Liege, J.-J. Tutot, 1703. 

lui prin Abdita divinae Cabalae mysteria (1625), dedicată car- 
dinalului de Richelieu, căruia îi spunea că prenumele lui, Ar- 
mand, însemna în ebraică palat, şi că deci el era „palatul măreț 
al bisericii lui Hristos“. Ebraizant, deoarece „limba ebraică a 
fost chiar limba pe care a vorbit-o Adam“, Gaffarel a definit Ca- 
bala ca fiind „explicaţia mistică a Scripturilor, explicaţie care a 
fost transmisă înainte şi după venirea lui Hristos“.37 El pretin- 
de, ca şi Pico della Mirandola, că ea nu abate pe creştini de la 
creştinism, ci îl confirmă: „Nu cred că mă hazardez prea mult 
dacă afirm că toţi ereticii, oricare ar fi numărul lor, pot să ajun- 
gă, mulţumită Cabalei (bazată pe tradiţia ebraică), la cunoaşte- 
rea Adevărului etern.“38 Astfel, Bereşit, citit în temura, dă Bar 
aşit (vă voi da pe fiul meu) iar ghematria extrage din literele 
cuvîntului Mesia data apariţiei sale. Şi Gaiffarel, indignat de in- 
sultele lui Mersenne la adresa unor savanţi respectabili, spune 
că ar avea de cîştigat dacă ar deveni cabalist: „A dovedit o ase- 
menea necunoaştere a Sfintei Scripturi cum nu s-a mai pome- 
nit de cînd e lumea.“39 | 

Jacques Gaffarel nu s-a oprit numai la a face elogiul Caba- 
lei: el s-a folosit de ea cu atita inteligenţă încît a devenit una 
din figurile însemnate ale creştinismului ezoteric iar ocultiştii 
moderni l-au recunoscut ca pe unul din precursorii lor din pri- 
cina cărţii sale Curiosités inouies (1629) în care studia alfabetele 
cereşti şi păminteşti şi arăta cum să se interpreteze scrierile 
cifrate ale Naturii. El spunea cititorului: „Dacă găseşti ciudat 
ca un ecleziast ca mine să vorbească de un subiect care pare 
atit de îndrăzneţ şi de liber, ia seama că mai mulţi aparţinind 
profesiei mele au spus lucruri şi mai libere decît acestea.“40 Şi 
dădea o listă de oameni ai Bisericii care se compromiseseră 
scriind despre divinaţie şi piatra filozofală: „Anthonius Bernar- 
dus Mirandulanus a susţinut în cartea sa, De Singulari certa- 
mine, lucruri care sînt cu totul contrare religiei noastre; cardi- 
nalul Cajetan de Vio a făcut acelaşi lucru.“41 


37. Jacques Gaffarel, Profonds mystères de la Cabale divine, tradusă 
din latină de Samuel Ben-Chesed, Paris, Bibliothèque universelle Beau- 
delot, 1912. 

38. Ibid. 

39. Ibid. 

40. Jacques Gafiarel, Curiosités inouies sur la sculpture talismanique 
des Persans, horoscope des patriarches, et lecture des estoilles. Paris, Her- 
vé du Mesnil, 1629. 

4]. Ibid. 

Gaffarel a plecat de la o teorie a „talismanelor naturale“; el 
credea în virtutea talismanelor şi voia să dovedească că, din 
moment ce asupra lor nu se pronunţau cuvinte magice, ele nu 
tineau de idolatrie. În afara talismanelor care puteau fi făcute 
de oricine, existau altele date de Natură, cum ar fi pietre, plante 
şi animale, acoperite de „figuri talismanice“ dintre care cele mai 
active sînt „cele care se găsesc pe pietrele numite gamaces, 
cuvînt provenit, după judecata mea, din camaieu (camee), cum 
sint numite în Franţa agatele cu figuri pe ele“42. Un gamahe are 
o imagine precisă, trandafir, stea, cometă, cap omenesc, animal 
sau, pur şi simplu, semne alfabetice; el este un talisman natu- 
ral cu un efect benefic, dacă este aplicat pe ceea ce este vătă- 
mat, conform figurii reprezentate pe el. Gaifarel ne arată deci 
cum să descifrăm scrierile minerale, vegetale, trasate în natură. 
Trecînd la scrierile aeriene, el ne învaţă „întreaga citire care se 
poate face în aer“, deci, cum să citim norii, ploaia, fulgerele, 
păsările. „Mai întîi de toate, citire presupune un semn vizibil, 
adică litere, caractere, indicii, cifre, bastoane, torţe, sulițe, lân- 
cii, noduri, plase, culori, găuri, puncte, animale şi oricare alt 
lucru ce poate fi sesizat cu simţurile. Or, toate aceste semne 
sau figuri pot fi reprezentate în nori iar noi le putem citi în trei 
feluri, cu litere şi caractere cunoscute şi prin indicii sau semne 
care arată perfect, iar nu prin enigme, ceea ce citim.“43 Ploaia, 
„in care nu putem citi nimic decit prin al treilea fel de citire 
care este prin hieroglife“, este o scriere plină de învăţăminte: 
„De acest fel este ploaia de singe sau de culoare roşie care a 
căzut în Elveţia în anul 1534, care se aşeza pe haine în formă 
de cruce.“44% Zăpada are semne lizibile, ca şi grindina: „S-a văzut 
adesea grindină pe care s-a remarcat fie imaginea unei cruci, 
sau a unei inimi, sau a morţii şi dacă nu am dipreţui aceste 
minuni, am citi fără îndoială în viitor adevărul acestor imagini 
hieroglife.“45 

În sfirşit, putem ajunge la cele mai preţioase cunoştinţe 
practicînd „citirea stelelor“, deoarece cerul a fost numit Cartea, 
atit în Biblie cît şi în Zohar: „Nu există nici o îndoială că trebuie 
să conchidem că în această carte se află litere şi caractere in- 
teligibile numai pentru unii!“ Gaiffarel arată, bazindu-se pe tex- 
te, că „Sfintul Antonie înţelegea perfect această scriitură ce- 


42. Jacques Gaffarel, op.cit. 
43. Ibid.: 
44. Ibid. 
45. Ibid. 

rească“ şi-şi exprimă stima faţă de filozofii care au vorbit deja 
despre ea: Pico della Mirandola, Reuchlin, Cornelius Agrippa, 
Khunrath şi, mai ales, Guillaume Postel. Dacă teologii n-au în- 
teles încă nimic din limbajul stelelor, e din pricină că nu cunosc 
limbile orientale: „Imaginea diferită a stelelor reprezintă şi com- 
pune diversitatea literelor alfabetului ebraic şi cum aceste litere 
înseamnă ceva atit singure, cît şi împreună, tot aşa stelele sin- 
gure sau împreună cu altele ne arată un mister.“46 

Nu ajunge să cunoşti ebraica ca să citeşti în mod curent 
stelele. Trebuie să ai şi alte noţiuni pe care ni le dă Gaiffarel. 
Mai întîi, în literele ebraice cereşti există modificări necontenite: 
„Astfel, cele care alcătuiau, acum zece ani, de exemplu litera 
tet vor alcătui astăzi mem sau lamed.“ Trebuie să acordăm mare 
atenţie relaţiei dintre literele majuscule şi cele minuscule: „De 
ce există în această scriere stele mici şi stele mari?... Răspun- 
dem că ele există pentru a ne face să luăm seama la literele 
cuvîntului care sint mai bogate în semnificaţie, acest fel fiind 
foarte cunoscut în arta de a anagrama, aşa cum dacă vreau să 
văd în cuvintul empereur (împărat) cuvintul pere (tată) voi 
scrie... emPEREur, unde literele cuvîntului PERE sînt mai mari 
decît celelalte.“47 

Mai rămîne să deosebim stelele după cele patru puncte car- 
dinale, căci sensul lecturii merge de la vest la est pentru a de- 
termina evenimentele fericite şi de la nord la vest pentru a de- 
termina capcanele dificile. Stelele care se găsesc perpendicular 
deasupra unei regiuni sint cele care îi anunţă bunăstarea vii- 
toare: „Trebuie să citim stelele care sînt verticale pe el, sau care 
nu sînt departe de verticală, de la Occident către Orient; iar 
dacă voim să cunoaştem nefericirile şi ghinioanele, trebuie să 
începem să citim de la Septentrion către Occident.“48 Vom ob- 
serva chiar numere ce indică date precise: decăderea Persiei a 
fost anunţată de patru stele care alcătuiau cele trei litere Rob 
care dădeau numărul 208, durata dinastiei lui Cirus. Consula- 
tul roman nu putea să depăşească 500 de ani deoarece în Car- 
tea cerească opt stele verticale formau cuvintul Ra'aş, care avea 
valoarea 501 etc. 

Lucrarea Curiosités inouies a lui Gaffarel a făcut obiectul 
unei cenzuri a Sorbonei, la 1 august 1629; el a trebuit să-şi 
retracteze public teoriile oculte sub ameninţarea de a-şi pierde 


-46. Jacques Gaffarel, op.cit. 
47. Ibid. 
48. Ibid. 

beneficiile (era canonic la Digne). A călătorit în Italia, apoi a 
fost protonotar apostolic, consilier şi capelanul regelui Ludovic 
al XIII-lea, stareţ la Ganagobie (comună lingă Forcalquier), în- 
sărcinat de Richelieu să-i reconcilieze pe calvinişti şi pe catolici. 
Legat de Gassendi, pe care-l numea „domnul cel mai bun prie- 
ten al meu“, Gaffarel nu şi-a pierdut caracterul de umanist în- 
drăzneţ; dar, de teamă de a nu i se crea neajunsuri, şi-a lăsat 
operele în manuscris sau sub formă de proiecte, ale căror titluri 
uluitoare au fost revelate, în 1633, de Leo Allaci, bibliotecarul 
Vaticanului: Seleinomancie ou divination par le moyen de la lune 
— Conclusions demoniaques d'apres l'opinion des Hébreux — 
Question hebraico-philosophique de savoir si la mer fut salée des 
le principe — Somme zoharistique ou index de toutes les matieres 
contenues dans le Zohar etc. 

Totuşi, Gaffarel a publicat, în 1635 la Veneţia, un opuscul 
metafizic, Nihil, fere nihil, minus nihilo (Nimic, aproape nimic, mai 
puţin decît nimic), serie de douăzeci şi şase de postulate despre 
legăturile dintre fiinţă şi non-fiinţă. A publicat, de asemenea, 
planul unei mari lucrări, Le Monde souterrain ou description his- 
torique et philosophique de tous les plus beaux antres et toutes 
les plus belles grottes de la terre (1654) în care vorbea pînă şi 
de „peşterile din corpul omenesc“ (vegetative, sensitive, nutriti- 
ve, luxurioase). Deşi n-a putut, din pricina poziţiei sale oficiale, 
să-şi desfăşoare capacităţile pe măsura dorinţei, Jacques Gaf- 
farel rămîne însă cel mai important reprezentant al Cabalei fi- 
lozofice din secolul al XVII-lea. 


Dogma Înaltei Magii 


În cursul secolului al XVIII-lea, studiul Cabalei a intrat într-o 
stare de lîncezeală, cu excepția cercurilor rabinice din Europa 
centrală, din care nu s-a deşteptat decît în momentul cînd Fa- 
bre d'Olivet a scos La Langue hébraïque restituée (1816), cu o 
gramatică şi un vocabular care îi restabileau forma pe care o 
avusese înainte de captivitatea în Babilon. El îi ruga pe confrații 
sâi cabalişti să folosească limba ebraică fără să creadă „că ea 
a dirijat naşterea lumii, că îngerii şi oamenii au învăţat-o din 
gura lui Dumnezeu şi că această limbă cerească, revenind la 
sursa ei, va deveni limba pe care o vor vorbi preafericiţii în cer“. 
Mai apoi, Lazare Lenain, vrind să combz:iă cărțile de magie care 
apăreau în timpul Restauraţiei, a început în La Science cabalis- 
tique (1823) o clasificare a geniiior bune, adică a celor şaptezeci 

şi doi de îngeri care conduc Pămintul, arătind care sînt atri- 
buţiile fiecăruia şi cum să-i invoci: „Cele şaptezeci şi două de 
nume ale îngerilor sînt alcătuite din trei versete misterioase din 
capitolul XIV din Ieşirea, adică versetele 19, 20 şi 21, care ver- 
sete, urmind textul ebraic, se compun fiecare din 72 de litere 
ebraice.“49 Dar cel care a dat cu adevărat un nou avînt filozofiei 
cabaliste prezentind-o ca o teorie a Înaltei Magii a fost abatele 
Constant, alias Eliphas Lévi. 

Un mare romantic, în felul său, acest Alphonse-Louis Con- 
stant oscilînd în prima parte a vieţii sale între credinţa creştină 
şi comunism, între dragostea mistică şi indecenţa rablesiană. 
Născut în 1810 la Paris, fiul unui cizmar din Saint-Germain- 
des-Pres, a intrat la cincisprezece ani la seminarul din Saint- 
Nicolas-du-Chardonnet, a studiat filozofia la seminarul din Issy, 
ebraica şi teologia la cel din Saint-Sulpice (acesta va fi şi itine- 
rarul lui Renan). Hirotonisit diacon în 1835, Constant a primit 
sarcina de a preda catehismul tinerelor fete; s-a îndrăgostit, 
platonic, de una din ele, Adele Allenbach. „I s-a părut că vede 
în Adele pe Sfinta Fecioară apărută sub formă carnală: n-a iu- 
bit-o, a adorat-o.“50 În mai 1836, trebuia să fie hirotonisit preot, 
dar, cum duhovnicul lui îi ceruse ca întîi să renunţe la pasiu- 
nea lui, a preferat să renunţe la sacerdoţiu. Maică-sa, care visa 
să-l vadă preot, s-a sinucis de disperare. 

Fără mijloace de trai, Constant şi-a cîştigat pîinea desenînd 
portrete pentru o publicaţie lunară. S-a alăturat unor socialişti, 
ca Flora Tristan şi Alphonse Esquiros; a fost chiar o vreme 
adeptul lui Ganeau, zis Mapah, care întemeiase o religie, eva- 
dismul, (după numele Evei şi al lui Adam), menită să reconsti- 
tuie Androginul iniţial. Nesatisfăcut, a încercat să se întoarcă 
la Biserică şi să: se retragă, în iulie 1839, la minăstirea Bene- 
dictinilor din Solesmes; dar n-a rămas acolo decit un an, ne- 
putînd să se înţeleagă cu stareţul, Dom Gucranger. După ace- 
ea, n-a găsit decît un loc de supraveghetor la colegiul din Juilly 
şi acolo, cu revolta mizeriei, a scris Bible de la liberte (1841), 
apologie a.comunismului, lucrare sechestrată la o oră după pu- 


49. Lenain, La Science cabalistique, Amiens, Autorul, 1823. Este pri- 
ma lucrare de Cabală operativă tipărită în Franţa. Asemenea cărți, inter- 
zise de cenzura regală, nu circulau în secolul al XVIII-lea decit în copii 
manuscrise. Bibliothèque de l'Arsenal are mai multe din ele: Le Livre d'Ar- 
madel, Secret des secrets de Tosgraec, Table des soixante-douze anges 
etc. 

50. Paul Chacornac, Eliphas Lévi, renovateur de l'occultisme en 
France, Paris, Chacornac, 1926. 

nerea ei în vinzare. Constant a fost arestat „pentru atac la adre- 
sa proprietăţii şi a moralei publice şi religioase“, şi condamnat 
la opt luni de închisoare. Ceea ce nu l-a împiedicat să redac- 
teze, în aceeaşi concepţie, Doctrines religieuses et sociales 
(1841) şi Assomption de la femme (1841). 

Eliberat şi neputind trăi din scris, Constant devine pictor de 
tablouri cu subiecte religioase şi solicită ajutorul clerului. Este 
trimis pe lingă episcopul din Evreux, monseniorul Olivier, care-i 
cere să-şi schimbe numele pătat de scandal; Constant se va 
numi deci abatele Baucourt şi i se va îngădui să ţină predici, 
ca preot auxiliar. Dar „epopeea religioasă şi umanitară“, pe care 
a scris-o în februarie 1844, La Mere de Dieu, a displăcut epis- 
copului şi Constant a fost obligat să părăsească oraşul. În 
1845, Livre des larmes, „încercare de conciliere între Biserica 
catolică şi filozofia modernă“ constituie punctul de plecare în 
schimbarea evoluţiei sale. Puțin după aceea, are o legătură cu 
o elevă de şaptesprezece ani, Noémie Cadiot şi, ameninţat cu 
un proces pentru corupere de minore, se căsătoreşte cu ea în 
iulie 1846. Un nou pamflet revoluţionar, Voix de la famine, îl 
aduce, în februarie 1847, în faţa Curţii cu juraţi unde, înainte 
de a fi condamnat la şase luni închisoare, le spune judecătorilor 
săi: „Abatele Constant a murit. Aveţi în faţa dumneavoastră un 
laic, Alphonse Constant, desenator, pictor, scriitor, sărac şi pri- 
eten al săracilor.“51 

În timpul revoluţiei din 1848, Constant fondează, la 16 mar- 
tie, ziarul Tribun du peuple, revendicind „socialismul cel mai 
radical“ şi apăriîndu-i pe lucrătorii intelectuali, „proletari ai gîn- 
dirii“. Organizează, împreună cu Esquiros, „Club de la Montagne“ 
şi încearcă să devină deputat, susţinut de „Club des femmes“, 
unde Noémie este secretară; aceasta, feministă aparţinind gru- 
pului Vezuvienelor, începea atunci o carieră de jurnalistă şi de 
sculptor sub numele de Claude Vignon. Înfrnt la alegeri, Con- 
stant publică Le Testament de la liberte (1848), renunţă la 
politică şi, înveşmîntat într-o rasă de călugăr, trăieşte din res- 
taurarea de mobile vechi şi compuniînd cîntece. Descoperirea 
filozofiei lui Wronski l-a orientat spre Cabală care i s-a părut 
„o algebră a credinţei“ şi care-l seduce atit de mult încît îşi 
abandonează numele, în 1853, pentru a-l lua pe cel de Eliphas 


51. Elîşi dădea titlul de abate, diaconatul fiind al doilea ordin major; 
dar specifica că nu a spus niciodată slujba, nici nu a făcut spovedanii. 

Lé Zahed (pe care apoi îl prescurtează52). În 1853, a preluat 
conducerea publicaţiei La Revue progressive dar susținătorul 
lui, bătrînul marchiz de Monferrat, îi seduce nevasta care fuge 
cu el. 

Rămas singur, Eliphas Levi a plecat la Londra, unde rămîne 
din mai pină în august 1854; acolo s-a împrietenit cu roman- 
cierul Bulwer-Lytton, pasionat de teurgie, care l-a convins să 
evoce spiritele folosindu-se de vrăjile din La Clavicule de Salo- 
mon. La şedinţele din 20 pînă la 26 iulie, lui Eliphas Lévi i-a 
apărut Apollonius din Tyana care i-a indicat în ce loc din Lon- 
dra va găsi Nuctemeronul său; apoi îi apare Joannes care îi adu- 
ce într-o zi o carte de Cabală, în altă zi un pentaclu şi-l învaţă 
„magia cerească“. La întoarcerea sa la Paris, a început să lu- 
creze la o amplă carte de Cabală speculativă, citindu-l în 
ebraică pe Moise Cordovero, în latină pe Joannes Pistorius, Ar- 
tis cabalisticae, şi fiind atent la avertismentele din visurile sale. 
Notează în carnetul său intim: „Astăzi, 27 iulie 1856, fiinţa pe 
care am văzut-o în vis mi-a spus: ne vom revedea peste cinci 
luni. Asta înseamnă 27 decembrie al acestui an.“ În acest spirit 
de erudiție vizionară a conceput Dogme et Rituel de la Haute 
Magie (1856), o carte clasică a ocultismului. 

În această lucrare afirma că în textele Indiei vedice, ale Asi- 
riei şi ale Egiptului, ca şi în Talmud („o a doua Biblie necu- 
noscută sau mai curînd neînţeleasă de creştini“) se găseau „ur- 
mele unei doctrine pretutindeni aceeaşi şi pretutindeni ascunsă 
cu grijă“. Această doctrină era, înainte de toate, un mijloc de 
conducere spirituală: „Filozofia ocultă pare a fi fost doica sau 
naşa tuturor religiilor, pirghia secretă a tuturor forţelor intelec- 
tuale, cheia tuturor obscurităţilor divine şi regina absolută a 
societăţii, în timpurile cînd ea era exclusiv rezervată educaţiei 
preoţilor şi regilor.“53 Întrunind în el întreita ştiinţă a unui preot 
catolic, a unui rabin şi a unui hierofant din Eleusis, expri- 
mindu-se mai mult ca vizionar decît ca istoric („imaginaţia este 
ca ochiul sufletului“, spunea el), Eliphas Lévi opunea religiei 
magia: „Magia este ştiinţa tradiţională a secretelor naturii care 
ne vine de la magi. Cu ajutorul acestei ştiinţe, adeptul se află 


52. Pretindea că Elifaz, în Biblie unul din cei trei prieteni veniţi să-l 
consoleze pe Iov, reprezenta „credulitatea mîndră“. Dar nu din această 
pricină şi-a ales acest pseudonim, care este traducerea în ebraică a nu- 
melui Alphonse-Louis. 

53. Eliphas Lévi, Dogme et Rituel de la Haute Magie, Paris, Germer 
Bailliere, 1856. 

învestit cu un soi de atotputere relativă şi poate acţiona într-un 
mod supraomenesc.“54 Dar nu trebuiau confundați magii cu 
vrăjitorii: „Există o ştiinţă adevărată şi una falsă, o magie divină 
şi una infernală, adică întunecată; noi trebuie să revelăm pe 
una şi s-o demascăm pe cealaltă; trebuie să facem deosebirea 
dintre un magician şi un vrăjitor, dintr-un adept şi un şarlatan, 
Magicianul este suveranul pontif al naturii, vrăjitorul nu este 
decît profanatorul ei.“55 Eliphas începea apoi să facă conside- 
raţii despre acel aspir şi respir al omenirii care provoacă miş- 
cările sociale: „Sufletul aspiră şi respiră exact aşa cum face tru- 
pul. Aspiră ceea ce crede el despre fericire şi respiră ideile care 
rezultă din senzațiile sale intime.“56 

De aici înainte, întreaga operă a lui Eliphas Levi va îi con- 
sacrată ocultismului. Histoire de la Magie (1860) relatează mis- 
terele şi procedeele „magiei de lumină“ pe care el o deosebeşte 
de falsa magie populară: „Pină în prezent nu s-a vorbit de isto- 
ria magiei decît ca despre analele unei prejudecăţi sau cronicile 
mai mult sau mai puţin exacte ale unei serii de fenomene; în- 
tr-adevăr, nimeni nu mai credea că magia este o ştiinţă.“57 
Dimpotrivă, el susţine: „Magia reuneşte într-o singură ştiinţă 
ceea ce poate să aibă filozofia mai sigur şi ceea ce religia poate 
avea mai infailibil şi etern... Ea dă spiritului omenesc un in- 
strument de siguranţă filozofică şi religioasă tot atit de exact ca 
matematica... Da, înalta ştiinţă, ştiinţa absolută este magia.“ 
lar aceasta, datorită Cabalei care permite o sinteză universală: 
„Totul se explică şi totul este în armonie prin Cabală şi numai 
prin ea. Este o doctrină care le vivifică şi le îmbogăţeşte pe toate 
celelalte, ea nu distruge nimic ci, dimpotrivă, dă raţiunea de a 
fi pentru tot ceea ce există.“58 Eliphas Lévi pleacă de la Enoch 
a cărui carte apocrifă, constată el, este „citată în Noul Testa- 
ment de apostolul Iuda“ şi schiţează o serie de tablouri strălu- 
cite ale civilizaţiilor antice şi moderne, luînd ca fir conducător 
„sfinta Cabală sau tradiţia copiilor lui Seth“. 

Trebuie să fim atenţi deoarece Eliphas Levi, în lucrările sale 
istorice, rămîne un romantic, cu tot farmecul şi defectele genu- 
lui; Cabala este pentru el ceea ce Franţa este pentru Michelet, 
obiectul unui cult care îngăduie cele mai mari exagerări. Exa- 
minează manuscrise vechi ca un elev de la şcoala de specialişti 


54. Eliphas Levi, op.cit. 

55. Ibid. 

56. Ibid. 

57. Eliphas Levi, Histoire de la Magie, Paris, Germer Bailliere, 1860. 
58. Ibid. 

în documente vechi, dar le foloseşte cu un lirism care-l duce 
dincolo de adevăr. Niciodată nu se îndoieşte de un fals dacă 
acesta merge în sensul dorințelor sale. Este convins că Ray- 
mundus Lullus, „primul iniţiat după Sfîntul loan“ a fost cabalist 
şi alchimist. Interpretarea lui despre tarot este o nebunie căci 
vrea cu tot dinadinsul să vadă în tarot imaginile Facerii lui 
Enoh care, după Postel, ar fi precedat-o pe cea a lui Moise. Dar 
iluminează totul prin străfulgerări: „Dacă ştiinţa este soarele, 
credinţa este luna: este reflectarea zilei în noapte.“59 Astăzi, 
specialiştii ştiu că nu se poate citi Histoire de France a lui Mi- 
chelet decit cu nenumărate precauţii, din cauza inexactităţilor 
sale; şi totuşi, este bine s-o citim din pricina măreției ei epice. 
L'Histoire de la Magie a lui Eliphas Levi necesită aceleaşi rezer- 
ve, fără însă ca aceasta să-i diminueze valoarea literară. 

La Clef des grands Misteres (1861) compară diferitele înţe- 
lepciuni ale lui Enoh, Abraham, Hermes Trismegistus şi Solo- 
mon pentru a extrage din ele „ştiinţa magică“. Le Sorcier de 
Meudon (1861) este o biografie romanţată a lui Rabelais, pre- 
zentat ca un adept al Cabalei, ceea ce este indubitabil: ne amin- 
tim de scrisoarea lui Gargantua către Pantagruel prin care-i re- 
comanda acestuia din urmă să nu neglijeze cărțile cabaliste. 
Eliphas Lévi a publicat şi Philosophie occulte în două volume; 
primul, Fables et symboles (1863), afirmiînd că „filozofia ocultă 
este în esenţa ei mitică şi simbolică“, reuneşte o serie de poezii 
inspirate din Evangheliile apocrife şi de tradiţie rabinică, urma- 
te de comentarii în proză. Aceste fabule în versuri ilustrau po- 
runcile cabalistului perfect: „A se păzi de credinţele puerile care 
tulbură conştiinţa — A nu căuta infinitul decît în ordinea inte- 
lectuală şi morală — A nu discuta niciodată despre esenţa lui 
Dumnezeu — A nu acorda existenţă reală răului — A respecta 
conştiinţa altora şi a nu le impune niciodată nici măcar ade- 
vărul — A nu rupe cu forţa jugul sclavilor care-şi iubesc jugul“ 
etc. Al doilea volum, La Science des esprits (1865), îndreptată 
împotriva „pontifilor magiei negre“ care cred în „Spiritele false 
sau fantome“, a expus teoriile cabaliste despre „Spiritele ele- 
mentare“. Aceasta a fost ultima lucrare a lui Eliphas Lévi apă- 
rută în timpul vieţii lui; avea să mai scrie, timp de zece ani, 
numeroase cărţi, dar ele vor fi editate mult mai tirziu. 

Eliphas Levi a fost primul profesor de Cabală din Franţa, 
primindu-şi elevii în casa sa din Paris sau făcînd cursuri prin 
corespondenţă, cursuri pe care le scria cu două feluri de cer- 
neală pentru a scoate în relief citatele din context şi pe care le 


59. Eliphas Levi, op. cit. 

ilustra cu desene explicative. Îşi avertizase publicul: „Autorul 
acestor cărți dă cu plăcere lecţii persoanelor doritoare, serioase 
şi cu ştiinţă de carte, dar se simte dator să-şi prevină cititorii 
că nu prezice viitorul, nu învaţă divinaţia, nu face preziceri, şi 
nu consimte să facă nici un fel de vrăji şi nici să cheme spiri- 
tele. El este un om de ştiinţă şi nu un magician.“60 Declara 
adesea că trebuie să se practice Cabala pentru a obţine „pacea 
adincă“ (aşa numea el „sabatul interior“ de care vorbeau caba- 
liştii evrei), care provenea din liniştea spiritului şi din pacea 
inimii. Lui însuşi îi adusese Cabala această pace, după cite 
spune dna Hutchinson care-şi aminteşte de orele sale de studiu 
lingă acest dascăl cu barba albă, în halat de casă din catifea 
neagră: „Eliphas Levi este singurul om din ciîţi am cunoscut 
care a ajuns la pacea profundă.“ 

A avut elevi din toate mediile, de la dr Rozier pînă la contele 
Alexandre Branicki, care-l invita o dată pe săptămină la el, în 
castelul de Beauregard, din Villeneuve-Saint-Georges. Baronu- 
lui Spedalieri, „vicarul său apostolic“, instalat la Marsilia, Eli- 
phas Lévi i-a trimis, de la 24 octombrie 1861 la 14 februarie 
1874, scrisori conținînd învățătură cabalistică, constituind o 
culegere şi mai curioasă decît cea intitulată Elements de la Ka- 
balle en dix Leçons, trimisă unui ofiţer de marină pe nume Mon- 
taut. Eliphas Lévi primea dimineaţa şi îi soseau tot felul de vi- 
zitatori ciudaţi, cum au fost cei doi cultivatori veniţi din Jersey 
ca să-i ceară un mijloc pentru a combate farmecele pe care le 
făceau trei vecini ai lor; le-a dat „semnul microcosmosului cu 
literele sacre Jehoschua şi o fotografie magnetizată“. Curînd 
i-au scris că acest mijloc de protecţie i-a salvat. 

După asediul Parisului şi Comună, Eliphas Levi, slăbit de 
lipsuri, şi-a găsit un nou mecena în persoana contelui Georges 
de Mniszech, ginerele dnei de Balzac. În 1873, i-a fost prezentat 
lui Victor Hugo, care-i citise operele şi se inspirase din ele pen- 
tru La Fin de Satan6!. A avut din nou elevi, ca Judith Gautier 
şi, mai ales, un lucrător din Lyon, Jacques Charrot, căruia i-a 
dat lecţii scrise, o dată pe lună, din octombrie 1872 pînă în 
martie 1875. Înainte de a muri, în 1875, Eliphas Levi a lăsat 
moştenire unuia dintre discipolii săi sabia magică şi manuscri- 
se care trebuiau să fie publicate douăzeci de ani după moartea 
sa. 


60. Eliphas Lévi, op. cit. 
61. Cf. August Viatte, Victor Hugo et les illumines de son temps, Mont- 
réal, Editions de l'Arbre, 1942. 

Dintre publicaţiile postume ale lui Eliphas Levi, două con- 
stituie testamentul său filozofic: Le Livre des splendeurs (1894) 
şi Le Grand Arcane ou l'occultisme dévoilé (1896), una exegetică, 
cealaltă etică. Le Livre des splendeurs începe cu un comentariu 
remarcabil despre Chipul Lung (sau Macroprosopa) şi Chipul 
Mic (sau Microprosopa), cele mai dificile simboluri din Zohar; şi 
se termină cu o analiză a legendelor francmasoneriei, oferind 
„cheia parabolelor masonice“. Le Grand Arcane arată adeptului 
„arta de a supune puterile“, cum să învingi „forţele rătăcitoare“ 
(emanaţii astrale şi proiecţii magnetice), cum să găseşti „punc- 
tul echilibrant“ al tuturor contrariilor, cum să ai „inteligenţa 
neagră“ care ştie să vadă lucrurile chiar şi în întuneric. 

Totuşi nu putem spune că Eliphas Levi este întemeietorul 
ocultismului modern: el este numai la originea curentului lite- 
rar al acestuia, pe cînd Fabre d'Olivet şi Wronski rămîn iniţia- 
torii curentului ştiinţific al ocultismului. Papus a precizat: „Ar 
însemna să comitem o eroare dacă am încerca să determinăm 
vocaţia tuturor ocultiştilor moderni numai în funcţie de influ- 
enţa exclusivă a lui Eliphas Levi. Marele cabalist exercită o in- 
fluenţă imensă mai ales asupra artiştilor şi apărătorilor for- 
mei.“62 


Ordinul cabalistic al Rosei-Crucis 


Cel care a reunit curentul ştiinţific şi curentul literar al ocultis- 
mului a fost Stanislas de Guaita, descendent al marchizilor de 
Guaita printre care se găsea şi un prinţ domnitor din Germania, 
pe nume Frederic Barbarosa; şi-a petrecut viaţa cînd la castelul 
său Alteville, lingă Dieuze în Lorena, unde s-a născut la 1861, 
cînd la reşedinţa sa din Paris. La liceul din Nancy l-a avut coleg 
pe Maurice Barres, căruia i-a servit drept model pentru Saint- 
Phlin din romanul Les Deracines şi care a spus: „Ne-am îndrăgit 
şi ne-am influenţat unul pe celălalt la o vîrstă cînd faci primele 
opţiuni libere.“53 În vremea cînd studiau filozofia în clasa lui 
Burdeau, cei doi prieteni îl citeau împreună toată noaptea pe 
Baudelaire. Pasionindu-se de chimie şi de medicină, mergind 
să-i îngrijească pe ţăranii din împrejurimi, Stanislas de Guaita 
a fost mai întîi un poet simbolist şi a publicat trei culegeri de 


62. Papus, L'Occultisme contemporain, Paris, G. Carré, 1887. 
63.. Maurice Barrès, Un renovateur de l'occultisme: Stanislas de Guai- 
ta. Paris, Chanuel, 1898. 

poeme, Les Oiseaux de passage (1881), La Muse noire (1883) şi 
Rosa mystica (1883). Dar la 10 octombrie 1884, îi scrie lui 
Barres că a început în timpul verii să studieze Cabala: „Citeşte 
cărţile lui Eliphas Levi (abatele Constant) şi vei vedea că nimic 
nu e mai frumos decit Cabala. Şi eu care sînt destul de tare în 
chimie, mă minunez cînd văd ce adevăraţi savanţi erau alchi- 
miştii.“ A învăţat ebraica pentru a aprofunda Zoharul, bazin- 
du-se pe importanta glosă a lui Knorr von Rosenroth, Kabbala 
denudata, publicată în două volume la Frankfurt la sfirşitul se- 
colului al XVII-lea. 

Stanislas de Guaita a început să lucreze la „Essais de scien- 
ces maudites“ pentru a scăpa ocultismul de aparențele sale în- 
şelătoare. În 1886, în Au seuil du mystère, a declarat: „Inalta 
magie nu este deloc un compendium de divagaţii mai mult sau 
mai puţin spiritiste, arbitrar ridicate la rangul de dogme abso- 
lute: este o sinteză generală — ipotetică şi raţională — bazată 
atit pe observaţia pozitivă, cît şi pe inducția prin analogie.“64 
Acest serios expozeu istoric asupra unui subiect care era tratat 
cu superficialitate a impresionat publicul: „Pentru mulţi, a fost 
o revelaţie“, spune un martor65. Această carte a cunoscut ime- 
diat două reeditări, revăzute şi adăugite, şi l-a situat pe Guaita 
în fruntea mişcării ocultiste din Franţa. 

De îndată ce a văzut că începe să aibă discipoli, a voit să 
dea acţiunii lor o coeziune, punîndu-i în avangardă: „De la 1880 
la 1887, iniţiaţii au avut toate motivele să fie emoţionaţi: so- 
cietăţile străine ţeseau intrigi pentru a muta la Londra condu- 
cerea ocultismului european şi a dezmoşteni astfel Franţa.“66 
lată de ce Stanislas de Guaita a întemeiat, în mai 1887, la Pa- 
ris, Ordinul cabalistic al Rosei-Crucis cu misiunea de a com- 
bate, oriunde ar întilni-o, vrăjitoria cu infamiile şi timpeniile ei: 
„Fraţii s-au angajat pe onoarea lor să-i urmărească pe adepţii 
goeției, aşa-zişii magi a căror ignoranță, răutate şi absurditate 
ne discreditează misterele şi a căror atitudine ambiguă, la fel 
ca şi doctrinele scandaloase dezonorează Fraternitatea univer- 
sală a înaltei şi divinei Magii, căreia îi revendică cu neruşinare 
dreptul de a-i aparţine.“67 


64. Stanislas de Guaita, Au Seuil du mystere, Paris, G. Carré, 1886. 

65. Matgioi, Nos Maîtres. Stanislas de Guaita, Paris, Librairie herme- 
tique, 1909. 

66. Maurice Barres, op. cit. 

67. Stanislas de Guaita, Le Temple de Satan, Paris, Librairie du Mer- 
veilleux, 1897. 

Fraţii care s-au strîns în jurul lui Guaita au fost, printre 
alţii, Josephin Peladan, Papus, Julien Lejay, întemeietorul „so- 
ciologiei analogice“, Augustin Chaboseau, specialist în budism, 
romancierul Paul Adam, care tocmai devenise celebru cu Chair 
molle (1884) şi care-şi pregătea suita de romane Les Volontes 
merveilleuses, Georges Polti, autorul unei Théorie des tempera- 
ments (1889), Victor-Emile Michelet, poet, povestitor şi eseist, 
autor al eseului L'Esoterisme dans l’art, Albert Jounet, teoreti- 
cian, autor al studiului Esoterisme et socialisme (1891), Fran- 
qois-Charles Barlet, a cărui cultură enciclopedică a stat la baza 
lucrării Essai sur l'évolution de lldee (1891), Alta (pseudonim 
al abatelui Melinge), comentator al Evangheliei după sfintul 
loan. 

Ordinul cabalistic al Rosei-Crucis era dirijat de Consiliul su- 
prem al celor Doisprezece (şase din membrii săi trebuiau să 
rămînă necunoscuţi), împărţit în trei camere: camera de con- 
ducere, camera de dreptate, camera de administraţie. În afară 
de acestea, mai exista o cameră dogmatică, o cameră pentru 
estetică (condusă de Peladan) şi o cameră pentru propagandă 
(condusă de Papus). Ordinul, al cărui Mare Maestru era Stanis- 
las de Guaita, organiza un sistem de învățămînt, încheiat cu 
un bacalaureat în Cabală, iar pentru ucenicii de gradul al doi- 
lea, o licenţă în Cabală. La al treilea grad, se trecea la doctorat, 
cu susţinerea unei teze, susţinere ce se petrecea la parterul 
unei case din avenue Trudaine, în faţa examinatorilor, cu capul 
acoperit cu pschent*-ul alb al Faraonilor şi îmbrăcaţi într-o ro- 
bă roşie. Cînd numărul „Fraţilor iluminaţi“ prevăzuţi de Con- 
stituţie a fost atins, Guaita n-a mai admis pe nimeni în Ordin. 

Avea o profundă prietenie pentru Josephin Peladan, roman- 
cierul supranumit un Balzac al ocultismului, din pricina „etho- 
peei“ sale, La Decadence latine, ciclu de douăzeci şi unu de ro- 
mane, început în 1884 cu Le Vice supreme, avind drept erou 
pe magul Merodack (a cărui reeditare din 1886 a fost corectată 
după sfaturile lui Guaita). Dar Peladan era un catolic intransi- 
gent şi un duşman al filozofiei germane, în vreme ce Guaita o 
admira şi spunea: „Dintre catolici, numai ezotericii şi misticii 
nu sînt imbecili.“68 Guaita ba îl mustra pe Peladan: „Îţi voi do- 
vedi cu argumente limpezi ca lumina zilei că acela care s-ar 


* Pschent — coroană dublă ce simboliza puterea supremă a farao- 
nului asupra Egiptului de Sus şi Egiptului de Jos (n.t.). 
' 68. Lettres inédites de Stanislas de Guaita au Sar Josephin Peladan, 
Lausanne, Pierre Genillard, 1952. 

opri o clipă la ezoterismul Bibliei şi al Evangheliilor nu şi-ar 
merita titlul de cabalist şi gînditor“, ba îl punea în gardă: „În- 
cearcă să nu devii complet fanatic. Fanaticii sint uriţi (uriţiţi de 
ură) şi jegoşi — poate din spirit de mortificare.“69 

Cu toate acestea, în 1890, Peladan a provocat o schismă 
creînd al Treilea Ordin intelectual al Rosei-Crucis, numindu-se 
lerarhul suprem sub numele de Sar Medorack Pâladan (Sar 
vrîind să însemne rege în asiriană), Mare Maestru al Rosei-Cru- 
cis a Templului şi a Graalului. El a organizat şase Saloane în- 
trunind şaptezeci de artişti a căror realizare a încredinţat-o con- 
telui de Larmandie pe care l-a numit „comandor de Ghebura“ 
(căci dădea admiratorilor săi titluri inspirate din cele zece Sefi- 
rot-uri). Primul Salon, care s-a ţinut la Durand-Ruel, a început 
printr-o „inaugurare fantastică“: numărul vizitatorilor s-a ridi- 
cat la mai mult de douăzeci şi două de mii şase sute cuprinzind 
tot ce avea Parisul mai de seamă în domeniul artelor şi litera- 
turii, de la aristocrați pînă la Verlaine „în ţinuta sa la ieşirea 
din spital.“70 A fost o serată triumfală cînd „pastorala caldeană“ 
a lui Peladan, Le Fils des Etoiles, a fost interpretată pe muzica 
lui Erik Satie. Al doilea Salon a avut loc în 1893, la Palais du 
Champ-de-Mars; Peladan, „cardinal laic“ a dat citire unui ma- 
nifest în care-şi prezenta Ordinul drept „o conirerie de caritate 
intelectuală“, care „îi vizitează pe cei cu voinţa bolnavă şi îi vin- 
decă de ameţeala dată de pasivitate (...), îi consolează pe prizo- 
nierii nevoilor materiale (...), îi mintuie pe prizonierii prejude- 
căților“7! şi îi fixa douăsprezece țeluri. Astfel de „Gesturi de 
exteriorizare estetică“ (aşa îşi numea Saloanele) au eclipsat prin 
mondenităţile lor lucrările austere ale Rosei-Crucis cabaliste. Şi 
astăzi, în manualele de istorie literară, se vorbeşte mai curînd 
de Peladan, cabalist fantezist (care, de altfel, avea talent şi o 
extravaganţă agreabilă), decît de marele filozof Stanislas de 
Guaita. 

În timp ce al Treilea Ordin îşi asuma un renume factice, 
Ordinul cabalistic era un grup cu adevărat anticonformist de 
erudiți şi de literați. Canonicul Roca, unul dintre cei mai buni 
prieteni ai lui Guaita, care, din cauza teoriilor sale despre creş- 
tinismul ezoteric care promitea „noi ceruri şi un nou pămînt“, 


69. Lettres inédites... op. cit.. 

70. Comte de Larmandie, L'Entracte ideal, Histoire de la Rose-Croix, 
Paris, Chacornac, 1903. 

71. Catalogue du second Salon de la Rose-Croix, Paris, Librairie Nils- 
son, 1893. 

a fost interzis de Biserică (i s-a refuzat pînă şi slujba de 
înmormiîntare la moarte, în 1893), străbătuse Europa timp de 
cincisprezece ani pentru a scotoci prin biblioteci, în special în 
„faimoasa Colombina din catedrala din Sevilla“. Stanisias de 
Guaita însuşi se comporta ca un antipapă, pronunţind violente 
anateme. El a condamnat cu vehemenţă „cohorta vrăjitorilor şi 
a vrăjitoarelor de categorie joasă“, „cohorta de mistici îndciel- 
nici“, a umilit spiritismul cu disprețul său: „Practicile spiritiste 
constau în special în evocarea morţilor dragi. Ceremonialul fo- 
losit în acest scop nu are nimic din acea amprentă de perpetuă 
măreție care salvează încă, în ochii artistului, riturile cele mai 
nelegiuite ale Antichității sacerdotale.“72 Nici un medium nu i-a 
cîştigat bunăvoința: „Aceste mediumuri sînt, în majoritatea lor, 
nişte bieţi neputincioşi, 'obişnuiţii, fără s-o ştie, unui adevărat 
onanism cerebral.“73 

Ca să-şi ducă la bun sfirşit Eseurile sale de ştiinţe condam- 
nate, Guaita şi-a constituit cea mai importantă bibliotecă de 
ocultism care a existat vreodată. Mergind neobosit pe urmele 
documentelor rarisime, a adunat manuscrise înluminate din 
Evul Mediu, clavicule" şi cărţi de vrăji, curiozităţi tot atit de 
puţin cunoscute ca şi lucrările lui Jehan Boulaese, principalul 
discipol al lui Postel, sau tratatul lui Bossardus, De Divinatione 
et magico praestigis. Cînd moştenitorii lui au pus în vînzare 
această bibliotecă, catalogul ei număra 1653 de cărţi, de ne- 
găsit pe piaţă, dintre care unele nici măcar nu figurau în Bi- 
blioteca naţională. Le citise şi răscitise, le adnotase, punînd 
înăuntru fişe cu comentarii, cum a spus prietenul lui, contele 
de Pouvourville (alias Matgioi): „Guaita lucra pe şi în cărţile sa- 
le.“74 Întreaga sa operă s-a bazat pe această documentaţie ex- 
cepţională din care a obţinut un beneficiu filozofic unic. 

Stanislas de Guaita s-a declarat apărătorul „Cabalei univer- 
sale“, nu al Cabalei rabinilor care ridicau în slăvi iudaismul, 
nici al Cabalei umaniştilor Renaşterii care voiau să arate supe- 
rioritatea creştinismului, ci al Cabalei care însemna interpretare 
savantă a textelor sacre făcută pentru a înţelege ce era omeni- 
rea înainte chiar de existenţa religiilor. Iată deci etapa nouă şi 


72. Stanislas de Guaita, Le Temple de Satan, op. cit. 

73. Stanislas de Guaita, La Clef de la magie noire, Paris, G. Carré, 
1897. 

* Clavicula, din lat. clavicula-ae, dim. de la clavis-is, cheie. Titlu dat 
unor lucrări cu caracter ezoteric. 

74. Matgioi, op. cit. 

probabil definitivă a Cabalei filozofice. El voia să fie continua- 
torul lui „Paracelsus, Eliphas Lévi, Keleph ben Nathan, Martines 
şi toată şcoala ezoterică a Occidentului.“75 Spunea: „Nu ne-am 
sprijinit pe Cabala zoharică (sau, cel puţin, ea nu are impor- 
tanţă pentru noi) decît în mod trecător.“ Totuşi, el pleca de la 
Moise: „Doctrina secretă a lui Moise constituie ceea ce numim 
noi Cabala primitivă, care s-a materializat paralel cu limba 
sanctuarelor.“ Dar de la un Moise care, conform tezei lui Fabre 
d'Olivet, ar fi luat parte la religia egipteană şi a cărui singură 
scriere autentică ar fi Facerea, „cartea principalelor cosmogonii, 
în care ştiinţa colosală a trecutului doarme sub un întreit văl 
de hieroglife“76. 

Guaita afirma că Dumnezeu Tatăl nu este Yahweh, ci Adam 
Kadmon, omul ceresc primordial care reprezenta Cuvintul divin. 
Lîngă el se află „Mama noastră cerească“, Eva sau Sophia gnos- 
ticilor, sau Natura naturans, mireasă a Spiritului pur, „într-un 
cuvint Providența sau conştiinţa universală a Vieţii-Principiu”. 
Îl identifica pe Adam Kadmon cu cele zece Sefirot-uri, în timp 
ce pentru Reuchlin acesta era numai Sefora Tiferet; dar punctul 
de vedere revoluţionar al lui Guaita se referea la lucrarea La 
Porte des cieux a lui Rabi Cohen Irira, reprodusă în Kabbala 
denudata. Aceasta a fost pentru grupul lui „Marele Arcan ca- 
balistic“ iar Albert Jounet a putut să conchidă: „Ceea ce deo- 
sebeşte Cabala veche de cea nouă este mai ales rolul foarte 
important dat de prima lui Adam Kadmon.“77 

Guaita şi-a început, în 1887, tripticul Le Serpent de la Ge- 
nese, care trebuia să aibă trei volume, fiecare în şapte părţi, în 
total douăzeci şi unu de părţi corespunzind celor douăzeci şi 
unu de arcane ale Tarotului, concluzia inspirindu-se din al 
douăzeci şi doilea. El a explicat secretarului său, Oswald Wirth, 
că voia să exprime inalta Doctrină a ocultismului, adică să facă 
o „sinteză radicală, absolută, precisă ca matematica şi profundă 
ca înseşi legile existenţei“78. În Le Temple de Satan, primul vo- 
lum, a criticat vrăjitoria, „această magie pe dos pe care igno- 
ranţii şi invidioşii au confundat-o prea adesea, voit sau nu, cu 
sfinta Cabală“. Remarcînd că în Numerii Şatan nu are decit un 


75. Keleph ben Nathan era pseudonimul lui Dutoit-Membrini, un te- 
ozof din Geneva, autor al lucrării La Philosophie divine (1793) pe care 
Guaita a considerat-o „o lucrare admirabilă în ciuda cîtorva erori“. 

76. Stanislas de Guaita, op. cit. 

77. Albert Jounet, La Clef du Zohar, Paris, Chacornac, 1909. 

78. Oswald Wirth, Stanislas de Guaita. Souvenirs de son secrétaire, 
Paris, Editions du symbolisme, 1935. 

sens adverbial analog cu latinul adversus, care înseamnă împo- 
trivă, a exclamat: „Nu ai decit o scuză, o, prinţ al Tenebrelor, 
aceea de a nu exista!... Cel puţin, nu eşti o fiinţă conştientă: 
negaţie abstractă a Fiinţei absolute, nu ai drept realitate psihică 
şi voluntară decit aceea pe care ţi-o atribuie fiecare din fiinţele 
perverse în care te încarnezi.“79 Trecind în revistă aberaţiile sa- 
taniştilor vechi şi moderni, a arătat că cei care cred în Diavol 
sînt idioţii, nevropaţii sau cei care practică grosolan iudeo-creş- 
tinismul în timp ce, pentru adevărații iniţiaţi, Şarpele din Fa- 
cere este mai întii Lumina astrală, Aor, Nahaş, „acest fluid im- 
placabil care dirijează instinctele“, şi apoi „egoismul primordial“, 
cauza decăderii lui Adam şi a Răului metafizic. 

În al doilea volum, La Clef de la Magie noire (1897), la care 
a lucrat şapte ani pentru a-l desăvirşi, a expus „Inteligența Na- 
turii“, pentru a suprima noţiunea de supranatural: „Vocabula 
supranatural, aplicată fenomenelor naturii, ni se pare tot atît 
de caraghioasă ca vocabula de hiperdivin atribuită esenţelor spi- 
rituale.“80 Guaita a descris în acest al doilea volum, cu precizie 
ştiinţifică forţele invizibile care ne înconjoară, de la Lumina as- 
trală, „suport hiperfizic al universului sensibil“, pînă la Indi- 
gènes de l'astral, „aceste larve — în care cabaliştii nu văd decît 
scoarţe, coji nefolositoare (cortices, klifoth)“, acţionind ca nişte 
„puteri de descompunere emanate de Hereb“. Într-adevăr, Lu- 
mina astrală are două curente antagonice: „Această imensitate 
psiho-fluidică este mişcată fără încetare de doi agenţi oculţi, 
care-i dirijează curentele: o forţă astringentă (Hereb) şi o forţă 
expansivă (lonah): prima, constrictivă de-a lungul lanţului Tim- 
pului; cealaltă, revărsîndu-se peste cîmpiile Spaţiului.“81 

Există, în această carte, un capitol extraordinar despre 
moarte, ce ne face să înţelegem de ce Wirth l-a numit pe mae- 
strul său „platonician cabalist“. Guaita vede în om patru vieţi 
(viaţa universală, viaţa individuală, viaţa celulară, viaţa chimică 
sau atomistică) şi defineşte moartea ca fiind „ruptura legăturii 
simpatice A VIEŢILOR“. Modul halucinant în care povesteşte 
„odiseea elementelor care supraviețuiesc corpului“, agresiunile 
pe care le suferă din partea acelor Masikim (care sînt „viermii, 
corbii şi hienele Invizibilului“), refugiul pe care şi-l găseşte su- 
fletul în Antichton, pămînt spiritual, sau printre „oaspeţii co- 
nului de umbră“, aparţine atît gînditorului hrănit de Cabala lui 
Isaac Luria, cît şi poetului de mare calitate. 


79. Stanislas de Guaita, op. cit. 
80. Ibid. 
81. Ibid. 

N-a avut timp să-şi termine cel de-al treilea volum, Le Pro- 
blème du Mal, care trebuia să cuprindă cosmogonia concepută 
de el şi să rezolve „enigma enigmelor“, Răul, dar paginile su- 
perbe care au rămas din acest volum, vorbind de „curentele 
fatale ale instinctului“, despre „Căderea lui Adam“, arată că 
avea intenţia să studieze raportul dintre Adam cel ceresc (ma- 
crocosmos) şi Adam cel pămîntesc (microcosmos): „Iniţiaţii din 
toate sanctuarele ezoterismului consideră Căderea lui Adam 
(vreau să spun această fiinţă cosmogonică, oricare ar fi numele 
ce i s-a dat) drept cauza universală a Involuţiei.“82 Involuţie în- 
seamnă „materializarea progresivă a spiritului“, iar evoluţie „re- 
apariţia spiritului din sînul materiei pe care a fecundat-o, în- 
sufleţit-o, îmbunătăţit-o“. Ne înşelăm cînd situăm Căderea lui 
Adam la începuturile istoriei omenirii: „Întii de toate Căderea 
lui Adam nu este nici anterioară nici posterioară faţă de orice 
alt eveniment; ea este eternă. De fiecare dată cînd un spirit 
coboară pentru a se întrupa într-o formă oarecare, el comite 
păcatul originar iar Căderea lui Adam se realizează în el, infim 
submultiplu al lui Adam.“83 

Stanislas de Guaita a avut o reputaţie de excentric foarte 
puţin justificată. Era un bărbat cu părul şi barba blondă, cu 
ochii albaştri, „cu miini de o remarcabilă frumuseţe“ (spunea 
Barres), care locuia la Paris într-un apartament — ai cărui pe- 
reţi erau acoperiţi de satin roşu — din care nu ieşea săptămîni 
întregi. Îşi consacrase existenţa cunoaşterii ezoterice şi-i spu- 
nea mamei sale, îndurerată de anticlericalismul lui: „Sint un 
soldat din armata Cuvintului. Mi-e sete de Dreptate şi de Ade- 
văr şi le caut atit pe una cît şi pe cealaltă acolo unde cred că 
le pot vedea.“84 Se spunea că are o fantomă ascunsă într-un 
dulap. Paul Adam ne asigură de existenţa acesteia: „Numita 
fantomă apărea cînd eram la masă. Forma sa imprecisă stătea 
într-un colţ al sufrageriei.“ Această fantomă datora mult ima- 
ginaţiei unei bătrîne servitoare căreia i se interzisese să umble 
în acel dulap plin cu medicamente. Ca să-şi calmeze suferinţele 
provocate de boala care l-a răpus, Guaita a devenit morfino- 
man; dar a avut cu morfina aceeaşi relaţie lucidă pe care a 
avut-o şi Thomas de Quincey cu opiumul şi, poate, a căpătat 


82. Stanislas de Guaita, Le Probleme du Mal, Levallois-Perret, Édi- 
tions de Symbolisme, 1949. 

83. Ibid. 

84. Scrisoare citată de André Billy în Stanislas de Guaita, Paris, Mer- 
cure de France, 1971. 

prin ea mai multă intensitate în percepțiile sale despre planul 
astral. Stanislas de Guaita a murit în castelul Alteville în 1897, 
la vîrsta de treizeci şi şase de ani iar Maurice Barres spunea 
cu durere la mormîntul său: „Ştiu că a fost un filozof dacă, aşa 
cum cred, filozofia este, în faţa vieţii, sentimentul şi obsesia 
universalului iar în faţa morţii — acceptarea.“85 La rîndul său, 
Josephin Peladan, reconciliat, i-a adus acest omagiu: „La re- 
naşterea ştiinţelor moarte, chipul Tău va rămine neuitat, ca şi 
opera Ta; ai fost, pentru toţi, aristocratul Ocultului ... Te vene- 
rez. “86 

Ordinul cabalistic al Rosei-Crucis a mai existat cîțiva ani, 
sub conducerea lui Barlet, fiind un model exemplar pentru ceea 
ce poate face un grup de scriitori hotăriţi să pună în valoare 
„Cabala universală“. Franz Hartmann, care a încercat să alcă- 
tuiască o Fraternitas asemănătoare în Germania, împreună cu 
contesa Wachtmeister, n-a făcut decît o simplă societate de ac- 
ționari. Apoi, cele două numere speciale dedicate Cabalei, pu- 
blicate de iniţiaţii de la revista Le Voile d'Isis în 1933, au arătat 
că ezoterismul modern a încetat s-o mai privilegieze: aceştia îi 
acordau valoarea unui „lanţ inițiatic“ ce unea prezentul cu tre- 
cutul continuîndu-se de la prezent în viitor, legînd într-un tot 
ceea ce era înainte de om şi în faţa lui; ei recunoşteau însă şi 
alte cicluri tradiţionale şi admiteau posibilitatea de a le armo- 
niza pe toate într-un „lanţ al lumilor“ în care Cabala nu ar fi 
decit unul din elementele puternice. 


85. Maurice Barres, op. cit. 
86. Josephin Peladan, L'Occulte catholique, Paris, 1899. 


3 
Aritmozofia 


Aritmozofia, parte a filozofiei oculte care tratează despre simbo- 
lismul numerelor, despre funcţiile lor metafizice şi despre ope- 
rațiile magice care pot fi efectuate cu ele, este o proiecţie mai 
amplă, mai imparţială, a ceea ce Athanase Kircher numea arit- 
mologie, care avea ca scop „mistagogia numerelor“ (mystagogia 
numerorum), adică explicarea generală a proprietăţilor lor secre- 
te şi a semnificației lor mistice.! Nu este vorba aici de o invenţie 
arbitrară, datorată imaginaţiei unor fantezişti, ci de un vast cu- 
rent de speculaţii în care sînt împletite, la origine, patru surse 
distincte: cea a filozofiei greceşti, formată din doctrinele lui Pi- 
tagora şi ale lui Platon despre „numerele ideale“; cea a Gnozei 
care stabilea o concordanţă între cifre: şi litere; cea a misticii 
evreieşti, mai precis a Cabalei, cu concepţia sa despre Sefirot- 
uri, cele zece numere considerate a fi emanaţiile lui En-sof 
(Dumnezeu cel ascuns); în sfîrşit, cea a creştinismului, cuprin- 
zind nu numai numeraţia fantastică a sfîntului loan din Apo- 
calipsa sa, dar şi întreaga exegeză despre „numerele misterioa- 
se“ făcută de sfintul Augustin şi de ceilalţi Părinţi ai Bisericii. 
Între aceste diferite tendinţe şi uneori chiar de la un autor la 
altul, în cadrul aceleiaşi religii, existau numeroase contradicții: 
filozofia ocultă şi-a propus să le soluţioneze prin aducerea la 
nişte principii comune universale a tuturor acestor noţiuni spe- 
cifice. 

Prima influenţă a fost aceea a lui Pitagora care, în secolul 
al VI-lea înainte de era noastră, a ridicat matematica la rangul 
de sacerdoţiu. „Totul este aranjat după Număr“, această for- 
mulă fundamentală ghida activitatea şcolii sale unde teoria Nu- 
mărului-ldee — sau număr pur — era numită aritmetică; logis- 
tică era tot ceea ce se referea la calculul obişnuit. Pitagoricienii 


1. Cf. Athanase Kircher, Arithmologia, sive de abditis numeronun 
mysteriis, Roma, Varesiu, 1665. 

au alimentat atit gîndirea ştiinţifică, cu teoriile lor şi tabelele 
lor, cît şi gîndirea magică, cu simbolismul lor aritmologic; An- 
tichitatea a aflat de la ei că linia orizontală şi numărul par sînt 
feminine, iar linia verticală şi numărul impar masculine. Acel 
tetractys pe care îl invocau în jurămintul lor inițiatic, era an- 
samblul primelor numere 1 + 2 + 3 + 4, imagine a perfecțiunii 
în virtutea cuaternarului şi a totalului 10. De la ei s-au aflat 
raporturile de armonie existind între numere, elemente, zei, pla- 
nete şi note muzicale; capacitatea lor de a măsura incomensu- 
rabilul a găsit un ecou la Platon cînd, de exemplu, în Republica, 
a calculat metodic că un tiran are o viaţă de şapte sute treizeci 
şi nouă de ori mai puţin agreabilă decit cea a unui rege. 

În Gnoză şi în Cabală, a fost exagerat dezvoltată ghematria, 
artă combinatorie utilizînd atit numerele cît şi cuvintele. Grecii 
foloseau ca cifre literele alfabetului lor aşa că gnosticilor li: s-a 
părut cît se poate de natural să aprecieze un cuvînt în funcţie 
de valoarea sa numerică şi chiar să facă din această valoare 
sensul veritabil al cuvîntului respectiv. Hristos a devenit pentru 
ei 801, deoarece el era alfa şi omega iar în sistemul lor alfabe- 
tico-numeral 1 era notat cu alfa, 800 cu omega, ceea ce dădea 
801. Ghematria nu se mulțumea să traducă un cuvint cu un 
număr, ea instituia şi comparații lingvistice după criterii arit- 
metice: un cuvînt nu putea fi substituit altuia decit dacă avea 
exact acelaşi număr. Din acest tip de analogii se trăgeau con- 
cluzii dogmatice. Marcos, după ce a numărat că peristera (po- 
rumbel), care semnifica Sfintul Duh, forma şi el 801, a văzut 
în aceasta dovada identităţii între Hristos şi Sfintul Duh, fapt 
ridicat de el la rangul de dogmă. S-a descoperit în multe papi- 
rusuri ale gnosticilor sigla 99: era modul lor de a scrie Amin, 
rezultînd din adunarea: A = 1, M = 40, E = 8, N = 50, conform 
alfabetului numeral grecesc. Bijuteria lor magică, abraxas (pia- 
tră sau placă de metal avind inscripţii în jurul unei imagini cu 
cap de cocoş sau de leu), echivala cu 365 şi era dedicată Ar- 
hontelui Abraxas (sau Abrasax) ce domnea peste 365 de ceruri. 
Între gnosticii care utilizau în mod diferit ghematria, unii adu- 
nînd literele unui cuvint, alţii cifrele cărora le corespundeau 
aceste numere, alţii lucrind pe grupuri de cuvinte, s-au născut 
multe polemici. Toate aceste procedee nu erau naive, ci rafinate; 
cele şapte vocale din limba greacă nu reprezentau pentru ei 
doar nişte cifre, dar şi cele şapte planete, cele şapte tonuri ale 
heptacordului (liră cu şapte coarde) în legătură cu cele douăzeci 
şi opt de lumini ale lunii. Un talisman gnostic cu o înaltă va- 

loare ocultă era o gemă pe care fuseseră gravate şapte vocale 
dispuse în careu magic sau în triunghi. 

În aceeaşi epocă, mistica evreiască a făcut performanţe de 
ghematrie şi mai mari. Alfabetul ebraic avea douăzeci şi două 
de litere care erau utilizate şi ca cifre: primele zece, pentru gra- 
daţia de la 1 la 10, a unsprezecea, caf, „mîna care stringe“, 
după Ezdra, echivala cu 20, a douăsprezecea, lamed, „braţul 
care se desfăşoară“ cu 30 etc. Cabala a asociat fiecare din aces- 
te litere unui nume divin şi unui simbol, de la alef, voinţa, pînă 
la a douăzeci şi doua, recompensa; scrisul a devenit o operaţie 
sacră, ca şi numeraţia pe baza Sefirot-urilor, numerele esenţia- 
le, comparate cu lămpile ce luminează lumile vizibile şi invizi- 
bile, cu forţele care dau condiţiile de existenţă şi de inteligibi- 
litate a realităţii. S-a spus despre Sefirot-uri: „Ele sînt ideile 
prin care Gindirea divină se face principiu al unei Creaţii posi- 
bile.“2 Deci, un talmudist sau un cabalist calcula literele unui 
cuvint nu pentru a se juca ci pentru a înţelege Cauza inefabilă 
a universului. O asemenea ştiinţă îi permitea să spună în mod 
misterios diferitele nume ale lui Dumnezeu, a căror pronunțare 
şi grafie trebuiau să rămînă secrete, numele de patru litere în- 
scris sub forma tetragramatonului, numele de douăsprezece li- 
tere recitat cu voce scăzută în timpul binecuvintării poporului, 
numele de patruzeci şi două de litere transmis iniţiaţilor şi Ma- 
rele Nume, de şaptezeci şi două de litere, care se termina cu 
Kadoş-ul repetat de trei ori. O parte din aceste combinaţii de 
scriere cifrată şi de figurare geometrică, destinată unor comen- 
tarii cosmogonice, era foarte speculativă, dar o alta ţinea de 
magia practică şi ajungea la formule ca Şebriri împotriva deo- 
chiului, sau la hexagrama plasată într-un cerc triplu care era 
desenat pe o îfilacteră (fişie de pergament prinsă în jurul bra- 
tului sau al frunţii ca să aducă noroc). 

În sfirşit, teologia aritmetică a fost un element constant al 
creştinismului primitiv iar sfintul Augustin o justifica astfel; „A 
nu cunoaşte sensul numerelor înseamnă a risca să nu înţelegi 
o grămadă de lucruri consemnate în mod figurat în Scriptură. 
Un spirit elevat nu va admite să nu sesizeze motivul celor pa- 
truzeci de zile de post al lui Moise, al lui Ilie şi al Domnului 
Nostru însuşi. Soluţia cerută acestui mister nu se va putea ob- 
ţine decît reflectind asupra numărului exprimat.“3 Sfintul Isidor 
din Sevilla a scris un tratat despre numerele sacre, Liber nu- 


2. Francis Warrain, Les Sephiroth, Paris, Chacornac, 1931. 
3. Sfintul Augustin, De Doctrina christiana. 

merorum qui in Sanctis Scripturis occurunt, şi numeroşi Părinţi 
ai Bisericii — sfintul Ambrozie, sfintul Ieronim — le-au consa- 
crat pagini importante. Am putea fi tentaţi să credem că, pentru 
exegeţii creştini, anumite numere sînt sacre numai pentru că 
sînt caracteristice unor episoade ale Bibliei. Dimpotrivă, Hugues 
de Saint-Vitoria a afirmat că nu crearea lumii în şase zile a 
făcut din numărul 6 un număr perfect, ci că numărul 6 întru- 
chipase şi înainte perfecțiunea şi din acest motiv a servit ca 
măsură de timp pentru Facere. Această aritmologie creştină a 
avut un alt mare reprezentant în secolul al XIX-lea, abatele La- 
curia, supranumit „Pitagora francez“, care spunea: „În dezvol- 
tarea ei cea mai amplă, viaţa revelează numărul 6. Ideea de 
fiinţă se dezvoltă în numărul 3. Ideea de non-fiinţă este carac- 
terizată de numărul 2, sfinţenia de numărul 9, lumina sau ar- 
monia de numărul 7 iar noi am numit eternitatea: unitatea uni- 
tăţilor.“4 

Ştiinţa ezoterică a numerelor nu este o disciplină excentrică 
sau perimată, deoarece toată lumea practică aritmozofia mai 
mult sau mai puţin conştient în viaţa de toate zilele; de la ju- 
cătorul care-şi alege un număr în funcţie de cifre benefice, an- 
xiosul care crede în date fatidice şi pînă la omul care acordă o 
valoare patetică aniversării celor patruzeci sau cincizeci de ani 
ai săi, ca şi cum aceştia ar avea mai multă importanţă decît 
aniversarea a treizeci şi nouă sau a patruzeci şi nouă de ani. 
Constatind că inconştientul este atit de încărcat de numere, 
psihanaliştii au încercat să aile de ce este aşa. Pornind de la 
îngrijorările pacienţilor săi — unul visind că ţipa de cinci ori, 
un altul că i se scoteau trei dinţi — Ludwig Paneth a studiat 
„extraordinara facultate pe care o au numerele de a exprima 
nuanțele cele mai subtile ale gîndului şi ale sentimentului“.5 
Astfel, a ajuns la concluzia că zero traduce megalomania, 2 pro- 
blemele venind dintr-o senzaţie de dedublare, 4 căsătoria în vi- 
sele femeilor, 5 complexul lui Oedip. Dar nu numai sunetul sau 
desenul numerelor le transformă în simboluri, aşa cum presu- 
pune el: li se adaugă reminiscenţe, în inconştientul colectiv, ale 
simbolismului aritmetic stabilit de filozofi şi deformat apoi de 
superstiţiile populare. Este deci util, pentru a aprecia astfel de 
fenomene psihice şi sociale, să dispunem măcar de rudimentele 
mathesei, pe care le voi expune succint. 


4. Abbe P.F.G. Lacuria, Les Harmonies de l'Etre exprimées par les 
nombres, vol. II, Paris, Chacornac, 1899. 

5. Ludwig Paneth, La Symbolique des nombres dans l'inconscient, 
Paris, Payot, 1976. 

Teologii creştini şi ocultiştii au numit mathesa (din grecescul 
mathesis, învăţătură) folosirea conjugată a metafizicii şi a ma- 
tematicii pentru a defini viaţa universală. Specialiştii mathesei 
au fost preoţi, pînă în secolul al XVII-lea, cînd episcopul de Vi- 
genavo, Juan Caramuel, i-a consacrat mai multe lucrări impor- 
tante, ca Mathesis audax (1660). „Există numeroase probleme 
în filozofia divină care nu pot fi înţelese fâră mathesâ“, spune 
el.6 Această scientia Dei include logica matematică, metafizica 
matematică şi teologia matematică: „Teologia matematică diferă 
de scolastică nu prin obiect, ci prin modul său pur de raţiona- 
ment“, adăuga Caramuel, folosind logaritmii şi figurile geome- 
trice pentru demonstrarea adevărurilor teologale. Apoi, mathesa 
a fost abandonată de cercurile creştine cărora filozofii le-au re- 
proşat de a nu mai şti nici măcar despre ce era vorba. Între 
1841 şi 1844, medicul german Malfatti de Montereggio, înce- 
pînd să „cerceteze în profunzime, în unirea vie a metafizicii şi 
a matematicii, substanţa ştiinţei hieroglifice şi simbolice“?7, a re- 
înviat mathesa şi chiar a amplificat-o cu ajutorul doctrinelor 
din India. Un bun tratat de aritmozofie trebuia să fie împărţit 
în două: partea teoretică (sau mathesa) şi partea practică (sau 
aritmologie). 

Iată regulile fundamentale ce trebuie cunoscute pentru a în- 
ţelege calculele adesea extraordinare ale mathesei. Întii, primele 
zece numere sînt cele mai importante, peniru următorul motiv 
dat de un teolog: „Sfintul Toma din Aquino ne învaţă că unita- 
tea este un tot indivizibil şi principiul numărului şi că numărul 
este unitatea repetată. El adaugă că numărul 10 este prima şi 
nedepăşita limită a numerelor. Dincolo de 10, numerele nu mai 
continuă, ci reîncep. Sînt tot atitea serii noi care se reproduc 
la infinit după modelul primeia.“8 În numele ocultiştilor, Papus 
confirmă această noţiune: „Toate numerele emană din numărul 
Unu. Punctul de plecare al acestei emanaţii se află în Lumina 
spirituală. Cu cît un număr se depărtează de numărul Unu, cu 
atit se afundă în Materie; cu cît se apropie de numărul Unu, 
cu atît urcă spre Spirit şi spre Lumină.“9 După el, coborirea 


6. Juan Caramuel, Mathesis audax, Louvain A. Bouvet, 1660. 

7. Dr. Johhan Malfatti de Montereggio, Etudes sur la Mathese, trad. 
C. Ostrowski, Paris, A. Franck, 1849. 

8. Abbe Désiré Marchand, La Science des nombres d'apres la tradi- 
tion des siècles, Paris, G.Tegui, 1877. 

9. Papus, La Science des nombres, Paris, Chacornac, 1934. 

Spiritului către Materie se exprimă prin adunare (coborire len- 
tă), prin înmulţire (coborire rapidă), pătratul numărului (cobo- 
rire în planul astral), cubul numărului (coborire în planul mate- 
rial). Ascensiunea Materiei câtre Spirit este operată prin scădere 
(ascensiune lentă), împărţire (ascensiune rapidă), extragerea ră- 
dăcinii pătrate (ascensiunea astralului câtre divin), extragerea 
rădăcinii cubice (ascensiunea de la planul material la un plan 
superior). 

Numerele nu trebuie confundate cu cifrele, care sint semne 
convenţionale, romane, chineze, sanscrite, arabe, fără o valoare 
specială. Un număr de mai multe cifre nu este mai puternic 
decît un număr simplu, ci dimpotrivă; el trebuie redus la o sin- 
gură cifră pentru a i se evalua semnificaţia, procedindu-se la 
reducerea sa teozofică. Aceasta constă în adunarea elementelor 
sale constituente: fie 534; adunind 5 + 3 + 4 se obţine 12 iar 
l + 2 fac 3. Vom spune deci că 3 este reducerea teozofică a lui 
534, echivalentul lui mistic în „decada divină“ formată de seria 
primelor zece numere. Nu ne mai rămîne decit să ne referim la 
sensul lui 3 în teologia iudeo-creştină sau în ocultism pentru 
a şti cît valorează 534. Invers, se caută, rădăcina esenţială a 
unui număr adunind toate numerele care merg de la unitate 
pînă la el. Astfel, 7 îl are ca rădăcină esenţială pe 28, deoarece 
el se descompune în felul următor: 1 +2 +3 +4+5+6+7= 
= 28. Amatorii mai fac şi alte manipulări cum ar fi adunarea 
unui număr cu numărul său simetric: 34 îl are ca simetric pe 
43, totalul dă 77, reducerea 14, apoi 5 din care se va extrage 
o învăţătură metafizică cu privire la numărul 34. 

Interesul filozofilor pentru numere nu poate fi asimilat cu 
un cult idolatric. Nici un autor nu le consideră fiinţe vii jucînd 
în cer rolul de apărători. Pitagoricienii le asociau zeilor, dar nu 
le transformau în zei; cabaliştii vedeau în Sefirot „razele infni- 
tului“. Louis-Claude de Saint-Martin spunea că nici o fiinţă nu 
poate dăinui fără numărul său. „Dar niciodată numărul nu poa- 
te fi luat drept o fiinţă. Astfel, în orice fiinţă spirituală putem 
recunoaşte: 1. fiinţa; 2. numărul ei; 3. acţiunea ei; 4. lucrarea 
ei.“10 De altfel,el credea că fiecare fiinţă este caracterizată de 
două numere: „Toate fiinţele temporale au două numere, unul 
pentru existenţă, celălalt pentru acţiune. Prin acest al doilea 
număr, ele operează această reacţie universală pe care o ob- 


10. Louis-Claude de Saint-Martin, Des Nombres, Paris, Leroy, 1843. 

servăm pretutindeni şi care este inferioară existenţei, ceea ce 
se poate demonstra de la particular la universal.“!! Estimarea 
calităţilor metafizice ale numerelor a evoluat de-a lungul tim- 
purilor. Saint-Martin a stabilit astfel: „Cele două numere ale 
răului sînt 2 şi 5. Cele cinci numere ale spiritului adevărat sînt 
1, 10, 8, 7 şi 4. Iar cele trei numere ale materiei sint 3, 6 şi 
9.“ Dar, reluînd această clasificare, vom vedea că ea suferă va- 
riaţii. 

l este numărul divin prin excelenţă. „Dumnezeu singur este 
perfect unu“, spune Lacuria. În Cabală, prima sefira, Keter (co- 
roana), reprezintă Gîndirea supremă. Asociat cu cercul, cu soa- 
rele, chiar în religiile politeiste, 1 are valoarea principiului ab- 
solut al tuturor lucrurilor: Heraclit îl identifică cu Zeus, Plotin 
cu Inteligența universală, Yajur-Veda cu Fiinţa care se mişcă şi 
care nu se mişcă, prezentă în toate şi în afara tuturor. 

2, pereche şi feminin, a fost considerat imperfect, factor de 
diviziune şi de discordie: el caracteriza cele două forţe antago- 
niste ale Binelui şi Răului, ale Dragostei şi Urii. Creştinii nu- 
meau numărul 2 immundus numerus (numărul impur) deoarece 
el era cel care începea să se îndepărteze de unitate. Amintea şi 
de acuplare şi, în consecinţă, de păcat. Sfintul Augustin a com- 
bătut această prejudecată spunînd că 2 exprima consolarea şi 
mizericordia deoarece Hristos rămăsese două zile la Samariteni, 
îşi trimisese apostolii, cîte doi, ca să convertească oraşele din 
Iudeea. Totuşi, numărul 2 a continuat să-i pună în dificultate 
pe teologi şi pe filozofi pînă în secolul al XIX-lea, cînd i s-a dat 
sensul de non-fiinţă. Numai cabaliştii au adoptat un punct de 
vedere total diferit, a doua sefira, Hohmah (înţelepciunea), era 
supranumită de ei „Tatăl“. 

3, primul dintre numerele masculine, după Pitagora, li s-a 
părut tuturor extrem de benefic; „Numărul 3 este întoarcerea 
la unitate, care părea a fi fost distrusă de numărul 2“, spune 
Lacuria.12 Psihanaliştii au stabilit că pentru inconştient el re- 
prezintă organele genitale masculine sau triada tată-mamă-co- 
pil. El este şi numărul Timpului, evocînd trecutul, prezentul şi 
viitorul. Trimurti hindusă, Sfinta Treime creştină, nu sînt sin- 
gurele expresii religioase ale numărului 3: Antichitatea a cunos- 
cut trei Graţii, trei Parce, trei Furii etc. Pitia trebuia să pos- 
tească trei zile înainte de a se aşeza pe trepiedul său, iar A.M. 
Fax a relevat şi alte obiceiuri: „Atleţii nu erau proclamaţi 


1]. Louis-Claude de Saint-Martin, op. cit. 
12. Lacuria, op. cit. 

învingători decît după ce-şi răsturnaseră de trei ori adversarul. 
O lege a lui Solon prescria femeilor să nu aibă ca zestre decit 
trei rochii.“13 Cei trei fii ai lui Adam, cele trei etaje ale Arcei lui 
Noe, cei trei îngeri care l-au vizitat pe Abraham arată mereu că 
3 exprimă ceea ce este necesar pentru a acţiona şi a organiza, 
forţa pentru o eficacitate imediată. Se repetă de trei ori gestul 
şi cuvîntul de la care se aşteaptă un efect extraordinar. Îndră- 
gostita din a VIII-a Eglogă a lui Virgiliu înfăşoară în trei fişii 
colorate portretul infidelului Daphnis şi înconjoară cu el de trei 
ori altarul. Trisaghionul din liturghia creştină consta în a spune 
de trei ori aghios (sfint). Pretutindeni, în religie ca şi în magie, 
3 are un rol propiţiatoriu datorat valorii sale de număr al acţiu- 
nii vitale. 

4, ridicat la rang de cinste de Pitagora, care vedea în el cheia 
„iniţierii în misterele Naturii“, este numărul stabilităţii. Un an- 
samblu de patru lucruri, cum sînt cele patru anotimpuri sau 
cele patru laturi ale pătratului, sînt în echilibru perfect. Neptun 
avea un car cu patru cai, în infern se aflau patru fluvii; Empe- 
docle deosebea patru elemente. Hipocrate patru umori şi patru 
calităţi. Sfintul loan a descris cele patru atribute ale lui Dum- 
nezeu (Înţelepciunea, Puterea, Omniscienţa şi Creaţia) sub 
forma a patru fiinţe acoperite de ochi pe tot corpul. Anumiți 
creştini considerau totuşi numărul 4 ca nefast, după cum măr- 
turiseşte sfintul Ambrozie în al său Hexameron (elogiul lui 6). 
Filozofii au corectat această eroare, aprofundind semnificația 
numărului 4: pentru Saint-Martin, el este numărul puterilor 
sufletului iar Eliphas Levi adaugă: „Omul este patru în unul: 
spiritul şi sufletul, lumina şi trupul.“ Malfatti a fâcut din 4 sim- 
bolul bisexualităţii şi al „cvadruplei antiteze“ bărbat-femeie, 
dreapta-stinga: într-adevăr, acest medic crede că trupul ome- 
nesc, al oricărui individ, mascul sau femelă, este împărţit prin- 
tr-o linie „interioară în sine şi verticală“ şi astfel este femeie pe 
partea stingă şi bărbat pe partea dreaptă, aşa încît într-un cu- 
plu există un joc dublu de opoziții încrucişate. 

5, care-l înspâiminta pe Saint-Martin şi, mult înaintea lui, 
pe Hesiod, care considera nefastă a cincea zi a lunii, era în 
schimb iubit de Pitagora deoarece 5 este ipotenuza triunghiului 
dreptunghic, celelalte laturi ale lui fiind 3 şi 4. De altfel, pen- 
tagrama sau pentagonul stelat, atit de folosit în ocultism (este 
„steaua strălucitoare “ al celui de-al 2-lea grad al Francmaso- 


13. A.M.Fax, Des Nombres mystérieux et en particulier du nombre 3, 
Paris, Ledoyen, 1850. 

neriei, simbolizind capul care comandă trupului) era la origine 
semnul de recunoaştere al pitagoricienilor care, după Lucianus, 
făcuseră din el emblema sănătăţii, corespunzind armoniei celor 
cinci simţuri. Această idee a predominat: în Renaştere se con- 
sidera că cinci-degete (potentilla reptans) vindecă de febră din 
pricina celor cinci petale. Pompeo Colonna definea chintesenţa 
drept „a cincea fiinţă care rezultă din cele patru calităţi elemen- 
tare amestecate în diferite proporţii“; ea avea în alchimie o vir- 
tute medicamentoasă. 5 este un număr păgîn (Misterele antice 
erau împărţite în cinci părţi, Panateneele şi Dionisiacele se ține- 
au la cinci ani), teluric (chinezii reprezentau Pămîntul printr-un 
pătrat cu nouă careuri avînd în centru 5), număr ce nu place 
anumitor mistici care-l găsesc prea material; Lacuria a arătat 
că el este „negația tuturor facultăţilor Fiinţei, cu excepţia inte- 
ligibilităţii“. Totuşi, imaginea unui zar cu cinci puncte pe mor- 
mintele creştinilor din Catacombe era dovada că ei avuseseră o 
viaţă fericită.14 În pofida unor discordanţe, 5 şi-a păstrat în ge- 
neral sensul de fericire casnică şi de bună condiţie fizică. 

6, primul număr perfect, adică numărul ale cărui părţi ali- 
cote sînt egale cu valoarea lui absolută (6:6 = 1; 6:2 = 3; 
6:3=2; 1 +2 +3 =6)a fost celebrat cu entuziasm încă din 
Antichitate. Pitagoricienii l-au numit teleios (complet) şi gamos 
(nupţial); l-au consacrat Afroditei deoarece era produsul lui 2 
x 3 iar această înmulţire între feminin şi masculin simboliza 
actul sexual. Gnosticii au numit numărul 6 episemos (remar- 
cabilul) şi l-au identificat cu Hristos, deoarece în greacă numele 
Iesous are şase litere. Clement din Alexandria, în Stromates, a 
dat o interpretare aritmologică a Schimbării la faţă a lui lisus 
pe muntele Tabor prezentindu-l ca pe un 6 devenit 7, iar apoi 
8. Astfel, pretutindeni 6 este numărul lucrării, fie că este vorba 
de lucrarea de miîntuire, de lucrarea carnală, sau de crearea 
lumii. 

7, a fost numărul cel mai sacru dintre toate numerele, ex- 
primind plenitudinea spirituală şi cosmică, victoria Spiritului 
asupra materiei. Păgini, creştini, filozofi oculţi, toţi au fost de 
acord pentru a-l slăvi: Varro a făcut din el subiectul unei cărți, 
Hebdomada; Philon a afirmat că şapte, însemnind etimologic 
venerabilul, caracterizind cele şapte planete, cele şapte vocale 
din greacă, cele şapte note ale lirei, este imaginea Neclintitului. 
Biblia se referă întruna la numărul şapte: de la cele şapte cozi 
din părul lui Samson la cele şapte ablaţiuni ale lui Naaman în 
riul Iordan. „De ce copilul reînviat de Elisei cască de şapte ori?“ 


14. Abbe Auber, „Des nombres“, în Histoire et théorie du symbolisme 
religieux, vol. I, Paris, A. Franck, 1870. 

întreabă Auber.15 Aceasta înseamnă, după exegeţi, că el nu se 
întoarce la viaţă decit mulţumită celor şapte daruri ale Sfintului 
Duh. In cazurile extreme, solemne, cînd o acţiune repetată de 
trei ori nu poate fi suficient de eficace, ritul este repetat de 
şapte ori. Şi aici, autorii au fost călăuziţi de o consideraţie ma- 
tematică şi nu de o analogie cu zilele săptămînii; numărul 7, 
calificat de Clement din Alexandria drept „un număr virgin şi 
fără mamă“, nu dă naştere şi nu este născut. Nici un număr 
par sau impar care-l precedă nu-l produce prin înmulţire iar el 
nu produce nici un număr din prima decadă. Saint-Martin spu- 
nea: „Spiritul este 7 în numărul lui radical deoarece operează 
pe 4 şi pe 3, adică pe suflet şi pe trup.“16 Şi pitagoricienii îl 
venerau pe 7 din pricina lui 3 adăugat lui 4, dovedind astfel că 
el conţinea triunghiul şi pătratul, două figuri cu echilibru per- 
fect. 

8 exprimă reuşita, evoluţia fâră obstacole, mersul armonios 
către unitate. Macrobiu face din el numărul Dreptăţii fiindcă 
atunci cînd este împărţit de trei ori la doi se întoarce la 1 pri- 
mordial. În Mesopotamia, emblema zeiţei Ishtar, determinativ 
al tuturor numelor divine, era o ideogramă cu opt braţe; în Gre- 
cia, 8 a fost dedicat lu Dionysos, născut în a opta lună a anu- 
lui. Hristos vorbea de cele opt fericiri, budiştii urmau „calea cu 
opt poteci“ pentru a se elibera de dorinţă şi de reîncarnare, gnos- 
ticii adorau o Ogdoadă, ansamblu de opt divinităţi.Caduceul lui 
Hermes, cu cei doi şerpi ce formau patru bucle, desena cu in- 
tenţie această cifră, după cîte spune dr Allendy, care vede în 
toate acestea semnul „Materialităţii esenţiale“17. Părinţii Biseri- 
cii au făcut din 8 simbolul regenerării şi al reînvierii glorioase. 
El reprezintă „micul număr al celor aleşi“ în catehismul maso- 
neriei oculte în care se spune: „Care este numărul pe care să-l 
doreşti cel mai mult? — 8, deoarece cel ce-l are face parte din 
numărul aleşilor şi al înţelepţilor.“18 Eliphas Levi vedea în el 
principiul de conciliere a contrariilor şi.evoca „mediatorul uni- 
versal al cărui număr complet este 888, aşa cum cel al Anti- 
hristului este 666“. 

9, ultimul număr simplu, a luat sensul de întoarcere la ori- 
gini fiindcă este aproape de numărul 10, aşa cum a subliniat-o 
şi Allendy: „Din punct de vedere aritmozofic, 9, în calitatea lui 


"15. Abbe Auber, op. cit. 

16. L.-C. de Saint-Martin, op.cit.. 

17. Dr René Allendy, Le Symbolisme des nombres, Paris, Chacornac, 
1932. 

18. Jean-Marie Ragon, op.cit.. 

de număr impar, marchează o trecere de la beatitudinea octo- 
nară, după care urmează, la unitatea reintegrată, denară, către 
care tinde.“19 Francmasonii au făcut din 9 numărul nemuririi, 
ceea ce este conform cu Tradiţia: în brahmanism, Vishnu se 
întrupează în nouă avataruri pentru a salva omenirea şi lisus 
moare pe cruce în a noua oră (din calendarul iulian). 9 aduce 
o idee de salvare spirituală, de supravieţuire asigurată lucrării 
împlinite, dar şi de purificare, aşa cum este cazul rugăciunilor 
ce se fac timp de nouă zile, obicei trecut din cultul mazdean în 
cultul creştin. 

În sfirşit 10, împlinirea seriei, pe care Cabala îl numeşte 
Malcuth (regatul), reprezintă cunoaşterea integrală. Acest nu- 
măr era atît de venerat încît Speusippos i-a consacrat jumătate 
din cartea lui despre aritmetica pitagoriciană. Eliphas Levi cre- 
dea că acest număr e explicat de parabola celor zece fecioare, 
cinci înțelepte şi cinci nebune: „Numărul 10 se compune din 
unitatea luminoasă şi din zero întunecat. În acest număr există 
două pentagrame, aşa cum în 6 există două triunghiuri; pen- 
tagrama albă şi pentagrama neagră; cele cinci numere pure şi 
cele cinci numere impure.“20 

11, „numărul răului“ cum îl numeşte sfintul Augustin, a ge- 
nerat un strigăt de disperare în rindul filozofilor; cu el începe 
părăsirea decadei divine şi începutul unei decade inferioare. Cu 
toţii au detestat acest număr viclean despre care Saint-Martin 
spune: „Cind a fost predat Mintuitorul arcaşilor şi poporului 
inarmat cu bastoane ? Cînd l-au părăsit discipolii săi? Cînd s-a 
lepădat de el siintul Petru? Cînd numărul apostolilor s-a redus 
la unsprezece o dată cu trădarea lui Iuda.“21 Lacuria afirmă că, 
din cele două unităţi care se află în opoziţie în numărul 1], a 
doua îl reprezintă pe Lucifer: „lată de ce acest număr de orgoliu 
îi rămîne ca o pecete a blestemului.“22 

Dimpotrivă, 12, „numărul mai mult ca perfect“, care reface 
ordinea dezorganizată, a fost slăvit de toată lumea: „Se grupea- 
ză în orice fel, cu el se pot face toate combinaţiile şi se prezintă 
în mod firesc drept armonia tuturor celorlalte numere sacre; în 
el se găsesc combinate numerele 2, 3, 4 şi 6“ apreciază Lacu- 
ria.23 Există doisprezece apostoli, doisprezece patriarhi, două- 


19. Dr René Allendy, op.cit. 

20. Eliphas Levi, Lettres au baron Spedalieri. De la Kabbale à la scien- 
ce des nombres, vol. Il, Paris, Chacomac, 1932. 

21. L.-C. de Saint-Martin, Des Nombres, op. cit. 

22. Lacuria, op.cit.. 

23. Ibid. 

sprezece semne ale Zodiacului, douăsprezece luni ale anului: 
toate acestea dovedesc cu prisosinţă că 12 este numărul sirălu- 
cirii totale sau al desiăşurării posibilităţilor esenţiale. 

După numărul 12, s-au mai determinat numere importante 
prin analogie cu precedentele sau din cauza unei calităţi deo- 
sebite. Saint-Martin le răspundea astfel iniţiaţilor din timpul hai 
care refuzau să aprecieze numerele care urmau după 30, argu- 
mentînd că prima decadă corespunde lumii divine, a doua lumii 
spirituale, a treia lumii naturale iar de la celelalte nu avem ni- 
mic de învăţat: „În felul acesta sîntem nevoiţi să strangulăm 
numărul în loc să-l lăsăm să se extindă în desfăşurările sale 
şi, în consecinţă, să nu avem decit imaginea foarte falsă a aces- 
tui număr în loc să avem adevăratul său rod.“24 

13 este numărul transformării şi, cum o schimbare se poate 
face în bine sau în rău, i s-a dat cînd un sens bun, cînd unul 
rău. În Iliada (cîntul V), Homer face din el numărul eliberării 
dintr-o încercare: Ares, zeul războiului, rămine închis de duş- 
manii lui într-un ulcior timp de treisprezece luni, pînă cînd îl 
eliberează Hermes. Cabala îi admite ambivalenţa, recunoscînd 
existenţa a treisprezece spirite ale răului şi a treisprezece căi 
ale mizericordiei. Punctul de plecare al superstiţiilor legate de 
el se află în vechiul calendar roman unde idele (perioada lunii 
pline) cădeau în ziua de 13, în cazul celor mai multe luni (cu 
excepţia a patru luni): interdicţia venea de la ide şi nu de la 
numărul propriu-zis. Dar pentru Cornelius Agrippa 13 exprimă 
„misterul apariţiei lui Hristos naţiunilor, căci în a treisprezecea 
zi a naşterii lui a apărut steaua minunată care i-a condus pe 
magi“25. Teologii creştini au fost întotdeauna indignaţi de su- 
perstiţioşii care nu voiau să fie treisprezece la masă, din pricina 
Cinei cea de taină. Pierre Le Brun, din congregația Oratoriului, 
vorbeşte cu sarcasm de un preşedinte al parlamentului din 
Rouen, maniac în această privinţă, care a mers pînă la a-i ti- 
raniza pe cei apropiaţi şi care a murit la o masă unde însă nu 
participau treisprezece meseni.26 În general, filozofii găsesc că 
numărul 13 este excelent; Saint-Martin vede în el „numărul na- 
turii“; Auguste Comte l-a desemnat ca numărul sacru al pozi- 
tivismului iar Wronski a demonstrat că numai numerele impare 
pînă la 13 inclusiv au o valoare metafizică. 


24. L-C. de Saint-Martin, op.cit.. 
25. Cornelius Agrippa, op.cit.. 
26. Pierre Le Brun, op.cit.. 

Filozofii au mai apreciat ca benefice numerele 15 („simbolul 
ascensiunii spirituale“, spune Agrippa), 16 („numărul fericit“ al 
pitagoricienilor), 22 (în funcţie de cele 22 de litere ale alfabetu- 
lui ebraic care anunțau înţelepciunea), 28 (care aduce „bună- 
voinţa lunii“ şi care este, de altfel, al doilea număr perfect, al 
treilea fiind 496), 30 (virsta lui Hristos cînd a fost botezat şi a 
lui Ioan Botezătorul cînd a început să predice în deşert), 36 
(pentru că este suma primelor patru numere impare cu primele 
patru numere pare: Plutarh îl considera adevăratul tetractys). 

Şi importanţa lui 40 trebuie relevată: frecvenţa cu care acest 
număr revine în Biblie (ploaia Potopului, mersul lui Ilie pînă la 
muntele Horeb etc.) pentru a exprima fie pedeapsa, răscum- 
părarea păcatelor sau revelaţia, l-a făcut pe sfintul Augustin să 
spună cu privire la vindecarea unui paralitic de treizeci şi opt 
de ani: „De ce oare numărul 38 corespunde unui om bolnav 
mai degrabă decit unui om sănătos? Iată de ce: acest număr 
40 înseamnă împlinirea totală a tuturor lucrărilor Legii... Cum 
să te miri că omul acesta este bolnav cînd lui îi lipseşte nu- 
mărul 2 din 40?“27 Lacuria explică: „Singurul lucru constant şi 
complet este că acest număr caracterizează o perioadă sufici- 
entă şi completă pentru a termina o lucrare.“28 Savanţii occi- 
dentali au fost într-atit de obsedaţi de numărul 40 încît vom 
vedea chiar în această carte medici care prescriu medicamente 
preparate în patruzeci de zile, alchimişti care numără luni de 
patruzeci de zile. Carantina (perioada postului) a servit ca răs- 
timp ideal în dreptul feudal cît şi în reglementările sanitare din 
porturi. 

50, care a luat sensul de „iertare a păcatelor şi înlăturare a 
servituţii“ (Agrippa), a fost şi el un număr fast; Therapeulţii, sec- 
tă înrudită cu cea a Esenienilor, sărbătoreau a cincizecea zi a 
anului pentru că 50 era suma pâtratelor triunghiului dreptun- 
ghic (9+16+25). Nicolaus Cusanus spunea că al cincizecilea an 
era anul jubileului pentru a recompensa munca din de şapte 
ori cîte şapte ani (49). Pretutindeni, simbolismul numerelor a 
fost stabilit de matematicieni mistici şi nu de ignoranţi super- 
stiţioşi. 

Dintre numerele neliniştitoare, toată lumea a fost de acord 
că numărul 20 este de temut, „număr al durerii“, la Homer ca 
şi în Biblie (Ulise a avut douăzeci de ani de nefericire, Iacov a 
muncit douăzeci de ani la Laban, Iosif a fost vindut pentru 


27. Citat de Auber, op.cit.. 
28. Lacuria, op.cit.. 

douăzeci de monede de argint), la fel ca şi 70 (amintire a cap- 
tivităţii în Babilon), dar nici unul nu a inspirat mai multă groa- 
ză decit 666, căruia i s-au consacrat cărţi uriaşe pentru a in- 
terpreta ceea ce spusese despre el sfintul loan. Apostolul, numit 
„fiul trăsnetului“ din pricina violenţei sale, povesteşte în anul 
69 că a văzut ieşind din mare o Fiară cu şapte capete şi zece 
coarne care avea să pustiiască creştinătatea timp de patruzeci 
şi două de luni cu ajutorul unei alte Fiare cu coarne de miel. 
Popoarele urmau să fie marcate cu semnul ei pe mîna dreaptă 
sau pe frunte: „Cine are pricepere să socotească numărul Fia- 
rei: căci este număr de om: şi numărul ei este 666.“ Şi-au chi- 
nuit toţi mintea cu acest 666 despre care Renan a arătat, în 
sfîrşit că venea pur şi simplu din gematrie, fiind suma obţinută 
prin adunarea literelor numelui Neron Cezar, transcris în 
ebraică. Sfintul loan avertiza deci cele şapte Biserici din Asia 
că Antihristul ar putea fi recunoscut după numele lui egal ca 
număr cu cel al lui Neron. Ceea ce nu au înţeles toţi cei care 
au identificat 666 cu diferiţi papi, cu Luther sau cu Napoleon 
(cum au făcut Zimpel sau Tolstoi în Război şi Pace). 


Geometria ocultă 


Figurile geometrice au avut o semnificaţie magică, fie înscrise 
pe un talisman, fie pe zidul unui edificiu sau pe pardoseala lui, 
fie desenate în spaţiu cu gesturi rituale. Într-adevăr, cea mai 
mare parte din rituri corespund unei geometrii metafizice trâite: 
circumambulaţia, semnul crucii, prosternarea, genuflexiunea şi 
alte gesturi de acest fel nu-l determină întîmplător pe om să 
descrie cercul, crucea, unghiul drept sau obtuz, linia orizontală. 

Cercul este în religie, ca şi în magie, figura primordială de- 
oarece exprimă unitatea şi numărul 10, „căci unitatea consti- 
tuie centrul şi circumferința tuturor lucrurilor“ după Cornelius 
Agrippa, care adaugă: „Se spune că cercul este o linie fără sfir- 
şit, în care nu există nici un fel de parte care să poată fi numită 
început sau sfirşit; şi al cărui început şi sfirşit se află în fiecare 
punct; iată de ce se spune şi că mişcarea circulară este infinită, 
nu cu privire la timp, ci cu privire la loc. Ceea ce face ca figura 
rotundă să fie considerată cea mai mare şi cea mai perfectă 
între toate şi cea mai potrivită pentru vrăji şi exorcisme: de un- 
de şi faptul că cei care invocă pe daimonii cei râi se închid de 
obicei într-un cerc.“29 


29. Cornelius Agrippa, op.cit. 


ARITMOZOFIA 133 


Puterea acordată acestei figuri este evident de origine cos- 
mică. Strămoşii noştri au văzut soarele, luna plină, sub o formă 
circulară; studiile lor astronomice i-au făcut să înţeleagă că pla- 
netele făceau o revoluţie orbitală. A trasa un cerc înseamnă deci 
să chemi către tine, prin virtute simpatică, influenţa solară sau 
lunară; a te învirti în jurul unui lucru însemna să adopţi faţă 
de el mersul unei planete, deci a-l face dependent de acea pla- 
netă. Acest rit de circumitio din religia romană a supravieţuit 
multă vreme în Franţa (căci „superstiţiile“ nu sint decît vechi 
credinţe religioase căzute în desuetudine) încît Jean-Baptiste 
Thiers scria în timpul lui Ludovic al XIV-lea: „Obiceiurile unor 
ţărani din vecinătatea noastră sînt superstiţioase şi nepermise, 
care ţărani, cînd au cai bolnavi de anumite boli, îi duc într-o 
pădure unde există o piatră în jurul căreia îi pun să se învirie 
de trei ori, crezînd că asta îi poate vindeca.“30 

Faptul că cercul a servit pentru a-l semnifica pe zero nu i-a 
afectat cu nimic puterea. Lacuria a arâtat că zero nu are nimic 
negativ, nefiind un număr, ci numai locul gol al unui număr; 
„Zero nu este deloc ideea de non-fiinţă...Zero nu afirmă, nu 
neagă, nu aminteşte nimic; el nu are nici un fel de sens.“31 
Malfatti a mers mai departe spunînd că zero metafizic-matema- 
tic este „includerea idealului în real, concepţia. de înveliş spiri- 
tual şi corporal în om ca şi în natură.“32 Făcînd din elipsă „hie- 
roglifa creaţiei“, el credea chiar că seria infinită a numerelor era 
„o construcţie bine combinată a lui zero eliptic“. Simbolul cer- 
cului poate fi modificat de alte figuri plasate în interiorul lui: 
un punct central aminteşte cauza primă, un diametru — mişca- 
rea generală în cele două lumi; două diametre care se întretaie 
în unghi drept — împrăştierea influenţei în cele patru puncte 
cardinale; un triunghi — ternarul în univers; un pătrat, cua- 
ternarul material în univers. 

Crucea. este o altă figură primordială, chiar înainte de apa- 
riția creştinismului, aşa cum a afirmat-o Cornelius Agrippa cînd 
scria că egiptenii şi arabii vedeau în ea „un foarte puternic re- 
ceptacol al tuturor forţelor cereşti deoarece, dintre toate, este 
figura cea mai dreaptă şi este prima descriere a suprafeţei avind 
longitudine şi latitudine“. Astrologii arabi.cred, de altfel, că „ste- 
lele au mare putere cînd alcătuiesc pe cer o figură cu patru 
unghiuri principale şi formează o cruce.“33 Agrippa o asocia cu 


30. J.-B.Thiers, op.cit.. 

31. Lacuria, op.cit.. 

32. Malfatti, op.cit.. 

33. Cornelius Agrippa, op.cit.. 

numerele 5, 7 şi 9, dar Eliphas Levi a făcut din ea expresia 
numărului 4: „Cuaternarul este numărul crucii. Crucea, acel 
slăvit stauros ale cărui patru mistere sînt astfel expuse de sfin- 
tul Paul: altitudo, longitudo, sublimitas şi profundum. Crucea, 
care nu este punctul de întîlnire a două linii, ci punctul de 
plecare a patru linii infinite, niciodată despărțite, unite pe vecie 
printr-un centru care devine centrul imensităţii.“34 

Ocultistul Pierre Piobb preciza că, dacă o considerăm un ele- 
ment geometric, crucea nu are o valoare specială: „Nu este ca- 
zul să vedem în această figură un simbol deosebit de misterios 
nici să vedem în ea vreo oarecare anterioritate iniţiatică. Oricine 
putea s-o traseze, oricine a putut-o imagina şi oriunde.“35 For- 
ma specială dată crucii face să apară ideea ezoterică: astfel, 
crucea latină „constituie singură cheia doctrinelor metafizice ale 
creştinismului“ deoarece este savantă, formată „dintr-un diame- 
tru al circumferinței şi o latură a triunghiului echilateral trasat 
de la extremitatea inferioară a triunghiului despre care vor- 
bim“.36 Crucea Templierilor cu cele patru braţe care se lărgesc 
la extremităţi, arătind dispunerea forţelor pe un cerc, este con- 
siderată emblemă a iniţierii. Crucea Cavalerilor de Malta, care 
„exprimă direcţia centripetă a forţelor“, crucea triangulată a ca- 
valerilor teutoni, crucea încirligată, crucea de Lorena, crucea 
ovalizată, crucea dublată, crucea cu muguri, crucea cu lună, 
crucea cu săgeată, sint alte exemple în favoarea tezei lui Piobb 
după care forma crucii este semnificativă şi nu crucea ca atare. 

Pentagonul a fost folosit în magie pentru motivul de care 
vorbeşte Agrippa: „Pentagonul, avînd virtuțile numărului 5, are 
o forţă miraculoasă împotriva daimonilor celor râi, ca şi prin 
trasarea liniilor sale datorită cărora avem în interior cinci un- 
ghiuri obtuze iar în exterior cinci unghiuri ascuţite ale celor 
cinci triangulare care-l înconjoară. Pentagonul interior cuprinde 
în el mistere mari.“37Eliphas Levi spunea: „Pentagrama este stea- 
ua Bobotezei“ şi vedea în ea numărul 5 cel bun, cel care uneşte 
pe 1l cu 4, în timp ce 2 cu 3 îşi pun reciproc oprelişte şi de- 
semnează în acelaşi timp răul şi neputinţa răului: „5 cel rău se 
compune din doi opunindu-se lui trei sau dominindu-l pe trei 


34. Eliphas Levi, op.cit., vol.I. 

35. P.V. Piobb, Formulaire de Haute Magie, ediţie nouă revăzută, 
Paris, Dangles, 1937. | 

36. Ibid. P.V. Piobb, pseudonim al contelui Pierre Vincenti de Piobbe- 
ta (1862-1942), a fost jurnalist parlamentar şi a întemeiat în 1911, la 
Paris, Societatea Ştiinţelor Vechi; a iniţiat în ocultism diferite persona- 
lităţi. 

37. Cornelius Agrippa, op.cit. 

ca în pentagrama răsturnată care este un semn de război... 5 
cel rău se mai exprimă şi printr-un pătrat neregulat cu un 
punct excentric sau printr-o pentagramă neregulată. În general, 
semnele geometrice ale pentaclului, cînd sînt prost făcute, sînt 
figuri diabolice, deoarece reprezintă dezordinea şi inexactitatea“. 
El credea în virtutea pentagramei împotriva influențelor nocive: 
„Acţiunea pentagramei este o acţiune magnetică echilibrantă 
care anulează, prin expresia sacramentală a unei voințe directe, 
efluviile indirecte şi fatale ale luminii magnetizate.“38. Dintre ce- 
lelalte figuri cu multiple intersectări, cele mai folosite au fost 
hexagonul (ce a dat hexalfa sau steaua cu şase braţe, hexagra- 
ma, numită „pecetea lui Solomon“) şi eneagonul considerat, din 
pricina celor nouă laturi, simbolul celor nouă cohorte de îngeri. 

Triunghiul echilateral, deja divin pentru pitagoricieni, care-l 
identificau cu 10, va reprezenta, pentru creştini, Sfinta Treime. 
Lacuria spune: „Cînd cineva vrea să ne înfăţişeze gloria divină, 
ne arată acest triunghi misterios, înconjurat de slavă, propus 
de la începuturi oamenilor ca enigmă a Divinităţii.“39 Astfel, în- 
tr-o imagine care ilustra Arithmologia părintelui Kircher, Dum- 
nezeu este reprezentat printr-un triunghi în flăcări avind un 
ochi în centru. Triunghiul capătă un sens religios cînd are viriul 
îndreptat în sus şi un sens magic cînd virful este îndreptat în 
jos: formula Abracadabra nu avea calităţi terapeutice decît scri- 
să ca un triunghi cu vîrful în jos. 

Pătratul a servit mai ales la realizarea de pătrate magice, 
împărţite în careuri: „Aceste figuri permit aranjamente de cifre 
a căror sumă pe coloana transversală, pe coloana verticală ca 
şi fiecare din diagonalele careului construit este întotdeauna 
aceeaşi.“40 Se numeşte soluţie suma cifrelor pe coloană iar ordin 
rîndurile de careuri care pot fl în număr de trei pînă la nouă; 
fiecare ordin este în legătură cu o planetă. Albrecht Dürer a 
pus în gravura sa, „Melancolia“, un careu magic de ordinul pa- 
tru (careul lui Jupiter) a cărui soluţie este 34. Numărul invizibil 
care formează un careu magic are o influenţă deosebit de pu- 
ternică deoarece acest număr se obţine în toate sensurile. 


Steganografia 


Sub numele de steganografie (de la grecescul steganos, ascuns) 
criptografia, arta de a scrie cu caractere secrete, a fost o in- 


38. Ehphas Lévi, op.cit., vol.Il. 
39. Lacuria, op.cit. 
40. P.V. Piobb, op.cit. 

venţie a filozofiei oculte. Înainte nu se cunoşteau decit puţine 
exemple; notele tironiene folosite în Antichitate de Tiron, fostul 
sclav al lui Cicero, constau într-un sistem de trăsături care per- 
miteau abrevierea, conceput pentru a transcrie rapid discursu- 
rile publice; Raban Maur a citat, în secolul al IX-lea, un proce- 
deu care consta în înlocuirea vocalelor dintr-o frază prin 
puncte. Iniţiatorul steganografiei a fost un maestru al creştinis- 
mului ezoteric, abatele Jean Tritheme, căruia activitatea în 
acest sens i-a conferit faima de magician. 

Johanes von Heidenberg, zis Trithemius sau Jean Tritheme, 
s-a născut în 1462 la Trittenheim, pe malul sting al rîului Mo- 
selle, lingă Trier; persecutat în copilărie de tatăl său vitreg, a 
putut să intre la Universitatea din Trier datorită ajutorului dat 
de unchiul său din. partea mamei. Încă de pe atunci, pasionat 
de erudiție, Trithemius a înfiinţat în 1480, împreună cu alţi 
cîţiva studenţi o societate iniţiatică, Sodalitas celtica (Confreria 
celtică). Într-o iarnă, vrind să-şi viziteze mama, a fost surprins 
de o furtună de zăpadă care l-a obligat să se oprească, la 25 
ianuarie 1482, la minăstirea benedictină din Spanheim. Acolo 
a hotărît să renunţe la cele lumeşti şi, după cinci zile de în- 
cercări impuse, şi-a părăsit haina laică, la 2 februarie 1482, în 
ziua în care împlinea douăzeci de ani; la 21 martie şi-a început 
noviciatul şi a pronunţat jurămîntul pentru intrarea în călu- 
gărie la 21 noiembrie. Abatele care conducea minăstirea a fost 
transferat într-un alt post iar alegerea succesorului său a fost 
fixată la 29 iulie 1483: a fost ales Trithemius, la virsta de două- 
zeci şi unu de ani. 

Miînăstirea se găsea într-o stare jalnică; clădirile se ruinau, 
călugării erau trîndavi şi fără ideal. Trithemius a restaurat-o, a 
plătit datoriile, a restabilit echilibrul între încasări şi cheltuieli, 
i-a obligat pe călugări la un program de muncă. Ca principală 
ocupaţie le-a dat copierea manuscriselor, ceea ce cuprindea 
pregătirea pergamentului, a cernelei, a peniţelor precum şi co- 
rectarea greşelilor şi înluminarea titlurilor. A constituit astfel o 
bibliotecă de două mii de volume în latină, greacă şi ebraică, 
faimoasă în toată Germania. Prinţi, teologi, erudiţi ca Johann 
Reuchlin soseau întruna să-l viziteze. A făcut dovada cunoaşte- 
rii sale şi a pioşeniei sale scriind despre miracolele Fecioarei 
Maria, despre oamenii iluştri din Ordinul sfântului Benedict; ce- 
le nouă lucrări istorice, opusculele despre ascetism, cele două 
cărţi de predici şi de recomandări cenobitice nu au dat naştere 
nici unui fel de clevetiri. 

Dar în 1498, Trithemius îl anunţă printr-o scrisoare pe prie- 
tenul său, Arnold Bostius, că pregătea Steganographia în care 

dezvăluia „mai mult de o sută de feluri de a scrie în mod secret“ 
şi multe alte minunâţii: „Pot să vă asigur că această operă care 
dezvăluie numeroase secrete şi mistere puţin cunoscute va pă- 
rea tuturor, cu atit mai mult ignoranţilor, a conţine lucruri 
supraomeneşti, admirabile şi uimitoare, avind în vedere că ni- 
meni înaintea mea n-a scris sau vorbit vreodată de aceste lu- 
cruri.“41 Această scrisoare a fost interceptată şi s-a tras con- 
cluzia că el compunea o carte de magie cu atit mai mult cu cît 
în scrisoare se arăta satisfăcut că poate să-şi transmită voinţa 
la distanţă sau să comunice fără mesager cu un prizonier închis 
Şi păzit. Zvonul a luat o amploare atît de mare, încît, în 1503, 
el îi scrie lui J. von Westerburg rugîndu-l să-l apere împotriva 
acuzatorilor săi: „N-am făcut nimic extraordinar şi totuşi merge 
vestea că sint magician. Am citit cea mai mare parte a cărţilor 
magicienilor nu pentru a-i imita, ci în perspectiva de a respinge, 
într-o bună zi, prea relele lor superstiţii.“42 În 1504, a arătat 
manuscrisul Steganographiei unui vizitator, Charles de Bou- 
elles; acesta începu să răspindească ideea că paginile erau aco- 
perite cu semne diabolice, ceea ce agravă suspiciunea care apă- 
sa asupra lui Trithemius. 

Totuşi, împăratul Maximilian l-a invitat, în 1505, la castelul 
din Boppart, lingă Koblenz, pentru a-i supune opt probleme le- 
gate de credinţă, cărora le va răspunde în Liber octo questionum 
(1511). S-a spus că a făcut-o să apară, într-o cameră neagră, 
în faţa împăratului, pe fantoma soţiei acestuia, Marie de Bour- 
gogne. În aprilie 1505, în timpul şederii lui Trithemius la Hei- 
delberg, la Philipp, conte palatin de Rin, călugării din Spanheim 
s-au revoltat împotriva lui, nemaidorind un abate care-i obliga 
să-şi reformeze moravurile. În consecinţă, la 3 octombrie 1506, 
Trithemius a fost numit stareţul mînăstirii Sfintul Jakob din 
Würzburg unde se dedică lucrărilor sale pînă la sfîrşitul vieţii. 
Începu Polygraphia (lăsînd să se creadă că nu va termina Ste- 
ganographia) şi continuă să studieze Cabala cît şi această „bu- 
nă şi sfintă ştiinţă a magiei“ al cărei elogiu îl făcuse contelui 
de Brandeburg, precizindu-i că trebuia să se facă deosebirea 
între ea şi falsuri. Acestuia din urmă i-a dedicat tratatul său 
împotriva vrăjitoriilor, Antipalus maleficiorum comprehensus, 
(care n-a apărut decit în 1555), în care clasa diversele feluri de 
vrăjitorii, definea patruzeci şi patru de varietăţi de preziceri, dă- 


41. Scrisoare reprodusă de Paul Chacornac în Grandeur et adversite 
de Jean Tyitheme, Paris, Chacornac, 1963. 
42. Ibid. 

dea o listă de lucrări despre magie şi un ritual de exorcizare. 
Trithemius se arată aici un mare cunoscător al practicilor in- 
terzise şi trasează limita între „magia permisă“ şi „magia inter- 
zisă“. 

Deci nu era bănuit fără motiv: curiozitatea sa intelectuală 
mergea departe. A fost primul care a vorbit de Faust, într-o 
scrisoare din 20 august 1507, adresată matematicianului Vir- 
dung, descriindu-i-l ca pe un fost profesor al şcolii din Kreutz- 
nach, care parcurgea Palatinatul spunindu-şi „prinţ al necro- 
mancienilor“, capabil de miracole. Cînd Trithemmius l-a întîlnit 
pe Faust, într-o pensiune din Gelnhausen (Hesse), acesta a fu- 
git din faţa lui şi n-a putut fi hotărit să se întoarcă şi să-l în- 
frunte pe savantul benedictin, mai faustic decît însuşi Faust. 

Tratatul său despre şapte cauze secunde, De Septem secun- 
deis (1515), exprimă de altfel o concepţie aproape gnostică de- 
spre Inteligenţele care conduc lumea după Dumnezeu. Trithe- 
mius spune că şapte îngeri au fost puşi în slujba celor şapte 
planete: Orifiel îl slujeşte pe Satum, Zachariel pe Jupiter, Sa- 
mael pe Marte, Michael pe Soare, Anael pe Venus, Raphael pe 
Mercur şi Gabriel — Luna. Fiecare din aceşti îngeri a fost în- 
sărcinat să guverneze universul, de la crearea sa şi pînă la sfir- 
şitul său, timp de 354 de ani şi patru luni, în alternanță cu 
ceilalţi şase; vor exista trei cicluri de astfel de influenţe succe- 
sive ale celor şapte îngeri, divizînd istoria omenirii în douăzeci 
şi unu de perioade. Dacă urmăm cronologia mistică a lui Tri- 
themius, ultima fază a celui de al treilea septenar, dominată de 
Soare şi de îngerul Michael, a început încă din 1880. Sfirşitul 
Veacurilor va veni, după calculele sale, în 2235 cînd steaua fixă 
Algol, 6 din Perseu, numită Capul Meduzei, va ajunge prin pre- 
cesiune la un anume punct y situat în Gemeni. Trithemius a 
făcut, datorită acestei metode, citeva preziceri juste — a prezis 
cu doi ani înainte de schisma lui Luther „instaurarea unei noi 
forme de religie“ — iar traducătorul său în engleză, astrologul 
William Lilly, folosindu-se de procedeele sale, a anunţat în 1647 
incendiul care a pustiit Londra în 1666. 

Johann Trithemius a murit la 15 decembrie 1516 şi a fost 
îngropat în biserica mînăstirii Sfintul Jakob din Würzburg. La 
doi ani după moartea lui a apărut Polygraphia, dar a trebuit să 
vină anul 1606 pentru ca să fie publicată la Frankfurt prima 
ediţie din Steganographia pe care Congregația Sfintului Oficiu 
a pus-o la index la 7 septembrie 1609. Totuşi, călugărul bene- 
dictin Wolfgang E. Heidel, din Worms, obţine imprimatur (auto- 
rizaţie de tipărire) pentru o reeditare, în 1676. Toate reticenţele 

faţă de Steganographia se explică prin aspectul derutant al 
acestei cărţi, în care codurile de descitrare sînt numite „conju- 
raţii“, în care modelele de scriere sînt rugăciuni unde apar nu- 
mele celor douăzeci şi patru de îngeri ai orelor zilei şi nopţii. 
Trithemius a stabilit în Steganographia regulile de transpunere 
devenite clasice (pe un alfabet de douăzeci şi patru de litere, 
fără j şi v, dar cu semnul &): 

ABCDEFGHIKLMNOPQOQRSTUWYZ& 


bcde fgh i k lmnopqrs tuwyz&a 

În acest cod b are valoarea lui A, c a lui B şi aşa mai de- 
parte; putem astfel scrie lume mwnf sau KTLD. Există douăzeci 
şi patru de coduri diferite; monada (sau trimiţător) îşi avertizea- 
ză binarul (destinatarul) printr-un hieroglif faţă de codul utili- 
zat. Mai mult, Trithemius îşi multiplică şireteniile: într-un tip 
de mesaj, primul şi al doilea cuvint trebuie eliminate, celelalte 
izolate din două în două iar literele trebuie luate din două în 
două pînă la sfirşit. Totuşi, ai impresia că aceste exerciţii aco- 
peră o intenţie mai profundă, asupra căreia biografii s-au între- 
bat în zadar. Chiar şi doctul Chacornac spune: „Mărturisim, 
fără să roşim, că nu ştim cu precizie ce avea în vedere abatele 
Trithemminus“. P.V. Piobb a examinat această enigmă cu aju- 
torul Polygraphiei dar studiul său n-a dat decît generalităţi vagi.43 

În ce mă priveşte, colaţionind diferitele ediţii ale textului, 
am ajuns la concluziile următoare: 1. Steganographia şi. Poly- 
graphia nu formează decît o singură lucrare unitară, aceea pe 
care însuşi Trithemius a semnalat-o lui Bostius sub titlul de 
Steganographia. Ele cuprind împreună metoda sa steganogra- 
fică, numai că metafizica se află în primul volum iar tehnica în 
cel de al doilea. 2. El a luat ca pretext inventarea unui sistem 
de scriere pentru a ascunde un tratat complet de angeologie de 
inspiraţie cabalistă. Steganographia sa începe, de altfel, printr-o 
parte împărţită în 32 de capitole, pe care le-a numerotat cu cele 
22 de litere ale alfabetului ebraic şi cu cele 10 Sefirot-uri: or, 
aceste litere şi numere formează, după cum spune Cabala, cele 
32 de căi ale Înţelepciunii. Iar Trithemmius evocă, în „conju- 
rațiile“ sale, cele douăsprezece spirite aeriene care conduc le- 
giunile angelice din întregul univers. Steganographia este deci, 
în -acelaşi timp, un monument de aritmologie occidentală şi o 
învăţătură secretă despre ierarhia îngerilor. 


43. P.V. Piobb, Clef universelle des sciences secrètes d'après les indi- 
cations de la „Polygraphie“ de Jean Trithème, Paris, Omnium littéraire, 
1950. 

Steganografia practică se află mai degrabă în Polygraphia 
sa, compusă din cinci cărţi plus o claviculă. Prima carte conţine 
376 de alfabete (sau „minuţii“”) de 24 de litere (sau „grade“); 
fiecărei litere îi corespunde un cuvint latin (substantiv, verb, 
adjectiv etc.), cu totul 9 024 de cuvinte diferite. Astfel, putem 
scrie o misivă, cu un sens aparent care nu poate trezi bănuieli, 
şi cu un sens ocult. 

Voi da un exemplu cu fermecătoarea traducere pe care Ga- 
briel de Collange a făcut-o pentru Carol al LX-lea, în 1561. Se 
trimite cuiva urmnătorul text: „Fabricatorul universal arată celor 
care speră în mod perpetuu adevarata clemenţă. Rege al lumii 
spiritelor, îndrumă viaţa dreptelor adunări ale pâmintenilor“. 
Destinatarul va găsi în alfabetele-glosare că fabricator este i 
(sau j), universal este e, arată este v (sau u), celor care spera 
este i, în mod perpetuu este e, etc. Pe scurt, acolo unde cititorul 
neavertizat va crede că e vorba de o invocaţie mistică, destina- 
tarul va citi: „Voi veni joi“. 

A doua carte din Polygraphia cuprinde 1 176 de alfabete 
rinduite pe trei coloane, formînd 3 528 moduri de exprimare 
ale unei limbi universale. Fiecare literă are drept echivalent o 
vocabulă: astfel, a se redă prin farax, basacha, damalo, salec, 
garaph, friza, hamal etc. 

Dacă vrem să scriem amour (dragoste) vom întrebuința: fa- 
rax, sodomex medor raffur mafarel sau: basacha caffraten lo- 
rathon esycronup tobec sau încă alte mii de combinaţii. Prin- 
cipiul de utilizare este de a nu se lua din fiecare alfabet decît 
un singur mod de exprimate. Şi numerele pot fi exprimate în 
acest limbaj: 1, 2, 3, 4, 5, 6, 7, 8, 9, 10 exprimîndu-se prin 
abram, abrem, abrim, abrom, abrum, abral, abrel, abril, abrol, 
abrul. Dyapyramis înseamnă 728, rosafix 1007, gorul 1023, le- 
moren 1049. Toate aceste cuvinte au consonante şi ciudate şi 
familiare pentru a nu părea nişte fantezii. Dacă mesajul cade 
în mîinile unui duşman, acesta va avea iluzia că este scris în- 
tr-o limbă străină autentică şi nu va insista. 

A treia carte expune alte 132 alfabete cu moduri de expri- 
mare inventate, care vor servi în mod exclusiv la scrierea de 
mesaje; pentru a le găsi sensui ascuns va trebui înlăturată a 
doua literă din fiecare cuvint. A patra carte reproduce două ta- 
bele canonice de transpunere, unul drept, cu 80 de alfabete, 
celălalt răsturnat, cu 98 de alfabete, ceea ce va permite ne- 
numărate permutări; apoi, douăsprezece „roţi planisferice“ cu- 
prinzind fiecare şase rînduri a 24 de numere corespunzind unui 
şir de 24 de litere astfel că se pot compune tot felul de scrieri 

cu cifre. A cincea carte este o culegere de alfabete vechi, etio- 
piene, normande, magice, alchimice; Trithemius interpretează 
aici, pentru prima oară, notele tironiene prin care martirii creş- 
tini comunicau între ei. El termină cu alfabete inventate de el, 
cum este alfabetul tetragramatic, alcătuit din patru caractere 
care se diversifică în douăzeci şi patru de litere şi alfabetul ena- 
gramatic, cu nouă caractere şi douăzeci şi opt de litere; am pu- 
tea jura că specimenele de scriere date de el provin dintr-o ci- 
vilizaţie reală. 

Emulii lui Trithemius în materie de steganografie au fost doi 
filozofi oculţi, Gian-Battista della Porta cu De Furtivis literarum 
notis (1563) în care se preocupă de o scriere fără alfabet şi 
Blaise de Vigenère care, în al său Traicte des chiffres (1586), 
pretinde a fi reunit procedee „cea mai mare parte provenind din 
strădania şi meditaţia noastră“; dar nici unul nici celălalt nu 
l-au depăşit. Cartea lui Vigenère, istoric şi alchimist (îi datorăm 
un Traicte du feu et du sel, este însă superbă, tipărită cu cer- 
neală roşie şi cerneală neagră, ilustrată cu gravuri neobişnuite 
şi incluzind la început un expozeu destul de mare asupra Ca- 
balei. Deşi îi reproşează lui Trithemius obscurităţile, el îi face 
totuşi elogiul: „Acesta a fost într-adevăr primul care a deschis 
celorlalţi calea, cel puţin în mod public.“44 Vigenère vorbeşte de 
„grile“ (plăci de argint sau de aramă, găurite în diferite locuri, 
care se pun deasupra mesajului pentru a-i găsi cuvintele) şi 
ajunge la descoperiri uluitoare: el exprimă totul se poate întîm- 
pla unui spirit mare numai cu vreo două sute de O majuscule 
separate de o minuscule. 

Cum s-ar putea crede că steganografia a fost un joc al spi- 
ritului fără utilitate, voi semnala că ea a intrat imediat în obi- 
ceiuri. Henric al IV-lea a utilizat-o în scrisorile sale câtre Mau- 
ritius, prinţ de Hessen, ce conţineau lungi pasaje scrise cu cifre 
de felul acesta: „Dar dragul meu văr, cum aveţi 44, 99, 26, 
143 215... Vă rog să vă daţi osteneala ca ele să fie, de asemenea, 
86, 2753, 19...“ etc.45. Corespondenţa poetului Malherbe cu 
umanistul Gabriel Peiresc avea un cod după care 56 îl desemna 
pe Bassompierre, 51 pe Regină, 65 marchizul d'Ancre, 59 du- 
cele de Guise, 74 pe contesa de Soissons. Cînd Malherbe îi scrie 
lui Peiresc la 27 octombrie 1613: „Yn qrsyhahe yn 66 continuă 


44. Blaise de Vigenère, Traicté des chiffres ou secrètes manières 
d'escrire, Paris, Abel LAngelier, 1586. 

45. Correspondance inedite de Henri IV avec Mawrice-le-Savant, 
Paris, Renouard, 1840. 

în mod vizibil; sursa ei este ynyyxnapr de la 55 la 56“, aceasta 
vrea să spună: „Ostilitatea lui Bassompierre continuă în mod 
vizibil; sursa ei este alianţa dintre Villeroy şi Ancre.“45 În 1615, 
Malherbe a povestit că regina i-a forţat pe Montmorency şi pe 
Retz să pună capăt certei lor, explicind: „Adevărata bpnfxba 
riglg pe care zbafxrhe qr zhabzbenapl vorbind de qhq qr ergm 
ynhblg nccryyr qhp qr erfrg“; traducerea: „Adevărata împreju- 
rare era că dl de Montmorency vorbind despre ducele de Retz 
îl numise duce de Reste (resturi).“47Vom mai găsi exemple de 
steganografie în scrisorile lui Hugo Grotius şi în diferite culegeri 
de poezie: totul vine de la Johann Trithemius, a cărui supre- 
maţie este recunoscută de istoricii criptografiei. 


„Numerele ritmice“ ale Istoriei 


Aritmozofia se vrea atit o ştiinţă a semnelor (numerice şi alfa- 
betice), cît şi o ştiinţă a ritmurilor care însufleţesc universul; 
ea nu consideră numerele ca pe nişte simple cantităţi ce măsoa- 
ră timpul şi spaţiul, ci ca nişte calităţi proprii fenomenelor şi 
evenimentelor, slujind pentru a le anunţa sau a le defini. Ideea 
de a calcula etapele ciclurilor individuale şi ale ciclurilor cosmi- 
ce vine din convingerea că, în istoria universală, există diferite 
procese comparabile cu ritmul anotimpurilor şi ale căror limite 
pot fi cifrate cu precizie. 

În privinţa vieţii omeneşti, calculul ciclurilor individuale s-a 
mărginit la evaluarea zilelor şi anilor ce puteau fi primejdioşi. 
Zilele critice erau zilele din timpul unei boli în care urmau să 
aibă loc crizele, zile pe care ei pretindeau că le pot determina 
cu siguranţă. Unii medici credeau că, în bolile biliare, crizele 
se produc în zilele impare, în celelalte boli, în zilele pare. În 
tratatul său De Crisibus (1593), André du Laurens a rezumat 
toate teoriile din epoca sa cu privire la acest subiect; în general, 
criza salutară pentru o maladie era aşteptată în cea de a şaptea 
zi iar vindecarea pentru a douăzeci şi una zi. Anul climateric 
(anul critic), anul în care un individ se transformă fiziologic şi 


46. Oeuvres de Malherbe, vol. III, p. 351, Paris, Hachette, 1862. 

47. Ibid., III, p.511.. Ludovic Lalande a spus: „Pentru a avea cheia 
cifrului, trebuie să împarţi alfabetul (de douăzeci şi două de litere) în două 
jumătăţi şi să faci din prima jumătate a doua şi din a doua jumătate 
prima, aşa încît n să reprezinte a, o litera b, etc., în timp ce a reprezintă 
pe n, b pe litera o, etc.“. 

intră într-o nouă perioadă, suferă influenţa numerelor 7 şi 9. 
Medicul calvinist Roch le Baillif a descris „septenarul omului 
încă din uter“ care poate fi socotit începînd cu momentul fe- 
cundării, de la şapte ore, la şapte zile, la şapte ani. În a şaptea 
oră după naştere, dacă pruncul respiră fără dificultate, putem 
fl siguri că va trăi. De la virsta de şapte ani, el parcurge epocile 
care constituie cele şapte trepte ale perfecțiunii: „După de patru 
ori şapte ani, el se află în cvadratură perfectă. După de cinci 
ori şapte ani, are maximum de forţă. La de şase ori şapte, o 
păstrează iar în urechi îi apare păr. La de şapte ori şapte ani, 
se află la punctul de prudenţă perfectă.“45 Pentru Malfatti, cele 
patru virste ale omului încep în funcţie de înmulţirea lui trei 
cu şapte: 21 ani (tinereţea), 42 ani (virilitatea), 63 (bătrineţea), 
84 ani (decrepitudinea). 

Wilhelm Butte, profesor de economie politică la Universita- 
tea din Landshut şi consilier al regelui Bavariei, a stabilit „o 
scară a virstelor“ modificînd concepţia anilor climaterici. El şi-a 
pus o problemă originală: să ştie în ce măsură tinerii sînt cu 
adevărat tineri iar bătrinii cu adevărat bătrîni. „Se cuvine în- 
tr-adevăr să ne întrebăm: care este virsta unui bărbat de 18, a 
unuia de 45 sau a aceluia de 60 de ani? Totuşi, nu există un 
singur autor care să fi răspuns într-un mod precis la această 
întrebare.“49. Pe de altă parte, Butte crede că virstele bărbatului 
nu coincid cu cele ale femeii deoarece cele două sexe au ani 
climaterici diferiţi: „Care este disproporţia dintre un bărbat de 
douăzeci şi şapte de ani şi o femeie care are acelaşi număr de 
ani?“50 

La care Butte răspunde: „Nu există nici o serie de ani care 
să se potrivească atit de bine cu faptele observate, adică seria 
de nouă ani luată ca rădăcină pătrată a vieţii“. Un bărbat are 
ca etape decisive 18 ani, 27 de ani, 36 de ani („virsta voioşiei”), 
45 de ani, 54 de ani („virsta demnităţilor“), 63 de ani; virsta 
cînd este cu adevărat major este 22 de ani şi jumătate. Spre 
deosebire de bărbaţi, femeile au la fiecare şapte ani o epocă 
nouă iar la fiecare trei ani şi jumătate o nouă secţiune; anii lor 
climaterici sînt virstele de 14, 35 („anul perfect“) şi 49 de ani. 
Acest filozof, crezind că „Pămîntul şi omul se află în acelaşi ra- 


48. Roch le Baillif, Premier traicte de l'homme et son essentielle ana- 
tomie, Paris, Abel l!Angelier, 1580. 

49. Wilhelm Butte, L'Arithmetique de la vie humaine, Paris, Dentu, 
1812. 

50. Ibid. 

port ca spaţiul şi timpul“, a determinat după aceleaşi principii 
anii climaterici ai Pămîntului. „Linia sexuală care merge de la 
un pol la celălalt“ împarte Pămiîntul într-o emisferă masculină 
şi o emisferă feminină şi ne permite să discernem care sînt țări- 
le tinere şi ţările bătrîne. 

Calculul ciclurilor cosmice a fost mult mai complicat şi a 
derivat din obiceiul de a calcula data sfirşitului lumii, format 
la originile creştinătăţii. Unii preoţi, ca şi unii rabini au stabilit 
conceptul de „săptămînă universală“: faptul că Dumnezeu a 
avut nevoie de şase zile pentru a crea lumea şi că fiecare zi 
divină echivalează cu o mie de ani, constituie semnul că lumea 
va dura şase mii de ani. S-a fixat deci sfirşitul lumii la şase mii 
de ani de la crearea ei iar evaluarea lui a fost făcută în raport 
cu data acesteia: în mod oficial, ea se baza pe naşterea lui Hris- 
tos, născut la anul 3760 de la crearea lumii (ceea ce plasa sfir- 
şitul lumii în anul 2240 al erei creştine), dar Gencbrard a cal- 
culat că el se născuse în anul 4090 după Facere, Scaligero fiul 
în 3948, Pico della Mirandola în 3958, Jansenius în 3970, Bel- 
larmin şi Boronius în 4022, ceea ce plasa sfirşitul lumii în 
1910, 2052, 2042, 1978 sau în 2030 din era noastră. Creştinii 
care nu credeau în „săptămîna universală“ au recurs la metode 
variate: sfintul Vincent Ferrier vorbeşte de credincioşi care cre- 
deau că pînă la sfîrşitul lumii vor fi atiţia ani cîte versete sînt 
în Psalmii lui David.5! 

De abia în secolul al XIX-lea calculul ritmurilor cosmice n-a 
mai utilizat hermeneutica iudeo-creştină. Mou&san de la Villirouet 
a făcut cunoscute şapte legi, descoperite de el, privind funcţiile 
providenţiale ale datelor şi numelor, ilustrîindu-le cu tabele cro- 
nologice extrase din analele tuturor popoarelor. Prima lege era: 
„Există un raport constant între numărul efectiv al şefilor unui 
stat oarecare sau al prinților dintr-o dinastie şi suma cifrelor, 
fie a primei sau a ultimei date, fie a acestor două date.“52 

El dădea douăzeci şi două de exemple, începînd cu dinastia 
Merovingienilor. Omiţindu-l pe Pharamond, a cărui existenţă 
era contestată, urcarea pe tron a primului rege merovingian, 
regele Clodion, a avut loc în anul 427 (reducere teozofică 13) 
iar cea a ultimului rege Childeric al II-lea, în 670 (=13) şi au 
existat treisprezece regi merovingieni. Un alt principiu este in- 
versarea datelor: „Inversarea regulată a semnelor cronologice 


51. Cf. Jacques Gaffarel, op.cit. 
52. Mouësan de la Villirouet, Recherches sur les fonctions providen- 
tielles des dates et des noms, Paris, Dumoulin, 1852. 

reproduce: fie durata exactă a imperiului sau a dinastiei, fie 
perioada precisă a declinului său, fie o mare schimbare politică, 
fie, în sfirşit, vreun alt eveniment de primă importanţă.“53 Ast- 
fel, primul an al dinastiei capeţiene, 987, semnalează prin or- 
dinea inversă a cifrelor sale 1789, anul căderii sale; pornind de 
la data instituirii puterii dogilor în Republica Veneţia, 697, se 
obţine 1796, anul cînd aceasta intră în, declin. 

În Belgia, căpitanul Remi Bruck a inaugurat o metodă de 
calcul a ritmurilor istorice în funcţie de magnetismul terestru. 
Acest ofiţer de geniu aparţinea unei asociaţii ştiinţifice înteme- 
iată de Gauss la Göttingen; el folosea magnetometrele acestei 
asociaţii şi lucra în colaborare cu Observatoarele din Bruxelles, 
de la Greenwich şi din München. Două volume, publicate la 
Bruxelles, în 1851 şi în 1855, au expus descoperirile sale asu- 
pra „electrizării globului prin razele solare“ şi asupra „faptelor 
magnetice cotidiene“. El compara Pămintul cu un „magnet ma- 
re“ din raţiuni pur fizice: „Electricitatea globului terestru con- 
stituie un sistem. Cantități considerabile de fluid electric se re- 
varsă zilnic de cînd există el şi vor continua să se reverse atita 
timp cît va mai exista. Punctul de sosire a electricităţii pe glob, 
sau punctul de expresie, îşi schimbă poziţia în fiecare clipă; 
cantităţile de electricitate revărsate provoacă tensiuni electrice 
mai mult sau mai puţin puternice şi determină astfel mişcări 
ale acestui fluid de la punctele de sosire câtre regiunile unde 
tensiunile fluidului sînt mai mici.“54 Solul este străbătut de o 
„circulaţie magnetică“ permanentă căreia Remi Bruck i-a măsu- 
rat „intensitatea orizontală“," „intensitatea verticală“ (căci exce- 
sul de fluid pătrunde mai mult sau mai puţin adînc în straturile 
terestre), „fluctuaţia săptăminală“, diferitele incideriţe: „Nici o 
minte serioasă nu va admite ideea că acest curent magnetic nu 
există în fiecare punct al pămîntului decit pentru a dirija un 
ac magnetic... Sistemul magnetic al globului are funcţii mult 
mai importante de îndeplinit“. 

Căpitanul Bruck a stabilit că Pămintul are un sistem mag- 
netic fundamental şi fix şi un sistem magnetic care se depla- 
sează, cu un pol mobil a cărui trecere peste meridianul unui 
loc marchează, pentru regiunile învecinate cu acest meridian, 
o perioadă de perturbări fizice, geologice şi meteorologice: „Acest 
sistem trebuie să facă înconjurul globului în patru perioade a 


53. Mou&san de la Villirouet, op.cit. 
54. Remi Bruck, Electricite ou Magnetisme du globe terrestre, vol. 1, 
Bruxelles, Delevingue et Cellewert, 1851. 

cîte 129 de ani sau în 129 de perioade cvadrienale, adică în 
516 ani... În timpul fiecăreia din aceste perioade, electrizarea 
este mai mult sau mai puţin profundă.“55 Folosind grafice, el 
descrie distribuirea şi scurgerea curenților magnetici: „Aceşti 
curenţi apar din regiunile polare australe şi converg spre regiu- 
nile polare boreale. Există două puncte sau poli de emergenţă 
şi două puncie sau poli de convergenţă. Unul din puncte, polul 
propriu-zis, pe care l-am numit punct de concurenţă, are, în cele 
două regiuni polare, o importanţă întreită faţă de celălalt.“56 
Polul magnetic se găseşte la circa 180 iar punctul de concurenţă 
la circa 230 de polul geografic: „După emergenţa lor la polul 
austral, curenţii se îndreaptă mai întîi spre est, apoi se curbea- 
ză şi se înclină în direcţia nord-vest, depăşesc meridianul po- 
lului septentrional şi se ridică spre acest punct aşa încît, în 
general, iau forma unui S.“57 

După ce a arătat „datele fundamentale magnetice“ din Isto- 
rie, după ce a constatat că apogeele umanitare ale unei naţiuni 
se produc la trecerea polului mobil peste capitala lor, căpitanul 
Bruck observă că „circulaţia magnetică ajunge la punctul său 
maim de energie anuală la 18 iunie şi că se menţine aşa pînă 
la 22 iunie, zi cînd începe descărcarea; or, tocmai la 18 iunie, 
zi în care se ajunge la cea mai mare energie fizică şi morală a 
anului, a avut loc bătălia de la Waterloo, iar la 22 iunie, ultima 
din cele cinci zile de maximă energie fizică şi morală a anului, 
totul s-a încheiat prin abdicare“. Napoleon a fost deci învins 
pentru că magnetismul globului îi favoriza pe adversarii săi, tot 
aşa cum a devenit Prim Consul la 18 Brumar (9 noiembrie) 
pentru că „9 noiembrie este ziua cu cea mai mică circulaţie mag- 
netică şi a celei mai mici energii fizice şi morale a anului“ şi de 
aceea nu a întimpinat rezistenţă. 

Bruck mai face şi alte demonstraţii de felul acesta. La fiecare 
cinci sute şaisprezece ani, sistemul magnetic fix şi sistemul 
magnetic mobil coincid; datele ultimelor coincidenţe au fost 
23 a.Chr. şi 493, 1009 şi 1525 p.Chr. Bruck vede în ele mari 
etape ale creştinismului şi aşteaptă un eveniment istoric impor- 
tant la viitoarea revoluţie magnetică din 2041. Măsurătorile 
efectuate asupra magmnetismului terestru i-au permis lui Remi 
Bruck şi să-i evalueze evoluţia generală, evoluţie de care civili- 


55. Remi Bruck, op. cit. 

56. Remi Bruck, Manifeste du magnétisme du Globe et de l'Humanité, 
Bruxelles, E. Guyot, 1866. 

57. Ibid. 

zaţia omenească este strîns legată, şi s-o fixeze la 25 868 de 
ani, împărţită în cincizeci de perioade de 516 ani care au înce- 
put către anul 5574 înainte de Hristos. 


Filozofia absolutului 


Ştiinţa numerelor a fost complet reînnoită în secolul al XIX-lea 
de câtre Hoëné Wronski, matematician, inventator şi filozof, 
născut în 1766 la Wolsztyn (în Polonia), a cărui operă uimitoare 
s-a bazat în întregime pe raţiunea practică şi pe metodele şti- 
inţifice cele mai riguroase. În filozofia ocultă, Wronski îşi gă- 
seşte un loc echivalent cu cel deţinut de Kant în filozofia cla- 
sică. Fiul unui arhitect al ultimului rege al Poloniei, Stanislas 
Augustus, şi-a făcut studiile la Şcoala de Artilerie din Varşovia. 
A participat, ca ofiţer, la apărarea acestui oraş împotriva unei 
armate a regelui Prusiei şi a luptat pentru independenţa Polo- 
niei, comandind bateria din aripa dreaptă la bătălia finală de 
la Maciejowice. Luat prizonier împreună cu Kosciuszko de ruşi 
în octombrie 1794, constrins să lupte în rîndurile acestora, a 
putut să ajungă, în 1797, în Germania şi să se perfecţioneze 
acolo. În 1800, soseşte în Franţa şi se înrolează în Legiunea 
poloneză de la Marsilia. Compune Bombardierul polonez şi, în 
1801, trimite la Institut de France mai multe memorii despre 
„aberaţia astrelor mobile“. La 15 august 1803, descoperă Abso- 
lutul printr-o intuiţie fulgerătoare, dar nu de ordin mistic: „Ab- 
solutul, ca o condiţie a relativului, este un postulat al raţiunii“, 
va repeta el adesea. Petrece şapte ani de muncă îndirjită pentru 
a studia toate consecinţele acestei descoperiri şi prezintă în 
1810, la Academia de Ştiinţe din Paris, un memoriu despre Le- 
gea supremă a matematicilor; dar se loveşte de o primire foarte 
rece. Acesta va fi începutul conflictelor lui Wronski cu „savanții 
cu privilegii“ (Lagrange, Arago, Legendre) care, din înaltul cate- 
drelor, îl vor acoperi cu dispreţ pe acest exilat politic ce nu avea 
de partea lui decit geniul. 

Trăind modest din lecţii de matematică, Wronski a putut 
să-şi continue lucrările datorită sprijinului financiar al unui ne- 
gustor din Nisa, Joseph Arson, care s-a declarat discipolul său 
şi i-a asigurat o sumă de o sută de mii de franci plătibilă prin 
scrisori de credit; dar, după căderea Imperiului, Arson nu şi-a 
mai respectat angajamentul, iar litigiul neplăcut pe care Wron- 
ski l-a avut cu el din pricina celor patruzeci de mii de franci 
pe care Arson îi mai datora a fost exploatat de presă în defa- 

voarea lui. Cu toate acestea, ajutorul i-a permis să publice In- 
troduction à la philosophie des mathématiques (181 1), Resolution 
generale des equations (1812), Philosophie de linfini (1814) prin 
care reintegra în matematici noţiunea de infinit exclusă din teo- 
ria funcţiilor analitice a lui Lagrange. Într-un. prim timp, pro- 
gramul său a înglobat şapte realităţi fundamentale (Biserica 
sau asociaţia etică, Statul sau asociaţia juridică, Ştiinţele şi Ar- 
tele etc.) şi a definit douăzeci şi unu de probleme (descoperirea 
principiului absolut al lucrurilor — dezvăluirea creării univer- 
sului prin originea sa, prin progresele sale şi prin scopurile sale 
etc.). Apoi Wronski s-a dedicat „creării adevărului“ care se baza 
pe „Legea supremă“ (care guverna condiţiile teoretice şi practice 
ale matematicii) şi „Problema universală“ propusă de această 
lege, cît şi pe „Legea de creaţie“ (compunind Prototipul Univer- 
sului). 

Wronski a aplicat ştiinţa numerelor cu o ambiţie măreaţă: 
stabilirea formulei Absolutului şi demonstrarea faptului că toa- 
te activităţile umane se pot dezvolta matematic în funcţie de 
această formulă. În cercetările filozofice, el deosebea o cale re- 
gresivă, ducînd de la lucruri la principiile lor, şi o cale progre- 
sivă, „care, după descoperirea esenței absolutului, bazindu-se 
în mod hotăritor chiar pe această esenţă, coboară de la acest 
principiu imuabil la toate obiectele universului şi dezvoltă astfel 
întreaga creaţie“58 Wronski a adoptat această cale progresivă 
plecînd de la o „certitudine necondiționată“ obţinută printr-un 
postulat şi care o exprimă cu „virtualitatea creatoare a raţiunii 
absolute, al cărei caracter spontan este hiperlogismul, adică in- 
dependenţa faţă de orice condiţie prealabilă“59. 

„Filozofia trebuie să aibă ca subiect cunoaşterea însăşi şi 
nu obiectele cunoaşterii“, spunea Wronski. Vrind totuşi „să gă- 
sească necunoscuta X care uneşte cunoaşterea cu fiinţa“, a în- ` 
temeiat o dialectică care nu avea trei termeni, ca cea a lui He- 
gel, ci patru termeni: ființa în cunoaştere, cunoaşterea în fiinţă, 
concurs final şi paritate coronală; Wronski numea concurs final 
armonia dintre cunoaştere şi fiinţă iar paritate coronală „iden- 
tificarea, în generarea unei singure realităţi, a două elemente 
universale opuse cu ajutorul elementului neutru care le este 
comun“. Într-adevăr, „Legea de creare a oricărui sistem de rea- 
lităţi“ cuprinde în teorie o parte elementară (element neutru, 


58. Hoëné Wronski, Messianisme ou la Reforme absolue du savoir hu- 
main, vol. I, Paris, Firmin Didot, 1847. 
59. Ibid. 

element cunoaştere, element fiinţă) şi o parte sistematică (fiinţă 
în cunoaştere, cunoaşterea în fiinţă, universal cunoaştere, uni- 
versal fiinţă, tranzitiv cunoaştere şi tranzitiv fiinţă) iar în tehnie 
Legea supremă (desăvirşire a parităţii coronale), Canonul gene- 
tic (regulă universală de stabilire a realităţilor), Problema uni- 
versală (problemă avind ca obiect scopul general al tuturor pro- 
blemelor). 

Wronski a dedus din „Legea de creare“ o sută nouăzeci de 
sisteme de realităţi care se înlănţuiesc prin prelungire sau ra- 
mificare; aceste sisteme particulare se grupează în paisprezece 
sisteme arhitectonice care derivă toate dintr-unul din cele şapte 
sisteme fundamentale ale Prototipului Universului (sau Primul 
Sistem Arhitectonic). Filozofia pe care o propune, aspirind la 
infailibilitate, este o „filozofie acrematică“ (făcînd ca orice lucru 
creat, orice realitate temporală să depăşească raţiunea umană), 
ce dispune de metode noi: istoriozofia, nomotetica (analiză a 
dezvoltării principiilor metafizice de-a lungul timpului), ce stu- 
diază autotezia lumii in concreto (dezvoltarea omenirii) şi in 
abstracto (dezvoltarea raţiunii umane), autogenia realităţii (dez- 
voltarea realităţii creatoare, a operei create şi a lumii suprana- 
turale). 

În 1818, Wronski a încercat să înfiinţeze revista Le Sphinx, 
pentru a expune necesitatea de a începe era Absolutului, care 
avea două perioade consecutive: „În prima, va fì suficient să 
stabilim în mod ştiinţific REALITATEA Absolutului, făcînd-o 
obiect al cunoaşterii; în a doua, am dori să cunoaştem astfel, 
nu numai simpla realitate a Absolutului, ci însuşi Absolutul.“60 
Se va ajunge atunci la „religia seheliană sau sehelianism“ de la 
sehel („raţiune“ în ebraică), o religie dovedită ce va înlocui ve- 
chea religie revelată. Pînă acum, nu s-a avut decit „presenti- 
mentul Absolutului“ slujind mai curind unor adevăruri morale 
decît speculative: trebuie să facem din el principiul determinativ 
din care să se deducă metodic „certitudinea infailibilă a Ade- 
vărului şi a Binelui“, ceea ce va transforma religia de credinţă 
în religie de convingere. „Acest ideal, s-o spunem clar, este sco- 
pul ultim al omenirii, punctul final la care trebuie să ajungă 
Pămintul pentru a da rodul creaţiei sale.“61. 

În timpul monarhiei din Iulie, abandonînd termenul de se- 
helianism — prea greu de reţinut — Wronski l-a adoptat pe cel 


60. Hoëné Wronski, Le Sphinx ou la nomothetique sehelienne, Paris, 
Poulet, 1818. 
61. Ibid. 

de mesianism pentru a-şi denumi doctrina care pregătea „uni- 
rea finală a filozofiei şi a religiei“ şi care dădea Franţei, Germa- 
niei şi Rusiei reunite misiunea de a o propaga în Europa. În 
acest scop, deoarece trimisese deja o scrisoare lui Napoleon, în 
august 1811, nu va înceta să trimită „Epistole“ şi „Memorii“ 
guvernantilor ce au urmat: lui Casimir Perier, lui Ludovic-Filip, 
generalului Cavaignac, lui Napoleon al III-lea şi chiar papei. Me- 
sianismul nu înseamnă vestirea unui Mesia ce va veni, căci 
Wronski spunea: „Personificarea mesianismului în Mesia nu 
trebuie considerată decit ca o expresie alegorică, singura capa- 
bilă, în copilăria omenirii, să caracterizeze in concreto doctrina 
mesianismului.“62 Nu există, la Wronski, vreo referire la teolo- 
gie: în sistemul său el numeşte tot ceea ce la alţii este Dum- 
nezeu, Arhi-Absolut sau Indicibil. El nu este în dezacord cu 
creştinismul, dar doreşte ca acesta să devină paracletism sau 
creştinism-desăvirşit şi să conţină cele „doua elemente ale esen- 
tei intime a Arhi-Absolutului“63. 

Elevatele sale speculaţii nu-l împiedicau să întreprindă tot 
soiul de invenţii, experimentate în public. A participat mai întîi 
la un concurs organizat de Biroul de Longitudini din Londra, 
unde a prezentat „teleometrul marin“, cu o teorie a refracţiilor. 
În 1828, a studiat modalitatea de a cîştiga la loterie în funcţie 
de legea teleologică a hazardului: „Această lege se leagă imediat 
şi exclusiv de ceea ce numim cauzele finale ale universului.“64 
Martingala sa trebuia să permită obţinerea de ciştiguri cu con- 
diţia de a juca, nu o dată, ci o serie de patruzeci şi două de 
ori: „Beneficiul anual ar fi de mai bine 300% faţă de capital.“ 
Aplicarea ei era aproape imposibilă din pricina calculelor imen- 
se pe care le necesita; Wronski a simplificat-o datorită unor noi 
algoritmi şi a spus în 1833: „Ştiinţa a reuşit să domine complet 
toate jocurile de noroc.“65 Totuşi, din lipsă de mijloace finan- 
ciare, el nu a putut să verifice această descoperire decît la zece 
trageri de loterie şi cercetările s-au oprit aici. A inventat apoi o 
maşină de calculat, „inelul aritmetic“, de formă circulară, cu o 
alidadă ataşată la un buton central, un tabel periodic repartizat 
în zece cercuri concentrice: „Obiectul acestui instrument este 


62. Hone Wronski, Messianisme ou la Reforme absolue du savoir 
humain, op. cit. 

63. Ibid. 

64. Hoëné Wronski, La Loi teleologique du hasard, Paris, Gauthier- 
Villars, 1883. 

65. Ibid. 


ARITMOZOFIA 151 


de a sluji, în sistemul nostru de numerotare, la aplicarea regu- 
lilor de înmulţire şi de împărțire şi, prin urmare, a tuturor cal- 
culelor care depind de ele, cu două numere zecimale conco- 
mitent, în timp ce procedeele obişnuite nu aplică aceste reguli 
decît utilizind succesiv o singură zecimală.“66 

Preocupîndu-se de „reforma locomoţiei terestre şi maritime“, 
Wronski a inventat un car automobil, prefigurînd tancul, dato- 
rită „roţilor cu şine mobile“ sau cu „şine circulare“ pe care l-a 
experimentat în apropierea Parisului în septembrie 1839 şi în 
ianuarie 1842. A fost inventatorul „roții pneumatice“, al „roții 
forogenice“, al „sistemului triciclic cu patru roţi“ (destinat să 
evite zdruncinăturile pe calea ferată) şi a tot soiul de „maşini 
pneumoforice“ printre care şi o nouă locomotivă cu tracţiune 
proprie, pe care a botezat-o dromadă. Pentru a înlocui cazanele 
enorme ale locomotivelor utilizate în vremea lui, a conceput un 
cazan de dimensiuni mici, „un ceainic genetic, pe care-l numim 
pneumogen, în care aburul provine în principal din dezvoltarea 
de căldură proprie“67. Evident, toate aceste descoperiri inge- 
nioase au fost în zadar propuse autorităţilor publice. 

Cu toată această activitate prodigioasă, Wronski a ajuns la 
ultimul grad de mizerie. A fost salvat de întilnirea cu inginerul 
Camille Durutte, ultimul său mecena, ceea ce i-a permis să 
scrie Messlanisme ou la Reforme absolue du savoir humain 
(1847), trei volume in-folio dedicate „naţiunilor slave“, primul 
descriind „reforma matematicii ca prototip de reformă generală 
a ştiinţelor şi ca garanţie prealabilă a reformei filozofiei“. Tre- 
buie să fii specialist pentru a te aventura în această pădure de 
ecuaţii. Opera lui nu este pe înțelesul tuturor deoarece părţile 
ei teoretice sînt întrerupte de demonstraţii algebrice intermina- 
bile, de ample tabele sinoptice şi sînt încărcate de polemici. 
Dar, dacă înlăturăm surplusul sufocant, dacă-i corectăm şi ex- 
cesele idealismului transcendent, rămîn la Wronski nişte idei 
senzaţionale care merită să fie reţinute. 

Pasionat permanent de realizarea politică a mesianismului, 
Wronski a lucrat la „instituirea unei noi asociaţii morale a oa- 
menilor care, sub numele de Uniunea Absolută sau oricare al- 
tul, să aibă ca obiect exclusiv dirijarea omenirii spre destinele 
ei finale pe pămînt“68. În 1849, a fost invitat la Metz de Camille 


66. Hoân€ Wronski, Instructions pour l'anneau arithmétique, Paris, 
Pinard, 1833. 

67. Hoëné Wronski, Nouveaux systèmes de machines à vapeur, Paris, 
Jules Didot, 1834-1835. 

68. Hoë né Wronski, Dernier appel aux hommes supérieurs de tous les 
pays, Paris, Firmin Didot, 1849. 

Durutte de unde pleacă apoi în turneu prin Germania ca să-şi 
difuzeze opera la Frankfurt, Mannheim, Heidelberg; a scris o 
scrisoare ţarului implorindu-l să pregătească această „veritabilă 
Sfintă Alianţă a oamenilor“ în care Rusia şi Polonia trebuiau să 
joace un rol hotăritor.69 În Les Cent pages décisives (1850), vor- 
bind despre „scopul suprem al Statelor...“ problemă universală 
a politicii moderne, el afirmă: „Soluţia acestei probleme nu de- 
pinde nici de forma de guvernămint nici de stabilitatea acestei 
forme“. Trebuie să se treacă la „identificarea celor două principii 
eterogene ale suveranităţii“, dreptul divin şi dreptul uman, altfel 
spus să se rezolve antinomia dintre suveranitatea instituţiilor 
şi suveranitatea poporului. 

După o scurtă acalmie, acest erou balzacian, cunoscînd „su- 
ferinţele unui inventator“ în toată grozăvia lor, s-a trezit din 
nou sărac şi bolnav. A adresat Amiralității Franţei un memoriu, 
La véritable science nautique des marées (1853), în speranţa 
unei subvenţii, dar a primit un răspuns atît de jignitor încît a 
exclamat: „Pentru mine nu mai există piine pe acest pămînt!“70 
Sfirşit, a căzut la pat; discipolul său, Edmond Thayer, a solicitat 
pentru el sprijinul ministerului Instrucţiei publice care i-a acor- 
dat o sumă de 150 franci. Dna Wronska, indignată de acest 
ajutor derizoriu, i-a scris chiar lui Napoleon al III-lea care, o 
oră după aceea, i-a trimis nefericitului savant o mie de franci. 
Wronski n-a avut timpul să profite de ei; a murit la Neuilly, la 
9 august 1853; ultimele sale cuvinte au fost: „Sfinte Dumne- 
zeule! Mai aveam atitea lucruri de spus!7l Lăsa şaptezeci de 
manuscrise inedite, catalogate la 18 decembrie înainte ca soţia 
sa- să le dăruiască Bibliotecii naţionale. Fiica sa adoptivă, 
Bathilde Conseillant, a publicat din aceste manuscrise Prop6- 
deutique messianique (1875), Sept manuscrits inedits (1879), No- 
mothetique messianique (1881), Cameralistique (1884), apărute 
postum, în care sînt expuse proiectele sale enciclopedice şi 
principiile de economie socială. 

Wronski nu este numai o somitate a ocultismului, dar şi un 
personaj important al istoriei intelectuale a secolului al XIX-lea: 
el l-a influenţat pe Balzac care îl numea, într-o scrisoare din 
4 august 1834, adresată dnei Hanska, „mintea cea mai remar- 
cabilă din Europa“, luîndu-l drept model pentru Balthasar Claes 


69. Hoëné Wronski, Document historique (secret) sur la révélation des 
destinées providentielles des nations slaves, Metz, Alcan, 1851. 

70. Nicolas Landur, Exposition abrégée de la philosophie absolue de 
Hoene Wronski, Paris, Aubusson et Kugelmann, 1857. 

71. Lazare Augé, Notice sur Hoëné Wronski, Paris, Ladrange. 1865. 

din La Recherche de l'Absolu7Z şi a suscitat interesul lui Bau- 
delaire. Z.L. Zaleski, profesor la Universitatea din Varşovia, con- 
sideriîndu-l pe Wronski drept „un mare preromantic polonez 
veritabil“ şi arătind afinităţile pe care acesta le avea cu Mickie- 
wicz, Slowatki, Krasinski spune: „Trăsătura comună esenţială 
dintre sistemul lui Wronski şi romantismul polonez constă în 
această pasiune şi, în acelaşi timp, necesitate de a trăi, într-un 
fel, pe cheltuiala viitorului sau, mai bine zis, pentru viitor şi prin 
viitor.“73. În secolul al XX-lea, wronskismul s-a dezvoltat, con- 
comitent, în Polonia, la Institutul mesianic din Varşovia (animat 
de Jankowski, Chomitz, Jastrebiec-Kozlowski) sau în opera J]ui 
Zenon Przesmycki şi în Franţa, datorită lucrărilor a numeroşi 
wronskişti ca Francis Warrain şi Ernest Britt. 

Dintre toţi adepţii săi, cel mai important a fost Francis War- 
rain (1867-1940), el însuşi maestru de aritmozofie modernă. 
Acest licenţiat în drept a părăsit Curtea de Conturi din Paris 
pentru a se dedica sculpturii şi a încercat să transpună plastic 
Tetralogia wagneriană în sculpturi ca Brunhilda, care se afla la 
muzeul din Marsilia.A debutat în metamatematică cu L'Espace 
(1907), tratat voluminos de pangeometrie unde, studiind geo- 
metriile non-euclidiene şi geometriile cu n dimensiuni, a expli- 
cat, într-o formă nouă, anumite numere şi funcţiile lor simbo- 
lice cum ar fi 6, 24, 120 (armonia formală), 1 200 (perfecțiunea 
desăvirşită). Opera sa capitală, L'Armature metaphysique 
(1925), a demonstrat că „Legea de creare“ a lui Wronski rămi- 
nea corectă chiar dacă noţiunii de absolut i se substituiau cele 
trei principii de identitate, de contradicţie şi de motiv de a fi. 

În diferite cărţi, mergînd de la L'Examen philosophique du 
transfini (1935) pînă la lucrarea sa postumă La Theodicee de la 
Kabbale (1949), Francis Warrain a ştiut să îmbogăţească doc- 
trina lui Wronski şi să dovedească că nu este o simplă ciu- 
dăţenie, ci o disciplină generală ce permite unor cercetători ori- 
ginali să-şi construiască un sistem personal. 


72. Influenţa lui Wronski asupra lui Balzac a fost minuţios studiată 
de Fernand Baldensperger în Orientations étrangères chez Balzac, Paris, 
Honoré Champion, 1927. 

73. Prefaţă la: Francis Warrain, L'Oewvre philosophique de Hoëné 
Wronski, vol. I, Paris, Vega, 1933. 

Alchimia triumfâătoare 


Ideea pe care ne-o facem astăzi despre alchimie a fost impusă 
la sfîrşitul secolului al XIX-lea de marele chimist Marcellin Ber- . 
thelot, care releva în această ştiinţă „o latură experimentală ce 
n-a încetat să progreseze de-a lungul întregului Ev Mediu pînă 
ce au apărut din ea chimia modernă şi pozitivă“ şi declara cu 
toată smerenia: „Cunoaştem cu toţii lucrările concrete pe care 
le făceau alchimiştii şi le repetăm în fiecare zi în laboratoarele 
noastre: căci ei sînt în această privinţă, strămoşii şi precursorii 
noştri în domeniul practicii.“l! Iată cum un savant, dintre cei 
mai realişti, a apreciat, cu afecţiune şi cu respect, pe aceşti 
oameni în care atiţia alţii n-au vrut să vadă decît nişte smintiţi; 
totuşi, opinia lui se cuvine a fi uşor rectificată. Am putea crede, 
după spusele lui, că începuturile chimiei se confundă în între- 
gime cu alchimia, în vreme ce existau chimişti preocupaţi de 
experienţe obişnuite tot aşa cum existau şi alchimişti care se 
declarau adepţi ai filozofiei hermeneuitice: de altfel, aceştia din 
urmă îi dispreţuiau pe primii şi-i numeau miînuitori de foale, 
numai buni pentru a minui foalele care aţiţau focul din cuptor. 
in afară de aceasta, a-i prezenta pur şi simplu pe alchimişti ca 
fiind nişte precursori lasă să se înţeleagă că alchimia a dispărut 
pentru a face loc chimiei. Or. chiar în vremea cînd Berthelot 
consacra alchimiei arabe două tomuri din a sa Histoire des 
Sciences (1893), studiind-o în acelaşi fel în care se studiază o 
limbă moartă, în Franţa un grup formidabil de alchimişti lucra 
la Marea Operă iar unul dintre ei, Francois Jollivet-Castelot, 
reînviînd disprețul confraţilor săi din Renaştere faţă de chimişti, 
spunea în 1897: „Pentru filozofia ermetică, chimia este o ştiinţă 
de ucenic de laborator.“2 


1. Marcellin Berthelot, Les Origines de lalchimie, Paris, Georges 
Steinheil, 1885. 

2. François Jollivet-Castelot, Comment on devient alchimiste, Paris 
Chamuel, 1897. 


ALCHIMIA TRIUMFĂTOARE 155 


Alchimia a început să se manifeste în antichitatea greacă şi 
numai printr-o exagerare s-a ajuns la pretenţia că s-au găsit 
indiciile unei existenţe anterioare. Cum totul era atribuit regelui 
Solomon, s-a făcut din el inventatorul pietrei filozofale: pentru 
a dovedi acest lucru, s-a calculat, conform Paralipomenelor, că 
ar fi putut să construiască sute de temple cu bogăţiile pe care 
le-a cheltuit pentru construcţia Templului său iar averea pe ca- 
re o moştenise de la tatăl său, David, tributurile curtenilor săi 
nu puteau fi de ajuns pentru ceea ce avea de făcut el; avea 
deci un mijloc de a fabrica aur cît dorea. Această inepţie, con- 
troversată cu furie de teologi, mai era încă susținută în secolul 
al XVIII-lea de Tyssot de Patot, profesor de matematici. Este 
mai sigur să răminem la greci şi să notăm că lexicograful Sui- 
das definea cuvintul chemeia, chimie: „prepararea argintului şi 
aurului“. La început, alchimiştii greci au vrut numai să obţină 
imitații de aur şi argint sau perle false; retetele păstrate pe pa- 
pirusul din Leyda şi pe cel din Stockholm nu vorbesc decit de 
cimentare şi de colorarea metalelor; arată cum să faci ca arama 
sau cositorul să semene cu argintul luînd ca reactive alaun, 
oțet sau urină.3 Ei au preluat aceste tehnici de la bijutierii din 
Egipt şi de la pseudo-Democrit, adică de la Bolos din Mende, 
care, în secolul al II-lea a. Chr., scrisese, sub numele de De- 
mocrit, patru cărţi despre coloranţii care permiteau acest fel de 
lucrări. 

Primul alchimist demn de acest titlu, gnosticul Zosima Pa- 
nopolitanul, nu apare decit la sfirşitul secolului al III-lea al erei 
creştine. Printre fragmentele rămase de la el, găsim o descriere 
de aparate de distilare şi de sublimare, cum ar fi tribicos, alam- 
bic cu trei baloane, şi o Carte a Virtuţii, model al alegoriilor atit 
de dragi alchimiştilor ce au urmat: el povesteşte un vis în care 
toate mineralele sint identificate cu oameni, chrysanthropul 
(omul de aur), argyranthropul (omul de argint) etc. Desigur, al- 
chimia este o invenţie gnostică; şi dacă am avea cele douăzeci 
şi opt de cărţi pierdute ale lui Zosima, în locul acestor cîtorva 
fragmente impresionante, ne-am da seama fără îndoială că el a 
fost adevăratul întemeietor al alchimiei. Înainte, anticii se mul- 
ţumeau să facă aliaje care imitau metalele preţioase; Zosima a 
dezvoltat chrysopea, „arta sacră de a face aur“, urmărind un 
scop, în egală măsură mistic cît şi material. Contemporanii săi, 
Pelagios, Iamblichos au legat această artă, împreună cu el, de 
misterele templelor egiptene. Iar comentatorul lui din secolul al 


3. Les Alchimistes grecs, text stabilit şi tradus de Robert Halleux, 
Paris, Les Belles-Lettres, 1981. 

V-lea, Olympiodorus, îi cita printre „fâcătorii de aur“ pe filozofii 
presocratici cărora un text anonim i-a alăturat pe împăratul 
Heraclius, pe Cleopatra (soţia regelui Ptolomeu), pe marele preot 
Serapeum din Alexandria, pe Aristotel, pe Platon. Abia se năs- 
cuse alchimia că i se şi căutau origini îndepărtate şi garanţii 
ilustre: dar numele invocate dovedesc că ea era concepută ca 
o activitate regească, sacerdotală şi filozofică. 

Nu este prea sigur dacă alchimia chineză a fost anterioară 
alchimiei helenistice, deşi primul autor alchimic din China, 
Wei-Po-Yang a trăit un secol înaintea lui Zosima; cartea sa am- 
biguă, fără indicaţii tehnice, ar putea fi mai degrabă un comen- 
tariu simbolic pentru I-King. Va trebui să vină secolul al VI-lea 
pentru ca să putem vorbi de un mare alchimist chinez, Tao 
Hong-Jing, comparabil cu maestrul din Panopolis.4 Oricum, ta- 
oiştii, care au fost specialiştii alchimiei în China, au evoluat 
spre „alchimia interioară“ care avea mai multe exerciţii spiri- 
tuale decit exerciţii chimice. Grecii, arabii, şi occidentalii din 
Evul Mediu rămîn deci adevărații creatori ai alchimiei tradiţio- 
nale, acest complex ansamblu de noţiuni metafizice şi de pro- 
cedee de lucru. 

De la greci, alchimia a trecut la arabi, aşa cum a văzut şi 
Berthelot: „Originea grecească a chimiei arabe nu este îndoiel- 
nică; chiar substantivele alchimie şi alambic nu sînt altceva de- 
cît cuvinte greceşti cărora li s-a adăugat articolul arab.“5 Cel 
care a dat prima sinteză importantă a alchimiei a fost Geber 
(Djabir ibn Hayyân), care a trăit la sfîrşitul secolului al VIII-lea, 
în tratatul său tradus în latină, Summa perfectionis magisterii 
in sua natura. Aici el descrie deja experienţele pe care le vor 
face alchimiştii occidentali: sublimarea, volatilizarea, incerarea 
(înmuierea corpurilor tari), calcinarea, dizolvarea, coagularea 
(ceea ce însemna cristalizarea şi fixarea metalelor). 

Cele mai vechi mărturii despre alchimia din Occident datea- 
ză din secolul al XII-lea. În 1182, Robert din Chartres a tradus 
din arabă în latină Entretien du roi Calid et du philosophe Mo- 
rien, rapporté par l'esclave Galip de ce roi. Se spunea că Morian 
era un alchimist roman din secolul al XI-lea, care trăise ca er- 


4. Cf. Joseph Needham, Science and civilisation in China, vol. V., 
Cambridge University Press, 1976. Acest volum este consacrat în întregi- 
me alchimiei chineze, autorul situîndu-i epoca de înflorire între anii 400 
şi 800. El mai precizează că nu trebuie confundate aurifiction imitarea 
aurului, şi aurifaction, fabricarea aurului. 

5. Berthelot, op.cit. 

mit în munţii Siriei, înainte de a fi chemat în Egipt de câtre 
sultanul Calid care voia să-i afle secretul. Deoarece alchimia 
era importată de arabi, care-i citau pe greci, s-au făcut tot soiul 
de falsuri pentru a învâlui în exotism tratatele care o transmi- 
teau. Turba philosophorum (Gloata filozofilor) atribuită lui Aris- 
teus, punea pe seama lui Pitagora sau Democrit rostirea unor 
sentinţe despre alchimie. A fost inventat un alchimist grec din 
secolul al XI-lea, Artephios, căruia i s-a tradus aşa-zisa operă 
în latină sub titlul de Clavis majoris sapientiae, dar cînd ma- 
nuscrisul a fost tipărit, în 1612, Salmon a recunoscut: „Găsim 
în el pasaje latine care se află, cuvint cu cuvint, în versiunea 
latină a lui Geber şi trebuie că, în mod inevitabil, unul să-l fi 
copiat pe celălalt.“6 Or, cum se presupunea că Artephios a trăit 
după Geber, falsul se trăda de la sine. 

Pe acest fond nebulos se desprind primii alchimişti occiden- 
tali printre care se număra, în secolul al XIII-lea, călugărul 
franciscan Roger Bacon, datorită lucrărilor sale efectuate în la- 
boratorul din Oxford care i-au adus exilul şi închisoarea. Dar 
Speculum alchimiae, retipărit fără întrerupere sub numele său 
nu-i reflectă nici ideile nici metoda iar unul din cei mai buni 
biografi ai săi, arătind că era pasionat de astrologie şi de arit- 
mologie, că aproba teoriile alchimiştilor, a conchis, din lucrarea 
sa, Opus majus, că nu practicase vreodată alchimia.7 Autorii 
din secolul al XIV-lea sînt mai credibili, cum este Hortulain, 
care a trăit la Paris în timpul domniei lui Filip de Valois şi care 
a redactat în 1358 Practica alchimica în care arăta cum se pre- 
pară apa tare (acidul nitric) printre alte procedee care permi- 
teau realizarea Marii Opere. Jehan de Roquetaillade, zis Rupes- 
cissa, aparţinind ordinului Cordelierilor, de la mînăstirea din 
Aurillac, vizionar şi profet, care, din ordinul lui Inocenţiu al 
III-lea, a fost închis la Figeac şi a scris, în aceeaşi perioadă, 
Liber lucis (Cartea luminii) în care descrie cuptorul său alchimic 
şi Liber de consideratione quintessenciae, în care expune chin- 
tesenţa sa, o parte din aceasta putind să schimbe o sută de 
părţi de mercur în aur sau argint. 

Încă de la sfirşitul secolului al XIV-lea au început persecuţii- 
le împotriva alchimiştilor; în Franţa, regele Carol al V-lea a in- 
terzis, în 1380, cercetările alchimice pe toată întinderea rega- 


6. Salmon, Bibliothèque des philosophes chymiques, vol. II, Paris, 
Charles Angot, 1708. 

7. Emile Charles, Roger Bacon, sa vie, ses ouvrages, ses doctrines, 
Paris, Hachette, 1861. 

tului şi a însărcinat un corp special de soldaţi să urmărească 
şi să aresteze contravenienţii; alte edicte împotriva alchimiei au 
fost date de regele Angliei, în 1404, şi de Consiliul Veneţiei, în 
1418. Dar în 1436, Henric al VI-lea al Angliei, pentru a acoperi 
golurile din visteria ţării, a făcut apel la alchimişti în speranţa 
că-i vor fabrica aur; unora dintre ei le-a acordat chiar o pensie. 
În secolul al XV-lea apare Bernardo din Treviso, născut la Pa- 
dova în 1406, pe care alchimiştii l-au considerat o autoritate. 
A fost uneori confundat cu Bernard din Trier, căruia îi aparţin 
două manuscrise despre alchimie din 1366 şi 1385. Scrierile 
lui Bernardo din Treviso nu au fost tipărite decit spre sfirşitul 
Renaşterii; cea mai interesantă dintre ele, unde povesteşte cum 
s-a ruinat şi a suferit timp de douazeci de ani pentru a căuta 
piatra filozofală, este Très grand secret des philosophes (1567) 
care cuprinde şi părerile sale asupra inventatorilor acestei „arte 
preţioase“ şi asupra „principiilor şi rădăcinilor metalelor“. În 
sfîrşit, înflorirea alchimiei a avut loc în secolele al XVI-lea şi al 
XVII-lea, încurajată de suverani ca împărații Germaniei, Rudolf 
al II-lea şi Frederic al III-lea în vremea cărora s-au publicat cele 
mai frumoase texte. 

Specializindu-se în transmutările metalelor, alchimiştii stu- 
diau mijlocul de a schimba un metal într-altul. Aşa cum spunea 
Berthelot „în speranţele lor, cel puţin a priori, nu exista nimic 
himeric“. Ei plecau de la o teorie asupra metalelor care le îm- 
părţea în metale imperfecte, pentru că erau alterabile sau oxi- 
dabile (fierul, plumbul, cositorul, arama) şi metale perfecte, in- 
alterabile la foc, rezistente faţă de cei mai mulţi agenţi chimici 
(aurul, argintul). Toate aceste metale li se păreau alcătuite din 
două elemente, sulful şi mercurul, dar în proporţii variabile: 
aurul era format din mult mercur foarte pur şi din puţin sulf 
foarte pur; cositorul, din mult sulf prost fixat şi din puţin 
mercur impur etc. Deci, datorită logicii transformărilor molecu- 
lare, alchimiştii considerau că fac să treacă un metal imperfect 
la starea perfectă. Mai credeau şi că metalele sint masculine şi 
feminine, avînd o virtute seminală capabilă să procreeze. Aceas- 
tă credinţă nu era bazată pe închipuiri, ci pe experimente, în 
special pe disecţia aurului recomandată de Basil Valentin: „Ia 
aurul bun, fă-l bucăţi, şi dizolvă-l aşa cum îi învaţă natura pe 
iubitorii de ştiinţă, şi redu-l la primele sale principii aşa cum 
medicul are obiceiul să facă disecţia corpului omenesc pentru 
a-i cunoaşte părţile interioare şi vei găsi o săminţă care este 
începutul, mijlocul şi sfirşitul lucrării, din care este produs au- 

rul nostru şi femeia sa.“8 În aur există un spirit subtil şi o „sare 
şi balsam de astre“ care, atunci cînd se unesc, nu dau decit o 
licoare mercurială. 

Este surprinzător să-i vedem pe alchimişti atacați de Inchi- 
ziţie la fel cu vrăjitorii sau cu ereticii, căci în laboratoarele lor 
începeau întotdeauna prin a se ruga şi a-şi purifica sufletul 
înainte de lucru. Deviza pe care şi-au transmis-o din generaţie 
în generaţie era: Lege, lege, relege, ora, labora et invenies (Ci- 
teşie, citeşte, recileşte, roagă-te, lucrează şi vei gasi). Trebuie să 
mărturisim că nici un dascăl n-ar putea da un sfat mai nobil 
discipolilor sâi. Dar Biserica îi suspecta pe alchimişti de a avea 
pretenţia să-l egaleze pe Dumnezeu, nu numai creînd bogății 
în mari cantităţi, pregătind elixirul de viaţă lungă, dar şi com- 
parind fabricarea pietrei fllozofale cu crearea lui Adam din lut 
(îşi numeau uneori materia primă pamint adamic). Unii dintre 
ei, cei mai excentrici, se ocupau, de altfel, de palingenezie (arta 
de a face să renască o plantă din cenuşa ei) sau de posibilitatea 
de a crea un om miniatură, homunculus. 

Berthelot îi admira pe alchimişti pentru că nu erau magi- 
cieni care să recurgă la incantaţii, ci, dimpotrivă, cercetători 
care se încăpăţinau să stăpinească nişte cauze naturale, fără 
să aştepte miracolul. „Alchimia era o filozofie, adică o explicaţie 
raţionalistă a metamorfozelor materiei“, spune el cu bună drep- 
tate.9 Totuşi, în timpul Renaşterii au existat filozofi care au re- 
proşat alchimiştilor lipsa lor de legătură cu Cabala şi cu Înalta 
Magie, filozofi care au întemeiat voarhadumia. Această invenţie 
a fost atribuită englezului George Ripley, canonic de Bridlington 
(comitatul Yorkshire), care a descris, în 1471, în cartea sa, Liber 
duodecim portarum (Cartea celor douăsprezece porţi), cele două- 
sprezece etape ale Marii Opere. În realitate, cel care a lansat 
această tendinţă, în 1530, la Veneţia, a fost preotul venețian 
Johannes-Antonius Pantheus cu a sa Voarchadumia contra al- 
chimiam. El a explicat că termenul voarhadumie derivă din lim- 
bile caldeeană şi ebraică, venind de la voarch care înseamnă 
„aur“ şi de la mea a dumot care vrea să spună „din două lucruri 
roşii“ şi că aceasta trebuia să fie considerată o „ştiinţă cabalis- 
tică a metalelor“ sau o „artă liberală dotată cu virtutea ştiinţei 
oculte“. Voarhadumia avea în vedere atit transmutarea metale- 
lor, cît şi alchimia, dar cu implicaţii metafizice, căutînd în ope- 


8. Basile Valentin, Les Douze clefs de la philosophie, traducere fran- 
ceză, Paris, Pierre Moët, 1640. 
9. Berthelot, op.cit. 

rațiile care ridicau un metal oarecare la demnitatea de aur ra- 
țiunea de a fi a lucrurilor create, legile secrete ale materiei şi 
simbolul posibilităţilor de transcendenţă a sufletului şi a tru- 
pului. Voarhadumiştii nu i-au înlocuit pe alchimişti, iar cartea 
lui Pantheus a rămas fără un ecou imediat; totuşi, în secolul 
următor Rosa-Crucienii au realizat acea spiritualizare a alchi- 
miei cerută de Pantheus şi au anunţat chiar venirea unui Me- 
sia, Elie Artiste, care va salva lumea numai prin mijloace alchi- 
mice. 


Marea Opera şi piatra filozofala 


În 1645, William Salmon defineşte, în al său Dictionnaire her- 
metique, cuvîntul filozofie în acest fel: „Nume care se dă ştiinţei 
sau artei care ne învaţă să facem piatra filozofală.“10 Intr-a- 
devăr, alchimiştii se considerau filozofi prin excelenţă şi nu-şi 
spuneau niciodată altfel. Adevărata filozofie, atit cea practică 
cît şi cea speculativă, trebuia să aibă ca scop Marea Operă, 
adică pregătirea pietrei filozofale în cele trei stări ale ei (uneori 
prin Marea Operă se înţelegea piatra în cea de a treia stare a 
ei, completă şi definitivă) iar ca metodă Marea Artă. Dom Per- 
nety precizează: „Marea Operă se află pe primul loc între lucru- 
rile frumoase; natura fără artă nu o poate face iar arta fără 
natură ar începe s-o facă în zadar. Capodopera marchează pu- 
terea acestora; efectele ei sînt atit de minunate încît sănătatea 
pe care o dă şi o păstrează, perfecțiunea pe care o conferă tu- 
turor compuselor naturii şi marile bogății pe care le produce 
nu sînt cele mai mari minuni ale ei. Dacă purifică trupurile, 
luminează spiritele; dacă duce amestecurile la cel mai înalt grad 
de perfecţiune, ea ridică înţelegerea pină la cea mai înaltă cu- 
noaştere.“!l Filozofia ermetică, expresie folosită de adepţi, nu 
este deloc simbolul filozofiei oculte: ea este ansamblul de teorii 
privind alchimia, pusă sub patronajul lui Hermes Trismegis- 
tus.12 Alchimistului i se spune întotdeauna Filozof (sau Artist) 
iar elevii sau ajutorii lui sint numiţi copiii ştiinţei. 


10. William Salmon, Dictionnaire hermetique, Paris, Laurent d'Houry, 
1645. 

11. Dom Antoine-Joseph Pernety, Dictionnaire mytho-hermetique, Pa- 
ris Bauche, 1758. 

12. Astfel, lucrarea Histoire de la philosophie hermetique în trei volu- 
me (1742) a abatelui Lenglet-Dufresnoy este pur şi simplu o compilaţie 
despre alchimie. Nu vom găsi în ea nimic despre filozofia ocultă propriu- 
zisă. 


ALCHIMIA TRIUMFĂTOARE 161 


Să intrăm împreună într-un laborator unde lucrează un fi- 
lozof, singur sau în tovărăşia unui copil al ştiinţei. Vedem mai 
întîi trei ustensile esenţiale: athanor (sau cuptor special cu foc 
veşnic), oul filozofic şi strachina. „Cuvîntul athanor este luat 
din arabă şi înseamnă un cilindru în care se pun cărbuni ca 
să întreţină un foc-continuu într-un cuptor alăturat; el vine şi 
de la cuvîntul grecesc athanatos, nemuritor.“15 La începutul se- 
colului al XVII-lea, preşedintele d'Espagnet a dat modelul unui 
athanor: „Cuptorul se face din cărămidă arsă sau dintr-un pă- 
mint gras cum e argila, sfărimată bine şi amestecată cu balegă 
de cal şi păr de cal ca să nu se spargă sau să se crape din 
pricina căldurii îndelungate.“14 În 1636, Christophe Reibhand 
descrie în Filum Ariadnes (Firul Ariadnei) toate instrumentele 
dintr-un laborator de alchimie, ilustrînd totul cu schiţe înce- 
pînd cu strachina plină cu cenuşă din lemn de stejar (şi nu de 
altă esenţă) în care se pune oul filozofic, recipient ovoidal care 
conţine compoziţia pregătită pentru coacere: „Acest recipient 
trebuie să fie din sticlă tare sau dublă şi capabil să reziste la 
foc aşa cum e sticla de Lorena, căci un ou din orice altă materie 
nu ar fi tot atit de potrivit; deoarece sticla este un corp trans- 
parent şi permite artistului să vadă prin ferăstruicile făcute spe- 
cial în cuptor culorile care vor apărea şi schimbările care vor 
avea loc.“15 Oul are un gît îngust prin care va fi umplut înainte 
de a fi pecetluit cu pecetea lui Hermes, fiind apoi astupat etanş 
cu sticlă topită. 

Celelalte instrumente ale acestui laborator sînt o lampă cu 
ulei, un cîrlig „pentru a da jos funinginea pe care fumul lămpii 
o face să urce“, două cîntare cu greutăţile lor, unul servind la 
cîntărirea materiei filozofale, avind greutăţi pînă la şapte livre, 
celălalt pentru a cîntări cantităţi de numai cîteva uncii de di- 
zolvant. Mai descoperim aici şi vase de sticlă sau de pămint cu 
gitul strîmt şi curbat, retorte, aludele şi pelicani şi vasele despre 
care vorbeşte Glauber în tratatul său Des Fourneaux philosophi- 
ques. El recomandă recipiente sublimatorii „făcute din pămînt 
de olar, date bine cu plumb pe dinăuntru“ şi recipiente din sti- 
clă şlefuită cu şmirghel; e mai bine să ai vase mari căci, dacă 


13. Salmon, op.cit. 

14. Jean d'Espagnet, L'Oeuvre secret de la philosophie d'Hermes, Pa- 
ris, Editions Retz, 1977. 

sint mici, ai nevoie de mai multe.16 Printre ingredientele alchi- 
mistului se află luts, unsori pe bază de albuş sau de amidon, 
cu care unge recipientele de påmint sau sticlă înainte de a le 
expune unui foc puternic sau cu care le repară crăpăturile. 
Punctul de plecare al Marii Opere este fabricarea materiei 
prime sau compost care va fi pusă în oul filozofic. Este vorba 
de a face „o materie elementară, care să conţină în ea cele patru 
elemente şi care să fie săminţa metalelor.“!7 Este ceea ce se 
desemna cu numele de azoth, dar şi cu alte mai bine de două 
sute de nume metaforice: albul negrului, arbore metalic, bine 
comunicativ, cadmie, apă viscoasa, cer mijlociu, inima lui Saturn, 
piatră ne-piatră, spermă a tot, cap de corb, vizitarea ocultului, 
melancolie etc. Dom Pernety spunea: „Toţi cei care au scris des- 
pre această artă s-au străduit să ascundă adevăratul nume al 
acestei materii, căci, dacă ar fi cunoscută, s-ar descoperi cheia 
principală a chimiei... Ea este un al cincilea element, o chinte- 
senţă, începutul şi sfirşitul, materia la tot.“ł8 Aşa cum pentru 
a face piine nu luăm nici boabe nici tăriţă, ci făină, tot aşa 
pentru materia primă trebuie să luăm sămiînţă de minerale: „Ea 
este aceeaşi materie de care se slujeşte Natura pentru a face 
metalele din mine; dar nu trebuie să ne imaginăm că este vorba 
chiar de aceste metale sau că materia provine din ele; căci toţi 
filozofii recomandă să lăsăm extremele şi să luăm mijlocul.“19 
Mercurul filozofilor, element feminin, şi sulful onctuos, ele- 
ment masculin, sînt cele două constituente principale ale ma- 
teriei prime. Mercurul filozofilor nu este argintul-viu, alchimiştii 
distingînd două feluri de mercur, mercurul obişnuit şi mercurul 
principiu. Mercurul obişnuit era un metal adevărat, mort după 
extragere, semânind cu un fluid, existind şi sub formă de cina- 
bru, de arsenic şi de sulfură de arsenic; mercurul principiu era 
mama veşnic vie a metalelor, matricea unde se nasc ele, şi aces- 
ta era mercurul pe care se străduie Artistul să-l folosească. La 
fel, sulful onctuos nu era sulful combustibil din care se făcea 
praful de puşcă ci un sulf incombustibil, comparat cu „sperma 
metalelor“ pentru că le zămisleşte împreună cu mercurul prin- 
cipiu. Mercurul filozofilor, dizolvant compus, capabil să dizolve 
aurul şi argintul obişnuit, se prezintă ca o licoare alburie (mai 


16. Rudolph Glauber, La Description des nouveaux fourneaux philo- 
sophiques, traducere de domnul Du Teil, Paris, Thomas Jolly, 1651. 

17. Dom Pemety, op. cit. 

19. Ibid. 

era numit şi lapte de fecioară, spuma lunii, baia regelui, men- 
stra) sau ca un produs fluid, apa seacă, analog cu mercurul 
obişnuit. Prepararea lui era cea mai mare dificultate a Marii 
Opere, deşi Salmon afirma: „Ciîţiva curioşi au ajuns să se con- 
vingă că e nevoie de optsprezece luni bune pentru a-l pregâti 
şi a-l face; dar ca să le deschid ochii îi anunţ că poate fi perfect 
făcut în mai puţin de două luni.“20 

Pentru a continua materia primă, alchimiştii s-au dedat la 
experienţe fantastice; au scrutai universul fizic cu metode ce 
nu mai fuseseră vreodată utilizate. Fiecare operaţie era numită 
de ei magister: existau magisterul prajurilor (prefacerea unui 
corp în praf), magisterul consistenței (a îngroşa sau a coagula), 
magisterul greutăţii (a mări greutatea naturală a unui corp fără 
a-i mări volumul), magisterul de calitate (a înlătura o calitate 
rea dintr-un amestec, a face dintr-o otravă un balsam), magis- 
terul principiilor ( a descompune un corp pentru a-i analiza prin- 
cipiile) etc. Mercurul filozofilor, l-au căutat în arsenic, antimo- 
niu, salpetru, vitriol şi chiar în excreţiile corpului omenesc, cum 
ar fi urina. Isaac Olandezul, alchimist din secolul al XV-lea, a 
arătat în Tractatus de urina, cum să distilezi urina, să-i calci- 
nezi reziduul timp de trei ore, să o refaci cu apă, s-o evaporezi 
în parte, s-o laşi să se răcească ca să obţii o sare care, purifi- 
cată prin cristalizări repetate, va deveni „sarea de urină“ (sare 
de fosfat) care va folosi timp de două secole în chimie şi în me- 
dicină. Alchimiştii au mai încercat să capteze mercurul universal 
al naturii („spiritul răspîndit în tot Universul pentru a-l însu- 
fleţi“2!) făcînd experienţe pe rouă, dar numai roua de martie, 
numită smaraldul filozofilor, care este feminină, şi rouă de sep- 
tembrie, care este masculină. 

Marea Operă nu constă în fabricarea aurului, cum se crede 
îndeobşte, ci în fabricarea pietrei pulverulente care va transfor- 
ma metalele imperfecte în aur. Această piatră este un medica- 
ment absolut care-ţi asigură sănătate şi viaţă lungă dacă înghiţi 
cîte puţin, de două ori pe an, într-un amestec cu o pastă spe- 
cială şi, în acelaşi timp, şi un medicament ale celor trei regnuri; 
iată de ce autorii vorbesc de piatra animală sau de piatra vege- 
tala, ceea ce nu înseamnă că ea are părţi animale sau vegetale, 
ci că purifică atit corpurile animale cît şi cele vegetale. În prima 
ei stare, este compactă apoi, în celelalte două stări, devine elixir, 
adică praf (căci elixir, ca şi alcool, desemna altădată un produs 
uscat şi nu o licoare). Aşa cum a remarcat Limojon de Saint- 

Didier: „Termenul piatră este considerat în mai multe sensuri 
diferite şi în special în raport cu cele trei stări ale Operei: ceea 
ce-l face pe Geber să spună că există trei pietre, care sînt cele 
trei medicamente, conform cu cele trei grade de perfecţiune ale 
Operei. Aşa încît piatra din primul ordin este materia filozofilor, 
perfect purificată şi redusă la pură substanţă mercurială; piatra 
din al doilea ordin este aceeaşi materie coaptă, digerată şi fixată 
în sulf incombustibil; piatra din cel de-al treilea ordin este ace- 
eaşi, fermentată, multiplicată şi împinsă la ultima perfecţiune 
a tincturii fixe, permanente şi colorante.“22 Se făcea o deosebire 
între piatra filozofilor, „stare a primei ei pregătiri, în care este 
cu adevăratr piatră pentru că este solidă, dură, casantă, cu 
greutate, friabilă“ şi piatra filozofală „ajunsă la perfecțiunea de 
remediu de al treilea ordin, transmutind toate metalele imper- 
fecte în Soare sau în Lună pure, după natura fermentului care 
i-a fost adăugat.“23 

După adagiul îilozofilor, opera pietrei este un joc de copil şi 
o lucrare de femeie. Acest adagiu poate fi interpretat în mai mul- 
te feluri, dar mai ales după cum urmează: munca trebuie să 
evolueze ca gestaţia unei femei însărcinate pînă la naştere. 
Marea Operă se împlineşte în trei etape: sublimarea (adică ex- 
tragerea mercurului şi putrefacţia), dealbaţia (fixarea spiritelor 
materiei în culoarea albă) şi rubificaţia. Ceea ce alchimiştii sim- 
bolizează. prin următoarea emblemă: puiul de găină cu cap roşu, 
pene albe şi picioare negre, indicînd cele trei culori pe care le 
va lua, succesiv, compostul. Mai întîi negrul, apoi albul, în siir- 
şit roşul, dar cu nuanţe intermediare, care arată că se va ajun- 
ge la alb, „o oarecare roşeaţă, culoarea lămiii şi o culoare verde, 
culoare care este semnul de început al însufleţirii pietrei; după 
această înverzire se vede o altă roşeaţă, iar apoi adevărata al- 
beaţă în care este ascunsă adevărata roşeaţă.“24 

Filozofii mai spun: azothul şi focul îi sînt de ajuns Artistului. 
Materia primă sau azoth, numită „începutul şi sfirşitul lucrării“, 
are tot ceea ce îi este necesar, cu excepţia focului sau agentul 
exterior pe care Arta îl furnizează Naturii. Marea Operă depinde 
de trei focuri: focul natural, focul împotriva naturii şi focul nena- 
tural. Prin foc natural se înţelege „cel care este intern şi născut 
în lucruri“, temperatura proprie unui corp sau, uneori, lumina 

soarelui; prin foc împotriva naturii, „apele tari compuse din spi- 
rite corozive“; prin foc nenatural, diferitele mijloace artificiale 
pentru a obţine cele patru trepte de căldură a magisterelor. În- 
tr-adevăr acest foc nenatural trebuie să fie continuu, dar inegal, 
cînd blind, cînd puternic iar alchimistul este singurul care cu- 
noaşte focul secret de generare adică gradul cerut la un anumit 
moment. Primul grad, călduţ, este dat de focul de bâlegar („adi- 
că atunci cînd se îngroapă vasul în care se află materia în băle- 
gar cald de cal“), de focul aburos (sau aburii unei ape încălzite); 
al doilea grad este baia de cenuşă, mai fierbinte decit baia de 
apă călduţă sau de abur; al treilea, este baia de pilitură de fier, 
pe care nu o poţi suporta fără să te arzi; al patrulea grad este 
focul algir („cel mai puternic care se poate avea“) cerut de cal- 
cinări şi fuziuni de materii dure. La acest stadiu se foloseşte 
focul de roată („cînd se îngroapă vasul în cărbuni, în aşa fel 
încît să fie înconjurat deasupra, dedesubt şi lateral“), focul de 
reverberațtie („cînd flacăra circulă şi revine deasupra materiei de 
sus în jos, aşa cum face flacăra într-un cuptor sau sub un 
castron pus deasupra“25). 

Apele alchimiştilor nu sînt mai puţin numeroase decît focu- 
rile lor, de la apa de creier („uleiul de tartru fără puteri“), apa 
de crin (apa de sulfură de arsenic), apa microcosmosurilor (spirit 
de salpetru) pînă la apa celor doi fraţi scoasă din soră (sare de 
amoniac obţinută din urină după formula lui Geber). Studiin- 
du-i pe alchimişti, rămînem stupefiaţi de spiritul inventiv şi de 
ordinea pe care le relevă toate procedeele lor. Ei spuneau totuşi 
că realizarea Marei Opere e mult mai uşoară decît se credea, 
dacă posedai secretul de a dizolva materia necesară. Limojon 
de Saint-Didier declară: „Materia nu are nevoie decit să fie di- 
zolvată şi coagulată; mixtura, conjuncţia, fixarea, coagularea şi 
alte operaţii asemănătoare se fac aproape de la sine: dar dizol- 
varea este marele secret al artei.“26 Inaintea lui, Salmon spu- 
sese: „dizolvarea, dezagregarea şi descompunerea sînt acelaşi 
lucru cu subitilizarea. Mijlocul de a o face conform Artei, aceasta 
este marele mister pe care Filozofii nu-l dezvăluie nici măcar 
copiilor lor dacă nu-i consideră capabili de aşa ceva.“27 Dar mai 
înainte trebuie să fi terminat sublimarea: „Sublimarea materiei 
o purifică de părţile ei grosolane şi învechite şi o predispune la 
dizolvare. “28 

La capătul unei luni filozofice (patruzeci de zile) compostul 
trebuie să ajungă la culoarea neagră a putrefacţiei: „Dacă ea 
nu apare cel mai tirziu după patruzeci şi două de zile de tra- 
valiu, este sigur că lucrarea voastră nu valorează nimic.“29 Nu-i 
mai rămîne alchimistului decît să ia totul de la început. Dar 
cînd a reuşit această operaţie, materia de un negru foarte negru 
este numită rebis şi este reprezentată ca fiind Hermafroditul, 
deoarece elementul său bărbătesc şi elementul său femeiesc 
sint unite pe vecie. Limojon de Saint-Didier face ca piatra filo- 
zofală să vorbească: „Doar eu posed o sămînță masculină şi 
feminină şi sînt (în acelaşi timp) un tot (pe de-a întregul) omo- 
gen, aşa că mi se spune Hermafrodit. Richard face dovada exis- 
tenţei mele spunînd că prima materie a pietrei noastre se nu- 
meşte rebis (de două ori lucru), adică un lucru care a căpătat 
o dublă proprietate ocultă.“30 

După ce a trecut la negrul foarte negru, compostul a ajuns 
la stadiul de piatră citrină care, transformată în praf, devine 
elixirul perfect la alb, capabil să transforme plumbul în argint 
şi să vindece toate bolile femeilor: „El este şi remediu, ca roşul, 
pe toate vegetalele, mineralele şi metalele şi chiar pe pietrele 
preţioase: căci face perle mai frumoase decit cele naturale; din 
sticlă şi din cristal face diamante iar din mercur face o sub- 
stanţă maleabilă. El este adevăratul ulei de talc atît de secret, 
care pătrunde încet.“3! Încă un efort şi Artistul ajunge la piatra 
filozofală din care face elixirul perfect la roşu: „Este lucrarea per- 
fectă a pietrei pe care Hermes o numeşte puterea oricărei forţe. 
Arabii au numit-o elixir, care vrea să spună ferment sau drojdie 
pentru a dospi coca, a o uni, a o lega şi a o înmulţi.“32 Elixirul 
la roşu, sau aur potabil „serveşte la vindecarea şi curățirea tru- 
purilor bolnave şi la perfecţionarea tuturor metalelor imperfec- 
te... pune capăt cu uşurinţă bolilor celor mai grele.“33 Este su- 
ficient să înghiţi un grăunte de elixir cu vin alb. 

Este bine să înmulţeşti piatra obţinută, adică să produci ati- 
ta cantitate cîtă vei avea nevoie: „La fiecare înmulţire, piatra îşi 
sporeşte de zece ori virtuțile; iată în ce constă adevărata ei în- 
mulţire.“34 Ea se face cu mercurul hermetic crud şi cu elixirul 

perfect: „Este bine să iei munca de la început ca şi cînd n-ai 
făcut nimic; şi toate operaţiile se succed una după alta aşa cum 
s-a văzut din prima lucrare, numai că nu mai durează atita 
timp; iar la fiecare înmulţire repetată timpul va fi tot mai scurt 
iar materia va spori mereu în cantitate şi calitate.“35 

A sosit momentul suprem: alchimistul, dotat cu elixirul la 
alb sau la roşu, va executa proiecția, adică va încorpora acest 
praf într-un metal în fuziune: „Proiecţia care se face pe metalele 
moi, cum e plumbul şi cositorul, este cea mai excelentă moda- 
litate, cea mai promptă şi cea mai comodă.“36 Se pune plumbul 
sau cositorul la topit într-un creuzet, se amestecă în el un virf 
de praf de proiecţie, se lasă să se răcească: separarea impu- 
rităţilor se face atit de bine încît ele pot fi uşor înlăturate, restul 
bucății de plumb sau de cositor transformindu-se într-un lin- 
gou de aur. Numai în cazul mercurului nu avem reziduuri, totul 
prefăcîndu-se în aur după un sfert de oră, cum spune Dom 
Pernety: „Pentru a face proiecția pe mercur, este suficient să-l 
încălzeşti uşor; se proiectează praful înainte ca el să înceapă 
să fumege.“37 

Au reuşit oare alchimiştii să transforme un metal oarecare 
în aur, cu ajutorul prafului lor de proiecţie, aşa cum pretin- 
deau? Nu riscăm prea mult dacă răspundem categoric nu, la 
fel cu Marcellin Berthelot care spunea că el şi colegii lui, avind 
la dispoziţie laboratoare mult mai bine echipate decit cele din 
Renaştere şi cunoştiinţe noi, nu reuşeau să ajungă la această 
transmutaţie: „Niciodată un om de laborator din zilele noastre 
n-a văzut cositorul, arama sau plumbul schimbindu-se în ar- 
gint sau în aur sub acţiunea focului activat de amestecurile 
cele mai diferite, aşa cum Gerber şi Zosima îşi imaginau că pot 
reuşi.“38 Cînd chimiştii Miethe, Stammreich şi Nagaoka au cre- 
zut, în 1924, că au realizat Marea Operă găsind urme de aur 
de ordinul zece la un milion în metalul lămpilor cu vapori de 
mercur, chimiştii din lumea întreagă le-au reluat experienţele, 
cu rezultate negative.“39 Dar, printr-un puternic proces de 
autosugestie, unii alchimişti au crezut sincer că au găsit piatra 
filozofală; alţii, dindu-şi seama de greşeala lor, au reînceput cu 

perseverenţă experienţele, convinşi că data viitoare vor reuşi şi 
că rivali mai experimentați o şi aveau; în sfirşit, alţii s-au folosit 
de alchimie pentru a-şi face loc pe lîngă potentaţii pasionaţi de 
acest lucru şi au făcut, de faţă cu martori, transmutaţii ce nu 
erau altceva decit nişte scamatorii. 

Şmecheriile lor au fost dezvăluite de Otto Tackenius în Hip- 
pocrates chemicus (1666), Nicolas Lemery în al său Cours de 
Chimie (1675) şi Geoffroy cel Bătrin într-un raport înaintat Aca- 
demiei de Ştiinţe din Paris în 1722. S-a înţeles de atunci de ce 
istorici serioşi vorbiseră înainte despre alchimişti care executau 
cu succes o proiecţie în faţa publicului. Mijloacele erau pe cit 
de diferite, pe atit de ingenioase: ba experimentatorul folosea 
un creuzet în care o foiţă de aur era acoperită de un amestec 
care simula perfect fundul creuzetului; ba albea aurul cu ar- 
gint-viu zicînd că este o bucată de cositor pe care avea să-l 
transforme în aur; ba punea în plumb sfărimături de aur sau 
de argint. Alteori, amesteca în metalul topit cu un beţişor de 
lemn al cărui capăt, scobit şi astupat apoi dibaci cu rumeguş, 
conţinea pilitură de aur care se depunea în creuzet. 

Şi totuşi, în ciuda impostorilor, independent de reuşită sau 
de eşec, nu putem considera alchimia drept o himeră urmată 
de visători ridicoli pe care ar trebui s-o lăsăm la marginea isto- 
riei ştiinţelor. Căci aceşti oameni, lucrind la cele două elixiruri 
ale lor, la alb şi la roşu, au făcut descoperiri ştiinţifice de care 
beneficiem şi astăzi: ei sînt cei care au găsit apa regală, sulfura 
de arsenic, boraxul, amoniacul, bismutul, antimonjul metalic, 
sulfura naturală de arsenic, sublimatul coroziv, cupelaţia ar- 
gintului şi a aurului (adică purificarea lor cu ajutorul plumbu- 
lui). Littre a notat că anumite cuvinte ca amalgam şi cosmetică 
provin din alchimie. Louis Figuier, care a criticat-o cu obiecti- 
vitate, a semnalat tot ce datorăm adepților ei, de la Isaac Olan- 
dezul, creatorul pietrelor preţioase artificiale, şi pină la „al- 
chimistul Brandt, care a descoperit fosforul, în timp ce căuta 
piatra filozofală, într-un produs al corpului omenesc; Alexandre 
Sethon şi Michaël Sendivogius, elevul lui, care, continuind să 
se intereseze de alchimie, s-au consacrat studiului procedeelor 
chimice aplicabile în industrie, perfecţionind vopsitul ţesăturilor 
şi prepararea culorilor minerale şi vegetale; în sfîrşit, Bâtticher, 
care, închis într-o fortăreață din Saxonia ca alchimist răzvrătit, 
a descoperit secretul fabricării porţelanului.“40 Chimia nu s-ar 
fi dezvoltat niciodată fără aceşti savanţi nutrind o ambiţie su- 

praomenească. Ştiinţa însufleţită de un vis măreț este de două 
ori ştiinţă. 


Alchimişti făra voie 


Adevărata istorie a alchimiei dispare dincolo de o legendă făcută 
din anecdote inventate şi din lucrări apocrife; faptele ei auten- 
tice sînt deformate de falsificări pe care trebuie să le distingem 
cu grijă. Această legendă este perpetuată atit cu bună ştiinţă 
chiar de către alchimişti care voiau să-şi propage arta susţinind 
că a fost practicată de personaje ilustre, cît şi involuntar de 
către oameni din popor care atribuiau bogăţia unui om nu 
muncii şi îndemiînării lui, ci faptului că avea piatra filozofală. 
Dacă un om al Bisericii se preocupa de chimie, imediat se pre- 
supunea că avea de gînd să se apuce de cercetări interzise de 
Biserică; astfel, s-au pus în seama lui Raymundus Lullus tra- 
tate de alchimie care nu sînt ale lui, tot aşa cum De Alchimia 
nu-i aparţine lui Albert cel Mare. Adesea acuzaţi de a îi falsifi- 
catori de bani, alchimiştii s-au dezvinovăţit lăsînd să se creadă 
că însuşi Lullus fabricase în 1312 în Turnul Londrei monezi de 
aur numite nobili cu trandafir pentru Eduard al II-lea (monezi 
care, de altfel, nu au fost bătute decit după urcarea pe tron a 
lui Eduard al II-lea, în 1461). Dar biografii lui Raymundus Lul- 
lus au stabilit între timp că el n-a poposit niciodată în Anglia 
şi că la data cînd legenda alchimică îl situează la Londra, el se 
găsea la conciliul de la Vienne (regiunea Dauphiné). Inventivi- 
tatea alchimiştilor, pentru a scăpa de persecuția religioasă sau 
ştiinţifică, consta în a invoca numele vreunui rege sau episcop 
căruia îi atribuiau o lucrare alchimică imaginară. Au afirmat că 
papa loan al XII-lea, care a dat, în 1317, bula Spondet pariter 
prin care îi declara ticăloşi şi pasibili de amendă pe laicii care 
se dedau la alchimie destituindu-i pe clericii aflaţi în aceeaşi 
situaţie, era el însuşi alchimist şi-şi transformase palatul de la 


41. Această legendă răspîndită de Charles de Bouelles în 1511, s-a 
sprijinit pe documente create special, cum e Testament de John Cremer, 
abate de Westminster, publicat la Frankfurt în 1677, în Musaeum herme- 
ticum şi scrisorile lui Lullus către Robert I, regele Scoției, reproduse în 
Bibliotheca chemica curiosa de Jean-Jacques Manget (Köln, 1702), medic 
al Electorului de Brandeburg, Cartea lui Manget, cuprinzind două in-folio 
cu gravuri importante (printre care seria de imagini din Mutus liber) este 
un monument în onoarea alchimiei. unde sînt introduse asemenea falsuri 
pentru a da despre ea o idee măreaţă. 

Avignon în laborator pentru a produce aur; iar în 1557 a fost 
publicată Ars transformatoria, pretinzindu-se că el ar fi fost au- 
torul. 

Cea mai mare parte a acestor apocrife au fost compuse în 
secolul al XVI-lea, uneori atit de abil încît chiar şi astăzi istoricii 
se lasă înşelaţi. S-a mers pînă acolo încît Maria, sora lui Moise, 
numită profetesa în capitolul 15 din Ieşirea, a fost transformată 
în învăţătoare a Marii Opere. Lucrarea Dialogue de Marie la pro- 
phetesse et d'Aaron sur le magistere d'Hermes a apărut de două 
ori în latină, în Theatrum chemicum şi în Ars aurifera, cu va- 
riante. De exemplu, prima versiune are adagiul: Ars non com- 
plebitur praeter in anno (Opera nu poate fi perfectă decît într-un 
an), a doua: Ars non complebitur praeter quam in aura (Arta nu 
se poate desăvirşi decît în aur). Între timp, falsificatorul aderase 
la principiul lui Bernardo din Treviso care decreta că pentru a 
găsi aur era nevoie de aur. Salmon, care a tradus în franceză 
acest Dialogue al Mariei, a avut îndoieli că ea ar fi profetesa 
care se laudă în Numeri (capitolul 12) că Dumnezeu i-a vorbit 
la fel ca lui Moise, dar a văzut totuşi în ea o femeie la care se 
refereau alchimiştii arabi: „Poate că această Marie este cea pe 
care Bernard din Treviso o numeşte Madora şi căreia i-a spus 
că Satum i-a învăţat ştiinţa.“42 Maria profetesa a fost atit de 
mult cinstită de alchimişti încît ei au numit bain-marie (termen 
foarte folosit) modul lor de a fierbe care consta în a pune vasul 
cu substanţa ce urmează a fi distilată într-un ceaun cu apă 
caldă, operaţiune pe care o calificau înainte drept bain marin 
„pentru că vasul pus înăuntru e cufundat ca într-o mare“. 

Cel mai popular erou al legendei alchimiei a fost Nicolas Fia- 
mel, născut spre mijlocul secolului al XIV-lea. Averea acestui 
burghez parizian, scriitor şi librar-jurat, care a trăit în timpul 
domniei lui Carol al VI-lea a lăsat să se creadă că găsise piatra 
filozofală. După presupusa lui autobiografie, Nicolas Flamel, că- 
sătorit cu o cumătră pe nume Pernelle, după ce cumpărase o 
carte de la Abraham Evreul, cu coperţi de aramă, cu „de trei 
ori şapte file“ de scoarță gravate cu ilustraţii, disperat că nu 
înţelegea nimic din acele imagini, a adresat o „rugăciune lui 
Dumnezeu şi Domnului sfint Jacques de Gallice pentru a cere 
interpretarea acelora“. La întoarcerea dintr-un pelerinaj la Com- 
postelle, el a întilnit un medic „foarte savant în ştiinţe sublime“, 
Canches, care i-a explicat totul înainte de a muri. Flamel a re- 
uşit la 17 ianuarie 1382 să transforme o jumătate de livră de 


42. Salmon,Bibliotheque des philosophes chymiques, op. cit., vol. II. 

mercur în argint pur iar la 25 aprilie, în acelaşi an, să trans- 
mute mercurul în aur.43 Şi-a ameliorat tehnica de proiecție; 
„Am desăvirşit-o de trei ori cu ajutorul lui Pernelle care o cu- 
noştea la fel de bine ca mine“, spunea el. Flamel, devenit imens 
de bogat, a pus să se construiască trei capele şi patrusprezece 
spitale (deşi nu există nici o dovadă) fără să mai vorbim de cele 
două arcade de la osuarul Inocenţilor (ceea ce este adevărat); 
alchimiştii au crezut că sculpturile acestuia îi revelau secretul 
din pricina devizei: Je voy merveille dont moult je m'esbahis. Se 
putea vedea un balaur înaripat luptind cu un balaur fără aripi, 
o reprezentare a uciderii pruncilor, ordonată de Irod, şi figuri 
de sfinţi care înconjurau figurile lui Flamel şi soţiei sale. Her- 
metiştii au tras concluzia că balaurul înaripat este mercurul iar 
balaurul fără aripi este sulful. Regele Irod a pus să se ucidă 
copiii al câror singe este strîns de soldaţi are o semnificaţie as- 
cunsă: „Acest rege este Artistul; soldații şi săbiile lor sînt focu- 
rile pe care trebuie să le foloseşti pentru a extrage umiditatea 
mercurială şi metalică: iar cei care adună singele sint recipien- 
tele. “44 

Această biografie a fost „demistificată“ de abatele Villain, du- 
pă documente de arhivă, în Vie de Nicolas Flamel (1784) ceea 
ce i-a atras o polemică cu Dom Pernety. Din această lucrare 
reiese că Flamel s-a îmbogăţit mai ales prin întocmirea de do- 
sare juridice, vînzarea de cărţi, cu spirit de economie, şi din 
investiţii imobiliare. S-a căsătorit cu o femeie în vîrstă, Pernelle, 
văduvă de două ori, care i-a adus avere; cuplul n-a avut copii 
şi a trăit modest, mîncînd din străchini de pămînt. Pernelle, 
care a murit la 11 septembrie 1397, a întrecut măsura grijii 
casnice: „Această femeie prevăzătoare a fixat prin testament 
cheltuiala pentru luminatul bisericii cu ocazia înmormiîntării şi 
poruncise să se folosească treizeci şi două de livre de ceară. Un 
alt articol stabileşte preţul mesei din ziua înmormiîntării ...la ca- 
re trebuie să se cheltuiască patru livre (franci vechi) şi şaispre- 


43. Se presupune că Flamel a făcut această transmutaţie doi ani du- 
pă edictul lui Carol al V-lea împotriva alchimiştilor, rămas în vigoare sub 
Carol al VI-lea şi din cauza căruia Jean Barillon a fost condamnat, la 3 
august 1380, pentru că se găsiseră la el un cuptor şi nişte alambicuri. 
Mai mult, în 1382, la Paris au avut loc mari răzmeriţe în timpul cărora 
încasatorii fiscului şi răsculații au vizitat rind pe rînd casele bogătaşilor; 
Jean des Mares şi alţi doisprezece notabili au fost decapitaţi. Este greu să 
admitem că într-o astfel de perioadă Flamel, om cunoscut, să fi putut 
avea un laborator de alchimie fără să fi fost de îndată hărțuit. 

44. Salmon, Dictionnaire hermétique, op. cit. 

zece soli bătuţi la Paris.“ Mormintul ei, la intrarea în osuarul 
Inocenţilor, era împodobit cu portretul celui pe care ea îl numea 
„Nicolas, dragul şi bunul ei partener şi soţ“. 

Rămas văduv, Flamel şi-a dublat ciîştigurile, care proveneau 
din chiriile caselor din strada Saint-Martin şi strada de Mont- 
morency. Pasiunea lui pentru case îmbinată cu dorinţa de a 
face caz de milostenia sa, l-a făcut să finanţeze construcţia ca- 
pelei spitalului Saint-Gervais (demolată mai tirziu). A mai avut, 
lingă poarta Saint-Martin, „case de milostenie“ unde cei săraci 
erau găzduiţi gratis şi, mai ales, un azil supranumit le grand 
Pignon: inscripţia de deasupra intrării obliga pe oricine locuia 
acolo să spună zilnic două rugăciuni, „Tatăl nostru“ şi „Ave Ma- 
ria“. Ultimii trei ani ai vieţii i-au fost absorbiți de un proces 
împotriva unui debitor insolvabil, Robin Violette, care-i datora 
cinci soli bătuți la Paris pentru o rentă ipotecată pe casa lui. 
Mort la Paris în 1418, Nicolas Flamel a fost îngropat la biserica 
Saint-Jaques de la Boucherie, al cărui portal fusese construit 
prin grija lui şi unde-şi cumpărase dreptul de a avea un mor- 
mint pentru suma de patrusprezece franci. 

Alchimist sau nu, Nicolas Flamel a fost un om remarcabil, 
evident iniţiat în simbolismul numerelor şi al culorilor. Nu din 
întîmplare a fost ales reprezentant al filozofiei ermetice. Abatele 
Villain admite: „Profesia lui de scriitor-librar a făcut probabil 
să-i treacă prin miini mai multe manuscrise ale marii Arte.“ 
Testamentul său oficial era atit de neobişnuit încît cei patru 
legatari principali, încurcaţi, şi-au trecut unii altora însărcina- 
rea executării lui. De exemplu, a cerut ca, o dată pe lună, timp 
de cincizeci şi două de luni (din aprilie 1427 pînă în iulie 1431 
inclusiv), un grup de treisprezece orbi să se ducă de la spitalul 
Quinze-Vingt pînă la biserica Saint-Jacques pentru a se ruga 
la mormîntul lui iar apoi să li se dea fiecăruia doisprezece 
bănuţi ca recompensă. 

Fireşte, s-au făcut tot soiul de falsuri pretinzindu-se că ar 
fi operele lui Flamel, de la Le Desir desire, care expunea cele 
şase reguli de urmat în toate lucrările de transmutaţie, pînă la 
La Musique chymique de Flamel. Prima din aceste publicaţii a 
fost Sommaire philosophique, în versuri lucrare publicată în 
1560 ca aparţinindu-i. Apoi, în 1612, a apărut Le Livre des Fi- 
gures hieroglyphiques în care Flamel îşi povesteşte experienţa 
şi comentează sculpturile de la osuarul Inocenţilor. Această car- 
te este „tradusă din latină“ de un nobil din Poitou, Pierre Ar- 
nauld, senior al Cavaleriei, dar Flamel povesteşte în carte că 

nu cunoaşte bine această limbă şi-l citează în ea pe Lamb- 
sprinck care a trăit două secole mai tirziu. 

Un manuscris pe pergament, scris cu litere gotice, aflat la 
Biblioteca naţională, demonstrează pînă unde mergea înşelăto- 
ria. La sfirşitul textului despre adevărata practică a nobilei şti- 
inte a alchimiei, s-au menţionat următoarele: „Prezenta carte este 
şi aparţine lui Nicolas Flamel... Care a scris-o şi legat-o cu propria 
lui mînă“. Or, Vallet de Viriville, paleograf, făcînd expertiza ma- 
nuscrisului, a văzut că el data din perioada 1430-1480, deci 
era posterior morţii lui Flamel, şi a constatat: „Această inscrip- 
ţie nu este autentică. Un ochi exersat recunoaşte aici mîna unui 
falsificator care trăia la începutul secolului al XVIII-lea: el a 
şters o inscripţie mai veche ce exista pe acel loc; a scris pe 
deasupra acestei inscripţii şi a înlocuit numele unui alt copist 
cu numele lui Flamel.“45 

Un erou nu mai puţin legendar al alchimiei a fost Basil Va- 
lentin, despre care se spune că a fost călugăr german, născut 
la Mainz în 1394, şi devenit stareţ la minăstirea Benedictinilor 
din Erfurt. Medic şi alchimist, el a utilizat în experienţele sale 
un mineral numit de latini stibium iar de şcoala din Salerno, 
în secolul al XI-lea, antimonium, mineral care avea o faimă foarte 
proastă. După moartea lui, Basil Valentin, opera lui a rămas 
necunoscută timp de mai bine de un secol, dar cînd trăsnetul 
a crăpat o coloană a bisericii din Erfurt, s-au găsit manuscri- 
sele sale ascunse în interiorul ei. Au fost editate succesiv la 
Marburg, Frankfurt, Leipzig şi Erfurt şi au fâcut senzaţie la în- 
ceputul secolului al XVII-lea. Tratatele sale Despre marea piatră 
a celor vechi (1599), Despre lucrurile naturale şi supranaturale 
(1603), Despre filozofia ocultă (1603), Carul triumfal al antimo- 
niului (1604), Microcosmosul (1608) au fost considerate operele 
unui mare precursor din Evul mediu pînă ce Boerhaave a do- 
vedit că n-a existat niciodată o minăstire a Benedictinilor la 
Eriurt. Mai mult, aceste cărţi nu puteau fi redactate în secolul 
al XV-lea din pricina anacronismelor: Basil Valentin numea si- 
filisul râul francez iar această expresie nu a început să fie fo- 
losită decît după expediţia francezilor la Neapole, în 1495, sub 
Carol al VIII-lea; mai vorbea şi de tipografie, de descoperirea 
Americii, de tutun, introdus de Nicot în 1560. 

Basil Valentin este deci un mit al alchimiei, şi chiar numele 
său — alcătuit dintr-un nume grec şi unul latin însemnînd „re- 
ge“ şi „sănătos“ — caută să facă din el un maestru al medicinii 


45. Mémoires de la Société des Antiquaires de France, vol. XXII, 1857. 

spagirice (vom vedea curînd ce este această medicină). Carul 
triumfal al antimoniului, prefaţat de Joachim Tancky, profesor 
la Universitatea din Leipzig, a apărut în momentul cînd se de- 
clanşase războiul dintre partizanii şi adversarii antimoniului. 
Partizanii au invocat autoritatea falsului Basil Valentin, care 
demonstrase că „antimoniul este creat pentru a curăța aurul şi 
oamenii“ şi învăţa cum să se obţină uleiul de antimoniu pentru 
a trata ulceraţiile, sau cum să se prepare „piatra de foc“ (altfel 
spus, „tinctura de antimoniu, fixă şi solidă“) despre care spu- 
nea: „Această piatră vindecă nu numai oamenii dar şi metale- 
le.“46 Adversarii au pretins că Basil Valentin îi otrăvise pe că- 
lugării din mînăstirea sa vrind să-i întărească cu stibium, care 
de atunci şi din această cauză a fost numit antimoniu. 

Le Dernier Testament de Basil Valentin poartă urmele unei 
elaborări postume. A apărut în 1626, şi conţine două tratate 
din care primul îl parafraza pe Bergwerckschatz al lui Elias 
Montanus: în 1645, o reeditare adăugită avea cinci tratate, cel 
de al patrulea reluînd pasaje din L'Holographie a lui Johann 
Thâlde.47 Cu toate acestea, Le Dernier Testament este o lucrare 
surprinzătoare despre metale, despre „hrana“ lor, exalaţiile lor, 
„virtuţiile cereşti şi infernale“, vorbind despre metalul viu şi me- 
talul mort, despre metalul fin şi metalul impur, despre metalul 
desăvirşii şi metalul neperfecţionat, dar şi despre mine, despre 
asanarea şi aerarea galeriilor din mină, despre spălarea mine- 
reului, a scoriilor etc. Părerea mea este că sub pseudonimul 
Basil Valentin semnează mai mulţi autori şi nu unul singur. În 
mod evident, cei care au inventat acest personaj pentru a face 
să se creadă că ideile maestrului lor despre antimoniu şi despre 
proprietăţile oculte ale metalelor erau deja susţinute de un că- 
lugăr benedictin au fost discipolii din Germania ai lui Paracel- 
sus; dar detractorii lui Paracelsus au iras concluzia că el îl pla- 
giase pe Basil Valentin. 

Astfel, aşa cum un grup de matematicieni a editat manuale 
despre teoria mulțimilor sub numele de Bourbaki, tot aşa un 
grup de alchimişti a utilizat numele de Basil Valentin drept 
semnătură colectivă. Această înşelătorie nu ar putea să dimi- 
nueze admiraţia noastră pentru alchimie, ai cărei adepţi şi-au 
făcut o Legende dorée, cu episoade adesea mai puţin neverosi- 


46. Basile Valentin, Le Char triomphal de lantimoine, Paris, Editions 
Retz, 1977. 

47. Vezi prefața lui Sylvain Matton la Le Dernier Testament de Basil 
Valentin. Paris, Editions Retz, 1977. 

mile decit cele din Acta sanctorum ale adepților lui Bollandus. 
Era minunat să se creeze în jurul lui Nicolas Flamel, al lui Basil 
Valentin o atmosferă de vis, deoarece, în felul acesta, cercetarea 
filozofică căreia i se consacrau alchimiştii devenea mai atrăgă- 
toare. Alchimia a fost arta de a se folosi de minciunile cele mai 
seducătoare pentru a ajunge la adevăr. Ceea ce explică, fără 
îndoială, de ce atiţia poeţi şi-au căutat în ca simbolurile şi fer- 
mentii creatori. 


Clasicii literaturii alchimice 


Literatura alchimică este de o asemenea frumuseţe poetică încît 
merita să fie inventată alchimia fie şi numai pentru splendoarea 
metaforelor acestei literaturi şi pentru inovațiile scriiturii ei mi- 
tologice. Dar această frumuseţe vine din secretele filozofiei pe 
care adepţii şi le transmiteau între ei sub formă de enigme şi 
alegorii pentru a evita persecuțiile sau sub pretextul de a nu-şi 
înjosi arta oferind-o oricui, incapabil s-o folosească aşa cum se 
cuvenea. Textul pe care cititorul neavertizat îl va citi ca pe o 
ficţiune fantastică va fi cercetat de alchimist pentru a şti în ce 
ordine să opereze manipulările sale şi ce produse să folosească. 

Istoria care expune prepararea Marii Opere este tradiţională, 
aducînd, în general, în scenă Regele şi Regina, care n-au nimic 
omenesc: „Aceştia sînt fixul şi volatilul, masculinul şi femininul, 
sulful şi mercurul pe care trebuie să le coci în cuptor pînă vor 
deveni negre.“48 Dacă în povestire se spune Regele s-a născut, 
înseamnă „compostul este insufleţit şi vegetează“. Tot felul de 
animale intervin în acţiune, mai ales un leu, care nu simboli- 
zează acelaşi lucru, după cum îi este comportamentul şi culoa- 
rea: leul care devorează un vultur înseamnă fixarea volatilului, 
leul verde este mercurul filozoial, sau tinctura de vitriol sau oul 
ermetic; leul roşu, tinctura de aur, elixirul ajuns la roşu perfect. 
Ceea ce este extraordinar în această retorică este că ea nu are 
nimic arbitrar. Cutare carte ni se pare a fi barocă sau manie- 
ristă, dar savanții au studiat-o frază cu frază în laboratorul lor, 
atenţi la mesajul codat pe care un confrate l-a transmis prin 
ea. Nici un cuvint nu este inutil. Alchimia este o ştiinţă care 
poate trece drept un joc. 

Toate textele sint impregnate de simbolism erotic, deoarece 
ele evocă diferite forme ale căsătoriei filozofale, adică fie „unirea 


48. Salmon, op. cit. 

care se petrece între soare şi lună în Mercurul ermetic“, fie „uni- 
rea pămintului cu apa care se petrece în cuptor cu ajutorul 
focului.“49 Marea Operă este comparată cu o nuntă a cărei ce- 
remonie se pregăteşte: „Această plăcută nuntă poate fi celebrată 
în orice anotimp, dar cel mai bine este primăvara, cu atit mai 
mult cu cît ea este anotimpul cel mai favorabil vegetației, ano- 
timpul cînd natura se reînnoieşte.“50 Erotismul acesta este in- 
cestuos, implicînd „incestul dintre frate şi soră, dintre tată şi 
fiică, dintre mamă şi fiu“ şi caută să zămislească un hermafro- 
dit. Jean d'Espagnet, preşedintele parlamentului din Bordeaux, 
începînd cu anul 1600, în al său Enchiridion physicae restituae 
(1623), a vorbit pe larg despre această copulare alchimică in- 
cesiuoasă pe care a ilustrat-o cu o gravură foarte realistă: 
„Adeptul să unească, în căsătorie legitimă, după formula cuve- 
nit, pe Gabritius cu Beja, fratele cu sora, pentru ca să se poată 
naşte un ilustru fiu al soarelui.“5! 

Autorii folosesc tot felul de expresii la figurat: lupul cenuşiu 
este antimoniul; sîngele balaurului, tinctura de antimoniu; fata 
ce are un secret mare, piatra la albul perfect; fraţii schilodiţi, 
metalele imperfecte; umbrele cimeriene, aburii care se ridică din 
putrefacție. A-şi pune cămaşa azurată se spune pentru a arăta 
că „se face proiecția elixirului perfect la alb sau la roşu pe un 
metal topit.“52 Există şi expresii simple care au dublu înţeles: 
apa de mare reprezintă azothul care albeşte alama. Soarele în- 
seamnă aurul, dar soarele filozofilor este focul. Cuvinte ciudate 
împestriţează stilul, cum este adrop (materie a marii arte), adra- 
ragi (şofranul obişnuit), ebimezeth (materie filozofală ajunsă la 
negrul foarte negru), affragar, asupra căruia vocabularele nu 
au ajuns la un acord (minium sau cocleală). Sint date sfaturi 
sub formă de proverbe ciudate: Nu mînca din fiul a cărui mamă 
are prea multe menstre (ai grijă să nu fie mai multă apă decît 
foc natural); E nevoie de şapte vulturi ca să lupte împotriva leului 
(pentru ca mercurul să fie sublimat trebuie să i se mărească 
puterea de şapte ori). Se mai întîlnesc şi false recomandări: Pu- 
neţi apă viscoasă ca să spălaţi şi să albiţi alama despre care 
Salmon spune: „Cind filozofii spun Puneţi asta, puneţi şi addu- 
gati aia, înseamnă că nimic nu trebuie pus sau adăugat, deoa- 


49. Salmon, op. cit. 

50. Ibid. 

51. Jean d'Espagnet, op. cit. 
52. Salmon, op. cit. 

rece ei o spun înadins pentru a-i încurca pe neştiutori şi a-i 
face să nu reuşească.“53 

Aluziile la mitologia antică sînt numeroase, căci alchimiştii 
credeau că cei vechi îşi ascunseseră în legende, în special în 
tegenda Minotaurului şi în cea cu muncile lui Hercule, propriile 
cunoştinţe alchimice. Libois a scris o enciclopedie în care vrea 
sa dovedească că miturile greco-latine ţin de operaţiunile Marii 
Opere. Astfel, cînd Vulcan îi înfăşoară într-o plasă de bronz pe 
Marte şi Venus, culcaţi în acelaşi pat: „Întreaga poveste nu este 
decit trecerea de la albeaţă la citrinitate şi de la aceasta la ru- 
gina de fier, trecere atribuită zeului Marte care se împerechează 
cu Venus.“54 Vulcan lunatic desemnează focul natural; pînzele 
negre cu care Theseus se întorcea la Atena, pelicula neagră care 
apare după congelarea elixirului. 

Una din caracteristicile literaturii alchimice constă în aso- 
cjerea imaginii grafice cu textul, încît uneori textul nu mai este 
decit un comentariu la o suită de gravuri. Les Douze clefs de 
la philosophie de Basil Valentin erau douăsprezece gravuri căro- 
ra li s-a adăugat mai tirziu o glosă şi din care Clovis Hesteau 
de Nuisement a luat subiectul pentru un poem filozofic. Şi Mu- 
tus liber nu va îi decit o culegere de stampe fără legendă. Primul 
care a compus un soi de capodoperă din asocierea textului cu 
imaginea a fost Henrich Khunrath (1560-1605), medic, chimist 
şi filozof german, născut la Leipzig, care, după ce şi-a luat doc- 
toratul în medicină la Basel în 1588, şi-a practicat meseria la 
Hamburg şi Dresda. A scris tratate despre semnătura lucruri- 
lor, astrologia judiciară, arta de a transforma metalele (acesta 
din urmă sub pseudonimul Ricemus Thrasibulus). Îi mai da- 
torăm şi o „explicaţie filozofică a focului secret, exterior şi vizibil 
al vechilor magi“. Lucrarea sa cea mai uimitoare este Amphi- 
theatrum sapientiae aeternae (Amfiteatrul eternei înțelepciuni), 
lăsată neterminată, dar pe care prietenul său, Erasmus Wol- 
dart, a completat-o şi a publicat-o în 1609. El vorbeşte acolo 
despre „Înţelepciunea divină, umană, macro şi microcosmică, 
divino-magică, creştino-cabalistică şi fizico-chimică“, cu ajuto- 
rul „metodei tri-una“, ce-i aparţine, combinind revelaţiile din 
Sfinta Scriptură, din Cartea universală a Naturii şi a Conştiinţei 
umane. Textul are un Prolog, „scară mistică a celor şapte grade 
ortodoxe“, în trei sute şaizeci şi cinci de versete (tot atitea cît 


53. Salmon, op. cit. 
54. Libois, Des Dieux et des Heros suivant la science hermetique, Pa- 
ris, Veuve Duchesne, 1773. 

zilele anului), urmat de explicaţii. El stabileşte o corelaţie între 
Hristos şi piatra filozofală. Gravurile pentagramatice care înso- 
tesc Explicaţiile sint splendide mărturii ale artei fantastice din 
epoca sa. 

Un alt medic german, născut la Rendsburg, Michael Meier 
(1568-1622), după ce a obţinut la virsta de douăzeci şi opt de 
ani titlul de doctor în medicină la Basel şi la douăzeci şi nouă 
de ani pe cel de doctor în filozofie la Rostock, şi-a orientat cer- 
cetările spre ermetism. Reputația sa a devenit atit de mare încii 
împăratul Rudolf al III-lea l-a atras, în 1608, la curtea sa din 
Praga şi l-a numit medicul şi secretarul său, apoi conte palatin 
şi membru al Consiliului său particular. În 1612, la moartea 
împăratului, fără a mai aştepta să fie condamnat datorită mă- 
surilor ce începeau să fie luate îinpotriva protestanților, Maier 
s-a refugiat în Anglia, unde s-a împrietenit cu Robert Fludd. La 
această vreme i-a apărut prima lucrare, Arcana arcanissimum 
(Arcana arcanelor), interpretări ale mistereior egiptene şi gre- 
ceşti pe care Dom Pernety le-a adaptat în franceză, un secol 
mai tîrziu, sub titlul Fables égyptiennes et grecques devoilees. 
Maier s-a stabilit în 1619 la Magdeburg unde a fost medicul 
contelui Mauritius de Hessen. 

Pînă la moartea sa, la Magdeburg, Michael Meier a publicat 
şaptesprezece cărţi (dintre care şaisprezece în ultimii şase ani 
ai vieţii sale). Cea mai celebră este Atalanta fugiens (Atalanta 
fugară), 1617, unde dezvăluie manipulaţiile alchimiei cu ajuto- 
rul a cincizeci de gravuri, cincizeci de fugi pe trei voci, poeme 
şi discursuri explicative. În prefața sa spune că în mitul Ata- 
lantei, pe care Hipomene o învinge la fugă aruncîndu-i trei mere 
de aur unul după altul pe care ea se apleacă să le adune, în- 
tirziind astfel, trebuie înţeleasă coagularea apei mercuriale: 
„Această fecioară este numai chimică; ea este mercurul filozofic 
fixat şi reţinut de sulful de aur.“55 Dar restul cărţii nu mai 
vorbeşte de Atalanta; ceea ce urmează sînt numai comentarii 
despre nişte gravuri minunate cu devize ciudate: „Cel care în- 
cearcă să intre fără cheie în grădina cu trandafiri a filozofilor 
poate fi comparat cu un om care vrea să meargă fără picioare“, 
„Dacă din patru faci ca unul să piară, imediat toţi vor muri“ 
etc. Acest gen de lucrări a devenit atit de clasic încit, în 1625, 
s-a reeditat o suită de poeme alchimice, De Lapide philosophico, 
publicate în 1599 de Lambsprinck, un nobil german, adăugîn- 


55. Michel Meier. Atalante fugitive, traducere în limba franceză de 
Etienne Perrot, Paris, Librairie de Medicis, 1969. 

du-i-se cincisprezece gravuri reprezentind „salamandra spălin- 
du-se în foc“, „Tatăl acoperit de transpiraţie de unde vine ade- 
vărata tincturâ“ etc. 

Meier a luat partea Rosa-Crucienilor, deşi nu aparţinea Fra- 
ternității lor, în Silentium post clamorem (Liniştea de după va- 
carm), 1617, lăudindu-i pentru faptul că nu răspund criticilor 
care li se aduceau. Mai putem reţine şi ciudata sa alegorie Sym- 
bola aurae mensae duodecim nationum (Simbolurile tabelului de 
aur ale celor douăsprezece naţiuni), 1617, în care arăta doispre- 
zece eroi întruniţi, în timpul serbărilor lui Hermes, pentru a-l 
dezarma pe Pyrgopolynice, adversarul lui Chymie. 

Un călugăr protestant, Valentin Andreae (1586-1654) a mar- 
cat o evoluţie hotăritoare în simbolica alchimică. Primele studii 
şi le-a făcut în minăstirea din Königsbronn, din ducatul de 
Wirtemberg, unde tatăl său era abate. După moartea acestuia, 
mama lui l-a determinat să intre la Universitatea din Tubingen. 
La şaptesprezece ani şi-a luat bacalaureatul iar la nouăsprezece 
ani era învăţător; în loc să predea, a preferat să rătăcească prin 
Franţa, Elveţia, Germania şi Italia. A învăţat teologia dar şi să 
cînte la lăută şi chitară; îi plăcea să-i frecventeze pe meşteşu- 
gari, mai cu seamă pe ceasormnicari. Călătoriile sale l-au pus în 
legătură cu cei care au format Fraternitatea Rosa-Crucis, al că- 
rei prim Imperator a fost probabil. Întors la Wuârtemberg, sta- 
bilit ca diacon la Vaihingen, căsătorit, Valentin Andreae a pu- 
blicat în 1614 două manifeste, la citeva zile distanţă: Fama 
Fraternitatis et Confessio Fratrum Rosae-Crucis (Gloria Fraterni- 
taţii şi Credinței Fraţilor din Rosa-Crucis) în care expune reforma 
generală a Omenirii preconizată de Ordin; şi Reformation des 
gantzen weiten Welt (Reformarea vastei lumi în întregime) dez- 
văluind savanților din Europa aspectele politice, ştiinţifice şi re- 
ligioase ale acestei reforme. Se pare că singura contribuţie la 
aceste texte, redactate în colectiv de prietenii săi, nu a fost decit 
numele. 

Cea mai bună operă a sa este un roman alegoric, apărut în 
1616, Chymische Hochzeit: Christiani Rosencreutz anno 1459 
(Nunta chimică a lui Christian Rosencreutz) în care povesteşte 
cum întemeietorul legendar al Rosei-Crucis a găsit piatra filo- 
zoială; sub fiecare episod sînt ascunse indicaţii tehnice. Poves- 
titorul, Rosencreutz, invitat la nunta lui Sponsus cu Sponsa, 
trece printr-o pădure unde trebuie să aleagă între patru dru- 
muri, dintre care unul duce la moarte iar celelalte trei sînt pline 
de pericole; nici unul nu putea fi refăcut în sens invers. Încer- 
cînd să elibereze un porumbel atacat de un corb, urmează un 

drum, fără a-l fi ales în mod special, ajunge cu greutate la cas- 
telul regal. Acolo, mesenii, nobili şi oameni de rînd, trebuie să 
fie cîntăriţi în Balanța Artiştilor pentru a se şti dacă sînt demni 
de a fi prezentaţi regelui. O sută douăzeci şi şase dintre aceştia, 
care nu au greutatea egală cu şapte greutăţi de aur, vor fi eli- 
minaţi. Rosencreutz, trecînd cu bine proba, asistă la o ceremo- 
nie în timpul căreia au loc funeraliile a şase persoane regale, 
se decapitează un uriaş negru, capul său fiind folosit la încălzi- 
rea unui cuptor în care se cloceşte un ou. Din acest ou iese o 
pasăre neagră care este aşezată într-o baie la fel de albă ca 
laptele; ea îşi pierde acolo toate penele iar lichidul devine albas- 
tru. Toate numerele din această povestire recomandă dozajele 
de făcut pentru Marea Operă; inițialele de pe medalii, inscripții- 
le de pe ziduri, ghicitorile care sînt spuse asistenţei sint alte 
moduri voalate de a arăta ordinea şi rezultatul operaţiilor. În 
cea de-a şaptea zi, Rosencreutz, numit de rege Cavaler al Pietrei 
de aur, depune jurămint că va respecta cele cinci porunci ale 
acestei demnități şi scrie într-un registru: Summa scientia nihil 
scire (Ştiinţa supremă este de a nu şti nimic).56 Ceea ce nu vrea 
să spună că ştiinţa este zadarnică, ci că adevăratul savant tre- 
buie să acţioneze ca şi cînd n-ar şti nimic şi să caute mereu. 

Valentin Andreae a tipărit după aceea numeroase lucrări, 
printre care o culegere de o sută de dialoguri satirice, Menippus, 
centuria inanitatem nostratium speculum, 1617, (Menippus, 
oglinda vanitaţii contemporanilor noştri) şi Christianopolis (1619), 
proiect al unei republici creştine pe care o opuneau Utopiei lui 
Thomas Morus. Era cu adevărat un mistic milos care voia să 
degajeze creştinismul de controversele dintre catolici şi protes- 
tanţi pentru a-i permite să-şi asigure plenar vocaţia de înfrățire. 

În 1620, Valentin Andreae a fost numit supraintendent la 
Kalw (Wurtemberg) unde, despărţit de Rosa-Crucis, a întemeiat 
o societate de întrajutorare pentru muncitori, studenţi, săraci 
şi bolnavi. Dar oraşul a fost incendiat şi jefuit în timpul războ- 
iului de Treizeci de Ani iar Valentin Andreae a trebuit să-şi 
părăsească casa distrusă. În 1638, La Stuttgart, a devenit con- 
silier consistorial şi predicator oficial al ducelui Eberhard al 
III-lea. Timp de zece ani a luptat împotriva simoniei şi a des- 
friului, făcîndu-şi atiţia duşmani încît, descurajat, şi-a dat de- 
misia. În 1650, era abate la Babenhausen (Bavaria), susţinut 


56. Valentin Andreae, Les Noces chymiques de Christian Rosencreutz, 
tradus din germană în franceză şi urmat de comentarii alchimice de Au- 
riger, Paris, Chacornac, 1928. 

de ducele August de Brunswick care a pus să i se construiască 
o casă; în anul în care a murit, Valentin Andreae fusese tocmai 
ridicat la rangul de abate cu drept la mitră al mînăstirii din 
Adelsberg, din regiunea Schwaben. 

Spre sfirşitul secolului al XVII-lea, s-a recurs la aceleaşi 
simboluri, dar fără a le cuprinde într-o ficţiune. Introitus aper- 
tus ad occlusum regis palatium (Intrarea deschisa în palatul în- 
chis al regelui) de Eyrenee Philalete, publicată în 1667 de John 
Langius, al cărei autor este un alchimist englez neidentificat 
(ce-şi spunea natu Anglicum, habitatione Cosmopolitam, născut 
englez, locuitor al Universului), este un eseu didactic în care se 
mai găsesc metafore ca porumbeii Dianei (părţile volatile ale 
materiei) care vindecă un ciine turbat şi sfaturi formulate astfel: 
„Cînd luna plină va străluci, dă aripi Vulturului, care-şi va lua 
zborul lăsînd în urma lui porumbeii Dianei, morţi.“57 

Limojon de Saint-Didier, scriitor în timpul domniei lui Lu- 
dovic al XIV-lea (îi datorăm o istorie a Republicii Veneţia şi re- 
marci asupra păcii de la Nijmegen), în a sa Lettre d'un philo- 
sophe sur le secret du Grand Oeuvre (1686) a declarat că nu 
mai era cazul să se exprime prin enigme. Dar în Le Triomphe 
hermetique (1699) n-a putut să nu publice o emblemă gravată 
care conţinea „o prescurtare a întregii filozofii secrete“, să po- 
vestească un apolog avind ca subiect „o ceartă pe care Aurul 
şi Mercurul au avut-o cu Piatra filozofilor“. Piatra izbucneşte în 
ris la argumentele Aurului şi Mercurului care, furioşi, se aruncă 
asupra ei: „Şi lupta s-a dat. Piatra noastră şi-a arătat forţa şi 
valoarea, s-a luptat împotriva lor, i-a înfrînt, i-a împrăștiat şi 
i-a înghiţit atit pe unul cît şi pe celălalt aşa că n-a mai rămas 
nici o urmă care să ne aducă la cunoştinţă ce deveniseră.“58 
Pentru a comenta această alegorie, va avea loc mai tirziu con- 
versaţia dintre Eudoxos şi Pyrophilos. 


Hiperchimia şi hilozoismul 


Secolul al XIX-lea a reînnodat legăturile cu tradiţia alchimiei, 
care se întrerupseseră în timpul Revoluţiei franceze, şi astfel, 
în plină perioadă romantică, un chimist, Cyliani, a publicat 
Hermes devoile (1832) povestind cum făcuse el piatra filozofală 


57. Eyrenée Philalete, L'Entree ouverte au palais ferme du roi, Paris, 
Denoël, 1972. 
58. Limojon de Saint-Didier, op. cit. 

„după ce petrecuse treizeci şi şapte de ani în căutarea ei, ve- 
ghease cel puţin o mie cinci sute de nopţi fără să doarmă, îndu- 
rase nefericiri nenumărate şi pierderi ireparabile“. Apoi, un alt 
alchimist romantic, Louis Cambriel, a publicat, la şaptezeci şi 
nouă de ani, Cours de philosophie hermétique ou d'alchimie 
(1843) unde expunea în nouăsprezece lecţii teoriile sale destul 
de eteroclite, mergînd de la comentarii despre simbolismul al- 
chimic al unui portal al catedralei Notre-Dame din Paris sau al 
primelor cinci capitole din Facere, la prepararea magisterelor. 

Abia la sfirşitul secolului a apărut omul „Renaşterii alchi- 
nice“, Francois Jollivet-Castelot, chimist, născut în 1868 la 
Douai şi stabilit în acest oraş. Respingea cu modestie titlul de 
„renovator al alchimiei“, atribuindu-l prietenului său, medicul 
Albert Poisson, autorul lucrării Théories et symboles de lalchi- 
mie (1891), mort la douăzeci şi nouă de ani, în 1894, fără a fi 
izbutit să înceapă enciclopedia pe care avea de gînd s-o facă cu 
privire la acest subiect. Totuşi, Jollivet-Castelot a fost, mai mult 
decît oricine, şeful acestei reînnoiri, fiind nu numai „hiperchi- 
mist“, dar şi „ermetist şi speculator“, aşa cum l-a numit elevul 
său, Porte du Trait des Ages, într-o biografie, care lăuda „er- 
metismul doct şi înţelept, scientistul care şi-a plimbat privirea 
leonină asupra misterelor cosmice, pe căile neexplorate ale Na- 
turii, ale Marelui Tot universal.“59 

Jollivet-Castelot a vrut să aplice alchimiei metodele pozitivis- 
mului ştiinţific şi spiritul ocultismului în care s-a iniţiat cu cei 
mai buni dascăli. Prima sa carte, L'Ame et la vie de la matière 
(1839), era un eseu de fiziologie chimică sau de dinamechimie 
care descria vitalitatea materiei şi unitatea ei. El demonstra că 
totul se transformă în univers, se reduce în mod raţional la 
dinamismul pur şi astfel antagonismul dintre Forţă şi Materie 
dispare. El a schiţat o teorie a formării eterice a atomilor la o 
dată cînd, în ciuda lucrărilor lui Lodge, aceste vederi erau con- 
siderate fanteziste. Ocupindu-se şi de astronomie, a studiat în 
1894 influenţa luminii zodiacale asupra anotimpurilor şi asupra 
variaţiei de strălucire a stelelor. Disciplina sa era hiperchimia, 
„Ştiinţa mediană între metafizică şi chimie“ iar doctrina sa, hi- 
lozoismul (din două cuvinte greceşti însemnînd materie şi viaţă) 
care spunea că în natură totul trăieşte, evoluează şi se trans- 
formă. Această doctrină era monistă, postulind că materia, su- 
fletul, viaţa şi energia nu formau decit Unul. 


59. Aimé Porte du Trait des Ages, François Jollivet-Castelot, Paris, E. 
Figuière, 1914. 

Pentru Jollivet-Castelot, alchimia era o Gnoză, ce câuta să 
stabilească „o dovadă a unităţii materiei şi a transmutaţiei ele- 
mentelor“. În 1896, a creat Societatea alchimică din Franţa, al 
cărei preşedinte a fost, şi a întemeiat revista L'Hyperchimie ca- 
re, pină în 1901, a prezentat lucrările cele mai originale ale 
acestei societăţi. A scris, mai ales, Biblia alchimiei moderne, 
Comment on devient alchimiste. (1897), în care descria alchimia 
cabalistică, Tarotul alchimic (căci credea că cele douăzeci şi do- 
uă de arcane majore ale Tarotului revelau Marea Operă), dar 
dădea şi sfaturi practice adaptate la timpurile noi. Capitolul său 
„La journée d'un alchimiste“ stabileşte toate detaliile vieţii coti- 
diene a adeptului, începînd de la abluţiunile matinale. Îi reco- 
mandă să nu ezite să folosească un cuptor electric, dacă are 
posibilitatea, sau în lipsa acestuia, un cuptor din pămînt re- 
fractar, un cuptor de fier pentru încercările cu litarga, un bec 
Bunsen, un tub de suflat din aramă, mojare etc. Îl învaţă cum 
să-şi alcătuiască biblioteca, cum să-şi aleagă produsele şi îi ex- 
pune filozofia adeptatului: „Alchimistul trebuie să fie hilozoist, 
adică să considere materia ca fiind vie, să o respecte în conse- 
cinţă, să o manipuleze cu conştiinţa potenţialităţii sale intelec- 
tuale, să vadă în ea Fiinţa multiplicată, fragmentată, divizată, 
suferindă, dar tinzind printr-o evoluţie neîncetată să se recon- 
stitute în Unitatea substanţei.“60 | 

Am văzut că pînă în secolul al XVII-lea, alchimia a fost avan- 
garda chimiei. Jollivet-Castelot ne-o dovedeşte încă o dată, căci, 
departe de a fi un savant retrograd, care să reînvie un ideal 
medieval, el modernizează acest ideal asociindu-l cu stereo- 
chimia care examinează echilibrul atomilor, legăturile lor, com- 
binaţiile lor în spaţiu, conform cu cele trei dimensiuni. El 
meditează asupra fenomenelor de izomerie, de alotropie, de po- 
limerie, asupra familiilor de elemente chimice, se informează în 
legătură cu toate experienţele cercetătorilor şi prezice: „Vom ve- 
dea într-o bună zi cum chimia zisă «minerală» va oferi sinteze, 
serii analoage cu cele din chimia «organică» actuală. Formarea, 
derivarea, într-un cuvînt evoluţia metaloidelor şi a metalelor vor 
fi studiate pe baza virtejurilor eterice, poate a condensărilor po- 
limerice ale hidrogenului.“6! 

Discipolul cel mai celebru al lui Jollivet-Castelot a fost Au- 
gust Strindberg. Dramaturgul suedez, hotărindu-se să renunţe 


60. François Jollivet-Castelot, op cit. 
61. François Jollivet-Castelot, La Science alchimique, Paris. Chacor- 

la teatru pentru a se consacra alchimiei, a scris, la 22 iulie 
1894, o scrisoare hiperchimistului, după ce-i citise La Vie et 
l'âme de la matière, şi i-a făcut elogiul într-un articol. S-au în- 
tilnit în 1895 la Paris unde Strindberg, căruia tocmai i se juca- 
seră Domnişoara Julia, Tatal, Creditorii, ocupa o cameră într-o 
pensiune din strada Orfila. Jollivet-Castelot povesteşte: „Aşezat 
la masa sa din lemn alb acoperită de manuscrise şi de sticle 
de ceas care-i serveau drept capsule, Strindberg mi-a arătat ul- 
timele sale încercări alchimice. Avea o ingenuitate rară şi în 
plus o credinţă de iluminat.“62 Strindberg încerca să fabrice aur 
pornind de la sulfatul de fier şi ţinea o Carte de aur, registru 
de două sute de pagini de note în care îşi lipea eşantioanele. 
Corespondenta lui cu Jollivet-Castelot (care l-a numit membru 
de onoare al Societăţii alchimice din Franţa) dovedeşte o îndirji- 
re pasionată pentru Marea Operă, cuprinde ipoteze îndrăzneţe 
despre sulf şi despre iod şi calcule complicate. Strindberg îl ad- 
mira atit de mult pe Jollivet-Castelot încît a încercat să-l facă 
să obţină, în 1897 premiul Nobel pentru chimie, decernat pen- 
tru prima oară, intervenind pe lingă juriu.63 În ceea ce-l pri- 
veşte pe Jollivet-Castelot, el i-a găsit lui Strindberg un editor 
pentru romanul său Inferno şi i-a publicat în L'Hyperchimie, 
începînd cu 1896 şi pînă în 1899, scrieri alchimice cum ar fi 
Hortus Merlini, Sylva sylvarum etc. 

În 1902, Strindberg a abandonat alchimia pentru a se în- 
toarce la teatru, dar Jollivet-Castelot a continuat, pînă după 
primul război mondial, cariera sa de hiperchimist, întemeind o 
altă revistă, Les Nouveaux horizons de la science et de la pensee 
(1904-1912), dezvoltindu-şi în La Science alchimique (1904) ide- 
ea de chimie transcendentă, „arta de a face chintesenţa corpu- 
rilor, de a le transmuta, de a le fabrica prin sinteză“, procla- 
mîndu-se teoreticianul unei „teodicei naturaliste“, în Le Livre du 
trépas et de la Renaissance (1905), adunindu-şi articolele în 
Croquis scientifiques et philosophiques (1912). În 1920, François 
Jollivet-Castelot a publicat un roman autobiografic, Le Destin 
ou les Fils d' Hermes, al cărui erou, căutînd piatra filozofală cu 
preţul unei „asceze ermetice“, frecventează ocultişti cum ar fi 
Saint-Yves d'Alveydre, Stanislas de Guaita pe care-i vedem a- 
mestecaţi în acţiune. În sfirşit, pentru a completa portretul 


62. Prefaţă la Bréviaire alchimique de August Strindberg, Paris, Dur- 


ville, 1912. 
63. August Strindberg, scrisoarea din 8 februarie 1897, in: Bréviaire 


alchimique, op. cit. 

acestui umanist, să adăugăm că a vorbit de plantele medicinale 
în Natura mystica ou le jardin de la fée Viviane (1920) şi că, 
membru al Partidului socialist, a adus în acest partid o tendinţă 
de comunism nematerialist care l-a făcut să creeze Uniunea co- 
munistă spiritualistă şi să scrie La Loi de l'histoire (1933). 


Alchimia în secolul al XX-lea 


Alchimistul cel mai surprinzător al secolului al XX-lea rămîne 
Fulcanelli, care a lucrat incognito toată viaţa şi a cărui identi- 
tate a fost multă vreme o enigmă pentru amatori. Datorită cer- 
cetărilor lui Robert Ambelain, se ştie acum că Fulcanelli era un 
fost elev al Şcolii de Arte Frumoase din Paris, Jean-Julien 
Champagne, născut în 1877 la Villiers-le-Bel, desenator, care 
făcea copii după manuscrise arhaice care-i induceau în eroare 
pe experţi: „Reuşise să reconstituie o cerneală care avea nuanţa 
cernelurilor din secolele al XVII-lea şi al XVIII-lea, după ce că- 
pătase patina anilor.“64 A avut primul său laborator de alchimie 
în 1893, în locuinţa mamei sale, la Villiers-le-Bel; alte două la- 
boratoare în 1907, pe strada Vernier din Paris şi în 1921 la 
castelul din Leroi. Era un om scund, cu părul lung, cu mustăţi 
stufoase şi plin de manii ciudate. Nu folosea pentru iluminat 
decît o lampă cu petrol, detestînd electricitatea. Îşi stimula spi- 
ritul respirind îndelung şi profund galbanum: „Champagne 
dădea asigurări că această gumă-răşină, în raport analogic şi 
magic cu Pâmintul, îi permitea să ajungă, pe cale intuitivă, la 
informaţia căutată“, spune Ambelain. A preparat o tâmiie a ma- 
gilor, cu efecte oculte, cu care trebuia să faci o fumigaţie pe zi. 
Se mîndrea că ştie să fabrice aur în şase luni şi purta, pe ine- 
larul drept, o şevalieră mare creată din materia obţinută la una 
din încercările sale; cu toate acestea, a murit sărac, în 1932, 
la Paris, într-o locuinţă mizeră din strada Rochechouart, fără 
a-şi fi terminat cartea care trebuia să fie încoronarea operei sa- 
le, Finis Gloriae Mundi. 

Fulcanelli a publicat Le Mystere des cathedrales (1926) pe 
care o considera imperfectă şi Les Demeures philosophales 
(1932), monument al ermetismului, pe care l-a ilustrat chiar el 
cu treizeci şi şase de planşe. Le-a redactat şi prefeţele, cerindu-i 
discipolului său, Eugene Canseliet, să le semneze, pentru a 


64. Robert Ambelain, „Jean-Julien Champagne, alias Fulcanelli“, în 
La Tour Saint-Jacques, nr.9, 1962. 

dispărea total dincolo de opera lui. Aceste două lucrări remar- 
cabile, dedicate „Fraţilor din Heliopolis“ (societate secretă inven- 
tată), conţin reflecţii extraordinare despre simbolism şi despre 
„limbajul păsărilor“ cunoscut numai de iniţiaţi şi alcătuit din 
calambururi şi rebusuri. Pseudonimul său — Fulcanelli — în- 
semna „fierar al soarelui“ şi a fost de altfel inventat în acest 
chip, prin contracția cuvintelor Vulcan şi Helios. Amintind că 
un vechi autor deriva alchimia din Ham, fiul lui Noe, şi scria 
deci alchamia, el vedea, dimpotrivă, în acest cuvînt o derivație 
a cuvîntului grec chumeia, cheuma, „ceea ce curge, şiroieşte, se 
prelinge“, şi spunea: „Numele şi lucrul sint bazate pe permuta- 
rea formei de către lumină, foc sau spirit.“65 

Fulcanelli este un scriitor erudit, filolog, care a început in- 
ventaricrea caselor şi obiectelor ce puteau conţine simbolurile 
Marii Opere. Studiul motivelor de pe faţada casei numită „Ma- 
noir de la Salamandre“ („Conacul Salamandrei“), situată în Rue 
aux Fèves la numărul 19, în oraşul Lisieux, îi dezvăluie că pro- 
prietarul ei a fost un „adept, posesor al pietrei filozofale“; casa 
numită „L'Homme des bois“ („Omul pădurilor”) din oraşul 
Thiers, regiunea Puy-de-Dôme, se afla în aceeaşi situaţie. A des- 
cifrat „minunata carte de farmece de la castelul de la Dam- 
pierre“, mausoleul lui Francisc al II-lea, duce de Bretania, aflat 
în catedrala Saint-Pierre din Nantes, cadranul solar din palatul 
Holyrood din Edimborough, realizat în 1633, despre care afir- 
ma: „Putem socoti, cu toată seriozitatea, acest cadran solar ca 
fiind un monument ridicat în cinstea Vitriolului filozofic, subiect 
de început şi prima fiinţă a pietrei filozofale.“66 Dar a ştiut să 
vorbească şi de Mitul alchimic al lui Adam şi al Evei, să discear- 
nă, dincolo de firme şi afişe, ceea ce a rămas din emblemele 
alchimiei în subconştientul colectiv. 

Dintre succesorii lui Fulcanelli, Eugene Canseliet, cel mai 
apropiat de dascăl, a făcut, ca şi el, observaţii remarcabile, ca de 
exemplu despre Le Symbolisme alchimique de la galette des Rois 
(„bobul nu reprezintă altceva decit simbolul sulfului nostru în- 
chis în materie“67), sau despre cele trei săgeți de pe insigna In- 
ternaţionalei muncitoreşti („trei săgeți, dispuse în acelaşi fel, se 
vedeau pe un vitraliu din secolul al XIII-lea din capela Sfintului 
Toma din Aquino din biserica mînăstirii lacobinilor din Paris“68). 


65. Fulcanelli, Les Demeures philosophales, a 3-a ediţie adăugită, Pa- 
ris, J.=J. Pauvert, 1965. 

66. Ibid. 

67. Eugene Canseliet, Alchimie, ediţie nouă, revăzută şi adăugită, Pa- 
ris, J.=J. Pauvert, 1978. 

68. Ibid. 

Între 1948 şi 1960, Armand Barbault a încercat să fabrice aur 
potabil cu „cenuşă regenerată“ obţinută din plante, rouă şi pu- 
dră de aur, folosind un athanor asemănător cu ce! din Evul 
Mediu; a ajuns la un „aur vegetal“ pe care l-a botezat exoephi- 
lină (nume dictat soţiei lui de „Ghizii săi spirituali“), pe care, 
mai apoi, l-a preparat în Alsacia cu ajutorul unui cuptor circu- 
lar cu aer cald, echipat cu un termostat.69 Subtil comentator, 
stabilind o corelaţie între alchimia occidentală şi gîndirea chi- 
neză70, René Alleau a înfiinţat la Paris, în 1970, Bibliotheca her- 
metica, colecţie în care se reeditau clasicii de negăsit. 

Revenirea cea mai spectaculoasă a alchimiei, în secolul al 
XX-lea, se datorează lui C.-G. Jung, marele schismatic al psi- 
hanalizei. Cincisprezece ani după despărţirea sa de Freud, în 
1928, Jung a început să studieze sistematic vechile texte erme- 
tice, ceea ce l-a dus, în 1944, să arate, în Psychologie und Al- 
chemie, ce resurse oferea simbolica alchimiei unui psihotera- 
peut, plecînd de la „ipoteza că în pshic exista un scop final şi, 
ca să zicem aşa, independent de condiţiile exterioare“. Analizind 
o serie de vise ale unui student din Zurich, el a descoperit o 
proliferare de simboluri circulare pe care le-a explicat prin ima- 
gini luate din tratate de alchimie, raportindu-le la mandala, cer- 
cul ritual folosit în lamaism. Invers, expunînd concepţiile din 
alchimie despre miîntuire, Jung le-a prezentat ca fiind proiecţiile 
„psihicului obiectiv“ ale cărui concordanţe le-a căutat în toate 
mitologiile. 

Întreaga operă a lui Jung, pînă la moartea sa, survenită în 
1961, va fi o identificare constantă a psihanalizei cu alchimia. 
Die Psychologie der Ubertragung (Psihologia transferului), 1946, 
este un comentariu alchimic asupra libidoului, încercînd să 
„aprofundeze sexualitatea dincolo de semnificaţia ei personală 
şi de importanţa ei ca funcţie biologică şi să-i explice latura 
spirituală“71; Symbolik des Geistes (Simbolica Spiritului), 1948, 
compară piatra filozofală cu o reprezentare a lui Hristos, aşa 
cum o făcuse şi Khunrath. Dar ceea ce a constituit apogeul 
lucrărilor lui despre acest subiect, a fost Mysterium conjunctio- 
nis (1955), publicat cînd avea virsta de optzeci de ani şi în care 
s-a străduit să „descrie alchimia în toată amploarea ei, ca un 


69. Armand Barbault, L'Or du millième matin, Paris, Publications 
Premières, 1969. 
70. René Alleau, Aspects traditionnels de l'alchimie, Paris, Editions 
de Minuit, 1956. 
- 71. C.-G. Jung, Ma vie, traducere de R. Cahen şi Y. Le Lay, Paris, 
Gallimard. 1973. 

fel de psihologie a alchimiei sau ca o bază alchimică a psiho- 
logiei abisale“72. 

E mai bine să nu-l luăm pe Jung drept câlăuză pentru al- 
chimie căci el n-a văzut nici o diferenţă între apocrife şi textele 
autentice. Ba chiar a încurcat istoria alchimiei cu teoria lui con- 
fuză despre arhetipuri (corectată, din fericire, de Mircea Eliade). 
Şi-a imaginat că alchimia îi va permite să desluşească problema 
incestului, a bisexualităţii, dar Salmon dădea incestului defi- 
niţia următoare: „Este unirea tuturor elementelor şi principiilor 
din natură, sarea, sulful, mercurul, în mercurul filozofal.“73 Ar 
fi deci exagerat să considerăm incestul ca pe o obsesie sexuală 
a alchimiştilor. Dom Pernety a explicat de ce aceştia reprezen- 
tau piatra filozofală printr-un androgin: „Au numit-o astfel de- 
oarece spun că materia lor îşi ajunge sieşi pentru a zămisli şi 
naşte copilul regal, mai perfect decît părinții lui.“74 Această con- 
cepţie nu corespundea unei dorinţe de unire cu sufletul frate, 
aşa cum credea Jung, ci cu legenda Hermafroditului, de la care 
toţi cei care se scâldau după el în aceeaşi fintină căpâtau un 
sex dublu: această calitate era atribuită apei mercuriale care 
dizolva şi reducea la un singur element toate metalele. În ciuda 
acestor rezerve, Jung este extraordinar cînd compară cu alchi- 
mia individuarea, proces prin care un individ tinde a fi o unitate 
autonomă şi indivizibilă. El are dreptate cînd ne prezintă omul 
ca fiind în căutarea Eului său, plecînd de la umbra (inconştien- 
tul), aşa cum alchimistul, care lucrează la piatra sa filozofală, 
pleacă de la azoth. 

Prin opera unuia din cei mai mari psihoterapeuţi ai secolu- 
lui al XX-lea, constatăm astfel că alchimia, departe de a-şi pier- 
de actualitatea, a căpătat o importanţă nouă, aceea de referent 
privilegiat al psihismului şi al creaţiei. Ce importanţă mai are 
acum faptul că alchimiştii Renaşterii au găsit sau nu aur în 
creuzetul din athanorul lor! Ce importanţă mai are dacă, în tag- 
ma lor, savanţi autentici au stat alături de aventurieri îndoiel- 
nici! Ce importanţă mai au chiar apocrifele care înlocuiesc isto- 
ria adevărată a acestor cercetători inspirați cu o legendă! Ei 
rămîn încă, pentru prezent ca şi pentru viitor, reprezentanţii 
simbolici ai aventurii intelectuale — aşa cum se poate ea împlini 
în artă, în literatură, în ştiinţă —, ai aspiraţiei către o finalitate 
extraordinară prin mijloace extraordinare, aşezind suprema 
demnitate a omului sub semnul imposibilului sau al necunos- 
cutului. 


72. C.-J. Jung, op. cit. 
73. Salmon, op. cit. 
74. Dom Pernety, op. cit. 

Dominarea viitorului cu ajutorul 
artelor divinatorii 


Artele divinatorii sînt tot atît de vechi ca şi primele civilizații. 
Dintotdeauna viitorul i-a neliniştit pe oameni aşa încît au in- 
ventat foarte repede o mulțime de mijloace cu ajutorul cărora 
au căutat să afle ce li se va întîmpla mai tîrziu. În Mesopotamia 
existau deja metode ca hemerologia (calculul zilelor faste sau 
nefaste) sau studiul prevestirilor obținute de la copaci, plante, 
rîuri, fîntini şi chiar de la zăvorul uşii. La asirieni şi la babilo- 
nieni, ghicitorul oficial practica hepatoscopia, procedeu rezervat 
treburilor regatului şi marilor demnitari; el lua ficatul unei oi, 
il aşeza în poziţie rituală pe mîna sa stingă, îl cerceta după un 
cod învăţat la colegiul preoţilor şi făcea un raport, ca un expert, 
în funcţie de semnele constatate.l Oamenii din popor recurgeau 
cel mai adesea la lecanomancie, adică vărsau picături de unt- 
delemn într-un vas umplut cu apă şi interpretau figurile care 
se formau la suprafaţă. În Antichitatea greco-romană, divinaţia 
a cunoscut o dezvoltare considerabilă atit prin diversitatea teh- 
nicilor, cît şi prin frecvenţa cu care era folosită. În cazul lito- 
boliei, sorții erau interogaţi aruncîndu-se pe jos pietre de mai 
multe culori şi deducînd din combinaţiile lor o concluzie pentru 
viitor. Palmomanţia deducea semnele prevestitoare din tresări- 
rile involuntare ale corpului, din convulsii, palpitaţii sau din 
ţiuitul urechilor: o simplă tresărire a unei sprîncene sau a unei 
pleoape, o contracție musculară a coapsei anunțau un eveni- 
ment fericit sau nefericit. Alectrionomanţia se făcea cu un co- 
coş, dresat în prealabil, care era pus într-un cerc împrejurul 
căruia fuseseră aşezate literele alfabetului, iar pe fiecare dintre 
ele un bob de grîu; cocoşul, lăsat liber, ciugulea ici şi colo, in- 


1. La British Museum sînt păstraţi ficaţi de argilă pe care exersau 
ucenicii ghicitori din Asiria. Georges Contenau a descris hepatoscopia în 
detaliu, după tabletele din biblioteca lui Asurbanipal, în La Divination 
chez les Assyriens et les Babyloniens, Paris. Payot, 1940. 

dicînd astiel literele care aveau să dea răspunsul la întrebarea 
pusă.2 În fine, la greci şi la romani, divinaţia era o credinţă 
religioasă şi o instituţie de stat; i se criticau uneori exagerările, 
dar nu principiul. Socrate o utiliza, Plutarh era preotul lui Apol- 
lo la Delfi şi-i comenta oracolele, Aristotel şi-a consacrat una 
din Probleme ideii de a afla dacă strănutul este o prevestire rea 
sau bună. Ciţiva filozofi ca Epicur, pentru că nega ideea de hei- 
marmene (destin), Carneade pentru că se îndoia de orice, au 
contestat-o, dar discipolii lor din Imperiul Roman de Apus i-au 
luat apărarea împotriva creştinilor. Cicero, în dialogurile sale 
Despre Divinaţie, a pus faţă-n faţă un interlocutor care, în nu- 
mele stoicilor, îi făcea elogiul şi un altul, care o combătea cu 
argumentele academicilor: erau numai dispute între şcoli, dar 
care nu vizau revocarea legitimităţii divinaţiei. Dimpotrivă, creş- 
tinismul, de îndată ce a fost ridicat la rangul de religie de stat, 
în secolul al IV-lea, la Roma, a început să critice artele divina- 
torii ca fiind supravieţuiri intolerabile ale cultelor păgine şi a 
mers pînă la represiune şi persecuții pentru a obţine cîştig de 
cauză. Toate acestea se explică prin stadiul în care se găseau 
romanii în perioada decăderii imperiului; excesele lor în ce pri- 
veşte superstiţiile erau deplinse tocmai de un istoric din acea 
vreme, Ammianus Marcellinus, ce nu putea fi suspectat de par- 
ţialitate căci aparţinea vechii religii. Mai multe concilii, în spe- 
cial primul conciliu de la Roma din 721, prezidat de papa Gri- 
gore al II-lea, au precizat că orice fel de practică superstiţioasă 
va duce la excomunicare şi, în consecinţă, i se va interzice celui 
vinovat împărtăşania. Cărţile de astrologie şi de magie trebuiau 
arse, aşa cum se spunea în Faptele Sfinţilor Apostoli, ceea ce 
împărații Honoriu şi Teodosiu au şi ordonat să se facă de faţă 
cu episcopii. În a sa Ordonanţă a păcii, Carol cel Mare a reco- 
mandat ca magicienii şi ghicitorii să fie trimişi la închisoare şi 
să fie lăsaţi acolo pînă ce vor promite că se vor îndrepta. Or- 
donanţele regelui Carol al VIII-lea au cerut categoric ca nu nu- 
mai ghicitorii să fie închişi, dar şi cei care-i consultau şi chiar 
aceia care nu-i denunţau justiţiei. Beda Venerabilul şi papa 
Grigore al III-lea cereau ca oricine se încredea în auguri sau în 
ghicit să facă o penitenţă de la şase luni pînă la trei ani. 

Nici autorităţile nu s-au arătat mai puţin severe faţă de pre- 
zicerea viitorului împodobită cu forme creştine. Chiar de la con- 


2. Vezi exemplul unei alectrionomanţii pentru a descoperi numele 
împăratului care avea să-i urmeze lui Valens în A Bouche-Leclereqg, His- 
toire de la divination dans l'Antiquité, vol. I. Paris, Leroux, 1879-1884. 

ciliul de la Agde, în 506, s-a interzis, prin aplicarea pedepsei 
cu excomunicarea, prezicerea prin sortes sanctorum (sorții sfin- 
tilor) ceea ce însemna să deschizi la întîmplare Evangheliile, 
Epistolele Sfintului Apostol Pavel sau Cartea Profeţilor şi să 
consideri prima frază citită acolo drept prezicere. Teologji ac- 
ceptau sorții de partaj, sorții de consultare (sau judecata lui 
Dumnezeu), dar nu sorții de ghicit. Preoților tentaţi să întrebe 
astrele, aşa cum făcuse sfintul Augustin în tinerețea sa, înainte 
de a combate astrologia judiciară, cel de al treizeci şi şaselea 
canon al conciliului din Laodicea le preciza: „Preoţii şi clerul nu 
trebuie să fie nici vrăjitori, nici matematicieni, nici astrologi.“ 
Al patrulea conciliu de la Toledo, în 663, i-a condamnat pe că- 
lugării care cereau părerea ghicitorilor să-şi ispăşească acest 
păcat într-o minăstire, pentru toată viaţa; iar în Renaştere, papa 
Leon al X-lea a dat bula Supernae dispositionis arbitrio prin ca- 
re-i avertiza pe membrii clerului că vor fi lipsiţi de beneficii şi 
de slujbe dacă practicau artele divinatorii. Iată deci, ce pedepse 
riscau, încă din secolul al V-lea, cei care căutau să ghicească 
viitorul: anateme, excomunicâri, penitenţe publice, posturi, exi- 
lări, închisoare; iar faptul că, din generaţie în generaţie, aceste 
interdicții au trebuit reinnoite dovedeşte că populaţia le încălca 
cu o pasiune căreia nu putea să-i reziste. 

Într-adevăr, era imposibil să fie dezrădăcinate nişte obiceiuri 
căpătate în curs de trei mii de ani, din Sumer şi bazinul Indu- 
lui, şi care, de altfel, corespundeau structurii inconştientului 
omenesc care presupune inevitabil gîndirea magică. Occidentul 
s-a găsit într-o situaţie stinjenitoare şi fără precedent: pe de o 
parte, părea nedrept să denigrezi miliarde de indivizi, caldeeni, 
asirieni, egipteni, perşi, greci, romani care practicaseră divinaţia 
cu girul unor filozofi extraordinari; pe de alta, nu puteau fi igno- 
rate argumentele contrare, de cea mai înaltă calitate spirituală, 
ale unor gânditori eminenţi cum erau Părinţii Bisericii. Unii uma- 
nişti au încercat deci să găsească o justificare rezonabilă pentru 
folosirea artelor divinatorii şi care să nu compromită credinţa 
creştină. Prima lucrare capitală, în această privinţă, a fost cea 
publicată la Wittenberg, în 1553, de Kaspar Peucer, medic şi 
matematician, ginerele lui Melanchthon, avind titlul Commen- 
tarius de praecipius generibus divinationum; a cunoscut cinci 
reeditări cu adăugiri, într-atit acest subiect preocupa publicul. 
Peucer a trecut în revistă toate genurile de divinaţie pentru „a 
separa sfintele profeţii şi prezicerile naturale de imposturile 
unor spirite viclene şi de prefăcătoriile superstiţiilor“. A fost ci- 

tită cu aviditate, căci fiecare voia să ştie ce era îngăduit şi ce 
era interzis unui bun creştin. 

Kaspar Peucer a înlăturat cu oroare o parte din divinaţia 
greco-romană care reflecta „superstiţia, fiică a necunoaşterii de 
Dumnezeu şi a neîncrederii“”, cum erau cleromanţia, divinaţie 
cu ajutorul unor arşice sau a unor boabe negre şi albe care se 
aruncau pe pămint, piromanţia, care aprecia viitorul în funcţie 
de modul în care tremurau flăcările ofrandei care era arsă, cap- 
nomanţia „care studia şi examina fumul sacrificiilor, răsucirile 
şi şerpuirile lui, mişcarea dreaptă, oblică, învirtită sau înfăşu- 
rată, mirosul lui potrivit sau nu cu carnea sacrificată“ etc.3 În 
schimb Peucer aduce un deosebit elogiu fiziognomiei, chiroman- 
tiei (pe care o include în simiotică, parte a medicinii referitoare 
la semne, cum ar fi pulsul sau durerile, care indică predispo- 
ziţia corpului) şi mai ales astrologiei (Melanchthon însuşi fiind 
un adept al acesteia). El găseşte că prezicerile populare sint 
corecte: „Este un lucru obişnuit la plugari acela de a prezice 
că vor fi atitea furtuni în vară cite zile înceţoşate au fost în 
martie ...Ei au o regulă că dacă găseşti viermişori în găinaţul 
găinilor, e semn al rodniciei; dar dacă găseşti muşte, e semn 
de război; dacă sînt păianjeni, e semn de ciumă.“4 

Peucer crede neabătut în teratoscopie, preziceri făcute pe 
baza naşterilor monstruoase şi a minunilor. Toţi monştrii anun- 
tă evenimente importante, căci „în anul întemeierii Romei, la 
Rimini s-a născut un copil fără ochi şi fără nas“5. El ne poves- 
teşte că au apărut astfel un vițel fără păr şi cu două capete la 
Freiburg, un vițel cu chip de om ras în cap lingă oraşul Bitter- 
fels iar în 1543, în Ţările de Jos, un copil hidos „cu spatele 
păros ca cel al unui cîine, cu două capete de maimuţă pe locul 
mamelelor, ochi de pisică pe buric, capete de cîine la coate şi 
la glezne... Se spune că a trăit patru ore şi că, după ce a pro- 
nunţat cuvintele Vegheaţi, Domnul Dumnezeul vostru soseşte, 
şi-a dat duhul“6. În 1550, la ţărmul Balticii, lingă Copenhaga, 
a fost pescuit „un peşte cu formă omenească avind capul tuns 
cum îl au călugării, iar corpul acoperit de solzi în formă de 


3. Kaspar Peucer, Les Devins ou Commentaires des principales sortes 
de devinations. Pusă de curînd în franceză de Simon Goulart. Anvers, 
Hendrik Connix, 1584. Această traducere este mai bună decit originalul, 
întrucît Goulart a împărţit textul latin compact şi fără titluri intermedia- 
re, al lui Peucer, în cincisprezece cărţi, subîmpărţite şi ele în capitole. 

4. Ibid. - 

5. Ibid. 

6. Ibid. 

sutană“.7 Minunile sint mai ales „vedenii minunate în aer“; aşa 
s-a văzut la Iena, pe cer, înainte de moartea Electorului de Sa- 
xa, o scenă alegorică cu un om călare purtind un copac. Peucer 
mai adaugă şi alte imagini văzute pe cer în diferite locuri, ur- 
mate de rezultate tragice, şi spune: „Dumnezeu vrea ca neamul 
omenesc să fie înştiinţat de relele care-i sînt pregătite şi care 
atirnă deasupra capului său, pentru ca unii să se poată câi.“8 
Acest mare umanist protestant nu este mai puţin credul decît 
păgînii pe care-i dezaprobă. El confirmă ca fiind adevărate po- 
veştile cu vircolaci, cum e aceea cu un ţăran din Livonia“ trans- 
format în lup, fugărind o vrăjitoare transformată în fluture de 
foc „căci licantropii se laudă că sînt folosiţi ca să gonească vrăji- 
toarele“. 

Peucer afirmă că un bun creştin poate să prevadă viitorul 
după fenomenele meteorologice, cu condiţia să deosebească bi- 
ne fenomenele: „Ploile, zăpezile, roua, burniţa, tunetul şi altfel 
de asemenea meteori nu prezic nimic: căci nu sint altceva decît 
efectele cauzelor lor.“10 Dar dacă se văd mai mulţi sori în ace- 
laşi timp, cum a văzut chiar el parhelii la 21 martie 1551, înain- 
te de confederarea regelui Franţei şi a prinților din Germania, 
acest lucru este foarte semnificativ: „Se ştie că, atunci cînd a 
fost vorba de a. se încheia noi alianţe sau cînd cei mari au con- 
spirat împotriva tovarăşilor lor ca să pună mîna pe domeniile 
lor, s-au văzut mai întotdeauna mai mulţi sori... Aceşti sori mul- 
tiplicaţi au fost ca nişte mârtori ai acelor sori tainici şi ai ligilor 
făcute pentru pierzania legilor.“!l Inundaţiile au sens profetic 
deoarece Scriptura spune că apele reprezintă popoarele: „Istoria 
arată că astfel de tulburări indică întotdeauna mari războaie şi 
revolte aducătoare de rău.“12 O cometă anunţă fără greş o ca- 
lamitate: „Toţi sînt de acord, admițînd ca un lucru sigur, că ele, 
cometele, nu sînt numai pricină de moarte şi pierzanie, fiindcă 
au stricat aerul cu emanaţiile lor nesănâătoase ... dar şi că, după 
ce s-au arătat, urmează războaie, răzmeriţe, tot felul de vio- 
lenţe, cruzimi, omoruri şi dezordini.“ Poziţia pe cer, culoarea, 
durata apariţiei lor sint tot atitea preziceri de luat în seamă. 


7. Kaspar Peucer, op. cit. 
8. Ibid. 
* Livonia — regiune istorică cuprinsă între Marea Baltică, riul Dvina 
şi lacul Ciude (actualele republici letonă şi estonă) (n.t.) 
9. Ibid. 
10. Ibid. 
11. Ibid. 
12. Ibid. 

De asemenea, trebuie să ne temem de cercurile din jurul soa- 
relui şi a lunii deoarece “arată luptele care se vor ivi pentru 
întiietate în slujbele ecleziastice şi politice“13. 

Enciclopedia lui Peucer a sporit gustul oamenilor pentru di- 
vinaţie, aşa încît Biserica a trebuit să reamintească energic că 
ea nu permite nici un fel de divinaţie. Conciliul din Milano, în 
1565, i-a sfătuit insistent pe episcopi să pedepsească fără milă 
acest gen de delicte: „Să fie pedepsiţi cu severitate cei care în- 
treabă despre orice ar fi pe ghicitori, pe cei care prezic viitorul 
şi tot soiul de vrăjitori şi magicieni sau pe cei care au sfătuit 
alte persoane să îi consulte, sau pe cei care se încred în ei.“14 
Asemenea interdicții au fost repetate de-a lungul întregului se- 
col al XVII-lea; preoţii au avut misiunea să-i îndepărteze pe eno- 
riaşi de la divinaţie, prin predicile de după slujba religioasă, şi 
să interzică intrarea în biserică a ghicitorilor. Şi, cu toate aces- 
tea, practicarea artelor divinatorii n-a putut fi înlăturată din 
obiceiuri. Exemplul venea de sus: cum ar fi putut poporul să 
le abandoneze cînd ştia că regina Caterina de Medici îşi întreba 
mereu ghicitorii, Cosimo Ruggieri şi Gabriele Simeoni, cînd îi 
vedea chiar pe preoţi, sfidind pedepsele şi bătind drumurile cu 
un beţişor de divinaţie, comentindu-l pe Nostradamus sau chiar 
avînd faimă de magicieni, cum i se întîmpla lui Belot, preot din 
Milmonts, care-şi spunea oracolele în versuri? Religia spune ce- 
lor neliniştiţi: ajunge să te rogi lui Dumnezeu şi să te laşi în 
seama Providenţei. Dar o rugăciune nu aduce siguranţa de a fi 
fost auzit, în timp ce nişte cărţi de joc care-ţi dau o veste bună, 
chiar dacă nu crezi decît pe jumătate, aduc nişte ore de linişte. 
Gîndirea magică nu va fi suprimată decit cînd va dispărea ne- 
liniştea iar neliniştea va exista atita vreme cît în faţa omului va 
exista perspectiva durerii şi a morţii. 

Istoria artelor divinatorii, din Evul Mediu şi pînă în zilele 
noastre, nu este deloc o continuare a istoriei din Antichitate: 
ba chiar îi seamănă destul de puţin. Sînt complet abandonate 
două practici: haruspicina, divinaţia cu ajutorul mănumtaielor 
unui animal sacrificat, şi augurul, divinaţia după zborul păsări- 
lor.. În schimb, apar altele, pe care cei vechi nu le cunoşteau, 
cum sînt rabdomanţia şi cartomanţia. Fiziognomonia şi chiro- 
manţia, al căror studiu abia fusese schiţat de către greci, cu- 
nosc un avînt deosebit. Astrologia, deşi se sprijină încă pe Pto- 


13. Kaspar Peucer, op. cit. 
14. Canonul acestui Conciliu a fost reprodus în întregime de Pierre 


Le Brun în Histoire critique des pratiques superstitieuses, op.cit. 

lemeu, evoluează o dată cu progresele astronomiei; geomanţia 
suferă influenţa arabilor. Pe scurt, se petrece o remodelare şi, 
întrucitva, o modernizare a divinaţiei antice, despre care filozofii 
oculţi nici măcar nu-şi dau seama: ei cred că salvează Tradiţia 
dinaintea creştinismului dar, în pofida lor, condiţiile religiei noi 
îi obligă să facă o triere şi o adaptare a datelor din păgînism. 

Cum scopul meu este de a evalua forme permanente ale 
gîndirii magice şi nu curiozităţi dispărute, nu voi vorbi aici de 
teratoscopie şi de meteoroscopie, deoarece nimeni nu se mai 
gindeşte să prezică ceva din naşterea unui copil monstru sau 
din revărsările unui rîu; voi elimina şi activităţile minore, cum 
sint onicomanţia, care se practica astfel: se punea un amestec 
din ulei de nucă şi funingine pe unghia degetului cel mare de 
la mîna dreaptă şi se încerca să se vadă viitorul în această o- 
glinjoară neagră. În timpul lui Ludovic al XIV-lea, domnul Co- 
linet, din cartierul Saint-Germain-des-Pres, care descoperea în 
felul acesta lucrurile pierdute, a avut o mare faimă.15 Vom exa- 
mina numai divinaţiile majore care şi astăzi au numeroşi adepţi 
şi ale căror caracteristici este bine să le cunoaştem. 


Prezicerile şi profeţiile 


Prezicerea, arta de a anunţa evenimentele care vor veni într-o 
perioadă limitată (se făcea în general pentru anul următor sau 
pentru o perioadă de zece ani), şi profeția, anunţarea evenimen- 
telor fericite şi a catastrofelor care aşteaptă omenirea pînă la 
sfirşitul veacurilor, au fost în Antichitate specialitatea sibilelor, 
preotese. care răspundeau prin oracole, enigme în versuri sau 
în proză, la întrebările celor care le consultau. La Roma, cartea 
oracolelor sibiline era păstrată cu venerație la Capitoliu, dar 
împăratul creştin Teodosiu a pus să fie arsă în anul 400. Creşti- 
nismul îşi avea marii săi profeţi, Isaia, Ieremia, Ezechiel şi nu 
suporta ca aceştia să fie comparaţi cu profeţii păginilor. Kaspar 
Peucer a demonstrat că oracolele sibilelor erau inspirate de Dia- 
vol şi că teomanţia sau delirul profetic comunicat de zeu unei 
persoane (Apollo dădea furia divină, Bacchus, furia mistică, 


15.. Aflăm acest lucru de la Jean Belot. Cf. Les Oewvres de M° Jean 
Belot, cure de Milmonts. Dernière édition revue, corrigée et augmentée de 
divers traites, p. 213, Rouen, Amiot, 1688. Acest preot cabalist face elo- 
giul „ştiinţei unghiei“, dar recomandă a se practica prin invocarea, la în- 
ceput, a îngerului Uriel şi recitarea psalmilor lui David. 

Muzele, furia poetică iar Venus, furia erotică) era ceva ce numai 
posedaţii sau bolnavii puteau s-o facă. Teologii creştini făceau 
o deosebire între prezicere (facultatea pe care o au sfinţii de a 
prezice ziua şi ora propriei lor morţi şi, prin extindere, un eve- 
niment precis, pacea, o invazie etc.), profeție (facultatea de a 
prezice un şir de evenimente), viziunea spirituală (imagine ha- 
lucinatorie a unei acţiuni trecute sau viitoare, cum au fost vi- 
ziunile sfintei Hildegard din Bingen): acestea erau revelații inte- 
rioare, transmise direct de Dumnezeu sufletului (revelaţiile 
exterioare fiind cuvintele şi vocile cereşti). Dar, evident, aceste 
daruri fiind adesea acordate sfinţilor în timpul martiriului lor, 
părea revoltător ca primul venit, fără să fi suferit pentru cre- 
dinţa sa, să se considere avantajat «de o asemenea favoare. 

Nu putem nega total spiritul profetic, deoarece presentimen- 
tele există şi sint amplificate la extatici de hiperestezie. Totuşi, 
trebuie să admitem că trei sferturi din profeţii sint nişte impos- 
turi, cînd redactate după evenimentele pe care pretindeau că le 
anunţă, cînd strigate de megalomani fanatici ale căror vatici- 
naţii nu s-au realizat. Pretinsele profeţii ale lui Merlin, din 465, 
care prevedeau evenimentele din timpul domniei lui Henric al 
II-lea al Angliei au fost publicate în 1175 de Geoffroi de Mon- 
mouth, contemporan cu acest rege: deci, autorul le mînuia cu 
dibăcie. Asemenea texte sînt oferite opiniei publice în scopuri 
politice, ca nişte dorinţe prezentate gata împlinite, pentru a de- 
termina mulțimile să le îndeplinească, sau ca ameninţări împo- 
triva adversarilor, pentru a-i intimida. Profeţii sînt interpreţii 
inconştientului colectiv: ei prezic speranţele şi neliniştile oame- 
nilor din vremea lor iar schimbările de conducere sau războiul 
anunţat de ei constituia deja subiectul discuţiilor pe la colţuri 
de stradă. 

Mitul obişnuit al tuturor acestor profeţii a fost venirea Ma- 
relui Monarh, adică a regelui care avea să domnească împreună 
cu papa peste toate naţiunile creştine. Acest mit s-a născut pe 
la mijlocul secolului al X-lea, în tratatul lui Abdon, preot al 
reginei Gerberge, soţia lui Ludovic al IV-lea (Louis d'Outre- 
mer), De antechristo, prin care se cerea regilor Franţei să recu- 
cerească Sfintul Imperiu; timp de secole, profeţii, de la Guillau- 
me Postel la Eugene Vintras, vor aminti venirea acestui „rege 
al lumii“. O altă constantă a fost aceea de a prevedea cîtă vreme 
va dura Biserica apostolică şi romană; toţi ereticii cărora ea le 
nemulţumea revendicările făceau speculaţii asupra sfirşitului 
ei. Comentînd Apocalipsul, Gioacchino da Fiore prevedea peri- 
colele care o aşteptau iar un secol după el, în 1303, fratele 

minorit Liberatus, în Vaticinia Joachimi, a făcut din acesta un 
profet al declinului papalității. 

Sfintului Malakia, născut în 1097 la Armagh, în Irlanda, şi 
mort în 1148 la abația din Clairvaux unde-l vizita pe sfintul 
Bernard, i s-a atribuit o profeție privindu-i pe papii care se vor 
succeda la Sfintul Scaun pînă la Judecata de apoi. El avea o 
întreagă listă de o sută unsprezece papi, începînd cu Celestin 
al II-lea (ales în 1143), fiecare dintre ei fiind desemnat cu o 
formulă în latină; un scurt comentariu vorbea de al o sută doi- 
sprezecelea şi ultimul. Textul acestei profeţii a fost publicat 
pentru prima oară în 1595 în Lignum vitae de Arnold Wion iar 
Moreri a dezvăluit apoi că ea fusese fabricată în timpul concla- 
vului din 1590 de partizanii cardinalului Sinoncelli care au pre- 
tins că el urma să devină papa numit De antiquitate urbis, de- 
oarece era din Orvieto (care în latină se numea urbs vetus). De 
atunci profeția lui Malakia a fost agitată la fiecare conclav iar 
papa Alexandru al VIII-lea a pus să se graveze pe monezile sale 
formula atribuită lui. Dacă l-am crede pe falsul Malakia, papa 
Pius al XII-lea a fost pastor angelicus (păstorul angelic), Ioan al 
XXIII-lea, pastor et nauta (păstor şi marinar), Paul al VI-lea, flors 
florum (floarea florilor), Ioan Paul I, de mediate lunae (papă al 
jumătăţii de lună). Ioan Paul al II-lea, papă de labore solis (al 
eclipsei de soare sau al lucrării solare, după comentatori), este 
antepenultimul din această listă. După el va veni papa de gloria 
olivae (al gloriei măslinului), apoi ultimul papă, Petrus romanus, 
sub pontificatul căruia se va întîmpla distrugerea Romei şi ju- 
decarea lumii de un Judex tremendus (Judecător fără milă). Un 
teolog din Namur!6, făcînd o demonstraţie uluitoare de aritmo- 
logie, a calculat că acest sfirşit al erei noastre era prevăzut pen- 
tru anul 2012. 

Dintre profeţii Evului Mediu şi ai Renaşterii, Johann 
Lichtenberger, în a sa Pronostication, apărută în 1488, la Stras- 
bourg, suită de imagini gravate şi comentate, şi-a desfăşurat 
previziunile pe o perioadă de optzeci şi trei de ani: „A văzut tot 
ceea ce trebuie să se întimple între 1484 şi 1567, ciumele, răz- 
boaiele, perioadele de foamete, morţile totul, numai realitatea 
n-a văzut-o, n-a văzut marele eveniment al epocii, naşterea pro- 
testantismului.“17 Dar Liber miraculis, culegere de preziceri pu- 


16. René Thibeau, La Mystérieuse prophétie des papes, Paris, J. Vrin, 
1950. Acest preot merge şi mai departe cu ştiinţa mistică a numerelor 
decit ocultistul Pierre Piobb în Le Sort de l'Europe d'apres la celebre pro- 
phetie des papes de saint Malachie, Paris, Dangles, 1938. 

17. Abatele Lecanu, Dictionnaire des prophéties, p. 700. Paris, Migne, 
1858. 


198 ISTORIA FILOZOFIEI OCULTE 


blicată la Paris în 1486, conţinea şi o prezicere a călugărului 
florentin Savonarola (care va fì executat doi ani mai tirziu) şi 
în care s-a vrut să se vadă o aluzie la Luther şi la Reformă. În 
1533, în Odeoporicon, Gerard Brusch a revelat profeția lui Re- 
giomontanus, (profesor de astronomie şi episcop la Regensburg, 
mort în 1476), după care sfîrşitul lumii urma să aibă loc în 
1588: după cronicari, spaima a fost mare în anul acela în Eu- 
ropa. Astronomul Johann Stâffel prezisese deja potopul pentru 
1524, aşa încît un ilustru profesor de drept din Toulouse, Blaise 
d'Auriol, îşi aşezase lingă casă o barcă mare prevăzută cu cele 
necesare pentru a se refugia în ea cu familia cînd apele vor 
creşte. 

Singurul profet cu adevărat interesant a fost Michel de 
Nostredame, zis Nostradamus, născut la Saint-REmy-de-Pro- 
vence, în 1503, medic la Universitatea din Montpellier, care a 
practicat medicina la Toulouse înainte de a fi chemat de Par- 
lamentul din Aix, în timpul ciumei din 1546, ca să-şi exercite 
meseria timp de trei ani, pe spezele municipalităţii. Apoi s-a 
instalat în oraşul Salon-de-Craux unde s-a şi căsătorit a doua 
oară, a studiat astrologia judiciară din nişte cărţi pe care mai 
apoi le-a ars şi şi-a început Centuriile, catrene profetice repar- 
tizate în serii de cîte o sută. Multă vreme a ezitat să le publice. 
Prima ediţie, intitulată Les Propheties de Me Michel Nostrada- 
mus, a apărut în editura Macé Bonhomme din Lyon, în 1555; 
ea cuprindea trei Centurii şi cincizeci şi trei de catrene din cea 
de a patra, toate dedicate fiului său nou-născut, Cesar. Succe- 
sul lui Nostradamus a fost atit de mare încît regele Henric al 
II-lea l-a chemat la curte, în 1556, de unde a plecat încărcat 
de daruri. Caterina de Medici, Francisc al II-lea, ducele şi du- 
cesa de Savoia s-au dus la Salon să-l consulte; Carol al IX-lea 
l-a numit consilier şi medic personal. Ediţia princeps completă 
a celor zece Centurii a fost făcută de Pierre Rigaud în două 
volume (în 1558 şi 1566); după moartea lui Nostradamus, sur- 
venită în 1566, Benoist Rigaud a reeditat-o, în 1568, cu varian- 
te extrase din manuscrise. 

Într-o mie de catrene, Nostradamus a prezis evenimentele 
care aveau să se întimple pînă în anul 3797. Pentru ca profanii 
să nu le poată înţelege, el şi-a redactat oracolele folosind mo- 
dalităţile sintaxei latine, cu inversiuni, antiteze, anagrame (Ra- 
pis pentru Paris, Nersaf pentru Franţa, Norlaris pentru Loreni, 
Mendosus pentru Vendosme etc.) calambururi (Dort-leans pen- 
tru Orléans), metafore, cuvinte celtice, romane, spaniole, latine, 
greceşti, ebraice. Nostradamus ne avertizează singur că opera 

lui nu este amfibologică, adică nu are mai multe sensuri, ci 
unul singur, ascuns cu grijă. Astfel, faptul că s-au dat atitea 
interpretări diferite dovedeşte că toţi comeniatorii săi se înşală: 
ei ar trebui să fie de acord, cu mici diferenţe, asupra esenţia- 
luiui. Lucrarea sa, despre care spunea că a venit „prin divină 
inspiraţie supranaturală“, versurile sale sibilinice pe care le nu- 
mea „nocturnele şi profeticele mele aprecieri, compuse mai de- 
grabă dintr-un instinct natural însoţit de o furie poetică decît 
datorită regulii poetice“, sint tot atitea dovezi ale unui sistem 
crono-cosmografic atit de savant încît calculele sale ţin seama 
de planetele Neptun şi Uranus, nedescoperite la acea vreme. 

O mulţime de comentatori au încercat să pătrundă în enig- 
mele Centuriilor, suporturi ideale pentru metoda paranoiaco- 
critică. Fiecare le-a interpretat după dorinţele sale: s-au folosit 
de ele în pamiletele împotriva lui Mazarin, iar doi autori ce tră- 
iau în timpul lui Ludovic al XIV-lea, Guynaud, şeful pajilor de 
la Versailles, şi Jean de Roux, preot la Louvicamp, au găsit în 
ele indicaţii privind acest rege. În secolul al XIX-lea, Torn6-Cha- 
vigny, preot din Clotte, lingă oraşul La Rochelle, autor al lu- 
crării L'Histoire predite et jugee par Nostradamus (trei volume 
1860-1862) a fost preocupat de anunţarea evenimentelor vii- 
toare conform Centuriilor: astfel a văzut că Napoleon al III-lea 
va fi răsturnat şi că Henric al V-lea va restaura regalitatea în 
Franţa. Dar sub cea de a I-a Republică, acest preot tumultuos 
a spus că Nostradamus prezicea urcarea la tron a lui Napoleon 
al IV-lea şi a scris ziarului Le National, la 8 aprilie 1878, o scri- 
soare prin care propunea o recompensă de o mie de franci celui 
care va dovedi că Nostradamus nu avea dreptate. 

În 1938, doctorul de Fontbrune a descoperit că Nostrada- 
mus vorbea de Hitler în versurile următoare: 


Nouă ani cel slab o va ţine-n pace 

Apoi câdea-va în sete atit de singeroasă 
Pentru el poporul fără crez şi lege va muri 
Ucis de un altul cu mult mai omenos. 


„Al treilea vers din acest catren este suficient ca să desem- 
neze pe Hitler“, spune Fontbrune. Dar de ce este supranumit 
„cel slab"? Foarte simplu: pentru că este vegetarian, nu bea de- 
cît apă şi nu fumează: Nostradamus prevăzuse pînă şi acest 
lucru. În altă parte scrie: 


Aventurierul şase sute şase sau nouă 
Surprins va fi de fierea pusă într-un ou. 

Fontbrune traduce: „Aventurierul, din 1936 pînă în 1939, va 
fi surprins de amărăciunea din lucrarea sa.“18 În realitate, „şase 
sute şase sau nouă“ n-au nimic de-a face cu anii 1936-1939: 
Nostradamus vorbeşte aici de Fiara 666 din Apocalips (care dă 
nouă în reducţie teozofică) număr de care era obsedat, ca toţi 
profeții din epoca sa. Avînd în vedere că doctorul de Fontbrune 
descifrase în Centurii sfirşitul celei de a III-a Republici şi înfriîn- 
gerea totală a lui Hitler şi Mussolini (adică tot ceea ce inspira 
lumii teamă şi tot ceea ce spera ea în 1938) el şi-a reluat in- 
terpretările după cel de al doilea război mondial pentru a de- 
monstra că Nostradamus prevăzuse că războiul va începe în 
1939 atunci cînd scrisese: „Focul lui, apei este supus treizeci 
şi nouă“; acolo unde spunea „bătrinul“ sau „Filip“, era vorba de 
mareşalul Pétain; „pasărea de pradă zburiînd pe la fereastră“ 
însemna Reichul etc. 

Sprijinindu-se pe această demonstraţie, dr de Fontbrune a 
dedus din alte catrene prezicerile următoare: a IV-la Republică 
va fi desfiinţată la sfirşitul lunii septembrie 1951, contele de 
Paris va fi proclamat rege (căci el este „marele Chiren“ despre 
care Nostradamus a spus: „Un şef al lumii marele Chiren va 
fi“). Acesta va face din Avignon capitala Franţei, dar va avea de 
înfruntat al treilea război mondial în cursul căruia se va pro- 
dute invadarea Elveţiei. Apoi secolul se va termina printr-un 
cataclism: 


În anul o mie nouă sute nouăzeci şi nouă şi şapte luni 
Din cer veni-va un mare Rege de spaimă 
Învia-va el pe marele Rege de Angoumois 
Înainte, după, Marte domni-va cu bucurie. 


Traducerea doctorului de Fontbrune: „în iulie 1999 va veni 
pe calea aerului un Rege mare, înspăimintător care-l va reînvia 
pe şeful Hunilor. Înainte, ca şi după aceea, marele zeu al războ- 
iului va pedepsi lumea cum n-a mai făcut-o vreodată.“19 Poate 
că, în iulie 1999, va avea loc un puci militar sau un atentat 
terorist dat fiind că ele se petrec fără încetare în zilele noastre. 
Un magistrat din regiunea Gâtinais, care lupta împotriva „ex- 
ceselor prezicătorilor“, remarca, în 1560: „Dacă în acelaşi an 
patru filozofi vin să prezică lucruri contrare şi unul prezice pa- 


18. Dr de Fontbrune, Les Propheties de Nostradamus expliquées et 
commentées, Sarlat, Michelet, 1938. 

19. Dr de Fontbrune, L'Etrange XX" siècle vu par Nostradamus, Sar- 
lat, Michelet, 1950. 

cea, ea va domni, fără îndoială, în mai multe zone. Altul va 
prezice războiul care, de asemenea, va izbucni pe alte melea- 
guri. Şi aşa, adevăr şi minciună se vor afla întotdeauna în ar- 
monie.“20 

Astfel, ne limităm să-l facem pe acest om extraordinar să 
spună ce vrem noi să spună în loc să căutăm să vedem ce 
gindea el efectiv. Nostradamus a avut o serie de viziuni despre 
viitor în stare de autohipnoză, dar el le-a conceput dupa ideile 
timpului său şi nu după ideile timpului nostru. În aceasta con- 
stă genialitatea operei sale, în faptul că ea conţine suficiente 
generalităţi, cifre, nume ambigue pentru a da fiecărui secol ilu- 
zia că el este vizat de ea. Dar un om de litere, un istoric serios 
îşi dă seama că el vorbeşte de tot ceea ce-i hărţuia pe contem- 
poranii săi: războaiele religioase, Antihristul, Marele Monarh, 
viitorul potop, toate aceste evenimente fiind precedate de come- 
te, de eclipse, de naşteri monstruoase, semne cărora nu li se 
mai conferă acum acelaşi sens. Este aberant să crezi că un om, 
în plin secol al XVI-lea, ar fi putut prevedea schimbări politice 
precise din secolele următoare şi trăsături caracteristice ale u- 
nor şefi de state. Pentru teologi, preştiinţa, cunoaşterea perfectă 
a destinului, nu aparţine decît lui Dumnezeu (chiar şi anabap- 
tiştii şi socinienii i-o contestă din pricina liberului arbitru care 
face ca faptele umane să fie imprevizibile). Să admirăm la No- 
stradamus o ingeniozitate uimitoare, fulgerări de extraluciditate 
care duc la nişte coincidenţe, dar nu daruri pe care nici un om 
nu le poate avea, căci altfel omenirea n-ar fi ceea ce este. 

După Nostradamus n-a mai existat nici un alt profet atît de 
subtil ca el: iată de ce el este şi astăzi comentat, iar ceilalţi, în 
schimb, au fost daţi uitării. De altfel, nu putem lega de filozofia 
ocultă ceea ce ţine de fanatismul religios aşa cum s-a întîmplat 
cînd Pierre de Jurieu a prezis, în 1686, în L'Accomplissement 
des prophéties, că în 1690 se va produce instaurarea universală 
a protestantismului în Franţa pe ruinele catolicismului. Totuşi, 
două profetese merită să fie cunoscute: Suzette Labrousse 
(1747-1821), o călugăriţă din Perigord, care a sosit la Paris în 
timpul Revoluţiei unde enigmele sale profetice au avut un anu- 
me succes, a plecat la Roma în 1792 şi a fost închisă în castelul 
Sant-Angelo de unde n-a acceptat să iasă înainte de anul 1800, 
aşteptind ca la acea dată să se producă „un eveniment care 


20. Antoine Couillard du Pavillon, Les Contredicts aux faulses et abu- 
sives prophéties de Nostradamus et autres astrologues, Paris, Charles 
TAngelier, 1560. 

avea în sfirşit să lumineze întregul univers“Zl; şi Marie-Anne 
Lenormand, ghicitoarea lui Josephine de Beauharnais, căreia 
i-a prezis că va fi împărăteasă, şi care i-a avut printre clienţii 
săi pe Barras, Tallien, pictorul David, Talleyrand, Talma, gene- 
ralul Moreau. Datorită cărţii sale Souvenirs prophetiques d'une 
sibylle (1814) Marie-Anne Lenormand şi-a sporit reputaţia şi în 
timpul Restauraţiei şi al lui Ludovic-Philippe. În cabinetul ei de 
consultaţii din strada Tournon, femeia aceasta corpolentă, pur- 
tind un turban pe cap, practica divinaţia cu ajutorul cărţilor, 
al zaţului de cafea şi al ouălor: spărgea nişte ouă, pe care con- 
sultantul trebuise să le poarte asupra lui timp de trei zile, într- 
un pahar cu apă şi interpreta ceea ce vedea acolo. Marie-Anne 
Lenormand a publicat diferite cărți, printre care Les Oracles si- 
byllins (1817), şi s-a bucurat de un asemenea respect încît la 
înmormiîntarea ei, la Paris, au asistat membri ai guvernului, în 
frunte cu Guizot. 


Astrologia 


Credinţele privind influenţa astrelor asupra destinului omului 
erau foarte contradictorii pînă ce Ptolemeu, în secolul al II-lea 
al erei creştine, a început să le unifice. În al său Tetrabiblos, 
el a arătat cum să se calculeze durata vieţii, defectele şi bolile 
trupului, calităţile sufletului, bogăţia şi gloria măsurînd aspec- 
tele planetelor, adică distanţele ce le separă unele de altele sau 
depărtarea lor faţă de punctul maxim al unei case din horoscop. 
Ptolemeu a determinat şase aspecte (sau configurații): conjunc- 
tia (cînd două sau mai multe planete se află pe acelaşi grad al 
unui semn), sextilul (cînd două planete se află la o distanţă de 
600). cvadratura (de 900), trinul sau trigonul (de 1200), opoziţia 
(de 1800) şi antisce (paralelă de declin: cînd două sau mai multe 
planete se află la distanţă egală de ecuator). Sextilul şi trinul 
erau aspectele benefice; cvadratura şi opoziţia, aspectele male- 
fice; conjuncţia era bună sau rea după cum planetele erau con- 
siderate a fi în raporturi de „prietenie“ sau „duşmănie“. Cosmo- 
grafia lui Ptolemeu avea inconvenientul de a postula că soarele 
se învirteşte în jurul pămîntului antrenîind şi cerul cu el; pentru 
acest autor, ecliptica nu era, ca pentru noi, orbita descrisă de 
pămînt în cursul unui an în jurul soarelui, ci exact inversul. 


21. Recueil des ouvrages de la celebre Mlle Labrousse, Bordeaux, 
Brossier, 1797. | 

Astrologji europeni s-au bazat pe Ptolemeu pină la mijlocul se- 
colului al XVII-lea; Gerolamo Cardano şi-a construit astfel în- 
treaga sa doctrină astrologică iar L'Uranie a lui Nicolas Bourdin 
din 1640, n-a fost decit o traducere a lucrării Tetrabiblos. Cu 
toate corecţiile necesare, teoriile acestor precursori sint pline de 
indicaţii fundamentale. Astăzi vorbim de „nodurile lumii“ şi nu 
de Capul şi Coada Balaurului; de „dătătorul de viaţă“ şi nu de 
afet (hyleg pentru arabi), adică de prezenţa soarelui sau a lunii 
în cele cinci locuri afetice (Casa a XI-a, a X-a, a IX-a, a VII-a 
şi I), dar principiile sînt cele ale Tradiţiei. 

Primii astrologi nu cunoşteau decit o mie douăzeci şi două 
de stele fixe şi şapte planete (printre care includeau şi soarele 
şi luna); am putea deci să le reproşăm că se bazau pe un sistem 
care a încetat să mai aibă valoare din momentul cînd s-au des- 
coperit planetele Uranus, Neptun şi Pluton. Dar nu este sigur 
că le-ar fi adăugat listei lor care trebuia să cuprindă cele mai 
apropiate şapte astre, corespunzind celor şapte zile ale săptă- 
mînii. De altfel, cele douăsprezece constelații ale Zodiacului, le- 
gate de cele douăsprezece luni ale anului, au fost alese de ei 
într-o epocă cînd identificaseră alte cincisprezece constelații. 
Mai mult, nu este un mod simplist de a crede că nişte planete 
influenţează agresivitatea sau sexualitatea pentru că ele se nu- 
mesc Marte sau Venus căci aceste nume le-au fost date înadins, 
după deducţiile făcute asupra efectelor lor. Cea mai rapidă, îm- 
plinindu-şi revoluţia siderală în optzeci şi patru de zile, a fost 
botezată în consecinţă Mercur, zeul cu aripi la picior. Anticii 
defineau planetele după natura, condiţia şi sexul lor. Ei deose- 
beau două planete feminine (Luna şi Venus), patru masculine 
(Marte, Soarele, Jupiter şi Saturn) şi una androgină (Mercur); 
virtuţiile şi proprietăţile lor se datorau poziţiei lor pe cer, cât şi 
calităţilor fizice pe care păreau a le avea (căldură, răceală, umi- 
ditate sau uscăciune). 

Zodiacul, zonă cerească ce înconjoară pămîntul şi taie ecua- 
torul în cele două puncte echinocţiale, a fost împărţit în două- 
sprezece părţi egale sau semne, care au primit numele celor 
douăsprezece constelații pe care planetele le parcurg continuu: 
Berbecul, Vărsătorul, Gemenii etc. Fiecare semn reprezintă trei- 
zeci de grade din cercul care circumscrie această zonă şi se 
împarte în trei decane. Independent de cele douăsprezece sem- 
ne ale Zodiacului, s-au mai stabilit douăsprezece case astrolo- 
gice în funcţie de mişcarea diumă a planetelor. O planetă are 
într-un semn casa sa (sau domiciliul preferat); într-alt semn îşi 
are exaltarea (deoarece influenţa ei creşte acolo în bine sau în 

rău), în alte două semne îşi are exilul (cînd se află în semnul 
opus domiciliului ei) şi căderea (în semnul opus locului ei de 
exaltare). Astfel, Soarele îşi are casa în Leu, exaltarea în Berbec, 
exilul în Vărsător iar căderea în Balanţă. Profecţia este o pro- 
gresie (astrologică şi nu astronomică) de treizeci de grade pe an 
a Zodiacului: „În fiecare an, întreg Zodiacul înaintează cu un 
semn, deci la fiecare doisprezece ani se regăseşte în situaţia pe 
care o ocupa în momentul naşterii.“22 Cele douăsprezece case 
sint elemente ale divinaţiei astrologice: Casa I (numită „Ascen- 
dent“) dă informaţii despre longevitate, a II-a, despre bunurile 
materiale, a III-a, despre călătorii, a IV-a, despre familie etc. a 
VI-a este „Purgatoriul“, a X-a, cea pe care Ptolemeu o numea 
„Mijlocul Cerului“, iar a XII-a este „Infernul Zodiacului“. 

Arta astrologică înseamnă stabilirea unui horoscop, calcu- 
larea aspectelor planetare privind o persoană, fie pentru o temă 
de naştere (numită tema genethliacă, cînd e făcută pentru un 
nou-născut), care prezice cum îi va fi viaţa în funcţie de „cerul 
său de naştere“, fie pentru o temă de revoluție, care limitează 
prezicerea la un an, o lună, o zi sau chiar la o oră precisă 
(astrologia orară era deja cunoscută de asirieni). Tema horosco- 
pică se studiază trasînd un cerc zodiacal în care poziţiile pla- 
netelor, indicînd demnitatea sau debilitatea lor, formează 
unghiuri: „Toate aspectele concordă cu unghiurile poligoanelor 
regulate ce pot fi înscrise într-un cerc.“23 Data naşterii şi lati- 
tudinea locului naşterii furnizează baza calculelor. Avind în ve- 
dere că ziua astrologică începe la orele douăsprezece ziua, su- 
biectul născut între douăsprezece noaptea şi douăsprezece ziua 
este numit nocturn iar între douăsprezece ziua şi douăsprezece 
noaptea, diurn. Anul astrologic începe la 21 martie, lucru ce 
necesită o corecție. „Aşa cum pentru naşterile nocturne trebuie 
să scazi o zi, tot aşa trebuie să scazi un an pentru persoanele 
născute între întîi ianuarie şi douăzeci martie, anul schimbiîn- 
du-se numai în ziua 21 a acestei luni.“24 Astrologul lucrează 
cu tot felul de efemeride şi de tabele: Calendarul tebaic (care 
arată concordanța dintre zilele anului şi gradele Zodiacului, 
precum şi prezicerile care se leagă de aceasta), Tabelul ciclic al 
anilor (care permite să ştim ce planetă guvernează fiecare an), 
Tabelul celor 36 de decani etc. 


22. Ely Star, Les Mystères de l'horoscope, Paris, E. Dentu, 1888. 

23. Julevno, Nouveau traite d'astrologie pratique, Paris, Chacornac, 
1949. 

24. Ely Star, op.cit. 

Divinaţia astrologică se face calculind direcţiile şi tranzituri- 
le. Direcţia este măsurarea în grade, pe ecuator, a spaţiului, 
care separă un promiţător (planeta care trebuie să producă un 
eveniment) de un semnificator (Soarele, Luna, Mercur, Ascen- 
dentul sau Mijlocul Cerului); rezultatul arată perioada cînd se 
va împlini prezicerea. Tranzitul este trecerea anumitor planete 
prin locurile din horoscop ocupate de Soare, Ascendent, Mijlo- 
cul Cerului, Casa a VIl-a şi Casa a IV-a. Astrologia nu este o 
ştiinţă exactă, dar ar merita să fie, într-atit de subtil au gîndit 
specialiştii ei noţiunile geografice, astronomice şi fiziologice. Va- 
loarea planetelor a fost fixată studiind horoscoapele oamenilor 
celebri după moartea lor: astfel, astrologii arabi au notat cu 
grijă coordonatele de naştere ale lui Tamerlan (2 aprilie 1336, 
la miezul nopţii, polul 39), pentru a afla căror conjuncţii pla- 
netare le corespundeau victoriile sale. S-au stabilit comparații 
minuţioase între nenumărate cazuri şi s-au extras legi generale. 

În Evul Mediu, în secolul al XII-lea, cei care au impus astro- 
logia au fost medicii; numai ei îndrăzneau să braveze interdicțiile 
Bisericii, pretextind că proprietăţile astrelor trebuiau cunoscute 
tot atît de bine ca şi cele ale planetelor. În timpul Renaşterii, 
Marsilio Ficino, preot la catedrala din Florenţa, a fost, la curtea 
lui Lorenzo de Medici, unul din cei mai înflăcăraţi partizani ai 
astrologiei, dar Pico della Mirandola a combătut-o respingîndu-i 
teoriile într-o culegere de douăsprezece cărţi, Disputationes ad- 
versus astrologiam divinatricem (Polemici împotriva astrologiei ra- 
tionale). Imediat, trei astrologi, printre care şi Lucius Bellantius 
din Siena, i-au făcut horoscopul şi au descoperit că va muri la 
treizeci şi unu de ani, ceea ce era uşor de stabilit întrucît lu- 
crarea a apărut la un an după moartea autorului ei. Această 
poveste a fost reluată de toţi apărătorii astrologiei din secolul 
al XVI-lea. Au existat nenumărați astrologi, în majoritatea lor 
italieni, Italia fiind considerată patria acestei arte divinatorii. 
Cel mai celebru a fost Luca Gaurico (1476-1558), profesor de 
matematică la Ferrara, condamnat la supliciul prin extrapadă* 
pentru că-i prezisese lui Bentivoglio, tiranul Bologniei, că va fi 
izgonit din statul său. Gaurico s-a arătat mai prudent cînd pa- 
pa Paul al III-lea i-a cerut să-i facă horoscopul şi cînd Caterina 
de Medici i-a cerut să-l facă pe cel al soţului ei, Henric al II-lea, 
aşa încît, în 1545, a obţinut episcopia din Civita Ducale. Ope- 


* estrapadă, supliciu constind în legarea condamnatului, care, atîr- 
nat de o fringhie, era lăsat apoi să cadă de la înălţime pînă aproape de 
suprafaţa pămîntului (sau, de pe corăbii, în mare) (n.t.). 

rele sale complete, publicate la Basel în 1575, conţineau un 
elogiu al astronomiei, studii despre sfera cerească şi mişcarea 
planetelor. 

În timpul Caterinei de Medici, căreia Auger Ferrier, medic 
la Toulouse, i-a dedicat Des Jugements astronomiques sur les 
nativites (1550), lucrare foarte bine concepută, Franţa a rivali- 
zat cu Italia. Preponderentă a fost mai întîi influenţa lui Fran- 
cesco Giuntini, zis Junctin (1522-1590), născut la Florenţa, 
preot din ordinul Carmeliţilor, venit în Franţa unde a renunţat 
la religie; s-a instalat la Lyon unde a fost mai întîi corector în- 
tr-o tipografie, apoi bancher; aici a publicat Speculum astrolo- 
giae (Oglinda astrologiei), două monumentale volume in-folio ca- 
re s-au epuizat imediat (a doua ediţie, cu portretul lui, datează 
din 1583). Junctin a mai scris diferite disertaţii, despre reforma 
Calendarului gregorian sau despre cometa apărută la Lyon, la 
12 noiembrie 1577. 

Adesea, astronomii erau astrologi convinşi, ca Tycho-Brahe 
şi Kepler; acesta din urmă, în epoca în care a impus recunoaş- 
terea celor trei legi ale lui, care corectau descrierea mişcărilor 
planetare, a introdus în astrologie cele şase aspecte minore şi 
a publicat, în 1610, un pamflet împotriva celor care vorbeau de 
rău horoscoapele. Însă cel mai bun astrolog al secolului al 
XVII-lea a fost Jean-Baptiste Morin (1583-1656) născut la Vil- 
lefranche, doctor în medicină al Universităţii din Avignon care, 
stabilit la Paris, a ocupat multă vreme catedra de matematică 
la Colegiul regal. El a inventat un sistem de calcul al longitu- 
dinilor pe mare şi a avut violente polemici cu savanții din tim- 
pul său. Cardinalul de Richelieu l-a consultat înainte de a se 
hotări să se ducă la Perpignan iar numeroşi curteni îl consultau 
cu cea mai mare încredere: „Contele de Chavigni, secretar de 
stat, îşi stabilea, după sfaturile lui Morin, toate acţiunile şi, ce- 
ea ce socotea el a fi mai important, orele de vizită pe care le 
făcea cardinalului de Richelieu.“25 Morin a fost apoi astrologul 
cardinalului de Mazarin care, începînd din 1645, i-a dat o pen- 
sie de două mii de livre; dar enorma sa lucrare Astrologia galica 
(Astrologia franceză), publicată pe cheltuiala reginei Poloniei, nu 
s-a impus decit prin tot ceea ce se spune, de la cartea a XV-a 
pînă la cartea a XXVI-a, despre demnităţile accidentale ale pla- 
netelor, despre direcţiile şi modul de interpretare a temelor. 


25. Gilbert-Charles Legendre, Traité de lOpinion, vol. VII, ed. a 3-a, 
revăzută, corectată şi adăugită, Paris, Briasson, 1741. 

Şcoala franceză a cunoscut şi alţi reprezentanţi străluciți, 
ca Antoine de Villon, profesor de filozofie la Universitatea din 
Paris, autor al unei clare expuneri doctrinale, De lUsage des 
&phemerides, (1634). Crezind, împreună cu Ptolemeu, că horos- 
copul trebuie făcut după momentul conceperii unei persoane şi 
nu după cel al naşterii, el propune, în această carte, o metodă 
pentru a găsi ziua şi ora fecundării precum şi „timpul petrecut 
de copil în pîntecele mamei sale“. Blaise de Pagan, inginer, care 
a făcut lucrările de fortificaţii în timpul războaielor lui Ludovic 
al XIII-lea, a compus Tabelele astronomice, o teorie despre pla- 
nete, şi L'astrologie naturelle?6 în care a arătat cum se face un 
horoscop pătrat (aşa cum se făcea pe atunci). Şcoala engleză a 
început să se afirme cu William Lilly, astrologul lui Carol I; lu- 
crarea sa Christian astrology (1647) a cunoscut o faimă inter- 
naţională. 

În secolul. al XVIII-lea, astrologia a fost atît de discreditată 
de filozofii Enciclopediei, încît s-a crezut că nu-şi va mai reveni 
niciodată. Legendre, în Traité de l'Opinion, observa că existau 
atunci patruzeci şi opt de constelații şi nu treizeci şi cinci ca 
în secolele precedente şi că descoperirea precesiunii echinocţii- 
lor distrugea divinaţia astrologică: „Cele douăsprezece semne 
ale Zodiacului nu mai stau sub aceleaşi stele deoarece spaţiul 
pe care-l numim Berbec şi care se întinde de la secţiunea echi- 
nocţială a primăverii pînă la treizeci de grade dincolo de ea, nu 
se mai află sub stelele Berbecului, ci sub acelea ale Peştilor; 
căci constelaţiile s-au deplasat cu mai bine de un semn sau 
treizeci de grade de la Occident către Orient. Într-un anume fel, 
dacă adoptăm limbajul astronomic, există pe cer doi Berbeci: 
un Berbec al firmamentului şi un Berbec al zodiacului.“27 Ast- 
fel, a ironizat el, acordăm constelaţiei care era acum două mii 
de ani cea a Berbecului calităţile constelaţiei Taurului care se 
găseşte acum în locul:ei. Voltaire a reluat aceleaşi argumente 
în cadrul articolului „Astrologie“ din al său Dictionnaire philoso- 
phique, unde o defineşte: „această extravaganţă universală, care 
a infectat atita vreme spiritul omenesc“. Ei nu ştiau că, înaintea 
lor, astrologii înşişi analizaseră diferenţa dintre „adevăratul Zo- 
diac“ şi „imaginarul firmamentului“ şi explicaseră că Berbecul 
nu era o constelație, ci numai cele treizeci de grade ale eclipticii 
pornind de la echinocțiul de primăvară şi că influenţa conste- 
laţiei nu venea de la cele douăzeci şi unu de stele ce purtau 


26. Cf. Oeuvres du comte de Pagan, Paris, C. Besogne, 1669. 
27. Gilbert-Charles Legendre. op.cit. 

acest nume: „Semnele adevăratului Zodiac nu au nici o calitate 
şi nici vreo proprietate în afara celora pe care le primesc în 
primul rînd de la Soare, apoi de la Lună şi, în sfirşit (dar nu 
mult), de la celelalte planete.“28 

Astronomia şi-a revenit după atacurile enciclopediştilor şi a 
cunoscut o a doua tinereţe în secolul al XIX-lea, deja din timpul 
celui de al Doilea Imperiu cu Paul Christian, dar mai ales în 
timpul celei de a III-a Republici, cu unul din cei mai mari teo- 
reticieni ai ei, Jules Eveno, zis Julevno (1845-1915), profesor 
de latină şi greacă la colegiul din Montrouge, apoi bibliotecar 
la primăria din arondismentul al IV-lea din Paris, care, din 
1875, s-a dedicat astrologiei. Lucrările sale, Traite d'astrologie 
pratique, mereu reeditată cu corectări, ca şi Clef des directions, 
au devenit clasice. Alţi ocultişti au contribuit la această înflo- 
rire, ca Ely Star cu Les Mystères de l'horoscope (1888), Albert 
Haatan cu Traité d'astrologie judiciaire (1895), Selva cu Traité 
theorique et pratique d'astrologie genethliaque (1900) şi cu revis- 
ta sa, Le Determinisme astral. 

Aceşti ocultişti gîndeau, ca şi Fomalhaut: „Astrologul este 
înainte de toate un astronom. Este imposibil să separi aceste 
două calităţi.“29 Aşa că, de îndată ce Leverrier a descris, în 
1846, planeta Neptun, care parcurgea semnele Zodiacului într-o 
sută şaizeci de ani, ei au ţinut seama de acest lucru, dar cu 
opinii diferite. Burgoyne a spus că Neptun este benefic şi are 
caracteristicile lui Venus; John Story, Charles Hartfield şi dr 
Broughton l-au considerat malefic şi au atribuit conjuncţiei sale 
cu Saturn în semnul Vărsătorului războiul din Crimeea iar 
tranzitului său prin Taur, revoluţia din Irlanda. Dar Papus pre- 
tindea că planetelor care-i urmau lui Saturn nu trebuia săli 
se acorde mai multă atenţie decit asteroizilor care se găsesc 
între Marte şi Jupiter: „Numai dintr-o eroare regretabilă au in- 
trodus astrologii contemporani în calculele lor influenţa lui Nep- 
tun şi a lui Uranus, cele două planete situate dincolo de Sa- 
turn... După părerea mea, aceste două planete şi altele care vor 
fi descoperite mai tirziu sînt nişte intermediari între sistemul 
nostru solar şi sistemul solar cel mai apropiat. De altfel, sensul 
rotației lor indică acest lucru pentru cei care ştiu să priveas- 
că.“30 Totuşi, obiceiul de a le calcula în horoscop s-a păstrat, 


28. Antoine de Villon, De lUsage des ephemerides, Paris, Jean Mo- 
reau, 1624. 

29. Fomalhaut, Manuel d'astrologie sphérique et judiciaire, Paris, Vi- 
got, 1933. 

30. Papus, Premiers elements d'astrosophie, Paris, Publications de 
l'École hermétique, 1910. 

conform opiniei lui Julevno: „Saturn împreună cu Uranus sînt 
cele două planete ale căror efecte sint cele mai funeste pentru 
omenire.“31 

O tendinţă extraordinară a astrologiei moderne este de a in- 
clude în horoscoape chiar şi „luna neagră“, Lilith, al doilea sa- 
telit al Pămîntului. Acest satelit nu este pe de-a-ntregul un mit 
ştiinţific; Riccioli a descoperit acest astru rătăcitor la 21 decem- 
brie 1618 iar Cassini l-a semnalat la Montpellier, la 7 noiembrie 
1700. În cursul următoarelor două secole au fost făcute vreo 
sută de observaţii despre Lilith pe care dr Alisher a captat-o în 
telescopul său la 15 martie 1721. S-a stabilit că revoluţia ei 
sinodică (timpul necesar pentru a ocupa acelaşi punct de pe 
cer, raportat la soare) este de o sută şaptezeci şi şapte de zile. 
Sepharial, astrologul englez care a prezis războiul din 1914 şi 
consecinţele lui, i-a dat lui Lilith un simbol comparabil cu ce- 
lelalte hieroglife planetare. Pentru ocultişti, Lilith se află în exal- 
tare în semnul Gemenilor şi corespunde lamei XV din Tarot 
(Diavolul): „Acţiunea ei este şi sexuală şi intelectuală.“32 Robert 
Ambelain, vorbind de astrologia lunară,35 într-unul din cele trei 
volume din lucrarea sa Traité d'astrologie ésotérique (1937- 
1942), a studiat direcţiile şi tranzitele lui Lilith şi a arătat cum 
poate fi interpretat acest satelit necunoscut care parcurge a- 
proape trei grade din bolta cerească pe zi. 

Mai mult încă, s-au măsurat efectele astrologice asupra des- 
tinelor omeneşti ale Proserpinei şi ale lui Vulcan, cele două pla- 
nete „care vor fi descoperite“. Jean Carteret, găsind în Julevno 
indicaţiile despre Proserpina şi Vulcan şi constatind într-un Codex 
că aztecii le presimţeau existenţa, a susţinut că Proserpina era 
transcendenţa lui Venus, care avea în grijă emanciparea sexu- 
ală, iar Vulcan, transcendenţa lui Mercur, care dirija transfor- 
marea lumii, şi a calculat aproximativ poziţia lor şi viteza medie. 
A constituit astfel o „cruce a planetelor“, cu două braţe, pe care 
a opus-o cercului Zodiacului: „Am o cruce a planetelor în care 
toate planetele extravertite sînt deasupra orizontului şi în care 
toate planetele intravertite sint dedesubtul orizontului, toate 
planetele dure la stinga iar toate planetele blinde la dreapta: 


31. Julevno, Nouveau traite d'astrologie pratique, vol.l, a 6-a ediţie 
revăzută şi corectată, Paris, Chacornac, 1949. 

32. J. Desmoulins şi R. Ambelain, Lilith, le second satellite de la Ter- 
re, Paris, Niclaus, 1938. 

33. Alexandre Volguine, întemeietorul revistei Cahiers astrologiques 
(1937-1971) a scris şi el o carte, Astrologie lunaire (1947). 

este deci un plan complet.“34 În 1972, astronomi de la Lawrence 
Laboratory din Livermore (California) au tras concluzia, după 
perturbările cometei Halley, că Proserpina există, ceea ce dove- 
deşte că deja Carteret a fost luat în serios. Dar acest astrolog 
a cărui metodă este pur dialectică n-a dat exemple de teme 
construite cu aceste două planete ipotetice pretinzînd că: „În 
astrologie, mă situez de partea compozitorilor şi nu de cea a 
interpreţilor.“35 


Geomanţia 


Geomanţia, divinaţia cu ajutorul pămîntului (pentru că la înce- 
put se trasau semne pe pămint) a fost un calcul al proba- 
bilităţilor desfăşurindu-se în ecuaţii de şansă: prin urmare, 
această artă divinatorie i-a pasionat pe matematicieni. Occiden- 
tul a început să fie interesat de ea cînd Gerardo din Cremona 
a tradus, în jurul anului 1160, un tratat de geomanţie arab. 
Ea a fost ridicată la rangul de ştiinţă şi, supremă cinste, a de- 
venit subiect de poezie didactică. La începutul secolului al 
XIV-lea, două poeme în provensală veche, unul aparţinînd ma- 
estrului Guilhem, celălalt anonim, i-au descris tehnica şi modul 
de interpretare.36 Această divinaţie venea de la arabi care, la 
rindul lor, o deţineau din India pe care o ocupaseră în anul 
664. Un manuscris arab din secolul al XV-lea, conservat la Bi- 
blioteca naţională, se intitulează: Tratat de geomanţie care se 
spune a fi fost transmis de patriarhul Idris lui Tomtom indianul 
şi de către acesta lui Abu Mohammed al Zanati, iar de câtre aces- 
ta din urmă unui alt maghrebin şi aşa mai departe pină ce a 
ajuns la cunoştinţa lui Ibrahim ibn Nâfi al Sâhili. 

Timp de secole, practicarea geomanţiei n-a suferit schim- 
bări. Ea este, prin excelenţă, tradiţională şi e de ajuns să citeşti 
un tratat ca s-o cunoşti. Lucrarea cea mai importantă rămîne 
şi acum La Geomance a lui Cristoforo de Cattano (1558), care 
a dat naştere la tot felul de imitații şi pe care geomanţienii mo- 
derni continuă s-o urmeze. Acest autor a alcătuit normele geo- 
manţiei, recomandind să nu se mai înscrie semnele pe pămînt: 


34. Jean Carteret, Des Dialogues et du Verbe, Paris, LOriginel, 1978. 

35. Ibid. | 

36. Cf. Theodor Ebneter, Poeme sur les signes geomantiques, Lau- 
sanne, Urs Graf Verlag, 1955. 

„În momentul de faţă, cea mai bună metodă de a o practica 
este cu cerneală, peniță şi hirtie. Căci ca s-o faci cu degetul, 
sau cu boabe, sau alte grăunţe, cum făceau curtizanele din Bo- 
logna cînd voiau să aibă ştiri despre prietenul lor plecat şi cum 
se mai face încă în toată Italia, aceasta nu-mi place deloc.“37 
Geomanţia nu răspunde decit la o singură întrebare. Dacă cel 
care o consultă doreşte un răspuns la două întrebări, el trebuie 
să pună aceste întrebări separat, întreaga operaţiune fiind re- 
luată de la început pentru a doua întrebare, după ce s-a răs- 
puns la prima. Jean de la Taille a alcătuit o listă cu întrebările 
care erau puse cel mai des: „dacă cel care întreabă va trâi mult 
şi cîți ani“, „dacă starea celui care întreabă va fi mai bună sau 
mai rea“, „dacă o călătorie va fi bună şi fără pericole“, „dacă 
vreun animal pierdut poate fi regăsit“, „dacă un medicament va 
fi bun sau rău pentru un bolnav“, „cine va cîştiga într-un pro- 
ces sau într-o dispută dintre două persoane“, „dacă o căsătorie 
se va face“, „dacă o femeie este sau nu cinstită“, „dacă va naşte 
un băiat sau o fată“, şi chiar cum „să cunoşti gîndul cuiva“.38 

Procedeul este următorul: se trasează şaisprezece şiruri ne- 
regulate de puncte, fără a număra aceste puncte [totuşi e ne- 
voie de cel puţin paisprezece puncte pe fiecare şir), cu o singură 
mişcare, formulînd între timp întrebarea în gînd. Aceste şiruri 
sînt grupate patru cîte patru; plecind de la dreapta lor, se izo- 
lează patru figuri de puncte, numite mame: din ele se scot patru 
puncte pentru.a face patru figuri de fete: apoi, cu punctele luate 
de la mame şi de la fete, se fac patru nepoate; cu mamele şi 
nepoatele, doi martori, din care se scoate atit cît să se poată 
face Judecătorul care hotărăşte dacă ansamblul este bun sau 
rău. Toate aceste operaţiuni ne dau cincisprezece figuri care pot 
avea şaisprezece combinaţii de puncte purtind fiecare un nume: 
Drumul (patru puncte aşezate unul peste altul). Poporul (de pa- 
tru ori cîte două puncte suprapuse), Capul Balaurului (cinci 
puncte în formă de y), Coada Balaurului, Băiatul, Fecioara, În- 
chisoarea, Conjuncţia, Fortuna minoră, Fortuna majoră, Roşul, 
Albul, Tristeţea, Bucuria, Pierderea şi Ciştigul. 


37. La Géomance du seigneur Christofe de Cattan, gentilhomme gene- 
vois, le tout mis en lumière par Gabriel du Préau, Paris, Gilles Gilles, 1558. 

38. La geomancie abrégée de Jean de la Taille de Bondaroy, gentil- 
homme de Beauce, pour scavoir les choses passées, présentes et futures, 
Paris, Lucas Breyer, 1574. 

Aceste figuri sînt ambigue deoarece Conjuncţia poate însem- 
na o legătură de dragoste sau una profesională. Pierderea 
anunţă uneori scăparea dintr-o încurcătură etc. Aşa că, pentru 
mai multă precizie, figurile se plasează în nişte Case, ca în as- 
trologie, şi se deosebesc cinci aspecte (sau număr de Case ce 
separă figurile între ele): compania, opoziţia, trinul, cvadratinul, 
sextilul. Compania (asocierea unei figuri cu cea care o urmează 
imediat) dă sensul elementar: dacă Drumul este însoţit de Bu- 
curie, înțelegem ce înseamnă. Opoziția (compararea unei figuri 
cu cea din Casa a şaptea), cvadratinul (cu cea.din Casa a patra 
şi compania sa), arată obstacolele. Trinul (care asociază două 
figuri separate de trei Case), sextilul (trei figuri separate între 
ele de cîte o Casă) arată şansele. Se spune că există o pasaţie 
cînd aceeaşi figură reapare în una sau mai multe Case.39 

Aşa cum am mai spus-o, geomanţia, cu excepţia cîtorva par- 
ticularităţi n-a mai evoluat de la Renaştere încoace. Robert 
Fludd, în Opus geomantiae (1638), a pretins că se apropie mai 
mult de Tradiţie decît predecesorii săi; lucrarea Dictionnaire de 
Geomance et des Rose-Croix, din secolul al XVIII-lea, a schim- 
bat denumirea figurilor numindu-l pe Băiat, Smintitul, Conjunc- 
ţia, Inconstanta etc. Acest fapt n-a modificat mai mult regulile 
jocului divinatoriu decît diferenţele de scriere notate de etno- 
grafi în Africa, unde liniuţa înlocuieşte uneori punctul şi unde 
ghicitorul scrie cele şaisprezece „semne-mame“ pe o pudră din 
plante pusă pe o tavă rotundă.40 În Europa, matematicienii se 
mai distrează şi astăzi cu geomanţia, unul dintre ei propunînd 
să fie rebotezată duomanţie, deoarece este „un sistem divinato- 
riu format din şaisprezece vectoare binare de dimensiunea 
patru“.4l Discipolul lui Wronski, Francis Warrain, a studiat 
crearea „pătratelor magice geomantice“ şi chiar „mătănii geo- 
mantice“ făcute din boabe de sticlă pentru a uşura această di- 
vinaţie care utiliza „numărul 16 considerat ca unica soluţie cu 
număr întreg a ecuaţiei xy = yx.“42 


39. Colonelul Caslant a descris cazurile de „pasaţie simplă, dublă 
sau paralelă“ în Traité élémentaire de géomancie, Paris, Vega, 1935. 

40. Cf. Bernard Maupoil. La Geomancie à l'ancienne Câte des Es- 
claves, Paris, Institut d'Ethnographie, 1943. 

41. Robert Jaulin, La Geomancie, analyse formelle, Paris, Mouton, 
1966. 

42. Francis Warrain, Physique, métaphysique, mathématique et sym- 
bolisme cosmologique de la geomancie, Paris, Vega, 1968. 

Fiziognomonia este arta de a ghici caracterul şi destinul unei 
persoane după diferitele detalii ale constituţiei sale anatomice. 
Medicii au folosit-o în mod curent, deoarece Hipocrate trecea 
drept inventatorul ei iar Aristotel îi sistematizase deja principiile 
care constau în a aprecia înclinațiile, obiceiurile şi pasiunile 
unei fiinţe umane prin examinarea mişcărilor ei (mersul, gestu- 
rile, ţinuta), a frumuseţii sau a uriţeniei ei, a culorii, a expresiei 
feţei, a calităţii pielii, a vocii, a greutăţii ei, a formelor şi dimen- 
siunilor diferitelor părţi ale corpului ei. După toţi autorii din 
Antichitate, fiziognomonia avea patru reguli: armonia aparentă 
(un aer trist arată un temperament trist, un aer vesel un tem- 
perament vesel etc.), analogia dintre om 'şi animal (cel care are 
o faţă de vulpe, de exemplu, este şiret ca şi ea), deosebirile între 
sexe (bărbatul care seamănă cu o femeie este lipsit de calităţi 
virile, femeia care seamnă cu un bărbat este lipsită de calităţi 
feminine), influenţa climatului (care impune, de la o ţară la alta, 
tipuri etnice distincte); Aristotel a mai adăugat o a cincea re- 
gulă, regula silogistică, permiţind un raţionament logic care să 
pornească de la aceste indicii. Filozofii din Evul Mediu care au 
fost interesaţi de fiziognomonie, ca Albert cel Mare sau Roger 
Bacon, n-au adus mai nimic nou faţă de aceste date iniţiale. 
Primul tratat sintetic asupra acestei chestiuni a fost cel scris 
de Gian-Battista della Porta, De Humane physionomia (1586), 
tradus apoi în italiană de autorul său. Fizicianul napolitan 
G.-B. della Porta (1550-1615) a fost un copil minune, uimin- 
du-şi la zece ani profesorii cu compoziţiile lui în latină; după 
nişte călătorii de studiu prin Europa, a întemeiat la Napoli aca- 
demia Secretelor, unde nici un savant nu era admis decit dacă 
descoperise un secret în medicină sau în fizică. Cînd papa Paul 
al III-lea i-a poruncit să închidă această academie, deoarece 
mergea vestea că acolo se ocupau de arte magice, Porta a înlo- 
cuit-o cu un cabinet de curiozităţi pe care, cu admiraţie, l-a 
vizitat Gabriel Peiresc. Autor de diferite lucrări despre agricul- 
tură, astrologie, scrieri secrete, specialist în optică (îi datorăm 
o teorie pertinentă asupra vederii, a ochelarilor şi chiar un pro- 
iect de telescop înaintea lui Galilei), Porta avea să publice, în 
1589, o Magia naturalis în douăzeci de cărţi (pe care, după cît 
se spune, începuse s-o redacteze la virsta de de cincisprezece 
ani), veritabil monument al magiei occidentale. Omul acesta de 

ştiinţă, care era şi literat, a scris şaptesprezece piese de teatru, 
unele reprezentate cu succes. 

Porta a definit astfel fiziognomonia: „Este o metodă care ne 
permite să cunoaştem care sînt moravurile şi firea oamenilor 
prin semnele care sînt fixe şi permanente în corp şi prin acci- 
dentele care schimbă aceste semne.“ Lucrarea sa este împărţită 
în patru cărți: prima expune consideraţii generale cu scopul de 
a discerne ceea ce este util şi ceea ce este inutil pentru un 
examen fiziognomonic. În fiecare individ există semne proprii şi 
semne comune; principalele sînt semnele proprii, „cele care sînt 
adecvate afecţiunilor pe care le arată şi cu care au o corespon- 
denţă.“43 A doua carte, în cincizeci şi cinci de capitole, studiază 
rind pe rînd capul, părul, fruntea, sprincenele, timplele, urechi- 
le, nasul, obrajii, buzele, dinţii, limba, respiraţia, risul, vocea, 
maxilarele şi bărbia, gâtul, claviculele, spatele, metafrenul, pîn- 
tecele, buricul, braţele, mîinile, degetele, unghiile, coapsele, fe- 
sele, genunchii, gleznele, călciiele, labele picioarelor, mersul etc. 
A treia carte este în întregime consacrată ochilor, culorii lor, 
formei lor, felului cum clipesc, cearcănelor, pleoapelor, diferite- 
lor lor expresii, anomaliilor lor. A patra carte descrie tipurile 
umane: cum este figura omului drept şi cea a omului nedrept, 
a credinciosului şi a necredinciosului, a prudentului şi a im- 
prudentului, a răului, a timpului, a ingeniosului, a generosului, 
a orgoliosului, a nelegiuitului, a bicisnicului, a prefăcutului etc. 
Ultimul capitol cuprinde un studiu despre semnele şi petele na- 
turale. 

Porta face fără încetare comparaţie între morfologia umană 
şi morfologia animală. Deşi el crede, împreună cu Aristotel, că 
omul ideal trebuie să semene cu un leu, adaugă însă că pantera 
„se apropie mult de forma corpului, a spiritului şi a moravurilor 
unei femei“, avind, ca şi aceasta cînd este bine făcută, „gitul 
lung şi fin, pieptul împodobit cu coaste mici, spatele lung, fesele 
şi coapsele pline, părţile din jurul şoldurilor şi pîntecele mai 
degrabă plate, adică nici ieşind în afară, nici scobite.“44 El com- 
pară un cap sculptat al lui Platon cu cel al unui câine, un cap 
al împăratului Vitellius cu unul de bufniţă, arătînd cum aceste 
analogii morfologice influenţează caracterul omenesc. Nestator- 
nicii seamănă cu nişte păsări, iar invidioşii par a fi concepuţi 


43. La Physionomie humaine de Jean-Baptiste Porta, napolitain , tra- 
duite du latin en francais par le sieur Rault, Rouen, Jean şi David Berthe- 
lin, 1654. 

44. Ibid. 

pentru a mugşca: „Buzele de jos sînt desprinse, umflate în jurul 
dinţilor canini“. Toate remarcile sale lasă impresia unei comedii 
universale în care fiecare actor este pe măsura rolului pasional 
pe care-l are de jucat. Iată mincăcioşii: „Aceştia au spaţiul de 
la buric şi pînă la baza pieptului mai lung decît cel de la baza 
pieptului pînă la gît“. Necuviincioşii: „Au corpul aplecat spre 
dreapta şi merg cu picioarele întoarse în afară, au pâr puţin“. 
Avarii: „Au gitul aplecat înainte şi umerii lăsaţi, trupul le este 
ca frint, ochii întunecaţi şi umezi“. Fireşte, nu trebuie să judeci 
un om numai după un singur detaliu: „Este util să ştim că nu 
obţinem uşor adevărul şi cunoaşterea în ceea ce priveşte mo- 
ravurile, constituţia şi firea numai după un singur semn şi, în 
funcţie de individ, nici măcar după două; ci numai după mai 
multe şi dintre cele principale şi după toate care sînt în armonie 
împreună. “45 

Lucrarea lui Porta ne scuteşte să le mai citim pe cele ale 
predecesorilor lui, deoarece el îi citează pe toţi, pînă la arabi 
cum e Rhazes; nu-şi spune părerea despre un semn pînă ce 
n-a trecut în revistă tot ceea ce s-a spus despre acesta pînă la 
el. De exemplu, amintind că Aristotel a afirmat că amatorii de 
jocuri de noroc „au părul des, negru şi drept, barba deasă şi 
tîmplele acoperite de păr zbirlit“, el precizează: „Adăugăm că 
ochii lor privesc în sus, sînt mari şi puţin roşii“.46Dar Porta are 
neobişnuita îndrăzneală să vorbească despre părţile genitale, 
spunînd că ştiinţa nu trebuie să aibă false pudori. De altfel, 
însuşi chipul anunţă conformaţia sexului: „Părţile corpului au 
între ele o reciprocă corespondenţă; de exemplu, deschiderea 
gurii şi grosimea buzelor sau micimea lor arată care este des- 
chiderea părţilor ruşinoase ale femeii şi mărimea sau micimea 
buzelor lor; cum de altfel nasul arată cum e membrul viril“.47 
Porta judecă individul după pubis („Dacă părul acolo nu este 
des, este fin şi drept, bărbatul nu este nici senzual nici fe- 
cund“), după părţile sale genitale mari sau mici, dar critică in- 
terpretările exagerate: „Se zice că membrul viril îndreptat spre 
stinga zămisleşte copii de parte bărbătească pentru că aruncă 
săminţa în matricea femeii pe partea dreaptă; dacă e îndreptat 
spre partea dreaptă, zămisleşte copii de parte feminină; aceasta 
este opinia obişnuită a medicilor, ceea ce eu am remarcat că 
este fals.“48 


45. La Physionomie humaine de Porta..., op. cit. 
46. Ibid. 
47. Ibid 
48. Ibid. 

După el, specialiştii în fiziognomonie au fost numeroşi, pînă 
în secolul al XVIII-lea: Chiaramonte, Huart, Peuschel, Marbi- 
tius, Parson, Helvetius, Pernetti. Totuşi, numai unul se mai 
poate citi şi azi cu plăcere, medicul Marin Cureau de la Cham- 
bre a cărui lucrare L'Art de connoistre les hommes (1659), în 
spirit cartezian, este o metodă pentru a ghici temperamentele 
prin semnele pe care acestea le lasă pe corp. Cureau de la 
Chambre a adaptat fiziognomonia la teoria lui despre pasiuni, 
pe care le împărțea în opt pasiuni simple — patru pasiuni ale 
apetitului senzual (dragostea, ura, durerea, plăcerea), patru ale 
apetitului irascibil (statornicia, consternarea, îndrăzneala, tea- 
ma) — şi în unsprezece pasiuni mixte (de la speranţă la agonie 
care este o luptă între durere, teamă şi îndrăzneală). El a do- 
vedit că „perfecțiunea naturală“ nu este aceeaşi la femeie şi la 
bărbat, aşa că ceea ce este un defect la unul devine calitate la 
celălalt: „Aşa cum nu este o imperfecţiune ca un iepure să fie 
timid, şi nici un tigru să île crud, cu atît mai mult cu cît natura 
lor cere acele calităţi, nu putem spune că timiditatea, neîncre- 
derea, nestatornicia etc. sint defecte pentru o femeie căci sînt 
fireşti sexului său şi ar fi un defect ca acesta să fie lipsit de 
ele“49. 

Cel care trece drept un renovator al fiziognomoniei este Cas- 
par Lavater (1741-1800), născut la Zirich unde a fost pastor 
şi membru al consistoriului suprem. Autor de cîntece elveţiene, 
de păreri asupra eternității, Lavater a publicat în 1772, la Leip- 
zig, Despre Fiziognomonică, pe care a dezvoltat-o în anii urmă- 
tori, supraveghind el însuşi ediţia franceză, intitulată La Phy- 
siognomonie ou l'art de connaitre les hommes et de les faire 
aimer (1783). Scopul lui Lavater este într-adevăr religios: el vrea 
să dea oamenilor mijloacele de a-i ocoli pe cei răi şi de a-şi 
alege prieteni buni. „Această ştiinţă apreciază interiorul prin ex- 
terior“, spune el. Cartea sa este „o serie de fragmente“, fără o 
ordine riguroasă, cu un stil uneori mistic. Astfel, vorbind despre 
gură, se extaziază: „Ah! dacă omul ar cunoaşte şi ar simţi ce 
demnitate are gura sa nu ar mai spune decît cuvinte divine“. 
Recomandă ca cele două buze să fie examinate separat, linia 
care rezultă din unirea lor, centrul buzei superioare, centrul 
buzei inferioare şi colţurile lor: „Observăm uneori o legătură 
perfectă între buze şi caracter. Fie că sînt tari fie că sint moi 


49. Cureau de la Chambre, L'Art de connoistre les hommes, Paris, P. 
Rocolet, 1659. 

şi mobile, caracterul este întotdeauna în raport cu ele.50 La Zii- 
rich, veneau la el oameni de pretutindeni pentru consultaţii, 
cutare îşi aducea logodnica, cutare mamă fata ca să ştie ce des- 
tin îi promitea fizionomia ei. 

Lavater, ridicat în slăvi de medicii francezi din timpul Pri- 
mului Imperiu, care au ţinut cursuri despre el la Şcoala de me- 
dicină din Paris, a avut meritul de a fi făcut o deosebire clară 
între patofiziognomonie („Ştiinţa care tratează despre semnele 
pasiunilor“), fiziognomonia comparată, studiul fizionomiilor în 
repaus şi fizionomiile organice, fizionomiile naţionale sau fizio- 
nomiile alterate de înclinări perverse ori de deprinderi rele. El 
le-a arătat savanților cum să observe omul, spunîndu-le: „Ta- 
lentul observaţiei pare lucrul cel mai uşor — şi totuşi nimic nu 
este mai rar ca acesta“. Cerea fizionomistului să aprecieze mai 
întîi statura, apoi proporţiile subiectului, în sfîrşit să-i determi- 
ne succesiv fiecare punct al chipului: „Separat, parcurg fruntea, 
sprincenele, distanţa între ochi, trecerea de la frunte la nas şi 
nasul. Acord o atenţie specială unghiului caracteristic format 
de virful nasului cu buza superioară, dacă este drept, obtuz 
sau ascuţit... Mă mai opresc, de asemenea, cu grijă la curbura 
osului maxilarului, care are adesea o foarte mare importanţă. 
Cît despre ochi, măsor întîi distanţa dintre fiecare dintre ei şi 
rădăcina nasului; apoi le observ mărimea, culoarea şi, în sfirşit, 
conturul celor două pleoape.“5! 

Cu toate indicaţiile lui corecte privind capul, ţinuta, putem 
să-i reproşăm lui Lavater nişte neajunsuri. A avut ideea grafo- 
logiei, în studiul său despre caracterele fiziognomice luate din 
scris, dar n-a ajuns s-o inventeze.52 Aforismele au fost uneori 
prea categorice: „Dacă pe obrazul care suride vedem formiîndu-se 
trei linii paralele şi circulare, fiţi sigur că în acest caracter exis- 
tă un fond de nebunie“; „Dinţii lungi sînt un indiciu sigur de 
slăbiciune şi timiditate“; „Orice gură care are de două ori lă- 
ţimea ochiului este gura unui prost“; „O linie marcată în mijlo- 
cul bărbiei pare să arate fâră drept de replică un om judicios, 
chibzuit şi hotărît“; etc. 


50. Caspar Lavater, L'Art de connaitre les hommes par la physiono- 
mie, nouvelle édition corrigée et disposée dans un ordre plus méthodique, 
Paris, Depélafol, 1820. 

51. Ibid. 

52. Grafologia, aşa cum au practicat-o abatele Flandrin şi Adolph 
Henze, nu a fost o artă divinatorie, ci un procedeu caracteriologic. Nu am 
deci de ce s-o amintesc aici. 

După Lavater, a predominat fiziognomonia medicală, o dată 
cu K.H. Baumgartner, profesor la Facultatea de medicină din 
Freiburg şi cu tratatul său Kranken-Physiognomonik (1842) în 
care descrie cum se pot discerne febrele, caşexiile, bolile nervoa- 
se după fizionomii. Această tendinţă a continuat să se afirme 
pînă în secolul al XX-lea, cînd s-a specializat o dată cu Nicolas 
Pende care a întemeiat, în 1925, biotipologia, clasificare a tipu- 
rilor vii, însoţită, din păcate, de denumiri monstruoase. Moder- 
nii numesc biotip prohipertrop, biotip metahipertrop, biotip hiper- 
mezotrop ceea ce vechii autori numeau un individ coleric primar, 
nervos primar, sentimental secundar. Un biotipolog îl va prezen- 
ta pe sculptorul Rodin ca o întruchipare a mezoblastismului, 
precizindu-ne că biotipul mezoblastic se caracterizează prin „for- 
tă şi rezistenţă musculară fără viteză mare şi fără îndemiînare 
în mişcări“53. Este neplăcut să auzi cum un creator genial este 
calificat drept mezoblast iar acest lucru ar fi suficient pentru a 
descalifica o ştiinţă. Medicul umanist, Cureau de la Chambre 
îşi exprima, cel puţin, teoriile ştiinţifice în limba marelui secol, 
fără galimatias. În 1948, morfofiziologia umană, „studiu al co- 
relaţiilor care pot exista între formele umane şi funcţiile atît 
fiziologice, cît şi psihologice“54, a îngreunat şi mai mult termi- 
nologia şi pretenţiile biotipologiei. Să ne întoarcem deci să în- 
văţăm simplitatea de la clasicii fiziognomoniei care voiau, ca 
Lavater, să „inspire respectul faţă de omenire“ şi nu să dezguste 
cititorul cu denumiri barbare. 


Chiromanţia 


Chiromanţia, citirea divinatorie a miinii, s-a dezvoltat atit de 
mult încît un istoric al magiei a renunţat să mai vorbească de 
ea sub următorul pretext: „Chiroscopia sau chiromanţia numă- 
ră nu mai puţin de patru sute treizeci şi trei de sisteme diferite, 
fiecare pretinzind a fi cel mai autorizat“.55 În realitate, autorii 
s-au divizat în funcţie de nuanţe fără să-şi modifice principiile 
de bază. Conform liniei adoptate în acest capitol, adică a vorbi 
succint de artele divinatorii văzute prin reprezentanţii lor cei 
mai iluştri, vom urmări evoluţia chiromanţiei în funcţie de cîte- 


53. M.Martiny, Essai sur la biotypologie humaine, Paris, J. Peyron- 
net, 1948. 

54. Revue de morpho-physiologie humaine, nr.1, octombrie, 1948. 

55. Paul Christian, Histoire de la magie, Paris, Furne et Jouvet, 1870. 

va lucrări fundamentale. Punctul de plecare se situează la înce- 
putul secolului al XVI-lea cu De Chyromantiae principiis a lui 
Bartolommeo Cocles, in-folio cu caractere gotice pe două coloa- 
ne, publicată la Bologna, în 1504; Tratta de la Chiromantia de 
Andrea Corvo, ilustrat cu gravuri pe lemn şi apărut la Veneţia 
în 1519; dar lucrarea esenţială a fost cea a lui Patricio Tricasso, 
Chyromantia (Veneţia, 1524) atît de renumită încît Francisc I 
avea un exemplar din ediţia a doua. Acestor lucrări li s-a adău- 
gat, în Franţa, Chiromantia (1534) a părintelui Jean de Hayn, 
călugăr din ordinul sfintului Bruno, care semna Joannis de In- 
dagine, şi Opus mathematicus (1559) de Jean Taisnier, cu opt 
cărţi consacrate în special studiului miinii. Avem cu aceşti ma- 
eştri, raportind tot ce s-a făcut înaintea lor, o privire de ansam- 
blu completă asupra chiromanţiei medievale şi renascentiste 
precum şi asupra modului în care procedau ei înşişi. 

Pentru primii ei specialişti, chiromanţia era „o ştiinţă preo- 
cupată de cunoaşterea liniilor şi trăsăturilor care se află în mii- 
nile noastre“. Ei voiau să descifreze această scriere a destinului 
considerînd pe rînd: rasceta, care cuprindea liniile transversale 
de pe încheietură; palma, în toată întinderea ei; cele cinci de- 
gete de la rădăcină pînă la extremitatea unghiilor. În palmă ei 
discerneau şapte părţi, fiecare dominată de una din cele şapte 
planete. Venus guvernează umflătura cărnoasă (sau munte) si- 
tuată sub degetul mare, Jupiter, muntele de la index, Saturn 
pe cel al mijlociului, Soarele pe cel al inelarului, Mercur pe cel 
al degetului mic; Marte prezidează concavitatea miinii, loc nu- 
mit cîmpia lui Marte; în sfirşit, Luna se află pe ridicătura hi- 
potenară, la extremitatea inferioară a palmei. Ei numeau mar- 
ginea exterioară a miîinii percuție, „aşa numită pentru că atunci 
cînd dai cu pumnul, această parte este cea care loveşte“56. 

Tricasso deosebea patru linii principale: linia vieţii (care în- 
cepe între degetul cel mare şi arătător, făcînd înconjurul mun- 
telui lui Venus şi terminindu-se către rascetă), linia naturală 
(apropiată de linia vieţii), linia mensală sau de cap (mergând de 
la muntele lui Mercur pînă la muntele lui Jupiter) şi linia de 
ficat (care începe la extremitatea liniei vieţii şi se termină la 
extremitatea liniei naturale). Linia vieţii ne informează asupra 
duratei vieţii (iar Tricasso are o metodă pentru a o măsura din 
zece în zece ani). Linia de ficat releva constituţia şi tempera- 
mentul: „Cînd este tăiată de citeva liniuţe înseamnă durere şi 


56. La Chiromance de Patrice Tricasse, Mantouan, Paris, G.Des-Bois, 
1561. 

slăbiciune a stomacului“. Linia naturală este în legătură cu mo- 
ravurile şi din ea vedem dacă cineva este fricos, nesincer, zgircit 
etc. Linia mensală arată caracterul: „Cînd merge drept şi taie 
muntele învățătorului (arâtătorul), ea arată un om crud, invi- 
dios, defăimător, trădător şi orgolios“.57 Aceste linii principale 
au patru surori (numite „sora naturalei“, „sora mensalei“ etc.) 
şi pot fi însoţite de „linii extravagante“, cum este inelul lui Ve- 
nus, care arată înclinarea câtre desiriu. 

Vechii chiromanţi acordau o mare importanţă unghiilor şi 
semnelor de pe ele şi luau seama la cele şapte „litere divine“ 
(A, B, C, D, E, F, G) care se puteau afla pe palmă şi care-şi 
schimbau sensul după locul ocupat: un A pe muntele lui Ju- 
piter însemna bogăţie, pe muntele lui Marte, mînie sau răutate, 
pe muntele lui Venus, infidelitate; un B pe muntele lui Mercur, 
înclinații pentru comerţ, pe muntele Lunii, sentimente cucerni- 
ce etc. Deşi deosebindu-se în privinţa numărului de linii prin- 
cipale şi a denumirii lor, autorii sînt cu toţii de acord în ce 
priveşte interpretarea lor: „Orice linie dreaptă, perfectă, vizibilă, 
întreagă, continuă şi adincă pe toată lungimea ei, pe orice mun- 
te s-ar afla, presupune o influenţă favorabilă a planetei care o 
predomină, cu excepţia celei care merge către percuție sau 
muntele lui Venus... Figura rotundă este întotdeauna nefastă, 
afară de cazul cînd ea se află pe muntele Soarelui sau al lui 
Jupiter. Figurile triunghiulare sau pătrate presupun, în general, 
un lucru bun, uneori însoţit de strădanie, afară de cazul cînd 
se află în Cimpia lui Marte, unde înseamnă proces cu rudele 
şi omucidere... Linia tăiată şi separată presupune scăderea 
semnificației sale, chiar dacă este întreagă“.58 Observațiile chi- 
romantului, spune Tricasso, trebuie să fie transcrise pe un car- 
neţel, împreună cu măsurătorile făcute cu compasul; iar după 
Jean Taisnier, mina va fi examinată într-o stare de spirit din 
care să lipsească ura, dragostea sau interesul: „Să se facă cel 
puţin la trei ore după ce s-a încetat orice fel de muncă şi să 
fie spălată cu grijă deoarece trebuie să fie mai mult umedă decît 
uscată. Să se observe liniile la lumina cea mai bună de zi, dar 
nu direct sub razele soarelui şi să se facă pe stomacul gol sau 
cel puţin după o masă sobră şi moderată... Persoana să nu fie 
împovărată de infirmităţi şi să fi atins măcar virsta de şapte 
ani“.59 


57. La Chiromance de Patrice Tricasse, Mantouan, op. cit. 

58. Ibid. 

59. Les Principes de la Chyromancie tirez des oeuvres mathematiques 
de Jean Taisnier, Paris, Veuve Clousier, 1667. 

Dezacordurile dintre specialişti priveau detaliile. De exem- 
plu, care mînă trebuia examinată? Jean Belot susținea că stîn- 
ga: „Chiromantul trebuie să-şi pună baza prezicerilor lui pe 
stînga, deoarece aceasta ține de inimă şi este guvernată de Ju- 
piter“.60 Dar Jean Taisnier pretindea: „Trebuie să examinăm 
amîndouă mîinile, cu atît mai mult cu cît stinga este favorabilă 
celor care au venit pe lume noaptea, aşă cum dreapta, celor 
care s-au născut ziua; la bărbați, în special mîna dreaptă, aşa 
cum la femei stînga, după părerea unora“.6l Preotul din Mil- 
monts vedea în liniile mîinii care era spiritul protector al per- 
soanei, iar dacă liniile erau roşii, lungi şi nu prea adinci, spu- 
nea: „Cel care le are astfel ţine de natura focului, spiritul său 
de ierarhia lui Gargatel, împăratul regiunii de foc, sau depinde 
de prinții care sînt sub el, Tariel, Tubiel, Gaviel.“62 

În secolul al XVII-lea, se degajă două tendinţe, una repre- 
zentată de Ronphile şi lucrarea sa, Chiromancie naturelle 
(1653), cealaltă de Philip May, un autor din regiunea Franken, 
şi lucrarea Chiromancie medicinale (1665).Chiromanţia era folo- 
sită de toată lumea care începuse să se pasioneze pentru a- 
ceastă artă divinatorie; chiromanţia medicinală, bazindu-se pe 
indicaţiile lui Galenus şi ale lui Avicenna, arăta cum să depis- 
tezi bolile sau predispoziția pentru o boală prin citirea în palmă. 
O sinteză interesantă a acestor două tendinţe a fost făcută de 
Adrien Sicler în La Chiromancie royale et nouvelle (1666). Auto- 
rul, medic, a dorit ca lucrarea sa să folosească tuturor, indife- 
rent de condiţia lor. Cu el, chiromanţia clasică va continua fără 
schimbări şi în secolul al XVIII-lea: liniile principale, âccidentale 
sau secundare au fost repertoriate; semnele care le modifică 
sensul (stele, pătrate, ramuri, cruci, grile etc.) sint cunoscute. 

Prima inovaţie din secolul al XIX-lea se datorează căpitanu- 
lui Stanislas d'Arpentigny care a inventat, în 1843, chirogno- 
monia; acesta nu mai studiază liniile, ci numai morfologia mîi- 
nii. El a făcut consideraţii aprofundate despre degetul mare 
(„omul se află în degetul său mare“, spunea el), despre mîinile 
moi şi mîinile ferme, precum şi despre mîinile elementare; a 
consacrat mai multe capitole miinilor în formă de spatulă, „o 
mină în care a treia falangă a fiecărui deget are forma unei 
spatule mai mult sau mai puţin evazate“, şi care erau prefera- 
tele sale: „Trăiască mîinile în spatulă! Fără ele n-ar putea să 


60. Les ceuvres de M° Jean Belot, op. cit. 
61. Jean Taisnier, op. cit. 
62. Les oeuvres de Mf Jean Belot, op. cit. 

existe o societate trainică şi puternică“, afirma el.63 D'Arpenti- 
gny a mai descris şi mina artistică (ce are trei tipuri diferite), 
mina productivă, mîna filozofică, mina psihică („dintre toate cea 
mai frumoasă şi cea mai rară“) şi mîna mixtă, reunind elemente 
din două sau trei tipuri de miini. Lucrarea sa, pe cit de inge- 
nioasă pe atit de amuzantă la lectură, i-a influenţat pe chiro- 
manţii din acea vreme, începînd cu cel mai mare dintre toţi: 
Adolphe Desbarrolles (1801-1886). 

Discipol al lui Eliphas Levi, pe care-l numea „o bibliotecă 
vie“, Desbarrolles îşi făcuse studiile în Germania — a scris, de 
altfel, o carte despre caracterul poporului german explicat prin 
fiziologie — începuse o carieră de pictor înainte de a se consacra 
chiromanţiei ca profesionist. Era cît pe aici, de altfel, să aban- 
doneze această activitate în ziua cînd, citind în mina lui Lamar- 
tine, a descoperit nu caracteristicile unui poet, aşa cum se 
aştepta, ci pe cele ale unui negustor: pe muntele lui Mercur, 
foarte dezvoltat, se afla litera aleph, semnul Măscăriciului. Des- 
barrolles s-a întors acasă convins că divinaţia chiromantică era 
o minciună. Nu şi-a schimbat părerea decît cînd Lamartine, la 
o a doua întrevedere, i-a mărturisit: „Am scris versuri pentru 
că îmi era uşor să scriu... Dar niciodată n-a fost vocaţia mea 
adevărată şi întotdeauna gîndurile mele au fost îndreptate către 
afaceri, politică şi mai ales administraţie“.64% Adolphe Desbar- 
rolles a publicat în 1859 lucrarea sa Chiromancie nouvelle în 
care expune teorii inspirate de Cabală şi o parte practică ilus- 
trată de examenele sale chiroscopice făcute pe oameni celebri: 
Alexandre Dumas, Proudhon, Corot ş.a. Această lucrare a cu- 
noscut unsprezece ediţii succesive pină în 1878, dată la care a 
dat Les Mystères de la main, cuprinzind „revelaţiile lui comple- 
te“, cu exemple de prezicere şi capitole care demonstrau utili- 
tatea chiromanţiei în orientarea profesională, „pentru a evita să 
dăm copiilor profesiuni împotriva aptitudinilor lor“. 

Adolphe Desbarrolles este un ocultist care şi-a construit sis- 
temul în funcţie de teoria celor trei lumi şi a luminii astrale, 
acest fluid universal pe care-l respiră sufletul. Degetele sînt niş- 
te instrumente receptive: „Mai ales prin degetul mare se ab- 
soarbe fluidul vital.“ Prima falangă aparţine lumii divine, a doua 
lumii abstractive, a treia lumii materiale; primul nod este nodul 


63. Stanislas d'Arpentigny, La Chirognomonie ou l'art de reconnaître 
les tendances de l'intelligence d'après les formes de la main, Paris, C. Le 
Clere, 1843. 

64. Adolphe Desbarrolles, Chiromancie nouvelle, Paris, Dentu, 1859. 

filozofic, al doilea nodul material. Ele formează tranziţia între 
cele trei lumi şi interceptează trecerea fluidului. Anumite idei 
îndrăzneţe ale lui Desbarrolles au fost contestate: în Anglia, chi- 
romanţii Beamish şi Craig l-au tradus eliminind tot ce spunea 
despre „semnăturile astrale“, semne care arată că subiectul este 
supus influenţei unei planete (dar „semnăturile“ ţin de Tradiţie 
şi Tricasso le descria deja). Desbarrolles a avut totuşi idei im- 
portante, în special cele referitoare la localizarea, în cele patru 
degete care se opun degetului mare, celor patru epoci ale vieţii, 
a celor patru anotimpuri şi a celor douăsprezece luni. Mijlociul 
reprezintă, pe cele trei falange ale sale, decembrie, ianuarie, fe- 
bruarie; arătătorul, martie, aprilie, mai; inelarul, iunie, iulie, 
august; degetul mic, septembrie, octombrie, noiembrie. 

La sfirşitul secolului al XIX-lea a apărut chirozofia, care a 
încercat să răspundă la întrebarea: „De ce există linii pe mînă?“ 
şi să discearnă raporturile chiromanţiei cu alte arte divinatorii. 
Papus a fost primul care a vorbit de chirozofie şi i-a aplicat 
această formulă: „Mina este chipul corpului astral“.65 Mai pre- 
cis, ea ne informează despre acest dublu psihic alcătuit din in- 
conştientul nostru şi din organele noastre. Chirozofia stabileşte 
că semnele chiromantice nu constituie un pronostic definitiv 
asupra destinului, căci ele se schimbă în cursul unei vieţi: „Ex- 
perienţa arată că, pe măsură ce voinţa acţionează mai mult a- 
supra impulsurilor inconştiente, liniile se modifică.“66 

La cel de al doilea Congres al ştiinţelor fizice experimentale 
de la Paris, în mai 1913, i s-a recunoscut chiromanţiei calitatea 
unei ştiinţe naturale, subordonată psihologiei şi a fost rebote- 
zată cu numele de chirologie. Chirologii din secolul al XX-lea, 
pretinzind că înlătură ideile ocultiste ale chiromanţilor prece- 
denţi, rămîn totuşi sub influenţa lor. Eugenio Soriani, care a 
înfiinţat institutul superior de chirologie de la Buenos Aires, 
căruia i-a adăugat şi un muzeu de Chirografie, şi ale cărui lu- 
crări au fost publicate în revista lunară Ananke, a practicat chi- 
rognostica, chirometria şi chiropatia, referindu-se, ca şi Desbar- 
rolles, la teoria celor trei lumi.67 

O altă tendinţă a secolului al XX-lea a fost chiroscopia me- 
dicală formulată din 1939 de Henri Mangin, autorul lucrării La 
Main miroir du destin, şi care nu seamănă cu chiromanţia me- 


65. Papus, Premiers éléments de chirosophie, Paris, Chacornac, 1896. 

66. Ibid. 

67. Cf. Eugenio Soriani, La Moderna quirologia, Buenos Aires, Edi- 
tions Anank6, 1937. 

dicinală. Chiroscopia medicală se apropie de biotipologie; ea are 
drept scop determinarea „coordonatelor umane“ ale unei 
persoane, precum constituţia, temperamentul (digestiv, respira- 
tor, sangvin sau muscular) şi tipul său (lunar, venusian, jupi- 
terian etc.) pentru a-i permite să realizeze un „plan de evoluţie 
individuală“. Chiroscopia medicală cuprinde chiromorfia (stu- 
diul reliefului palmar al miîinii), chirografia (citirea liniilor şi a 
semnelor) şi eido-chiroscopia (examenul unghiilor, al culorii 
pielii, al pilozităţii, al vinişoarelor, al umidității). Henri Mangin 
a introdus noţiuni suplimentare în topografia palmei, el distin- 
gind în partea inferioară un loc de genitalitate (care indică tul- 
burările sexuale sau o sensibilitate paranormală). A definit tot 
felul de linii secundare, cum sînt liniile samaritane (trasee fine 
sub degetul mic care indică altruismul sau o predispoziţie la 
un dezechilibru nervos). A studiat nu numai degetul mare pen- 
tru a evalua starea generală şi psihismul unui subiect, dar şi 
şoarecele: „Pe exteriorul miinii, degetul mare se apropie de ară- 
tător, muşchii ridicăturii thenar formează o proeminenţă mai 
mult sau mai puţin mare şi fermă, numită şoarecele“.68 Toate 
acestea nu sînt în contradicţie cu Tradiţia şi, de altfel, un bun 
chiromant tradiţional, Georges Muchery, a descoperit şi el o li- 
nie nouă, linia de depravare, deosebită de inelul lui Venus.69 


Metoposcopia 


Metoposcopia este arta de a prezice viitorul unui om după exa- 
minarea liniilor de pe frunte. Dacă autori ai Antichității (ca Aris- 
totel, Polemon, Adeimantos şi Melampus) au practicat deja 
metoposcopia şi au vorbit despre ea sub această denumire, a 
trebuit să vină Renaşterea şi voluminosul tratat consacrat aces- 
tei arte de către Gerolamo Cardano pentru ca ea să cunoască 
o faimă independentă de fiziognomonie. 

Cardano spune: „Se examinează liniile frunţii fie în general, 
fie în particular. Prin linii nu se înţeleg numai. incizurile pe lun- 
gime, ci toate celelalte semne şi diferite charactere, cum sint 
crucile, cercurile mici, munţii mici, locurile pătate, stelele mici, 
pătratele, triunghiurile, liniile vaselor capilare şi altele de aceeaşi 


68. Henri Mangin, Abrégé de chiroscopie medicale, Paris, Dangles, 
1951. 

69. Georges Muchery, Traité complet de chiromancie deductive et ex- 
perimentale, Paris, Editions du Chariot, 1958. 

natură“.70 După cum aceste linii sînt drepte sau sinuoase, 
scurte sau lungi variază şi previziunile: „Liniile continue sînt 
norocoase; cele frinte şi întretăiate sint semne de nenorocire şi 
înşelăciune.“71 Trebuie să ştim că există şapte linii, începînd 
cu partea inferioară şi sfirşind cu partea superioară a frunţii, 
care corespund celor şapte planete: imediat deasupra spriînce- 
nelor se întinde linia Lunii; deasupra, linia lui Mercur; apoi, 
una după alta, liniile lui Venus, a Soarelui, a lui Marte şi a lui 
Jupiter; linia cea mai de sus, la rădăcina părului, este linia lui 
Saturn. „Celelalte linii care nu mai sînt atribuite planetelor şi 
care sînt dispuse în dezordine, cum sînt transversalele, urcâtoa- 
rele sau coboritoarele, râtăcitoarele fără ordine, cele ne-naturale 
ameninţă cu urmări funeste şi dezastruoase.“7Z Toate acestea 
servesc drept bază interpretărilor. Astfel, cînd linia lui Jupiter 
este întretăiată de o linie care coboară către linia Soarelui, omul 
va suferi otrăviri; către Mercur, nu va avea noroc; către Venus, 
„riscă pericole de moarte din cauza femeilor“ etc. Dacă linia lui 
Jupiter o însoţeşte pe cea a Soarelui, amindouă fiind drepte, 
mari şi adinci: „Ele arată un om care îşi va schimba starea, 
care din sărac va deveni bogat.“73 

Pare prea subtil să spui: „Bagă de seamă să nu te înşele 
ridurile şi să le iei drept linii.“74 Anumite linii de pe pielea frunţii 
par în mod fatal a fi riduri sau ridule; Cardano vrea pur şi 
simplu să precizeze că un rid, dacă nu este situat pe unul din 
„locurile naturale ale planetelor de pe fruntea cuiva“, nu înseam- 
nă nimic. Mai mult, e nevoie de o cercetare atentă pentru a le 
zări, atit sint de subţiri, de imperceptibile uneori: „Sint unele 
frunţi pe care liniile se zăresc mai uşor; şi pe altele mai greu... 
totuşi, se întîmplă rar să găseşti mai puţin de trei“. Măsurarea 
liniilor se face conform unei împărțiri a frunţii în trei zone la- 
terale: prima parte, la stînga, priveşte evenimentele din prima 
vîrstă (pînă la treizeci de ani); a doua, la mijloc, virsta adultă 
(pînă la şaizeci de ani); a treia, bătrineţea (pînă la nouăzeci de 
ani). Trebuie ţinut seama de numărul liniilor, de lungimea, lă- 
imea şi adîncimea lor, de culoarea lor, roşie sau palidă, de 
faptul dacă sînt continui sau întrerupte etc. „Lungimea prezice 


70. La Metoscopie de Hierosme Cardan, tradusă de domnul de La- 
vrendiere, doctor în medicină, Paris, Thomas Jolly, 1658. 

71. Ibid. 

72. Ibid. 

73. Ibid. 

74. Ibid. 

o durată a efectelor. Lăţimea, o amploare a evenimentelor. Adin- 
cimea, stabilitate. Cum, dimpotrivă, cele mici sau scurte şi cele 
superficiale, fără adincime, denotă contrarul.“75 

Şi semnele care sînt pe frunte trebuie interpretate. Există 
semne rele (caracterele lui Saturn, litera X, mici grile şi orice 
semn neregulat, necvident sau confuz) şi semne bune (cercuri, 
stele, cruci, linii paralele, triunghiuri, pătrate). Semnele rele de 
pe partea stingă a frunţii sînt mai rele decit dacă s-ar afla pe 
partea dreaptă; iar semnele bune pe partea stingă „işi pierd ce- 
va din ceea ce au bun“. Semnele naturale (negi, aluniţe, semne 
din naştere) nu sint mai puţin semnificative. „Bărbatul sau fe- 
meia însemnați pe partea dreaptă a spriîncenei vor fi fericiţi în 
tot ce vor întreprinde... Semnul care se află în mijlocul aceleiaşi 
sprincene drepte prezice o căsătorie fericită pentru amindouă 
sexele.“76 Cînd aceste semne sint combinate cu liniile frunţii se 
pot face cîteva precizări: „Oricine are o linie în formă de cruce 
între ochi cu un semn pe ochiul sting va dobindi bogății prin 
intermediul căsătoriei.“77 

Mulţi umanişti au scris despre metoposcopie, de la mate- 
maticianul Goclenius (pseudonimul lui Rudolph GlScker) şi pî- 
nă la medicul Lodovico Settala; cele mai bune tratate despre 
acest subiect au fost Aphorismorum metoposcopirum de Tadeas 
Hajek (1584), Metoposcopia et ophtabnoscopia de Samuel Fuchs 
(1615), Exercitationes physionomicae de Christian Moldenarius 
(1616) şi La Metoposcopia a veneţianului Ciro Spontone (1629). 
Dar esenţialul a fost spus de Cardano în savuroasa lui lucrare 
ilustrată cu opt sute de ilustraţii ale chipului omenesc.78 


Oniromanţia 


Oniromanţia, divinaţia prin vise, şi onirocritica, metodă de ur- 
mat pentru interpretarea lor, erau folosite după un protocol 
aproape ştiinţific. Dar aşa cum Champollion, cînd a descoperit 
secretul hieroglifelor, a distrus dintr-o singură lovitură specu- 


75. La Metoscopie de Hierosme Cardan, op. cit. 

76. Ibid. 

77. Ibid. 

78. Aceste felurite cărți se găsesc la Biblioteca Naţională din Paris 
unde am putut să le compar între ele. Nu citez aici nici o operă, chiar 
dintre cele mai rare, care să nu poată fi studiată măcar la fondul special 
al unei instituţii de cultură. 

laţiile de tot soiul făcute secole de-a rîndul despre textele sacre 
ale Egiptului, tot aşa şi Freud, publicînd Ştiinţa viselor, a făcut 
ca toate certitudinile oniromanţilor să devină perimate. Oniro- 
critica se află acum, pe bună dreptate, în mîinile psihanaliştilor, 
care au rolul să-i controleze evoluţia. Totuşi, avînd în vedere că 
Freud însuşi îi recunoştea lui Artemidorus calitatea de pre- 
cursor, lectura cîtorva lucrări de oniromanţie poate fi intere- 
santă chiar şi în zilele noastre. 

Primul dintre toate, la începutul erei creştine, este tratatul 
Despre Vise al lui Synesius, grec născut la Cirena în jurul anu- 
lui 370, care şi-a făcut studiile la Alexandria unde a fost elevul 
preferat al Hypatiei, acea femeie superioară care preda filozofia 
cu atita succes încît era consultată de magistrați iar Oreste, 
prefectul Egiptului, îi urma sfaturile. Synesius a fost ambasa- 
dor la Constantinopole în 397 şi consacrat episcop de către Pto- 
lemeu, în 410; între timp şi-a redactat Despre Vise într-o sin- 
gură noapte, „pentru a asculta de inspiraţia divină“ şi, în 404, 
a trimis-o Hypatiei cu o scrisoare în care preciza: „Sint cercetări 
despre suflet şi despre imaginile pe care el le primeşte şi despre 
cîteva subiecte care n-au fost niciodată tratate de vreun filozof 
grec... Există două sau trei pasaje unde mi se pare că, străin 
de mine, sînt unul din auditori.“79 

Această lucrare scrisă în stare de transă începe cu un mi- 
nunat elogiu adus imaginaţiei, „sensul sensurilor, necesar tu- 
turor celorlalte“ şi justifică oniromanţia ca cel mai firesc dintre 
procedeele divinatorii: „Datorită faptului că nu este deloc difi- 
cilă, divinaţia prin vise stă la îndemina tuturor: simplă şi fără 
înşelăciune, ea este raţională prin excelenţă; sfintă, căci nu fo- 
loseşte mijloace violente, ea poate fi folosită pretutindeni.“80 
Originalitatea lui Synesius stă în aceea că în loc să dea o cheie 
a viselor, el invită pe fiecare să-şi facă una, după propria sa 
experienţă: bărbaţi şi femei, tineri şi bătrini, bogaţi şi săraci 
trebuie să capete obişnuinţa de a-şi nota dimineaţa visele, de 
a însemna seara impresiile de peste zi şi astfel vor şti ce sim- 
boluri sint pentru ei preziceri sigure: „Somnul se dăruie tuturor; 
este un oracol întotdeauna gata, un sfătuitor tăcut care nu dă 
greş; în aceste mistere de un gen nou, fiecare este, în acelaşi 
timp, preotul şi iniţiatul.“81 Synesius, acest visător care a ţinut 
piept lui Andronicus şi barbarilor, acest scriitor rafinat care a 


79. Oeuvres de Synesius, traduse de H. Druon, Paris, Hachette, 1878. 
80. Ibui 
81. Oeuvres de Synesius, op. cit. 

scris un Elogiu al calviției pentru a-i consola pe cei chei ca şi 
el, a bazat deci oniromanţia pe observaţia individuală zilnică. 

Dintre succesorii săi, puţini merită să fie reţinuţi. Oneirocri- 
ticon, lucrare a sfintului Nicefor, patriarh al Constantinopolului 
în secolul al XI-lea, enumeră o serie de simboluri cu semnifi- 
caţiile lor: dacă visezi că mergi pe sfărimături de scoici înseam- 
nă o victorie asupra duşmanilor, dacă visezi că întilneşti o per- 
soană iubită, înseamnă un succes etc. În Renaştere, domină 
un singur autor, Gerolamo Cardano, deoarece cartea pe care a 
consacrat-o viselor este, în acelaşi timp, cartea unui medic şi 
a unui obsedat care crede că somnul îi trimitea ordine supra- 
naturale: ca să asculte de un vis a scris De la Subtilite. În se- 
colul al XVII-lea, Jean Belot, acest preot care-şi spunea „maes- 
tru în lucrurile divine şi celeste“, a interpretat visele în funcţie 
de cele douăzeci şi opt de zile ale lunii: „Prima zi a lunii sau 
prima noapte în care a fost ea creată de Cel Etern pentru a 
folosi nopţii a fost a patra din creaţie... Toate visele pe care le 
va avea o persoană vor fi adevărate în cel mai înalt grad.“82 A 
doua noapte, ele vor fi iluzorii pentru un alt motiv luat din Sfin- 
ta Scriptură şi aşa mai departe. Belot spune că avertismentele 
date de vise nu sînt aceleaşi, din pricina temperamentelor: „Da- 
că visezi că ai o sumă mare de bani, ce-i numeri, este o înşe- 
lătorie pentru sangvin, este bun pentru melancolic, un lucru 
indiferent pentru coleric şi pituitos.“83 În sfirşit, Belot arăta 
cum să te păzeşti de prezicerea rea dintr-un vis: „Cel care vi- 
sează că se culcă cu mama sa sau cu una din rudele sale şi o 
cunoaşte i se întimplă fâră greş cea mai mare nenorocire şi 
supărare.“84 Dar poate să se păzească dacă spune la sculare 
numele sfint Mebahel şi recită psalmul: Et factus est Dominus 
refugium pauperi etc. 

Un magistrat al lui Ludovic al XIV-lea, Célestin de Mirbel, 
a scris un prețios opuscul de oniromanţie, Le Palais du prince 
du sommeil, în care declară: „Este uşurătate să te încrezi prea 
repede în vise şi temeritate să le neglijezi avertismentele.“ Pen- 
tru a avea cele mai bune vise, „cel mai propice timp al nopţii 
este spre dimineaţă“85. Înainte de a adormi, se poate inspira 


82. Les Oeuvres de Mf Jean Belot, op. cit., p. 384. 

85. Celestin de Mirbel, Le Palais du prince du sommeil, Bourges, Jean 
Christo, 1667. 

un parfum compus din grăunţe de in şi rădăcini de violetă iar 
fruntea poate fi încinsă cu o legătură de verbină: „Creierul de 
pisică cu singe de liliac pus într-o cutie din aramă roşie, sau 
coral pisat cu sînge de porumbel şi pus într-o smochină sint 
doctorii minunate pentru a provoca visele.“86 Un eveniment vi- 
sat se poate produce, dar nu dinclo de un anume răstimp: „Ra- 
binii au susținut că rezultatele tuturor viselor se împlinesc în 
cel mult douăzeci şi doi de ani.“ Ceea ce se întimplă nu este 
neapărat contrarul a ceea ce am visat: „Omul de rînd foloseşte 
în general această regulă pentru a explica visele, aceea că tre- 
buie să luăm sensul invers... Ceea ce nu este fără greşeală, 
visele fiind adesea urmate de un efect care se potriveşte cu ele.“ 
Adesea, acest rezultat este un act neizbutit: „Am visat odată că 
mîncam dinţi de pieptene tocaţi, în ziua următoare, fiind cu 
prieteni, mi-am rupt pieptenele.“87 Mirbel consacră un capitol 
coşmarurilor şi indică diferite mijloace pentru a le evita, preve- 
nind însă excesele de imaginaţie: „Dacă cineva nu are suficientă 
forţă de spirit, va putea să ardă trestii, să pună cenuşă într-un 
săculeţ avind culoarea care-i place cel mai mult, să amestece 
în el tămiie iar apoi să-l pună în spatele tăbliei patului.“88 

inaintea precursorilor psihanalizei şi ai suprarealismului, 
astfel de lucrări i-au obişnuit pe oameni, pînă în secolul al 
XIX-lea, să tragă un folos din enigmele nopţii.89 


Divinaţia cu oglinzi 


Captromanţia, divinaţia cu ajutorul oglinzilor, şi derivatele ei 
cristalomanţia, aceeaşi activitate făcindu-se cu o bucată de cri- 
stal, şi hidromanţia, care utilizează acea parte a apei care re- 
flectează, fie suprafaţa apei într-un lighean, fie apa pusă în- 
tr-un recipient transparent, au fost folosite în Evul Mediu în- 
tr-un mod diferit de cel din Antichitate. Amatorii percepeau cu 
adevărat în oglindă imagini ale unor evenimente şi personaje 
istorice, dar nu ca pe ecranul unui televizor: privirea fixă, aţin- 
tită asupra unui plan lucitor, le provoca o sugestie hipnotică 


86. Ibid. 

87. Ibid. 

88. Ibid. 

89. Am scris istoria acestor precursori şi a metodelor lor în „Le Mys- 
tere en pleine lumière“ (Le Surrealisme et le rêve, Paris, Gallimard, 1974). 

care ducea la halucinație. De altfel, producerea acestor imagini 
era adesea facilitată de produse halucinogene: de exemplu, ope- 
ratorul nu se folosea de oglindă decit după un post de trei zile 
şi într-o atmosferă plină de fum provenind din ierburi speciale. 
În sfirşit, cînd aveau loc apariţii spectaculare, ele se datorau 
unui magician de la curte care executa, în faţa mai-marilor ca- 
re-l solicitau, o dibace prestidigitaţie de iluzionist. 

Gian-Battista della Porta, în lucrarea sa Magia naturală, a 
descris nenumărate mijloace pentru a crea iluzii optice extra- 
ordinare. El a dat toate instrucţiunile necesare pentru a tăia, 
cositori, şlefui şi a dispune oglinzi în care o persoană să se 
reflecte cu capul în jos şi picioarele în sus; unde să se poată 
vedea intrind şi ieşind în acelaşi timp; în care cel mai mic lucru 
va apărea mărit de douăzeci de ori, unde un spectacol care se 
petrece departe, în afara oglinzii, va fi imediat reflectat. Porta 
descrie oglinda concavă care măreşte, în care „un deget va arăta 
gros cît braţul“; sau cea care dedublează, în care vom avea „do- 
uă feţe şi patru ochi“; oglinda sferică sau cilindrică unde refle- 
xul pare că se desprinde şi înaintează: „Dacă cineva îşi arată 
pumnul pe la spate în timp ce spectatorul priveşte, acestuia 
din urmă i se va părea că este lovit de pumn şi-şi va feri faţa.“90 
Porta a arătat şi cum se poate fabrica o oglindă „aşa încît o 
persoană care se oglindeşte în ea să nu-şi vadă chipul, ci să 
vadă imaginea unui alt lucru sau a unui alt om“; nu era vorba 
de nici un fel de vrăjitorie, era nevoie numai de un tablou în 
trompe l'oeil, care era ascuns, şi de o a doua oglindă înclinată. 
Astfel, magicianul din Renaştere folosea acest fel de tehnică 
pentru a crea fantasmagorii sub ochii clienţilor lui superstiţioşi 
pe care aceştia le credeau rezultatul formulelor de neînțeles pe 
care le mormăia el. l 

Aceasta explică multe dintre poveştile cu oglinzi magice scri- 
se de memorialişti. Nu e nimic imaginar în ceea ce ne povesteşte 
medicul chirurg Jean Fernel despre oglinda în care a văzut per- 
sonaje care făceau tot ce li se comanda.92 Caterina de Medici 
a cerut unuia din magicienii ei (probabil Cosimo Ruggieri) să-i 
arate într-o oglindă ce se va întîmpla cu urmaşii ei şi cu tronul 
Franţei. Scena s-a petrecut în castelul ei din Chaumont-sur- 


90. La Magie naturelle de Jean-Baptiste Porta, napolitain, nouvelle- 
ment traduite du latin en françois, Rouen, Thomas Dare, 1612. 

91. Ibid. 

92. Jean Fernel, De Abditis rerum causis, Paris, Wechelun, 1548. 

Loire; magicianul i-a spus reginei-mame că fiecare din fiii ei va 
face atitea învirtituri cîți ani va avea de domnit. | 

După cronicari, Francisc al II-lea, s-a învirtit numai o dată, 
Carol al IX-lea de paisprezece ori, Henric al III-lea, de cinspre- 
zece ori (ducele de Guise a traversat în acel moment oglinda) 
şi, în cele din urmă, prinţul de Navarra a apărut ca să facă 
douăzeci şi una de învirtituri.93 Dacă în captromanţie cel inte- 
resat se uita el însuşi în oglindă, în hidromanţie grija de a in- 
terpreta reflexele din apă era încredinţată unei persoane sensi- 
bile, fie o femeie însărcinată, fie un copil. 

Donneau de Visé, în La Devineresse, comedie reprezentată 
în faţa lui Ludovic al XIV-lea la 1 februarie 1680, a zeflemisit 
admiraţia exagerată a contemporanilor săi, pentru hidromanţie, 
afirmînd că majoritatea ghicitoarelor se servesc de ligheane pli- 
ne cu apă, oglinzi şi alte lucruri de acest fel pentru a înşela 
publicul.“94Servitoarea dnei Jobin, ghicitoarea, spune clientei 
sale, contesă: „S-a încuiat sus, în camera neagră. A luat o carte 
mare, a pus să-i aduc un pahar cu apă şi cred că lucrează 
pentru dumneavoastră.“95 Saint-Simon relatează următoarea 
întîmplare: ducele de Orleans, înainte de a fi regent, se afla la 
Sery, la iubita sa; un ghicitor „a pretins că-l va face să vadă 
într-un pahar umplut cu apă tot ce va dori să ştie“. O fetiţă a 
privit în pahar iar ducele de Orleans, a întrebat-o ce se va în- 
timpla la moartea lui Ludovic al XIV-lea; aceasta i-a descris ca- 
mera regelui de la Versailles şi reacţiile anturajului său. Ducele 
a întrebat-o despre propria lui soartă, iar ghicitorul a făcut o 
manevră misterioasă şi „imaginea domnului duce de Orléans, 
îmbrăcat aşa cum era atunci şi în mărime naturală, a apărut 
deodată pe perete, ca un tablou, cu o coroană pe cap.“96 Saint- 
Simon nu considera aceste isprăvi ca flind înşelătorii ci numai 
„legitimele păcăleli ale diavolului pe care le îngăduie Dumne- 
zeu“. Pe tot parcursul secolului al XVIII-lea vom găsi poveşti cu 
oglinzi magice, în Lettres de doamna ducesă de Orleans, în Mé- 
moires de abatele de Choisy şi în documentele din Archives de 
la Bastille care ne fac să înţelegem credulitatea cu care era pri- 


93. E. Defrance, Catherine de Médicis et ses magiciens, Paris, Mer- 
cure de France, 1911. 

94. Donneau de Visé, La Devineresse ou les faux enchantements, Pa- 
ris, C. Blageart, 1680. 

95. Ibid. 

96. Saint-Simon, Memotres, vol. XIII, p.459, Paris, Hachette, 1897. 

vit Cagliostro cînd prezicea viitorul comentind ceea ce vedeau 
nişte copii — porumbeii lui — într-o carafă cu apă. 

În secolul al XIX-lea, dezvoltarea hipnotismului a dat un 
sens nou divinaţiei cu oglinzi. Magnetizorul Louis-Alphonse Ca- 
hagnet a combinat-o cu spiritismul pentru a invoca suiletele 
morţilor şi şi-a expus, în Arcanes de la vie future devoilee 
(1848), experienţele cu opt somnambuli extatici „care au avut 
optzeci de percepții despre treizeci şi şase de persoane de dife- 
rite condiţii“. Mediumul lui, Adele, în legătură cu Swedenborg, 
i-a descris compoziţia oglinzii magice de care s-a servit acesta, 
pe cît se pare. Cahagnet a aprofundat „optica spirituală“ şi a 
descris curind opt feluri de oglinzi divinatorii: 1. Oglinda theur- 
gica: o carafă cu apă pusă pe o masă acoperită cu o faţă de 
masă albă, între trei luminări aprinse; 2. Oglinda lui Cagliostro: 
o carafă de acelaşi fel, dar care este folosită numai de copii: 
3. Oglinda lui Jules du Potet: un cerc negru trasat cu cărbune 
pe parchet, subiectul trebuind să-i fixeze centrul; 4. Oglinda lui 
Swedenborg: o oglindă obişnuită pe care se întinde o pastă spe- 
cială făcută dintr-o „cantitate oarecare de plombagină trecută 
printr-o sită fină, care se diluează (într-un vas potrivit care poa- 
te fi pus pe foc) într-o cantitate suficientă de untdelemn de 
măsline“; 5. Oglinda magnetică: un glob de cristal fixat pe un 
trepied şi umplut cu apă magnetizată; 6. Oglinda narcotică: ace- 
laşi glob, dar conținînd o infuzie de plante narcotice (beladonă, 
nebunariţă, flori de cînepă etc.); 7. Oglinda galvanică: două dis- 
curi de zinc şi de aramă roşie, suprapuse şi puse într-o ramă 
de lemn; 8. Oglinda cabalistică: glob dintr-un metal care cores- 
punde unei planete şi unei zile din săptămină (de la globul Lu- 
nii, de argint, utilizat lunea pentru a cunoaşte misterele cre- 
aţiei, pînă la globul lui Saturn, de plumb, pentru a căuta 
simbăta obiectele pierdute). Cahagnet spunea: „Mă folosesc de 
aceste oglinzi stind în spatele consultantului, fixiîndu-l magnetic 
în spatele creierului mic (deasupra fosetei de la gît), cu intenţia - 
ca fluidul pe care-l proiectez prin privirea mea asupra-i să se 
unească cu al lui pentru a-l ilumina.“97 

În aceeaşi epocă, francmasonii practicau divinaţia cu discuri 
magnetice, „discuri de carton, acoperite cu hirtii colorate“; exis- 
tau nouă discuri, şapte reprezentau culorile primare, al optulea 
alb, al nouălea negru, însemniînd începutul şi sfîrşitul. Se re- 
comanda să se inspire un fluid vegetal a cărui compoziţie varia 
în funcţie de culoarea discului de contemplat. J.-M. Ragon, care 


97. L-A. Cahagnet, Magie Magnetique, Paris, Germer-Bailicre, 1854. 

indică plantele de folosit, spune că halucinaţia ajunge uneori 
pînă la paroxism: „Moartea aparentă, sau letargică, poate fi pro- 
vocată artificial oricărui individ cu ajutorul discurilor magice.“98 
Sedir, fondatorul Prieteniilor spirituale, descrie astfel materialul 
captromantic al grupului său: „Oglinzile pot fi clasate în modul 
următor: discuri şi instrumente de culoare neagră: oglinzi sa- 
turniene. Vase şi cristale umplute cu apă: oglinzi lunare. Bucăţi 
de sfere metalice: oglinzi solare.“99 

Începînd cu sfirşitul secolului al XIX-lea, psihologii au înce- 
put să se intereseze de divinaţia cu oglinzi. Myers, la Londra, 
a făcut din acest fel de divinaţie unul din subiectele lucrărilor 
sale despre „automatismul senzorial şi halucinaţiile provocate“. 
Pierre Janet, la Paris, a studiat globul de sticlă şi a garantat 
că acesta înlesnea efectiv apariţiile: „Te aşezi la lumina zilei; 
aranjezi globul, înconjurat de ecrane, paravane sau stofă nea- 
gră, te instalezi comod şi priveşti fix. La început, nu zâreşti de- 
cît lucruri fără importanţă... După cităva vreme, lucrurile se 
schimbă, adică globul se întunecă din ce în ce mai mult... În 
acest moment încep să apară desene, figuri, personaje.“100 
Aceste imagini, spune Pierre Janet, par a fi necunoscute su- 
biectului, involuntare, îl uimesc sau îl sperie, dar ele se explică 
totuşi: „Persoanele care au văzut ceva în aceste ogiinzi vor spu- 
ne cu siguranţă: «Habar n-aveam de aşa ceva». Ei bine, sînt 
obligat să vă spun că cel mai adesea — nouăzeci şi nouă la 
sută, ca să vă las şi posibilitatea unei iluzii — declaraţia dum- 
neavoastră este inexactă. Vă e foarte cunoscut tot ce apare în 
globul de sticlă. Sint amintiri fixate la date precise, cunoştinţe 
înregistrate, vise sau raționamente deja făcute.“10! 

Psihanaliştii care au vorbit de oglinzile magice, precum Geza 
Roheim, nu s-au depărtat de ideea lui Janet. Remarcile lor nu 
anihilează acest tip de divinaţie, dar îi redau adevărata dimen- 
siune: în locul supranaturalului de duzină, se apreciează pute- 
rea de excitație a suprafeţelor strălucitoare care fac să apară, 
sub formă de viziuni, intuiţiile şi presentimentele pe care le as- 
cunde inconştientul. 


98. J.-M. Ragon, Maçonnerie occulte, Paris, E. Dentu, 1853. 
99. Sedir, Les Miroirs magiques, Paris, Chamuel, 1895. 
100. Pierre Janet, Sur la Divination par les miroirs, Paris, Les Amis de 
rUniversit6, 1897. 
101. Ibid. 

Cartomanţia 


Cărţile de joc au apărut în Europa la începutul secolului al 
XIV-lea. Nu se găseşte vreo menţiune anterioară despre ele nici 
în Egiptul faraonilor, nici în Antichitatea greco-romană şi nici 
măcar în Evul Mediu timpuriu. Motivul este uşor de înţeles: 
apariţia şi răspiîndirea lor depindeau de apariţia hirtiei şi de 
gravura pe lemn sau, pentru cărţile înluminate pe foi de per- 
gament, de tehnica desenului en creux, a gofrajului, a legătoriei 
ornamentale. S-a pus întrebarea ce ţară le-a inventat — Franţa, 
Italia, Germania sau Spania — sau dacă tarocul a precedat căr- 
tile numerotate. Se pare că în Germania au apărut, totuşi, căr- 
tile numerotate, cu patru culori şi următoarele semne: inimă, 
frunză, ghindă şi clopoțel. Franţa a adoptat, în locul lor, sem- 
nele: cupă, treflă, caro şi pică iar Spania a adăugat, pe lîngă 
regi şi valeţi, cavalerii. În timpul acesta, Italia fabrica jocuri de 
cincizeci de cărţi, sau naibis, pentru educarea copiiilor, cărți 
ale căror imagini reprezentau realităţi ale vieţii (Papa, Împăra- 
tul, Meseriaşul, Cerşetorul etc.), cele nouă Muze, cele şase vir- 
tuţi teologale şi cele şapte planete. Iar unul din cei mai buni 
specialişti în problemă afirmă: „Jocul de taroc este alcătuit din- 
tr-o combinaţie între jocul de naibis şi jocul cărţilor numero - 
tate.“102 

Într-adevăr tarocul este originar din Italia iar cel mai vechi, 
tarocul de Veneţia, spre sfirşitul secolului al XIV-lea, este jocul 
tradiţional de şaptezeci şi opt de lame, dintre care douăzeci şi 
două servesc de triumfuri (atuuri care taie chiar şi regele): 
1. Magicianul; 2. Papesa; 3. Împărăteasa; 4. Împăratul; 5. Papa; 
6. Îndrăgostitul; 7. Carul; 8. Dreptatea; 9. Sihastrul; 10. Roata 
Norocului; 11. Forţa; 12. Spînzuratul; 13. Moartea; 14. Tempe- 
ranţa; 15. Diavolul; 16. Casa lui Dumnezeu; 17. Steaua; 18. 
Luna; 19. Soarele; 20. Judecata; 21. Lumea. Nebunul sau Mat, 
care ţine locul lui 22, nu este numerotat. Aceste arcane majore 
sînt însoţite de patru serii de paisprezece cărţi ale căror emble- 
me sint bastonul, pocalul, spada, şi banul şi au rege, regină, 
cavaler, valet şi cărţi numerotate as, 2, 3 pînă la 10. Într-un 
inventar francez din 1408, tarocul este numit „cărţile lombarde“ 
iar cărţile numerotate spaniole, „cărţi sarazine“ (nu pentru că 
ar fi venit de la sarazini, cum s-a presupus, ci pentru că regele 


102. Henri-Ren€ d'Allemagne, Les Cartes à Jouer du XIV" au XX" siè- 
cle, Paris, Hachette, 1906. 

de caro avea numele Cursub, erou sarazin dintr-un roman ca- 
valeresc). 

La începutul secolului al XV-lea s-au creat alte două va- 
rietăţi de taroc: tarocchino din Bologna, cu şaizeci şi două de 
lame (2, 3, 4 şi 5 erau înlăturate) şi minchiate din Florenţa, cu 
optzeci şi şapte de lame (avînd patruzeci de arcane majore, plus 
Nebunul). Aceste trei versiuni ale tarocului, rezultind dintr-o 
competiţie între cele trei şcoli de fabricanți de cărţi, i-au făcut 
pe ocultişti să creadă că ele sînt copiile unui model anterior pe 
care au pretins că l-au găsit. Aceste jocuri, ilustrate de artişti 
ca Mariziano da Tortona sau Cicognara, suferind influenţa bi- 
zantină, au părut impregnate de înţelepciunea orientală. Faptul 
că tarocul nu vine din negura timpurilor nu-l face mai puţin 
interesant. Cei care stabileau pictorilor din Trecento subiectele 
frescelor şi miniaturilor lor erau umanişti, iar cel care a creat 
arcanele tarocului cunoştea filozofia ezoterică aidoma celor mai 
mari cunoscători. h 

Primele jocuri de cărţi numerotate — piquet în Franţa, 
landsknecht în Germania, hombre în Spania-— parodiau războ- 
iul şi turnirele feudale. După Bullet, caroul era simbolul scu- 
tului în formă de romb, pica cel al armei ofensive, trefla cel al 
furajului necesar cailor. 103 Tarocul reprezenta mai curînd des- 
tinul omenesc, cu ceea ce-l apăra şi cu pericolele sale, dar nu 
se putea încă juca decit în trei, după regulile descrise în 1668 
în La Maison des jeux académiques de La Marinière. La început 
se făceau demonstraţii de prestidigitaţie — cîteva au fost sem- 
nalate în timpul lui Francisc I — înainte de a apărea preocu- 
parea pentru divinaţia cu cărţi. Aceasta s-a manifestat numai 
pe la mijlocul secolului al XVIII-lea şi, deoarece a devenit curind 
populară, a fost adăugată artelor divinatorii. 

Inventatorul cartomanţiei (numită întîi cartonomanţie) a fost 
Jean-François Alliette, alias Etteilla (1738-1791), despre care 
adversarii spuneau pe nedrept că ar fi fost peruchier, pentru 
că un timp a locuit la etajul trei al unei case din strada Chantre 
de la Paris, numită „casa peruchierului“; în realitate, era pro- 
fesor de aritmetică, fapt care se şi vede din cărțile sale, pline 
de numeroase operaţiuni de aritmologie.104 Se lăuda că ar fi 
studiat magia de la virsta de paisprezece ani şi îi cita perma- 


103. J.-B. Bullet, Recherches historiques sur les cartes à jouer, Lyon, 

nent pe ermetişti. Şi-a făcut debutul publicind Etteilla ou ma- 
nière de se récréer avec un jeu de cartes (1770), de unde aflăm 
că la acea epocă cartomanţia era deja practicată de amatori, 
dar că el era considerat drept singurul teoretician al acestei 
arte: „Îndrăznesc să spun că de şaisprezece ani am fost maes- 
trul acelor bărbaţi şi femei care au făcut cea mai mare vilvă în 
acest domeniu.“105 

A arătat regulile pe care le folosea cu cele treizeci şi două 
de cărţi din jocul de pichet, plus Etteilla, carte albă care-l re- 
prezenta pe consultant şi care era totdeauna lăsată la o parte, 
la stinga. Semnificațiile depind de numele cărții, de porecla sa, 
de numărul său, de şir (explicaţia completă a şirului care se 
află pe masă), de contra-şir (compararea unui nou şir cu pre- 
cedentul), de ansamblu (interpretarea generală a tuturor figuri- 
lor), de releve (se ia o carte din dreapta şi se lasă să cadă peste 
cea din stinga), de neant (lucru care nu este sau care iese din 
joc). O carte nu are acelaşi sens dacă este „în bună dispoziţie“ 
sau „întoarsă“, adică dacă numărul se află sus sau jos cînd o 
întorci. Comentind şirul de 12, divinaţie cu o serie de douăspre- 
zece cărţi, Etteilla se declară capabil să ghicească la distanţă: 
„Am dat în cărți pentru persoane care se aflau foarte departe, 
prin schimb de scrisori, caz în care mi se trimitea şirul care 
ieşea.“106 Apoi, lucrarea Le Zodiaque mystérieux ou les oracles 
d'Etteilla (1773) îl arată preocupat de un calendar perpetuu 
care să permită recunoaşterea lunilor benefice şi a spiritelor 
protectoare. 

Cînd Court de Gébelin, pastor protestant din Languedoc, a 
pretins, în 1782, în tomul al VIl-lea din eseul său istoric Le 
Monde primitif, că tarocul reprezintă fragmente din Cartea. lui 
Thot a egiptenilor, Etteilla a adoptat imediat această afirmaţie 
greşită şi a fâcut cercetări şi calcule pentru a-i demonstra ade- 
vărul. A scris deci La Cartonomancie égyptienne ou les Tarots, 
dar cenzorii regali i-au impus editorului un alt titlu, Maniere 
de se recreer avec le jeu de cartes nommees tarots (1783). A fost 
cartea care l-a lansat pe Etteilla deoarece afirma că dă „cheia 
celor şaptezeci şi opt de hieroglife care sînt în Cartea lui Thot... 
o lucrare compusă în anul 1828 înainte de Facere şi la 171 de 
ani după Potop“. Lamelele tarocului alcătuiesc capitolele acestei 
cărţi, scrise de şaptesprezece magi, iar el, Etteilla, iniţiat „în 


105. Etteilla, ou maniere de se recreer avec un jeu de cartes, Paris, 

înaltele ştiinţe numite oculte, pe care le practică de treizeci de 
ani, fără întrerupere“, a reuşit să reconstituie „jocul lui Tharoth 
sau jocul regal al vieţii omeneşti“ care servea preoţilor egipteni 
pentru divinaţiile lor. Din acel moment, Etteilla se va voi „un 
adevărat magician-cartonomant“ declarînd: „Deasupra ştiinţei 
este magia, pentru că aceasta este o urmare a celeilalte, nu ca 
efect, ci ca perfecţiune a ştiinţei.“!07 Celebritatea sa a atins un 
asemenea grad încît o romanţă a dnei Leblanc, elevă a lui Ra- 
meau, s-a intitulat Etteilla sau ghicitorul secolului. 

Etteilla a fost primul care a făcut din cartomanţie o meserie, 
şi chiar foarte lucrativă. Şi-a publicat tarifele: „Cind cineva vrea 
să-mi scrie sau să-mi vorbească direct despre înaltele ştiinţe, 
îmi trebuie pentru timpul de care am nevoie ca să dau răspun- 
sul: 3 livre. Dacă cineva vrea să ia lecţii de înţeleaptă magie 
pracţică: 3 livre. Pentru horoscop: 50 de livre. Pentru consultare 
după horoscop sau după ce am dat în cărţi: 3 livre.“108 Cerea 
între opt şi zece ludovici „ca să facă talismanul şi să înscrie pe 
el proprietăţile lui şi spiritul lui“ şi treizeci de livre pe lună „ca 
să fie medicul de spirit al unei persoane, adică, fără remediu, 
nici moral nici fizic, să o conducă la un repaos desăvirşit sau, 
ceea ce este acelaşi lucru, să-i fie ghicitorul permanent“. Mai 
vindea şi cărţi divinatorii inventate de el, ca jocul de patruzeci 
şi două de tablouri dintre care Le Petit oracle des dames expune 
diferitele moduri de utilizare. În sfirşit, mai prezenta „cele trei 
trepte ale cartonomanţiei“, în lecţii particulare la domiciliu sau 
în „Cours theorique et pratique du Livre de Thot“ pe care l-a 
ținut la Şcoala sa de Magie, întemeiată la 1 iulie 1790, unde, 
de trei ori pe săptămînă aveau loc şedinţe publice şi gratuite. 

În ciuda părţii lui mercantile şi a erorilor de interpretare, 
Etteilla a legat cartomanţia de „sublima filozofie ocultă“ de care 
pretindea că e pătruns. El a fost cel care a codificat regulile de 
a ghici cu tarocul (nu există vreun exemplu înaintea lui) şi re- 
gulile pentru a face pasienţe. Avea metode variate, cum e Roata 
Norocului, cînd se aşezau cărţile în cerc, sau şirul de 15, unde 
se ţineau de o parte cărțile de surpriză, pentru a le pune în trei 
pachete. A avut numeroşi elevi ca Hisler, la Berlin, şi Jejalel 
(pseudonimul lui Hugrand), la Lyon, care a pus să se graveze 
un „orologiu planetar“, tabel indicînd raporturile dintre planete 


107. Etteilla, Fragments sur les Hautes Sciences, La Amsterdam, 
1785. 
108. După J.-B. Millet-Saint-Pierre, op. cit. 

şi lamelele tarocului. A avut şi rivali, căci cartomanţii şi profe- 
tesele au fost consultaţi pînă în perioada Terorii. Un olog, numit 
Martin, care primea lumea într-un fotoliu în formă de car antic, 
a avut cea mai mare reputaţie la Paris. La Martin au venit ac- 
torul Fleury şi actriţa Raucourt, în 1794, ca să întrebe care va 
fi soarta Comediei franceze; iar Boiteau d'Ambly, care poves- 
teşte această întrevedere, adaugă: „În vremea aceea, micile bur- 
gheze, amantele sublocotenenţilor din armata Rinului, se du- 
ceau la Moreau sau la dra Acker.“109 Dar numai Marie-Anne 
Lenormand poate fi considerată un autor pe măsura lui Etteilla; 
ea credea în misiunea sa (îşi ghicea în fiecare vineri în cărţi), 
a fost creatoare de procedee: folosind o serie de treizeci şi şase 
de cărţi sau un „taroc astro-mitico-ermetic“, conceput de ea, a 
inaugurat „marele joc“ reluat astăzi de toate cartomanţienele. 

Ocultiştii din secolul al XIX-lea au continuat să atribuie ta- 
rocul Tradiţiei. Eliphas Levi, deşi îl judeca cu severitate pe Et- 
teilla, a afirmat că tarocul are figurile unui text sacru „atribuit 
lui Enoh, al şaptelea stăpin al lumii după Adam“, şi că cele 
douăzeci şi două de arcane majore corespund celor douăzeci şi 
două de litere din alfabetul ebraic“ reprezintă mai întîi cele trei- 
sprezece dogme, apoi cele nouă credinţe autorizate de religia 
ebraică“. A crezut că dă secretul citirii lor: „Ca să citim hiero- 
glifele tarocului trebuie să le aşezâm fie în pătrat fie în triunghi, 
punînd numerele pare în opoziţie şi punîndu-le în acord prin 
cele impare“. 110 Jean-Alexandre Vaillant, profesor la Bucureşti, 
a susţinut că tarocul exprima „Biblia ştiinţei ţigăneşti“, care 
precedase Vechiul Testament; drept unică dovadă, el povesteşte 
că, salvind viaţa unui bătrin ţigan, Narad, în 1839, în Balcani, 
acesta i-a dezvăluit secretele Bibliei lor, ale cărei arcane majore 
ar fi „semnele dedalice“.!!! Această afirmaţie este o fabulaţie 
deoarece în documentele Inchiziției, din secolul al XVI-lea, îm- 
potriva ţiganilor, în care li se reproşează acestora că practică 
divinaţia, nu se menţionează cărţile; şi nici Cervantes nu vor- 
beşte de ele cînd expune diferitele feluri ale ţiganilor de a ghici 
viitorul. 

Totuşi, Papus l-a crezut pe Vaillant pe cuvint şi spune: „Jo- 
cul de Taroc transmis de ţigani din generaţie în generaţie este 


109. P. Boiteau d'Ambly, Les Cartes à Jouer et la cartomancie, Paris, 
Hachette, 1854. 

110. Eliphas Levy, Dogme et Rituel de la Haute Magie, op. cit. 

111. J.-A. Vaillant, Les ROmes, Paris, Dentu, 1857. 

cartea dintii a iniţierii antice.“112 Dar Papus a avut măcar me- 
ritul de a îmbunătăţi tehnica folosită pînă atunci în cartoman- 
ţie, întrebuinţind un procedeu de divinaţie rapidă, cu arcanele 
minore din care izola culoarea legată de întrebarea pusă. Bătea 
cărţile, le dădea la tăiat, punea primele cărţi în cruce şi com- 
pleta cu trei arcane majore dispuse în triunghi pe care consul- 
tantul le scotea la întîmplare. 

Astăzi, amatorii de ocultism trebuie să fie primii care să co- 
recteze greşelile comise de Etteilla, în timpul cînd egiptologia 
era încă la începuturi, sau de câtre Eliphas Lévi, orbit de dra- 
gostea sa pentru Cabală. Ezoteristul Gérard Van Rijnberk a de- 
monstrat deja, după cercetări făcute printre triburile de ţigani 
din Europa centrală, că ei nu s-au folosit niciodată de taroc iar 
strămoşii lor nici măcar nu-l cunoşteau.!13 Cartomanţia este 
o artă divinatorie post-creştină şi tipic occidentală. Ne-am în- 
şela mai puţin dacă am afirma că tarocul a fost inventat de 
Dante (căci arcanele au fost concepute în epoca lui Dante şi 
reflectă preocupări apropiate de ale lui) decit atribuindu-l Egip- 
tului sau Cabalei. Autorul lui a fost un umanist impregnat de 
ideile Gnozei, aşa cum o dovedeşte Papesa, arcană atît de scan- 
daloasă încît în tarocul lui Visconti a fost înlocuită cu Credinţa 
iar în tarocul din timpul Revoluţiei franceze cu Junona: nici- 
odată un cabalist evreu, care refuza femeii un rol sacerdotal, 
n-ar fi imaginat o Papesă şi nici n-ar fi admis ca Lumea să fie 
simbolizată de o femeie goală înconjurată de o ghirlandă de flori 
în formă de migdale iar Forţa printr-o fată tînără care închide 
gura unui leu. 

De altfel, mai multe arcane majore permit să fixăm cu pre- 
cizie apariţia jocului de taroc. Mai întii Papesa, care este o alu- 
zie la Papesa Jehanne, despre care se spune că ar fi urmat 
papei Leon al IV-lea sub numele de loan al VIII-lea, în 854. 
Legenda sa n-a început să circule decit în secolul al XIII-lea iar 
Papesa din taroc poartă tocmai tiara biregnă (cu două coroane) 
care înlocuia în secolul al XIII-lea camloca primilor papi (bonetă 
frigiană înconjurată de o fişie de aur, cu o piatră prețioasă în 
virf), înainte de tiara triregnă, inaugurată de Bonifaciu al 
VIII-lea. Altă arcană semnificativă: Împăratul. El nu este repre- 
zentat în măreţia sa, ci picior peste picior, ceea ce în arta me- 
dievală simboliza puterea judecătorească: or, numai sub Ludo- 


112. Papus, Le Tarot des Bohémiens, Paris, Georges Carré, 1889. 
113. Gerard Van Rijnberk, Le Tarot, son symbolisme, son €soterisme, 
Lyon, Paul Derain, 1947. 


240 ISTORIA FILOZOFIEI OCULTE 


vic cel Sfint a început acest fel de reprezentare a monarhilor, 
cînd îşi exercitau funcţia de judecător suveran. Spînzuratul este 
spînzurat de un picior, cu capul în jos, supliciu la care erau su- 
puşi martirii creştini, după cum spune Eusebiu: încă un detaliu 
care dovedeşte că inventarea tarocului nu poate fi anterioară 
creştinismului. Acest spînzurat nu este un răufăcător pedepsit, 
ci un om osîndit pentru credinţa lui. Pe scurt, simbolurile ta- 
rocului vin să contrazică pe toţi aceia care au crezut că el are 
o origine orientală — ca şi cînd Occidentul ar fi fost incapabil 
să le conceapă —, dar îl apropie mai degrabă de Fidelii Amo- 
rului din Lombardia. Acest admirabil joc ezoteric, fără îndoială 
filozofic, nu-şi pierde valoarea pentru că este mai tînăr decit s-a 
crezut: dimpotrivă, îl putem considera drept cel mai modern 
dintre toate jocurile. 

Oswald Wirth, străduindu-se să definească „programul ini- 
ţiatic aşa cum se desprinde el din taroc“, a povestit cum era el 
utilizat de maestrul său, Stanislas de Guaita, care nu folosea 
decît douăzeci şi două de arcane majore: „Se pune o întrebare, 
iar răspunsul este dat de patru arcane majore extrase pe rînd 
din pachet... Prima arcană scoasă este considerată afirmativă; 
ea pledează pentru cauză şi arată, într-un mod general, ceea 
ce este pentru. Prin opoziţie, arcana următoare este negativă şi 
reprezintă ceea ce este contra. Cea de a treia arcană reprezintă 
judecătorul care discută cauza şi dă sentinţa. Aceasta este pro- 
nunţată de ultima arcană extrasă.“114 Interpretarea se limpe- 
zeşte cu o a cincea arcană aleasă după numărul obţinut prin 
adunarea şi apoi reducerea teozofică a numerelor celor patru 
arcane precedente. Fără îndoială, a fost metoda utilizată de ro- 
mancierul Paul Adam care ghicea în cărţi eroilor din romanele 
sale pentru a le cunoaşte destinul: „Viaţa personajelor sale şi 
a peripeţiilor lor corespunde combinațiilor nelimitate ale celor 
şaptezeci şi opt de lame ale tarocului.“115 

Filozofia ocultă îşi are miturile ei iar cel al tarocului nu este 
cel mai puţin înşelător. La origine era vorba de o variantă a 
acelor naibis italieneşti, joc cu imagini educative pentru copii, 
care au fost transformate pentru adulţi într-o serie de figuri 
alegorice potrivite pentru pasienţe. Citeva minţi înfierbintate au 
văzut în ele fragmente dintr-o Carte sacră compusă de egipteni 


114. Oswald Wirth, Le Tarot des Imagiers du Moyen Age, Paris, Emile 
Nourry, 1927. 

115. Victor-Emile Michelet, Les Compagnons de la hierophanie, Pa- 
ris, Dorbon, 1937. 

sau de evrei, adunate apoi de sarazini sau de țigani. A urmat 
apoi, începînd cu secolul al XVIII-lea, o muncă fantastică de 
interpretare la capătul căreia tarocul a căpătat o valoare divi- 
natorie pe care n-o avea la început. 


Rabdomanțtia sau bagheta divinatorie 


Rabdomanţia (strămogul radiesteziei) este arta de a ghici locu- 
rile unde sînt izvoarele, comorile ascunse şi persoanele dispăru- 
te cu ajutorul unui beţişor de alun care începe să tremure în 
apropierea lor. Adepții săi cei mai entuziaşti au fost preoţii, care 
au definit această practică cu numele de bagheta divinatorie, 
pe motivul că rabdomanţie nu se potrivea decit felului de divi- 
nație folosit de germanici, după cum spune Tacit: aceştia tăiau 
în bucăţi o ramură de copac, crestau pe ele semne hieratice şi 
le aruncau apoi pe o țesătură albă pentru a interpreta combi- 
naţiile lor. Deosebirea aproape nu există, întrucit rabdos în- 
seamnă oricum beţişor; termenul de rabdomanţie a fost deci 
menţinut, dar trebuie precizat că procedeul folosit în Occidentul 
creştin nu seamănă cu nimic cunoscut din Antichitatea păgînă. 
Căutătorii de izvoare din Antichitate foloseau indicaţii naturale, 
după chiar mărturia contemporanilor lor Vitruviu, Pliniu cel Bă- 
trîn şi Casiodorus: norii de musculiţe zburînd la nivelul solului 
sau aburii observați la răsăritul soarelui, cînd se culcau pe bur- 
tă cu bărbia sprijinită de pămînt, le arătau locurile unde tre- 
buiau să scormonească. Apoi făceau „probe“: de exemplu, să- 
pau seara o gaură la locul desemnat, îngropau acolo un vas de 
bronz cu gura în jos şi frecat pe dinăuntru cu untdelemn: dacă 
dimineaţa găseau în interiorul vasului picături de apă acest lu- 
cru însemna că în apropiere există un izvor. La aceşti păgini 
nu era vorba de nici un fel de rabdomanţie, ci de un naturalism 
ce contrasta cu supranaturalismul din era creştină.116 
Beţişorul divinatoriu şi-a făcut apariţia numai la sfirşitul se- 
colului al XV-lea, în Germania, iar apoi în toate regiunile mi- 
niere din Europa centrală, folosit mai întîi de mineralogi pentru 


116. Mulţi autori spun că beţişonul divinatoriu exista „din cea mai 
timpurie Antichitate“. Este inexact. Ei îl confundă cu băţul lui Moise şi al 
lui Aaron şi cu numeroase bastoane de comandă sau bastoane magice pe 
care le-aş putea înşira într-o listă lungă: barsum al iranienilor, trestia 
ames a egiptenilor, littus al romanilor etc. Între toate acestea nu se vede 
nici un beţişor oscilatoriu. 

a descoperi mine de aur, de argint sau de alte metale. De aceea 
a şi fost numit Ruthe eines Bergmans, beţişorul de căutător de 
metale, sau virgula Mercurialis, varga lui Mercur. Georgius Agri- 
cola, în De Re metallica (1550), a condamnat beţişorul ca fiind 
un instrument diabolic, spunind că el nu se mişca decit dato- 
rită cuvintelor magice pronunţate deasupra lui; dar pseudo-Ba- 
sil Valentin a consacrat nu mai puţin de şapte capitole din al 
său Dernier Testament pentru a-i explica proprietăţile. Cu toate 
rezervele exprimate ici şi colo, folosirea beţişorului divinatoriu 
a dăinuit şi, către 1630, a devenit la modă în Suedia, sub dom- 
nia lui Gustav Adolph. 

În sfirşit, un secol după ce servise inginerilor de mine, el a 
trecut în mîinile fintiînarilor, care au inceput să-l folosească 
pentru a căuta izvoare. Această tradiție a început în Franţa, 
sub Ludovic al XIII-lea, o dată cu sosirea din Ungaria a unei 
perechi de aventurieri, baronul de Beau-Soleil şi doamna de 
Bertereau, care i-au oferit marchizului d'Efliat, supraintenden- 
tul finanţelor, şansa de a-i dezvălui, cu ajutorul instrumentelor 
lor, în ce regiuni ale regatului existau mine de aur şi de argint. 
Timp de mulţi ani, ei au prospectat ţara, folosind obiecte ciu- 
date, compasul mare, busola cu şapte unghiuri, astrolabul 
mineral, grebla metalică şi şapte beţişoare preparate după con- 
juncţiile astrologice favorabile. Primul izvor pe care l-au desco- 
perit a fost cel de la Château-Thierry, dar nu cu un beţişor, ci 
„punind compasul mineral, în punctul de joncțiune astrono- 
mic“117; ei au dedus că aceste ape conţineau fier şi argint şi 
aveau calităţi medicinale. Activitatea lor a făcut să fie bănuiţi 
de magie iar doamna de Bertereau a intentat chiar un proces 
judecătorului din Bretania care, acuzind-o de vrăjitorie, ordo- 
nase confiscarea inelelor ei cu pietre preţioase. Perechea s-a în- 
căpăţinat în continuare cercetărilor iar această femeie energică, 
invocînd buna sa credinţă, i-a dedicat, în 1640, cardinalului de 
Richelieu o carte intitulată La Restitution de Pluton, în care-şi 
explica intenţiile şi tehnica. Aşa a fost lansată ideea că s-ar 
putea găsi izvoare cu mijloacele care serveau la căutarea filoa- 
nelor aurifere sau argentifere şi din acel moment au început să 
se înfrunte partizanii şi adversarii metodei. 

“Primul teoretician al rabdomanţiei a fost Le Royer, avocat 
din Rouen şi judecător de impozite, care a publicat în 1674 un 
Traite du bâton universel. A făcut experienţe în Normandia, în 


117. Martine de Bertereau, Veritable Declaration de la decouverte des 
mines et des minieres de France, Paris, 1632. 

faţa iezuiţilor, metoda lui constind în a aşeza beţişorul trans- 
versal pe dosul miîinii: „Trebuie să-l pui pe una din miini în 
echilibru, şi cît mai în echilibru posibil, apoi să mergi încetişor; 
iar cînd vei trece deasupra unui fir de apă, el se va întoarce.“ 
Îi recunoştea puterea de a descoperi apele, metalele ascunse şi 
hoţii. Şi medicii au vorbit despre beţişor; Matthias Willenus, din 
Iena, în De Vera virgula Mercurialis relatione (1672) sau Sylves- 
ter Rattray în Theatrum sympatheticum unde spunea că beţi- 
şorul de pin sălbatic arată minele de plumb, cel de măslin şi 
de palmier, minele de aur şi de argint. Părintele Athanase Kir- 
cher a povestit că, în Germania, se luau două bastoane drepte, 
unul se ascuţea la vîrf iar celălalt se scobea aşa încît virful să 
intre în scobitură; erau ţinute de căutător între cele două degete 
arătătoare şi se înclinau dacă acesta trecea deasupra unui izvor 
sau a unui filon metalic. 

Curînd, numeroşi preoţi de ţară au început să folosească 
beţişorul divinatoriu. Autorităţile ecleziastice s-au alarmat; car- 
dinalul Le Camus a interzis folosirea lui sub pedeapsa cu ex- 
comunicarea, la sinodul din 12 aprilie 1690. Dar la 5 iulie 
1692, un vinzător de vin şi nevasta lui au fost asasinați într-o 
pivniţă, la Lyon, ca să li se fure economiile. Procurorul regelui 
a făcut apel la Jacques Aymar, un locuitor din regiunea Dau- 
phiné, despre care se spunea că era îndemiînatic în rabdoman- 
ţie; Aymar a fost adus în pivniţă iar beţişorul lui despicat s-a 
învirtit în cele două locuri unde au fost găsite cadavrele. Con- 
dus de instrumentul său, el a ieşit, a urmat un intinerar care 
l-a adus pe străzile Lyonului şi apoi pe malul Ronului pînă la 
casa unui grădinar, unde s-a stabilit că trei bărbaţi, probabil 
ucigaşii, se opriseră ca să bea. În zilele următoare, a cercetat 
cu beţişorul său împrejurimile şi a ajuns pînă la Beaucaire iar 
de acolo drept la închisoare. I-au fost înfăţişaţi deţinuţii, ba- 
gheta i s-a învirtit la un cocoşat de nouăsprezece ani, băgat de 
o oră la închisoare pentru un mic furt. Cocoşatul a fost trans- 
ferat la Lyon, cu toate protestele lui de nevinovăție, şi a siirşit 
prin a mărturisi că ajutase doi provensali, răspunzători de cri- 
mă. Afacerea a făcut o vilvă deosebită în toată Franţa. Treizeci 
de judecători s-au ocupat de ea şi, după ce au verificat, legîn- 
du-l la ochi, dacă puterea lui Aymar era reală, au decis să crea- 
dă în dovezile lui şi l-au condamnat pe cocoşat să fie „rupt de 
viu în piaţa des Terreaux“ (călăul l-a omorît rupiîndu-i oasele 
cu o bară de fier). Totul fără altă dovadă decît tremuriciul unui 
beţişor în mîinile unui medium cuprins de convulsii de fiecare 
dată cînd găsea „o urmă“. 


244 ISTORIA FILOZOFIEI OCULTE 


Magistraţi, preoţi şi medici au dezbătut cazul lui Aymar. 
Malebranche a atribuit puterea lui unui pact cu Diavolul; Chi- 
rac, profesor de medicină la Montpellier, a negat fenomenul; s-a 
cerut părerea lui Bourdelot, primul medic al lui Ludovic al 
XIV-lea iar părintele Menctrier a scris o carte despre acest caz. 
Iată din nou rabdomanţia pasioniîndu-i pe preoţi cărora un or- 
din scris din 24 februarie 1700 le repeta interdicţia de a o prac- 
tica. În acel moment abatele Le Lorrain din Vallemont a publi- 
cat La Physique occulte ou Traité de la baguette divinatoire 
(1701) în care făcea elogiul numitului beţişor susţinînd că el 
avea principii naturale, conforme cu „filozofia corpusculelor“. 
Lucrarea sa, condamnată printr-un decret al Inchiziției, din 24 
octombrie 1701, a fost imediat epuizată şi apoi reeditată; el a 
devenit un clasic al rabdomanţiei. 

Vallemont a descris diferite modalităţi de a folosi beţişorul 
divinatoriu. Cel mai obişnuit este să iei între miini, cu palmele 
întoarse în sus, o ramură de alun despicată, cu cele două părţi 
depărtate între ele, partea centrală fiind îndreptată înainte şi 
paralelă cu orizontul; apoi, mergi în locurile de prospectat şi 
cînd ea începe să se încline singură, sau se ridică, sau se învirte 
înseamnă că acolo există apă şi metale. Alţi căutători de izvoa- 
re, spune el, iau un baston drept pe care-l ţin în faţa lor, îndoit 
ca un arc, şi cum trec deasupra unui izvor, bastonul îndoit se 
îndreaptă în jos şi devine vertical. 

Autorul precizează că beţişorul nu se învirte cu orişicine; 
trebuie să ai un har, „dar chiar şi acestui har i se întîmplă, ca 
să zicem aşa, să aibă sincope“. El asimilează învirtirea beţişoru- 
lui cu un fenomen fizic în care omul este agentul principal: 
„Acest efect vine pe de-a-ntregul de la persoană“. Vallemont cre- 
de că există corpuscule care se degajă din aburii de apă, din 
exalările de mină şi care-l impresionează pe operator făcîndu-l 
pe jumătate răspunzător de mişcarea agitată a beţişorului: „Ex- 
plic atracţia dintre beţişorul de alun şi metale şi lucrurile dea- 
supra cărora se apleacă prin scurgerea şi fluxul materiei subtile 
care iese din toate corpurile şi se răspîndeşte în aer.“118 El con- 
firmă că se pot descoperi criminalii, aşa cum a făcut Aymar: 
„Prin transpiraţia insensibilă a hoţilor şi ucigaşilor care se as- 
cund ies multe corpuscule care rămîn pe urmele lor şi care fac 
ca beţişorul divinatoriu să se încline.“119 Şi totuşi, în chiar anul 


118. La Physique occulte ou Traité de la baguette divinatoire, ed. a 
2-a, p. 142, Paris, Jean Anisson, 1703. 
119. Ibid. 

cînd Vallemont a publicat cartea, Aymar a mărturisit că tot ceea 
ce făcuse era o simulare.!20 

După ce a cunoscut o faimă constantă în secolul al 
XVIII-lea, rabdomanţia a fost condamnată, începînd cu 1827, 
de către abatele Paramelle. Căutătorul acesta de izvoare i-a 
combătut pe „bacillogiri“ (cum îi numea pe cei care făceau be- 
ţişorul să se învirte) şi a căutat izvoare în regiunea Lot după 
metoda sa de geognosie, bazată pe studiul ştiinţific al terenului. 
A descoperit izvorul de la Rocamadour şi apă în podişurile cal- 
caroase, acolo unde nimeni nu credea că ar fi putut să fie; 
Paramelle a străbătut toate regiunile Franţei dînd, în douăzeci 
şi cinci de. ani, 10 275 indicaţii de izvoare. În a treia ediţie a 
cărţii L'art de decouvrir les sources, „testamentul său hidrosco- 
pic“, spune cît de mult riîdea de lumea care vedea în el un „ma- 
gician“ cu „har“: numai prin cercetarea geologică vedea unde se 
găseşte izvorul şi îşi dădea seama de adîncimea şi volumul lui. 

Cu toate acestea rabdomanţia a supravieţuit şi s-a dezvoltat: 
i s-a adăugat folosirea pendulului (descris încă din 1798 de 
Gerboin, profesor la Strasbourg), obiect de metal suspendat la 
capătul unui lanţ ţinut între degetul mare şi arătător. De atun- 
ci, pendulul este cel mai adesea o sferă de lemn negru, legată 
de un bastonaş cu un fir de cînepă negru. El oscilează sau se 
învirteşte în jurul lui, fiind pozitiv cînd mişcarea sa giratorie se 
face în sensul acelor unui ceas şi negativ, cînd se face în sens 
contrar (aşa cum beţişorul este pozitiv cînd se înclină spre pă- 
mint şi negativ cînd se îndreaptă în sus). Numeroşi autori au 
vorbit de această dublă divinaţie cu beţişorul sau cu pendulul, 
cel mai bun fiind, fără îndoială, Benoit Padey care a studiat 
reacţiile pozitive şi negative ale acestor instrumente în funcţie 
de materialul din care sînt făcute şi de condiţiile de receptivitate 
ale operatorului: „Omul gol este deosebit de sensibil la radiaţii. 
Omul îmbrăcat, dar cu picioarele goale nu mai simte nimic. Cu 
mânuşi în miini, nu simte nimic. Cu chipul acoperit, nu simte 
nimic; o simplă legătură în jurul feţei îl împiedică să simtă tre- 
cerea fluidului.“ 121 


120. Isaac de Larrey povesteşte: „Am fost foarte uimiţi să aflăm că 
omul cu beţişorul nu era decît un şarlatan şi un impostor. Am datorat 
această descoperire, care a deschis ochii tuturor, prinţului de Condé care 
a ascuns aur şi argint în mai multe gropi din grădina sa şi pe care acest 
fals ghicitor nu le-a găsit“ (Isaac de Larrey, Histoire de la France sous le 
regne de Louis XIV, vol. VI, p. 75, Rotterdam, Michel Bohm, 1722). 

_121. Benoit Padey, Les Secrets de la baguette et l'art du sourcier, Pa- 
ris, Amat, 1922. 

După primul război mondial, rabdomanţia s-a numit radies- 
tezie; pendulul a fost utilizat mai des decit beţişorul iar filozofia 
radiaţiilor a înlocuit filozofia corpusculelor, atit de dragă lui Val- 
lemont. Radiestezia a fost folosită pentru a descoperi pe autorul 
unei scrisori anonime, responsabilul unui accident ş.a.m.d. 
S-au făcut prospecţii la distanţă, sau teleradiestezie, fără să se 
iasă din cameră, ţinind pendulul deasupra unei hărți geografi- 
ce, a unei fotografii sau a altor documente. Un specialist în 
teleradiestezie a fost abatele Mermet care, în iulie 1928, cînd 
expediţia Nobile a naufragiat la polul Nord, a calculat cu pen- 
dulul său locul unde se prăbuşise dirijabilul şi locul unde se 
găseau pasagerii lui. Anumiți preoţi au mai fost încă pasionaţi 
de această artă divinatorie astfel încît, printr-un decret din 26 
martie 1942, Congregația Sfintului Oficiu le-a interzis „practi- 
carea radiesteziei". 

Apoi, radiestezia medicală a adăugat vechii rabdomanţii o 
nouă pretenţie: descoperirea bolilor şi a remediilor pentru vin- 
decarea lor. În cărţile sale, dr Albert Leprince a definit princi- 
piile diagnosticului cu pendulul: subiectul trebuie să stea în 
fața observatorului cu spatele întors la lumină, amindoi să fie 
îmbrăcaţi în negru, fără obiecte metalice asupra lor, iar exame- 
nul să se facă între orele nouă dimineaţa şi cinci seara „pentru 
că lumina solară întăreşte undele scurte în timp ce le diminuea- 
ză pe cele hertziene care au mai mult de o sută de metri.“122 
Medicul ţine în mina dreaptă pendulul, îşi apropie arătâtorul 
sting de diverse organe fără a le atinge, şi le discerne pe cele 
sănătoase de cel bolnave datorită mişcărilor giratorii ale in- 
strumentului său. Procedeul cel mai obişnuit pentru căutarea 
remediului constă în plasarea pendulului între regiunea bolna- 
vă şi mai multe medicamente luate pe rînd, oscilaţiile şi miş- 
cările giratorii indicînd care dintre ele sînt bune, neutre sau 
contraindicate. Unii au practicat telediagnosticul după fotogra- 
fii, scrisori, amprente sau emanaţii. Transformările recente ale 
radiesteziei sînt radioionica, radarocosmia, dar pentru a vorbi 
de ele trebuie să aşteptăm să se dezvolte; toate acestea arată 
că gândirea magică, departe de a fi înlăturată de descoperirile 
ştiinţifice, le deturnează în folosul ei în numele acelei zone de 
necunoscut care va exista întotdeauna în univers. 


122. Dr Albert Leprince, Radiesthesie medicale, Paris, Dangles, 
1975. 


6. 


Medicina ermetică şi taumaturgia 


De la începutul Evului Mediu, medicina s-a supus preceptelor 
lui Galenus, medic născut la Pergam în anul 131 al erei noas- 
tre, care, îmbinînd patologia lui Hipocrat cu teoria lui Aristotel 
despre naşterea şi degradarea corpurilor, a creat un sistem apa- 
rent raţional dar, în fond, total fals. După Galenus, omul era 
alcătuit din patru umori, sîngele, bila, atrabila (umoarea neagră 
care, presupunea el, vine din capsulele suprarenale), flegma 
(sau pituita) şi din patru calităţi, cald, rece, sec şi umed. 
Uscăciunea creierului producea inteligenţa iar umiditatea sa 
subită, nebunia; catarul, considerat de Galenus drept sursă a 
nenumărate boii, provenea din aburii hepatici calzi care urcau 
pînă la baza encefalului, se răceau acolo şi recădeau ca o ploaie 
internă care provoca, în funcţie de locul unde se depunea, afec- 
țiunile pulmonare sau gastro-intestinale. La o femeie însărci- 
nată, băiatul se forma în partea dreaptă a uterului, fata în par- 
tea stingă, deoarece băiatul, cald şi uscat, stătea în partea cea 
mai caldă a trupului mamei, lîngă ficat, iar fata, rece şi umedă, 
de cealaltă parte.! Galenus judeca anatomia umană după di- 
secţiile făcute pe maimute, ceea ce l-a dus la numeroase erori 
în care lumea a crezut orbeşte. Timp de secole, medicina ofi- 
cială s-a limitat să rezolve contradicţiile dintre el şi înaintaşii 
săi: de exemplu, trebuia să crezi, ca Aristotel, că venele pleacă 
de la inimă sau, ca Galenus că ele ies din ficat, sediu al „san- 
ghinificaţiei“? În loc să continue cercetările şi experienţele me- 
dicale, se forţau textele pentru a pune de acord opiniile. 


1. Iată de ce Gerolamo Cardano îi sfătuia pe soţii care voiau să aibă 
un băiat să adopte această poziţie în timpul actului sexual: „Femeia să se 
culce pe partea dreaptă, iar după ce soţul ei a cunoscut-o să se odihneas- 
că pe aceeaşi parte.“ De la Subtilite, p. 248, traducere de Richard le Blanc, 
Paris, 1556. Astfel, conform teoriei hipocratice, săminţa s-ar scurge pe 
partea corpului feminin unde se formează embrionul masculin. 

Regii merovingieni şi carolingieni au avut archiatri (primii 
medici) care se conformau deja tradiţiei hipocratice şi galenice 
predată la Ravenna sau transcrisă în manuscrisele de la Sankt- 
Gallen. În secolul al IX-lea, şcoala din Salerno a încercat cîteva 
inovaţii: s-au ţinut acolo lecţii de anatomie (e adevărat, se di- 
secau porci); s-au publicat poeme didactice; s-au acordat diplo- 
me de medic unor femei; dar n-a trecut mult şi au început să 
predice, cu Archimathaeus, teoria umorilor a lui Galenus. De 
la sfirşitul secolului al XII-lea, influenţa medicilor arabi care 
profesau în Spania (Abulcasis la Cordoba, Averroes şi Avenzo- 
har la Sevilla etc.) s-a răspîndit în tot Occidentul. Şi ei se bazau 
pe autorii greci, dar adăugau propriile lor cunoştinţe de bota- 
nică, remedii noi (printre care bezoardul, concreţiune calculoa- 
să a stomacului unor capre, care servea de antidot) şi definiţii 
corecte ale unor boli ca variola şi rujeola, dar şi multe indicaţii 
greşite în anatomie şi chirurgie. Scolastica n-a ştiut să facă o 
triere, aşa că din această conjunctură a rezultat un dogmatism 
sporit. Orice diagnostic se demonstra prin silogisme. Practicia- 
nul se intitula medicus logicus, medic logician, şi-şi redacta în 
latină recipe (reţetă care începea întotdeauna cu cuvintul recipe, 
luaţi). Universitățile interziceau chimia în studiile medicale, nu- 
mind-o „ştiinţa otrăvirilor“, ca şi disecţia unui cadavru ome- 
nesc, care era considerată un sacrilegiu. În secolul al XIV-lea, 
după exemplul lui Mundinus din Bologna, în 1315, s-a început 
disecarea oamenilor, limitată însă la trei zone, capul, pieptul şi 
abdomenul, inventariate după criteriile lui Galenus. S-au for- 
mat o grămadă de prejudecăţi care i-au făcut pe medici să-l 
numească pe Vesalius vesanus (smintit), cînd acesta a înteme- 
iat anatomia descriptivă, pe Harvey circulator (şarlatan), cînd a 
descoperit circulaţia sîngelui. Chirurgia, dispreţuită ca o activi- 
tate secundară pînă sub domnia lui Filip cel Frumos, a fost cel 
mai adesea lăsată pe seama bărbierilor. 

Acestei medicine dogmatice îi corespundea farmacia galenică 
a apoticarilor, care se reducea la trei operaţiuni; elecţia (alege- 
rea simplelor), prepararea (spălarea, uscarea, infuzia, macera- 
rea, coacerea etc.) şi mixarea (reunirea diferitelor compuse ale 
remediului). Se făceau patru feluri de purgative: flemagogele 
care curăţau creierul, colalgogele care curăţau bila (cum era 
cassia şi rubarba), melanologele care împrăştiau „umoarea tar- 
taroasă şi melancolică“ (scamoneea, siminichia şi spînzul), hi- 
dragogele care dilatau vasele limfatice. Se foloseau mult plan- 
tele în apozeme (decocţii de mai multe specii de ierburi), erine 
(lichide care se introduceau în nas), loohuri (paste pentru 


MEDICINA ERMETICĂ ŞI TAUMATURGIA 249 


piept), trohicele (tablete triunghiulare), cucufele (tichii ţuguiate 
de care se prindeau săculeţi cu prafuri ceialice ce se puneau 
pe cap ca să întărească creierul), ecusoane (cataplasme băgate 
în săculeţi de piele). Apoticarii foloseau ca ingrediente şi viscere 
de animale (cum ar îi ficatul şi măruntaiele de lup), bureţi, fire 
de păr de iepure, pietre preţioase măcinate. Praful de coral roşu 
folosea la potolirea colicilor, hemoragiilor şi gonoreelor. Diamar- 
garitum era un medicament pe bază de perle; spodium, fildeş 
redus prin calcinare într-o materie albicioasă. Pentru a elimina 
calculii renali, i se dădea bolnavului cristal transformat în praf 
foarte fin: împotriva acidității stomacale, i se dădea corn de cerb 
ras. Exagerările erau atît de mari încît Ambroise Paré, în Dis- 
cours de la licorne (1585), a criticat folosirea în medicină a cor- 
nului de licorn împotriva leprei, obiectind că acesta era un ani- 
mal imaginar şi a stirnit atita indignare încît a trebuit să se 
explice într-un al doilea discurs. 

Într-o astfel de atmosferă, medicina ermetică a fost o ştiinţă 
conjecturală, opunind medicinii oficiale, dominată de scolastică 
şi controlată de Biserică, o filozofie medicală şi o practică tera- 
peutică complet diferite. Medicina oficială se baza pe logica lui 
Aristotel; medicina ermetică făcea apel la metafizica creştinis- 
mului ezoteric sau a Cabalei. Prima interzicea studiul chimiei, 
a doua a recomandat-o ca pe o disciplină fundamentală şi a 
încorporat în ea şi manipulările alchimiştilor. Medicii ermetici, 
selecţionînd şi tratind plantele medicinale după principii expe- 
rimentale, au dezvoltat farmacia chimică împotriva farmaciei 
galenice. Plecînd de la preparaţii vegetale sau minerale, ei au 
fabricat în laboratoarele lor medicamente ciudate ca diaceltat- 
esonul (sau arcana coralină), aurul orizontal, elixirul de pro- 
prietate, panaceul de antimoniu, uleiul lui Venus etc. Lucrările 
lor au dat naştere în special chimioterapiei, homeopatiei şi fi- 
zioterapiei. Îşi păstrau secretele şi nu şi le comunicau decît într- 
un limbaj figurat, o altă particularitate care-i lega de doctrina 
ermetică. 

Din punct de vedere cronologic, primul medic ermetist a fost 
Arnaud de Villeneuve, născut în Provența către 1240, care, du- 
pă ce a obţinut titlul de doctor în arte la Paris, a călătorit în 
Spania şi Italia, făcîndu-şi o faimă de alchimist şi operînd în 
faţa unor martori o transmutaţie, la Roma în 1286. Devenit din 
1289 profesor de medicină la Universitatea din Montpellier, a 
făcut, datorită cursurilor sale pe care însuşi Raymundus Lullus 
le-a urmat, ca aceasta să devină cea mai celebră universitate 
din Occident. Amaud de Villeneuve admitea cele patru umori, 

dar le adăuga un al cincilea principiu, spiritul animal, spiritus 
animalis, mediator între suflet şi trup, avindu-şi originea în ini- 
mă şi producînd fenomenele vitale, imaginile mintale, impulsu- 
rile instinctuale. Acest spiritus animalis, împrăştiindu-se în fiin- 
ţa omenească precum lumina solară în spaţiu, putea fi alterat 
de agenţi externi sau de pasiuni. Mai mult, fiecare om se năştea 
cu un temperament propriu care constituia prin cerinţele sale 
un fel de maladie cronică pe care numai regimul şi igiena îl 
puteau echilibra. Arnaud de Villeneuve acorda deci o mare im- 
portanță unui comportament care să menţină sănătatea; cartea 
lui De Regimine sanitatis, conţine o descriere, unică în Evul Me- 
diu, a binefacerilor hidroterapiei. 

Totuşi, Arnaud de Villeneuve îmbina medicina şi cu preo- 
cupări teologice şi astrologice. În Tractatus visionum, spunea că 
trebuie să ştii să interpretezi visele unui bolnav; a-i face horos- 
copul era un lucru folositor pentru diagnosticul şi pronosticul 
bolii sale. În terapeutică, fazele lunii reglau contraindicaţiile re- 
mediilor: într-adevăr, timp de şapte zile cît dura lunaţia sîngele 
predomina faţă de celelalte umori, timp de alte şapte zile, bila 
etc. În 1299, Armand a fost arestat din pricina unei lucrări în 
care prezicea venirea Anticristului în 1355 iar sfirşitul lumii în 
1464. Eliberat la intervenţiile prietenilor săi, s-a refugiat în Ita- 
lia, la Palermo, unde a devenit medicul regelui Frederic de Si- 
cilia. În 1309, teologii din Paris au condamnat cincisprezece din 
propoziţiile sale; dar papa Clement al V-lea a suspendat con- 
damnarea şi l-a chemat, în 1313, la Avignon pentru o consul- 
taţie; Armand a murit în cursul călătoriei. În 1319, Inchiziția a 
condamnat din nou, la Tarascon, cele cincisprezece propoziţii 
încriminate şi a interzis treisprezece din cărțile sale. Din acel 
moment, Arnaud de Villeneuve a fost considerat vrăjitor, pu- 
nîindu-i-se în seamă vindecarea unui lepros căruia i-ar fi dat 
să bea „vin de aur“ alchimic şi chiar crearea unui om artificial 
în balonul de sticlă al unui alambic. 

În 1504, publicarea lucrărilor sale, Opera omnia, reunind 
şaizeci şi cinci de tratate, a arătat, în sfirşit, ce mare umanist 
a fost Arnaud de Villeneuve, care a inventat adevărata metodă 
a distilării alcoolului etilic, a denumit rachiul, aqua vitae, a fo- 
losit, ca fortifianţi, vinuri aromatizate din care călugării şi-au 
făcut apoi o specialitate. Cu tot interesul său pentru astrologie, 
el a declarat studenţilor că puteai fi un medic bun fără a o 
cunoaşte, a stabilit modul ştiinţific de chestionare a bolnavului 
şi a atras cu severitate atenţia asupra importanţei conştiinţei 
profesionale. Extrem de prudent în prescrierea doctoriilor, el le 

adapta sexului şi vîrstei pacientului şi le lăsa să acţioneze trep- 
tat. A administrat anumite medicamente pe cale de absorbţie 
cutanată; a folosit narcotice împotriva durerilor; lapte şi seruri 
de animale care primiseră o hrană specială; a inovat masajul 
vezicii urinare şi diferite moduri de palpare pentru stabilirea 
diagnosticului.2 Cu el, avem deja proba că un medic ermetist 
nu era un visător ce urma nişte himere, ci un savant care căuta 
să pătrundă în secretele naturii. 

De cite ori giîndirea pragmatică se simte neputincioasă, gîn- 
direa magică îi vine în ajutor şi-i suplineşte cît poate mai bine 
această carenţă. Astfel, din pricina lacunelor din ştiinţă, cărţile 
de „practică medicală“ din secolul al XIV-lea au expus reţete tot 
atit de ciudate ca şi cele din cărţile de farmece. Bernard de 
Gordon, alt vîrf al medicinii de la Universitatea din Montpellier, 
spunea în Lilium medicinae (1305) că bolile cronice sînt influ- 
enţate de mersul soarelui iar bolile acute de cel al lunii, reco- 
manda amulete vindecătoare şi formule de spus la urechea epi- 
lepticilor. John of Gaddesden, membru al Merton College, medic 
al regelui Angliei, a tratat de variolă pe un fiu al lui Eduard I, 
înfăşurîndu-l într-o mantie purpurie şi punindu-l să stea într-o 
cameră unde totul avea această culoare; lucrarea sa, Rosa an- 
glica, (1315), abundă în prescripţii de acest fel. Pietro d'Abano, 
pentru care s-a creat catedra de medicină de la Padova şi pe 
care a ocupat-o pînă la moartea sa, în 1316, a pus să se picteze 
pe bolta sălii unde-şi ţinea cursurile mai bine de patru sute de 
imagini astrologice; lucrarea sa Conciliator (tipărită numai în 
1472), concepută pentru a împăca filozofia cu medicina, exami- 
na probleme de felul: să ştim dacă focul era cald sau rece sau 
dacă exista un organ principal. 

Guy de Chauliac, chirurg al papilor din Avignon şi înteme- 
ietor al chirurgiei occidentale, a combătut procedeele empirice 
spunînd: „E mai bine să răminem la ceea ce este sigur şi să 
părăsim ceea ce nu e sigur“. Totuşi, el explica ciuma din 1348 
prin influenţa astrelor iar în La Grande Chirurgie, a admis că 
nu trebuie să se practice flebotomii în cursul „zilelor egipţiace“. 
Într-adevăr, în popor se credea că în fiecare lună existau două 
zile, numite „egipţiace“, în care orice ai fi întreprins nu ţi-ar îi 
reuşit. Mai tirziu, Laurent Joubert, comentindu-l pe Chauliac, 
a alcătuit un tabel cu care se puteau determina „zilele egipţiace“ 
din cele douăsprezece luni ale anului. 


2. Cf. dr Marc Haven, Arnaud de Villeneuve, Paris, Chamuel, 1896. 

Revoltă în medicina Renaşterii 


În perioada cînd Cornelius Agrippa, medic nihilist care reproşa 
medicinii că nu este o ştiinţă exactă, aduna, ca un etnograf, în 
De Occulta philosophia, toate superstiţiile medicale populare din 
Renaştere, ca şi cum ar fi vrut să demonstreze că ele erau mai 
bune decit reţetele confraţilor săi, alţi savanţi şi-au exprimat 
revolta într-un mod foarte diferit. Unul dintre aceştia i-a depăşit 
pe toţi ceilalţi prin ciudăţenia sa şi varietatea cercetărilor sale: 
Gerolamo Cardano, născut în 1501 la Pavia, pe care unii l-au 
considerat un geniu fără pereche iar alţii un nebun şi pe care 
Alciat l-a supranumit „omul invențiilor“, fapt care, cel puţin, 
n-a putut fi contestat. Era un lucru nemaipomenit pentru se- 
colul său să rezolvi ecuaţia de gradul trei, aşa cum a făcut-o 
Cardano, sau să inventezi tipul de suspensie cunoscut sub nu- 
mele de suspensie cardanică. 

Trecea drept fiul natural al lui Fazio Cardano, geometru şi 
procuror al fiscului; în fapt, părinţii săi trăiau separați iar ma- 
ma sa era o tînără văduvă şi avea alţi trei copii dintr-o primă 
căsătorie. Cardano, după o copilărie bolnăvicioasă şi tristă, a 
intrat, cu ajutorul tatălui său, la Universitatea din Pavia, apoi 
la cea din Padova. A dus o viaţă săracă, de medic de ţară, mer- 
gînd pe jos sau călare pe un catir, să-şi viziteze bolnavii din 
sate. Reuşind să se vindece de o impotenţă sexuală care-l chi- 
nuia de zece ani, s-a căsătorit, în 1532, la Piove di Sacco. Cum 
Colegiul medicilor din Milano refuza să-l primească sub pretex- 
tul naşterii sale nelegitime, s-a întors în 1536 la Pavia unde a 
ocupat vreme de cinci ani catedra de matematică. I s-a acordat 
în sfirşit dreptul de a fi profesor de medicină la Milano, fără 
însă să beneficieze de drepturile pe care le aveau ceilalţi medici; 
prost plătit, abia avea cu ce să-şi întreţină familia. Mai mult, 
jucător învederat, consacra în fiecare zi ore întregi jocului cu 
zarurile sau şahului: a scris, de altfel, şi o carte despre jocuri, 
în care îşi expune experienţele. 

Lucrările lui au stirnit vii polemici. Tratatul său de algebră, 
Artis magnae (1545) conținînd descoperiri personale, a fost ata- 
cat de matematicianul din Brescia, Nicolo -Tartaglia. De Subtili- 
tate (1550) i-a adus din partea pedantului Giulio Cesare Scali- 
gero o respingere şi mai lungă decit opera încriminată (dar 
această respingere a fost şi ea respinsă de Goclenius). Cardano 
a căpătat o celebritate atit de mare încît anumiţi profesori îl 
criticau numai pentru a-şi face un nume; a avut dispute pu- 
blice, ca cea care l-a opus, timp de trei zile, lui Camuzio în faţa 
Senatului din Milano. O vreme, fiindu-i teamă că va fi otrăvit, 

a fost însoţit pretutindeni de doi tineri servitori care gustau ali- 
mentele înaintea lui. John Hamilton, arhiepiscop de Saint-An- 
drews, primatul Scoției, suferind de crize de astmā, a făcut apel 
la el; Cardano a trecut prin Lyon şi prin Paris şi a ajuns la 29 
iunie 1552 la Londra unde l-a îngrjit cu succes pe prelat. 

Cardano şi-a completat lucrarea De Subtilitate, care a influ- 
enţat mulţi poeţi şi savanţi (Ronsard o avea în bibliotecă iar 
Ambroise Paré îl cita în Chirurgia sa), cu De rerum varietate 
(1557); comentariile sale la Ptolemeu în care expunea doctrinele 
astrologice ale acestuia cu exemple luate din practica sa, i-au 
sporit faima. A devenit tot mai renumit şi s-a întors la Pavia, 
dar a avut de suferit acolo numai nenorociri; fiul său cel mare, 
otrăvindu-şi soţia, a fost condamnat la moarte şi executat la 10 
aprilie 1560; cel mic, un destrăbălat, l-a terorizat cu amenin- 
ţări; colegii s-au unit împotriva lui. I-a cerut cardinalului Carlo 
Borromeo să-l sprijine pe lingă Universitatea din Bologna; Car- 
dano a predat acolo cîțiva ani pînă cînd Inchiziția l-a arestat şi 
l-a închis pentru opiniile sale. Condamnat să nu mai predea şi 
nici să mai publice vreodată, s-a dus la Roma unde papa i-a 
acordat o pensie şi unde a fost recunoscut de Colegiul medici- 
lor. 

Acest om extraordinar prin spiritul său şi maniile sale se 
laudă de a-şi fi însuşit, cu preţul a cincisprezece ani de efort, 
„arta de a nu spera nimic“. Garderoba lui era compusă din pa- 
tru veşminte superbe cu care obținea paisprezece combinaţii 
diferite. Purta la git un smarald pe care-l punea în gură cînd i 
se anunţa vreo nenorocire (deoarece a suge un smarald înlătură 
tristeţea). Folosea cincisprezece feluri de a pregăti alimentele iar 
pentru a combate insomniile, care-l făceau să sufere la fiecare 
schimbare de anotimp, îşi freca şaptesprezece locuri de pe trup 
cu un unguent făcut din plop, grăsime de urs sau ulei de nufăr 
alb. 

Cardano susţine că ştiinţa sa constă dintr-o doctrină solidă 
şi din splendoare: el numeşte splendor (ba chiar splendor sin- 
gularis) o inspiraţie subită, magnifică, făcută din intuiţie şi in- 
spiraţie. Un savant nu este complet fără splendor: „Ea mă apără 
împotriva adversarilor mei şi de nevoile care mă apasă. Provine 
dintr-o meditaţie ingenioasă şi dintr-o lumină exterioară... Ea 
te face apt pentru orice; este de mare ajutor în scrierea căr- 
ţilor... Şi dacă nu este de origine divină este fără îndoială cea 
mai perfectă dintre lucrările omeneşti.“3 Acestei splendor, har 


3. Jérôme Cardan, Ma vie, text prezentat şi tradus de Jean Dayre, 
p. 106, Paris Honoré Champion, 1936. 


254 ISTORIA FILOZOFIEI OCULTE 


intelectual, i se adaugă spiritus, sau geniu familiar, bar profetic: 
„Geniul meu familiar prevede ce mi se va întimpla în curînd“ 
(„Praevidat spiritus quod mihi imminet“, scrie el). Aceasta nu 
vrea să spună că Gerolamo Cardano aude voci: spiritus îl aver- 
tizează prin tot felul de semne, o palpitație a inimii care-i dă 
impresia că încăperea tremură, un zgomot din afară, cuvintele 
Te sin casa ieşind din gura unui ţăran etc. Cardano trăieşte 
astfel în mijlocul unor preziceri enigmatice pe care le interpre- 
tează continuu. 

Gerolamo Cardano nu avea pretenţia de a fi un savant uni- 
versal. El deosebea treizeci şi şase de discipline importante şi 
mărturisea că douăzeci şi şase dintre ele îi sint necunoscute: 
nu cunoştea deloc anatomia, nici botanica şi nici chimia dar 
patologia era domeniul în care excela. „Don Hieronymus nu-şi 
are pereche în ce priveşte diagnosticul“ spuneau cei din jurul 
lui. Ducele de Suessa, cardinalul Morone l-au convocat pentru 
a-i scoate din încurcătură pe propriii lor medici; Cardano era 
omul care, de la prima aruncătură de ochi, descoperea o boală 
de ficat pe care confrații săi n-o văzuseră la examenul urinii; 
sau descoperea un opistonotos* la un copil considerat epileptic. 
Era atit de sigur de el, atribuindu-şi succesele acelui splendor, 
încît, la Bologna, s-a angajat în mod public să vindece orice 
bolnav între şapte şi şaptezeci de ani cu condiţia să-i fie adus 
din vreme; chiar dacă-l considera incurabil, îi va determina cu 
precizie boala, oferindu-se să plătească în caz de diagnostic gre- 
gif, o amendă egală cu de o sută de ori onorariile sale. 

Cardano şi-a trecut singur în revistă tratamentele reuşite, 
eşecurile şi descoperirile: „Am stabilit în arta medicală adevăra- 
ta regulă a zilelor critice; am indicat tratamentul podagrei şi pe 
cel al frigurilor de ciumă; transformările multiple în ulei; meto- 
da de a face purgative plecind de la medicamente nepurgative; 
proprietăţile apelor speciale; arta, pe cît de variată pe atit de 
utilă, de a fierbe alimentele; transformarea unor medicamente 
periculoase sau respingătoare în medicamente folositoare sau 
cu utilizare uşoară şi agreabilă; remediile care-l vindecă pe hi- 
dropic şi-l întăresc suficient ca să poată merge în aceeaşi zi 
prin oraş; am arătat, de asemenea, cum tratamentul unui organ 
bolnav ne permite să ajungem la cunoaşterea şi vindecarea unei 
alte părţi a corpului... Am practicat adevărata metodă de a ope- 
ra herniile, despre care aveam numai urme şi umbre de cu- 


* contracție generalizată arcuind corpul câtre spate. observată în te- 
tanos (n. t.). 


MEDICINA ERMETICĂ ŞI TAUMATURGIA 255 


noaştere ... Mai mult, am tratat pe scară largă răul francez,* am 
făcut numeroase experienţe pe bolile cele mai grele, epilepsia, 
nebunia, orbirea, alte experienţe, cum este folosirea părului de 
cal în hidropizie, pe un număr mic de bolnavi.“4 Deşi se laudă 
că a rezolvat în medicină patruzeci de mii de probleme, tratatele 
sale nu conţin atitea. 

Gerolamo Cardano îi reproşează lui Agrippa de a fi recenzat 
toate reţetele magice fără să separe pe cele interesante de cele 
care trebuie respinse; el le critică în detaliu şi nu recomandă 
decit ceea ce a experimentat. De exemplu, medicina şi teologia 
acordau virtuţi oculte pietrelor preţioase; Galenus arătase că 
jaspul pus pe o rană oprea hemoragia iar Albert cel Mare că 
safirul, numai prin simplă atingere, vindecă antraxul. Ca şi 
confrații săi, Cardano recunoaşte că anumite pietre preţioase 
favorizează sexualitatea, durata vieţii sau norocul, dar precizea- 
ză că acestea nu au acelaşi efect dacă sînt atirnate la git, pur- 
tate la inel sau puse sub limbă. Aşa, smaraldul nu te face să 
ghiceşti evenimentele decît dacă-l pui în gură: „Pietrele preţioa- 
se puse sub limbă pot ajuta la prezicere, sporind judecata şi 
prudenţa.“ Coralul roşu „întăreşte inima şi creierul, reface pu- 
terea de înţelegere, dă ajutor împotriva epilepsiei”. Este şi un 
semn de sănătate: „Calitatea specifică a coralului roşu, pur şi 
strălucitor ca granatul, este că, dacă e legat la git — aşa încît 
să atingă inima omului care-i bolnav sau care va fi în scurtă 
vreme, sau care a băut vreun venin, dar încă nu-l simte — 
devine palid şi-şi pierde strălucirea, încît te vei minuna, şi acest 
lucru a fost în mai multe rînduri observat.“5 

Cardano susţine că orice lucru are o proprietate secretă — 
subtilitatea sa — care-l face folositor vieţii omeneşti. Pentru a 
descoperi această subtilitate, trebuie să aprofundezi analogiile 
Naturii. lată de ce Cardano stabileşte corespondențe între cu- 
lori, gusturi şi planete: roşul corespunde gustului acru şi lui 
Mercur; albastrul, gustului sărat şi lui Marte; negrul, amarului 
şi lui Saturn etc. Examinează dacă sciatica poate fi vindecată 
cu muzică. Putem oare vindeca anumite boli suflind deasupra 
bolnavului? El crede că aşa ceva e posibil şi citează, în acest 
sens, o anecdotă revelatoare pentru moravurile medicale din 
Renaştere: „Fratele regelui Franţei, cel mai tînăr, suferea de o 
rană tare neplăcută şi tare urită: el a fost vindecat cu suflul 


* Sifilisul (n t.). 
4. Jérôme Cardan, op. cit. 
5. Jérôme Cardan, De la Subtilite, op. cit., p. 141. 

continuu al unui copil de doisprezece ani. Şi nu fără motiv, căci 
suflul copilului, aflat la o vîrstă plină de vigoare, vine curat din 
inimă şi poate să îndrepte umorile stricate.“6 Dar adesea, vor- 
bind de o credinţă, Cardano declară: „Este un lucru de necre- 
zut.“ 

Cunoaşterea sa despre plante nu ține de botanică, ci de stu- 
diul simpatiilor şi antipatiilor lor: „Este destul de cunoscut că 
plantele au ură unele față de altele şi se iubesc unele pe altele, 
aşa cum au organe proprii cu care-şi fac operații. Se spune că 
măslina şi vița de vie urăsc verzele; castravetele fuge de măslin 
iar vitei de vie îi place ulmul tînăr. De asemenea, mirtul plantat 
lingă rodiu îl face mai roditor iar mirtul devine mai parfumat. “7 
Copacii au o influenţă puternică asupra sănătăţii şi trebuie să-i 
clasăm, după umbră, în benefici şi malefici: „Virtutea umbrelor 
copacilor este admirabilă: umbra aducătoare de moarte, cum 
am spus, vine de la reagal, numit toxicum, de la nuc, de la 
lăptuca marină, de la smochinul bătrîn şi de la scoruşul de 
India; umbra binefăcătoare vine din sorbul zis lotus, de la fag, 
şi de la hobionul de India.“8 Medicul acesta filozof este plin de 
astfel de remarci, care fac lectura cărţilor sale agreabilă. Tre- 
buie să-l iubim pe Gerolamo Cardano din pricina defectelor sa- 
le, amintindu-ne că a demonstrat că trandafirul miroase frumos 
pentru că are spini?. 

După lista pe care a stabilit-o singur, Cardano a compus 
cincizeci şi patru de cărţi tipărite şi patruzeci şi patru de ma- 
nuscrise tratînd despre medicină, ştiinţe naturale, astronomie, 
morală şi divinaţie. Mai mult, ne spune că, prin 1538, şi-a ars 
nouă cărţi pe care le-a considerat fără valoare; şi că în 1573 a 
mai distrus alte o sută douăzeci din care scosese însă cele mai 
bune pasaje. Înaintea morţii sale, în 1576, şi-a consacrat ulti- 
mii doi ani de viaţă redactării autobiografiei. De Vita propria 
liber, care nu va fi publicată decit în 1643, la Paris, prin grija 
lui Gabriel Naudé, pe atunci bibliotecarul lui Mazarin. 

La fel ca şi Cornelius Agrippa, Gerolamo Cardano nu avea 
un sistem medical definit; numai Paracelsus, care se autointi- 
tula „Hristos al medicinii“, a fost iniţiatorul unui curent refor- 
mator care a depăşit Renaşterea, cunoscînd adepţi pînă în se- 
colul al XX-lea, cînd Prietenii lui Paracelsus (printre care C.G. 
Jung şi René Allendy) i-au asigurat continuitatea. 


6. Jérôme Cardan, op. cit. p. 368. 
7. Ibid., p.154. 
8. Ibid., p. 165. 
9. Ibid., p. 282. 

intr-o zi de mai a anului 1527, studenţii în medicină de la Uni- 
versitatea din Basel s-au îngrămădit să asculte lecţia inaugu- 
rală a noului lor profesor, Paracelsus, de curînd numit medic 
municipal al oraşului, la recomandarea prietenului său, Eras- 
mus. Spre surpriza lor, nu au văzut sosind, după obicei, un 
doctor pompos înveşmintat într-o robă de mătase, cu baston 
roşu şi inele de aur, ci un bărbat îmbrăcat ca un simplu cetă- 
tean, cu beretă neagră şi haine de damasc cenuşiu pătate de 
produsele ce-i serveau la experienţe. De îndată ce magistrul a 
început să vorbească, surpriza a ajuns la culme: vorbea în ger- 
mană şi nu în latină (Paracelsus a fost astfel primul profesor 
de medicină care şi-a ţinut cursurile în limba vulgară). Iar ceea 
ce spunea era extraordinar: era împotriva tratatelor medicale 
ale lui Aristotel şi ale arabilor, respingea prescripţiile şcolii ga- 
lenice şi afirma că exista mai multă înţelepciune în remediile 
babelor decît în drogurile apoticarilor. El preda medicina spa- 
girică (de la spa, separ, şi ageir6, unesc) care reunea principiile 
chimice ce puteau să separe purul de impur, sănătatea de boa- 
lă. Arâta că cei patru stilpi ai acestei medicine erau filozofia, 
astronomia, alchimia (pe care a botezat-o spagirie) şi virtutea. 
Formulele sale provocatoare nu au întirziat să genereze scandal. 
Cînd, la 24 iunie, studenţii au aprins un foc pentru sărbătoarea 
sfintului loan, l-au văzut pe Paracelsus aruncînd în el, simbolic, 
Canonul de medicină al lui Avicenna. „Cataramele de la pantofii 
mei ştiu mai mult decit Galenus şi Avicenna“, va spune el în 
Paragranum. 10 Atita anticonformism i-a atras oprobriul colegilor 
şi al edililor aşa că, după certuri aprinse cu ei, a trebuit să 
părăsească Baselul, la începutul anului 1528, şi să râtăcească 
din oraş în oraş. 

Orgolios, trufaş, plin de sarcasme brutale la adresa medici- 
lor din timpul său pe care-i acuza de venalitate, Paracelsus era 
mai degrabă un umanist tipic al Reformei decit un iluminat. 


10. Avicenna, medic persan, născut în anul 980 lingă Buhara, mort 
in 1037 la Hamadhan, era una din cele mai mari autorităţi invocate de 
şcolile de medicină din Evul Mediu. El împărțea organele în active şi pa- 
sive; inima, după el, era pasivă şi avea trei ventricole (cum spunea Aristo- 
tel). Numărase cincisprezece specii de dureri. Credea că o formă de cefa- 
lalgie era datorată unui vierme zămislit în creier. Din vremea lui vine 
obiceiul de a auri sau arginta pilulele, din pricina proprietăţilor medica- 
mentoase pe care le atribuia aurului şi argintului. 

Theophrastus Bombastus von Hohenheim, zis Paracelsus, năs- 
cut în 1493 la Etzel, lingă Zurich, elev al tatălui său, medicul 
Wilhelm von Hohenheim, studiase Cabala la Würzburg, cu aba- 
tele Trithemius, fusese chimist în laboratoarele şi minele de la 
Schwatz, căpătase o experienţă de medic militar pe toate cîm- 
purile de luptă din '[arile de Jos şi din italia şi, înainte de a 
părăsi postul de medic municipal din Basel, a devenit cunoscut 
prin mai multe vindecări ca aceea a tipogratului Frobenius, că- 
ruia i-a salvat piciorul ce urma să fie amputat. În cursul pere- 
grinărilor sale prin Elveţia şi Germania, urmărit de adversarii 
săi ca un mistreţ de o haită de cîini, va scrie cu mina sa o 
mulţime de lucrări iar altele le va dicta secretarului său, Opo- 
rinus (care-l va trăda iar apoi se va câi de a-l fi defâimat), dar 
nu-şi va publica în cursul vieţii decit disertaţiile despre lemnul 
de gaiac şi bâile de la Pfâfers, tratatul despre impostura medi- 
cilor, lucrările Prognostication, Practica şi Marea Chirurgie. Res- 
tul, de la Paramirum la Paragranum, nu a fost cunoscut decît 
după moartea sa, survenită în 1541, la Salzburg. Scriind într-o 
germană greoaie, amestecată cu latină, mărturisind singur la 
începutul lucrării Archidoxa magică că se exprima astfel încît 
să nu fie înţeles decit de discipoli — cu enigme, obscurităţi voite, 
un vocabular atit de special încît diferite dicţionare i-au făcut 
inventarul (Dictionarum Paracelsi al lui Gerard Dorn, Onomasti- 
ca de Michael Toxites etc.) — Paracelsus îşi descumpăneşte şi 
astăzi comentatorii cu doctrina sa transcendentă. 

Întreaga sa operă pleacă de la deosebirea dintre microcos- 
mos şi macrocosmos, mai aprofundată însă decît la alţi gînditori 
ai Renaşterii. Omul este o mică lume, cu un cer înstelat, un 
pămînt, aer şi apă, comparabil sub toate aspectele cu marea 
lume care este universul; prima o explică pe a doua şi se dez- 
voltă ca şi ea. Dar ele sînt independente şi au ca principiu co- 
mun numai M, forţă nedefinită al cărei nume este fără îndoială 
inițiala lui magneticus, a lui mercurius (aluzie la „mercurul uni- 
versal“ pe care alchimiştii îl căutau în rouă) şi litera mem a 
cabaliştilor, care sub forma sa închisă (cum e în l'marbe, „pen- 
tru îndeplinire“) indică un mare secret: „Să ştiţi că mai există 
un lucru ce susţine corpul şi pe care acelaşi corp îl menţine în 
viaţă. Insuficienţa sau moartea acestui lucru poate fi tot atît de 
puţin suportată ca şi pierderea aerului. Căci în el şi prin el se 
păstrează şi se încălzeşte aerul. Şi dacă n-ar exista, aerul ar fi 
dizolvat. Prin el trăieşte firmamentul. Dacă el n-ar fi în firma- 
ment, acesta ar pieri. Noi îi spunem M. Căci nimic n-a fost făcut 
în univers mai presus de acest lucru. Nimic nu-i poate fi pre- 

ferat şi nimic nu este mai demn a fi contemplat de câtre medic. 
Observaţi deci cu atenţie că noi indicăm prin M nu ceea ce se 
naşte din firmament, nici ceea ce emană de la el, nici ceea ce 
este transmis de el. Dar luaţi-o ca pe un lucru sigur că acest 
M păstrează toate creaturile, atit ale cerului cît şi ale pămintu- 
lui şi că, mai mult, toate Elementele trăiesc în el şi prin el.“1! 

Pentru orice boală există cinci cauze posibile, cinci entităţi 
morbide, dintre care cel puţin una îi serveşte de origine: cauza 
astrală, cauza veninoasă, cauza naturală, cauza spirituală şi 
cauza divină. Fiecare din aceste cauze poate produce oricare 
dintre boli, aşa încît există cinci ciume sau cinci gălbinări; un 
medic are de ales între cinci feluri de tratamente ale unei boli, 
fie ea ciumă sau gălbinare, după cum consideră că ea este de- 
terminată de astre, de otravă, de natură, de spirit sau de Dum- 
nezeu. 

Pentru a defini cauza astrală a bolilor, Paracelsus luptă îm- 
potriva medicinei astrologice apărute în Evul Mediu. El neagă 
faptul că astrele ar avea o cît de mică putere asupra destinului 
şi caracterului omului. Dacă planeta Marte n-ar fi existat nici- 
odată, spune el, Neron ar fi fost totuşi crud; mişcarea lui Sa- 
turm pe cer nu poate prelungi sau scurta viaţa omului: „Astrele, 
fie ele planete, fie stele oarecare ale firmamentului, nu formează 
nimic din corpul nostru şi nu provoacă nimic în el ca frumu- 
sete, culoare, obiceiuri sau forţă.“ Totuşi, compoziţia astrelor, 
evoluiînd către ceva mai bun sau către ceva mai rău, devenind 
mai dulce sau mai acidă, cînd ajunge prea nocivă, infectează 
prin contagiune pe M, care perturbează, în consecinţă, mediul 
nostru chimic cu lucruri care au în exces sare, arsenic sau 
mercur: „Astrele singure nu pot exercita nici un fel de influenţă; 
dar emanaţia lor poate să altereze şi să contamineze pe M da- 
torită căruia, apoi, sintem şi noi otrăviţi şi loviți. Dacă vreun 
om este dăruit, după sîngele natural, cu un temperament care 
să fie contrar emanaţiei, el se îmbolnăveşte din pricina ei. Cel 
care n-are o natură potrivnică acestei emanaţii nu este nicide- 
cum tulburat.“!2 

A doua cauză a bolii, cauza veninoasă, ţine de alimentaţia 
noastră, chiar dacă ea este sănătoasă. „Corpul nostru ne-a fost 
dat fără otravă. Iar ceea ce dăm noi corpului ca aliment conţine 


11. Oeuvres complètes de Paracelse, traduse de Grillot de Givry, vol.1, 
Paris, Chacornac, 1910. 
12. Ibid. 


260 ISTORIA FILOZOFIEI OCULTE 


otravă care se uneşte cu corpul... Cutare lucru care, luat ca ata- 
re, nu este deloc o otravă, devine pentru noi o otravă.“13 Este 
necesar să măninci şi să bei ca să trăieşti, dar înghiţirea ori- 
cărui produs constituie un risc de boală, combătut de alchimia 
noastră fiziologică: „Avem în noi un alchimist, pus în corpul 
nostru de Dumnezeu Creatorul, cu scopul de a separa otrava 
de hrana binefâcătoare aşa ca noi să nu simţim vreun nea- 
juns.“14 Acest alchimist locuieşte în stomacul nostru: acolo este 
laboratorul unde îşi operează el transmutaţiile. „În orice lucru, 
oricare ar fi el, există în acelaşi timp esenţa şi otrava. Esenţa 
este ceea ce întreţine pe om. Otrava, dimpotrivă, ceea ce-l dis- 
truge şi-l dă gata prin boli.“15 Dacă alchimistul intern este prea 
slab sau se înşală, are loc putrefacţia şi cu ea întreruperea stă- 
rii de sănătate. Paracelsus va arăta astfel în Tratat de boli tar- 
taroase cum diferitele soiuri de tartru provoacă dezordini, de la 
tartrul care se depune pe dinţi pînă la cel care dă naştere cal- 
culilor. 

Cauza naturală a bolilor, sau a treia entitate morbidă, este 
tot ceea ce afectează şi deranjează cursul normal al „astrelor 
corporale“. Într-adevăr, corpul omenesc are şapte organe com- 
parabile cu cele şapte planete principale: creierul este Luna; 
inima, Soarele; splina, Saturn; plămînii, Mercur; stomacul, 
Marte; ficatul, Jupiter; rinichii, Venus. Astrele microcosmosului 
se comportă unele faţă de celelalte ca cele din macrocosmos; 
astfel, aşa cum Luna reflectă lumina Soarelui, creierul (centru 
intelectual) reflectă lumina inimii (centru emotiv). Fiecare organ 
are destinaţia sa bine stabilită şi propria sa revoluţie; dacă se 
rătăceşte şi pătrunde pe căi care nu-i sînt destinate, provoacă 
astfel bolile. Invers, Soarele este inima macrocosmosului iar Lu- 
na creierul său; mineralele guvernate de fiecare planetă sînt 
benefice organului corespunzător: „Ce vine din inima macrocos- 
mosului întăreşte inima omului, cum e aurul, smaraldul, cora- 
lul; ce vine de la ficatul macrocosmosului, întăreşte ficatul 
omului.“16 

Cauza spirituală este o putere venită de la spirit şi care tra- 
tează cu brutalitate întreg fizicul: „Acolo unde suferă spiritul, 
suferă şi trupul.“ Paracelsus nu înţelege prin spirit sufletul sau . 


13. Oeuvres complètes de Paracelse, vol. I., op. cit. 

14. Ibid. 

15. Ibid. 

16. Paracelse, Traité des trois essences premières, tradus de Grillot 
de Givry, Paris, Chacornac, 1903. 


MEDICINA ERMETICĂ ŞI TAUMATURGIA 261 


inteligenţa, ci omul invizibil pe care-l tâinuieşte aparenţa uma- 
nă vizibilă, legat de aceasta atît de mult încît poate acţiona asu- 
pra ei, în bine sau în rău. Spiritele comunică între ele fără şti- 
rea trupurilor; îşi provoacă reciproc răni impalpabile care le pot 
îmbolnăvi. De altfel, vrăjile ţin de această calitate a fiinţei inte- 
rioare. În sfirşit, a cincea cauză a bolilor vine de la Dumnezeu 
şi are caracterul unei pedepse; în această categorie, „orice boală 
este un purgatoriu“, un mijloc de purificare iar medicul nu poa- 
te spera vindecarea decit dacă s-a încheiat încercarea la care 
l-a supus Dumnezeu pe bolnav. 

În afara acestor cinci motive de boală, mai există trei esențe 
importante care alcătuiesc orice fiinţă născută: sarea, sulful şi 
mercurul. Paracelsus acordă acestor elemente un sens nelimi- 
tat: sarea de care vorbeşte el nu este sarea gemă, ci principiul 
conservator al microcosmosului; sulful este principiul său ca- 
loric, care vehiculează mişcarea, baza substanţelor organice; 
mercurul, principiul său augmentativ, întremător şi organiza- 
tor. Sarea este un alcaliu, sulful un ulei, mercurul o licoare. 
Paracelsus spune: „Trebuie să administrezi mercurul bolilor ca- 
re vin din mercur; sare, bolilor care vin din sare şi sulf, bolilor 
care vin din sulf, adică fiecărei boli un tratament potrivit, aşa 
cum se cuvine.“17 

De exemplu, sarea care s-a stricat în organism provoacă boli 
de slăbiciune (dizenterie, diaree etc.); vindecarea se obţine prin 
introducerea de săruri capabile să îndrepte sarea stricată sau 
să o separe de sarea nealterată. 

Trebuie să ştii ce fel de mercur, sare sau sulf poate fi folosit: 
există mercurul extras din puricariţă, mercurul de arsenic, 
mercurul din lemn de gaiac; există sarea mixtă (antimoniul), 
alcaliile obţinute prin extragere sau prin coagulare etc. Orice 
boală poate exista îndoit sau întreit, ceea ce necesită uneori o 
medicaţie combinată. Principiul este întotdeauna că asemănăto- 
rul vindecă asemănătorul. Medicul vienez, Samuel Hahnemann, 
întemeietor al homeopatiei, nu l-a citat pe Paracelsus printre 
precursorii săi!8 pentru a evita să mărturisească ceea ce-i da- 
tora: întreaga homeopatie se regăseşte în Paracelsus, incluzind 
şi recomandarea dozelor minimale de medicamente. Ceea ce nu- 
mim astăzi medicină homeopatică a fost practicată timp de trei 
secole sub numele de medicină spagirică: Hahnemann n-a făcut 


17. Paracelse, op. cit. 
18. Dr Samuel Hahnemann, Exposition de la doctrine medicale ho- 
moeopathique, Paris. J.B. Bailliere, 1832. 

decît să despoaie de eshatologie o terapeutică inventată înaintea 
lui. 

Pe lingă cele cinci cauze ale bolilor şi cele trei esențe ale 
trupurilor, Paracelsus concepe două medicine; medicina mas- 
culină şi medicina feminină, deoarece femeile au o anatomie 
specială şi nu trebuie îngrijite ca bărbaţii: „Toate bolile femeilor 
sînt formate, zămislite şi date de uter.“ În Tratat despre matrice, 
Paracelsus discută, ca medic şi teolog, despre diferenţa dintre 
sexe. În timp ce bărbatul este, prin el însuşi, un microcosmos 
mijlociu, femeia are înlăuntrul ei unul, cel mai mic dintre toate, 
uterul, care reflectă acest microcosmos mijlociu aşa cum acesta 
reflectă macrocosmosul. Uterul este rădăcina fiinţei femeii şi in- 
fluenţa acestui uter face să existe un creier feminin, o inimă 
feminină, nicidecum identice cu cele ale bărbatului. Totuşi, 
există boli ale femeilor care vin de la bărbaţi şi care trebuie 
îngrijite cu remedii virile: „Tinerele fete sînt, prin sămînţă, moş- 
tenitoarele tatălui în ce priveşte bolile.“ 

În sfirşit, fără să neglijeze nimic din patologie, Paracelsus a 
scris un Tratat despre bolile invizibile, acele boli care dau ima- 
ginaţie sau credinţă, în care se dovedeşte complet eliberat de 
convențiile obişnuite. El se ridică împotriva părerii populare ca- 
re atribuie sfinţilor puterea de a da sau de a vindeca bolile; 
greşim, spune el, cînd facem din sfintul Denis sfintul sifiliticilor 
sau cînd numim anumite boli penitenţa sfintului Quirin, focul 
sfintului Antonie, dansul sfintului Guy; nici un sfint nu poate 
fi motiv de boală sau servi drept remediu. Paracelsus are o for- 
mulă surprinzătoare: „Nimeni nu poate fi vindecat prin credin- 
tă, afară doar de cazul cînd este bolnav de o rea folosire a cre- 
dinţei.“ 

Chirurgia lui Paracelsus se bazează pe „anatomia esenţială“ 
(anatomia essata) pe care o opune anatomiei obişnuite. El spu- 
ne anatomiştilor care disecă spînzuraţi că fac anatomia morţii 
şi că nu studiind cum sînt dispuse organele într-un cadavru 
vor afla secretul funcţionării lor. Trebuie să observăm omul viu 
şi să-i înţelegem reacţiile căci baza ştiinţei medicale este ana- 
tomia vieţii. Or, descoperim astfel că trupul omenesc conţine 
un balsarn radical, mumi, care se află în carne, dar şi în oase, 
în nervi, în țesuturile interne; mumi din oase lipeşte la loc oa- 
sele rupte, cel din carne vindecă rănile etc. „Astfel, fiecare parte 
a trupului conţine în ea cauza eficientă a vindecării ei, adică 
medicul său natural, care uneşte şi leagă la loc părţile care au 
fost despărțite. De unde, chirurgul să-şi amintească că nu el 
este cel care vindecă rănile, ci propriul balsam natural care 

există în acea parte.“19 S-a discutat mult despre acest mumi a 
lui Paracelsus, văzindu-se în el cînd umoarea radicală a lui Ga- 
lenus, cind limfa plastică, cînd spiritul singelui: oricum, pentru 
el, este agentul omniprezent al cicatrizării. 

În Marea Chirurgie, Paracelsus examinează toate cazurile cu 
care poate fi confruntat un chirurg, căruia îi recomandă să fie 
înainte de toate medic şi să evite să-şi facă pacientul să sufere 
(metodele erau încă barbare). De altfel, Paracelsus este cel care 
a inventat eterul ca anestezic şi pilulele de laudanum (numite 
de duşmanii lui „căcat de şoarece“) drept calmante. El spune 
care sint rănile cele mai aducătoare de moarte şi care nu sînt; 
accidentele care se pot întîmpla din pricina vremii sau a influ- 
enţelor cereşti; bolile interne care le agravează. Deosebeşte di- 
ferite feluri de răni după instrumentele care le provoacă şi păr- 
tile din trup pe care le vatămă; semnele rănilor şi interpretările 
lor. „Toate accidentele care trebuie să se întîmple rănilor se cu- 
nosc după cîteva semne care le preced.“ El nu recomandă ca 
rănile să fie cusute din cauza firelor care putrezesc: „Dacă ai 
să coşi o rană să ştii că această cusătură nu foloseşte la nimic 
pentru că putrezeşte curînd şi cade.“Z0A văzut bărbieri care, ca 
să evite acest inconvenient, utilizau aţa de cizmar sau părul de 
porc. El este de părere că rana trebuie lăsată să se închidă 
singură, datorită calităţilor acelui mumi, după ce s-a oprit sîn- 
gerarea şi s-a făcut un pansament cu unguent pe bază de ră- 
şină de zadă sau de brad şi sevă de plante sau cu un balsam 
(ulei distilat cu ajutorul alchimiei). Paracelsus trece în revistă 
toate tipurile de muşcături, fracturi, arsuri şi îşi termină Marea 
Chirurgie vorbind de ulceraţii, arătînd chiar cum să fie vinde- 
cate cele care-şi schimbă forma sau care vin din vrăjitorii, pro- 
punînd remedii care curăţă (cum e balsamul de tartru) şi băi. 

Paracelsus avea toate superstiţiile medicale ale epocii sale, 
dar pretindea că le triază cu discemămint. Ca să oprească sîn- 
gele răniților, el foloseşte procedee chimice („şofranul de fier 
foarte fin şi reverberat“), mai recomandă şi cenuşa de broască, 
părul de iepure (în special cel care se află sub coadă), muşchiul 
care creşte pe capul morţilor (presentiment vag al penicilinei), 
cornalina atirnată la gît sau ţinută în mînă. Nu interzice „pra- 
furile vulnerare“ făcute din piele de şarpe abia lepădată de aces- 
ta, dar precizează pentru cei care le vor pune pe răni: „Trebuie 


19. La Grande Chirurgie de Paracelse, tradusă de Claude Dariot, 
Lyon A. de Harcy, 1553. 
20. Ibid. 

totuşi să te păzeşti s-o foloseşti cînd plaga este însoţită de 
vreun accident mare, ca flegmon, febră, umilătură, duritate, 
singerare mare şi altele.“ Admite că există „cuvinte constelate“ 
care permit să scoţi numai cu două degete un cuţit sau un 
glonţ intrat în carne; dar indică trei metode chirurgicale pentru 
a le scoate. Are toată lauda pentru cîinele care-şi linge rana, 
pentru ţăranul care şi-o curăţă cu urina proprie, dar recoman- 
dă suc de pătlagină sau de rostopască în care s-a pus sare. 
Deşi îi aşază şi pe limacşi printre medicamentele refrigerente 
împotriva arsurilor de praf de puşcă, le preferă totuşi un ames- 
tec din oţet de trandafiri şi suc de raci. 

Paracelsus face o distincţie între cura universală a bolilor, 
care urmăreşte să le vindece radical graţie arcanelor majore 
(marile remedii secrete), şi cura particulară care le ameliorează 
cu ajutorul unor expediente ce caută numai să împiedice criza. 
Farmacologia lui Paracelsus a fost înnoitoare deoarece era ba- 
zată pe separarea principiilor active de substanţele inerte, în 
timp ce pînă la el medicii se mulţumeau cu compoziţii în care 
totul era amestecat. O plantă bună dintr-un anume punct de 
vedere poate fi nocivă dintr-un altul. Astfel, apoticarii procedau 
la corecţii ale produselor lor; ei puneau zahăr în aloe hepatic, 
crezînd că în felul acesta el nu va mai face rău: adăugau gutuie 
în scamonee, ca să obţină diagreda, tot atit de indigestă. „A 
corecta nu înseamnă a îndepărta“, spune Paracelsus. Trebuie 
ca acel ens primum al plantei, virtutea ei medicamentoasă pură, 
să fie extrasă prin alchimie şi degajată de tot ce este inutil. 
Paracelsus exprimă această mare idee ştiinţifică într-o termino- 
logie ocultă afirmînd că materia şi sufletul sînt legate una de 
cealaltă printr-un intermediar numit corp astral la oameni, e- 
vestrum la animale, leffas la plante şi stannar la minerale. Ope- 
raţia chimică trebuie să extragă balsamul sau tinctura din acel 
leffas al plantei şi nu din materia ei. 

Alegerea plantelor bune pentru remedii va fi făcută conform 
teoriei signaturilor. Toate vegetalele şi mineralele din macrocos- 
mos poartă în ele peceţile — semnăturile — care arată cărei 
părți din microcosmos sînt rezervate. Rădăcina de satyrion (or- 
hidee) seamănă cu organul genital masculin: ea foloseşte deci 
la tratarea iritaţiilor acestuia. Căldărugşa este bună pentru bolile 
de ochi pentru că are semnătura unui ochi. Bobul, avînd forma 
unui rinichi, uşurează durerile acestuia etc. Acest sistem de 
corespondențe pune în legătură şi organele cu planetele, prin 
intermediul mineralelor care au semnăturile planetelor. Para- 
celsus este aici mai puţin complet decît Agrippa, care a repro- 

dus, ca într-un alfabet hieroglific, toate semnele abstracte ce 
caracterizează planetele. 

Pe lingă cercetările sale savante, Paracelsus avea o farma- 
copee respingătoare şi macabră. Se inspira din felul în care se 
îngrijeau ţărâncile bătrine şi proştii satelor, pretinzind că in- 
stinctul lor era cel mai bun medic. Uleiul în care s-au fiert 
broscoi vii i se pare eficace împotriva bolilor de piele. De ase- 
menea, pe o dermatoză infectată se va pune un broscoi viu, cu 
capul în jos, înfăşurat într-o cîrpă: este un remediu „atractiv şi 
coroziv“. Limba de şarpe, cu condiţia să fie smulsă unui animal 
viu, protejează împotriva armelor. Paracelsus mai crede că pri- 
virea unei femei rele înveninează rănile şi că se poate îngriji o 
rană de la distanţă, tratîind medical lama sabiei care a provo- 
cat-o. Aceste împrumuturi, luate din vrăjile făcute la ţară, nu 
trebuie să ne facă să uităm lucrările lui de chimie — primele 
remarci corecte asupra apelor minerale şi balneoterapiei, neu- 
tralizarea substanţelor toxice, fabricarea tartrului stibiat, a clo- 
rurii de etil, a narcoticelor eteroide — despre care Pagel a spus: 
„Preparaţiile sale se numără printre cele mai vechi documente 
ştiinţifice privind formarea unui eter prin acţiunea alcoolului 
etilic asupra unui acid organic.“21 

Doctrina lui Paracelsus, clarificată de primii săi discipoli, ca 
Adam de Bodenstein şi Gerard Dom, a avut partizani înainte 
chiar de publicarea, de la 1589 la 1591, a ediţiei Huser, în zece 
volume, a operelor sale, care îi fac cunoscute Consilia medica 
(reţetele), Herbarius, Philosophia occulta, tratatele sale inedite 
despre gută, calculii renali şi biliari, psihiatrie, ginecologie etc. 

În Germania, cei mai buni spagirişti au fost Oswald Crollius 
(1550-1609), medicul prinţului Christian von Anhalt, care a pu- 
blicat în 1609 Basilica Chimica22; şi Johann-Pharamond Rhu- 
melius (1597-1661), medic la Nürnberg, autor a douăsprezece 
opuscule, reunite sub titlul Opuscula chymico-magica-medica 
(1634), şi a unei monumentale Medicina spagyrica23 apărută la 
Frankfurt, în 1648. Aceşti doi autentici savanţi au combătut în 
prefeţele lor pe cei care-şi spuneau discipoli ai lui Paracelsus 
fără a fi însă chimişti. Crollius a adăugat cărţii sale un tratat 


21. Walter Pagel, Paracelse. Introduction à la médecine philosophique 
de la Renaissance, tradusă de Michel Deutsch, Paris, Arthaud, 1963. 

22. Cf. La Rovalle Chymie de Crollius, tradusă în franceză de Marcel 
de Boulenc, Lyon, Pierre Drobet, 1624. 

23. O traducere franceză parţială a lucrării lui Rhumelius, La Mede- 
cine spagyrique, a fost dată de Pierre Rabe, Paris, Chacornac, 1932. 

de semnături în care arăta toate corespondenţele dintre macro- 
cosmos şi microcosmos, comparind pulsul cu mişcarea cereas- 
că, frisoanele celui cu temperatură mare cu cutremurele de pă- 
mint, dificultatea de a urina a nefriticilor cu fulgerele în timpul 
verii, epilepsia cu furtuna etc. Rhumelius, la rîndul său, a per- 
fecţionat „medicina phalaia“ (sinonim al lui panaceu), care trata 
bolile cu un număr restrîns de remedii universale, cum erau 
cele şapte tincturi potrivite celor şapte organe principale, cele 
trei pietre medicinale (animală, vegetală şi minerală). aurul po- 
tabil. 

Cel care l-a introdus pe Paracelsus în Franţa a fost Roch le 
Baillif (1535-1605), calvinist născut în orăşelul Falaise, căruia 
decanul Facultăţii de medicină din Paris i-a interzis să-şi exer- 
cite profesia în capitală. Le Baillif s-a refugiat la Rennes, a 
devenit medicul Parlamentului din Bretania şi al ducelui de Ne- 
mours şi a publicat Le Demosterion (1578) în care rezuma me- 
dicina spagirică în trei sute de aforisme şi discuta despre modul 
de a diagnostica bolile cu ajutorul chiromanţiei. Referindu-se la 
Biblie şi la Platon, mai discuta şi dacă se puteau obţine vin- 
decări cu ajutorul cuvintelor magice. Atacurile a căror ţintă a 
fost şi cărora le-a răspuns în Sommaire defense (1579), nu l-au 
împiedicat pe Roch le Baillif să fie numit în 1594 primul medic 
al regelui Henric al IV-lea şi să scrie şi alte cărţi, una dintre 
ele vorbind despre „anatomia esenţială“. 

Cel mai bun spagirist francez din această epocă în care a 
izbucnit „Cearta dintre Dogmatici şi Ermetici“ a fost Joseph Du- 
chesne (circa 1544-1609), un hughenot gascon care s-a exilat 
în Elveţia, a fost doctor în medicină al Universităţii din Basel 
şi membru al Consiliului celor Două Sute de la Geneva, după 
care s-a întors în Franţa unde a fost şi el, din 1593, medicul 
lui Henric al IV-lea. Deşi practica medicina ermetică, Joseph 
Duchesne nu a renegat medicina dogmatică, ba chiar a vrut să 
aibă un rol de conciliator între cele două tendinţe. În lucrarea 
sa Traite de la cure generale et particuliere des arquebusades 
(1576) el reia tratamentul rănilor recomandat de Ambroise Paré, 
adăugîndu-i un antidotaire spagyrique (listă a antidoturilor spa- 
girice) pe care-l apără împotriva dogmaticilor: „Ne tot acuză că 
manipulăm sulful, antimoniul, vitriolul, mercurul, sulfura de 
arsenic, pe care le numesc respingătoare.“ Dar şi ei, spune el, 
folosesc mereu rubarba, necunoscută de Hipocrate şi de cei 
vechi. 

Acest autor ciudat, care a publicat şi un poem filozoâc, Le 
Grand miroir du monde (1587) este cel care trebuie consultat 

pentru a compara cele două tipuri de medicină. În Le Portrait 
de la sante (1606), Joseph Duchesne oferă un tablou admirabil 
al condiţiilor care trebuie respectate dacă vrem să fim sănătoşi 
şi-şi face cunoscut modelul ideal al medicului adevărat, care 
trebuie „să fi urmat armatele şi practicat în spitale“, să fi călăto- 
rit, „în multe şi felurite ţinuturi“, să fi comparat metodele tu- 
turor coniraţilor săi, să fie preocupat să cunoască totul, de la 
influenţele astrelor şi pînă la efectele ierburilor reci (măcriş, an- 
divă, lăptucă) şi ierburilor calde (salvie, mărar, mentă, pătrunjel, 
cimbrişor etc.) şi chiar să ştie să-i înveţe pe bolnavii care n-au 
poftă de mîncare cum să pregătească „biscuitul reginei“, care 
„se topeşte în gură şi care se asimilează uşor şi hrăneşte“. Cu 
La Pharmacie des Dogmatiques réformée et enrichie (1607) Jo- 
seph Duchesne ne informează despre medicamentele folosite de 
adversarii săi şi cele inventate de el, electuarul* hysteric (împo- 
triva ameţelilor), pilulele de euforbă (împotriva ciumei), drajeuri 
antiepileptice, siropul de coral „pentru vindecarea tuturor boli- 
lor care vin din stricăciunea şi slăbiciunea ficatului“ şi pe care 
l-a administrat cu succes ducesei de Sully. Are ciudăţenia ca 
pentru fiecare boală să prescrie un remediu pentru săraci, di- 
ferit de remediul pentru bogaţi. 

După el, David de Planis-Campy (1554-1643), chirurg al lui 
Ludovic al XIII-lea, a scris o carte tot atit de uluitoare ca şi 
titlul său, L'Hydre morbifique exterminee par l'Hercule chymique 
(1629), în care spune: „Mă mir tare că paracelsiştii, aşa cum 
sînt ei numiţi, sînt atît de uriţi şi de dispreţuiţi, deşi nu sînt 
decit nişte adevăraţi medici ai Naturii.“ Chirurgul acesta care-şi 
numea publicul „bolnavi, dragii mei prieteni“, sau „iubiții mei“, 
care compara chimia cu o prinţesă al cărei cavaler servitor era, 
care-şi califica medicamentele drept „săgeți herculeene aruncate 
împotriva celor şapte capete ale hidrei“ (adică împotriva celor 
şapte boli considerate incurabile) a demonstrat că Paracelsus 
reprezenta un progres faţă de Hipocrate, dar fără să fie în opo- 
ziţie cu el. Numai vocabularul ne induce în eroare, paracelsiştii 
vorbind de sare calbină arsenicală a lui Marte, în timp ce hipo- 
craticii vor spune bilă acuta. 

Vom avea un exemplu al minuţiei unui spagirist cu felul în 
care Planis-Campy tratează noli-me-tangere, boală foarte răspîn- 
dită începînd cu Evul Mediu (toate tratatele medicale o citează), 


* Preparat farmaceutic cu o consistenţă moale, format din prafuri 
amestecate cu sirop sau miere, sau pulpă de fructe, sau legume (n.t.). 

definită ca „ulceraţie şancroasă a feţei, serpiginoasă* şi teribilă, 
însoţită de coroziune mordicativă, arsuri şi înțepături, cu in- 
fecţie fetidă şi putreziciune groaznică“. Planis-Campy distinge 
trei cauze ale lui noli-me-tangere: iniţiale, antecedente şi conju- 
gate. Cauzele iniţiale sint de patru feluri: influenţa astrelor, 
scărpinarea locului unde te mănîncă sau a rănii, consumul de 
cărnuri constipante, climatul regiunii. Există şi patru tipuri di- 
ferite de noli-me-tangere, după materie, după părţile afectate, 
accidente şi vreme. Nemulțumit de modul cum era vindecat 
noli-me-tangere cu rachiu de Saturn şi clisus de floarea soarelui 
(clisus vrea să spună: medicament perfect), Planis-Campy se 
miîndreşte că face să dispară cicatricele cu ulei de Lună (zis ulei 
de talc din pricina culorii sale albe). 

Cel mai mare spagirist englez a fost Robert Fludd (1574-— 
1637), scutier, filozof şi medic, originar din comitatul Kent, ca- 
re, înainte de a-şi da doctoratul la Oxford, în 1605, şi de a face 
parte din Colegiul medicilor din Londra, a călătorit, vreme de 
şase ani, prin Europa. Ca să apere societatea Rosa-Crucis, ata- 
cată de Andreas Libavius, Fludd a publicat succesiv, din 1616 
pînă în 1617, sub pseudonimul de Rudolfus Otreb, trei cărţi, 
între care şi Tractatus-theologo- philosophicus, în care explica ce 
credea el că era această societate; astfel, a fost cuprins de un 
asemenea entuziasm faţă de această Fraternitate misterioasă, 
încît a început să se comporte ca unul din reprezentanţii ei. 
Prima sa lucrare monumentală, Utriusque Cosmi, majoris scilicet 
et minoris, metaphysica, physica atque technica historia (1617- 
1619) (Istoria metafizică, fizică şi tehnică a unuia şi celuilalt Cos- 
mos, adică a celui mare şi a celui mic), vorbea de macrocosmos, 
de microcosmos, de medicina astrologică şi amesteca teoriile 
Cabalei cu experimentul practic; partea care privea tehnica şti- 
inţifică se intitula De Naturae simia (Maimuţa Naturii). 

„Robert Fludd, alias deFluctibus“ (aşa semna el) a devenit 
autorul unei cosmogonii medicale prodigioase, explicată în vo- 
lumele in-folio, ilustrate, după desenele lui, de gravurile lui 
Jean-Thâodore de Brie. Credea că toate bolile, provenind din 
boala universală (sau păcatul originar), sînt provocate de demo- 
ni şi combătute de îngeri. Aşa sînt repartizaţi, în cele patru 
puncte cardinale, demonii Samael, Azael, Azazel şi Mahazael, 
care domnesc asupra celor patru vinturi şi celor patru elemen- 
te, cărora li se opun îngerii Michael, Raphael, Gabriel şi Uriel 


* serpiginos: se spune despre anume afecţiuni ale pielii (ulceraţii, eri- 
zipele etc.) care, deşi se vindecă într-un loc, se dezvoltă în altele (n.t.). 

care formează „meterezul mistic al sănătăţii“. Cînd Samael, de- 
monul febrei, vine de la răsărit împreună cu vintul Eurus în- 
cărcat de germeni răufăcători, îngerul Michael, care are grija 
părţii de răsărit, îl alungă. Îngerul din partea de Apus, Raphael, 
nu intră în acţiune decit dacă demonul din Vest, Azael, atacă 
aducînd catarul, epilepsia, hidropizia sau apoplexia; îngerul din 
Nord, Gabriel, are sarcina să lupte împotriva demonului din 
Nord, Mahazael, răspunzător de dermatoze; îngerul din Sud, 
Uriel, nu intervine decît dacă demonul din Sud, Azazel, se arată 
în fruntea armatei sale care seamănă ciuma, rujeola şi variola. 
Avem aici doar o slabă idee despre „patologia demoniacă“ a lui 
Fludd, căci mai sînt şi planetele din preajma demonilor care 
provoacă alte boli. Remediile nu sint deci suficiente pentru a-i 
vindeca pe bolnavi, trebuie ca şi aceştia să se roage, să facă 
incantaţii, să îndemne geniile bune să le învingă pe cele rele; 
şi Robert Fludd arată cu precizie ce formule trebuie folosite 
pentru fiecare caz şi cum să fie spuse. 

Acest teoretician al medicinii cosmice şi sacre era şi un ex- 
perimentator neobosit, făcînd medicamente cu plantele din gră- 
dina sa, reconstituind în laborator fenomene meteorologice, vin- 
turi, tunete, fulgere. Experiențele sale despre proprietăţile 
aburului (de care s-a şi folosit pentru a construi maşini acus- 
tice, ca orga cu aburi), au făcut să fie privit ca precursorul lui 
Papin.24 Inventatorul unui unguent magnetic, a practicat cu 
bolnavii săi uromanţia sau divinaţia prin urină. După publica- 
rea lucrărilor sale, Medicina catholica (1621) şi Anatomiae am- 
phiteatrum (1623), în care împărțea anatomia în mistică şi vul- 
gară, Fludd a avut polemici cu diverşi detractori, de la Foster 
pină la Mersenne. Gassendi a scris împotriva lui o carte în care 
mărturisea totuşi că-l considera savantul cel mai extraordinar 
al timpului său.25. Fludd a răspuns criticilor publicîind Clavis 
philosophiae et alchymiae fluddanae, 1633. (Cheia filozofiei şi a 
alchimiei fluddiene), rezumîndu-şi concepţia pentru „Natura na- 
turantă, infinită şi glorioasă“. Într-o carte postumă, Philosophi- 
ca mosaica (1638), a recunoscut trei principii ale Creaţiei: Te- 
nebrele (materia primă), Apa (materia secundă) şi Lumina divină 
(esenţa şi izvorul vieţii). Medicul acesta a fost atît de genial încît 


24. Cf. Serge Hutin, Robert Fludd, alchimiste et philosophe rosicru- 
cien, Paris, Omnium litteraire, 1971. 

25. Gassendi, Epistolica exercitatio, in quia principia philosophiae Ro- 
berti Fluddi, medici reteguntur, Paris, S. Cramoisy, 1630. 

nici măcar adversarii săi nu s-au putut împiedica să nu-l ad- 
mire: astfel, profesorul Sprengel, deşi l-a denigrat, l-a lăudat 
pentru că a inventat barometrul înaintea lui Torricelli26: numai 
că acest instrument, numit de el calendarium vitreum, era mai 
degrabă un soi de termometru. 

Tot în Anglia, Kenelm Digby (1603-1665), cancelar al reginei 
Anna, care a fost preocupat numai de aspectul miraculos din 
activitatea lui Paracelsus, a devenit celebru graţie „prafului de 
simpatie“, folosit pentru a vindeca de la distanţă rănile, adică 
aplicind remediul pe o bucată de țesătură îmbibată de sîngele 
rănitului. A povestit cum, ca să-l vindece pe unul din secretarii 
ducelui de Buckingham, căruia chirurgii nu mai sperau să-i 
salveze mina spintecată, a pus bandajul însingerat într-un li- 
ghean unde se găsea praful descoperit de el.27 Explicaţia sa 
pseudo-ştiinţifică este mai puţin interesantă decît aluziile la 
medicina simpatică a acelei epoci cînd pe corpul unui bolnav 
se puneau animale vii (porumbei, cîini), pentru ca aceştia să 
capete boala şi astfel s-o scoată din el. 

O dată cu sfirşitul secolului al XVII-lea, paracelsiştii, fără 
a-i detrona nici o clipă pe galenişti, au fost tot atît de des con- 
sultaţi ca şi aceştia din urmă şi au beneficiat de pensii din 
partea regilor. În timpul lui Ludovic al XIV-lea, un ilustru medic 
din Paris, Nicolas Lemery, a publicat Pharmacopee universelle 
în care reunea atit remedii spagirice, ba chiar empirice, cit şi 
preparate ale apoticarilor. Afirma că ţeasta umană concasată 
poate vindeca de paralizie sau apoplexie: „Craniul unei persoa- 
ne care a suferit o moarte violentă este mai bun decit acela al 
unui mort de o boală îndelungată sau decit acela luat din ci- 
mitir.“28 Dar cînd doamna de Sévigné îi scrie flicei ei că ia 
„esenţă de urină“ împotriva bufeurilor sau că doamna de Lafa- 
yette se întăreşte cu „fiertură de vipere“ e vorba de medicaţii 
galenice. Nu trebuie să punem toate excentricităţile în seama 
lui Paracelsus, care trăia într-o vreme cînd medicina tatona şi 
din a cărui activitate abatele Pompeo Colonna, în secolul al 
XVIII-lea, a pus în evidenţă mai ales aspectul filozofic. 


26. Kurt Spengler, Histoire de la médecine, vol. V, Paris, Déterville, 
1815. 

27. Chevalier Digby. Discours fait en une celebre assemblée, Paris, 
Augustin Courbé, 1663. 

28. Nicolas Lemery, Pharmacopee universelle, Paris, L. D'Houry, 
1697. 

Medicul celor trei S împotriva 
medicului  arke-ului 


Pentru a înţelege mai bine diferenţa dintre medicina ermetică 
şi medicina academică, cel mai bun lucru pe care-l putem face 
este să-i confruntăm pe doi dintre reprezentanţii lor cei mai 
tipici pentru secolul al XVII-lea: pe de o parte, flamandul Van 
Helmont, care restabilea la bolnavii săi funcţionarea arkâ-ului 
sau spiritul vital; pe de altă parte, parizianul Gui Patin, numit 
„medicul celor trei S“, deoarece prescria invariabil, ca remedii, 
la Saignee (singerarea), le Son (tăriţa), la Séné (siminichia).29 
Se va vedea mai departe şi fără nici un fel de ambiguitate în 
ce tabără îniloreau cele mai mari erori şi dacă aşa-zisul nebun nu 
era un precursor, de o altă anvergură, decît pretinsul înţelept. 

Jean-Baptiste Van Helmont, născut la Bruxelles în 1577 
dintr-o familie ilustră, şi-a făcut studiile la universitatea din 
Louvain şi şi-a format o cultură enciclopedică aprofundind fizi- 
ca, matematica, astronomia şi chiar demonologia cu inchizitorul 
Martin del Rio. Numit doctor la virsta de douăzeci şi doi de ani, 
cunoscînd pe dinafară aforismele lui Hipocrate şi Galenus, ad- 
notînd mai bine de şase sute de autori printre care şi Avicenna, 
a ezitat să exercite profesiunea de medic considerind-o prea 
puţin evoluată faţă de Antichitate. În 1602, a căpătat rîie strîn- 
gînd mîna unei tinere fete şi a cerut părerea celor doi medici 
din Bruxelles consideraţi a fi cei mai buni; aceştia i-au spus, 
amindoi, că rîia venea din căldura intempestivă a ficatului (nu 
se cunoştea încă acarusul) şi i-au recomandat purgaţii şi sîn- 
gerări care l-au stors de puteri fără însă să-l vindece. N-a reuşit 
decit cu propriile sale remedii, consideriînd riia ca fiind un rău 
local. Decis să practice un alt fel de medicină, a călătorit prin 
Europa, a revenit la Bruxelles, unde s-a căsătorit cu fiica se- 
niorului de Mérode, apoi s-a retras la Vilvorde. A îngrijit în spe- 
cial săracii şi deţinuţii şi a făcut lucrări de laborator, ca philo- 
sophus per ignem (adică chimist, chimia fiind pe atunci numită 
pirotehnie). 

De la prima sa lucrare, Dagheraad, publicată în 1615 la Ley- 
da, în flamandă, şi-a atras ura medicilor galenişti cărora le ata- 
ca teoriile. Critica sa era la obiect, aspră şi justă, aşa cum se 
va remarca mai tirziu: „Niciodată nu s-a demonstrat cu mai 


29. Sainte-Beuve a spus că el mai folosea un medicament: „Adăugaţi 
şi siropul de trandafiri de culoare palidă: aşa vor fi patru S“ („Gui Pantin“ 
în: Causeries du Lundi, vol. VIII, Paris, Michel Levy, 1855). 

mult talent şi cu mai mult succes inutilitatea acestor doctrine 
umorale care au domnit multă vreme în şcolile de medicină.“30 
Van Helmont nega faptul că boala ar fi tost o dereglare a celor 
patru umori, ce păcătuiau prin calitate şi cantitate; se opunea 
tratamentului antiflogistic al acestor „umori păcătoase“ cu sîn- 
gerări, spălături, vezicatorii pe care le acuza de a slăbi bolnavul 
tocmai cînd avea nevoie să fie întărit. În schimb, se interesa de 
fenomene puţin cunoscute, cum face în De Magnetica vulnerum 
naturali et legitima curatione (1621), în care examinează posibi- 
lităţile curative ale magnetismului, considerindu-l o proprietate 
inerentă corpurilor, comparabilă cu atracţia exercitată de pol 
asupra acului magnetic. El consemnează tot felul de vindecări 
datorate magnetismului: astfel, o femeie bolnavă de reumatism 
simţea cum îi dispare durerea de îndată ce se aşeza în fotoliul 
de unde abia se ridicase fratele ei. Van Helmont atribuie mag- 
netismului vindecările miraculoase produse de relicve şi de pu- 
terea vrăjitoarelor. În Supplementum de Spadanibus fontibus 
(1624), disertaţie despre apele feruginoase din comuna Spa, el 
le dă compoziţia chimică şi dă adevăratele indicaţii terapeutice, 
respingind toate prostiile scrise despre acest subiect. 
Adversarii săi, pe care-i biciuia cu remarci pertinente (pu- 
nîndu-i în contradicţie cu Hipocrate pe care-l cunoştea mai bine 
decit ei deoarece scrisese două cărţi despre el), au supus tri- 
bunalului din Malines treizeci şi patru de propoziţii eretice ex- 
trase din scrierile sale. Afacerea a ajuns pînă la Inchiziția din 
Spania care a pronunţat împotriva lui o sentinţă, la 23 februa- 
rie 1626; apoi Facultatea de teologie din Louvain i-a condamnat 
opiniile şi procesul a început în octombrie 1630. Cum el i-a 
asigurat de buna sa credinţă, justiţia ecleziastică l-a lăsat o 
vreme în pace; dar duşmanii lui l-au acuzat într-o altă broşură 
pe care au trimis-o clerului şi corpului medical. În consecinţă, 
Van Helmont a fost arestat la 4 martie 1634; depunîind o cau- 
țiune de 6 000 de florini a obţinut să fie închis la miînăstirea 
Fraţilor minoriţi din Bruxelles cu condiţia să nu vorbească decît 
cu soţia, socrul şi servitorii săi. Apoi, i s-a dat domiciliu obli- 
gatoriu în propria sa casă de unde nu putea ieşi decit cu au- 
torizaţie specială. Doi dintre fiii săi, loviți de ciumă, au murit 
departe de el, lui refuzindu-i-se dreptul de a le acorda îngrijirea 
necesară. Eliberat în 1638, s-a dedicat ciumaţilor, cu ocazia 
unei noi epidemii, şi a publicat Febrium doctrina inaudita 


30. Dr W. Rommelaere, Etudes sur J.B. Van Helmont, Bruxelles, Henri 
Manceaux, 1868. 

(1644), în care răstoarnă teoria oficială despre febre. Se credea 
că acestea sînt formate dintr-un foc elementar, care pleacă de 
la inimă şi se răspindeşte în corp, şi că provocau putrezirea 
singelui în vasele sanguine (de unde şi abuzul de singerări). 
Van Helmont a demonstrat, prin analiza frisonului, că nu există 
un foc elementar şi a descris fiziologia circulaţiei sanguine, des- 
coperită în 1628 de Harvey, fiind unul dintre primii care i-au 
luat partea în cearta dintre anticirculatori şi circulatori. 

Van Helmont nu-l urmează pe Paracelsus de care se înde- 
părtează în multe privinţe. Daremberg, care i-a studiat pe amin- 
doi, îl preferă chiar predecesorului său: „Era, ca şi Paracelsus, 
un mistic, dar mult mai savant; un duşman al tradiţiei, dar 
mult mai erudit; un empiric, dar studiind direct bolile, un mai 
bun observator; un polemist violent, dar mult mai generos.“3! 
Ca să evite rugul, omul acesta persecutat de fanatici îşi presăra 
cărţile cu mărturisiri de credinţă, dovadă a pioşeniei sale. Ca 
cei dinaintea lui, Galenus, Cardano, pretindea că visele profe- 
tice erau cele care-i dictaseră unele dintre părerile lui. Trebuie 
să ne amintim că trăia în timpul lui Descartes care făcea din 
medicină alături de mecanică şi morală, una din cele trei ra- 
muri ale filozofiei; dacă Descartes, cu ajutorul „raţiunii naturale 
foarte curate“, localiza în „mica glandă numită conarium“ (altfel 
spus, epifiza) centrul sufletului şi discuta, în 1640, cu Lazare 
Meyssonnier, medic din Lyon, „despre imaginea căţeluşilor care, 
se spune, apare în urina acelora care au fost muşcaţi de cîini 
turbaţi“, nu trebuie să ne mirăm de ciudăţeniile lui Van Hel- 
mont împletite cu vederile sale geniale. 

Van Helmont spune că toate manifestările organismului 
uman sint determinate de două cauze: sufletul şi viaţa. Sufle- 
tul, care dirijează funcţiile intelectuale, este situat în duumvirat, 
adică unirea dintre stomac şi splină care exercită împreună o 
„acţiune de conducere“ a corpului; viaţa, reglementind funcţiile 
animale, este o forţă productivă care începe în momentul fe- 
cundării şi acţionează cu ajutorul ark€-ului.32 Există un arké 
central, aflat în epigastru împreună cu sufletul pe care-l com- 
pletează (căci există două suflete, unul nemuritor, intelectiv, ce- 
lălalt pieritor, senzitiv) şi mai multe arké locale ce se află în 


31. Charles Daremberg, Histoire des sciences médicales, vol. I, 
p. 471, Paris, J.-B. Baillere, 1870. 

32. Van Helmont ia noţiunea de arke de la Basil Valentin şi o trans- 
feră în fiziologie. Alchimistul nu vedea în această noţiune decit principiul 
ocult al transformărilor din alchimie. 

toate părţile corpului: ark6-ul creierului, cel al fiecărui membru, 
al intestinului etc. Arke-ul central trimite permanent ordine ar- 
ke-elor locale prin intermediul fermenţilor; arke-ele locale re- 
acţionează prin blas, care e de două feluri: bilas motilum, care 
provoacă mişcările musculare (voluntare sau involuntare), blas 
alternativum, care transformă țesuturile. Arke-ul nu are o ima- 
gine proprie, el este un fel de lumină fără căldură (ceea ce ne 
duce cu gîndul la Descartes care explică, invers, circulaţia san- 
guină printr-un „fel de foc fără lumină“, aflat în inimă). 

Cîtă vreme între arkâ-ul central şi ark6-ele locale domneşte 
o armonie perfectă, omui este sănătos; boala începe cînd o ca- 
uză întimplătoare loveşte un arké local — „un spin înfipt în 
deget“ şi cînd ark6-ul central răspunde secretind o „imagine se- 
minală morbidă“ pe care o imprimă, ca pe o pecete, pe partea 
atinsă. Cu alte cuvinte, fiecare boală depinde de toxinele şi de 
anticorpii fabricaţi de bolnavul însuşi iar somatica suferă in- 
fluenţa psihicului. Şcolile defineau boala ca fiind o diateză (pre- 
dispoziţie morbidă) provenind din leziunea unui organ; ele nu 
admiteau decit cauze întimplătoare, străine de structură; reco- 
mandau medicina simptomelor care se străduia să le suprime 
unul cîte unul pentru a obţine vindecarea. Van Helmont a 
obiectat că un epileptic sau un bolnav de gută nu sînt vindecaţi 
cînd le trece criza. El a făcut deosebirea între simptom, accident 
pasager care este semnătura bolii, şi produs, modificare mate- 
rială suferită de corpul în care se dezvoltă un proces morbid. 
A afirmat că boala nu provine dintr-un organ lezat, ci din două 
cauze ale acestei leziuni. Şcolile ar trebui să remarce, spune el, 
că leziunea persistă şi după moarte, cînd oricum boala s-a ter- 
minat. Ce-i mai lipseşte cadavrului, în ciuda leziunii sale, pen- 
tru a fi bolnav? Viaţa. Numai fiinţele vii cunosc boala, căci ea 
provine tocmai din spiritul vital tulburat. Deci, în fiecare boală, 
trebuie luate în consideraţie două cauze: cauza întîmplătoare 
externă, pur accidentală, şi cauza eficientă internă. Întotdeau- 
na, ne îmbolnăvim pentru că ark6-ul central, iritat sau dereglat, 
dă o luptă dezordonată împotriva loviturilor locale nocive. „Duş- 
manul se află în centru şi de acolo trebuie să începem atacul 
ca să-l izgonim“, iată cheia patologiei sale. 

Van Helmont stabileşte o clasificare nouă a bolilor, plecînd 
de la cauzele lor pe care le împarte în două grupe: recepţiile 
(recepta), cauze exterioare arkâ-ului, şi retenţiile (retenta), cauze 
proprii arke-ului. Recepţiile sînt împărţite în patru subgrupe: 
injecţiile (injecta), care cuprind toate farmecele vrăjitoarelor; 
concepţiile (concepta) sau dereglările imaginaţiei şi ale pasiuni- 

lor al căror efect sînt maladiile mintale, isteria femeilor, dar şi 
astmul, aritmia cardiacă, sughiţul etc.; inspiraţiile (inspirata), 
adică emanaţiile putride, emanaţiile respirate de mineri şi chi- 
mişti, miasmele atmosferice; suscepţiile (suscepta) sau diversele 
traumatisme, plăgi, contuzii, arsuri, muşcături veninoase etc. 

Retenţiile, care dau boli arkeale, au în structura lor cauzele 
înnăscute (innata), care ţin de un defect ereditar sau congenital; 
cauzele tulburărilor intermitente cu crize la intervale mari, cum 
e epilepsia; cauzele astrale, resimţite mai ales în bolile venerice 
(Van Helmont necrezind în influenţa astrelor asupra omului să- 
nâtos); cauzele digestive care implică intoxicaţiile alimentare 
sau medicamentoase şi, mai general, alterările procesului de di- 
gestie. 

Van Helmont îşi bate joc de galeniştii care atribuie digestia 
căldurii ficatului, ca şi cînd acesta ar fi „o oală care fierbe“, şi 
le opune teoria sa despre cele şase digestii pe care le asimilează 
cu transmutaţiile chimice. Prima digestie se face în stomac cînd 
alimentele se transformă în chim* datorită fermentului stoma- 
hic (sucul gastric, necunoscut la acea vreme); a doua, în duo- 
den unde chimul se desparte în produs asimilabil şi produs 
opac eliminabil; a treia, în vasele mezenterice sub influenţa fer- 
mentului hepatic; a patra, în inimă şi aortă; a cincea, în sîngele 
arterial unde spiritul vital îşi găseşte hrana; a şasea, în diferi- 
tele ţesuturi ale corpului omenesc. Precipitarea sau întoarcerea 
înapoi a acestor şase digestii provoacă stări maladive, ca şi de- 
şeurile reţinute prea mult. Dacă a doua digestie este obligată 
să facă transmutarea ratată de prima sau dacă a treia revine 
înapoi la primele două şi aşa mai departe acest fapt dă loc, 
după caz, la greţuri, gălbinare, dizenterie, caşexie etc. „Digestia 
este opera vieţii însăşi“, spunea Van Helmont. 

Patologiei sale, Van Helmont îi adaugă o terapeutică nu mai 
puţin personală. El a pornit la luptă împotriva polifarmaciei 
epocii sale, cînd se folosea un număr exagerat de medicamente 
pentru tratarea unei singure boli, şi împotriva „confecţiilor“, 
amestecuri multiple ca aurea Alexandrina Nicolai care conţinea 
şaizeci şi cinci de ingrediente. Van Helmont a afirmat că mate- 
ria medicală trebuia debarasată de substanţele inerte cu ajuto- 
rul chimiei şi că, pentru fiecare caz de tratat, trebuia să fie de 
ajuns unul sau două remedii specifice. El crede că nu există 
boli incurabile: plantele le vindecă pe toate, cu condiţia să ştii 


* chim — masă semilichidă de alimente parţial digerate care se gă- 
seşte în timpul digestiei în stomac şi în duoden (n.t.). 

să le alegi şi să le prepari. Inutil să foloseşti plante exotice: 
Dumnezeu a aşezat pretutindeni o floră medicinală completă. Îi 
critică şi pe dogmaticii care prescriu frunză de aur sau praf de 
pietre preţioase spunînd că tot atita folos ai şi dacă înghiţi pie- 
tricele. Dădea bolnavilor săi esențe şi săruri volatile din ierburi 
şi minerale. Medicamentele sale preferate erau aroful (—muriat 
— clorură — de fier şi amoniac), mercurul diaforetic (pe bază 
de calomel), tinctura de crin, balsamul Samech de culoarea ru- 
binului (alcool etilic şi sare de tartru). A inventat un panaceu, 
licoarea alkaest, despre care spunea: „Alkaestul distruge toate 
bolile aşa cum focul distruge insectele pretutindeni pe:unde tre- 
ce.“ Discipolii săi de mai tirziu, ca Georges Starkey la Londra 
şi Jean Le Pelletier la Rouen, au căutat secretul alkaestului, 
dizolvant universal servind la volatilizarea alcaliilor.33 

Cînd a murit Van Helmont, în 1644, lăsind neterminată lu- 
crarea Ortus medicinae dedicată lui Iehova34, Gui Patin scria la 
Paris: „Era un escroc flamand periculos care a murit turbat 
acum cîteva luni. N-a făcut niciodată ceva de seamă... Omul 
acesta nu avea în cap decit o singură medicină, toată făcută 
din secrete chimice şi empirice.“35 Duşman al noului, Gui Patin 
nu era un pedant caraghios; dimpotrivă, erudit şi bibliofil, mîn- 
dru de imensa sa bibliotecă, putind să citeze din memorie fie- 
care volum, dînd şi numărul paginii unde se găsea citatul pe 
care îl folosea, el atrăgea întotdeauna majoritatea de partea sa. 
Medicul acesta vesel, celebru în timpul Frondei şi al lui Ludovic 
al XIII-lea, înainte de a deveni, în timpul lui Ludovic al XIV-lea, 
decanul Facultăţii de medicină din Paris şi profesor regal, nu 
cruța pe nimeni: „Îi numea pe chimişti maimuţoii medicinii, pe 
apoticari, bucătari scornitori, iar pe chirurgi oameni îmbrăcaţi în 
negru şi cu ciorapi roşii, căci acesta era, pe atunci, felul lor de 
a se îmbrăca“, spune despre el Bordelon.36 

Admirator al lui Montaigne şi prieten cu Gabriel Naudé, el 
a lăsat nişte scrisori de o libertate de limbaj nemaipomenită. 
Nivelul medicinei practicate în timpul său reiese din descrierea 


33. Cf. Georges Starkey, Pyrotechny asserted and illustrated, Londra, 
S. Thomson, 1658; Jean Le Pelletier, L'Alkaest ou le dissolvant universel 
de Van Helmont révélé, Rouen, G. Behourt, 1704. 
= 34. Ortus medicinae, in-quarto de 800 de pagini a fost publicat în 
1648 la Louis Elzevier de fiul sâu, Franqois-Mercure Van Helmont. S-au 
făcut mai multe reeditări. 

'35. Lettres de Gui Patin, Ediţie nouă colaţionată după manuscrisele 
autografe, Paris, H. Champion, 1907. 

36. L'Esprit de Gui Patin, Amsterdam, Henri Schelten, 1709. 

celor şase zile de agonie ale cardinalului de Richelieu, pe care 
ne-a lăsat-o: „În a patra zi de boală, desperantibus medicis, i 
s-a adus o femeie care i-a dat să înghită baligă de cal pusă în 
vin alb iar, după trei ore, un şarlatan care i-a dat o pilulă de 
laudanum.“37 Gui Patin explică metoda sa prietenului său, 
Spon, medic la Lyon: „Nu există remediu pe lume care să facă 
atitea minuni ca siîngerarea. (...) Idioţii care nu înţeleg meseria 
noastră îşi imaginează că nu trebuie făcute decit purgaţii, dar 
se înşală; căci dacă nu ai procedat mai întîi la o sîngerare abun- 
dentă ca să înăbuşi impetuozitatea umoarei rătăcitoare, să go- 
leşti vasele mari şi să îndepărtezi dereglarea ficatului care pro- 
duce această serozitate, purgaţia nu poate fi folositoare.“38 
Astfel, spune el, a procedat la singerarea unui copil bolnav de 
pleurezie de treisprezece ori în cincisprezece zile şi l-a vindecat. 
Chiar el, pentru „o răceală neplăcută“ a pus să i se ia singe de 
şapte ori, mirîndu-se apoi că simţea o slăbiciune în genunchi. 

Gui Patin s-a indignat cînd Harvey a descoperit circulaţia 
sîngelui, apreciind numita circulaţie „paradoxală, inutilă pentru 
medicină, falsă, imposibilă, de neînțeles, absurdă, vătămătoare 
pentru viaţa omului“. Recomandind unui student un plan de 
lectură — în care figurează respingerea lui Paracelsus făcută 
de Erastus — insistă: „Mai ales, ocoliţi cărţile de chimie“. Era 
atit de retrograd încît combătea ceaiul, „impertinenta noutate a 
secolului“. Tratatul său, De la conservation de la santé. ar fi 
putut să fie semnat de Chrysale*. A vorbit acolo numai de vi- 
nurile bune, de fructe, mai ales „lămiia pe care o preţuiesc mai 
mult decît toate remediile cardiace din prăvăliile acestei vremi“39 
şi a consacrat capitolul cel mai important al lucrării „acţiunii 
veneriene şi evacuării săminței“. 

Cu tot bunul său simţ, Gui Patin n-a făcut ca ştiinţa să 
avanseze nici măcar un pas. Spre deosebire de el, excentricul 
Van Helmont a fost curînd reabilitat: în 1670, operele sale, tra- 
duse în franceză, au primit aprobarea Facultăţii de medicină 
din Paris care a recunoscut în ele „precepte bune, care servesc 
sănătatea corpului omenesc“.40 S-a văzut în el un precursor, 
din pricina tratatelor sale despre litiază şi despre febre. Bordeu 
s-a inspirat din teoria arké-elor cînd a vorbit despre „centrii de 


37. Lettres de Gui Patin, op. cit. 
38. Ibid. 
* Personaj cu bun simţ din piesa Les femmes savantes a lui Moli€- 
re. (n.t.) 
39. Traité de la conservation de la santé, Paris, la Jean Jost, 1632. 
40. Les Oeuvres de Jean-Baptiste Van Helmont, traducere de Jean Le 
Conte, doctor în medicină, Lyon, la Huguetan şi Barbier, 1670. 

viaţă“ iar Broussais, reluînd părerea lui Van Helmont care spu- 
nea că el nu cunoaşte ciuma sau epilepsia, ci numai ciumaţi 
şi epileptici, a declarat, citindu-l: „Nu există boli, există numai 
bolnavi.* În 1866, Academia de medicină din Bruxelles a pus 
la concurs un elogiu al lui Van Helmont devenit o glorie naţio- 
nală a Belgiei, tot aşa cum, în aceeaşi perioadă, Elveţia onora 
memoria lui Paracelsus. Cei doi gînditori singuratici, detestaţi 
de Gui Patin, au triumfat iar denigratorul lor nu mai este decit 
un exemplu de intoleranţă. 


Teoria şi aplicarea magnetismului animal 


Franz Anton Mesmer, născut în 1734 la Iznang, pe malul lacu- 
lui Constanţa, ieşind în 1750 din seminarul lezuiţilor din Det- 
tingen, a studiat teologia la Universitatea din Ingolstadt, după 
care a intrat la Şcoala de medicină din Viena. Acolo şi-a 
susţinut, în 1766, teza De inflexu planetarum in corpus huma- 
num (din care n-a mai rămas decît un singur exemplar, con- 
servat la Österreichische National Bibliothek din Viena) în care 
descria influenţa planetelor asupra corpului uman după legile 
atracției universale. 41 El afirma că în special soarele şi luna 
exercită o acţiune directă şi continuă asupra sistemului nervos 
cu ajutorul unui fluid care se insinuează în substanţa nervilor. 
Individul supus acestei acţiuni suferă efecte alternative de in- 
tensiune (tensiunea internă aflată la momentul de intensitate) 
Şi de remisiune, comparabilă cu fluxul şi refluxul mareelor. Mes- 
mer atribuia ciclul menstrual al femeilor şi periodicitatea anu- 
mitor boli cronice acestui magnetism planetar. Teza sa a fost 
primită cu rezervă de câtre juriu, dar tînărul a fost totuşi admis 
la cursurile Şcolii cu complimentele decanului Van Swieten. 
Puțin după aceea, Mesmer s-a căsătorit cu bogata văduvă 
a unui consilier imperial şi, dispunind astfel de o imensă avere, 
s-a instalat într-o casă pe Landstrasse, lingă Prater, pe malul 
Dunării, unde oferea recepții somptuoase. Meloman, Mesmer 
cînta la clavecin şi la violoncel şi a fost prieten cu Mozart, în 
tinereţea acestuia; avea un teatru în aer liber, în mijlocul par- 
cului său, unde i-a invitat pe Haydn şi pe Gliick ca să dea 
concerte. Fără să părăsească însă medicina, a îngrijit-o, în 


41; Dr Jean Vinchon, în Mesmer et son secret, Paris, Amédée Le- 
grand, 1936, a crezut că teza lui Mesmer fusese pierdută. De atunci exis- 
tă un microfilm la Biblioteca naţională din Paris. 

1774, pe dra Osterlin, bolnavă de o „maladie convusivă“ cu de- 
lir, vomismente şi sincope. A tratat-o folosind un magnet, uti- 
lizat pe atunci de medici pentru a calma durerile de dinţi şi de 
stomac şi de care un iezuit din Viena, părintele Hell, se folosea 
pentru a vindeca bolile de nervi. La 28 iulie 1774, aplicind trei 
magneţi de o formă specială pe picioarele drei Osterlin, Mesmer 
a constatat o netă ameliorare a stării ei; dar a mai remarcat că 
această ameliorare se datora mai puţin magneţilor, cît unei for- 
te mai puternice al cărei agent era chiar el. Din acest moment 
datează descoperirea magnetismului animal, superior magnetis- 
mului mineral, pe care a expus-o în Lettre à un médecin étran- 
ger, din 5 ianuarie 1775. Teoria lui era următoarea: „În corpul 
omenesc se manifestă cu precădere proprietăţi analoage cu cele 
ale magnetului; se disting poli la fel de diferiţi şi opuşi care pot 
fl comunicaţi, schimbaţi, distruşi şi întăriţi; chiar şi fenomenul 
înclinării poate fi observat.“42 

Mesmer s-a lovit de incredulitatea generală; a cerut în zadar 
baronului de Stârck, preşedintele Facultăţii de medicină din 
Viena, să convoace o comisie de medici care să-i examineze lu- 
crările; s-a adresat Academiei din Berlin care i-a răspuns că 
bate cîmpii; a străbătut Bavaria, Suabia, Elveţia în căutare de 
savanţi pe care să-i convingă. A făcut atunci cîteva vindecări în 
public. O protejată a Împărătesei, dra Paradis, în vîrstă de opt- 
sprezece ani, era oarbă din copilărie: „Avea ochii bulbucaţi, 
ieşiţi din orbite şi convulsivi. Mai mult, suferea de o melancolie, 
însoţită de obstrucţia splinei şi a ficatului, ceea ce-i dădea ade- 
sea accese de delir şi furie care te făceau să crezi că era complet 
nebună.“45 Utilizind numai magnetismul său personal, Mesmer 
a redat vederea fetei, pe care un oculist o declarase atinsă de 
o boală incurabilă şi pe care Stârck o îngrijise zece ani fără 
succes. Cititorii mei medici şi psihanalişti au înţeles că era vor- 
ba de o isterie de conversie. Cînd eram student în psihopatolo- 
gie, a fost adus la spitalul Sainte-Anne un om cu ochii daţi 
peste cap: pipăia pămîntul cu un baston alb şi orbise de puţină 
vreme; după trei zile de îngrijiri, şi-a recăpătat vederea şi a pu- 
tut părăsi spitalul. Mesmer ar fi putut vindeca la fel de bine ca 
şi internul de serviciu acest caz, care nu ţinea de oftalmologie. 


42. Medicina magnetică exista deja şi William Maxwell îi comentase 
principiile în De Medicina magnetica (1679). Dar Mesmer i-a adus o modi- 
ficare, dîindu-i un sens total nou. 

43. Mesmer, Précis historique des faits relatifs au magnétisme animal 
jusques en avril 1781, la Londra, 1781. 

După un secol, Freud şi Josef Breuer ar fi tratat-o pe dra Pa- 
radis prin metoda catartică, înţelegînd că ea era oarbă pentru 
ca nu voia sa vadă căsnicia furtunoasă a părinţilor săi. 

La vremea aceea, cînd isteria de conversie era necunoscută, 
vindecările lui Mesmer i-au dus mai mulţi duşmani decit ad- 
miratori. Oculistul Barth, care făcea operaţii de cataractă, i-a 
negat cu violenţă cura. Tatăl drei Paradis a fost îndemnat să-şi 
retragă fiica iar aceasta, de cum a căzut din nou sub influenţa 
părinţilor săi, a redevenit oarbă. Deoarece toţi medicii din Viena 
şi din împrejurimi se uniseră împotriva lui, Mesmer a plecat la 
Paris, în februarie 1778, şi şi-a prezentat teoria la Academia de 
Ştiinţe; acolo a fost primită cu răceală, ca şi la Societatea regală 
de medicină. A petrecut patru luni la Créteil cu bolnavi aflaţi 
în tratament, propunînd savanților să vină şi să-i constate re- 
zultatele: nimeni nu s-a deranjat. S-a instalat atunci într-un 
imobil din piaţa Vendôme unde a dat consultaţii; a publicat, în 
1779, la. Didot cel tînăr, Mémoire sur la découverte du magne- 
tisme animal. Singurul său susţinător a fost medicul contelui 
d'Artois, Eslon, dar şi acesta, după ce apărase ideile lui Mes- 
mer, în septembrie 1780, în faţa colegilor de la Facultatea de 
medicină, a fost imediat radiat de pe lista medicilor. 

Totuşi, Mesmer nu era un şarlatan; omul acesta, foarte bo- 
gat, nu o făcea din venalitate, ci pentru a-şi demonstra teoria 
care stabilea o identitate între om şi un magnet viu. I se re- 
proşa, de altfel, că îngrijeşte oameni din popor, ceea ce l-a făcut 
să spună cu amărăciune: „În Franţa, vindecarea unei persoane 
sărace nu înseamnă nimic; patru tratamente acordate unor 
burghezi nu-l egalează pe cel acordat unui marchiz sau unui 
conte; patru tratamente acordate unor marchizi abia dacă-l ega- 
lează pe cel acordat unui duce.“44 Mesmer făcea însă greşeala 
de a se înşela asupra importanţei reale a descoperirii sale: el 
se credea distribuitorul unui remediu natural, bun la toate, în 
timp ce era inventatorul psihoterapiei. Autoritatea şi prestanţa 
sa l-au ajutat să vindece bolile pe care Babinski le-a grupat 
sub numele de pithiatism, pentru a arăta că depindeau de ac- 
țiunea moralului asupra fizicului. Mesmer a obţinut astfel re- 
zultate pozitive în paraliziile de origine isterică, în afecțiunile 
cutanate, numite astăzi nevro-dermite, în astmă şi în alte tul- 
burări psihosomatice; dar la unii din pacienţii săi boala revenea 


44. Mesmer, op. cit. 

şi acest lucru era exploatat de ceilalţi pentru a acţiona împo- 
triva lui. 

Sistemul lui Mesmer era extrem de simplu. Concepţia sa de- 
spre patogenie se rezuma astfel: „Nu există decit o boală şi un 
remediu. Perfecta armonie a tuturor organelor noastre şi a 
funcţiunilor lor constituie sănătatea. Boala nu este decît dere- 
glarea acestei armonii.“45 Terapeutica magnetică, sortită să re- 
facă armonia tulburată, caută să provoace în bolnav o criză: „O 
boală nu poate fi vindccată fără criză; criza este un efort al 
naturii împotriva bolii... Cînd natura este incapabilă să provoa- 
ce crize, ea este ajutată de magnetism care, pus în mişcare prin 
mijloacele indicate, operează împreună cu ea revoluţia dorită. 
Criza este salutară cînd, după ce a trecut prin ea, bolnavul sim- 
te o îmbunătăţire şi o uşurare evidente şi mai ales cînd este 
urmată de evacuări binefăcătoare.“45 În sfirşit, trebuie ştiut că 
toate corpurile sînt cufundate într-un lichid universal pe care-l 
absorb şi îl resping alternativ, sub formă de curente ce intră şi 
ies. Mesmer numeşte poli punctele de scurgere sau de intrare 
a curentelor tonice şi conductori obiectele cu unghiuri sau as- 
cuțite la vîrf capabile să propage aceste curente. 

Iată cum făcea Mesmer o consultaţie. Se aşeza în faţa bol- 
navului, îşi punea mîinile pe umerii lui şi le cobora de-a lungul 
braţelor pînă la virful degetelor, ţinindu-i apoi o clipă degetele 
mari; repeta acest lucru de două sau trei ori, după care îi făcea 
„pase longitudinale“ de la cap pină la picioare. Toate acestea 
cu scopul de a pune în armonie curentele care intrau şi cele 
care ieşeau, ale vindecătorului, şi ale pacientului. Apoi, Mesmer 
căuta locul şi cauza bolii, palpînd regiunea abdominală căci 
credea: „Sediul celor mai multe boli se află de obicei în viscerele 
din abdomen: stomac, splină, ficat, epiplon, mezenter, rinichi 
iar la femeie în uter şi anexele lui.“+7 Mesmer palpa corpul cu 
degetul mare şi arătătorul sau cu palma miinii, sau cu două 
degete unite, sau cu cele cinci degete îndoite descriind o linie 
pe partea care urma să fie palpată şi urmînd direcţia nervilor. 
Sonda plexul ca să provoace o reacţie ce putea să-i indice locul 
precis al răului. Pentru „pasele longitudinale“ se folosea de un 
beţişor din sticlă sau din oţel avînd unul din virfuri retezat. 


45. Aphorismes de M. Mesmer, la Paris, la Quinquet cel Bătriîn, 1785. 
46. Ibid. 
47. Aphorismes, op. cit. 

De cum stabilea diagnosticul, Mesmer palpa fără încetare 
zona reperată provocînd astfel în această zonă dureri simpto- 
matice, pină cînd acestea ajungeau la stadiul de criză. Palparea 
lui nu semăna cu un masaj, el spunînd dimpotrivă că palparea 
de la mică distanţă, la cîţiva centimetri de corp, avea cel mai 
mare efect. Ca să „opună un pol celuilalt“, cînd atingea cu mina 
dreaptă capul, pieptul sau abdomenul unui pacient, atingea cu 
mina stingă şi locurile corespunzătoare din spate. Multiplica 
curentele în funcţie de afecțiunile pe care le avea de tratat: epi- 
lepsie, apoplexie, astmă, migrene, ulceraţii etc. „Magnetizarea 
cu un curent mare“ se făcea cu cele cinci degete reunite în for- 
mă de piramidă. Singurele sale medicamente erau crema de tar- 
tru şi vomitivele uşoare. 

„Magnetismul animal trebuie considerat în miinile mele ca 
un al şaselea simţ artificial“, spunea Mesmer. Niciodată nu a 
pretins că ar avea privilegiul unui har special; ceea ce punea 
el în mişcare era o proprietate a materiei organizate şi afirma 
că oricine avea un magnetism curativ. În virtutea acestui prin- 
cipiu a condus şedinţe de îngrijiri colective în cursul cărora bol- 
navii se magnetizau unii pe alţii, aşezaţi în jurul unui hirdău 
plin cu apă şi conținînd pilitură de fier, punîndu-şi pe locul 
dureros una din sforile sau beţele care ieşeau din acest reci- 
pient enorm. În acelaşi timp, făceau „lanţul“ atingîndu-se cu 
degetele mari, genunchii sau labele picioarelor. Perdelele erau 
trase, temperatura menţinută la un nivel constant. Cînd în 
această atmosferă propice autosugestiei leşina vreo persoană, 
ea era transportată în „camera de criză“. Acolo, se aflau patru 
hirdaie, unul dintre ele fiind rezervat săracilor. Mesmer magne- 
tiza apă, vegetale, contactul cu acestea permiţind bolnavilor 
să-şi refacă electricitatea naturală; el a indicat procedeul cu ca- 
re să fie magnetizat un copac, care să provoace apoi „crize“ 
binefăcătoare celor care-l atingeau. 

Combătut, luat în ris, Mesmer a trebuit, în 1784, să pără- 
sească Parisul şi să se ducă la Londra, dar lăsa în Franţa dis- 
cipoli; cel mai important a fost marchizul de Puysegur, care a 
descoperit hipnoza şi somnambulismul artificial cu ocazia ex- 
perienţelor de magnetism de la castelul său din Busancy. La 
Geneva, Mesmer a făcut cunoştinţă şi cu avocatul Nicolas Ber- 
gasse, care a integrat mesmerismul în Francmasonerie înfiin- 
ind Loja Armoniei şi a făcut din aceasta un sistem filozofic în 
La Théorie du monde et des êtres organisés, carte imprimată ca 
o partitură de operă cu cuvinte scrise cu caractere hieroglifice. 
În timpul Revoluţiei franceze şi chiar în timpul Terorii, Mesmer 

s-a întors în Franţa fără să aibă neplăceri; dar la întoarcerea 
lui la Viena a fost închis, în noiembrie 1794, suspectat de a fi 
un spion al iacobinilor. Eliberat, dar fiindu-i interzis să mai ră- 
mînă la Viena, a plecat în Elveţia unde a rămas o vreme la 
Frauenfeld. Cartea sa Mémoire de lan VII (publicată mai întîi 
în germană, la Iena) a trezit interes în Germania astfel încît i 
s-a cerut, în 1812, să vină la Berlin unde să predea magnetis- 
mul; a refuzat considerindu-se prea bătrîn. 

După moartea lui Mesmer, survenită în 1815 la Meersburg, 
pe malul lacului Constanţa, mesmerismul a continuat să pros- 
pere de-a lungul întregului secol al XIX-lea. În Franţa, Joseph 
Deleuze, naturalist la Jardin des Plantes, a încercat să amelio- 
reze tehnica paselor şi a început „fricţiunile magnetice“: cele 
două cărţi ale sale Histoire critique du magnétisme animal (1813) 
şi Instruction pratique sur le magnetisme animal (1835) s-au bu- 
curat de un mare prestigiu. În 1820, baronul Jules du Potet, 
în vîrstă de douăzeci de ani, a făcut o serie de experienţe de 
magnetism la spitalul principal din Paris, H6tel-Dieu, în faţa 
unui auditoriu format din medici;a continuat să practice aceas- 
tă disciplină, înfiinţind Journal du magnétisme, publicînd nu- 
meroase cărţi printre care Le Manuel de l'étudiant magnetiseur 
(1846). Charles Lafontaine, autorul lucrării L'Art de magnetiser 
(1847), a străbătut Franţa şi Anglia însoţit de o prostituată 
somnambulă, care îi servea de medium, şi s-a stabilit în 1851 
la Geneva; lucrarea sa, Memoires d'un magnetiseur (1866), arată 
cum îşi exercita această meserie paramedicală. Henri Durville, 
întemeietorul Şcolii de magnetism şi de masaj din Paris, a re- 
dactat Traité experimental de magnétisme (1896), cuprinzind o 
„fizică magnetică“. Toţi aceşti oameni nu pretindeau să înlo- 
cuiască medicina cu activitatea lor, să înlocuiască medicamen- 
tele prin cura magnetică, ci să fie auxiliarii medicilor în lupta 
împotriva durerii. 


Taumaturgia şi tehnicile ei 


Taumaturgia, arta de a face vindecări miraculoase, a apărut în 
Occident o dată cu creştinismul. În Antichitate nu existau decît 
filaştri (medici amatori), cum erau filozofii care, de la Democrit 
la Aristotel, au vrut să dovedească că filozofia lor îngloba toate 
ştiinţele. Asclepios (Esculap), semizeul medicinii, fusese lovit de 
fulgerul lui Zeus pentru a fi voit să învie morţii. Grecii, care-i 
consultau pe Asclepiazi, cei care slujeau cultul lui Asclepios la 

Epidaur, sau egiptenii care se adresau preoţilor zeiţei-leoaice 
Sekhmet, nu credeau că fac un act neobişnuit, mai mult decît 
cei care se duc astăzi într-o staţiune termală pentru cură. Dar 
de îndată ce s-a răspîndit zvonul despre minunile lui Hristos şi 
ale apostolilor săi, lumea păgînă a pretins că are propriii ei tau- 
maturgi. Se povesteşte că Vespasian, după victoria lui militară 
împotriva evreilor, a redat vederea unui orb frecindu-i pleoapele 
cu saliva sa iar pe un infirm l-a făcut să umble atingîndu-l cu 
piciorul.48 A fost celebrat pitagoricianul Apollonius din Tyana, 
care a trăit în secolul I al erei creştine, iar Viaţa sa a fost co- 
mandată lui Philostratus de Iulia Domna, „împărăteasa filozoa- 
fă“, mama lui Caracalla; în această biografie Apollonius din Tya- 
na cunoaşte toate limbile, are darul profeţiei, a stat în Babilon, 
a scăpat oraşul Efes de ciumă, pe un posedat de demoni, a 
înviat la Roma o tînără fată iar cînd a fost adus în faţa tribu- 
nalului de Domițian, a devenit invizibil sub ochii judecătorilor 
săi. 

Epitetul de taumaturg (făcător de minuni) a început să fie 
folosit în legătură cu sfintul Grigore din Neocesarea, care a vin- 
decat numeroşi bolnavi; a fost utilizat şi pentru sfintul Damas, 
martir din Capadokia, şi pentru sfintul Cuthbert, episcop din 
Lindisfarne, în Islanda. Biserica catolică a stabilit o listă lungă 
a sfinţilor care au salvat viaţa unor muribunzi prin impoziţia 
miinilor sau prin rugăciunile lor, specificîind că numai sfinţenia 
permite taumaturgia. Un megaloman oarecare nu poate s-o fa- 
că. Biserica protestantă, negînd miracolele sfinţilor, le-a admis 
pe cele ale oamenilor simpli, aşa că membrii a tot felul de secte 
— Vodoazii, Fraţii Moravi, Camizarzii din Cévennes, Covenan- 
tarii din Scoţia, Mormonii din America — s-au crezut învestiţi 
cu daruri supranaturale fără a le merita prin virtuţi ascetice. ` 

După sfinţi, singurii taumaturgi recunoscuţi de creştinism 
în timpul Evului Mediu au fost regii Franţei şi ai Angliei, cărora 
li s-a atribuit puterea de a vindeca pe scrofuloşi prin simplu 
contact. Al doilea rege capeţian, Robert cel Pios, a instaurat din 
987 ritul francez de atingere a scrofulelor; către 1100, Henri I 
Beauclerc a inaugurat ritul englez care a devenit apanajul Plan- 
tageneţilor. Ceea ce le dădea acestor regi dreptul de a fi tau- 
maturgi era ceremonia ungerii lor ca suverani, cînd erau unşi 
cu mir pe cap şi pe diferite părţi ale trupului împreună cu hre- 
ma, untdelemn special amestecat cu balsam, în timp ce hiro- 


48. Cf. Suctone, Vies des Douze Cesars, vol III. Text stabilit şi tradus 
de Henri Ailloud, Paris, Les Belles-Lettres. 1932. 

tonisirea preoţilor nu comporta decit miruirea pe miini cu unt- 
delemn sfinţit obişnuit, numit untdelemnul catehumenilor. Mai 
mult, hrema cu care erau unşi regii Franţei trebuia să provină 
din sfinta fiolă adusă din cer de un porumbel sfintului Remi 
cînd acesta l-a uns rege pe Clovis; hrema regilor din Anglia se 
afla sub protecţia sfintului Eduard Confesorul. O astfel de ce- 
remonie părea deci potrivită pentru a conferi un har divin celui 
care-i era supus. 

Practica taumaturgică a fost executată deci cu variante în 
cele două ţări. În Franţa, regele se aşeza întîi în rugăciune, apoi 
se împărtăşea în cele două feluri (alt privilegiu sacerdotal), după 
care se ducea la bolnavii care-l aşteptau. Le atingea rănile di- 
rect cu mîna, făcea deasupra lor semnul crucii, pronunţind 
cuvinte pioase care au devenit în secolul al XVI-lea o formulă 
consacrată: „Regele te atinge, Dumnezeu te vindecă.“ Apoi, se 
dădea fiecărui bolnav o monedă (în timpul dinastiei de Valois, 
se dădeau doi tournois de cap de om) după care regele se spăla 
pe miini. Apa aceasta era luată de cei care voiau s-o bea pe 
nemiîncate timp de nouă zile, alt fel de vindecare „fără nici un 
medicament“ recomandat de Etienne de Conty, călugăr în tim- 
pul domniei lui Carol al VI-lea. Regele-vindecător acţiona fără 
o periodicitate stabilită; Ludovic cel Sfint atingea zilnic pe bol- 
navi, Ludovic al XI-lea punea să fie aduşi în grup în faţa lui o 
dată pe săptămînă. Biserica oblăduia cu autoritatea ei puterea 
regală de vindecare aşa încît Francisc I, fiind oaspetele papei 
Leon al X-lea la Bologna, a atins, în decembrie 1515, scrofuloşii 
— printre care şi un arhiepiscop polonez — în capela palatului 
pontifical.49 | 

În Anglia, acest ceremonial se transforma într-o adevărată 
slujbă liturgică în timpul căreia monarhul englez, asistat de un 
capelan, făcea semnul crucii pe rană ţinind în mînă o monedă 
de aur (un angel) cu o gaură prin care trecea o panglică; o 
punea apoi la gîtul pacientului pe care-l atinsese. Aceasta avea 
virtutea unei medalii sfinţite, iar Maria Tudor îi punea pe bol- 
navii ei să-i promită că nu se vor despărţi de medalie. Mai mult, 
regii din Anglia au avut dreptul să facă în Vinerea Mare inele 
medicinale. În acea zi, se rugau cu evlavie la „Crucea din 
Gnyeth“, relicvă miraculoasă pe care Eduard I o cucerise de la 
gali şi în care era incrustată o bucată din crucea lui Hristos. 
După ce se prosterna pînă la pămînt în faţa ei, regele depunea 


49. Cf. Marc Bloch, Les Rois thaumaturges, Strasbourg, Librairie 
Istra, 1924. 

pe altar, ca ofrande, monezi de aur şi argint, apoi le „răscum- 
păra“ (adică le lua punind însă o sumă echivalentă în locul lor) 
şi punea să se facă din metalele astfel recuperate inele despre 
care se spunea că vindecă epilepsia şi crampele musculare: de 
unde şi numele lor de cramp-rings. Aşa s-a făcut că în toată 
Europa a existat un comerţ cu aceste cramp-rings, aduse din 
Anglia. 

Harul vindecărilor miraculoase nu puteau să-l aibă fiinţele 
obişnuite. Astfel, atunci cînd s-a crezut că există taumaturgi în 
afară de sfinţi şi regi, li s-a cerut o calitate excepţională: să fie 
septenar. Din pricina caracterului sacru al cifrei 7, s-a crezut 
că al şaptelea fiu dintr-o familie avea puterea naturală de a 
vindeca: numai că trebuia să fie al şaptelea fiu dintr-o serie de 
şapte copii de parte bărbătească, fără ca între ei să existe vreo 
fată. Această credinţă era răspîndită în Germania, în Biscaia, 
în Catalonia, în Ţările de Jos, în Marea Britanie, ca şi în Franţa. 
Septenarii francezi erau numiţi marcous, după sfintul Marcoul: 
se duceau în pelerinaj la stăreţia Sfintul-Marcoul din Corbenia, 
al cărei stareţ, Odouard Bourgois, a dat, în 1632, certificate de 
vindecători la doi septenari, precizind că activitatea lor trebuia 
să se facă „cu milostenie şi fără bani“. În general, clerul nu era 
de acord cu această superstiție iar Bossuet scria stareţei din 
Faremoutiers care se îngrijea de un marcou: „Nu m-am intere- 
sat de această chestiune cu al şaptelea copil decît pentru a-i 
împiedica să înşele lumea exercitindu-şi pretinsul privilegiu ca- 
re n-are nici o bază.“50 

Comparativ cu sfinţii catolici şi sectele protestante, au exis- 
tat puţini taumaturgi printre ocultişti. Medicina ermetică a fost 
practicată de medici adevăraţi, care îşi însuşiseră întreaga ştiin- 
tă a timpului lor, căreia îi adăugau teorii care să-i compenseze 
lacunele. Fără îndoială, Rosa-Crueienii au avut taumaturgia 
drept scop mărturisit; dar unii dintre cei care li s-au adăugat, 
ca Robert Fludd, aveau cunoştinţe solide. 

În secolul al XVIII-lea, contele Claude-Louis de Saint-Ger- 
main n-a fost decit un taumaturg fără voie. Acest extraordinar 
aventurier, cu origini necunoscute, şi-a făcut prima apariţie la 
Londra, către anul 1743; se dădea drept un nobil sicilian, frec- 
venta nobilimea engleză şi cînta din vioară la prinţul de Galles. 
Nimeni nu ştia de unde-i venea averea. Părăsind Anglia în 
1746, a stat o vreme pe moşiile lui din Germania, apoi a ajuns 
la Paris în februarie 1758. Fiindu-i agreabil doamnei de Pom- 


50. Bossuet, Correspondance, vol. VII, p. 47, Paris, Hachette, 1912. 

padour, pe care o uimea cu diamantele şi povestirile despre via- 
ta sa anterioară la curtea lui Francisc I, şi-a atras gelozia du- 
celui de Choiseul, pe atunci ministru al afacerilor externe. În 
1760, mareşalul de Belle-Isle l-a însărcinat pe Saint-Germain 
cu o misiune secretă la Haga; Choiseul a cerut să fie arestat şi 
extrădat, dar Saint-Germain a reuşit să fugă. A cumpărat do- 
meniul de la Ubbergen, lingă Nijmegen, în Olanda. Îl vom re- 
găsi, în 1763, la Tournai, sub numele de dl de Surmont, indus- 
triaş. 

În 1766, s-a stabilit la Leipzig, sub numele de conte de Well- 
done. Cei mari i-au dat toată cinstea. Arhiducele de Austria, 
Maximilian-Joseph I îi scria surorii sale că Saint-Germain avea 
două sute de ani, dar nu-i arăta. Datorită insistenţei unora, 
care voiau să le dezvăluie secretul acestei longevităţi, el le-a 
oferit elixirul său vital, cu efect purgativ, un praf cu gust de 
anason care se bea sub formă de soluţie ca ceai de viață lungă. 
Mai mulţi chimişti au cercetat compoziţia acestui elixir vital, 
despre care se spunea că-i făcut din aromate şi aur şi care pare 
mai degrabă un amestec de lemn de santal, de frunze de simi- 
nichie şi de seminţe de mărar.5! Înainte de a pleca la Berlin, 
în 1777, Saint-Germain a remis ambasadorului lui Frederic al 
II-lea o listă de douăzeci şi nouă de procedee care constituiau 
„fizica nouă“, descoperită de el. Este vorba mai ales de procedee 
industriale (pentru spălatul mătăsii, îmbunătăţirea vinului, pre- 
pararea hirtiei etc.) dintre care numai două privesc sănătatea: 
un „mijloc preventiv împotriva bolilor şi neplăcerilor de orice fel“ 
şi „adevăratele mijloace purgative care nu iau din corp decît 
elementele nocive“. | 

Apoi s-a instalat, în 1778, la Altona, pe lingă landgravul Karl 
de Hessen care lua lecţii cu el, trei ore pe zi, şi i-a dat nişte 
clădiri la Eckernförde, port la Baltica, pentru a-şi face expe- 
rienţele. Acolo a şi murit şi acolo a fost îngropat. Deşi funeraliile 
contelui de Saint-Germain au avut loc la 2 martie 1784, la sfir- 
şitul acelui an, discipolul sâu, Etteila, de la Paris, a pretins că 
el continua să trăiască, în vîrstă de 325 de ani şi că prinziseră 
împreună la 22 iulie. Povestitorii de anecdote au alimentat a- 
ceastă legendă a imortalităţii care a devenit literă de lege pentru 
teozofi. S-a publicat o carte ca fiind scrisă de contele de Saint- 
Germain, carte la care, probabil, el n-are nici o contribuţie: Tres 
sainte Trinosophie, al cărei manuscris, păstrat la Biblioteca din 


51. Cf. Paul Chacornac, Le Comte de Saint-Germain, Paris, Chacor- 
nac frères, 1947. 

Troyes, se zice că ar fi aparţinut lui Cagliostro. Este un tratat 
de alchimie, cu un simbolism egiptean, caractere cuneiforme 
fanteziste şi cuvinte imitate din arabă şi sanscrită. 

Taumaturgul care domină secolul al XVIII-lea este, fără dis- 
cuţie, Joseph Balsamo, aşa-zis conte de Cagliostro (1743-1795), 
pe care nişte pamiletari au vrut să-l dea drept escroc, dar care 
a fost reabilitat de cercurile ocultiste franceze din timpul celei 
de a Il-a Republici. Înainte de toate, Cagliostro a fost un agent 
al Francmasoneriei, frecventind toate lojile din Europa şi po- 
sedînd toate secretele divinatorii şi medicale ale acestei organi- 
zaţii rivale Rosei-Crucis: „Un mason care are nevoie de un me- 
dic nu este un adevărat mason“, spunea el. La prima sa şedere 
la Londra, în 1776, Cagliostro nu este încă decit un mag care 
indică numerele ciştigătoare la loteria din Anglia; începînd cu 
februarie 1779, cînd locuieşte în ducatul de Kurlanda, la Mitau, 
se specializează mai degrabă în şedinţe mediumnice, cu haluci- 
naţii provocate unor subiecte receptive; încearcă apoi, la Sankt 
Petersburg, citeva vindecări, pentru ca la Varşovia să nu se o- 
cupe decit de alchimie. Abia la Strasbourg, unde se instalează 
în septembrie 1780, îi vedem pe Cagliostro ocupîndu-se numai 
de iatricie (medicina masonică, etimologic: arta de a vindeca). 

Nu este un medic oarecare: de la şase dimineaţa şi pină la 
orele nouă sau zece seara, merge pretutindeni să-i îngrijească 
gratis pe săraci, neîngăduindu-şi să participe la serate, să 
meargă la teatru, pentru a-şi exercita mai bine apostolatul. Dă 
bolnavilor medicamente care se înghit cu supe şi, la nevoie, le 
dă şi bani. Locuind lingă piaţa Armelor, îi îngrijeşte şi pe sol- 
daţii de la garnizoană. Vindecă un comandant de dragoni, de- 
clarat incurabil, şi alte cazuri, cum e cel al doamnei Sarrasin 
care suferea de un icter persistent. Succesele sale atrag atenţia 
asupra lui şi este chemat la Paris pentru prinţul de Soubise 
care nu poate fi vindecat de scarlatină: Cagliostro îl lecuieşte 
în cinci zile. Din acel moment, reşedinţa sa din Strasbourg va 
fi asaltată de oameni care-i cer părerea, veniţi chiar din capi- 
tală; îi va primi individual sau în grup la „audienţele“ sale, între 
orele cinci şi şapte. În 1781, îşi va tipări afişe pentru a înştiința 
publicul de zilele de primire în grup. 

Cagliostro era un om de o puternică vitalitate, autoritar, voit 
emfatic, ridicîndu-şi adesea ochii negri către cer ca pentru a-şi 
găsi acolo inspiraţia. Nu vorbea despre el decit la persoana a 
treia, adresindu-se astfel unui bolnav: „Domnule, sînteţi într-o 
situaţie cît se poate de proastă: dar vă spun că domnul conte 

de Cagliostro vă va vindeca.“52 Sau unei femei: „Există un Dum- 
nezeu în cer care poate scoate din iarba cea mai neînsemnată 
un lichid care să vă redea sănâtatea; contele de Cagliostro se 
va prosterna înaintea lui pentru a-l cere.“53 Se identifica cu un 
mijlocitor între lumea oamenilor şi lumea cerurilor. În acelaşi 
timp, da să se înţeleagă că poseda o ştiinţă secretă a plantelor 
pe care o utiliza în remediile sale; aşa încît s-a crezut că deţinea 
ştiinţa medicală din Egiptul faraonilor, prestigiu imens într-o 
vreme cînd nimeni nu reuşise să descifreze hieroglifele. 

S-au păstrat reţetele lui Cagliostro şi formulele după care 
un farmacist din Strasbourg îi prepara medicamentele.54% Am 
remarcat că pilulele sale stomahice conţineau aloes hepatic, 
scump galeniştilor, iar praful purgativ, crema de tartru care ve- 
nea de la spagirişti. Pomada pentru faţă, electuarul pectoral cu 
mană“, pilulele de terebentină, pilulele cu balsam de Canada 
nu erau nici ele inovaţii în farmacia epocii. Remediul lui Ca- 
gliostro, după care se dădeau în vint franţuzoaicele, a fost oleo- 
sacchari, sau uleiul de zahăr, preparat astfel: se tăia în două 
un ou tare, se scotea gălbenuşul şi se puneau în locul lui zahăr 
rafinat; se uneau cele două jumătăţi de ou şi se puneau într-un 
vas acoperit pînă ce zahărul se dizolva. Or, acest procedeu este 
procedeul după care se obținea oelum myrrhae, notat într-un 
Codex din 1771, Dispensarium Wurtembergicum. Deci, înainte 
de a fi un taumaturg, Cagliostro era un filiastru, cu cunoştinţe 
de medicină; administra medicamente care n-aveau nimic mi- 
sterios la care adăuga forţa sa de convingere. Unei doamne care 
voia să ştie de ce aceleaşi medicamente nu acționau la fel cînd 
erau date de altcineva, i-a răspuns: „Aici este mîna maestrului, 
secretul pe care-l păstrez în inima mea.“ 

După ce, în iarna lui 1784, a întemeiat la Lyon Loja Înţelep- 
ciunii triumiâtoare, cu care a instaurat ritualul Masoneriei egip- 
tene, al cărei Mare Copht s-a proclamat, Cagliostro s-a instalat 
la începutul lui 1785 la Paris, de unde tocmai plecase Mesmer; 
acolo a devenit noul obiect de admiraţie şi de scandal. În casa 
sa din strada Sainte-Claude din cartierul Marais, venea lume 
din toate părţile. Era bătaie pentru praful roz întăritor şi toţi 


52. Louis Spach, Oeuvres choisies, vol. V, p. 75, Paris, Berger-La- 
vrâult, 1871. 
53. Ibid. 
54. Cf. Dr Marc Haven, Le Maitre inconnu, Cagliostro, Paris, Dorbon, 
1892. 
* Manā (ìn fr.manne) - exsudaţie zaharată din diverse vegetale (fra- 
sin, zadă, eucalipt) (n.t.). 

işi spuneau: „Vinul de Egipt sau balsamul contelui Cagliostro 
vindecă totul“ (îl administra în picături). Lavater a călătorit spe- 
cial de la Basel la Paris ca să-l întrebe în ce consta ştiinţa sa. 
„In herbis et in verbis“, i-a răspuns Cagliostro. Diferenţa dintre 
el şi un şarlatan consta în faptul că, departe de a fi abil şi 
linguşitor, îi trata de sus pe cei mari, refuzînd chiar invitaţia 
contelui d'Artois, fratele regelui. 

Sfirşitul lui Cagliostro nu se datoreşte unei greşeli în funcţia 
sa de taumaturg. Implicat în afacerea Colierului Reginei, închis 
în Bastilia, scos din cauză, s-a exilat mai întîi în Anglia, apoi 
în Elveţia, în sfirşit la Roma, în 1789, unde uneltirile sale pen- 
tru a introduce acolo Francmasoneria egipteană au făcut să fie 
arestat de Inchiziţie şi închis la castelul Sant-Angelo. La capătul 
procesului, în ziua de 7 aprilie 1791, a compărut în faţa Con- 
gregaţiei, în prezenţa papei Pius al VII-lea şi a trebuit să asculte 
în genunchi, cu capul acoperit de un văl negru, sentinţa care-l 
condamna la închisoare pe viaţă pentru crima de erezie. A mu- 
rit într-o carceră a Inchiziției iar Sfintul Oficiu a publicat Viaţa 
lui Joseph Balsamo pentru a se justifica de procesul pornit îm- 
potriva lui. 

În secolul al XIX-lea, taumaturgia protestantă a cunoscut 
un avint deosebit cu aşa-numita mind-cure, inventată în 1866 
de Mary Baker Eddy din Boston. În mind-cure se postula că 
boala nu avea o realitate obiectivă iar suferinţa se datora numai 
fricii pe care aceasta o inspira. Vindecătorul se aşeza deci în 
faţa pacientului, îl privea fix timp de vreo douăzeci de minute 
ca să-l elibereze de boală prin acţiunea gîndirii sale. Mary Baker 
Eddy s-a lipsit chiar şi de privire şi a tratat de la distanţă, din 
reşedinţa sa tin Pleasant View din Boston, un locuitor din Cin- 
cinatti care suferea de o fractură de picior. Singurul adjuvant 
în acest tratament mintal era lectura Bibliei şi a cărţii lui Mary 
Baker Eddy, ale cărei idei au dat naştere aşa-numitei Christian 
Science. Înflorirea metodelor de „vindecare prin credinţă“ a dus 
astfel la o rivalitate între ele în America, Anglia şi Elveţia. 

Faţă de aceste practici care nu ţineau de ocultism, singurul 
taumaturg al Tradiţiei a fost Maestrul Philippe din Lyon (1849- 
1905). Pe numele lui Philippe Vachot, îi uluia încă din copilărie 
pe cei din anturajul său dormind cu ochii deschişi şi dovedind 
darul de a vindeca. Şi-a început studiile la Facultatea de me- 
dicină din Lyon; dar se spune că în anul patru a înviat un copil 
mort. Ca urmare, Philippe a fost îndepărtat de la spitalul prin- 
cipal, H6tel-Dieu, şi i s-a interzis să se înscrie în anul cinci 
deoarece „făcea medicină ocultă şi era un adevărat şarlatan“. A 

continuat să dea consultaţii gratuite, fără diplomă, iar în 1877, 
s-a căsătorit cu fiica unui industriaş bogat care avea un castel, 
Clos Landau. 

La adăpost de grijile materiale, Maestrul Philippe s-a dedicat 
cu totul taumaturgiei iar în 1885 s-a instalat într-un imobil din 
strada Tête d'Or ca să îngrijească gratuit bolnavii. N-a cerut 
niciodată onorarii, crezînd că alinarea suferințelor era misiunea 
lui. Bolnavii trebuiau să-i plătească cu „banul lui Hristos“, adi- 
că să facă un legămint în schimbul vindecării lor: de exemplu, 
să promită că nu-şi vor vorbi de rău aproapele. Îndesat, jovial, 
avea aerul, după cîte spunea un martor, unui „mic rentier bla- 
jin“, însă ochii lui albaştri ştiau să devină fascinanţi. Joanny 
Bricaud a povestit cum se petreceau aceste şedinţe, care aveau 
loc de două ori pe zi, şi unde se adunau uneori pină la două 
sute de persoane: „Participanţii stăteau pe scaune aranjate în 
şiruri, ca la biserică, şi erau îndemnați să se reculeagă în timp 
ce el se retrăgea într-o cameră învecinată. Cînd se întorcea, 
spunea de obicei: «Ridicaţi- vă!». Apoi ordona o reculegere timp 
de cîteva minute şi o rugăciune către Dumnezeu. În timpul a- 
cesta, el îi privea pe rînd şi fix pe cei de faţă. Le spunea apoi 
să se aşeze şi, cu miinile la spate, străduindu-se să vadă totul, 
se plimba pe culoarul dintre cele două şiruri de scaune. Apoi, 
dintr-o dată, se oprea în faţa unui bolnav, îl atingea şi, privin- 
du-l fix, îi dădea ordinul să se vindece.“55 

Despre rezultatele sale s-a publicat o literatură bogată. Avea 
o putere de sugestie imediată asupra astenicilor şi hipocondria- 
cilor.56 Cei patru ani de medicină nu erau străini de compe- 
tenţa diagnosticelor sale. Maestrul Philippe lucra prin acţiune 
mintală, utilizind cît mai puţin posibil pasele magnetice şi re- 
mediile. Metoda sa era „rugăciunea atentă“, considerînd că cea 
mai mare parte a credincioşilor practicau rugăciunea neatentă, 
fără eficacitate. Maestrul Philippe dormea foarte puţin (trei sau 
patru ore pe noapte) din pricina „rugăciunilor atente“ pe care 
le făcea pentru toţi bolnavii săi. Afirma că nu puteai să tratezi 
un om fără acordul dublului său: „Dublul poate fi sănătos iar 
trupul bolnav.“ Acest dublu rămîne pe pămînt pînă la viitoarea 
reincarnare: „Cînd ne reîncarnâm, ne întoarcem cu patimile îm- 
potriva cărora nu am luptat.“ În sentinţele sale, culese cu ace- 
eaşi pioşenie ca acele acousmata ale lui Pitagora, spunea că 


55. Joanny Bricaud, Le Maître Philippe, Paris, Chacornac, 1926. 
56. Marie Lalande, Lumiere blanche, evocations d'un passe, Paris, 
Andin, 1948. 

soarele şi luna sint locuite iar omenirea e înconjurată de pre- 
zenţe invizibile: „Viaţa este un contact universal. În aer, totul 
este plin de spirite.“ 

Fireşte, medicii din Lyon l-au adus de mai multe ori în faţa 
tribunalului pentru exercitarea ilegală a medicinei. În 1890 a 
fost condamnat la patruzeci şi şase de amenzi; dar îi avea ca 
apărători pe un procuror al Republicii, pe un fost deputat şi 
populaţia Lyonului care-l numea „tatăl săracilor“. A fost supus 
unui control medical sub preşedinţia profesorului Brouardel; 
sub ochii acestuia, a transformat o enormă femeie hidropică 
într-o femeie sveltă, dar Brouardel a refuzat să semneze proce- 
sul verbal pretextînd „că nu înţelesese ce s-a întîmplat“. Îndo- 
iala era permisă deoarece chiar mediile cele mai convinse se 
cred îndreptăţite să recurgă la fraude faţă de sceptici. 

Reputația Maestrului Philippe a depăşit hotarele astfel că 
ţarul Nicolae al II-lea şi țarina Alexandra l-au convocat la Com- 
piegne, în 1901, cu ocazia vizitei lor în Franţa. A avut, în cursul 
unei singure întrevederi, un asemenea ascendent asupra lor în- 
cît Nicolae al II-lea a vrut să-l aibă lingă el la Sankt-Petersburg 
unde a pus să i se pregătească locuinţa în palatul lui de la 
Tarkoie Selo. La sosirea lui, Maestrul Philippe a fost numit de- 
îndată medic al armatei ruse, consilier de stat cu titlul de ge- 
neral şi inspector al serviciilor sanitare din porturi. Ţarul şi țari- 
na nu luau nici o hotărire fără să-l consulte. Curtea a început 
să fie neliniştită de această dominație crescîndă căreia i se opu- 
nea prefectul de poliţie Racicovski; şi ca să combată influenţa 
Maestrului Philippe Biserica ortodoxă l-a prezentat perechii im- 
periale pe Rasputin.57 Maestrul Philippe s-a întors la Lyon dar 
a continuat să aibă legături cu cei de la curtea Rusiei; ofiţerii 
îi trimiteau semnalmentele bolnavilor împreună cu o şuviţă de 
păr. Din pricina acestor legături cu străinătatea — chiar şi Kai- 
serul Wilhelm l-a consultat o dată — Maestrul Philippe a fost 
obiectul unei supravegheri constante din partea contraspiona- 
jului, ceea ce l-a mîhnit foarte mult şi, după cum se spune, i-a 
grăbit sfirşitul. | 

Personalitatea sa de taumaturg era atît de impresionantă în- 
cît, după moartea sa, în 1905, ea a continuat să-i obsedeze pe 
prietenii lui. Papus a afirmat că i-a apărut de şaisprezece ori 
la rînd, a notat ora şi ziua acestor apariţii, dintre care una, cea 
din 18 septembrie 1906, a fost însoţită de o lungă conversaţie. 


57. Cf. Dr Leon Weber-Bauler, Philippe, guérisseur de Lyon à la cour 
de Nicolas II, Neuchâtel, Editions de la Baconniere, 1943. 

În 1924, dr Philippe Encausse, suferind de o plagă infectată ce 
ameninţa cu septicemia, a fost avertizat să pună noaptea pe 
această plagă fotografia Maestrului Philippe; iar dimineaţa, 
scurgerea puroiului l-a scăpat în cîteva zile de râu. Chiar şi 
cercurile medicale din Lyon au păstrat amintirea lui Philippe 
căruia dr Louis Maniguet i-a consacrat teza sa. 


Medicina ocultă mixtă şi metiatria 


La sfirşitul secolului al XIX-lea, renovatorul medicinei oculte a 
fost dr Gerard Encausse, zis Papus, născut în 1865 la Coruna 
(Spania). Era fiul medicului care a inventat generatorul Encausse, 
folosit în spitalele din Paris şi din Madrid pentru a înlesni „ab- 
sorbţia cutanată a medicamentelor“; era vorba de o cuvă în care 
pacientul, avind numai capul afară, era supus unor băi de a- 
buri de terebentină (care vindecau reumatismele, artrita şi scia- 
tica) sau unor băi de aburi de iodură de potasiu (împotriva afec- 
ţiunilor oaselor sau ale sistemului limfatic). Înainte de toate, 
Papus avea temperamentul unui om născut să fie organizator: 
în timpul studiilor, la colegiul Rollin din Paris, a înfiinţat primul 
său ziar; la Facultatea de medicină a fost membru fondator al 
Asociaţiei Studenţilor. 

În 1882, în timpul externatului, nemulţumit de învătămîntul 
evoluționist care i se preda, a început să citească lucrări de 
medicină ermetică la Biblioteca naţională. A căzut peste La Me- 
dicine nouvelle a lui Louis Lucas, un chimist din Normandia, 
care plecînd de la o reflecţie despre „principiul de viaţă“ şi ilus- 
trindu-şi demonstraţia cu experienţe fizico-chimice, arâta cum 
acest principiu era determinat de enormon, condensare vitală a 
mişcării, pe care el îl definea ca fiind un „spectru organic“ ana- 
log spectrelor luminoase şi calorice, avînd o tensiune ce pornea 
de la centru spre periferie. Sediul acestui enormon (noţiune hi- 
pocratică căreia Lucas îi dădea un sens personal) varia în func- 
ţie de indivizi şi se găsea, în general, aproape de cap la copil, 
coborind însă câtre piept şi pintece pe măsură ce omul îmbă- 
trinea. Terapeutica consta în a procura enormonului extensoare 
sau detensoare căci de el depindeau reacţiile de contracție şi de 
dilataţie, de eretism* şi de destindere din întreg organismul.58 
Lui Papus i s-au părut aceste vederi curioase şi s-a declarat 


* eretism = Med., stare de excitație nervoasă a unui organ (n t.). 
58. Louis Lucas, La Medicine nouvelle basée sur des principes de phy- 
sique et de chimie transcendantales, Paris, E. Savy, 1861-1862. 

„discipol direct“ al lui Louis Lucas, mort în 1863, înainte de 
a-şi fi terminat lucrările. 

Studiind şi alte cărţi şi mai vechi, Papus i-a explicat lui Ca- 
mille Flammarion: „Îinvăţam să mînuiesc această minunată me- 
todă analogică, atit de puţin cunoscută de filozofii moderni, şi 
care permite gruparea tuturor ştiinţelor într-o sinteză comună.“ 
Alchimia nu îi părea că diferă de ştiinţa contemporană decit 
prin limbaj, mai spunea el aceluiaşi Flammarion: „Acolo unde 
noi scriem HCI, alchimiştii desenau un leu verde iar unde noi 
scriem 2HCl + Fe - FeClZ + 2H, alchimiştii desenau un războinic 
(Marte, Fierul) devorat de un leu verde (acidul). Iniţiindu-se în 
martinism cu ajutorul lui Henri Delaage, alegîndu-şi pseudoni- 
mul de Papus din Nuctemeronul lui Apollonius din Tyana (unde 
Papus este, dintre cele şapte genii de la începuturi, geniul me- 
dicinei), tînărul s-a alăturat lui Stanislas de Guaita şi a intrat 
în Consiliul suprem al Rosei-Crucis cabaliste. 

De la 1888 la 1891, chiar şi în timpul serviciului militar, 
Papus a dus o intensă activitate de ocultist. A creat, în 1889, 
Grupul independent de Studii ezoterice, cu mai bine de trei sute 
cincizeci de membri şi Lojile martiniste de la Paris, numite 
Sphinx, Hermanubis, Velleda şi Sphinge. Revista lunară, L'Ini- 
tiation, înfiinţată în octombrie 1888, ziarul hebdomadar Le Voile 
d'Isis, începind cu 1890, vor fi organele acestui grup, ca şi re- 
vista lunară L'Union occulte française din Lyon. Papus a cunos- 
cut primul său succes ca autor cu lucrarea Le Tarot des Bohe- 
miens (1889) în care vorbea nu numai de taroc, ci şi de Cabală,' 
de artele divinatorii, despre simbolism. Anatole France i-a cerut 
un interviu, pe care l-a publicat la 15 februarie 1890 în La 
Revue illustree: „L-am văzut: este foarte tinăr, cu ochii vii, tenul 
proaspăt, obrazul rotund, barba fină. Are mai degrabă aerul u- 
nui student la medicină decît al unui Mag.“ Iar la 1 iunie al 
aceluiaşi an, vorbind despre College de France în Le Temps, 
acest neaşteptat admirator adaugă: „Mi-ar plăcea să se creeze 
la College de France o catedră de magie pentru dl Papus.“ În 
anul următor, Papus publică Essai de physiologie synthétique 
(1891) şi lucrarea sa capitală, Traite methodique de science oc- 
culte (1891), un volum in-octavo de 1 092 de pagini pe care l-a 
completat cu Traité élémentaire de magie pratique (1893), în 
acelaşi format, avind 560 de pagini. 

Cînd Papus şi-a susţinut, în 1894, teza de doctorat intitu- 
lată L'Anatomie philosophique et ses divisions, profesorul 
Mathias Duval i-a spus: „Domnule Encausse, nu sînteți un stu- 
dent obişnuit... Sînt mîndru să fiu conducătorul tezei dumnea- 

voastră de doctorat.“ Anatomia filozofică, scumpă lui Goethe şi 
ocultiştilor, constă în compararea diferitelor organe ale unui in- 
divid pentru a determina care dintre ele prezintă analogii; ea a 
stabilit, de exemplu, că există puncte de similitudine histologică 
între traheea-arteră şi vezică, laringe şi uter (sau prostată), o 
omologie între plămini şi rinichi. Teza lui Papus, reluînd lucrări- 
le recente ale lui Camille Bertrand şi ale dr Adrien Peladan fiul, 
propunea o clasificare a acestei ştiinţe. Devenit şef de laborator 
al dr Luys la H6pital de la Charité, Papus a întreprins cu acesta 
experienţe de hipnoză diferite de cele de la spitalul Salpêtrière; 
ei transferau de la distanţă stările nevropatice ale unui subiect 
în stare de veghe asupra unui subiect hipnotizat aflat într-o 
cameră învecinată, cu ajutorul unei coroane magnetizate pusă 
alternativ pe capetele celor doi. 

Cu toată admiraţia sa pentru Maestrul Philippe, Papus nu 
făcea pe taumaturgul. Era un cercetător dintre cei mai serioşi 
care a primit medalia de bronz a Asistenţei publice pentru ca- 
riera sa spitalicească şi al cărui cabinet de consultaţie, de pe 
Bulevardul de Clichy, numărul 60, era asaltat de o clientelă 
care aştepta pînă şi pe scară. Fiul său ne spune: „El considera 
că din punct de vedere ezoteric corpul omenesc este compus 
din mii de celule vii care au, toate, conştiinţa lor individuală, 
spiritul lor... Rolul spiritului medicamentului sau al fluidului 
magnetic este de «a vorbi» cu aceste fiinţe mici, de a le trezi 
energia, de a le arăta locul din natură unde vor putea singure 
să-şi găsească vindecarea. Cu cît va fi deci mai puternic spiritul 
unei substanţe introduse în corp, cu atit mai repede va fi ob- 
ţinută vindecarea. Această lege este, după Papus, cheia vinde- 
cărilor homeopatice, magnetice sau chiar teurgice.“59 

În La Stience de mages, pe care el o considera cea mai bună 
lucrare a sa, Papus arată că ființa omenească se compune din 
trei principii, corpul fizic, corpul astral (sau mediatorul plastic) 
şi spiritul conştient. Corpul fizic (schelet, muşchi, organe diges- 
tive) suportă toate elementele ce alcătuiesc omul întrupat şi îşi 
are centrul de acţiune în abdomen; corpul astral le animă, este 
principiul lor de coeziune, acţionind prin organele de respiraţie 
şi de circulaţie iar centrul lui de acţiune se află în piept; în 
sfirşit, spiritul mişcă aceste două corpuri, din centrul său de 
acţiune situat în partea postero-inferioară a capului. Se poate 


59. Dr Philippe Encausse, Sciences occultes ou vingt-cinq années 
d'occultisme occidental: Papus, sa vie, son oeuvre, Paris, Editions Ocia, 
1949. 

vorbi de două corpuri, deoarece „corpul astral este dublul per- 
fect al corpului fizic. El constituie o realitate organică.“50 În altă 
parte, Papus va spune că fiinţa omenească, din punct de vedere 
fiziologic, este o uzină de forţă nervoasă, rezultat al muncii celor 
două uzine inferioare, uzina abdominală şi uzina toracică. Forţa 
nervoasă, derivind direct din acţiunea singelui asupra cerebe- 
lului, este o unealtă în serviciul spiritului. 

Papus era interesat cu precădere de corpul astral căruia îi 
datorăm păstrarea şi întreţinerea formelor organismului şi prac- 
tica simultan trei feluri de medicină: alopatică, homeopatică şi 
medicina mintală. Într-adevăr, el deosebea bolile pur fizice care 
se vindecau prin contrarii (alopatia); bolile astralului care se 
tratau cu remedii asemănătoare lor (homeopatia); şi bolile spi- 
ritului care nu pot fi vindecate decît prin teurgie şi rugăciune. 
Papus căuta întotdeauna să-şi dea seama dacă starea pacien- 
tului nu provenea dintr-o tulburare a sistemului său de vibrații 
astrale: „Uneori, pentru a stabili un diagnostic, scruta mai întîi 
astralul bolnavului, apoi îl vindeca în mod misterios făcînd apel 
la forţa vitală mamă, la potenţialul secret, sursă de echilibru.“6! 
Printre aceste cazuri de „vindecare mixtă“ (prin rugăciune şi cu 
un medicament alchimic) se citează cel al unui copil bolnav de 
o leziune la picior. 

Papus utiliza remedii proprii, necunoscute de Codex. A creat 
o „licoare antiholerică“ şi a pus la punct, împreună cu farma- 
cistul Deboudaud, un elixir, a cărui formulă a fost dată de fiul 
său (tinctură de hamamelis, de capsicum, de hydrastis, de vi- 
burnum, extras fluid de cascara sagrada etc.) pe care-l prescria 
în doze de două linguri pe zi. Papus a folosit tot felul de pro- 
cedee pentru a vindeca bolile nervoase, cu magneţi şi coroane 
magnetice, tratamente dietetice, hipnotism, sugestie şi transfer. 
62 A inventat un săpun organic, „săpunul verde al amiralului“, 
pe bază de fiere, pentru a înlătura din corpul omenesc lipomu- 
rile (bule de grăsime), bărbia dublă, „pantalonul de călărie“*, 
provocînd regresul celulelor adipoase fără încreţituri ale pielii 
sau riduri.63 În 1898, a făcut experienţe la spitalul Saint- 


60. Papus, La Science de mages, Paris, Chamuel, 1892. 

61. Dr Philippe Encausse, op. cit. 

62. Dr Gerard Encausse, Du traitement externe et psychique des ma- 
ladies nerveuses, Paris, Chamuel, 1897. 

* depuneri inestetice de grăsime pe coapse, dînd impresia unor pan- 

taloni de călărie (n.t.). 

63. Dr Gerard Encausse, Du traitement de l'obésité locale, Paris, Cha- 
muel, 1898. 

Jacques pe cobai cărora li se inoculase cultură pură de tuber- 
culoză ca să încerce un ser antituberculos compus din derivate 
ectodermice.64 

În 1897, a deschis şcoala de Ştiinţe ermetice, în strada dc 
Savoie la numărul 4, ai cărei elevi erau destinaţi să intre, după 
examene, în lojile martiniste; Papus a ţinut acolo, cu regulari- 
tate, cursuri care, în 1898, se intitulau Premiers elementes de 
chiromancie, Premiers elements de lecture de langue sanscrite 
(caracteres devanagari). Ceilalţi profesori ai acestei şcoli erau 
ocultişti consideraţi de el ca fiind printre cei mai competenţi, 
ca Jollivet-Castelot, care preda lecţii de alchimie, sau Sedir 
(anagramă a lui Desir şi pseudonim al lui Yvon Leloup), care 
preda istoria martinismului. 

În 1901. Papus s-a dus la Sankt-Petersburg, la Nicolae al 
II-lea, şi a luptat împotriva influenţei lui Rasputin la curtea 
Rusiei. În octombrie 1905, ţarul l-a convocat la Ţarkoie Selo 
pentru o şedinţă de necromanţie pe care a povestit-o Maurice 
Palecologue, ambasador al Franţei: „Printr-o condensare intensă 
a voinţei sale, printr-o exaltare prodigioasă a dinamismului său 
fluidic, «Maestrul spiritual» a reuşit să evoce fantoma prea-cre- 
dinciosului ţar Alexandru al III-lea; semne indubitabile au ates- 
tat prezenţa spectrului invizibil.“ Nicolae al II-lea a pus o între- 
bare fantomei tatălui său care l-a îndemnat la fermitate. Doi 
discipoli ai lui Papus au dezminţit această povestire, contrară 
doctrinei sale antispiritiste; dar fiul său, dr Philippe Encausse, 
a considerat-o autentică. Este evident că fostul asistent al dr 
Luys, specialist în hipnoză avea mijloacele tehnice pentru a su- 
gestiona o personalitate schizoidă ca cea a lui Nicolae al II-lea. 

Neobosit, Papus dădea conferinţe ezoterice, publica lucrări 
ca Premiers elements d'astrosophie (1910). Cînd a izbucnit pri- 
mul război mondial, el a anunţat în 1915 victoria Franţei asu- 
pra Germaniei pentru anul 1918 (mai prezisese, în 1894, cu un 
an înainte de a se întîmpla asasinatul lui Sadi Carnot). Erudiţia 
sa era însoţită de asemenea daruri de clarviziune încît Jollivet- 
Castelot l-a definit „Magul cel mai însemnat şi cel mai profund 
al epocii noastre“. Voluntar pe front ca medic-şef al Armatei a 
3-a, Papus s-a îmbolnăvit în timpul campaniei şi a fost evacuat 
la Paris, unde a murit în 1916, la datorie. Lăsa diferite manu- 
scrise, din care s-au alcătuit cele două cărţi postume ale sale: 
ABC illustre d'occultisme (1922) şi La Science de nombres (1932). 


64. Dr Gerard Encausse, La Thérapeutique de la tuberculose, Paris, 
Chamuel, 1899. 

După înfiinţarea Institutului de Metapsihică de către profe- 
sorul Charles Richet, în 1922, medicina ocultă a evoluat sub 
numele de metiatrie. Dr Paul-Thomas Bret a devenit teoreticia- 
nul acestei evoluţii pe care a justificat-o inventind tot felul de 
termeni derivați din prefixul meta, pentru a da iraţionalului o 
nomenclatură ştiinţifică. La început a protestat că nu exista nici 
un antagonism între practica oficială şi propria sa disciplină: 
„Metiatria, cunoscută mai bine, va fi complementul indispensa- 
bil al medicinei. Deoarece metiatria se ocupă numai de incura- 
bili, de cei pe care medicina i-a părăsit.“65 A împins optimismul 
pînă la a propune un statut al „metiatrului diplomat de stat“, 
care avea ca prim articol: „Va fi oficial recunoscut drept metia- 
tru acela care, fără nici un mijloc fizic, remediu sau aparat, va 
fi făcut trei vindecări de incurabili atestaţi ca atare de certificate 
provenind de la medici diferiţi.“66 El afirma că astfel de vin- 
decări sînt posibile prin folosirea metapsihismului, element su- 
pranormal al individului, forţă nouă şi necunoscută, distinctă 
de credinţa care vindecă, de sugestie, de influenţa moralului 
asupra fizicului. Metargia era manifestarea metapsihismului în- 
tr-un act; metarhie, arta a-l folosi după nevoie pentru un efect 
interior sau exterior. Bret nu credea că un vindecător e un om 
de la care emană un fluid magnetic; după el, acesta acţiona 
asupra monoideismului (sau „ideea-forţă perfect inconştientă“) 
pacienţilor săi şi-l transforma în monoideism curativ. 

Metapsihismul ascultă de trei legi: 1. Legea de antagonism: 
eul conştient şi metapsihismul se află în proporţie inversă, altfel 
spus metapsihismul este mai puternic la primitivi decît la cei 
civilizaţi, la bolnavi necultivaţi decît la cei cu personalitate me- 
ditativă; 2. legea de atracţie şi de respingere: un bolnav poate 
rămîne refractar la puterea unui metiatru şi poate să se vindece 
cu un altul, în funcţie de afinități personale; 3. legea de ireduc- 
tibilitate: metapsihismul unui subiect poate fi mai puternic de- 
cît cel al metiatrului, ale cărui „metagestiuni“ rămîn fără efect 
asupra unui monoideism ce reprezintă o tendinţă funciară. 

Bret distinge două clase de fenomene: metabioza, produce- 
rea supranormală de reacţii biologice şi organice, şi metacine- 
zia, producerea supranormală de deplasări de obiecte, de per- 
soane şi chiar a mediumului însuşi sau schimbări fizice şi 
chimice în moleculele obiectelor (metapoieză). El explică vin- 


65. Dr Paul-Thomas Bret, La Guérison sumaturelle ou metiatrie, Pa- 
ris, J.-B. Baillere, 1933. 
66. Ibid. 

decările prin nozomimetism, imitare inconştientă a unei boli şi 
realizarea ei organică prin metapsihism. Ca să vindece, metiatrii 
au două feluri de gesturi: gesturile obişnuite (pase, impoziţia 
miinilor, frecări, bătăi) şi gesturi specifice, proprii fiecăruia. În 
sfirşit, dr Bret analizează o cantitate extraordinară de efecte me- 
tabiotice ce merg de la afanismul excretelor (oprirea temporară 
a funcţiunilor de secreție şi de excretie), de la atoxinie (rezis- 
tenţa la otrăvuri), de la metatermie (creşterea temperaturii 
interne) pînă la diapauză (suspendarea momentană a vieţii), tre- 
cînd prin acţiunea metapsihică a mamei asupra fătului. El stu- 
diază chiar şi ihnognosia care urmează următorul principiu: 
„Orice fiinţă omenească îşi lasă urma metapsihică (ihnism) pe 
orice obiect pe care îl atinge corpul său.“67 

Ar fi inutil să supraîncărcăm acest studiu cu examenul „me- 
dicinelor paralele“ din epoca noastră, deoarece printre cele care 
spun că se trag din ermetism, unele iau numai cîteva noţiuni, 
altele se străduie să-i rămînă cu scrupulozitate fidele şi toate 
ne-ar duce la repetiţii. Medicina antropozofică a lui Rudolph 
Steiner deosebeşte patru elemente constitutive ale omului, co- 
respunzind Pămîntului, Apei, Aerului şi Focului; ea consideră 
organele ca pe nişte „planete interiorizate“, foloseşte medica- 
mente cum e coleodoronul, obţinut din chelidoniu, sau prepa- 
raţii obţinute din cele şapte metale majore: totul derivă din me- 
dicina spagirică.68 Alexander van Bernus, un aristocrat german 
care a fost la Mūnchen prietenul celor mai mari scriitori ai tim- 
pului său (Thomas Mann, Hermann Hesse ş.a.), după ce a stu- 
diat medicina, a înfiinţat în 1922 laboratorul Soluna de la cas- 
telul său din Neuburg, lingă Heidelberg. Acolo a fabricat două 
remedii universale, azinatul, pe bază de antimoniu, împotriva 
afecţiunilor acute cu hipertermie, şi diakrasinul, destinat alte- 
rărilor cronice ale ţesuturilor şi umorilor. A mai inventat şi re- 
medii mai speciale numite, după organele pe care le tratau, 
Cordiak, Pulmonik, Stomachik, Cerebetik etc. În Alchimie şi Me- 
dicină (1948), spune că el continuă iatrochimia lui Paracelsus 
şi că se inspiră din Pharmacopea spagyrica a lui Glauber: ră- 
mînînd un personaj remarcabil, Bernus nu aduce totuşi nimic 
nou. 

Am putea crede că un Jean Solomides, cu fiziatria sa, ar 
merita să figureze aici ca succesor al lui Van Helmont, deoarece 


67. Dr Paul-Thomas Bret, op. cit. 
68. Cf. Victor Bott, La Médecine anthroposophique, Paris, Triades- 


Editions, 1972. 

avea pe de-a-ntregul alura unui cercetător blestemat, urmărit 
pentru exercitarea ilegală a farmaciei deşi, doctor în medicină 
al Facultăţii din Paris, în 1938, licenţiat în ştiinţe fizice şi în 
ştiinţe naturale, bacteriolog, el avea o competenţă perfectă. Lec- 
tura cărţii sale La Physiatrie et les phuysiatrons synthétiques 
(1970) îl recomandă ca pe un tehnician al bolii, autor al unei 
terapeutici ale cărui viziuni vor fi poate confirmate de viitor, dar 
nu ca pe o filozofie medicală, lucru ce caracterizează înainte de 
toate medicina ermetică şi face din ea o artă de a gîndi. 

Cît despre numeroşii taumaturgi, ei folosesc şi acum metode 
împrumutate de la Cagliostro sau de la Maestrul Philippe. Un 
Rosa-Crucian modern, H. Spencer-Lewis, Imperator al Ordinu- 
lui rosa-crucian A. M. O. R. C. (adică al categoriei „fraţilor albi“) 
vorbeşte despre proprietăţile spirituale ale hranei, despre influ- 
enţa mistică a culorilor şi de „puterea psihică“ ce permite vin- 
decarea la distanţă. „Tratamentul său cosmic“ se administrează 
noaptea, între orele 2 şi 3, cînd pacientul doarme, şi se adaugă 
tratamentului prescris de medicina alopatică; cum este şi gra- 
tuit, conform regulii stricte a taumaturgiei, nu avem ce să-i re- 
proşăm.69 Apoi, mai există tot soiul de practici paramedicale, 
de „vindecare psi“, dar ele nu ţin de subiectul acestei cărţi, căci 
nu fac să intervină un sistem al lumii şi metode originale, ca 
în Tradiția ocultă. 

Sper că cititorii vor fi înţeles că n-am avut intenţia, nici mă- 
car un singur moment, să-i laud în cele de mai sus pe vin- 
decătorii în delir, în detrimentul adevăraţilor medici. Obiectul 
meu a fost să arăt cit de complexă este istoria medicinei şi cum 
unele din descoperirile ei se datoresc unor persoane neînregi- 
mentate, revoltate împotriva ideilor lui Hipocrat şi Galenus, în- 
deobşte admise. Omul de ştiinţă are dreptate cînd este înfuriat 
din cauza taumaturgului care îi uzurpă pe nedrept funcţia, dar 
greşeşte dacă nu trage învăţăminte pentru el însuşi. E nevoie 
de erori (şi poate chiar de multe erori comparate) pentru a găsi 
adevărul. Cele mai vii lumini ale cunoaşterii ţişnesc din şocul 
opiniilor contrarii. Nu putem înlătura nici o doctrină sub pre- 
textul că este absurdă: ea conţine uneori descoperiri corecte, 
dar anticipate, sau permite, prin combinarea cu respingerea ei, 
să se ajungă la un termen mediu acceptabil. 


69. Dr H. Spencer Lewis, L'Art mystique de la guérison, Villeneuve- 
Saint-Georges, Editions rosicruciennes, 1977. 

Comunicarea cu invizibilul 


Filozofia ocultă a afirmat întotdeauna că există o lume invizibilă 
şi că oamenii dispun, în timpul vieţii lor, de diferite mijloace 
pentru a comunica cu aceasta; pentru a o dovedi, ea a alcâtuit 
o colecţie impresionantă de experienţe, observaţii şi descrieri 
raţionale din care se pot deduce nişte legi precise. Fireşte, con- 
form unui principiu de pură metodologie, trebuie să înlăturăm 
aberaţiile psihotice, fanteziile romaneşti care ţin de un simplu 
joc cu gândirea magică, pentru a ne limita numai la credinţe 
fixe şi împărtâşite!. De asemenea, trebuie să punem capăt unei 
greşeli îndeobşte răspindite aceea de a confunda ocultismul cu 
spiritismul în vreme ce maeştrii Tradiţiei i-au combătut cu vi- 
goare pe spiritişti acuzindu-i că se dedau unei necromanţii ri- 
dicole şi că acreditează noţiuni vagi despre lumea de dincolo. 
Iniţiatul Pierre Leroux, exilat la Jersey, a dezaprobat şedinţele 
cu „mese ce se învirteau“ ale prietenului său Victor Hugo şi n-a 
vrut niciodată să participe la ele. Papus a încercat o vreme să 
împace ocultismul cu spiritismul pe care l-a definit ca pe „o 
traducere prescurtată a magiei practice“. El era convins că acel 
perispirit al lui Allan Kardec, mijlocitor între corp şi suflet, nu 
era altceva decît corpul astral al ocultiştilor. În 1887, Papus s-a 
alăturat Societăţii Teozofice, creată de Helene Blavatsky şi a fost 
cofondator al revistei acestei societăţi, Hermes, apărută în 
1888; dar, doi ani mai tirziu, s-a despărţit de ea, respingîndu-i 
sistemul pe care-l considera o mistificare a ezoterismului. 


1. Aşa cum au spus Hubert şi Mauss, nu există o magie individuală: 
„Riturile magice şi magia în totalitatea ei sînt, în primul rînd, fapte ale 
tradiţiei. Acţiunile care nu se repetă nu sînt magice. Acţiuni în a căror 
eficacitate nu crede un grup întreg, nu sînt magice.“ (Esquisse d'une théo- 
rie de la magie, op.cit.). 

2. Papus, Considerations sur les phenomenes du spiritisme, Paris, Li- 
brairie des Sciences psychologiques, 1890. 

În ce constă lumea invizibilă şi ce ne putem aştepta să des- 
coperim în ea? Răspunsul la această întrebare a variat, cu nu- 
anţe subtile, din Evul Mediu şi pînă în zilele noastre. Putem 
vorbi de o evoluţie (şi chiar de un progres) în concepţia despre 
invizibil şi despre posibilitatea de a-l prospecta. Sint două mi- 
lenii de cind omenirea din Occident se crede înconjurată de spi- 
rite invizibile pe care le-a împărțit, într-o primă etapă, în trei 
clase: îngerii, demonii şi sufletele rătăcitoare. Acestea puteau 
apărea omului în anumite împrejurări, spontan sau sub efectul 
conjuraţiilor. Cum ar fi prea absurd să se presupună că spiri- 
tele bune şi cele rele îşi ţin companie, s-au identificat două zone 
ale invizibilului: lumea preternaturală (de la prefixul praeter, 
dincolo), superioară lumii umane, dar inferioară lumii divine, şi 
lumea supranaturala, deasupra a tot, lăcaş al lui Dumnezeu şi 
al îngerilor. Numai spiritele din lumea preternaturală pot fi fă- 
cute să apară cind voim noi, cu ajutorul unor rituri speciale; 
cele din lumea supranaturală rămîn pentru totdeauna inacce- 
sibile. Deşi îngerii sau sufletele preafericiţilor consimt în mod 
excepţional să se arate unui individ ca o recompensă pentru 
starea lui de curăţenie sufletească sau ca o compensare a su- 
ferinţei, apariţia lor este întotdeauna neaşteptată, incontrola- 
bilă; asemenea fiinţe nu ascultă de legi păminteşti, nici măcar 
de rugăciuni. 

S-a dezbătut multă vreme asupra înfăţişărilor pe care le iau 
spiritele invizibile pentru a deveni vizibile. De exemplu, îngerii 
aveau un trup sau nu? Sfintul Augustin afirma că aveau un 
trup elementar alcătuit din aer şi din foc (părere împărtăşită de 
sfintul Hilaire, de Origene, sfintul loan Damaschinul şi de al 
doilea Conciliu din Nicea); sfintul Toma din Aquino susţine că 
îngerii sint substanţe fără corp (ceea ce a confirmat Conciliul 
din Laterano). Pînă la urmă s-a crezut că îngerii nu au un trup, 
dar iau unul pentru a-i ajuta pe oameni şi-l părăsesc imediat 
după aceea. Creştinilor le era interzis să-şi pună întrebări in- 
discrete despre îngeri, să ştie cum se chemau căpeteniile lor şi 
care le erau atribuţiile. Tratatele neoplatoniciene atribuite lui 
Denis Areopagitul, Despre Ierarhia cerească, Despre Teologia di- 
vină, descriind organizarea îngerilor în cohorte, au fost combă- 
tute de Părinţii Bisericii pînă la Bousset. Sfinta Scriptură spune 
că există şapte îngeri care stau în faţa chipului lui Dumnezeu 
şi nu numeşte decit trei: Michael, Gabriel şi Raphael: ceilalţi 
nu vor fi cunoscuţi oamenilor decît la Judecata de Apoi. Alde- 
bert Alleman a fost condamnat, în timpul papei Zaharia, în se- 
colul al VIII-lea, ca eretic deoarece evoca în predicile sale „nume 

de îngeri necunoscuţi, adică alţii decit Michael, Gabriel şi Ra- 
phael“. I s-a reproşat chiar de a fi vorbit despre Uriel, citat în 
Cartea a 4-a a lui Ezdra care nu face parte din scrierile cano- 
nice. 

Iată un paradox pe care trebuie să-l reținem pentru a apre- 
cia îndrăznelile ocultismului: un om care invocă îngerii este 
considerat de teologi drept un necredincios tot atît de condam- 
nabil ca şi unul care invocă demonii. De fiecare dată cînd un 
autor creştin a îndrăznit să facă o listă a îngerilor, aşa cum a 
făcut călugărul J.B. Hepburn în a sa Virga aurea (1615) putem 
fi siguri că superiorii săi l-au admonestat şi, de obicei, pedepsit. 
Acest lucru explică orientarea câtre Cabală, unde angeologia 
descriptivă era îngăduită: acolo se găseau Anael, îngerul casti- 
tăţii, Şamael, cel al dreptăţii, Raziel, cel al misterelor etc. Aceas- 
ta justifică şi curiozitatea filozofilor oculţi care, îndreptindu-se 
către o religie care le permitea să admită existenţa îngerilor fără 
a le da toate precizările dorite asupra moravurilor lor, au încer- 
cat să pătrundă această enigmă prin cercetări teoretice sau prin 
procedee halucinatorii. 

Demonii erau şi ei locuitori ai lumii invizibile de care te sim- 
ţeai înconjurat în fiecare clipă. Într-adevăr, de la începutul erei 
creştine a intrat în scenă un protagonist înspăimîntător pe care 
Antichitatea nu-l cunoscuse: Diavolul. Întreaga concepţie de- 
spre lumea preternaturală a fost dramatizată pînă la extrem de 
acest nou personaj. Îl ajutau legiuni de demoni, pe care Johann 
Wier, medicul ducelui de Cleves şi discipol al lui Cornelius 
Agrippa, îi definea astfel: „Daemon, Daemonium înseamnă 
învăţat, viclean şi înţelegind mai multe lucruri... Cacodaemon 
vrea să spună savant în răutate.“3 El afirmă că există nouă 
ordine: pseudoteii (sau falşii zei), spiritele minciunii, cei care te 
duc în ispită ş.a. şi care ascultă de căpetenii arătate de Biblie 
prin nume care fac aluzie la aptitudinile lor: Behemot (fiara în- 
născută), Leviathan (lăsat în seama lui însuşi), Abaddon (dis- 
trugător), Mamona (lacom de bogăţie), Asmodeu (spiritul rătăci- 
rii). Teologji zăboveau cu plăcere asupra demonilor, pe care îi 
împărțeau în funcţie de locul şi ora lor de apariţie: empuza era 
un demon în formă de femeie care nu apărea decit la prînz 
(faimosul „demon al prinzului“); lamiile, demoni ai deşertului (şi 
mai ales ai deşertului libian) semănau tot cu femei cu picioarele 


3. Johann Wier, Cinq livres de l'imposture et tromperie des diables, 
des enchantements et sorcelleries, traduse de Jacques Grévin, Paris, J. du 
Puys, 1567. 

în formă de capete de dragoni etc. Aceste figuri erau de altfel 
luate din păginismul antic deoarece demonologii creştini cre- 
deau că acesta a fost saturat de creaturi infernale şi, sub acest 
raport, îi considerau mitologia adevărată. 

Cea de a treia clasă a fiinţelor din lumea invizibilă este con- 
stituită din sufletele celor morţi. Este o credinţă oficială despre 
care avem mărturia din 1587 a unui călugăr cordelier, Noël 
Taillepied, lector de teologie la Rouen: „Uneori un spirit se va 
arăta în casă, iar cîinii, văzind aşa ceva, se vor arunca între 
picioarele stăpînului lor de unde nu vor mai voi să plece, căci 
ei se tem foarte de spirite.“4 El povesteşte istorii cu fantome 
care-i bat pe cei vii, încît „unii rămîn schilozi şi neputincioşi“, 
sau care fac în bucătărie un zgomot îngrozitor de veselă spartă 
fără să vezi pe cineva acolo: „De multe ori s-au auzit spirite 
noaptea, tirîindu-şi picioarele, tuşind şi suspiniînd, care fiind în- 
trebate spuneau că sînt spiritul lui cutare sau al lui cutare. 
Fiind întrebate de îndată cum ar putea fi ajutate, cereau să li 
se facă slujbe, să meargă lumea în pelerinaj şi astfel vor fi dez- 
legaţi. Puțin după aceea, au apărut cu mare splendoare şi lu- 
mină, ce nu poate fi povestită, spunînd că erau dezlegaţi şi mul- 
țumeau din toată inima binefăcătorilor lor.“5 

Spiritele apar „cel mai adesea spre miezul nopţii, cînd eşti 
treaz după primul somn, cînd simţurile sînt libere şi în odihnă. 
La fel, ele apar cel mai adesea vinerea şi simbăta şi în alte zile 
de post... Cît despre locurile unde apar spiritele nu există nici 
unul care să fie precis, le vedem şi le auzim în orice loc, dar 
mai ales în locurile pe unde s-au bătut înainte.“6 

Există patru semne datorită cărora putem deosebi un spirit 
bun de unul rău. Mai întîi, „dacă este un spirit bun, el aduce 
cu sine o spaimă mare, aşa cum îngerul Gabriel i-a fâcut Fe- 
cioarei Maria cînd a salutat-o.“7 Un spirit rău nu înspăimintă 
cînd apare, el dă un sentiment de orgoliu celui care-l zăreşte. 
Sunetul vocii sale, gesturile sale, sensul vorbelor sale, permit 
şi ele să recunoaştem un spirit, ca şi înfăţişarea sa: „Cel bun 
se arată în formă de porumbel, de om, de miel sau înconjurat 
de lumină sau de culoarea albă.“8 Spiritele morţilor nu iau ne- 


4. Noël Taillepied, Traité de l'apparition des esprits, Paris, Guillaume 
Bichon, 1587. 

5. Ibid. 

6. Ibid. 

7. Ibid. 

8. Ibid. 

apărat chipul unor fiinţe însufleţite: „Uneori, ele au apărut în 
formă de şomoiog de paie aprinse: alteori, s-a auzit o voce ca 
a unei persoane care ar fi vorbit într-o oală crăpată.“9 Care este 
atitudinea pe care trebuie s-o avem în faţa unei fantome. Mai 
cu seamă nu trebuie să înjurăm şi să blestemăm, nici să pu- 
nem mina pe sabie, ci să ne facem semnul crucii pe frunte şi 
să spunem spiritului: „Dacă tu eşti Dumnezeu, atunci vorbeşte. 
Dacă nu eşti, atunci pleacă.“ Manifestările invizibilului pot fi 
numai sonore: Taillepied citează clopotul bisericii din Avila, care 
bătea singur cînd se întimpla în creştinătate un eveniment, sau 
zgomotul brusc care ne avertizează că unul din prietenii noştri 
se află în primejdie de moarte: „Adesea se întîmplă că atunci 
cînd vreunul dintre ai noştri se ailă în ţări îndepărtate şi e grav 
bolnav, auzim cum în casă cad lucruri care par a fi grele şi fac 
un zgomot de toată mirarea: apoi, după o vreme, vom afla că 
aceasta s-a întîmplat la aceeaşi oră cînd una din acele rude era 
pe moarte.“10 

În epoca Reformei, protestanții şi catolicii s-au învrăjbit în 
ce priveşte problema apariţiilor, ceea ce a dus la o polemică 
între Ludwig Lavater, pastor calvinist la Zărich, şi Pierre Le Lo- 
yer, consilier la Tribunalul de apel din Tours. Lavater a negat 
că sufletele morţilor pot să apară celor vii deoarece acestea se 
aflau în locuri, rai sau iad, în afara lumii umane şi fără vreun 
mijloc de a se reîntoarce la ea. El a acceptat apariţiile de îngeri 
buni şi răi, dar a subliniat că apariţiile celor răi erau mai dese: 
„Spiritele care apar trebuie să fie considerate suspecte.“l!l Le 
Loyer i-a ripostat printr-o pledoarie de o mie de pagini, cu citate 
în greacă şi ebraică, în care a pretins că dezvoltă o „ştiinţă a 
spectrelor“. 

Acest Discours des spectres al lui Pierre Le Loyer este, fără 
îndoială, lucrarea cea mai importantă despre acest subiect din 
Franța. El stabileşte diferenţa dintre viziune (care este de mai 
multe feluri, viziune divină, fantezie a visătorului etc.), spectru 
şi fantomă: „Spectrul este curată imaginaţie, fantoma, o imagi- 
nație greşită, ireală şi provenind din nişte simţuri deformate... 
La drept vorbind, fantoma este un lucru neînsufleţit şi o pură 
iluzie şi, ca atare, nu are nici o voinţă iar spectrul este cu totul 


9. Ibid. 
10. Ibid. 
11. Ludwig Lavater, Trois livres des apparitions des esprits, fantornes, 
prodiges et accidents merveilleux qui precedent souventes fois la mort de 
quelque personnage renommé, Ziirich, G. de Marescz, 1581. 

altceva; dacă vrea, apare, dacă nu vrea, nu apare şi, cum spune 
sfintul Ambrozie, natura sa este de a nu fi văzut iar voinţa sa 
de a fi văzut.“1!2 Fantoma, deci, nu depinde decît de o haluci- 
nație şi numai spectrul este manifestarea unui spirit (inger, de- 
mon sau suflet). Pentru a dovedi că „întoarcerea sufletelor“ este 
posibilă şi că ele apar într-adevăr celor vii, Le Loyer se referă 
nu numai la textele sfinte, dar şi la afacerile juridice pe care 
le-a auzit pledate. Este interesant să aflăm că această credinţă 
în spectre era protejată de lege şi că atunci cînd locatarii se 
plingeau că locuiesc într-o casă bintuită de fantome, Parlamen- 
tul din Grenada îi scutea de plata chiriei. 

Le Loyer vorbeşte despre înfăţişările luate de fiinţele invizi- 
bile ca un om sigur de ceea ce afirmă. Îngerii iau formă de 
tineri: „Această formă omenească le place mai mult decit cele- 
lalte pentru că este mai perfectă şi mai famiiară celor cu care 
doresc să vorbească... Iar îngerii se arată tineri ca un semn al 
tinereţii lor veşnice şi al primăverii lor veşnice, care înfloreşte 
înăuntru cerurilor... Şi încă îngerii sint, cînd apar, îmbrăcaţi în 
veşrninte albe sau de in fin iar chipul lor străluceşte ca fulgerul. 
Aceasta ca să arate că sînt spirite pure şi curate de orice pată 
de murdărie.“13 Îngerii nu pot fi atinşi în timp ce demonii se 
lasă pipăiţi, dar aceştia din urmă au un trup compus „din aburi 
deşi şi pămiînteşti care urcă în aer“, trup rece ca zăpada sau 
sălăşluiesc în cadavre pe care le însufleţesc, „de care vor îi u- 
neori dovadă mirosurile împuţite şi sulfurate pe care le vom 
simţi la intrarea şi ieşirea lor.“14 

Or, dacă vom compara cartea acestui magistrat erudit din 
timpul domniei lui Henric al IV-lea cu tratatele de filozofie o- 
cultă din secolul său, constatăm la acestea din urmă că această 
credinţă în invizibil, plecînd de la aceleaşi principii creştine îm- 
bogăţite cu aportul Gnozei şi al Cabalei, este totodată mai în- 
drăzneaţă şi mai raţională. Autorii lor nu etalează cu atita plă- 
cere poveşti cu spectre şi cu demoni. Nu la ocultişti vom întilni 
cea mai fanatică credulitate în magie, neagră sau albă, ci la 
adversarii lor. Jacques d'Autun, predicator din Ordinul capuci- 
nilor în timpul lui Ludovic al XIV-lea, afirmă, într-un uriaş ra- 
port adresat Parlamentului din Dijon despre ceea ce trebuie să 
credem şi ceea ce nu trebuie să credem în materie de vrăjitorie, 


12. Pierre Le Loyer, Discours des spectres ou visions et apparitions 
d'esprits, a doua ediţie, revăzută şi adăugită, Paris, Nicolas Buon, 1608. 

13. Ibid. 

14. Ibid. 

că vrăjitorii sint duşi la sabat de un demon care-i ţine în cîrcă 
şi pe care ei îl numesc le Martinet. Nu se miră de acest fapt: 
„Să mergi fără picioare, să zbori fără aripi şi să duci greutăţi 
mari fără spate, este o minune care ne uluieşte şi care este 
totuşi obişnuită pentru un Demon.“15 Părintele Costadau, pro- 
fesor de teologie din Ordinul Fraţilor Predicatori, este încredin- 
tat că vrăjitorii pătrund noaptea în case agitind o aşa-numită 
mînă de glorie, care are virtute soporifică asupra celor din casă: 
„Ei au mina unui spînzurat, în fiecare deget al acesteia punînd 
o luminare aprinsă; după ce i-au adormit astfel foarte adînc pe 
oameni, pot foarte uşor să-i otrăvească, să fure, să omoare, să 
facă necurăţenii.“ 16 

Oriciît de ciudate ar fi părerile unor filozofi oculţi, ele se jus- 
tifică toate prin contextul religios al epocii lor în care sînt oficial 
recunoscute ciudăţenii şi mai mari. Pînă şi experienţele lor pot 
fi apropiate de cele din mistica clasică; în vieţile sfinţilor pot fi 
întilnite exemple frecvente de bilocaţie, „prezenţa reală a ace- 
leiaşi persoane extatice concomitent în două locuri diferite“ (ast- 
fel sfinta Lydwine a făcut bilocaţie timp de douăzeci şi patru de 
ani, şi, după tradiţia celor din Ordinul Sfintului Supliciu, maica 
Agnes se găsea în acelaşi timp în minăstirea ei din Lageac şi 
în casa ei din Paris, cartierul Saint-Lazare, împreună cu Olier), 
de elevaţie extatică (înălţarea unei fiinţe aflate în rugăciune, de- 
venită astfel uşoară ca un fulg: „E de ajuns atunci să suifli, 
chiar de la o oarecare distanţă, pentru a pune trupul, care plu- 
teşte deasupra pămîntului, în mişcare“, spune un preot citin- 
du-l pe „Dominique de J6sus-Marie pe care regele Filip al II-lea 
îl mişca numai suflind deasupra lui în timp ce acela, în extazul 
său, se balansa în aer“17), de extaz zburător (experienţa sfintei 
Christina care era văzută urcînd în copaci, sărind din creangă 
în creangă, ca o pasăre“), de zbor al spiritului, de vedere mistică 
(citirea gindului unei alte persoane), menţionate fără cea mai 
mică îndoială de biografii lor. Cînd îi punem pe ocultişti în faţa 
teologilor şi misticilor creştini, ai căror rivali sînt (în loc să fie 
studiaţi separat, cum se face de obicei), ne dăm seama că primii 
exagerează mult mai puţin şi că urmează un itinerar cu ade- 
vărat filozofic. 


15. Jacques d'Autun, L'Incredulite scavante et la credulite ignorante 
au sujet des magiciens et des sorciers, p. 720, Lyon, Jean Molin, 1671. 

16. Le P. Alphonse Costadau, Traite des signes, vol. VI, p. 148, Lyon, 
Bruyset freres, 1720. 

17. Le R.P. Séraphin, Principes de théologie mystique, p. 417, Tour- 
nai, Casterman, 1873. 

Aceste preliminarii sint necesare pentru a înţelege sistemele 
care vor urma, fără de care le-am considera nişte excentricităţi 
în vreme ce ele întruchipează etape ale explorării invizibilului 
de-a lungul secolelor. Evident, nu putem să nu recunoaştem 
că, printre aceşti autori, unii au avut viziuni sub efectul voit 
sau întîimplător al halucinogenelor. Alchimistul care a respirat 
toată ziua aburii din laboratorul său, magicianul care-şi face 
conjuraţiile înconjurat de fumigaţii ameţitoare, ascetul care se 
pregăteşte pentru extaz prin post şi abstinenţă sînt stimulaţi 
să vadă lucruri fantastice pe care un om obişnuit nu le va ve- 
dea. Aceasta nu diminuează întru nimic valoarea experienţelor 
lor deoarece ceea ce se petrece în interiorul unui om este tot 
atit de real ca ceea ce se petrece în exteriorul său. Motivul cre- 
dinţelor este mai putin interesant decit esenţa lor şi modul lor 
de desfăşurare şi, oricum, studiul nostru ne va introduce în 
miezul necunoscutului. 


Goeţia 


Prima încercare sistematică de a-i forţa pe locuitorii lumii invi- 
zibile să iasă din ea a fost goeţia (de la grecescul goé, urlet, din- 
pricina strigătelor celui care invoca), operaţiune care consta în 
a face să apară demoni. Această lucrare a tenebrelor a obsedat 
Evul Mediu şi Renaşterea şi a fi fost bănuit de practicarea ei 
era suficient pentru a face pe cineva pasibil de închisoare. Nici- 
odată nu se practica goeţia cu bucurie în inimă şi cu bune 
intenţii, ea fiind ultima şansă a disperaţilor care se puneau în 
slujba Diavolului pentru că nu mai aveau nimic sau al am- 
biţioşilor lacomi, plini de nerăbdare în faţa mersului încet al 
evenimentelor. 

Goeţia a fost o activitate de magicieni şi nu de vrăjitori, aşa 
cum a remarcat şi Jacques d'Autun: „Magicienii pretind a avea 
o profesie cu mult mai nobilă decît cea a vrăjitorilor, deoarece 
ei se laudă că au o putere absolută asupra demonilor şi că le 
comandă ca nişte stăpîni servitorilor lor.“18 Dar, adaug eu, nu- 
mai magicienii minori s-au ocupat de aşa ceva pentru că marii 
filozofi oculţi n-au fost niciodată goeţi, pentru simplul motiv că 
ei nu credeau în Diavol sau oricum nu în acest fel. De altfel, 
acest lucru li se reproşa ca fiind un sacrilegiu. Facultatea de 


18. Jacques d'Autun, L'Incredulite scavante et la credulite ignorante, 
op.cit. 

Teologie din Paris a enumerat, în septembrie 1398, douăzeci şi 
opt de greşeli sau „superstiții“ trebuind a fi pedepsite iar printre 
ele se număra şi faptul de a nega vrăjitoria: a nu crede în con- 
juraţii era asimilat cu o erezie. Un predicator din dioceza 
Evreux, Guillaume Edelin, care afirma în predicile sale că vrăji- 
torii nu aveau nici un fel de putere, a fost arestat, torturat pînă 
ce a mărturisit că Diavolul i-a inspirat această părere şi a fost 
condamnat, în 1453, la închisoare pe viaţă. Occidentul creştin 
ținea la Diavol. Avea nevoie de el pentru a conduce, pentru a 
înfricoşa poporul sau pentru a găsi o justificare răului. Era un 
mit, în aceeaşi măsură politic şi religios. Cornelius Agrippa, Pa- 
racelsus, Gerolamo Cardano şi alţi ezoterişti care au susţinut 
că vrăjitoarele nu meritau să fie condamnate şi că magia nu 
venea de la Diavol, ci de la Telesme (sau Sufletul Lumii, după 
cum spunea Timaios din Locroi) au fost insultaţi din această 
pricină de către reprezentanţii Legii. Cind pastorul olandez Bal- 
thasar Bekker a publicat, în 1694, la Amsterdam, Lumea fer- 
mecată, demonstrîind că Diavolul nu era decit o alegorie, s-a 
reunit un sinod pentru a-l destitui iar cărţi pline de ură l-au 
combătut cu străşnicie. Credinţa în goeţie n-a fost deci credinţa 
unui mic număr de extravaganţi ci, dimpotrivă, o credinţă ge- 
nerală, impusă juridic iar cei care o practicau îndrăzneau să 
facă nişte lucruri pe care magistraţii şi preoţii înşişi îi învăța- 
seră să le considere drept eficace. 

Ceremonia trebuia să aibă loc noaptea într-un loc sinistru 
şi pustiu, cimitir, casă ruinată, loc unde se înfâptuise un asa- 
sinat etc. Operatorul, îmbrăcat într-o robă neagră fără cusătură 
şi fără miîneci, cu capul acoperit de o calotă din plumb împo- 
dobită cu semnele Lunii, ale lui Venus şi ale lui Saturn, ţinea 
în mînă un beţişor de alun tâiat într-o miercuri între orele un- 
sprezece şi douăsprezece noaptea, pe care îl consacrase prin 
rituri şi care avea înscrise, la capătul subţire, literele numelui 
lui Yahweh în ebraică (adică tetragramatonul) iar la capătul cel 
gros Agla, acrostih al cuvintelor Aieth Gadol Leolam Adonai 
(Adonai va fi mare pentru Veşnicie). Cu un cărbune binecu- 
vintat, el trasa pe sol o circumferință, de cele mai multe ori 
dublată sau triplată de alte cercuri concentrice şi marca dia- 
metrele în cruce astfel ca ele să arate cele patru puncte cardi- 
naie: acesta era „cercul magic“ în centrul căruia avea să fie apă- 
rat de spiritele pe care avea să le facă să apară. Dacă ar fi ieşit 
din el, ar fi căzut în mîna lor. Dar dacă atingea un demon cu 
beţişorul lui, acesta era obligat să intre în cerc, să-i dea ascul- 
tare şi n-ar fi putut să-şi recapete libertatea fără învoirea lui. 

Operatorul folosea mai multe momeli pentru a-i atrage pe 
demoni. Mai întîi, le înscria „semnăturile“ în afara cercului, pe 
margine, adică hierograme (litere sacre) sau pentacle (figuri geo- 
metrice) care le reprezentau numele. Făcea apoi „fumigaţii pu- 
turoase de Saturn“ — deoarece lor le plac mirosurile mefitice 
— cu scamonee, cu alaun, sulf sau cu assa foetida. Cum de- 
monii sint atraşi şi de sînge, el sacrifica un animal care-i apar- 
ţinea, ciine, pisică sau cocoş, lăsindu-l să singereze într-un vas 
de aramă pînă ce acesta se umplea. Uneori, magicianul se un- 
gea înainte cu o unsoare care înlesnea vederca lucrurilor spiri- 
tuale, compusă din aconit, beladonă, ţelină sălbatică, frunze de 
plop. umbra nopţii etc. Nynauld, descriind unguentele magice 
care provoacă „raptul sufletului din trup“, citează „synochitides, 
care te fac să vezi umbrele din infern, adică spiritele rele, aşa 
cum, dimpotrivă, anachitides fac să apară imaginile sfinţilor în- 
geri.“19 El arată cum o foloseau magicienii şi vrăjitorii: „Îşi un- 
geau toate părţile trupului, după ce le frecaseră pînă le înro- 
şiseră.“20 În sfirşit, operatorul pronunţa cu voce tare invocaţia, 
după o formulă pe care o citea dintr-o carte de magie. Cel mai 
adesea, şedinţa nu dădea nici un rezultat iar magicianul, con- 
vingîndu-se că săvirşise o greşeală, era liber să reînceapă totul 
într-o altă noapte; dar uneori nişte incidente îl făceau să creadă 
că reuşise. 

Cînd magicianul admitea şi nişte tovarăşi în cercul lui, aceş- 
tia trebuiau să tacă orice s-ar fi întîmplat, numai el putind să 
vorbească şi să acţioneze. Scopul operaţiei fiind acela de a în- 
cheia un pact, acesta trebuia redactat dinainte pe un perga- 
ment nou-nouţ (un pact pe hîrtie neavînd nici un fel de calita- 
te), şi semnat cu sînge luat de la inelarul mîinii stîngi (deoarece 
se credea că de la acest deget pleacă un nerv care duce direct 
la inimă, şi de aceea se punea pe el un inel). Acest pergament 
era „legat de o plasă cu trei şireturi, plasă făcută de miinile 
unei fete“Zl. Eliphas Lévi menţionează un ritual care recomandă 
să ai „patru cuie smulse din coşciugul unui condamnat; capul 
unei pisici negre hrănită cu carne de om timp de cinci zile; un 
liliac înecat în sîngele său; coarnele unui tap cum quo puella 
concubuerit şi ţeasta unui paricid“; dar e de acord că aceste 
obiecte îngrozitoare erau „destul de greu de adunat22“. 


19. I. de Nynauld, doctor în medicină, De la Lycanthropie, transfor- 
mation et extase des sorciers, Paris, Nicolas Rousset, 1605. 

20. Ibid. 

21. Jacques d'Autun, op.cit. 

22. Eliphas Lévy, op. cit. 

Toate acestea nu sînt literatură: cei ce se făcuseră vinovaţi 
de asemenea acte au fost arşi de vii iar judecătorii n-au pus 
nici o clipă la îndoială puterile lor magice căpătate în acel fel. 
Magistraţii cei mai „luminați“ erau cei care apreciau pur şi sim- 
plu, împreună cu Jacques d'Autun, că Diavolul apare din pro- 
priul său impuls şi nu la ordin: „Toate ceremoniile magicienilor, 
cercurile lor şi cuvintele lor nu sînt în stare să-l oblige pe De- 
mon să apară atunci cînd este invocat, dacă lui nu- i place... 
Dacă apare de îndată ce aceştia îl invocă, este din propria lui 
voinţă şi fără constringere şi dintr-o teamă de a-i pierde.“23 Dar 
literatura rămîne răspunzătoare de ideile false despre goeţie pe 
care o asociază prea des cu vrăjitoria de la ţară, în vreme ce 
ea era o treabă de specialişti, cunoscâtori de latină. Poate că 
nişte ţărani, prin secolul al XVI-lea, s-or fi virit în aceste tre- 
buri, din spirit de imitație şi pentru a-şi da importanţă pe lingă 
cei asemenea lor; dar ca vrăjitori sau servitori ai Diavolului, li 
se recunoşteau alte mijloace de a fi legaţi de el. Inchizitorii deo- 
sebeau opt feluri de pactions tacites şi trei feluri de pactions 
expresses încheiate cu demonii: de exemplu, a scrie semne ciu- 
date sau a recita o formulă dintr-o carte de magie era un pact 
tacit, a face o ceremonie de invocare, un pact expres. 

O altă convenţie literară este aceea de a-i prezenta pe toţi 
aceşti evocatori ai Diavolului ca pe nişte mîndri rebeli; în rea- 
litate, ei mureau de frică şi se înconjurau de precauţii nemai- 
pomenite. Cazul crudului Gilles de Rais este semnificativ: timp 
de patrusprezece ani, de la 1426 la 1440, s-a consacrat goeţiei 
în castelele sale de la Tiffauges şi de la Mâchecoul, ajutat de 
preotul Eustache Blanchet şi de alchimistul Prelati; dar de fie- 
care dată cînd intra în cercul magic tremura din toate mădu- 
larele şi-şi făcea semnul crucii la cel mai mic zgomot. Ţinea în 
mînă o bucată de pergament semnată cu sîngele său şi în care 
îi spunea Diavolului: „Veni ad voluntatem meam, et faciam tibi 
quidquid volueris, excepta anima mea et diminutione vita mea. “ 
(Vino la vrerea mea şi voi face tot ce vei dori, afară doar de 
a-mi lua sufletul şi viaţa.“) O dată, cu prilejul uneia din încer- 
cările sale, vărul său, Gilles de Sillé, a rămas îngrozit într-un 
colţ al sălii cu o statuie a Sfintei Fecioare în braţe şi a sărit pe 
fereastră de îndată ce a crezut că Diavolul a apărut. Dacă aceşti 
războinici, feudali oţeliţi, ucigaşi neînduplecaţi se dovedeau atît 
de laşi în momentul evocării demonilor, cum să ne închipuim 
că nişte ţărani din secolul al XV-lea ar fi îndrăznit s-o facă şi 


23. Jacques d'Autun, op.cit. 

să aibă mijloacele să-şi procure tot ceea ce se cerea, ba chiar 
să-şi sacrifice un cocog atit de necesar găinilor lor? 

Goeţia a intrat atit de mult în obiceiuri încît Henric al III-lea 
a practicat-o şi el, împreună cu favoriţii, pînă cînd a şi fost 
bănuit de a-şi fi luat ca servitor un demon numit Terragon. 
Nişte pamflete au descris operaţiunile lui diabolice de la Luvru 
sau din pădurea de la Vincennes şi toate aceste zvonuri au dus 
la asasinarea lui de către un fanatic religios, Jacques Clement. 
Cînd Widman a publicat, în 1587, la Frankfurt, povestea lui 
Faust iar istoriograiul lui Henric al IV-lea, Palma Cayet, a tra- 
dus-o, în 1598, la Paris, episoadele fantastice au fost conside- 
rate adevărate. Îl vedem în poveste pe Faust, doctor în teologie 
şi apoticar (amalgam care indică că goeţia era atribuită preoţilor 
care o luaseră pe câi greşite şi medicilor proşti), care trasează 
trei cercuri concentrice la o răscruce din pădurea Mangeall, lin- 
gă Wittemberg, şi face trei conjuraţii. Imediat, copacii se aplea- 
că pînă la pămînt, este înconjurat de monştri care urlă, apoi 
sosesc „şase mingi de foc ca flăcăruia unei luminări, şi una s-a 
ridicat deasupra apoi o alta a venit dedesubt şi tot aşa pînă ce 
au alcătuit o formă de om pe de-a-ntregul din foc care se ducea 
şi venea în jurul cercului timp de un sfert de oră“24, Amatorii 
au luat în serios acele Conjurationes Fausti şi probabil că le-au 
şi încercat, înainte ca Adelung, la sfirşitul secolului al XVIII-lea, 
să le reproducă în povestea sa despre nebunia omenească. 

Cărţile de magie care explică regulile goeţiei au fost, toate, 
anonime sau apocrife. Cea mai veche este La Clavicule de Sa- 
lomon, care nu este a regelui Solomon şi a cărei alcătuire ar 
putea fi bizantină (există o versiune grecească în timpul dom- 
niei lui Manuel I Comnenul): ea a circulat, începînd cu secolul 
al XII-lea în copii latine manuscrise iar prima sa ediţie tipărită, 
din 1515, pretinde a fi tradusă din ebraică în latină, dar origi- 
nalul n-a fost văzut niciodată. În ea, Solomon expune fiului său 
Roboam mijloacele pe care i le-a revelat o „lumină în formă de 
stea arzătoare“ pentru a obţine „stăpînirea tuturor comorilor 
pămiînteşti şi cunoaşterea tuturor lucrurilor naturale“. Guaita, 
care vedea în ea „cu siguranţă opera unui rabin iniţiat“, avea 
un manuscris în ebraică al lucrării La Clavicule de Solomon, 
care provenea din biblioteca lui Eliphas Levi: nu era decit o 
transcriere tirzie. Lui Solomon i-a mai fost atribuită o altă carte 
de magie, Vinculum spirituum, conținînd exorcisme la care nici 


24. Histoire prodigieuse et lamentable de Jean Faust, magicien, tra- 
dusă de Palma Cayet, Paris, 1598. 

un demon nu putea să reziste. Tot în ea se povesteşte cum 
Solomon „a găsit secretul ca să închidă într-o sticlă de culoare 
neagră un milion de legiuni de spirite infernale, împreună cu 
şaptezeci şi doi dintre regii lor, dintre care Bileth era primul, 
Belial al doilea, iar Asmodeu al treilea“25. 

Lucrarea L'Enchiridion du pape Leon IlI, publicată la Roma 
în 1525, plină de cruci tipărite cu roşu, monograme şi cuvinte 
în ebraică, era folosită de magicianul aşezat în cerc pentru a 
se apăra de atacurile demonilor. Era vorba de o culegere de 
rugăciuni, despre care se spunea că ar fi fost oferită de papa 
Leon al III-lea lui Carol cel Mare cu prilejul ungerii lui ca îm- 
părat şi care, dacă erau spuse în întregime, te ajutau să scapi 
nevătămat din cele: mai grele primejdii. Lucrarea Le Dragon 
rouge, datată din 1521, care învăţa „arta de a comanda spiri- 
telor cereşti, păminteşti şi infernale“, este un fals alcătuit în 
Franţa în perioada publicării sale, în 1811, la Nancy. Tot un 
calcul financiar de librărie este şi a patra carte postumă a lui 
Cornelius Agrippa, De Occulta philosophia, editată în 1550, la 
Lyon, de fraţii Beringos, care pune sub numele „prinţului ma- 
gicienilor“ un tratat de goeţie despre care Johann Wier afirmă 
că nu este scris de acesta. Cea mai bună carte de magie, după 
Guaita, a fost La Sexte essence dialectique et potentielle (Paris, 
1591) pe care el o considera „extrem de ciudată“ recomandind-o 
„amatorilor de misticism ambiguu“. 

Adepții magiei nu erau singurii care credeau că astfel de 
cărţi de magie iniţiau în puteri diabolice; dogmaticii din magis- 
tratură sau din cler erau şi ei tot atît de convinşi. În 1623, 
Jean Michel, un morar din Moulins, a fost ars de viu, acuzat 
că avea un drac într-o sticlă şi că l-ar fi pus acolo cu ajutorul 
celei de-a patra cărţi a lui Agrippa, din De Occulta philosophia; 
apoticarul Philippe Sanglant, care îi împrumutase această car- 
te, a fost şi el condamnat. In acelaşi an, Philibert Delneau, preot 
din comuna Brazey, regiunea Bourgogne, a fost spinzurat şi a- 
poi ars sub acuzaţia de goeţie, recunoscindu-i-se vina de a fi 
făcut ca „un Spirit trecînd ca vintul“ să bintuie prin castelul 
din Brandon tulburîndu-i în felurite chipuri pe locuitorii aces- 
tuia.26 Nici o voce nu s-a ridicat pentru a se îndoi de realitatea 
unor acuzaţii atit de neverosimile. 

O altă prejudecată îi identifica pe goeţi cu adoratorii Diavo- 
lului. Dimpotrivă, goeţii dovedesc sentimente pioase, comandă 


25. Cf. Nouveaux mémoires d'histoire, de critique et de litterature de 
abatele d'Artigny, vol. I, Paris, Debure, 1749. 
26. „Trois proces de magie“, Bibliothèque de l'Arsenal, mss. 2 663. 

demonilor să-i asculte în numele lui Dumnezeu, al lui Hristos, 
al Sfintei Fecioare şi al îngerilor. Un exemplu de conjurație a 
fost dat de Collin de Plancy: „Eu (se spune numele), te conjur 
spirit (se numeşte spiritul pe care vrem să-l chemăm) în numele 
Dumnezeului celui mare şi viu, să-mi apari în cutare formă (se 
indică forma); dacă nu, sfintul Mihail arhanghel, nevăzut, te va 
fulgera în fundul infernului; vino, deci (se numeşte spiritul), vi- 
no, vino, vino ca să-mi îndeplineşti vrerea.“27 Pseudo-Agrippa 
recomandă să se facă binecuvintarea cercului, binecuvintarea 
parfumurilor, exorcizarea focului pe care se pun aceste parfu- 
muri, să se spună o rugăciune cînd îţi pui veşmintele etc. El 
face tabelul cu numele îngerilor care trebuie înscrise în cercuri: 
îngerul orei (există, efectiv, doisprezece îngeri ai zilei şi doispre- 
zece îngeri ai nopţii), îngerii anotimpurilor (îngerii primăverii, 
de exemplu, sînt Caracasa, Core, Amatiel, Comisores iar căpe- 
tenia semnului primăverii — Şpugliguel). Cartea intitulată Le 
Grimoire du pape Honorius (1670), care foloseşte o culegere de 
exorcisme ale papei Honorius al III-lea (cel care a instigat la 
Cruciada împotriva Albigensilor), arată cum să conduci puterile 
infernale ameninţindu-le cu puterile cereşti. Operatorul nădăj- 
duieşte că-şi păstrează bunăvoința lui Dumnezeu, dar trăgând 
toate foloasele de la Diavol: acest calcul josnic arată netrebnicia 
omului şi candoarea cu care îşi justifică el faptele rele. 
„Trebuie ca orice lucru de care ne folosim să fie binecuvîntat 
fără deosebire“, explică Jacob Derson. El a alcătuit o carte din 
zece foi din pergament nou-nouţ şi timp de trei zile a parfu- 
mat-o cu verbină şi cu tămiie bărbătească. În a patra zi se duce 
la locul ales: „Trebuie ca în acest loc să nu fi fost nimeni de 
cel puţin nouă zile şi nici nouă zile după aceea să nu mai treacă 
nimeni iar de acolo să nu poată fi auzit zgomotul care se va 
face.“ El trasează trei cercuri concentrice şi se retrage în cel de 
al treilea cu un porc asupra căruia pronunţă de trei ori un 
blestem în latină. Cînd urletele porcului îi arată că acesta este 
posedat de spirite, Derson îl omoară cu sabia. În acel moment, 
apare un demon: „Îmi spune că se numeşte Maldeschas, prinţ 
al celor 5 000 de spirite din împrejurimi.“ Derson îi cere să 
semneze în cartea sa promisiunea de a-l ajuta, el dindu-i în 
schimb porcul. „Scopul meu era să-l angajez pentru 300 de ani 
aşa ca şi urmaşii mei să beneficieze de el, dar după ce a semnat 


27. Collin de Plancy, Dictionnaire des sciences occultes, Paris, Ency- 
clopâdie théologique Migne, 1846. 

în carte nu mai erau însemnați decit treizeci.“25 Demonul (sau 
mai-degrabă hoţul care profită de norocul picat din cer) dispare 
luînd cu el porcul iar lui Derson nu-i mai rămîne, ca să-l oblige 
să-şi ţină cuvintul, decit să se ducă să boteze cartea după li- 
turghie. Cu aceste sentimente cucemice sintem departe de re- 
voltatul satanic al istoricilor romaneşti. 

O carte de magie atribuită contelui de Saint-Germain, La 
Sacrée Magie que Dieu donna à Moyse, este şi ea tot atît de 
edificatoare. Această carte este socotită a fi traducerea unci 
cărți ebraice datînd din 1458 în care autorul, în vîrstă de nouă- 
zeci şi şase de ani, dezvăluie secretele pe care le-a aflat de la 
magul Abramlin. Există treizeci şi opt de condiţii pentru a prac- 
tica goeţia: să ai între douăzeci şi cinci şi cincizeci de ani, să 
nu măniînci carne, să nu te odihneşti niciodată după masă, să 
nu foloseşti cuvinte de neînțeles şi, mai ales, să fii fără pată 
într-atit încît să nu-ţi laşi soţia să se apropie de tine cînd are 
ciclul: „Puteţi să dormiţi în pat cu femeia voastră cînd este pu- 
ră, dar cînd îşi are perioada să nu-i îngâduiţi să vină în pat şi 
nici măcar în cameră.“29 Magicianul trage mari foloase de pe 
urma faptului de a fi virtuos, căci demonii pe care-i cheamă ca 
să primească ceea ce doreşte se vor simţi stingheriţi de virtutea 
sa şi se vor grăbi să termine: „Nu sînt necesare multe ceremonii 
ca să goneşti spiritele, căci şi ele sînt încîntate să se aile de- 
parte de dumneavoastră.“30 După operaţia de goeţie, va trebui 
să-l lauzi pe Dumnezeu timp de o săptămînă şi să te abţii „de 
la orice treabă slugarnică“. Deci, cei care l-au convocat într-un 
cerc magic pe Lucifer sau pe primul său ministru, Lucifuge Ro- 
focale, nu au fost nişte libertini sau atei, ci nişte credincioşi 
întunecaţi la minte care foloseau credinţa pentru propria lor 
dorinţă de bogăţie şi putere. 


Duetele mediumnice 


S-a vrut după aceea să se obţină viziuni directe asupra lumii 
supranaturale, cum aveau misticii în extaz, fără însă a fi dus, 
ca ei, o viaţă retrasă şi fără mortificările lor trupeşti. In acest 


28. Jacob Derson, Pour conjurer et faire venir l'esprit du lieu ou vous 
voulez operer avec le cercle, Arsenal, manuscris 2 795. 

29. La Sacrée Magie que Dieu donna à Moyse... qui enseigne la vraye 
Sapience divine, Arsenal, mss. 2 351. 

30. Ibid. 

scop, s-au folosit procedee de autohipnoză şi, dacă cineva nu 
avea capacitatea de a fi un clarvăzâtor, i se asocia o persoană 
care avea acest dar special, pentru a explora lumea invizibilă 
cu ajutorul acestei persoane. Cel care a descoperit astfel rolul 
mediumului în şedinţele de evocare a spiritelor şi care, primul, 
a stabilit un protocol detaliat al experienţelor mediumnice a fost 
John Dee, matematician şi geograf englez, tipul magului din 
epoca elizabetană, a cărui viaţă surprinzătoare i-a inspirat un 
roman lui Gustav Meyrink; dar nici o ficţiune n-ar putea egala 
jurnalul său intim, The private Diary of Dr John Dee, dezvăluit 
publicului în 1842 de Camden Society din Londra, împreună 
cu catalogul bibliotecii sale de manuscrise. 

Născut la Londra în 1527, John Dee s-a făcut remarcat, încă 
din timpul studiilor sale la St. John's College din Cambridge, 
cînd a inventat un uriaş scarabeu mecanic pentru punerea în 
scenă a piesei Pacea de Aristofan. După ce a stat o vreme în 
Ţările de Jos, unde s-a împrietenit cu Mercator, după ce a pe- 
trecut doi ani la Universitatea din Louvain, pînă la doctorat, 
Dee a ajuns la Paris în iulie 1550 unde a ținut conferinţe despre 
Pitagora şi Euclid, ceea ce a făcut să fie remarcat de savanți. 
Întorcîndu-se în Anglia, a obţinut din partea lui Eduard al 
VI-lea o pensie, în decembrie 1551, datorită cunoştinţelor sale 
de astronomie. În 1553, cînd Maria Tudor a devenit regină, ea 
l-a invitat pe Dee să-i facă horoscopul şi a fost atît de mul- 
țumită încît i-a cerut să facă şi horoscoapele altor persoane de 
la curte. Dar a fost arestat la plingerea făcută de George Ferrys 
care a declarat că magia lui Dee îi omorise un copil iar pe altul 
îl orbise şi că acesta ar fi dorit să ia viaţa reginei. Interogat de 
Camera înstelată*, Dee a fost, în cele din urmă, declarat nevi- 
novat. La 15 ianuarie 1556, a prezentat reginei Maria Tudor 
proiectul unei Biblioteci naţionale, primul proiect al lui British 
Museum, cu două secole înainte de înfiinţarea acestuia şi a do- 
nat, ca fond iniţial, patru mii de volume care-i aparţineau. 

De cum i-a urmat surorii sale, prinţesa Elisabeta i-a ordonat 
lui John Dee să calculeze prin astrologie care ar fi ziua cea mai 
potrivită pentru încoronarea ei: astfel, Elisabeta I a fost încoro- 
nată regină a Angliei, la 14 ianuarie 1559, la catedrala din 
Westminster, pentru că Dee i-a fixat această dată ca fiind cea 
mai bună. Ea a luat cu el lecţii de astrologie şi i-a încredinţat 


* Camera înstelată — Curtea de justiţie din Anglia, desfiinţată în 
1641 (n.t). 

reforma calendarului. Deşi a scris despre felurite subiecte, cum 
ar fi navigația, perspectiva, oglinzile ardente*, faima lui John 
Dee se datoreşte mai ales căutării pietrei filozofale şi explorări- 
lor lumii invizibile. El a reţinut atenţia lui Maximilian al II-lea, 
rege al Boemiei şi al Ungariei, căruia i-a dedicat, în 1564, Mo- 
nas hieroglyphica (Monada hieroglifică), tratat de alchimie care 
demonstrează „cum derivă din punctul central, sau iod gene- 
rator, hierogliful mercurial“. Pe acest tratat şi-a pus ca epigraf 
deviza: Qui non intelligit aut discat aut taceat (Cel care nu înţele- 
ge, să înveţe ori să tacâ). Totuşi, după Albert Poisson, Dee n-a 
fost niciodată alchimist şi n-a folosit pentru transmutaţiile sale 
decît un praf de proiecţie care-i fusese adus.3l 

Marea aventură a lui John Dee a început în momentul cînd 
l-a întîlnit, în 1581, pe Edward Kelley, client al puşcăriilor, 
căruia i se tăiaseră urechile pentru falsificare de bani, şi care 
avea daruri de gastromanţian (era engastrimyt sau ventriloc şi 
practica cristalomanţia). Între aceşti doi oameni atît de diferiţi, 
primul de cincizeci şi patru de ani, atit de cucernic încît se 
spovedea şi se împărtăşea înainte de fiecare şedinţă de chemare 
a spiritelor, al doilea de douăzeci şi şase de ani, desfrînat, beţiv, 
arţăgos, s-a produs o fascinaţie homosexuală evidentă care a 
folosit drept stimulent duetului lor mediumnic. La 21 noiembrie 
1582, Dee a primit vizita unui înger în formă de copil, apărut 
la fereastra dinspre apus a bibliotecii lui, care i-a adus o piatră 
rotundă, convexă, transparentă, asemănătoare cu cristalul ne- 
gru (păstrată astăzi la British Museum). Să fi fost un copil tri- 
mis de Kelley care căuta să-şi păcălească partenerul? Sau o 
halucinație a lui Dee care atribuia o origine îngerească unui 
obiect pe care băiatul de prăvălie al vreunui anticar i-l adusese? 
Această piatră, pe care el a numit-o the shew stone, sky stone 
(piatră de viziune, piatră cerească), avea calitatea să arate lu- 
cruri invizibile şi să facă să se audă voci. Din acel moment, 
Edward Kelley a descris scenele pe care le vedea în această o- 
glindă în timp ce John Dee le nota; îngerul Uriel s-a arătat pri- 
mul, ordonindu-i lui Dee să se asocieze cu Kelley şi să-i dea o 
pensie anuală de cincizeci de livre. 

Pentru a evoca fâpturile din lumea invizibilă, cristalul era 
pus pe o Masă a Alianţei (League Table, Table of Convenant), al 


* oglindă ardentă (miroir ardent, fr) — oglindă concavă cu care, da- 
torită razelor solare, se poate da foc obiectelor (n.f.). 
31. Cf. Albert Poisson, Vie de John Dee, în L'initiation, decembrie 
1893-aprilie 1894. 

cărei mod de construcţie şi simboluri au fost comentate de Dee. 
În centru, se afla o pecete de ceară, Sigillum Dei Aemeth, aco- 
perit de heptagoane, de cruci, de cifre şi de litere. Îngerii care 
apăreau în oglindă, în special Uriel, Raphael şi Gabriel, l-au 
învăţat „limbajul lui Enoh“, pe care-l vorbea Adam înainte de 
păcat. Timp de cincizeci de zile, sub îndrumarea unuia dintre 
ei, Dee a lucrat la reconstituirea Cărţii lui Enoh, plină de semne 
fantastice, care definea adevăratul scop al omenirii. Ticălosul 
Kelley vedea demoni care semănau cu un ciine al infernului 
sau cu un personaj care-şi zice tatăl Anticristului şi pe care 
Dee îi gonea din oglindă cu strigăte puternice. Cei doi oameni 
se completau fantastic, Kelley dind prin stările sale de transă 
conţinutul viziunilor şi vocile care ieşeau din cristal, Dee adău- 
gind, prin cultura sa, o interpretare metafizică care-l influența 
pe medium. 

La 21 septembrie 1583, John Dee, înştiinţat de îngerii din 
oglindă că în Anglia i se pune la cale pieirea şi că trebuia să 
se refugieze în Polonia la prinţul palatin de Lasky, a plecat clan- 
destin din casa sa din Mortlake cu cea de a doua lui soţie, Jane 
Fromond, fiul lor Arthur, copiii din prima căsătorie, cu Edward 
Kelley şi tinăra soţie a acestuia (se căsătorise chiar în acel an). 
Cele două perechi, după o călătorie epopeică, au ajuns la cas- 
telui lui Lasky la 3 februarie 1584, dar n-au putut rămîne acolo 
decit cinci săptămîni, prinţul fiind plin de datorii. Au început 
atunci o peregrinare formidabilă, mergînd mai întîi la Praga, 
unde împăratul Germaniei, Rudolf al II-lea l-a primit în au- 
dienţă pe Dee, care i-a arătat cristalul şi manuscrisele fără însă 
a putea să-i cîştige încrederea.32 

La Cracovia, regele Ştefan, după ce a acceptat să asiste la 
o şedinţă mediumnică, a fugit înspâimintat de îndată ce l-a vă- 
zut pe John Dee îndeplinindu-şi riturile preliminarii. Dee a găsit 
refugiu la seniorul de Rosenberg, burgrav de Boemia, care l-a 
primit în castelul său din Trebon; invocarea îngerilor s-a reluat 
în faţa lui Rosenberg care a consultat oglinda pentru a obţine 
informaţii despre femeia cu care trebuia să se însoare acesta şi 
cariera sa politică. John Dee a povestit toate aceste experienţe 
într-un manuscris cuprinzind cinci cărţi, păstrat într-un cufăr 
cu încuietoare secretă, şi care a fost editat în 1859, la Londra 


32. Despre John Dee s-au publicat tot soiul de biografii fanteziste 
mergind pînă la a face din el, deşi nu există nici o dovadă în acest sens,- 
un agent secret al reginei Elisabeta I. Studiul cel mai serios rămine tot al 
lui Charlotte Fell Smith, John Dee, Londra, Constable, 1909. 

de Meric Casaubon sub titlul A true and faithful relation of what 
passed for many years between Dr John Dee and some spirits. 
La sfirşitul fiecărei şedinţe, Dee îşi punea cristalul într-un toc, 
apărat la rîndul lui, de un aparat din aur masiv şi învelit în- 
tr-un văl alb pentru a-l feri de influenţele rele. 

Folosindu-se de mediumul lui ca de un instrument, stimu- 
lindu-l la maximum şi stimulindu-se la maximum cu ajutorul 
lui, John Dee îi întreba fără încetare pe îngeri care este alcătui- 
rea lumii invizibile. Ei i-au spus că în cer existau treizeci de 
firmamente, conduse de nouăzeci şi unu de îngeri, ei înşişi su- 
puşi celor doisprezece arhangheli care dirijau semnele Zodiacu- 
lui. Vizitatorii lui i-au dictat Liber Logaeth, lucrare care-i dădea 
posibilitatea să compună conjuraţii ce-i obligau pe îngeri să-l 
asculte, cele 48 de Chei îngereşti, Heptarchia mystica, Tabletele 
enohiene, Tabla lui Nalvage (după numele îngerului care i-a 
transmis-0), toate aceste lucrări exprimînd, în cuvinte miste- 
rioase, secretele Creaţiei. Acest duet mediumnic era supus unor 
multiple incidente pasionale. Cele două perechi de soţi trăiau 
în totală dependenţă faţă de revelaţiile din oglindă. Într-o zi, ne- 
maidispunind de nici un fel de resurse financiare, Jane Fro- 
mond a implorat în două rinduri cristalul pentru a afla ce avea 
de făcut; îngerii au sfătuit-o să-şi vindă vesela şi să-şi amane- 
teze hainele. Altă dată, la 10 aprilie 1586, la Praga, îngerii i-au 
ordonat lui Dee să-şi ardă manuscrisele cu Cartea lui Enoh, pe 
cele cu cele Patruzeci şi opt de chei îngereşti şi pe cele cu Trei- 
zeci de Firmamente etc. El s-a supus, cu lacrimi în ochi, dar 
după nouă zile, aceste manuscrise au fost găsite, intacte, într-o 
vie de lingă casa lor. La 24 aprilie 1587, la castelul din Rosen- 
berg, în timpul unei şedinţe de invocare, oglinda magică s-a 
ridicat în aer şi a dispărut. Luna următoare, Dee a fost înştiin- 
tat de vocea unui spectru că oglinda se află la soţia sa care, 
avind ciclul, rămăsese în pat; a descoperit-o acolo, sub pernă. 

Într-o bună zi, în această oglindă au apărut imaginile lui 
Dee, Kelley şi ale soțiilor lor, trupurile fiindu-le închise înăun- 
trul unei coloane pe capitelul căreia se aflau capetele lor reunite 
sub aceeaşi coroană. Dee a interpretat această viziune ca pe 
un semn de la Dumnezeu care voia ca uniunea lor spirituală 
să fie şi trupească, pentru a fi completă. Jane Fromond a iz- 
bucnit în plins spunînd că niciodată nu va fi de acord cu acest 
păcat, dar îngerul Rafael şi chiar Hristos le-au spus din oglindă 
că acest ordin trebuia să fie îndeplinit cu bucurie. La 3 mai 

1587, Dee şi Kelley şi-au schimbat solemn între ei soțiile, asi- 
gurîndu-l pe Dumnezeu că nu o fâceau din desfrinare, ci pentru 
a-i da ascultare aşa cum a făcut Avraam cînd i s-a cerut să-şi 
jertfească fiul. Oglinda aceasta era un instrument comod pen- 
tru a realiza dorințele nemărturisite ale inconştientului, dîn- 
du-le şi alibiuri religioase. 

Nu Kelley era cel care-şi dirija partenerul; dimpotrivă, ade- 
sea recalcitrant, el îi acuza pe îngeri că se înşală cînd le făceau 
profeţii iar Dee se folosea de toată elocinţa sa pentru a-l con- 
vinge. În septembrie 1587, Kelley a hotărît să nu mai participe 
la invocări iar Dee s-a străduit să-l înlocuiască cu fiul său, Ar- 
thur, în vîrstă de opt ani: dar şi-a schimbat părerea, înainte ca 
băiatul să fi văzut vreo apariţie. Despărțirea lui Dee de Kelley 
s-a produs în 1589; Kelley s-a dus la Praga unde s-a dat drept 
alchimist iar Rudolf al II-lea l-a angajat şi l-a numit baron. Dar 
în urma înşelătoriilor lui a fost condamnat şi închis pe viaţă 
într-o fortăreață de unde a încercat să evadeze, în 1595, dar 
s-a accidentat mortal cînd încerca să coboare de-a lungul zidu- 
lui. 

John Dee s-a întors în Anglia spre sfirşitul lui 1589, la casa 
lui din Mortlake, jefuită în timpul absenței lui, unde a trăit în 
mizerie. Toată lumea îi întorcea spatele iar regina Elisabeta 
răminea indiferentă la petiţiile lui; abia în 20 mai 1595 a ac- 
ceptat să-l numească director la colegiul din Manchester, în re- 
giunea Lancaster. A trăit acolo şapte ani fericiţi, apărindu-se 
însă necontenit de ţăranii care veneau să-l consulte ca pe un 
exorcist. La urcarea pe tron a lui Iacob I, John Dee i-a trimis 
o scrisoare, la 5 iunie 1604, pentru a se apăra de acuzaţiile că 
practică magia. A trebuit totuşi să părăsească oraşul Manches- 
ter şi să se întoarcă la Mortlake, bolnav, sărac şi chinuit; în 
martie 1606, şi-a reluat acolo ceremoniile de invocare a îngeri- 
lor cu un nou medium, Bartholomew Hickman. Dar acesta nu 
avea forţa lui Kelley şi numai îngerul Rafael a apărut în oglinda 
magică. Timp de şapte luni, pînă în septembrie, Dee l-a întrebat 
pe îngerul Rafael despre vesela de argint care-i fusese furată, 
despre o comoară ce avea să fie găsită, despre atitudinea pe 
care s-o ia faţă de duşmanii lui; îngerul l-a sfătuit să se expa- 
trieze în Germania. Acest exil n-a mai fost necesar; la sfirşitul 
anului 1606, John Dee a murit la virsta de. optzeci şi unu de 
ani, urmînd să verifice dacă lumea invizibilă pe care o explorase 
cu atita pasiune corespundea vederilor sale. 

Iluminarea 


Cu totul diferită de stările mediumnice, este starea de ilumina- 
re, cînd un individ simte cum coboară asupra lui grația divină, 
luminînd totul în asemenea măsură încît poate vedea ceea ce 
alții nu văd. Exemplul perfect al acestei diferențe rāmîne Jacob 
Boehme, filozof mistic care a nu a fost un vizionar, ci un ilu- 
minat; cazul său ne arată pînă unde merge diferența dintre aces- 
te două stări. Născut în 1575 lîngă Goerlitz, în regiunea Lusitz 
de Sus, într-o familie de ţărani înstăriți, Boehme şi-a făcut stu- 
diile la şcoala din Seidenberg, apoi a intrat ca ucenic la un 
cizmar. În timpul unei călătorii a avut, conform biografului său 
Frankenberg, o iluminare care a durat o săptămînă, iluminare 
care l-a învăluit într-o lumină supranaturală datorită căreia l-a 
contemplat pe Dumnezeu. Despre acest lucru, Boehme n-a vor- 
bit totuşi niciodată, deşi a povestit că un necunoscut, venit în 
prăvălia stăpinului său ca să cumpere o pereche de pantofi, l-a 
chemat pe numele său şi i-a prezis soarta, ca şi cînd ar fi fost 
un trimis al Celui de Sus. În 1599, se căsătoreşte la Goerlitz 
cu fata unui măcelar şi se stabileşte ca meşter cizmar la poarta 
oraşului Neisse, dincolo de metereze; tulburat de o nelinişte re- 
ligioasă, nici pe de-a-ntregul catolic (deoarece detesta papis- 
mul), nici protestant (refuzind să creadă în predestinare), 
tînărul meşter căuta cu ardoare o justificare pentru credinţa 
sa. 

Prima iluminare pe care o menţionează datează din 1600. 
Privind într-un vas de cositor unde se juca lumina soarelui, a 
avut o ameţeală urmată de o adincă tulburare a întregii sale 
fiinţe. A simţit că omul, în pofida materiei sale opace, putea să 
strălucească cu aceeaşi splendoare, sub lumina divină. A ieşit 
din oraş, s-a plimbat pe cîmp ca să scape de această impresie 
şi şi-a dat seama că înţelege natura mai bine ca înainte: crean- 
ga unui copac, o urmă pe o stincă îi revelau acum secretele 
Creaţiei. Această iluminare a fost trecătoare, aşa cum a mărtu- 
risit şi el: „Primul foc nu era decît o sămiînţă, dar nu o lumină 
permanentă.“33 l-au mai trebuit încă doisprezece ani pînă la 
iluminarea decisivă: „În această lumină, spiritul meu a văzut 
de îndată prin toate lucrurile şi a recunoscut în toate fiinţele, 
în plante şi în iarbă, ce este Dumnezeu şi cum este el şi ce 


33. Jacob Boehme, Confessions, prefaţă şi note de Alexis Klimov, Pa- 
ris, Artheme Fayard, 1973. 

înseamnă voinţa lui.“34 Meseria lui îi aducea un venit suficient 
pentru ca în 1610 să-şi poată cumpăra o casă; totuşi, consa- 
crindu-se metafizicii datorită iluminării sale, a publicat Aurora 
(1612), spre indignarea pastorului Gregorius Richter care a pro- 
nunţat o predică împotriva lui, afirmînd în public că este un 
eretic şi un răzvrătit. Boehme şi-a vindut masa de lucru şi unel- 
tele în 1613 şi s-a consacrat în întregime operei sale de auto- 
didact genial: „N-am citit decât într-o singură carte, în propria 
mea carte, în mine însumi“, va spune el mai tirziu în Epistolae 
theologicae. 

Teologii care l-au examinat la Goerlitz au fost de părere că 
nu încălca în nici un fel credinţa, la fel ca şi cei de la Dresda, 
unde a fost convocat după apariţia lucrării De Tribus principiis 
(1619). Totuşi, Jacob Boehme a trăit ca un condamnat din pri- 
cina operei sale, fiind acuzat de contemporanii săi că este un 
Phantast şi un Enthusiast. În jurul său s-a format un cerc de 
discipoli pentru a-l apăra, cerc în care se aflau medici, precum 
Tobias Kober, şi jurişti; dar el n-a format niciodată o sectă. Sis- 
temul său este exprimat în lucrări haotice, presărate cu intuiţii 
transcendente: De Triplicita vita (1620), Psychologia vera (1620), 
„care conţin aproape tot ceea ce trebuie să cunoască un om“, 
spunea el, De Signatura rerum (1621), Mysterium magnum 
(1623), De Vita mentali (1624), Theoscopia (1624). Valorile oculte 
pe care le putem găsi în aceste lucrări îl apropie de Paracelsus, 
pe care-l cunoştea din auzite; dar el are mai mult lirism şi con- 
sideră omul nu numai un microcosmos (o lume mică) ci şi un 
microtheos (un mic zeu). 

Pentru Jacob Boehme, „lumea vizibilă este un simbol al lu- 
mii invizibile“35. Filozoful acesta nu are halucinaţii în care să-i 
apară îngeri şi fapte viitoare (iată de ce nu trebuie să-l calificăm 
drept un vizionar); el vede obiectele simple, peisajele cu atita 
intensitate încît descoperă în ele acel Mysterium magnum, „ma- 
rele Mister de unde provin toate fiinţele“. Nu are pretenţia să 
străbată în cursul vieţii cele treizeci de firmamente exterioare, 
deoarece crede că cerul este în interiorul omului şi că poate fi 
zărit prin introspecţie („Poarta cerului se deschide în spiritul 
meu“, spune el). Teoria sa despre iluminare este pură şi au- 
steră. Nu poţi contempla divinitatea decit la lumina unui fulger 
care ţişneşte din centrul Eului, fulger insesizabil şi care se stin- 


34. Jacob Boehme, op. cit. 
35. Jacob Boehme, Mysterium magnum, traducere de Vladimir Jan- 
kelevitch, vol. I, Paris, Aubier, 1945. 

ge repede, sufocat de greutatea cărnii păcâtoase. Acest fulger 
nu este obţinut decit cu preţul unei asceze, eliminînd din sine 
turba magna (marea turbă), care alimentează pasiunile şi fur- 
tunile naturii. Apoi, trebuie să te transpui timp de o oră în stare 
de viaţă supersensitivă (iibersinnlichen Leben), suspendind total 
acţiunea voinţei şi simţurilor. Dar adesea, acest lucru nu este 
de ajuns: adevăratele iluminări sînt rare, greu de atins; cei care 
se laudă de a fi avut numeroase iluminări nu ştiu nimic despre 
mistică. 

Astfel, Jacob Boehme n-a avut decit cîteva iluminări dar atit 
de puternice încît ele i-au inspirat întreaga doctrină care pre- 
zintă fiinţele ca pe nişte semnături ale lui Dumnezeu, cuvinte 
ale cuvîntului divin. Universul temporal este străbătut de Tinc- 
tur, imens curent de viaţă ieşit din acel Centrum al Divinităţii, 
care se întoarce la ea după ce a însufleţit tot ce există. Tinctur, 
element pur şi divin, corespunde cifrei 9. Interpretarea perso- 
nală a Bibliei, ideile despre „cele şapte spirite ale lui Dumnezeu 
sau forţele naturii“, despre caracterul androgin al lui Hristos, 
despre Sophia sau Înţelepciunea divină, mireasă cerească a lui 
Adam înainte de facerea Evei, l-au făcut pe Berdiaev să-l con- 
sidere pe Boehme drept „unul din cei mai mari gnostici creş- 
tini“. Concepţia sa despre lumea invizibilă nu este aceeaşi cu 
cea a mediumurilor care şi-o limitează la lăcaşul sufletelor; ea 
ţinteşte să discearnă ce există dincolo de fiinţele existente, să 
pătrundă în mişcările cosmice secrete; ea se întinde pină la Un- 
grund (Nedeterminatul), „Neantul divin“, care precedă naşterea 
sfintei Treimi. 

Boehme a reuşit să rămînă în oraşul unde alesese să lo- 
cuiască în ciuda eforturilor depuse pentru a-l alunga de acolo. 
Dar, reprezentantul pastorului Nicolaus Thomas nu i-a acordat 
iertarea păcatelor, deşi se afla pe patul de moarte, decit după 
ce l-a supus unei liste de întrebări dogmatice. Boehme a dece- 
dat în 1624; în ultimele sale clipe, a auzit o muzică cerească 
şi l-a rugat pe fiul său cel mare, care nu o auzea, să deschidă 
fereastra ca s-o ăsculte. A avut o înmormiîntare sărmană, pas- 
torul refuzind să predice; primarul, înştiinţat de văduvă, a con- 
vocat Senatul care a decis să-l înmorminteze cu o predică. Pre- 
dicatorul, numit din oficiu, a pronunţat-o, scuzindu-se că o 
face. Peste două secole, oraşul Goerlitz ridica un monument în 
cinstea cizmarului filozof. Jacob Boehme a avut o mare influ- 
enţă în Anglia, în special asupra lui George Fox, întemeietorul 
quakerismului, asupra lui Milton, a lui Newton; iar în Germania 
asupra lui Franz van Baader şi a romanticilor. În Franţa, a fost 

făcut cunoscut de Louis-Claude de Saint-Martin care dorea să 
facă o traducere completă a lucrărilor sale, în număr de cinci- 
zeci de volume, nereuşind însă să traducă decit cinci. 


Călătoriile extatice 


Iluminarea, extazul implică o atitudine receptivă, ba chiar pa- 
sivă; fiinţa primeşte cu încîntare nişte fulgerări care-i vin de 
sus, fără să le fi solicitat. Dimpotrivă, raptus, sau fericirea pro- 
fundă, beatitudinea, presupun o acţiune spirituală; te simţi 
smuls din tine însuţi, dus dincolo de lumea pâminteană în vir- 
tejurile eterice. Acest lucru poate merge pînă la călătoria exta- 
tică, despre care există exemple în toate misticile, dar pe care 
Swedenborg a dus-o atît de departe încît nu s-ar putea găsi un 
călător în ocult mai neînfricat şi mai bine organizat. 

Numit „prinţ al clarvăzătorilor şi al teozoiilor“ de unul din 
biografii săi36, Emmanuel de Swedenborg, născut la Stockholm 
în 1688, a fost opusul lui Jacob Boehme, adică un vizionar şi. 
nu un iluminat. Fiu al unui pastor, care, după ce a predicat la 
curtea lui Carol al XI-lea de Suedia, a fost profesor de teologie 
la Uppsala, apoi episcop de Skara în Westrogothia, Swedenborg 
aparţinea unei familii cu trei băieţi şi patru fete „născuţi cu 
toţii, cu o singură excepţie, duminica, la fel ca şi tatăl lor“. Încă 
din copilărie a avut preocupări religioase, el însuşi mărturisind: 
„De la virsta de şase ani şi pînă la doisprezece ani, cea mai 
mare plăcere a mea era să stau de vorbă cu preoţii, despre 
credinţă.“ Şi-a făcut studiile, din 1707 pînă în 1715, la Univer- 
sitatea din Uppsala iar apoi, doctor în filozofie, a călătorit timp 
de patru ani prin Anglia, Olanda şi Franţa. Întors în patrie, a 
publicat Ludus Heliconus (Jocurile Heliconului), povestiri despre 
călătoriile sale, şi Camoena Borea (Muza boreală), o imitație du- 
pă fabulele lui Ovidiu. Remarcat-pentru competenţa sa în al- 
gebră şi în mecanică, a devenit asesor al Colegiului regal al 
Minelor, membru al Ordinului ecvestru şi consilier al regatului 
la lucrările Dietei. În 1720 şi 1721, a vizitat minele din Suedia 
pentru a face cercetări utilitare. În 1729, a fost ales membru 
al Academiei regale din Uppsala, datorită cunoştinţelor sale în 
metalurgie şi ştiinţe naturale. Lucrarea sa Opera philosophica 
et mineralia (1734), în trei volume ilustrate cu o sută cincizeci 


36. Jacques Matter, Swedenborg, sa vie, ses écrits, sa doctrine, Paris 
Didier, 1862. 

şi cinci de gravuri, era un sistem complet al naturii. Era onorat 
ca savant şi nu ca mistic. În capitolul intitulat Imaginatio fan- 
tastica din lucrarea Oeconomia regni animalis (1740-1741), ca- 
pitol care se referea la fiziologie, studia halucinaţiile într-un 
mod pur ştiinţific. 

intre 1743 şi 1744, Swedenborg a traversat o criză morală 
pe care a făcut-o cunoscută în Drâmboken (Cartea viselor) în 
care se învinuieşte de a fi avut toată viaţa o înclinaţie câtre sex 
(porterad för sexen). El consemnează fără menajamente vise ero- 
tice foarte libere, exprimindu-şi conflictele între obsesiile şi re- 
muşcările sale: cînd se vede alungit lingă o femeie cu vaginul 
dinţat sau lingă o fecioară care-i spune că miroase urit din pri- 
cina necurăţeniei sale, cînd iese pe o scară dintr-o prăpastie 
plină cu fiinţe seducătoare şi se trezeşte pe un povirniş cu o 
tînără şi cu o bătrină pe care le sărută la fel de puternic ne- 
ştiind pe care s-o aleagă etc.37 Este limpede că celibatarul aces- 
ta de cincizeci de ani avea o sexualitate exuberantă pe care şi-o 
reproşa pînă şi în somn. Credea că se condamnă la flăcările 
iadului prin păcatul cărnii şi că era timpul să se răscumpere. 
La 27 octombrie 1743 a avut, în urma neliniştilor, un leşin; în 
noaptea de 6 aprilie 1744, după Paşte, în vreme ce era în pat, 
a avut frisoane „care plecau de la cap şi se întindeau în tot 
trupul“, şi, în mijlocul unei zarve mari, a auzit vocea lui Hristos. 
În sfirşit, în aprilie 1745, cinînd singur într-un han din Londra, 
a avut prima sa viziune care a durat un sfert de oră. La sfirşitul 
mesei, în faţa ochilor lui, podeaua s-a acoperit cu reptile iar un 
om înconjurat de o aureolă de lumină a apărut din mijlocul 
ceţii spunîndu-i: „Nu mai mînca atita.“ În noaptea următoare, 
acelaşi personaj, întrupare a Domnului, s-a arătat din nou, în- 
cunoştinţindu.-l: „Te-am ales ca să interpretezi oamenilor sensul 
interior şi spiritual al Sfintelor Scripturi; îţi voi dicta ceea ce va 
trebui să scrii.“ 

Din acel moment, Swedenborg s-a simţit capabil să vadă lu- 
mea invizibilă. A venit în Suedia, a studiat Biblia pentru a ex- 
trage din ea lucrarea Adversaria (1745-1747), a învăţat ebraica, 
şi-a dat demisia din funcţiile sale publice şi a început, în 1747, 
seria călătoriilor lui mintale în sistemul solar: de la 23 ianuarie 
şi pînă la 11 noiembrie, el a explorat de şase ori planeta 
Mercur, de douăzeci şi trei de ori Jupiter, de şase ori Marte, de 


37. Swedenborg, Le Livre des rêves, tradus şi prezentat de Regis Bo- 
yer, Paris, Pandora, 1979. Originalul a fost publicat la Stockholm în 
1859, cu titlul Swedenborgs Drâmmar. 

trei ori Satum, de două ori Venus, o dată Luna. Swedenborg 
n-a avut de-a face cu locuitorii vii ai acestor planete, lucru con- 
siderat de el imposibil, ci cu spiritele morţilor lor. Aceste spirite 
veneau la el şi-l informau despre tot ce se petrecea la ei: în 
fond, nu Swedenborg vizita planetele, ci planetele îl vizitau. Spi- 
ritele de pe Mercur au sosit în roiuri, precedate de o flacără 
albă şi au comunicat cu el prin telepatie, căci detestau limbajul 
omenesc; cum vorbeau toate în acelaşi timp, se fâcea un zgomot 
ca de ocean în capul său. Spiritele de pe Marte s-au aşezat pe 
timpla sa stingă şi i-au suflat astfel cuvintele ca un curent de 
aer. Spiritele de pe Lună, mergînd două cite două căci unul îl 
purta pe celălalt, s-au instalat ca să-i vorbească sub subţioara 
stingă. Swedenborg era astfel locuit, ba chiar parazitat, de su- 
fletele Marţienilor sau ale Seleniţilor care-i arătau prin interme- 
diul memoriei lor imagini de pe Marte sau de pe Lună. 

Aceste călătorii interplanetare imobile sînt mai extraordinare 
prin tehnica lor de transport decit prin descoperirile lor. Pe Ju- 
piter, locuitorii au o faţă mare şi rotundă pe care o ascund sub 
un văl, dar umblă complet goi; merg în patru labe, privind ade- 
sea în spatele lor, gata să se întoarcă dacă se simt observați 
din spate, pentru că nu vor să fie văzuţi decit din faţă. Inte- 
riorul caselor lor este presărat cu stele pe un fond albastru. 
Marţienii au faţa neagră pînă la urechi, în partea inferioară, şi 
galbenă în partea superioară; se luminează cu focuri fluide care 
par a ţişni din mîinile lor. Seleniţii sînt nişte pitici temători vor- 
bind din stomac cu o voce de tunet pentru a-şi intimida inter- 
locutorii: „Vocea lor tuna ieşindu-le din abdomen ca cea a unui 
vînt care porneşte din măruntaie.“38 Swedenborg nu este un 
romancier de science-fiction care inventează fiinţe ciudate; el 
crede că orice viaţă superioară se referă la modelul uman. Chiar 
şi Cosmosul este un Om Foarte Mare, cele trei ceruri formîndu-i 
capul, corpul şi picioarele. 

Experiențele sale de vizionar au fost descrise în jurnalul său 
spiritual, Diarum spirituale (1745-1765); ele i-au inspirat co- 
mentariile despre Biblie, Arcania coelestia, ale căror opt volume 
s-au eşalonat din 1749 la 1756. Apoi Swedenborg a explorat 
cerul şi infernul, povestind această odisee în De Coelo et inferno 
ex auditis et visis (1758). Nu a încetat să mai adauge alte şi 
alte revelații despre lumea cealaltă. În şaptesprezece tratate 


38. Swedenborg, Des Terres dans notre monde solaire, qui sont nom- 
mées planètes, et des terres dans le ciel astral, traducere de J.P. Moët, 
Paris, Treuttel et Wirtz, 1824. 

mistice, la sfirşitul fiecărui capitol despre dogmă, el a adăugat 
o viziune (sau memorabilia) care o justifica. 

Metoda lui Swedenborg pentru a obţine viziuni era foarte 
specială. Nu a cunoscut decit de trei sau patru ori acel raptus, 
impresia de a ieşi din sine. De obicei obținea un deliquium, sta- 
re cataleptică ce îl făcea să cadă pe jos cu faţa la pămînt şi 
uneori să-şi piardă cunoştinţa. Avea zilnic „viziuni reprezenta- 
tive“, cu ochii deschişi (in aperti oculi statu). Nu accepta să fie 
considerat un halucinat: după principiile sale anatomice, însuşi 
nervul optic depindea de vederea interioară (visus spiritus), fără 
de care ochii n-ar putea vedea nimic în exterior. Dezvoltind mis- 
tic această vedere, se ajungea pînă la lumea invizibilă. Pentru 
a spori această putere, Swedenborg practica suspendarea res- 
piraţiei, în funcţie de teoria sa despre relaţia dintre creier şi 
plămiîni. El credea că spiritul avea o „respiraţie internă“ care 
dăinuia şi după moarte, ale cărei efecte erau simţite cînd se 
suspenda respiraţia externă. Gindurile „zboară în interiorul tru- 
pului“ în momentul inspiraţiei şi sînt expulzate o dată cu expi- 
raţia. Dacă inspirăm şi expirăm conştient, puterea spirituală 
este astfel sporită.39 Cînd discuta cu îngerii, Swedenborg se 
străduia să rămînă, cît mai mult timp posibil, fără nici un fel 
de mişcare respiratorie. Leşinurile sale — deliquia, cum le nu- 
mea el — îi veneau tocmai din faptul că-şi reţinea suflul pînă 
la maximum. 

Swedenborg nu este singurul care a făcut călătorii extatice: 
înaintea lui, în taoism, Tchoang Tseu, Li Tseu au citat nenu- 
mărate călătorii transcendente. Dar el a fost primul care a făcut 
excursii în lumea cealaltă timp de douăzeci şi şapte de ani, ca 
şi cum ar fi vorba de un circuit turistic normal. El a relatat 
acele visa şi audita, lucruri văzute şi auzite, în cursul plimbări- 
lor sale printre îngeri şi suflete moarte, cu explicaţii raţionale. 
Omul are un mental intern şi un mental extern: mentalul intern 
a fost făcut după chipul cerului, cel extern după chipul lumii. 
Cel intern are percepţia lumii de dincolo: „Trebuie să se ştie că 
omul nu poate vedea îngerii cu ochii trupului său, ci că îngerii 
pot fi văzuţi cu ochii spiritului care există în om... Cei care sînt 
asemenea se văd deoarece originea lor este aceeaşi.“40 


39. Despre procedeele lui respiratorii, vezi Martin Lamm, Sweden- 
borg, Paris, Stock, 1936. 

40. Swedenborg, Du ciel et de ses merveilles, et de l'enfer d'après ce 
qui a été entendu et vu, traducere de Le Boys des Guays, Paris, Fischba- 
cher, 1899. 

Doctrina lui Swedenborg este doctrina unui om care îmbă- 
trineşte şi se pregăteşte de moarte vrind să se convingă, prin 
viziunile sale, că lumea de dincolo este un loc înciîntător. lar 
cum acest mistic rămîne carnal legat de pămînt, el se convinge 
că în cer se va afla tot ceea ce ne bucura pe pămînt, ba chiar 
mai bine. Există trei ceruri, unul după altul, al treilea fiind cel 
mai apropiat, cerul intim, primul fiind cel mai de sus. Îngerii 
dintr-un cer n-au legături cu cei din alt cer iar în cerul lor sint 
repartizaţi în societăţi distincte. Nu au un corp material, dar 
au o formă omenească şi chiar veşminte corespunzind inteli- 
genţei lor. Au locuinţe superbe şi grădini-paradis. Vorbesc o 
limbă universală, neinvăţată, consubstanţială: „Îngerilor le este 
imposibil să pronunţe vreun cuvînt într-o limbă omenească.“ 
Pentru a conversa cu Swedenborg, ei se unesc cu el, se folosesc 
de facultăţile lui intelectuale; ceea ce spun ei intră în urechea 
lui internă şi-i face limba să vibreze: „Limbajul îngerului sau al 
spiritului cu omul este auzit într-un fel tot atît de sonor ca 
limbajul omului cu alt om; dar este auzit numai de el, nu şi 
de cei care sînt prezenţi.“41 

Swedenborg parcurge spaţii infinite pe care nu le luminează 
astrele, căci soarele lumii este invizibil pentru îngeri şi suflete 
iar razele sale nu le par a fi decit o întunecime de nepâtruns. 
Singura lumină în lumea de dincolo este Dumnezeu care apare 
ochiului drept ca un soare iar ochiului sting ca o lună încon- 
jurată de mai multe luni mici. Swedenborg întilneşte mii de su- 
flete, cele care sint în „lumea spiritelor“ înainte de cer şi de 
infern şi cele care împărtăşesc cu îngerii activităţile lor; vizitea- 
ză şi infernul, ocnă cu trei etaje. Generalul Tuxen l-a surprins 
într-o zi, la el acasă, în timp ce călătorea prin cer: aşezat, cu 
coatele pe masă, cu capul între miini, cu ochii deschişi şi ridi- 
caţi către cer. I-a trebuit mult timp lui Swedenborg pînă să-şi 
dea seama de prezenţa generalului. 

În călătoriile lui extatice în afara sistemului solar, printre 
galaxii, Swedenborg era întovărăşit de un cortegiu de îngeri; 
simţea atunci în el „schimbări de stare continui“ timp de zece 
sau douăsprezece ore. „Spiritul nu este dus dintr-un loc în altul 
decit prin schimbările de stare din interiorul lui; în cursul aces- 
tor schimbări, i se pare fie că este transportat cu totul dintr-un 
loc în altul fie că face o plimbare.“42 Călătoriile extatice ale lui 
Swedenborg nu se fac în capul său, ci cu ajutorul capului său, 


41. Swedenborg, op. cit. 
42. Swedenborg, Des Terres dans notre monde solaire, op.cit. 

devenit un adevărat mijloc de locomoţie. Cînd au loc deplasările 
sale extraterestre, conversațiile de dincolo de mormiînt, el are 
nişte senzaţii în occiput, în timpla stingă sau dreaptă, în limbă, 
într-un ochi. Cînd îi vorbesc spiritele de pe Mercur, le aude cu 
ochiul stîng. 

Locuind la Stockholm într-o casă retrasă, la care a adăugat, 
în 1767, o anexă cu două aripi pentru vizitatorii săi, contestat 
de clerul suedez, Swedenborg s-a îndeletnicit la bătrineţe cu 
reformarea creştinismului în funcţie de viziunile sale, mai ales 
în Vera christiana religio, continens universam theologiam Novae 
Ecclesiae (1771). Permanent veneau oameni să-i ceară să se in- 
formeze, în timpul călătoriilor sale în lumea de dincolo, despre 
rudele lor moarte. Scepticii rămîneau dezarmaţi în fața candoa- 
rei, firescului acestui ascet atit de lipsit de ostentaţie, hrănin- 
du-se cu piine şi lapte şi îmbrăcat cu o haină veche din piele 
de ren. A întreprins o nouă călătorie în Anglia, dar la Londra, 
la 24 decembrie 1771, a avut un atac de apoplexie, şi-a revenit, 
însă în februarie 1772, a avut un nou atac şi a murit la 29 
martie al aceluiaşi an; a fost îngropat în biserica suedeză din 
Londra, aproape de Radcliff-Highway. Începînd cu 1783, doctri- 
na lui Swedenborg s-a dezvoltat în Anglia, avînd capele la Lon- 
dra, Bristol, Birmingham, Manchester; deasupra porţilor aces- 
tora se afla inscripţia: Nunc permissum est. Inspirindu-se din 
Swedenborg, deşi îi reproşa că nu a vorbit niciodată cu demonii, 
William Blake a comentat „Biblia infernului“ cu propriile sale 
memorabilia. Au mai existat discipoli ai lui Swedenborg în Ger- 
mania, Polonia, Statele Unite şi în Africa de Sud. 

Cel care l-a introdus pe Swedenborg în Franţa a fost dom* 
Antoine-Joseph Pernety (1716-1796), citat deja în această lu- 
crare ca alchimist; acest benedictin din Congregația de la Saint- 
Maur, aparţinind minăstirii Saint-Germain-des-Pres, a avut o 
viaţă ciudată. După ce a fost preotul lui Bougainville pe fregata 
Le Sphinx, cu ocazia expediției cînd acesta a descoperit, în 
1764, insulele Malvine (Falkland), Pernety şi-a părăsit haina 
preoțească şi s-a alăturat Francmasoneriei. A stat la Berlin în- 
tre 1779 şi 1783, adunind în jurul lui adepţi şi punînd împreună 
întrebări Sfintului-Cuvint, făcînd rapoarte despre întrebările şi 
răspunsurile primite. Sfîntul-Cuvînt a fost cel care l-a îndem- 
nat, în 1782, să traducă în franceză o carte de Swedenborg. 
După exemplul clarvăzătorului suedez, Pernety s-a instalat din 


* dom (prescurtare din lat. dominus - stăpin), titlu dat călugărilor 
benedictini (n.t.). 

1783 lingă Avignon într-o casă pe care a numit-o Templul lui 
Thabor, devenind pontiful unei comunităţi ce tindea către per- 
fecţiune, prin exaltarea mistică. 

Comunitatea iluminaţilor din Avignon, avind cam vreo sută 
de membri — printre care contele polonez Grabianka, abatele 
Brumore, actorul Bauld de Sens, bancherul Morinval, marchi- 
zul de Thomé (creatorul ritului masonic al lui Swedenborg), 
Esprit Calvet, profesor la Facultatea de medicină din Avignon 
şi fondatorul muzeului Calvet ş.a. —, nu întreprindea călătorii 
extatice, dar discuta cu îngerii, fiecare membru avind îngerul 
său.4% Pernety era el însuşi asistat în Marea Lucrare de îngerul 
Asadai care-l ajuta cu sfaturile sale. Acest grup voia să unească 
ideile lui Swedenborg cu un cult al Fecioarei atit de puternic 
încît Pernety, asociind-o Treimii, vorbea de Pătrime; dar ceilalţi 
discipoli ai lui Swedenborg l-au renegat. Tendinţa sa rămîne un 
compromis între iluminarea lui Boehme şi doctrina lui Sweden- 
borg. 


Urmărirea „Lucrului“ 


Pînă atunci nu existase vreodată o experienţă colectivă despre 
lumea invizibilă comparabilă cu cea a lui Martines de Pasqually 
şi a discipolilor săi cînd aceştia şi-au unit eforturile pentru a 
căuta împreună „Lucrul“. Jacques Delivon Joacin Latour de La- 
case, don Martines de Pasqually, personajul cel mai enigmatic 
al secolului al XVIII-lea, născut câtre 1727 la Grenoble, apar- 
ținînd, se pare, unei familii de evrei spanioli convertiți la cato- 
licism, s-a manifestat mai întîi ca un francmason întemeind în 
1754, la Montpellier, capitolul Judecătorilor Scoţieni. La acea 
epocă Francmasoneria din Franţa, cuprinzind masoneria sim- 
bolică şi masoneria scoțiană, nu era decit o activitate mondenă 
folosind la alungarea plictisului aristocraților, aşa cum a spus-o 
un specialist: „Somptuozitatea ceremonialului nu era egalată 
decît de sărăcia intelectuală a învățăturilor şi catehismelor.“44 
Martines de Pasqually s-a despărţit curînd de ea, a creat pro- 
pria sa organizaţie iniţiatică, Ordinul Aleşilor Coen şi a străbă- 
tut sudul Franţei pentru a recruta adepţi. După ce a locuit la 


43. Cf. Joanny Bricaud, Les Illumines d'Avignon. Étude sur Dom Per- 
nety et son groupe, Paris, Emile Nourry, 1927. 

44. R. Le Forestier, La Franc- Maçonnerie occultiste au XVIII siècle et 
l'Ordre des Elus Coens, Paris, Dorbon aînè, 1929. 

Bordeaux cinci ani, a sosit în 1766 la Paris unde a iniţiat diferiţi 
tineri în doctrina sa; de exemplu, Bacon de la Chevalerie, 
Jean-Baptiste Willermoz, Bonnichon du Guers, contele de Lu- 
signan. A înfiinţat cu cîţiva dintre ei, în 1767, Tribunalul su- 
veran. Reîntors la Bordeaux, se căsătoreşte în septembrie cu 
Marguerite-Angelique de Colas de Saint-Michel cu care a avut 
doi fii; cel mare, pe care l-a făcut Ales Coen pentru a-i deveni 
succesor, va pieri în timpul Revoluţiei franceze. 

Ordinul Aleşilor Coen avea o ierarhie cu trei grade albastre 
(ucenic, companion şi maestru simbolic), reprezentind „clasa 
porticului“ şi patru grade înalte, Maestru Ales Coen, Mare 
Maestru Coen, Zorobabel şi Crucea-Reau. Primirea se făcea în- 
tr-o locuinţă cu patru încăperi denumite Intrarea, Porticul, 
Templul sau Tribunalul, Camera de reculegere. Ucenicul tre- 
buia să aibă douăzeci şi unu de ani (şaisprezece dacă era fiu 
de maestru) şi, după ce va îi răspuns la o serie de întrebări, 
era supus unui ritual ale cărui costume, fumigaţii, maşinării 
care imitau tunetele şi fulgerele îi ofereau „spectacolul a ceea 
ce s-a petrecut la începutul începutului în centrul universului“. 
La sfirşit, candidatul urca cu spatele o scară în spirală cu trei 
paliere de trei, cinci şi şapte trepte, făcînd jurămînt de păstra- 
rea secretului la primul palier, de castitate la al doilea, de fi- 
delitate faţă de Ordin la al treilea. La capătul acestei scări, se 
deschidea un chepeng sub picioarele lui şi el cădea în mijlocul 
flăcărilor: simbol al pedepsei sale dacă nu-şi ţinea cuvintul. 

Ridicarea la un grad superior era tot atit de dramatică: ast- 
fel, cel care era numit Maestru Ales Coen primea şase „însem- 
ne“ pe corp şi se prefăcea că-şi dă trei lovituri de pumnal, una 
la gât, alta în inimă iar alta în abdomen. Ordinul recunoştea o 
mistică a reintegrării: Aleşii Coen căutau să se întoarcă la con- 
diţia lui Adam dinaintea păcatului, cînd acesta avea privilegiul 
de a fi un Om-Dumnezeu comandind făpturilor spirituale din 
cele patru lumi (divină, supracerească, cerească şi terestră). La 
gradul suprem — Crucea-Reau, Reau însemna Roşu deoarece 
numele lui Adam deriva din adama (pămînt roşu) din care fu- 
sese alcătuit. 

Pînă acum, cei care prospectau lumea invizibilă se aşteptau 
la ceea ce aveau să vadă. Ei chemau îngeri sau demoni ale 
căror înfăţişări şi le închipuiau după convențiile din iconografia 
creştină. Inovația lui Martines de Pasqually a constat în afir- 
maţia că nu ştim dinainte ce fiinţă ne va apărea în momentul 
invocării: ceea ce apărea era Lucrul, o „formă glorioasă“ ema- 
nînd din lumea cerească sau din lumea supracerească, putind 

fi un sunet sau o hieroglifă luminoasă. Altă originalitate a lui 
a fost aceea de a inspira operaţiuni complet dezinteresate. Goe- 
ţia avea un scop josnic utilitar: a face avere sau a face rău 
adversarilor. Theurgia cerea îngerilor îndurare, profeţii sau ex- 
plicaţii despre viaţa veşnică. Dimpotrivă, Aleşii Coen considerau 
apariţiile ca semne de reconciliere; ei nu doreau nimic altceva 
decit să le vadă, decît posibilitatea de a intra în contact cu en- 
tităţile invizibile dovedindu-le că erau demni de a fi reprimiţi în 
Eden. 

Pentru Aleşii Coen existau trei posibilităţi de a invoca Lucrul. 
Cea mai simplă, Invocaţia zilnică sau Munca zilnică a Crucii-- 
Reau se făcea în fiecare zi: adeptul trasa cu cretă un cerc, avînd 
în centru litera W, intra în el cu o luminare în mină şi recita 
o conjurație care începea astfel: „O, Kadoz (Sfint), o, Kadoz, o, 
Kadoz cine îmi va îngădui să fiu cum am fost la începuturile 
mele de creaţie divină?“ O dată pe lună avea loc Invocaţia de 
trei zile care dura trei seri la rind, între luna nouă şi primul ei 
pătrar. Operatorul, îmbrăcat într-o robă lungă albă brodată cu 
culoarea focului, avind pe piept un şnur albastru deschis, un 
şnur negru şi un şnur roşu aparţinind toate Ordinului, o eşarfă 
verde în bandulieră şi o eşarfă roşie la cingătoare, desena în 
unghiul dinspre răsărit al camerei sale un sfert de cerc iar înă- 
untru un cerc tăiat de o cruce. Apoi, la unghiul dinspre apus 
trasa un cerc complet, numit „cerc de reculegere“, în care în- 
scria semne şi litere, prescurtări de nume sacre. Scena era 
luminată de opt „stele“ (luminări), una dintre ele, aşezată în 
sfertul de cerc, simbolizindu-l pe Martines care supraveghea 
operaţia. La miezul nopţii, adeptul îşi scotea papucii cu talpă 
de plută şi se aşeza pe burtă în cercul de reculegere cu fruntea 
sprijinită pe pumni. După şase minute, se ducea să se proster- 
neze în sfertul de cerc, se întorcea la cercul mare unde înge- 
nunchea pentru a repeta de trei ori numele înscrise în jurul 
lui, făcea alte şapte prosternaţii în dreptul literelor IAB, MR, 
MG, RAP, OZ, IA şi IW. Mai trebuia să mai „cădelniţeze de două- 
zeci şi opt de ori“ cu un vas în care erau tăciuni aprinşi pe care 
se punea tămiie, şofran, grăunţe de mac. 

Munca de Echinocţiu, făcută de două ori pe an, la echinoc- 
tiuri, era o ceremonie la care participau toţi membrii Ordinului; 
dacă nu se aflau împreună, fiecare o făcea singur în comuni- 
caţie telepatică cu ceilalţi. Ritui ei fusese pus la punct în decurs 
de doi ani, între 1770 şi 1772. În prima versiune, se utiliza un 
sfert de cerc, un cerc de reculegere şi şapte cercuri mici. În 
versiunea definitivă, existau trei cercuri concentrice în care 

două raze delimitau „partea din Sud“, patru „cercuri de cores- 
pondenţă“ şi o iluminaţie cu şaptesprezece luminări. Munca, 
începînd cu „Exconjuraţia Sudului“ pentru a îndepărta demonii, 
era însoţită de patru prosternaţii şi invocarea a douăsprezece 
nume sacre. 

După ce termina aceste formalităţi, Alesul Coen pîndea tre- 
cerile, adică urmele luminoase ale trecerii Lucrului, Martines de 
Pasqually numea treceri luminile alburii, sau albăstrui, sau ro- 
şiatice care trec rapid pe ochi. Eşti avertizat de trecerea lor imi- 
nentă simțind că ţi s-a făcut „pielea de găină“ pe tot corpul. A 
obţine o trecere însemna că se stabilise contactul cu lumea 
supracerească iar unii adepţi nu sperau nimic mai mult. În 
cursul lucrului, fiecare avea asupra sa „scutul“ (un talisman 
triunghiular), deoarece putea să fie atacat de demoni. Mai putea 
să sufere şi o tracţiune neplăcută din partea Lucrului. Abatele 
Foumi€, multă vreme secretar al lui Martines de Pasqually, a 
simţit această „tracţiune“ în timpul unei invocaţii cînd era sin- 
gur, „ca o mină care-l lovea prin tot trupul“ şi, douăzeci şi cinci 
de ani mai tîrziu mărturisea: „Aş da din toată inima întreg uni- 
versul, toate plăcerile sale şi întreaga sa glorie şi asigurarea că 
mă voi bucura de acest univers într-o viaţă care ar dura un 
miliard de ani, numai ca să evit să mai fiu lovit din nou, fie şi 
numai o singură dată.“45 

Muncile Aleşilor Coen nu erau nici arbitrare nici naive. Mar- 
tines controla experienţele discipolilor săi, le comunica expe- 
riențele sale şi, pentru a-şi alcătui metodic sistemul, se baza 
pe rezultatele lor comparate. Cunoştea bine creştinismul ezote- 
ric. Dacă îi sfâtuia să nu aibă asupra lor nici un obiect de me- 
tal, nici măcar un ac, era din pricină că oţelul respinge spec- 
trele, conform teologilor. Lucrul nu poate, deci, să se apropie 
de un element metalic. Cum Martines de Pasqually se baza pe 
noţiuni recunoscute, unul din biografii lui a pretins că fusese 
iniţiat la Londra de Swedenborg: acest lucru pare neverosimil 
mai întîi pentru că nu avem dovada acestei călătorii, apoi pen- 
tru că el are o concepţie mai subtilă decît acesta din urmă 
despre fauna din lumea invizibilă, eliminînd orice fel de antro- 
pomorfism. 

După Papus, care avea documentele secrete ale Ordinului, 
Aleşii Coen se supuneau unui „triplu antrenament: alimentar, 
pentru corpul fizic; respiratoriu, pentru corpul astral; muzical 


45. Abbe Fournier, Ce que nous avons ete, ce que nous sommes et ce 
que nous deviendrons, Londra, 1801. 


334 ISTORIA FILOZOFIEI OCULTE 


şi psihic, pentru Spirit.“46 Trebuia să te abţii, toată viaţa, de la 
a mînca carne de porumbel, rinichi, grăsime şi singe de orice 
animal. Înainte de a începe Invocaţia de trei zile, trebuia să pos- 
teşti timp de unsprezece ore, avind voie să bei numai apă (dar 
nu cafea sau lichior). Experiențele erau mult mai reuşite cînd 
asista Martines de Pasqually, într-atit îi influenţa ascendentul 
său inițiatic pe cei apropiaţi: „În cursul primelor şedinţe, noii 
discipoli admişi să ia parte la lucrările maestrului vor vedea 
Lucrul îndeplinind acţiuni misterioase. Vor pleca de acolo en- 
tuziasmaţi şi îngroziţi, ca Saint-Martin, sau îmbâtaţi de orgoliu 
şi de ambiţie, ca discipolii de la Paris. S-au produs apariţii, 
făpturi ciudate, de o esenţă diferită de natura umană pămiîn- 
tească, au luat cuvintul.“47 Dar adepţii lăsaţi singuri nu obti- 
neau niciodată acest fel de minuni: Willermoz s-a străduit zece 
ani pînă cînd a văzut Lucrul. Martines îi scria la 7 aprilie 1770: 
„Lucrul este uneori dur faţă de cei care îl doresc cu prea multă 
ardoare înainte de vreme. Fiţi perseverent, veţi fi răsplătit.“ Alţii 
s-au descurajat şi s-au întos împotriva iniţiatorului lor. 

Totuşi, aşa cum precizează Rijnberk, „discipolii intimi ai lui 
Martines au fost convinşi cu toţii că el era un Iniţiat de rang 
superior“48. Nu a lăsat niciodată impresia că ar fi un şarlatan, 
deşi trăia din cotizaţiile pe care i le plăteau Aleşii Coen, în vir- 
tutea calităţii sale de Mare Maestru al Ordinului. Baronul de 
Gleichen povesteşte că Martines a cîştigat la un joc de noroc şi 
că imediat apoi a dat banii primului trecător întilnit pe stradă, 
spunînd: „Acţionez ca Providența, nu mă întrebaţi mai mult.“ 
Chiar şi cei care s-au certat cu el, i-au recunoscut puterile psi- 
hice. Colonelul Bacon de la Chevalerie i-a mărturisit lui Glei- 
chen că, într-o seară, în timpul unei invocaţii solitare, cînd se 
afla în sfertul de cerc, a simţit cum îngheaţă din cap pînă în 
picioare; a avut pornirea de a se duce în cercul de reculegere 
unde a găsit o căldură binefăcâtoare. lar Martines i-a spus mai 
târziu, într-o scrisoare, că-i bănuise, de departe, lipsa de putere 
şi venise în ajutorul lui”. 

În 1771, Louis-Claude de Saint-Martin i-a devenit secretar, 
la Bordeaux, înlocuindu-l pe abatele Fourni€, şi l-a ajutat să 


46. Papus, Martines de Pasqually, sa vie, ses pratiques magiques, son 
oeuvre, ses disciples, Paris, Chamuel, 1895. 

47. Ibid. l 

48. Gèrard Van Rijnberk, Martines de Pasqually, sa vie, son oewre, 
son ordre, Paris, Fèlix Alcan, 1935. 

49. Souvenirs de Charles-Henri, baron de Gleichen, Paris, Techener, 
1868. 

perfecţioneze ritualul Ordinului. În anul acela, Martines de Pas- 
qually şi-a început lucrarea Traité de la reintegration des êtres 
dans leurs premieres proprietes, vertus et puissances spirituelles 
et divines a cărei lectură era rezervată numai celor din Crucea- 
Reau. Nu existau din această lucrare decit copii manuscrise 
care se vindeau foarte scump amatorilor. Această carte nu a 
fost tipărită decit în 1899. Scrisă într-o franceză stricată, ca şi 
scrisorile sale, ea conţine totuşi o învăţătură interesantă, pe ju- 
mătate gnostică, pe jumătate cabalistă. Ea este o interpretare 
personală a Vechiului Testament căci se ştie că ezoteriştii aveau 
pretenţia să completeze lacunele din Biblie prin informaţii se- 
crete, revelate lor. „inainte de Vreme“ nu existau decit „făpturi 
spirituale divine“, primele emanaţii ale lui Dumnezeu; cum une- 
le din aceste făpturi au căutat să se emancipeze, Dumnezeu a 
creat lumea materială care să le servească de închisoare şi le-a 
dat ca stăpîn absolut pe Adam. Adam venea imediat după Dum- 
nezeu; era nemuritor şi puterea sa se întindea asupra întregului 
univers; comanda atit Spiritelor supracereşti şi cereşti cit şi 
Spiritelor decăzute, surghiunite pe pămînt. Dar acestea din ur- 
mă l-au dus în ispită şi l-au împins să producă propriile sale 
emanaţii spirituale; Adam a făcut o încercare care a devenit 
Huwa (Eva), adică Omoaica. Păcatul originar, crima pozitivă a 
fost crearea Evei de către Adam. Dumnezeu l-a pedepsit dindu-i 
aceeaşi formă „pasivă, materială şi supusă degradării“50, în lo- 
cul „formei glorioase“ pe care o avea înainte şi l-a condamnat 
să se unească cu Eva. Martines de Pasqually expune apoi isto- 
ria urmaşilor primei perechi, arată cum neamul fiului său mai 
mare, Cain, continuă acţiunile rele ale Spiritelor perverse, care 
au dus la căderea lui Adam, în timp ce neamul lui Seth aspiră 
la împăcarea cu Dumnezeu şi la întoarcerea la starea de om 
primordial. 

La 5 mai 1772, Martines de Pasqually s-a îmbarcat în di- 
recţia insulei Saint-Domingue (Haiti), pentru a primi o moşte- 
nire. A întemeiat nişte loji la Lâogane şi la Port-au-Prince şi un 
Tribunal suveran, făcînd ca Ordinul său să prospere pe insulă, 
completindu-i constituţia cu instrucţiuni detaliate pentru toate 
gradele. În 1774, a terminat statutul general al Aleşilor Coen 
şi a alcătuit un ritual pentru iniţierea femeilor. 

Martines de Pasqually a murit ia Port-au-Prince la 20 sep- 
tembrie 1774; s-a pretins că în momentul morţii i-a apărut so- 


50. Martines de Pasqually, Traité de la reintegration des êtres, Paris, 
Chacornac, 1899. 

tiei sale, rămasă la Bordeaux, şi, străbătind camera, i-a făcut 
un semn de adio; dar Cavalerii Marii Profes* din Strasbourg au 
calificat această poveste de Ordens-legende, poveste de lojă ma- 
sonică. Ordinul Aleşilor Coen s-a dezorganizat curind după ace- 
ea iar urmărirea Lucrului a fost abandonată pentru noi expe- 
rienţe. 


„Calea interna“ a martinismului 


Un om a reuşit să contemple străfundurile lumii invizibile prac- 
ticînd în fiinţa sa „deschiderea centrului spiritual“: Louis-- 
Claude de Saint-Martin. Acest gânditor fin, care se numea sin- 
gur Filozoful necunoscut, a construit un sistem divinist (termen 
pe care-l prefera celui de spiritualist) al cărui farmec poetic a 
făcut din autorul lui, ca să zicem aşa, un Novalis francez. Năs- 
cut la Amboise în 1743, s-a interesat de lecturile mistice încă 
de cînd şi-a început studiile la colegiul din Pontlevoi. Pentru a 
da ascultare tatălui său, a intrat la Şcoala de drept, a devenit 
avocat al regelui la Tribunalul de apel din Tours; dar, după şase 
luni, a părăsit această profesie pentru a intra în armată. La 
douăzeci şi trei de ani,avind un brevet de ofiţer al regimentului 
din Foix, s-a îndreptat către Bordeaux unde se afla garnizoana 
corpului său de armată. În acest oraş l-a frecventat pe Martines 
de Pasqually, cel care-l va iniţia şi pe care-l va venera mereu, 
împreună cu care a pregătit ritualul Aleşilor Coen (în special 
ritualul celor trei grade albastre, şi ceremonialul Marelui Arhi- 
tect al Universului). Saint-Martin a căutat să vadă lucrul în tim- 
pul muncii de Cruce-Reau, dar cu mai puţin succes decît colegul 
său, Duroi d'Hauterive; a recunoscut că nu era făcut pentru 
calea externă, care duce la apariţii ce se produc în exterior şi 
i-a preferat calea internă, ce permite să afli manifestări divine 
în interiorul său. Totuşi, nu a dezminţit niciodată faptul că a 
aparţinut întâi Aleşilor Coen, spunînd: „Exista în noi toţi un foc 
de viaţă şi o dorinţă care ne apăra, ba chiar ne făcea să îna- 
intăm cu graţie“; nu a contestat nici revelaţiile obţinute cu aju- 
torul „acestei căi fecunde şi exterioare“, mulţumindu-se să pre- 
cizeze: „Cu toate acestea, am simţit dintotdeauna o înclinaţie 
atit de puternică pentru calea intimă şi secretă încît această 


* Profes (fr.) — persoană care a făcut legămiîntul pentru a intra în- 
tr-un ordin religios (n.t.). 

cale exterioară nu m-a sedus în mod deosebit chiar în prima 
mea tinereţe.“5! 

În 1771, demisionează din armată pentru a se dedica în în- 
tregime aventurii sale mistice. La Paris, distincţia, melancolia 
sa fermecătoare (ducea cu el „un spleen de culoarea trandafi- 
rului“, va mărturisi el), frumuseţea ochilor, despre care o femeie 
spunea că sînt „dublaţi de suflet“, i-au deschis toate saloanele 
artistocratice; mareşalul-duce de Richelieu l-a luat sub protec- 
ţia sa; nobilele doamne s-au îndrăgostit de el; soţia mareşalului 
de Noailles, marchizele de Lusignan, de Coislin, de Clermont- 
Tonnerre şi ducesa de Bouillon care, pentru a se bucura mai 
mult de conversaţia lui, îl găzduia în palatul ei sau în casa ei 
de la ţară din Petit-Bourg. În ciuda acestor succese, a rămas 
celibatar, spunînd: „Simt în adincul fiinţei mele o voce care-mi 
spune că sînt dintr-un loc unde nu există femei.“ Baronul de 
Gleichen, care l-a întîlnit cînd era tînăr, frumos, plăcut a scris: 
„Nu semăna deloc cu un filozof, mai degrabă cu un mic sfint: 
deoarece cucernicia sa, extrema sa rezervă şi puritatea mora- 
vurilor sale păreau uneori extraordinare pentru un bărbat de 
virsta sa.“ Acelaşi autor, dorind să-l aibă ca maestru, a renun- 
tat: „Avea nişte reticenţe insuportabile, oprindu-se brusc în mo- 
mentul cînd sperai să afli de la el unul din marile sale secrete; 
căci credea într-o voce interioară care îl oprea sau îi permitea 
să vorbească. “52 

Saint-Martin a făcut multe călătorii şi s-a împrietenit la Lon- 
dra, cu prinţul Galiţin. La Edimbourg şi-a publicat prima carte, 
redactată în patru luni „din mînie împotriva filozofilor“, Des Er- 
reurs et de la Verite (1775). El critică în această lucrare diver- 
sitatea religiilor care făceau să predomine „dogmele misterioa- 
se“, incertitudinea politicienilor la care prevalează „zelul fără 
lumină“, îşi expune metafizica şi morala recunoscînd că există 
„două fiinţe în om“ (fiinţa sensibilă şi fiinţa intelectuală) iar ca 
principiu universal „Cauza, inteligentă şi activă“ (Cuvintul) care 
însufleţeşte materia. La Lyon, continuă profesarea credinţei sale 
cu Tableau naturel des rapports qui existent entre Dieu, l'homme 
et lunivers (1782). Saint-Martin respingea materialismul ateu, 
dar şi creştinismul tradiţional pe care-l acuza că se bazează pe 
principii false căci trebuise să se divizeze în catolicism şi pro- 
testantism. Preconiza cultul interior, fără cler, fără liturghie, fără 


51. La Correspondance inedite de Louis-Claude de Saint-Martin, Pa- 
ris, E. Dentu, 1862. 
52. Souvenirs du baron de Gleichen, op.cit. 

biserici, fără formule sacramentale de rugăciune, bazat pe o ex- 
perienţă religioasă individuală. De altfel, nu trebuia să foloseşti 
prea mult numele lui Dumnezeu, cum făceau bigoţii: „Părerea 
mea, cu privire la folosirea marelui Nume, este că nu trebuie 
să-l folosim niciodată din propria noastră voinţă, ci să aşteptăm 
întotdeauna să se nască, să se formeze şi să se pronunţe el 
însuşi în noi. Cred că este singura metodă de a nu-l pronunţa 
în zadar.“53 | 

Către 1788, pe cînd locuia la Strasbourg, a întîlnit acolo pe 
Charlotte de Boecklin, o femeie de patruzeci şi opt de ani, des- 
părţită de soţul ei, care a devenit pentru el „o prietenă cum nu 
mai există“; „prea scumpa sa B.“ l-a făcut să-l descopere pe 
Boehme şi l-a ajutat să-l traducă. Influenţa lui Boehme asupra 
lui Saint-Martin, a cârui filozofie era deja constituită, n-a avut 
altă consecinţă decit aceea de a-l întări în propriul său demers. 
Saint-Martin se simţea atras de iluminare tot atit cît Boehme, dar 
într-un fei mai blind, aşa cum spune şi el amuzat: „Sint un 
iluminat dintr-o specie rară deoarece, cînd vreau, pot să devin 
exact ca o lumină ce nu se vede şi chiar de aş sta treizeci de 
ani lîngă cineva, acela nu-şi va da seama de iluminarea meas54 

În L'Homme de desir (1790), Saint-Martin vorbeşte de do- 
rinţa pe care o are omul, decăzut de atita vreme, de a fi rege- 
nerat. Regenerarea nu este posibilă decît prin intensificarea spi- 
ritualităţii sale: „De cum a început viaţa spirituală pentru om, 
întreaga sa existenţă devine un şir de acţiuni vii care se înlân- 
tuie şi se succed fără întrerupere.“55 Pentru aceasta, el are ne- 
voie de ajutorul divin căci este expus celor mai rele solicitări: 
„Omul este un întreg univers în care toţi agenţii din toate lumile 
lucrează pentru îndeplinirea legilor lor... Trebuie ca spiritul să 
coboare şi să intre în om ca un torent; trebuie ca spiritul să-l 
constringă cu brutalitate pentru a-l purifica de tot ceea ce-i stă- 
vileşte drumul.“56 Această carte este breviarul cultului interior, 
făcînd din rugăciune nu recitarea unei formule învăţate, ci ele- 
mentul vital al gîndirii; „Înoată continuu în rugăciune ca în- 
tr-un vast ocean unde nu afli nici fundul nici țărmurile, unde 
nemărginirea apelor îţi aduce în fiecare clipă un mers liber şi 
fără nelinişti.“57 


53. La Correspondance in€edite..., op.cit. 

54. Oeuvres posthumes, vol. I, Tours, Letourmy, 1807. 

55. L'Homme de désir, ediţie nouă, revăzută şi corectată de autor, 
Metz, Behmer, 1802. 

56. Ibid. 

57. Ibid. 

Pentru filozoful necunoscut, invizibilul se află în interiorul 
omului şi nu în exteriorul lui. Saint-Martin este iritat de ma- 
niacii care vor cu orice chip să discute cu îngerii şi să observe 
spectrele; el combate miraculosul inspirat de „prinţul tenebre- 
lor“, pseudo-miracolele care ne aţiţă „să căutăm în afara noas- 
tră sprijinul pe care nu-l putem găsi decit în noi.“ A scris chiar 
şi o carte împotriva „acelor căi extraordinare în care eroarea se 
insinuează atit de uşor o dată cu adevărul“58, împotriva pro- 
feţilor şi profeteselor care, neştiind „să facă decit opere iluzorii 
şi inferioare“, comit crima „de a voi să-l convingă pe om că se 
mai bucură încă de toate drepturile sale şi să-l lipsească de 
vederea acestei sărăciri spirituale... a cărei cunoaştere intimă 
şi periectă este prima condiţie indispensabilă pentru a începe 
reconcilierea.“59 Saint-Martin nu este un mistic care să se pună 
într-o stare excepţională, ca Boehme şi Swedenborg; el rămîne 
în starea normală, nu pretinde a ajunge la cea supraumană. 
Spune: „În fiecare zi învăţ să citesc în minunile pe care eu şi 
toţi ceilalţi oameni le avem în comun.“60 

Dar el vrea să fie un om autentic, un om-spirit şi nu un om 
în care se manifestă „Fiinţa activă a Fiarei“. În loc să vorbească, 
el ştie „să cuvinteze, să folosească Cuvintul care nu caută decit 
să se unească cu noi şi să se împlinească prin el însuşi pentru 
a netezi toate obstacolele din faţa noastră“6!. În centrul omu- 
lui-spirit se produc revelaţiile naturale: „Singura iniţiere pe care 
o propovăduiesc şi pe care o caut cu toată ardoarea sufletului 
este aceea prin care putem intra în inima lui Dumnezeu şi prin 
care să facem ca inima lui Dumnezeu să intre în noi... Nu există 
alt mister pentru a ajunge la această sfintă iniţiere decit acela 
de a ne adinci din ce în ce mai mult în profunzimile fiinţei noas- 
tre şi de a nu abandona pînă ce nu vom fi reuşit să scoatem 
de acolo însufleţita şi însufleţitoarea rădăcină“62. 

Saint-Martin se străduia deci să contemple în sine, prin 
„deschideri centrale“, semne ale prezenţei divine. Dar aceste 
semne nu erau imagini vizuale şi iată ce a răspuns la întrebarea 


58. Ecce homo. 

59. Ibid. Vezi şi Robert Amadou, Tresor martiniste, Paris, Editions 
traditionelles, 1969. Amadou specialist în martinism, publică în acest vo- 
lum o lucrare inedită a lui Saint-Martin, „Magnâtisme et somnambulisme“ 
care-i critică pe somnambuli şi pe cei cu convulsii. 

60. La Correspondance inedite..., op.cit. 

„Există comunicaţii fizice emanate sau produse de câtre cen- 
tru?“ adresată lui într-o scrisoare: „Acest centru profund nu 
produce nici un fel de formă fizică; lucru ce m-a făcut să spun 
în L'Homme de desir că dragostea interioară nu are nici un fel 
de formă şi că, în felul acesta, nimeni nu l-a văzut pe Dumne- 
zeu.“63 Nu percepem Cuvintul, cînd se dezvoltă în noi, dar el 
acţionează asupra facultăţilor noastre astfel încît să ne facă să 
percepem mai bine fiinţa noastră şi lumea: „Ceea ce am avut 
eu datorită acestui centru şi despre care mă întrebaţi dumnea- 
voastră, se mărgineşte la nişte emoţii interioare încîntătoare şi 
la nişte foarte plăcute înţelegeri care s-au risipit prin scrierile 
mele.“64 Metaforele sale ne arată că vedea divinitatea în centrul 
său uman ca pe un element fluid, între foc şi apă, în care spi- 
ritul său se cufunda ca într-o baie de transcendenţă. 

În momentul Revoluţiei franceze, pe care el a definit-o „o 
imagine în miniatură a Judecăţii de apoi“ (de la el a luat Joseph 
de Maistre ideea de a considera această epocă un cataclism su- 
pranatural, voit de Providenţă), Adunarea constituantă s-a gîn- 
dit să-l facă pe Saint-Martin preceptorul Delfinului, închis la 
Temple. În loc de aceasta, a fost numit comisar pentru alcătui- 
rea unui catalog al cărţilor naţionale. Apoi, devenind suspect 
din pricina corespondenţei teozofice cu discipolul său, colonelu] 
Kirchberger, membru al Consiliului suveran din Berna, cores- 
pondenţă cu caracter teozofic, a fost arestat; căderea lui Robes- 
pierre l-a salvat. 

Retrăgindu-se în locuinţa sa din Chaudon, lingă Amboise, 
membru al Adunării electorale din departamentul său, a conti- 
nuat să servească, după expresia lui, „inaltele cunoştinţe şi fru- 
moasa logică spirituală“. După Le Nouvel homme (1795), „cod 
al regenerării“ şi Ecce homo (1796) „care avea drept scop să 
ferească lumea de minunile şi profeţiile zilei“, a publicat Eclair 
sur l'association humaine (1797), în care-şi expunea concepţia 
despre un regim teocratic, Le Crocodile ou la guerre du Bien 
contre le Mal (1799), poem epico-magic în o sută două cînturi, 
jumătate proză, jumătate versuri, De lLEsprit des choses (1801), 
Le Ministere de l'homme-esprit (1802). Această din urmă lucrare, 
în trei părți, tratînd despre natură, despre om şi despre cuvint, 
face din Saint-Martin un existențialist mistic, un precursor al 


63. La Correspondance in€dite..., op.cit. 

lui Kirkegaard. Paginile sale despre raportul dintre limbaj şi ne- 
linişte au un accent modern: „Cuvintul adevărat se află, în mod 
universal, în nelinişte; aşa că nu putem primi ceva şi nici face 
ceva decît prin nelinişte; aşa că tot ce există vizibil nu încetează 
de a demonstra fizic cuvîntul în nelinişte; aşa că nu ar trebui 
să fugim de neliniştea interioară; aşa că nu există decît cuvinte 
de nelinişte care sint folositoare, ce aruncă săminţa şi zămis- 
lesc, deoarece numai ele sînt expresia vieţii şi a dragostei.“65 
Acest sentiment este ontologic; „Inima omului este aleasă pen- 
tru a fi depozitara neliniştii lui Dumnezeu“. Şi creator: „Cuvin- 
tele neliniştii sînt mereu noi, deoarece acolo se află principiul 
limbilor.“66 

Saint-Martin se plingea că este „un adevărat repudiat“ al 
literaturii franceze iar despre opera sa, puţin remarcată în tim- 
pul vieţii lui, spunea: „Ea nu se va desăvirşi liber, încîntător şi 
total decît cînd eu voi fi eliberat de învelişul meu pămîntean.“67 
După moartea sa, survenită în 1803 la Aulnay, lingă localitatea 
Sceaux, a început să fie citit cu seriozitate. În 1807, la Tours, 
au apărut Oeuvres posthumes cuprinzind meditaţiile sale, jur- 
nalul său intim, portretul său istoric alcătuit de el însuşi şi 
rugăciunile sale. Filozofia sa i-a influenţat pe unii romantici 
francezi (Sainte-Beuve, Balzac) şi aproape întreg ocultismul se- 
colului al XIX-lea. Martinismul a devenit un Ordin inițiatic, 
avindu-şi cartierul general la Lyon, condus de un „Filozof ne- 
cunoscut“ şi ai cărui Fraţi din cele trei grade purtau în timpul 
şedinţelor o mască din mătase neagră, o robă (purpurie, neagră 
sau albă) şi diverse însemne.:68 S-a spus că țarii Alexandru I 
şi Nicolae al II-lea au rămas credincioşi alianţei franco-ruse, în 
pofida presiunilor anturajului lor, fiindcă erau afiliaţi la marti- 
nism, introdus la Sankt-Petersburg de Joseph de Maistre69. În 
1889, Congresul spiritualist de la Paris a reunit, printre con- 
gresiştii săi, delegaţii a trei sute treisprezece grupuri de marti- 
nişti din lumea întreagă. Revanşă tirzie, ca întotdeauna, a unui 
autor care se considera „măturător al templului adevărului“ şi 
care spunea: „Lucrările noastre sînt obolul dat pentru luminări- 
le noastre.“70 


65. Le Ministere de l'homme-esprit, Paris, Migneret, 1802. 

66. Ibid. 

67. Oeuvres posthumes, op.cit. 

68. Cf. Teder, Rituel de l'Ordre martiniste, Paris, Dorbon, 1913. 
69. V.E. Michelet, Les Compagnons de la hicrophanie, op.cit. 
70. Oeuvres posthumes, op.cit. 


342 ISTORIA FILOZOFIEI OCULTE 
Teodoxia universala 


A face din lumea invizibilă obiectul unui cult revoluţionar, aces- 
ta a fost proiectul care l-a animat pe Antoine Fabre d'Olivet, 
primul dintre marii ocultişti ai secolului al XIX-lea. Născut în 
1767 la Ganges, într-o familie de protestanți din regiunea Cé- 
vennes care suferiseră persecuțiile împotriva hughenoţilor, era 
fiul cel mai mare dintre cei şase copii ai unui comerciant de cio- 
rapi de mătase. Discipol al filozofului panteist Delisle de Sales, 
a compus mai întîi poeme şi piese de teatru. La Paris, în timpul 
Revoluţiei franceze, a făcut parte din Clubul iacobinilor, fiind 
totuşi prieten cu Thierry Ducloseau, şeful unei conjuraţii care 
voia să-l elibereze pe Ludovic al XVI-lea. În timpul Directoratu- 
lui, a înfiinţat, la 1 prerial anul V (20 mai 1797), L'Invisible 
„ziar politic, literar şi moral“ în care se prezenta ca „un urmaş 
al lui Gyges, care pretinde că posedă, ca şi acesta, puterea de 
a se face invizibil“. În o.sută şapte numere, a susţinut zi de zi 
ficţiunea de a fl un observator dotat cu un inel ce-i permite să 
vadă, fără să fie văzut, lucrările Corpului legislativ sau mora- 
vurile de la Palais Royal. A publicat un roman în genul truba- 
durilor, Azalais et le gentil Aymar (1799) şi o corespondenţă cu 
sora sa, Lettres à Julie sur l'histoire (1801); el însuşi îşi definea 
romanul ca „un roman cosmogonic, mitologic şi istoric, cuprin- 
zind vederi destul de largi şi detalii destul de încîntătoare“. Par- 
tea cea mai atrăgătoare a acestui roman este o descriere a At- 
lantidei şi a modului de viaţă al Atlanţilor. A mai scris, sub 
pseudonimul de dna de B., Le Savant de société (1801) ce con- 
ținea regulile a numeroase jocuri de societate, clasate în jocuri 
de acţiune, jocuri de memorie, jocuri de spirit şi jocuri cu cap- 
cane. 

Cum întocmise un plan de redresare financiară pe placul 
republicanilor care conspirau împotriva lui Bonaparte, aceştia 
l-au pus pe lista membrilor unui viitor guvern. Condamnat din 
acest motiv la deportare de către Primul Consul, Fabre d'Olivet 
n-a fost salvat decît datorită intervenţiei senatorului Lenoir-La- 
roche. A rămas cu obsesia că e urmărit fără încetare de stă- 
pinul Franţei: „Napoleon mă ura din tot sufletul“ va spune el. 
Căutind să-i pară „un om de litere liniştit“, s-a cufundat în lu- 
crări de erudiție şi chiar a început o mistificare literară în Le 
Troubadour, poésies occitaniennes du XIIIe siècle (1803), atribu- 
ind unui poet medieval opere pe care le scrisese el însuşi în 
dialectul din Languedoc. Era, într-adevăr, filolog şi lingvist, cu- 
noscînd perfect greaca, latina, engleza, italiana, spaniola şi por- 

tugheza. A învăţat ebraica cu rabini şi avea noţiuni de sanscrită 
şi celtică. | 

În 1800, Fabre d'Olivet s-a îndrăgostit de o tinără de două- 
zeci şi patru de ani, Julie Marcel, cumnata unui deputat din 
Convenţie; dar aceasta a murit la 19 ocombrie 1802 şi durerea 
lui a fost atit de mare încît se pregătea s-o urmeze în mormint. 
Atunci, a început ea să se arate: „După ce-mi apăruse de mai 
multe ori în vis, după ce mi-a dat asigurări în privinţa situaţiei 
ei, ea a fost destul de dibace ca să-mi anunţe vizita ei efectivă, 
pentru ca simţurile mele să nu fie răvăşite de o apariţie prea 
bruscă şi destul de tare pentru a o îndeplini. A sosit la ora pe 
care mi-o anunţase; am văzut-o, avind ochii mari deschişi şi 
fiind treaz.“71 Acest spectru i-a provocat un şoc care l-a făcut 
să-şi construiască doctrina ocultă, încît spune: „Urmările aces- 
tui eveniment au fost pentru mine uriaşe. Poate ele vor fi uriaşe 
şi pentru toată omenirea.“72 Din păcate, o mînă necunoscută a 
rupt din manuscrisul Amintirilor sale toate pasajele privind dra- 
gostea sa pentru Julie Marcel.73 

După ce, în 1805, s-a căsătorit cu Marie Warrin, devenită 
curînd după aceea directoare a unei instituţii pentru tinere fete, 
a ocupat un post de funcţionar la Ministerul de Război, unde 
se simţea suspectat: „Oricit de neînsemnată era această slujbă, 
am văzut limpede că faptul îl neliniştea pe Napoleon, din hăr- 
țuielile pe care le aveam fără motiv... Nu mai puteam să scriu 
un rînd fără ca cenzura să nu-mi examineze expresiile cu cea 
mai mare migală.“74 În 1811, a vindecat un surdo-mut din naş- 
tere, Rodolphe Grivel, după o metodă care consta în a-l face pe 
pacient să audă, prin sugestie hipnotică, sunete de flaut sau 
de vioară care se executau în spatele lui; de cinci ori l-a con- 
vocat prefectul de poliţie pentru a-l chestiona asupra acestei 
vindecări. Fără a se lăsa influenţat de astfel de întîmplări, Fabre 
d'Olivet a început cea mai bună parte din opera sa: Les „Vers 
dorés“ de Pythagore (1813) unde traduce în „versuri eumolpice“ 
(alexandrini fără rimă) un text atribuit lui Lysis, cu un comen- 


71. Fabre d'Olivet, La Vraie maçonnerie et la celeste culture, Paris, 
Presses Universitaires de France, 1952. 

72. Ibid. 

73. Léon Cellier a dat o serie de citate din acest manuscris mutilat în 
Fabre d'Olivet.Contributions aux aspects religieux du romantisme, Paris, 
Nizet, 1953. l 

74. Fabre d'Olivet, Notion sur les sens de l'ouie, Montpellier Veuve 
Picot, 1819. 

tariu personal; La Langue hébraïque restituée (1815-1816), un- 
de-şi dezvoltă teoria sa despre originea limbajului; Notions sur 
le sens de l'ouie (1819), ediţie revăzută şi completată de o broşură 
datînd din 1811, în care face bilanţul tratamentelor sale asupra 
surdo-muţilor; Cain de Byron traduit en vers francais et refute 
(1823); şi. mai ales, Histoire philosophique du genre humain 
(1824, apărută cu doi ani înainte sub titlul De l'Etat social de 
l'homme), în care expune cum s-a constituit cel de-al patrulea 
regn, sau regnul hominal, şi descrie evoluţia sa de la primele 
civilizaţii. Toată această activitate a lui Fabre d'Olivet a fost 
prost apreciată sub Restauraţie şi a provocat neînţelegeri cu 
soţia sa care s-a despărţit de el, la 22 martie 1823, luînd şi cei 
trei copii. 

Filozofia sa punea în practică „principiul psihurgiei“, „o şti- 
inţă necunoscută, luată din rangul cel mai înalt pe care-l poate 
atinge inteligenţa omenească.“75 Obiectul ei era „omul univer- 
sal, omul conceput în mod abstract, Fiinţa care cuprinde în 
esenţa ei universală pe toţi oamenii care sînt, au fost şi vor 
fi-76. Omul universal este arhetipul viu al speciei umane (sau, 
pentru a vorbi ca Fabre d'Olivet, al regnului hominal): „El este 
toţi oamenii luaţi împreună şi toţi oamenii luaţi împreună nu 
sint el. El ştie tot ceea ştiu oamenii şi tot ceea ce au ştiut ei.“77 
Chiar dacă un cataclism ar face într-o bună zi ca omenirea să 
dispară de pe pămînt, omul universal nu ar muri şi ar crea noi 
forme căci el este făcut să guverneze lumea realităţilor, aşa cum 
Destinul guvernează lumea esenţelor intelectuale şi Providența 
pe cea a principiilor eterne: „Universul din care facem parte, în 
calitatea noastră de oameni şi ca aparţinind regnului hominal, 
este împărţit în trei lumi: lumea Realităţilor fizice în care trăim; 
lumea Esenţelor intelectuale către care tindem şi lumea Princi- 
piilor eterne care este scopul existenţei noastre.“78 Aceste trei 
lumi se topesc de altfel într-una singură care înglobează sfera 
divină şi nici una dintre ele n-ar putea să dureze fără omul 
universal: „Dedesubtul lui se află Destinul, natura necesitată 
şi naturată; deasupra, se află Providența, natura liberă şi na- 
turantă. Ca regn hominal, el este Voința mediatoare, forţa efi- 
cientă, aşezată între aceste două naturi, pentru a le servi de 


75. Fabre d'Olivet, La Vraie maçonnerie et la celeste culture, op.cit. 
76. Ibid. 
77. Ibid. 
78. Ibid. 

legătură, de mijloc de comunicare şi pentru a reuni două acţi- 
uni, două mişcări care fără el ar fi incompatibile.“79 

Voința omului universal, acţionind în lumea realităţilor, este 
tot ce mai rămine din „facultatea volitivă principiantă a lui 
Adam“. Traducînd Sefer Beresit şi reconstituind cosmogonia lui 
Moise, Fabre d'Olivet a identificat Voința cu Aisha, „femeia in- 
telectuală a omului universal“, care o precedă pe Heva, „exis- 
tenţa elementară“, arătind că ea făcea totul posibil: „Acest ade- 
văr trebuie să iasă din umbra sanctuarelor: la omul universal, 
voinţa era creatoare. Tot ceea ce voia acest om se făcea cînd şi 
cum voia €el.“80 Psihurgia, arta de a folosi energia mintală, de- 
pinde deci direct de un fluid magnetic care nu este, aşa cum 
spun mesmeriştii, stimulat de influxurile astrale: „Acest fluid 
nu este altceva decit omul universal, mişcat şi pus în mişcare 
de una din emanaţiile sale.“81 Fabre d'Olivet a făcut din istoria 
sa despre regnul hominal o epopee nemaipomenită, încercînd 
să dovedească preponderența Celţilor asupra tuturor celorlalte 
popoare şi perfecțiunea imperiului teocratic întemeiat de drui- 
dul Ram, cu şase mii de ani înainte de lisus Hristos; acelaşi 
Ram care, constriîns să emigreze în afara Europei, a devenit Ra- 
ma în India, Osiris în Egipt, Dionysos în Grecia etc. Acest mit, 
agreabil la citit, îi caracterizează mai puţin filozofia decît studiul 
despre relaţiile indivizilor şi naţiunilor cu omul universal şi 
despre conflictele dintre Providenţă şi Destin legate de guver- 
narea celor trei ordine (teocratic, monarhic şi republican). 

În 1824, inspirat de apariţiile Juliei Marcel, pe care o su- 
pranumeşte Egeria Teofania, Fabre d'Olivet a întemeiat un „cult 
teodoxic universal“, cu un simbolism agrar, evocînd „celesta 
cultură“. El era marele Pontif al acestui cult, altfel spus Vene- 
rabilul Cultivator. Credincioşii săi erau repartizaţi în gradele de 
Prieteni ai Adevărului, Celicoli şi Cultivatori uraniţi ai Nemuri- 
toarei. Sanctuarul lor se afla la locuinţa din Paris a lui Fabre 
d'Olivet din strada Vieilles-Tuileries nr. 35. Se adunau pentru 
patru sărbători anuale: echinocțiul de Primăvară în prima zi de 
Paşte; aniversarea Egeriei Teofania, la 19 octombrie; solemni- 
zarea sufletelor, la 2 noiembrie; solstițiul de iarnă, la 25 de- 
cembrie. 


79. Fabre d'Olivet, Histoire philosophique du genre humain, Paris, 
Brière, 1824. 

80. Fabre d'Olivet, La Langue hebraique restituée, Paris, 1815. 

81. Fabre d'Olivet, La Vraie maçonnerie et la celeste culture, op.cit. 

Fabre d'Olivet a conceput veşmintele, riturile, imnurile, al- 
fabetul secret al acestei religii pe care a explicat-o într-o carte 
rămasă neterminată, Theodoxie universelle. 

Cu ocazia sărbătorii de la 19 octombrie 1824, Fabre d'Olivet 
a dezvăluit în alocuţiunea sa vicisitudinile relaţiilor sale cu 
Julie Marcel. Spectrul moartei îndrăgostite venea regulat să-l 
viziteze dar simţise o ostilitate în anturajul lui: „Un spirit de- 
moniac al cărui nume nu mi-e încă îngăduit să-l divulg, s-a 
declarat duşmanul ei. O luptă crincenă a început între el şi 
mult prea credincioasa mea Egerie.“ Înţelegem aici că soţia lui 
Fabre d'Olivet s-a supărat, probabil, de persistenţa acestei le- 
gături pasionale: „Draga mea Julie a fost învinsă în această lup- 
tă fatală; şi această adorabilă Egerie, forţată să retrogradeze şi 
să sufere legile Destinului pe care-l înfruntase pentru a-mi do- 
vedi dragostea ei, a căzut din lumea Esenţelor în cea a Rea- 
lităţilor şi a fost obligată să reia aici un trup şi să renască pen- 
tru a urma încă o dată lanţurile vieţii de muritor. Acest nefericit 
eveniment s-a petrecut către începutul anului 1810.“ Fabre d'O- 
livet, convins că Julie Marcel se reîncarnase, o căuta fără înce- 
tare, abordind în continuare, sub numele de Egeria Teofania, 
calitatea sa de inspiratoare a teodoxiei: „Oricîte eforturi am fă- 
cut n-am putut încă să ştiu cu exactitate în ce loc de pe pămînt 
a căzut Julie nici care este patria pe care trebuie s-o înfrumu- 
seţeze un suflet atit de pur. Ştiu numai că ea se află în Europa, 
mindrie a unei disitinse familii care o iubeşte şi care se îngri- 
jeşte de educaţia ei. Este acum în virstă de treisprezece sau 
paisprezece ani... “82 

Remarcăm aici că Fabre d'Olivet nu are nimic dintr-un ne- 
cromant, dintr-un spiritist care-şi imaginează că poate con- 
stringe un suflet să vină la ordinele sale. Sufletul lui Julie ră- 
mine pentru el misterios, inaccesibil, tulburător şi acest lucru 
este conform cu adevăratul patetism în faţa morţii. De aseme- 
nea, în cursul sărbătorii de solemnizare (cuvînt pe care-l for- 
mează din solem nisi, solemnisus est, „a duce cu efort la soare, 
a ilustra, a celebra“), cînd evocă „toate sufletele eroice care au 
primit buchetul de nemuritoare“, nu are pretenţia să atragă 
fantomele pentru a le chestiona. Aflindu-se împreună cu disci- 
polii săi la o agapă, el pronunţă, înainte de a începe să guste 
din mierea şi laptele din vasele sacre, numele defuncţilor pe 
care-i invită spunindu-le: „Le rog să guste această miere şi a- 
cest lapte împreună cu noi, şi în acelaşi timp cu noi, în semn 


82. Fabre d'Olivet, op.cit. 

de uniune frăţească şi de invizibilă concordie.“83 Aceasta nu se 
cheamă necromanţie, ci este un rit comparabil cu ceremoniile 
druidice pe care le admira. 

Fabre d'Olivet a murit subit la Paris, în 1825, iar Saint-Yves 
d'Alveydre a răspîndit legenda că s-ar fi sinucis cu un pumnal, 
în ţinută rituală, pentru a îndeplini un sacrificiu cosmic. Dar 
Pierre Leroux, care l-a cunoscut, s-a mulţumit să spună în La 
Grève de Samarez: „A fost lovit de apoplexie la virsta de cincizeci 
şi opt de ani, pe scările altarului, mi se pare în momentul cînd 
celebra slujba“. 


Ocultismul împotriva spiritismului 


Descoperirea în 1784 a somnambulismului lucid de către mes- 
merişti l-a făcut pe Jean-Baptiste Willermoz (1730-1826), un 
negustor de mătăsuri din Lyon care, după moartea maestrului 
său, Martines de Pasqually, întemeiase în 1778 Ordinul Marilor 
Profes, cavaleri ai Cetăţii sfinte (unul dintre ei a fost, la Cham- 
bery, Joseph de Maistre), să constituie o societate de mag- 
netizori, pentru a obţine de la subiecţi aflaţi sub hipnoză „ora- 
cole somnilocve“, adică revelații asupra lumii de dincolo. În 
1785, el a magnetizat-o pe dra Rochette, o bolnavă cu crize 
convulsive, în virstă de douăzeci şi cinci de ani, iar aceasta a 
avut în timpul somnului viziuni despre regiuni din cealaltă lu- 
me, cu locurile lor de ispăşire, locurile lor de purificare şi de 
pace străbătute de „fiinţe preafericite.“84 Willermoz a intrat apoi 
în legătură cu un prinţ greman, Karl de Hessen, care l-a invitat 
în 1790 la Hamburg şi l-a informat despre propriile sale „ora- 
cole luminoase“ pe care le căpătase punînd o întrebare în întu- 
neric, răspunsul afirmativ fiind o lumină bruscă: „Exerciţiile ce- 
le mai elementare constau în fixarea privirii asupra unui obiect, 
aşteptind ca acesta să apară strălucitor sau să fie înconjurat 
de nori luminoşi. Un alt exerciţiu consta în a fixa noaptea un 
punct obscur de pe firmament cu scopul de a vedea acolo apă- 
rind o stea.“85 Karl de Hessen avea un portret al lui Hristos pe 
care, spunea el, îl vede luminîndu-se cînd îi cerea un sfat; în 


83. Fabre d'Olivet, op.cit. 

decembrie 1791, acest portret i-a dat „ordinul să scrie“ şi de 
atunci îi dicta diferite mesaje, cum ar îi explicaţii despre Apo- 
calipsul sfîntului Ioan şi despre calendarul egiptean. 

Astfel, la sfirşitul secolului al XVIII-lea, erau deja inventate 
scrierea automată, sub dictarea unui Spirit invizibil, chestiona- 
rea unui medium intransat; iar abia în 1848, familia Fox, lo- 
cuind într-o casă din Hydesville, regiunea Noua Scoţie, a des- 
coperit table-moving şi rapping, adică arta de a face mesele să 
se învirtească şi de a obţine, prin bătăi în masă, răspunsuri 
din lumea de dincolo la întrebările puse. Cele trei surori Fox 
împreună cu mama lor au exploatat în mod lucrativ acest pro- 
cedeu deschizind la Rochester un birou unde puteai, în schim- 
bul a cîţiva dolari, să vorbeşti cu rudele moarte. În 1852, ele 
au făcut o demonstraţie publică la Universitatea din Saint- 
Louis, aşa încît epidemia spiritismului a izbucnit chiar în acel 
an în America şi a ajuns în Europa în anul următor. În Franţa, 
teoreticienii cei mai pasionaţi au fost mai întîi Jules-Eudes de 
Mirville care a publicat o lucrare în şase volume, Des Esprits 
et de leurs manifestations fluidiques (1863-1864), şi baronul de 
Guldenstubbe, autor al unei Pneumatologii, care a înfiinţat un 
cerc de spiritism compus din „douăsprezece persoane, şase din- 
tre ele reprezentind elementele pozitive iar celelalte şase, ele- 
mentele negative sau senzitive“. Mediul stătea în capul mesei, 
complet izolat, avind la dreapta sa şase naturi negative iar la 
stînga sa şase naturi pozitive: „Pentru a forma lanţul, trebuie 
ca cele douăsprezece persoane să-şi pună mîna dreaptă pe ma- 
să iar mîna stingă a vecinului să stea deasupra miinii lor.“86 
Urmau anumite fenomene care erau atribuite sufletelor mor- 
ților: zguduieli, lovituri misterioase, viziuni simultane ale par- 
ticipanţilor, scriere automată, vibrații ale corzilor de pian. 

Ocultiştii, inspirați de textele creştine care anatemizau ne- 
cromanţia s-au ridicat imediat împotriva spiritismului. L-au 
considerat morbid ca distracţie mondenă, iar ca procedeu de 
explorare a invizibilului, nefiresc şi ineficace. Eliphas Lévi l-a 
atacat în La Science des Esprits (1853), opunînd învăţăturile 
Cabalei inepţiilor proferate la şedinţele spiritiste despre lumea 
de dincolo. El a afirmat că, într-o zi, a făcut să apară, printr-o 
conjurație, spectrul lui Apollonius din Tyana, dar că nu avea 
nici o îndoială că aceasta nu era decît o iluzie datorată „unei 
veritabile beţii a imaginaţiei“. Şi-a bătut joc de Guldenstubbe 

care punea foi de hirtie albă în diferite locuri şi care găsea pe 
ele cuvinte zmingălite de aşa-zisele spirite: „Scriiturile pe care 
le obţineţi nu vin din cealaltă lume, ci chiar dumneavoastră le 
faceţi fără să vă daţi seama.“87 Eliphas Lévi a explicat toate 
faptele pe care spiritiştii le luau drept intervenţii supranaturale 
datorate efectelor magnetismului universal. 

Începînd cu 1890, Papus, pe atunci şeful laboratorului de 
hipnoterapie de la Hôpital de la Charité, a început să combată 
spiritismul înlocuindu-l cu adevărate experienţe mediumnice, 
făcute împreună cu colonelul Albert de Rochas, administratorul 
Şcolii politehnice, şi dr Luys. Ei nu erau preocupaţi de ideea 
de a face mesele să se învirtească, de a invoca morţii, ci voiau 
să studieze exteriorizarea sensibilităţii în stări profunde de hip- 
noză. Papus voia să aprofundeze noţiunea de astral, care este 
baza ocultismului. După „doctrina Tri-Unităţii“, omul are un 
corp astral care este dublul corpului său fizic: „Cele trei prin- 
cipii desemnate de ştiinţa ocultă ca alcătuind omul sînt: 1) cor- 
pul; 2) mediatorul plastic (corpul astral); 3) sufletul. Ocultismul 
se diferenţiază deci de teologi deoarece admite un nou principiu 
intermediar între corp şi suflet. Se diferenţiază de materialişti 
spunînd că în om există două principii care scapă legilor ma- 
teriei.“88 Corpul astral (pe care ocultiştii îl mai numesc şi ae- 
rosoma, formă fluidică, corp vital fluidic) uneşte corpul fizic cu 
spiritul; el este „lucrătorul ascuns“, executind funcţiile vieţii ve- 
getative; uneori radiază în jurul individului, formînd un fel de 
atmosferă invizibilă numită aura astrală. Putem chiar, datorită 
unui antrenament făcut prin regim alimentar şi prin respiraţie, 
„să obţinem ieşirea conştientă şi treptată a dublului astral din 
corpul fizic.“89 Aceste diverse proprietăţi ale corpului astral mo- 
tivează visele, nebunia, extazul profetic, viziunile şi acţiunile la 
distanţă. 

Lumea de dincolo de realitatea fizică este planul astral, „pla- 
nul forţelor invizibile care circulă între astre“. El este scăldat 
în „lumina astrală, care acţionează în natură aşa cum corpul 
astral acţionează în om.“90 Acolo se află o populaţie complexă, 
căci dacă spiritele sînt pentru spiritişti sufletele morţilor, ocul- 
tiştii văd în ele „fiinţele care însufleţesc diferite părţi ale uni- 
versului“ şi deosebesc o ierarhie a spiritelor, unele fiind con- 


87. Eliphas Levi, Histoire de la magie, op. cit. 

ştiente şi nemuritoare, altele inconştiente şi efemere, ierarhie 
arătată de şcoala din Alexandria, de Agrippa şi Paracelsus. Pla- 
nul astral conţine deci elementarele (spiritele morţilor), elemen- 
tatele (spiritele elementelor), spirite planetare şi chiar entităţi 
vii: „O idee lasă în planul astral o urmă a activităţilor ei bune 
sau rele iar această urmă poate fi regăsită multă vreme după 
aceea. La fel se petrece cu individul, în totalitatea lui, care lasă 
în planul astral o imagine a trecerii lui terestre.“91 Papus defi- 
neşte elementalele ca fiind „fiinţe instinctive şi muritoare, inter- 
mediare între lumea psihică şi lumea materială“ şi spune că 
magistul le poate îmblinzi căci „rolul lor este analog cu cel al 
animalelor din lumea vizibilă.“92 Discipolul său, Marius De- 
crespe, care a numit elementalele „microbi ai astralului“, le-a 
prezentat ca fiind embrioni de suflete supuşi fatalităţii forţelor 
fizice, lipsiţi de rațiune şi de afectivitate şi neavînd formă: „Ele- 
mentalele nu pot fi văzute deoarece mişcările lor moleculare 
sint mai puţin rapide decît cele din mişcarea înconjurătoare. 
Ele devin vizibile prin incandescenţă, ca fulgerele sferice.“93 

Atitudinea nouă adoptată de Papus şi de Cercul său de Stu- 
dii ezoterice stă în această formulă: „Supranaturalul nu există... 
Totul în natură este perfect natural.“94 Ei au organizat „şedinţe 
obscure“ numite astfel pentru că se petreceau în întuneric, pen- 
tru a-l ajuta pe medium să vadă lumina astrală: „Această forţă 
vitală nu se poate degaja în voie decit la adăpost de razele gal- 
bene şi mai ales de razele roşii ale spectrului solar care acţio- 
nează asupra ei ca apa asupra zahărului. Iată de ce va trebui 
ca mediumul să stea întotdeauna în întuneric sau, după o înde- 
lungată deprindere, să fie luminat de o lumină în care să pre- 
domine razele violete.“95 Mai întîi, se verifica dacă mediumul 
este receptiv prin diferite teste ca, de exemplu, atracţia înapoi: 
„Aşezaţi subiectul în picioare, cu picioarele apropiate. Stind în 
spatele lui, puneţi apoi amîndouă mîinile cu palmele în jos pe 
omoplaţii lui şi după citeva clipe retrăgeţi-vă încetişor mîinile. 
Dacă aveţi de-a face cu o persoană foarte sensibilă, umerii ei 
vor urma mişcarea miinilor dumneavoastră şi ea va fi atrasă 
înapoi, fără voie.“96 


91. Papus, op. cit. 

94. Papus, Considerations sur les phénomènes du spiritisme, op.cit. 
95. Ibid. 

96. Papus, Traité méthodique de magie pratique, op.cit, p. 361. 


COMUNICAREA CU INVIZIBILUL 351 


Ca să-şi adoarmă subiectul cu privirea, Papus îl punea să 
şadă în faţa lui, cu spatele la lumină. Îi lua mîinile, îi prindea 
intr-ale sale degetele mari şi-l privea fix în ochiul drept. Apoi, 
îi prindea amindouă degetele mari în mîna sa stingă, cu mîna 
cealaltă făcîndu-i pase de sus în jos, de la cap pînă la stomac. 
Lăsa apoi degetele mari şi continua pasele cu amîndouă mîinile. 
Subiectul adormit trecea prin trei faze, letargie, catalepsie şi, 
cînd i se freca uşor fruntea, somnambulism lucid, fază în care 
vorbea iar uneori îşi schimba personalitatea. Trezirea se făcea 
după anumite procedee, cel mai folosit fiind acela de a-i sufla 
puternic între ochi, adăugând şi pase cu ambele miîini mai întîi 
la nivelul stomacului, apoi la nivelul capului. În alte „şedinţe 
obscure“, mediumul, aşezat într-un fotoliu, cu capul sprijinit, 
adormea fixind timp de o jumătate de oră o oglindă rotativă. 
Aceste experienţe mediumnice i-au permis lui Papus să con- 
chidă: „Faptele atribuite de spiritişti Spiritelor sînt, pentru ocul- 
tişti, numai rezultatul forţelor emanate de medium, sporite u- 
neori cu ajutorul elementalelor.“97 

La început, „şedinţele obscure“ ale Cercului de Studii ezote- 
rice au semănat cam prea mult cu „cercetările psihice“ ale lui 
William Crookes care, la Londra, era indus în eroare de mediu- 
muri şarlatane, ca Douglas Home. Subiectul preferat al lui Pa- 
pus, dna Hannecart, era specialistă în aporturi şi materializări: 
cînd cădea în transă, instrumentele de muzică pluteau deasu- 
pra asistenţilor, obiectele se mişcau singure pe o masă, miini 
luminoase apăreau în întuneric. Un alt subiect, Corcol, era un 
„medium de încarnare“, luînd sub hipnoză personalitatea unui 
răzvrătit, împuşcat în timpul Comunei. Dar aceste experienţe 
îndoielnice au fost părăsite pentru studiul aurei astrale a me- 
diumului, ceea ce a dus la o practică ciudată: fotografierea in- 
vizibilului. Dr Hippolyte Baraduc, care dorea să găsească „o me- 
todă de a demonstra invizibilul fluidic, aşa cum microscopul 
arată infinitul mic material“98, a fost cel mai surprinzător spe- 
cialist în această metodă. „Iconografia invizibilului“ cuprindea 
„psicoane“ (imagini fluidopsihice care ieşeau din fruntea sau din 
virful degetelor unui subiect în stare de tensiune creatoare) şi 
numeroase clişee în care corpul astral se desprindea de corpul 
fizic sub formă de nimb, de virtejuri, sau de linii radiante. Pen- 
tru a fotografia „emanaţiile pasionale“, el a pus o placă sensibilă 

între inimile a doi iubiţi îmbrăţişaţi: rezultatul au fost nişte 
„puncte fluidice“ pe fond negru. A mai fotografiat şi „vibraţiile 
cosmosului în unison cu ale noastre“, în scopul de a verifica 
reacţia planului astral la emoţiile umane. Această activitate ex- 
perimentală a grupului lui Papus a fost puternic contestată de 
René Guénon, în numele ezoterismului, care este o cunoaştere 
obţinută prin iniţiere şi nu prin scientism. 

Cu toate acestea, la sfirşitul secolului al XIX-lea, concepţia 
despre invizibil s-a modificat sub impulsul ocultiştilor francezi, 
în lupta lor împotriva spiritiştilor anglo-saxoni. Teoria spectrelor 
s-a îmbogăţit cu o noţiune nouă: fantoma celor vii, sau o formă 
fluidică ieşită momentan în astral. Lumea preternaturală este 
de aici înainte planul astral unde se mişcă forme primare şi tot 
felul de spirite care nu sînt numai suflete, după cum spune 
Papus: „Iată ce întilnesc ochii noştri fireşti în lumea invizibilă, 
vizibilă în stare mediumnică: 1) curente fluidice de lumină as- 
trală trăgînd după ele: 2) elementale, forţele inconştiente ale ele- 
mentelor; 3) elementare, rămăşiţe ale morţilor (spiritele spirite- 
lor); 4) Idei devenite Fiinţe, fiinţe colective; 5) Corpuri fluidice de 
mediumuri şi de adepţi.“99 Pentru Stanislas de Guaita, fanto- 
mele nu sint decît „coagulări fără consistenţă, reziduuri moarte 
sau muribunde de cochilii astrale pe cale de a se dezintegra în 
oceanul fluidic“ şi acestea locuiesc de preferinţă „în jurul mor- 
mintelor, abatoarelor, amfiteatrelor sau şi în canalizări şi pe te- 
renurile cu emanaţii de gaze sulfuroase.“100 În sfirşit, se admite 
că trupul astral are posibilitatea, prin asceză să-şi părăsească 
corpul fizic şi să revină la el după ce a călătorit în planul astral: 
„Numai începătorii ş ignoranţii pot crede că dedublarea este alt- 


ceva decît o rutină de gimnastică psihică.“101 


Experiențele dedublarii 


Faima lui Saint-Yves d'Alveydre este legată de un sistem de gu- 
vernare, sinarhia, partizanii lui denaturindu-i, de altfel, ideile; 
dar personalitatea sa are un aspect necunoscut şi mult mai 
ciudat, acela de explorator al aşa-numitei Agarttha, ceea ce-i 
acordă un loc de frunte printre pionierii invizibilului. Alexandre 
Saint-Yves, născut la Paris în 1842, fiul unui medic alienist, a 

dovedit încă din copilărie un caracter de revoltat nedomolit. „La 
colegiu, aveam trista cinste de a fi printre nedisciplinaţii cei mai 
insuportabili“, avea să mărturisească.102 Exasperaţi de poznele 
lui — mersese pînă într-acolo încît a aruncat o călimară în ca- 
pul unui profesor — părinţii săi l-au înscris, în 1858, în colonia 
de la Maettay, o şcoală de corecție din departamentul Indre-et- 
Loire. Directorul, Frederic-Auguste de Metz, voind să-i îndrepte 
pe tinerii delincvenţi printr-o viaţă în aer liber, căci şcoala se 
afla într-un castel înconjurat de un parc, a ştiut atit de bine 
să-l educe pe Saint-Yves încît acesta l-a considerat tatăl său 
spiritual. După ce şi-a luat bacalaureatul în ştiinţe la Rennes, 
tinărul a urmat medicina dar şi-a întrerupt studiile în anul al 
treilea. La douăzeci şi doi de ani a plecat la Jersey ca să tră- 
iască printre exilaţii politici din timpul celui de al Doilea Impe- 
riu; apoi, în Anglia, şi-a ciştigat viaţa ca profesor particular. 
Reîntors la Paris, a găsit în 1872 o slujbă la Ministerul de In- 
terne. Sărac, singuratic, autor al cîtorva opuscule rămase ne- 
remarcate, se gîndea să intre la călugării Trapişti, cînd a fost 
prezentat, în salonul conservatorului Bibliotecii Arsenalului, 
contesei de Keller pe care o va numi îngerul vieţii sale. 

De cum s-a căsătorit cu această aristocrată bogată din Nord, 
Saint-Yves s-a instalat într-o luxoasă casă din strada Vernet şi 
şi-a început apostolatul. Mai întîi a vrut să arate oamenilor din 
Bretagne că marea era „o sursă de bogății agricole, industriale 
şi comerciale“, dezvoltind industria algelor marine: „Am desprins 
mai bine de treizeci de aplicaţii numai ale plantelor marine care 
nu mi-au adus decit nişte medalii de aur şi de argint, mari 
pierderi şi batjocura trindavilor şi proştilor.“105 Obţinind în 
1880 titlul de marchiz de Alveydra, a fost captivat de concepţia 
sinarhiei, guvernare generală ştiinţifică, compusă dintr-un Con- 
siliu european al Comunelor naţionale, dintr-un Consiliu euro- 
pean al Statelor naţionale şi dintr-un Consiliu internaţional al 
Bisericilor naţionale. „Sinarhia, contrariul anarhiei“, cerea dife- 
ritelor clase sociale să-şi asume o „misiune“ pentru a reînnoi 
societatea, acordind fiecărei clase trei puteri sociale şi speciale. 
Saint-Yves d'Alveydre voia să stabilească un statut al guver- 
nanţilor conform cu „canonul organic al umanităţii“. 

Cu lucrarea Mission des souverains, par lun d'eux (1882), 
în douăsprezece capitole, corespunzind celor douăsprezece sem- 
ne ale Zodiacului, el s-a prezentat ca un Machiavelli care ar fi 
scris „o nouă carte de Stat: cea a machiavelismului luminii“. | 
s-a spus că Bismarck făcuse din lucrarea lui cartea sa de că- 
pătii. Suveranitatea de care vorbea era sacerdotală, el însuşi 
considerîndu-se deci un suveran, aşa că spunea: „Deşi nu am 
sînge evreiesc în vine, iau loc printre evrei şi mă adresez sa- 
vanţilor lor talmudişti şi cabaliştilor lor.“104 Lucrările Mission 
des ouvriers (1882), Mission des Juifs (1884), La France vraie 
(1887), în douăzeci şi două de capitole, bazate pe arcanele ma- 
jore ale tarocului, i-au completat teoria pe care a expus-o în- 
tr-un turneu de conferinţe prin Europa, proclamiînd „necesita- 
tea unui Amficţionat sinarhic european“. Politica sa ocultă se- 
para Autoritatea de Putere şi Puterea (acel Imperium al roma- 
nilor) de Voința populară, pentru a face din ele expresia unei 
sinteze a cunoaşterii prin „reconcilierea ştiinţei cu religia iudeo- 
creştină, şi prin apropierea corpurilor didactice religioase şi ci- 
vile“. Sistemul său, departe de a predica despotismul luminat, 
limita puterile personale şi le subordona formulei: „A domni în- 
seamnă a sluji.“ 

Saint-Yves d'Alveydre este un continuator al lui Fabre d'O- 
livet, rescriind, ca şi el, istoria omenirii după mituri şi etimo- 
logii; el povesteşte „Ciclul Berbecului şi al Mielului“ (Berbecul 
fiind Ram, Mielul desemnîindu-l pe Hristos), adică dubla influ- 
enţă celtică şi iudeo-creştină în civilizaţia europeană, făcînd a- 
firmaţii de tipul: „Numele Europei occidentale era Varaha, cel 
al Europei orientale Kourou.“ Şi o dovedeşie cu tot soiul de nu- 
me de regiuni şi de oraşe, Var, Varşovia, Warszawa, şi cu cu- 
vintul War, război, sau „revoltă a Varahei“. Evocările sale de- 
spre „statul social al lui Gian-ben-Gian“, despre împăratul de 
rasă neagră Kowhan, despre felul în care celții au întemeiat Per- 
sia (Iran venind din I-Ram) nu sînt decit pure momente de ex- 
travaganţă vizionară; dar ideile sale directoare sînt mult mai 
serioase. 

Făcînd cunoştinţă, în 1887, cu prinţul Hardji Schariff din 
Bombay, care-şi spunea „brahma-guru-pandit“, a primit de la 
acesta informaţii care l-au făcut să scrie cartea Mission de l'Inde 
en Europe, pe care a distrus-o în momentul cînd ieşea din ti- 
pografie, temindu-se că se va spune despre el: „Acest om este 

nebun, mistificat sau mistificator.“ Reeditarea din 1910 a fost 
făcută după unicul exemplar tipografiat păstrat de el, de câtre 
prietenii lui Saint-Yves, care au adus la cunoştinţă: „Este prima 
lucrare a lui Saint-Yves în care experienţele practice de dedu- 
blare au permis autorului să pătrundă în sanctuarele cele mai 
secrete ale Pămîntului pentru a verifica o învăţătură orală.“105 

Într-adevăr, Saint-Yves d'Alveydre ne spune acolo că i-a fost 
dat să viziteze Agarttha, cetatea universitară ascunsă unde, din 
timpuri imemoriale, iniţiaţii Padesei deţin şi transmit o cunoaş- 
tere extraordinară: „Acest nume, Agarttha, înseamnă că nu poa- 
te fi cuprinsă de violenţă, că este inaccesibilă anarhiei“. Pentru 
a o apăra, autorul nu vrea să spună unde se află acest loc: „Să 
le fie suficient cititorilor mei să ştie că, în anumite regiuni din 
Himalaia, printre douăzeci şi două de temple reprezentind cele 
douăzeci şi două de arcane ale lui Hermes şi cele douăzeci şi 
două de litere din anumite alfabete sacre, Agarttha formează 
acel Zero mistic, ce nu poate fi găsit.“ În schimb, îi face o de- 
scriere amănunţită: „Teritoriul sacru al Agartthei este indepen- 
dent, organizat sinarhic şi compus dintr-o populaţie care atinge 
aproape douăzeci de milioane de suflete.“ Acolo domneşte o ase- 
menea dreptate încît copilul ultimului paria poate fi admis la 
Universitatea sacră; delictele se ispăşesc fără închisoare sau po- 
liţie. Acolo se vorbeşte limba universală, vattan. Organizarea 
Agartthei este circulară: periferiile sînt dispuse în cercuri con- 
centrice. Într-unul din aceste cercuri locuiesc cinci mii de pan- 
diţi sau savanţi: „Numărul lor de cinci mii corespunde numărului 
rădăcinilor ermetice din limba vedică“. Aflăm apoi o circum- 
scripţie solară de trei sute şaizeci şi cinci de bagwanda, apoi o 
alta de douăzeci şi un Arhis compus din negri şi albi. Cercul 
cel mai apropiat de „centrul misterios“ se compune din doispre- 
zece guru, fiecare avînd „şapte nume, hierograme sau mentram, 
ale celor şapte puteri cereşti, pămînteşti şi infernale“. În sfirşit, 
în centru se află suveranul pontif, Brâhatmah, şi cei doi asesori 
ai lui, Mahatma şi Mahânga. 

Nenumăraţi djiwas studiază în celulele subterane: „Elevul 
simte deja năvala invizibilului. Încetul cu încetul, viziunile sfin- 
te îi luminează somnul sau ochii deschişi.“ O bibliotecă de mai 
multe mii de kilometri, conținînd numai cărţi „gravate pe piatră 
cu caractere indescifrabile pentru omul obişnuit“, se întinde 
sub întreaga Asie. Imposibil să le deplasezi: „Numai memoria le 
poate păstra imaginea.“ La sfîrşitul iniţierii, orice iniţiat are ca- 

pacitatea să vadă o piramidă de foc, formată din „flacăra spiri- 
tuală a sufletelor din Agarttha, înălţindu-se în spaţiul eterat, 
piramidă înconjurată de „un inel de lumină cosmică“. 

Saint-Yves d'Alveydre se aşteaptă să fie întrebat: „Cum să 
facem? Prin ce mijloace psihice sau fiziologice să obţinem a- 
ceastă binefacere fără preţ?“ El nu vrea să spună nimic atita 
vreme cît Bisericile şi Universitățile nu se vor fi împăcat. E pă- 
cat, căci am fi dorit să avem detalii tehnice depre experienţele 
sale de dedublare. O aluzie la felul cum „se eliberează forţa psi- 
hică“ şi cum „epoptului i se dezvăluie secretul de a fi treaz în 
vreme ce trupul său doarme“ pare a fi o confidenţă despre me- 
toda sa de autohipnoză: „Înfăşurat într-un giulgiu care-i aco- 
peră capul astupîndu-i ermetic urechile, ochii şi nările, lăsînd 
o deschizătură doar pentru gură, cu braţele încrucişate pe 
piept, el se oferă viu Îngerului Morţii şi se lasă pe de-a-ntregul 
în voia lui Dumnezeu.“106 S-ar putea ca printr-un astfel de pro- 
cedeu, care duce la o stare propice halucinaţiilor hipnagogice 
ale semi-somnului, să fi avut Saint-Yves toate viziunile sale de- 
spre Agarttha; în orice caz, cartea sa nu este o invenţie literară, 
ci un produs al concentrării mentale asupra unei teme de me- 
ditaţie.107 

În 1893, puţin după ce se mutase la Versailles, Saint-Yves 
d'Alveydre şi-a pierdut soţia şi a transformat camera moartei în 
cameră mortuară, cu făclii aprinse, unde venea permanent să 
ceară sfaturi sufletului ei. Unul dintre discipolii săi, Barlet, pre- 
cizează: „Acest fel de comunicare nu avea nimic comun cu spi- 
ritismul; vom vedea, în legătură cu doctrinele sale, că a con- 
damnat întotdeauna cu energie practicile spiritiste. Nu avea nici 
o calitate mediumnică şi nu se folosea de nici un medium. Ce- 
remoniile sale, mult mai sacre, erau de un cu totul alt or- 
din.“108 Astfel de acţiuni, ca şi experienţele sale de dedublare, 
făceau parte din acea cunoaştere secretă pe care Saint-Yves 
d'Alveydre n-a vrut niciodată s-o divulge, declarind: „Dacă aş 
publica integral tot ce ştiu, jumătate din Paris ar înnebuni iar 
cealaltă jumătate ar deveni isterică.“109 


106. Saint-Yves d'Alveydre, Mission de l'Inde en Europe, op. cit. 

107. Această temă nu i-a fost fumizată numai de gurul său. Agarttha 
(însemnînd efectiv în sanscrită ceea ce nu poate fi prins) este deja menţio- 
nată de Louis Jacolliot, după o tradiţie populară indiană, în Histoire des 
Vierges (1875), carte despre regiunile ce urmează a fi explorate. 

108. Barlet, Saint-Yves d'Alveydre. Paris, Durville, 1910. 

109. Ibid. 

Sufletul soţiei sale a fost cel care i-a inspirat, într-unul din 
momentele lor de legătură, ideea arheometrului, „instrumentul 
de precizie al ştiinţelor înalte şi al artelor ce le corespund, ra- 
portorul lor cosmometric, etalonul lor cosmologic, regulatorul 
lor şi revelatorul lor homologic.“ Arheometrul urma să asigure 
arhitehnia, sinteză a posibilităţilor religioase, ştiinţifice şi este- 
tice ale omului. Acest instrument era un cerc împărţit în zone 
concentrice şi triunghiuri în care litere din ebraică, sanscrită şi 
vattan (limba vorbită de Adam), numere, note muzicale, culori, 
semne astrologice formau combinaţii ce permiteau muzicienilor, 
pictorilor, arhitecţilor să creeze, exprimind idealul perfect al 
omenirii. Chiar şi poeţii îl puteau folosi: „Relaţiile dintre litere 
şi culori, întrevăzute intuitiv de Rimbaud şi de imitatorii săi, 
sînt determinate ştiinţific de arheometru.“110 Saint-Yves d'Al- 
veydre a primit brevetul de inventator al arheometrului la 26 
iunie 1903, şi a explicat cum să se realizeze, datorită acestuia, 
„şarpanta muzicală“ a unei catedrale sau „arhitectura vorbitoa- 
re“ a unui cînt. Lucrarea pe care i-a consacrat-o era precedată 
de o „androgonie“, istorie a formării omului. 

După moartea sa, survenită în 1909, Saint-Yves d'Alveydre 
a fost înhumat lingă soţia sa, la Versailles, într-un cavou con- 
struit cu ajutorul arheometrului. Barlet, pe atunci Mare Mae- 
stru al Rosei-Crucis cabaliste, a spus: „Saint-Yves va fi mereu 
cu noi, pentru a ne inspira şi a ne ghida“ şi a adăugat, pentru 
amatorii de mese care se învirtesc: „Nu este vorba aici de o 
aluzie la procedeele spiritiste de comunicare cu sufletele mor- 
ţilor, ci de o prezenţă mintală. Am chiar cele mai serioase mo- 
tive şi, în consecinţă, datoria să afirm că sufletul lui Saint-Yves 
se odihneşte în pace într-o regiune care ne este inaccesibilă, şi 
că orice invocare a acestui suflet, adevărată profanare conform 
propriilor sale teorii, ar avea ca efect, înainte de toate, tulbu- 
rarea periculoasă a sufletului celui care-l invocă.“11] 


Sinteza vizibilului şi invizibilului 


Raporturile moderne ale omului cu invizibilul, ţinind seama de 
experienţa constituită de secole, dar supunind-o unei critici ri- 
guroase, au fost stabilite de René Guenon, fără îndoială cel mai 


110. Saint-Yves d'Alveydre, L'Archâometre, Paris, Dorbon aîné, 1911. 
111. Barlet, op.cit. 

mare iniţiat din prima jumătate a secolului al XX-lea. După 
studii la colegiul Augustin Thierry din Blois, oraş unde s-a năs- 
cut în 1886, el a venit la Paris în 1904 pentru a-şi pregăti li- 
cenţa în matematică. În 1906, renunţă să devină inginer pre- 
ferind să urmeze cursurile Şcolii de Ştiinţe ermetice condusă 
de Papus; acesta l-a admis în Ordinul martinist astfel încît Gué- 
non a asistat, în calitate de secretar al biroului, la Congresul 
spiritualist şi masonic din 1909. Dar s-a despărţit de Papus, a 
intrat în Biserica gnostică unde a fost hirotonisit episcop sub 
numele de Palingenius, a înfiinţat revista La Gnose (1909-1912) 
şi a creat Ordinul Templului. A cules informaţii de la specialişti 
despre India vedică, despre China taoistă şi budistă, cu aceeaşi 
înflăcărare cu care a aprofundat creştinismul ezoteric. 

În 1912, Guenon se căsătoreşte şi se îndreaptă către sufism, 
sub indrumarea pictorului suedez Gustaf Agueli, convertit la 
Islam şi devenit Abdul-Hâdi. Între 1915 şi 1919 va fi profesor 
suplinitor la colegiul din Saint-Germain-en-Laye şi profesor de 
filozofie la Setif, în Algeria; întors la Paris, va debuta în 1921 
cu două cărţi, una despre orientalism, Introduction à l'étude des 
doctrines hindoues, cealaltă de polemică Le Theosophisme, 
histoire d'une pseudo-religion. Aceasta din urmă este deja repre- 
zentativă pentru rigoarea sa intelectuală: considerînd prolifera- 
rea sectelor teozofice ca pe o „eroare periculoasă pentru men- 
talitatea contemporană“, el face din aceasta nu obiectul unui 
pamflet oarecare, ci un eseu tot atît de bine documentat ca o 
teză. „Cel mai bun mijloc de a combate teozofismul este, după 
părerea noastră, a-i expune istoria aşa cum este ea.“ Povesteşte 
apoi intrigile şefilor de şcoală, Helene Blavatsky, Annie Besant, 
ducesa de Pomar, Krishnamurti, denunţă sărăcia credințelor lor 
care ţin de o „tradiţie imaginară“ dînd nenumărate citate dove- 
ditoare. Tonul lui nu este, de altfel, cel al pozitivismului: „Nu 
facem parte dintre aceia cărora le place să vorbească «în numele 
Ştiinţei» şi care aşază «raţiunea» deasupra a tot ce există“, spu- 
ne c€l.1llZ Dragostea de_adevăr este însă cea pe care o invocă 
pentru a-şi motiva vigoarea acestei critici aspre. 

Grija sa de a separa adevărul de fals îl determină apoi să dea, 
în L'Erreur spirite (1923), o lovitură decisivă spiritismului pe care-l 
acuză „că dezechilibrează şi tulbură minţile unei mulţimi de ne- 
fericiţi.“113 Această lucrare amplă de „metafizică adevărată“ este 


112. René Guenon, Le Theosophisme, histoire d'une pesudo-religion, 
Paris, Nouvelle Librairie Nationale, 1921. 
113. René Guenon, L'Erreur spirite, Paris, Marcel Riviére, 1923. 

prima în care nu se face o critică pur negativă a spiritismului, 
opunindu-i bunul simţ, ci unde acesta este descalificat în ra- 
port cu datele metafizice din religiile orientale. Guenon spune 
despre spiritişti: „Comunicarea cu morţii, aşa cum o înţeleg ei, 
este pur şi simplu o imposibilitate.“ Într-adevăr, ei cred că se 
poate comunica după dorinţă cu morţii, nu într-un mod mintal, 
intuitiv, în împrejurări de excepţie, ci în mod material şi curent; 
ei presupun că nişte suflete sînt în stare să lovească în mese, 
să deplaseze obiecte, să dicteze mesaje, ceca ce este o absur- 
ditate nu numai pentru un materialist ateu, dar şi pentru un 
bun credincios hinduist, budist, musulman, israelit sau creştin. 
Guenon arată toate dedesubturile spiritismului al cărui propa- 
gandist în Franţa, Allan Kardec (pseudonimul lui Hippolyte Ri- 
vail, fost institutor la Lyon, devenit apoi la Paris director la Thé- 
âtre des Folies-Marigny), punea un grup de colaboratori să-i 
scrie cărţile. Spiritiştii invocă prezenţa unor savanţi care parti- 
cipă la şedinţele lor, ca Marie Curie, dar René Guenon respinge 
această garanţie ştiinţifică amintind cîți savanţi au dat dovadă 
de o „extravagantă credulitate“ în faţa falsificatorilor: „Nimeni 
nu este mai naiv şi mai lipsit de orice fel de mijloc de apărare 
decît anumiţi savanţi de îndată ce sînt scoşi din mediul lor obiş- 
nuít.“114 - 

În această carte, Guenon ia poziţie faţă de ocultism, căruia 
îi recunoaşte „o seamă de teorii cărora nu le corespunde nimic 
în spiritism, aşa încît nu l-am putea compara pe unul cu celă- 
lalt: “Am face cea mai mare greşeală să confundăm ocultismul 
cu spiritismul... Există mai curînd un soi de antagonism între 
cele două mişcări, antagonism care se afirmă mai violent în ta- 
băra spiritiştilor şi mai discret în cea a ocultiştilor.“115 Îi re- 
proşează totuşi lui Papus experienţele sale ambigue, se simte 
mai aproape de Eliphas Lévi decit de „ocultismul papusian“, dar 
ţine totuşi să precizeze: „Filozofii universitari reproşează ocultis- 
mului că vrea să depăşească limitele înguste în care ei înşişi 
îşi închid concepţiile, în timp ce pentru noi, ocultismul face mai 
curînd greşeala de a nu le depăşi efectiv, cu excepţia cîtorva 
puncte deosebite... Pentru ceilalţi, ocultismul merge sau vrea 
să meargă prea departe, pentru noi, dimpotrivă, el nu merge 
prea departe.“116 

114. René Guénon, L'Erreur spirite, op. cit. 


115. Ibid. 
116, Ibid. 


360 ISTORIA FILOZOFIEI OCULTE 


Continuînd să ţină cursuri de filozofie la liceul Saint-Louis, 
conferinţe la sediul revistei Les Nouvelles littéraires sau la Sor- 
bona, Guenon îşi pune la punct doctrina, ale cărei baze le ex- 
pune în Orient et Occident (1924), L'Homme et son devenir selon 
le Vedânta (1925), L'Esoterisme de Dante (1925), Le Roi du 
monde (1927), La Crise du monde moderne (1929). În această 
din urmă carte, el afirmă că lumea a ajuns la cea de a patra 
vîrstă, „virsta întunecată“ acel Kali-Yuga al hinduşilor, cînd ade- 
vărurile devin din ce în ce mai ascunse şi greu de obţinut; 
numai recurgerea la Tradiţie ar putea împiedica haosul social 
produs de opoziţia dintre Orient şi Occident, dintre contemplare 
şi acţiune şi de „cunoaşterea ignorantă“ a ştiinţei profane care 
a abdicat de la „orice principiu care ar putea să-i asigure un 
loc legitim, oricît de umil ar fi acesta, între diferitele categorii 
ale cunoaşterii integrale.“117 

Moartea soţiei sale, în 1928, l-a făcut să treacă printr-o fază 
depresivă; totuşi, este animatorul revistei Le Voile d'Isis şi scrie 
Autorite spirituelle et pouvoir temporel (1929). Gonzague Truc, 
evocîndu-l în această perioadă, cu silueta lui înaltă, spune: „Rar 
am întîlnit un chip atît de pur ca acesta... Cînd vorbesc astfel 
de puritate, înțeleg perfecta integritate a spiritului şi absenţa 
oricărui compromis.“ Plecînd, la 5 martie 1930, la Cairo, în că- 
utarea de texte sufiste, René Guénon se va stabili acolo şi va 
cere trecerea lui la islamism; mai tirziu, va obţine cetăţenia 
egipteană. De aici înainte, va fi şeicul Abdel Wahed Yahia, apar- 
tinînd ramurii shadilite a sufismului. S-a scris mult despre a- 
ceastă conversiune a lui Guénon, cu atît mai mult cu cît el nu 
se considera un convertit; prin conştiinţa sa de unitate a tra- 
diţiilor, el se considera „de neconvertit“. Făcuse numai o „încor- 
porare iniţiatică“ în religia care corespundea cel mai bine idea- 
lului său despre ezoterism: „Nu există nimic în acest fapt care 
să implice atribuirea unei superiorităţi în sine unei forme tra- 
diţionale faţă de o alta, ci numai ceea ce am putea numi un 
motiv de afinitate spirituală.“118 

În această lumină, va compune Le Symbolisme de la Croix 
(1931), Les Etats multiples de L'Etre (1932). Filozofia lui Guenon 
pleacă de la „teoria stărilor multiple“, ea însăşi axată pe con- 
cepţia sa despre „Posibilitatea universală“, care cuprinde Fiinţa 


117. René Guenon, Criza lumii moderne, Bucureşit, Humanitas, 


1993. 
118. René Guénon, Initiation et réalisation spirituelle, Paris, Editions 


traditionelles, 1952. 

şi Non-Fiinţa, manifestatul şi non-maniiestatul. Omul reprezin- 
tă în acelaşi timp ceea ce este şi ceea ce nu este: „Dacă avem 
în vedere o fiinţă oarecare în totalitatea sa, ea va trebui să com- 
porte, cel puţin virtual, stări de manifestare şi stări de non- 
manifestare.“119 Non-Fiinţa, departe de a fi neantul, ar fi mai 
degrabă contrariul lui, dacă neantul ar putea avea un contrar: 
„În mod esenţial, stările de non-manifestare sint cele care asi- 
gură fiinţei permanenţa şi identitatea.“120 Spiritul uman inclu- 
de intelectul pur (care există în toate fiinţele şi în toate stările) 
şi mintalul („ceea ce este special în om, ceea ce nu are el în 
comun cu fiinţele non-umane“). Nu există o unitate a Eului iar 
conştiinţa individuală cste o iluzie; omul, divizat între intelectul 
pur (de ordin universal) şi mintal („diferenţa sa specifică“) tre- 
cînd printr-o succesiune de stări, nu ajunge să perceapă ce este 
el cu adevărat. De unde necesitatea pentru el de a întreprinde 
o „totalizare a fiinţei“ care să-l facă să ajungă la „Identitatea 
supremă“ cu ajutorul unei Gnoze: „Cunoaşterea adevărată a a- 
cestor stări implică posesia lor efectivă şi, invers, prin această 
cunoaştere fiinţa intră în posesia lor.“121 

În iulie 1934, se recăsătoreşte cu fiica mai mare a unui co- 
merciant, şeicul Mohannard Ibrahim, şi se instalează împreună 
în vila Fatma din strada Nawal, în cartierul Doki. Va avea cu 
ea două fete, Khadija şi Leila,. şi doi băieţi, Ahmed şi Abdel 
Wahed (acesta din urmă se va naşte după moartea lui Guenon). 
Ultima sa perioadă este marcată de Le Regne de la quantite et 
les signes du temps (1945), Aperçus sur L'initiation (1946), Les 
principes du calcul infinit&simal (1946) şi, ca o concluzie la dez- 
voltarea gîndirii sale, La Grande Triade (1946). 

Filozoful acesta care a vorbit atit de bine despre iniţiere nu 
a vrut nici să aibă discipoli şi nici să se propună drept model 
cititorului. El urmăreşte, cu o inflexibilă autoritate, ambiția su- 
perioară de a fi întruchiparea Tradiţiei. Se prezenta ca o operă 
şi nu ca un om şi nu admitea ca cineva să se amestece în viaţa 
sa personală, nici măcar în gîndirea sa. Unui critic italian care, 
în mai 1950, îl considera maestrul „ezoterismului modern“, re- 
proşindu-i însă că se închide exclusiv în dialectică, i-a răspuns: 
„Niciodată nu am înţeles să exprimăm undeva ceva din «expe- 
rienţa noastră interioară», care nu priveşte şi nu poate interesa 
pe nimeni, nici de altfel din «experienţa interioară» a altcuiva, 


119. René Guenon, Les Etats multiples de L'Etre, Paris, Vega, 1932. 
120. Ibid. 
121. Ibid. 

aceasta fiind strict incomunicabilă prin însăşi natura sa.“122 In- 
contestabila măreție a acestei atitudini nu împiedică dezvălui- 
rea lui Georges Bataille (pe care această frază pare că-l vizează) 
să fie tot atit de admirabilă, dindu-i pe de-a-ntregul la iveală 
subiectivitatea, revelîndu-i astfel „mistica fără Dumnezeu". 

Cu René Gu6non ajungem la limita extremă a invizibilului; 
în loc să caute în el îngeri sau microbi ai astralului, el îl percepe 
ca atare. Îl identifică cu incomunicabilul, ceea ce, făcînd invi- 
zibil raportul cu invizibilul, conferă misterului Fiinţei o dublă 
invizibilitate. De aici urmează că invizibilul este prezent la Gué- 
non în speculaţiile sale asupra Non-Fiinţei, asupra „stării sub- 
tile“ (taijasa la hinduşi, care produce creaţii halucinatorii), asu- 
pra „hotarelor indefinitului“ (părţi necunoscute ale Posibilităţii 
universale), dar nu în sînul unei căutări individuale clar expri- 
mate. Se ştie că el se îndreaptă câtre „Eliberarea prin care fiinţa 
este dezlegată de legăturile cu orice condiţie specială de exis- 
tenţă“ şi nu ştim dacă găseşte în drumul lui iluminări sau ex- 
taze. Unul dintre prietenii săi a vorbit de „viaţa sa simplă“, un 
altul de personalitatea sa „diafană“; dispariţia sa în spatele Tra- 
diţiei a făcut din el filozoful invizibil aşa cum a existat filozoful 
necunoscut. 

Interzicîndu-şi să se intereseze de abstracții, Guénon a cîn- 
tărit în balanţa mintalului său cele mai fine concepte oculte. 
Aflăm cu el diferenţa dintre misticism şi ezoterism, dintre „rea- 
lizarea mistică“ şi „realizarea iniţiatică sau ezoterică“; ne arată 
ce este „realizarea ascendentă“, care se îndreaptă către un scop, 
şi „realizarea descendentă“, în care se atrage către sine adevărul 
căutat. El rezolvă probleme de felul: „Este spiritul în trup sau 
trupul în spirit?“ Este marele teoretician al vieţii contemplative, 
dar îşi interzice să arate ce poate fi contemplat: fiecare să-l va- 
dă, după mintalul său. Filozofia sa arată cel puţin că nu există 
nici un fel de pasivitate în cel care contemplă: „Contemplarea 
este... cea mai înaltă formă de activitate şi este mult mai activă 
în realitate decît tot ceea ce ţine de acţiunea exterioară.“123 El 
face o deosebire între „contemplarea directă“ şi „contemplarea 
prin reflexie“, una mai mistică, cealaltă mai iniţiatică: „Aşa cum 
putem, efectiv, să privim direct soarele sau să-i privim reflexia 
în apă, tot aşa putem contempla fie realităţile spirituale, aşa 
cum sînt ele efectiv, fie reflexul lor în domeniul individual.“124 


122. René Guénon, Initiation et réalisation spirituelle, op.cit. 
123. Ibid. 
124. Ibid. 


COMUNICAREA CU INVIZIBILUL 363 


Cînd Abdel Wahed Yahia, ex-Ren€ Guânon, a murit în 1951, 
la Cairo, pronunţind numele lui Alah, a fost îngropat în cimi- 
tirul din Darasa, cu trupul înfăşurat în pinză de in şi faţa în- 
toarsă către Mecca. Trei importante culegeri postume de articole 
i-au completat bibliografia; una aduna vreo sută de studii de- 
spre simbolurile din cele mai multe religii!25. În texte intitulate 
L'Illusion des statistiques, La Confusion du psychique et du spi- 
rituel, La Pseudoinitiation, La Duperie des „prophéties“ etc.126, a 
combătut, înainte ca ele să se fi dezlănţuit, relele de după cel 
de al doilea război mondial. Nu a avut timp să vadă dezvoltin- 
du-se anumite excese ale parapsihologiei, dar e de ajuns să ci- 
tim Des prétendus „pouvoirs“ psychiques!27 pentru a înţelege 
că le-ar fi criticat cu severitate. 


125. René Guénon, Symboles fondamentaux de la science sacrée, Pa- 
ris, Gallimard, 1962. 

126. René Guénon, Aperçus sur l'initiation, Paris, Editions traditio- 
nelles, 1946. 

127. Ibid. 

Magia sexuală 


O eroare ce trebuie evitată cînd se abordează studiul magiei 
sexuale este aceea de a o identifica cu un desfriu ciudat, în 
care mai intervine şi o liturghie. În fapt, este vorba de o asceză 
pe care şi-o impun unii pentru a obţine extaze supraomeneşti 
sau puteri cosmice şi, deşi această asceză se înfăptuieşte uneori 
prin practici orgiace, ea se conformează de cele mai multe ori 
unor reguli stricte de abstinenţă. La numeroşi filozofi oculţi în- 
tilnim recomandări de castitate tot atit de severe ca acelea ale 
Părinților Bisericii. Abramelin Magul tolerează la discipolii săi 
„obligaţia matrimonială“ cu scopul de a face copii, dar în afara 
acestei datorii de procreare, le spune: „Fugiţi de coit ca de ciu- 
mă.“ Medicul ocultist Adrien Peladan fiul (frate şi mentor al 
romancierului Josephin Péladan?) declara că polul cerebral şi 
polul genital depind de aceeaşi energie vitală şi că, în conse- 
cinţă, dacă deturnăm această energie de la sex, ea va fi benefică 
pentru creier. Retenţia secreţiilor sexuale este un stimulent cre- 
ator, ce poate sta la originea capodoperelor literaturii mistice: 
„Nimic nu are atita putere ca resorbţia fluidului seminal pentru 
a duce forţa intelectuală la starea ei cea mai sublimă...Dacă 
vreţi să înfăptuiţi lucruri mari, trăiţi mai ales în abstinenţă şi 
în castitatea cea mai deplină. Virginitatea reală dezvoltă în cel 
mai înalt grad puterile sufletului şi dă celor care i se consacră 
facultăţi necunoscute de restul oamenilor.“3 

Putem, de altfel, să considerăm castitatea ca o exigenţă a 
teurgiei, sau magie albă. Ea cheamă la sacrificarea sexualităţii 


1. La Sacrée Magie que Dieu donna à Moyse, Arsenal, Fondul Paulmy, 
ms. 2351. 

2. Amindoi erau fiii doctorului Adrien Peladan, militant catolic su- 
pranumit „zuavul Bunului Dumnezeu“, care a înfiinţat în 1856 la Lyon La 
France litteraire, revistă de descentralizare intelectuală. 

3. Dr Adrien Peladan fils, De la Spermatorrhee, Paris, 1872. 

pentru a merita miîntuirea spirituală; făcînd aceasta, se acordă 
sexualităţii o “importanţă capitală pe care cei care o practică 
obişnuit nu o bănuiesc. Se postulează astfel că sexualitatea di- 
Tijată (şi a o reprima este un mod elementar de a o dirija) devine 
un mijloc de acţiune în slujba spiritului în loc să rămină o im- 
pulsie oarbă a instinctului. În Grecia, encrateia (abstinenţa) a 
fost un merit arar cinstit, cu excepţia Orficilor sau a profetese- 
lor care trebuiau să fie fecioare pentru a face oracole. Dimpo- 
trivă, Occidentul creştin va face din abstinenţă o virtute morală 
şi va găsi chiar că ea nu este suficientă (putindu-se datora unei 
infirmităţi): numai legâămintul de abstinenţă va fi considerat de 
sfintul Toma din Aquino ca o perfecţiune. Sfintul Ciprian, vor- 
bind despre celibatul ecleziastic, îi va invita pe preoţi la cas- 
titatea sacerdotală, deoarece ea îi va face asemenea îngerilor şi 
va convinge lumea de sfințenia misiunii lor. 

Castitatea misticilor creştini şi a unora dintre gnostici se 
baza pe scîrba faţă de trup. Corpul omenesc, conceput în cloaca 
pîntecului matern, inter urinam et faeces, după expresia sfintu- 
lui Augustin, era un vas cu impurități. Femeia părea cu deo- 
sebire impură din pricina ciclului menstrual, acest flux mis- 
terios de sînge a cărui periodicitate era comparată cu mersul 
Lunii şi pe care medicii îl numeau de altfel „purgaţii lunare“ 
sau „florile roşii“ ale sexului feminin. În ciuda metaforelor, acest 
sînge trecea drept o murdărie respingătoare, consecinţă a păca- 
tului originar. Cornelius Agrippa a cules numeroase superstiții 
privind această curgere de sînge lunară, otravă atît de virulentă 
„încît cenuşa cearşafului pătat cu acest singe schimbă culoarea 
purpurei şi culoarea florilor“. La mare nevoie, se poate freca 
talpa picioarelor unui bolnav de friguri cu ea sau, cu precauţie, 
putea fi folosită ca antidot: „Este bine să se ştie că virtutea 
acestei otrăvi este mai mare cînd Luna se află în declin şi mai 
mare cînd Luna nu apare deloc şi că această otravă nu are leac 
la apusul Lunii sau al Soarelui; şi că ea are o mare putere sau 
virtute cînd această curăţire vine din primii ani sau din prima 
feciorie şi că are puterea să înlăture acţiunea oricărei vrăji dacă 
este pusă pe pragul uşilor.“5 Sîngele menstrual este deci un 
„venin“ atit de îngrozitor încît îi înfricoşează şi pe demoni. 

4. Cornelius Agrippa, „De la vertu admirable de certains poisons“, în 


La Philosophie occulte, op.cit. 
5. Ibid. 

Bărbatul este şi el supus unui ciclu spermatic care-l face 
impur şi-l forţează să-şi evacueze propriul „venin“ prin poluţii. 
Teoria poluţiilor, stabilită de cazuişti ca Ligouri, le împarte în 
nocturne şi diurne, involuntare sau voluntare: dar s-a discernut 
în ea şi distilaţia (emisie uretrală a glandelor lui Cowper şi a 
glandelor lui Bartholin, în urma unei excitaţii) şi mişcările de- 
reglate (semi-erecţii ale penisului sau ale clitorisului şi ale ma- 
meloanelor la lectură sau în timpul unui spectacol). A găsi o 
satisfacţie în distilaţie şi în mişcările dereglate înseamnă să pă- 
cătuieşti tot atît de greu ca şi în onanie. Creştinismul a alcătuit 
un catalog fără precedent al plăcerilor vinovate, conform căruia 
este atit de greu să fii pur încît călugării vor avea nevoie de 
zece mijloace pentru a-şi supune trupul: să practice rugăciu- 
nea, să postească, să se autoiflageleze, să poarte cămaşa de po- 
căinţă, să îndepărteze gindurile rele, să citească vieţile sfinţilor, 
să mediteze asupra pedepselor iadului, să se abţină de la vin, 
de la cărnuri calde, să evite tovărăşia femeilor. 

Există un erotism creştin ezoteric. Întreaga magie sexuală 
occidentală a apărut din el. Ocultiştii au aderat la credinţele 
lui chiar dacă, referindu-se la misterele păgine, i-au corectat 
unele date. Acest erotism creştin animă o dialectică a înfrinării 
şi a neînfrînării mergînd de la o extremă la alta. El i-a făcut pe 
Encratiţi, sectă întemeiată în 172 de Tatian, să se desprindă 
de materie pînă într-acolo încît să decreteze căsătoria o invenţie 
diabolică. Dar tot el i-a incitat pe Mesalienii din secolul al 
IV-lea, cu iniţiatorii Adelf şi Lampes, să-şi permită toate de- 
reglările sexuale cu condiţia de a fi ajuns mai înainte la apa- 
theia (insensibilitate) după trei ani de asceză. Mesalianul îşi pe- 
trecea timpul în rugăciune şi nu credea că păcătuieşte dacă 
făcea dragoste apathos, fără să simtă nimic, precum Adam şi 
Eva înainte de Cădere.6 Această neînfrinare era şi ea tot atit de 
legată, ca şi înfrinarea, de supunerea cărnii; ea a inspirat aba- 
teri ciudate, provenind din supraestimarea sexului în bine sau 
în rău, şi din a-l folosi exclusiv în încercările religioase. 

În dragoste există deja o magie naturală: dorinţa include 
toate fenomenele magnetismului animal; privirea, mingiierea 
duc la vrăjire şi la posesie; orgasmul este o formă de extaz; 
separarea face să apară telepatia şi exaltă la îndrăgostiţi posi- 
bilităţile mediumnice. Prin urmare magia sexuală occidentală 
este rezultatul a două tendinţe: mistica erotică, proprie pasio- 


6. Cf. „Mystique et continence“, număr special din Etudes carmeli- 
taines, Paris, Desclée de Brouwer, 1952. 

naţilor care-şi idolatrizează fiinţa iubită, sacralizind pretinsele 
impurități corporale, continuînd tradiţia religiilor primitive cu 
un cult al falusului şi cu riturile scatologice; şi mistica creştină, 
glorificind sufletul în detrimentul trupului, reprimînd elanurile 
senzuale, dintr-o preocupare legitimă de a face să dispară bes- 
tialitatea din omenire. Vom urmări aici conflictul dramatic din- 
tre aceste două tendinţe şi încercările filozofiei oculte de a le 
împăca, folosind sexualitatea în scopuri transcendente şi spo- 
rind-o prin procedee magice. 


Ontologia actului sexual 


Teologii şi medicii au alcătuit, între Evul Mediu şi secolul al 
XVII-lea, o concepţie despre actul sexual care a servit ca bază 
filozofiei oculte. Nu în superstiţiile populare vom găsi cel mai 
bine exprimate raporturile dintre dragoste şi magie, ci în cărțile 
unor iluştri doctori ai Bisericii şi ai Facultăţii de medicină; voi 
menţiona aici cîteva din trăsăturile lor caracteristice. 

Înainte de toate, toţi sînt de acord să spună că scopul ac- 
tului sexual este procrearea. Orgasmul nu este decit o capcană 
fără de care fiinţele nu ar fi incitate să-şi perpetueze specia, 
aşa cum precizează Ambroise Paré în tratatul său, De la Gene- 
ration de l'homme (1573): „Există o mare desfâtare în copulaţia 
bărbatului cu femeia, deoarece este un act atit de josnic şi de 
dezgustător încît, dacă n-ar fi însoţit de o asemenea plăcere 
desfătătoare, toate animalele ar fugi desigur de el.“7 Căsătoria 
slujeşte ca să-ţi satisfaci în mod decent această plăcere: „Dum- 
nezeu a permis acelora care nu-şi pot modera poftele şi care 
sînt lipsiţi de darul de abstinenţă, legătura de căsătorie pentru 
ca să se poată abţine în limitele acesteia şi să nu se contami- 
neze cu desfrinare rătăcind ici şi colo.“ De altfel, Paré doreşte 
ca un cuplu s-o facă bine: „Bărbatul fiind culcat cu tovarăşa 
şi soţia sa trebuie s-o alinte, s-o gidile, s-o mingiie şi s-o tul- 
bure, dacă el găseşte că ea ar fi greu de aţiţat; iar cultivatorul 
nu va intra în cîmpul Naturii omeneşti cu uşurătate, fără ca 
mai întîi să facă apropierea, care se va face sărutind-o şi vor- 
bindu-i de jocul Doamnelor răsturnate; de asemenea, pipăin- 
du-i părţile genitale şi mameloanele mici pentru ca ea să fie 


7. Oeuvres complètes d'Ambroise Pare, revues et collationnees sur 
toutes les éditions, vol. II, Paris, J.B. Bailliere, 1840. 
8. Ibid. 

aţiţată şi gidilată într-atita încît să fie cuprinsă de dorinţa de 
bărbat (care este atunci cînd uterul ei începe să freamăte).“9 

Marele chirug spune că femeia, fiind mai înceată la excitație 
decit bărbatul, se poate pregăti de dragoste prin abluţiuni va- 
ginale: „Şi pentru ca treaba să meargă înainte şi mai bine, fe- 
meia va pune o cataplasmă cu ierburi calde, fierte în vin curat 
sau în vin grecesc, pe părţile ei genitale şi va mai pune înăun- 
trul colului uterului puţin mosc şi ceapă nemţească; şi cînd se 
va simţi aţiţată şi tulburată, o va spune soţului său: atunci se 
vor uni împreună şi-şi vor îndeplini jocul încetişor, aşteptin- 
du-se unul pe altul, făcînd plăcere partenerului. Cînd cele două 
săminţe vor fi aruncate, bărbatul nu trebuie să se desprindă 
imediat pentru ca aerul să nu intre în uter şi să altereze se- 
minţele, şi acestea să se amestece mai bine una cu cealaltă.“10 
Într-adevăr, nu trebuie să uităm că este vorba de „a face o mică 
fiinţă a lui Dumnezeu“; Paré o sfătuieşte pe soţie să rămînă 
după coit cu coapsele şi picioarele strînse, fără să vorbească, 
să tuşească sau să strănute. Femeia este înştiințată printr-un 
semn că fecundaţia s-a produs: „Cînd seminţele s-au unit, ea 
simte un mic tremur şi o înfiorare sau o tulburare în tot 
corpul.“ 

Deoarece procrearea este un scop capital, s-au cercetat mij- 
loacele pentru a o face perfectă. Pietro Pomponazzi, profesor de 
medicină la Padova, din 1488, spunea: „În timpul coitului cel 
care-şi închipuie ceva face într-adevăr un făt asemenea cu ceea 
ce şi-a închipuit.“ll După el, un cuplu putea să predetermine 
sexul copilului; dacă doresc un băiat soţii trebuie să se gîndeas- 
că la un băiat cînd fac dragoste sau la o fată dacă preferă fată. 
Jean Li6bault îi sfătuia pe cei doi soţi să se unească numai în 
ziua şi la ora indicate de astrolog, ca să fie siguri că vor concepe 
un copil sub o stea favorabilă. Oricum, adăuga el, „unirea so- 
tului cu femeia este întotdeauna rea şi nefericită la declinul Lu- 
nii sau la Lună nouă.“12 Într-adevăr, copiii concepuţi la sfirşitul 
perioadei lunare „nu se nasc numai diformi, mutilaţi, slăbănogi, 
strimbi, cocoşaţi, prost făcuţi şi bolnăvicioşi, dar şi timpiţi, 


9. Oeuvres complètes d'Ambroise Pare, op.cit. 

10. Ibid. 

11. Pietro Pomponazzi, Les Causes des merveilles de la nature ou les 
Enchantements, traducere din latină de Henri Busson, Paris, Rieder, 
1930. 

12. Jean Liebault, Thresor des remèdes secrets pour les maladies des 
femmes, Paris, Jacques Du Puys, 1535. 

proşti, greoi, lipsiţi de toate binefacerile şi darurile naturii.“13 
Laurent Joubert pretindea că singurul mod de a face un copil 
sănătos era acela de a se uni cu femeia sa în zori, după un 
somn bun. El reproşa contemporanilor lui de a nu respecta a- 
ceastă regulă de igienă sexuală: „Acum că sîntem mai dedaţi 
plăcerilor şi voluptăţilor trupeşti, facem treaba aceasta la orice 
oră din zi şi din noapte: cel mai adesea după mese, moment 
foarte nepotrivit.“ 14 

Înainte ca ovulaţia să fie descoperită se credea că fecundaţia 
provenea din amestecul seminţei feminine (elaborată în nişte 
testicule interne) cu seminţa masculină. Germain Courtin, pro- 
fesor de chirurgie la Facultatea de Medicină din Paris din 1578 
pînă în 1587, în lecţia sa „Despre testiculele femeii“, a descris 
ejacularea feminină şi a susţinut că masturbaţia o abate de la 
drumul ei: „Femeile care se gindesc la plăcerea lor la fel ca băr- 
baţii, fără să aibă tovărăşia unor bărbaţi, îşi aruncă prin coar- 
nele lor sperma înlăuntrul uterului, care spermă se strică acolo 
şi provoacă foarte mari boli.“15 Era indispensabil ca femeia să 
juiseze în timpul actului sexual, altfel copilul nu va fi conceput. 
Frigiditatea făcea, deci obiectul unei atenţii speciale din partea 
medicilor. Lazare Rivière, decanul Facultăţii de medicină de la 
Montpellier, a răspuns unei paciente care-l ruga „să-i aprindă 
imboldul veneric despre care ea spunea că-i pe de-a-ntregul 
stins în ea“: „Nimic nu este mai eficace decit să ungi regiunea 
uterului cu ulei de furnici zburătoare care se face astfel: iei 
două drahme* de furnici zburătoare, faci cu ele o infuzie în ulei 
timp de patruzeci de zile.“16 

I-a mai prescris doamnei să înghită, cu puţin vin, un opiat** 
conținînd chihlimbar cenuşiu, furnici zburătoare, coajă de por- 
tocală zaharisită în miere, rădăcină de satirion: „Mi-a mărturisit 
că a avut o plăcere minunată.“ 

Jean Li6bault este un medic care dă neputincioşilor „o mul- 
time de remedii ca să le sporească sperma, gazele din stomac, 
sîngele şi să le facă mai gros şi mai dens spiritul spermatic.“ 


13. Jean Licbault, op.cit. 

14. Laurent Joubert, Des erreurs populaires touchant la medecine et 
le regime de santé, Paris, C. Micard, 1587. 

15. Legons anatomiques et chirurgicales de Germain Courtin, Paris, 
Denys Langlois, 1612. 

* În Antichitatea greacă — măsură echivalind cu 3,24 g (n.t.). 
16. Lazare Rivière, Observations médicales, Lyon, J. Certe, 1680. 
** opiat — electuar (n.t.). 

Le prescrie să bea lapte de femeie sau de oaie, să mănînce lim- 
bă de giscă, testicole de vulpe, penis de taur, uscat, pisat şi 
amestecat cu un ou, şopirlă, „mai ales virful cozii“, sau să-şi 
dreagă bucatele cu sare de şopirlă obţinută astfel: „Luaţi o şo- 
pirlă pe vreme de vară, îndepărtaţi-i capul, goliţi-o de toate mă- 
runtaiele, umpleţi-o cu sare: puneţi-o la umbră pînă ce se usucă; 
atunci, scoateţi sarea din ea şi aruncaţi trupul şopirlei.“17 Dacă 
nu ai apetit sexual: „Amestecaţi cu vin seminţe de varză sălba- 
tică sau sucul acestei ierbi: aceasta stimulează pofta trupeas- 
câ.“ Dacă, dimpotrivă, ai prea multă: „Cînd vrem să avem un 
pic de răgaz în lupta cu dragostea fizică, trebuie să ne spălăm 
degetul mare de la piciorul drept cu apă şi imediat va înceta 
dorinţa trupească.“18 În cazul unei ejaculări precoce: „Luaţi pa- 
tru uncii de lapte de oaie, două drahme de păr de iepure, ars 
şi transformat în praf fin; amestecaţi-le împreună şi folosiţi-le 
seara şi dimineaţa, cu două ore înainte de masă. Acest remediu 
vindecă total orice fel de flux de spermă.“ Liâbault are chiar 
medicamente care fac să reapară dorinţa între doi soţi care se 
urăsc: se mestecă „boabe de cubeba” cu o jumătate de bob de 
mosc sau de chihlimbar“; iar pentru a asigura fidelitatea con- 
jugală: „Mai mulţi autori demni de crezare afirmă că, dacă soţul 
doreşte ca femeia să nu cunoască pe altcineva în afară de el, 
trebuie să-i stringă părul care-i cade cînd se piaptănă, să-l ardă 
şi să-l transforme în praf, să amestece acest praf cu grăsime 
de tap şi fiere de găină şi să se ungă cu el.“!9 Multe din reţetele 
atribuite ocultismului sau folclorului provin din aceste reţete 
medicale. 

O întreagă mitologie s-a format în jurul femeii însărcinate, 
ale cărei „pofte“ au fost supravegheate cu nelinişte deoarece ele 
pot lăsa urme pe trupul copilului. Despre acest lucru, Laurent 
Joubert, medic al reginei Marguerite de Navarre, vorbeşte fără 
perdea: „Să ajungem acum la vorbele că femeia grea este sfă- 
tuită să-şi pună mina la fund dacă nu poate fi pe dată mul- 
ţumită cu ceea ce doreşte. Omul obişnuit are părerea că, dacă 
în timpul acestui sentiment şi fantezii ea işi atinge faţa, nasul, 
ochiul, gura, gitul, pieptul sau orice altă parte din trup la loc 
asemănător va apărea la copil un semn al lucrului poftit de 


17. Jean Licbault, op.cit. 
18. Ibid., p. 125. 
* cubeba (fr. cubebe) — arbust înrudit cu arbustul de piper ale că- 
rui fructe conţin un principiu medicinal (n.t.). 
19. Jean Li6bault, op.cit. 

maică-sa. Şi de aceea, pentru ca acest semn să fie ascuns, e 
mai bine ca el să fie întipărit pe fese sau pe oricare alt loc pe 
care veşmintele îl vor ascunde.“20 Un soţ care nu îndeplineşte 
pofta unei parturiente va fi chinuit de un urcior pe marginea 
pleoapei: „Cînd îl vedem la cineva, îi spunem imediat: ai refuzat 
ceva unei femei însărcinate; sau dacă cineva refuză o astfel de 
femeie, i se spune: o să ai un urcior la ochi.“21 

Îngrijirile date lehuzei puneau în mişcare tot atitea procedee 
magice, cît şi medicale. Laurent Joubert povesteşte: „Cumetrele 
din satul de lingă Montpellier au probat că dacă cea care este 
apucată de muncile facerii se aşază pe fundul unui cazan luat 
atunci de pe foc, naşte mai uşor...E mai puţin îndreptăţit ce 
fac aceleaşi cumetre, că pun pe piîntecele femeii o tichie sau 
pălăria bărbatului ei...ca şi cum ar zice: de la bărbat a venit 
umiflătura asta a pîntecului, tichia lui pusă deasupra slujeşte 
împotriva veninului.“22 Ambroise Paré, ca să evite ca aerul să 
intre în uter, prescria: „Vara, se va lua pielea unei oi negre, 
jupuită de vie, fiindu-i repede tăiat gitul, şi va fi pusă, caldă 
încă, pe pîntec şi pe şale.“23 Ca să împiedice ca burta „să fie 
ridată şi ca bătută cu ciocanul“, el recomanda un unguent făcut 
dintr-o livră de melci roşii, tocaţi mărunt cu rozmarin şi puşi 
într-o oală băgată în bălegar de cal timp de patruzeci de zile. 
Cînd alăptarea se făcea de către o doică, Paré sfâătuia: „La fel 
cu ea, lehuza va da să sugă unei persoane adulte sau unor 
căţeluşi, pînă cînd îi va seca laptele; şi aceasta trebuie făcut 
des... Şi acolo unde ea nu va vrea sau nu va putea găsi pe 
nimeni căruia să-i dea astfel să sugă, va putea ea însăşi s-o 
facă cu acest instrument din sticlă în care-şi va pune vîrful 
sfircului la un capăt, iar la capătul celălalt va suge ea cu gura: 
aşa îşi va trage laptele atit cît va voi.“24 [lustra acest fapt cu 
schiţe ale unui biberon inventat de el. 

Avortul nu era acceptat de medici: „A avorta, act neomenesc 
şi condamnabil“, va spune Ambroise Paré. Vom remarca totuşi 
că dacă Hipocrate i-a pus pe discipolii săi să jure că nu vor 
face niciodată avorturi, Aristotel îl accepta cu condiţia ca sufle- 
tul să nu fie încă prezent în făt. Medicina s-a preocupat deci 


20. Laurent Joubert, op.cit. 

21. Ibid. 

22. Ibid. , 

23. De la Generation de l'homme, în Oeuvres complètes d'Ambroise 
Pare, op.cit. 

24. Ibid. 

să precizeze acest punct pe care Pare îl defineşte astfel: „Sufle- 
tul este un spirit divin, invizibil şi nemuritor, răspîndit în toate 
părţile trupului, înnăscut prin puterea lui Dumnezeu creatorul 
fără nici o virtute a seminţei genitale, cînd membrele sînt deja 
formate şi reprezentate în piîntecele mamei, care la mascul este 
la a 40-a zi (cu atît mai mult că e mai mare căldura sa şi ma- 
teria sa mai viguroasă) şi la a 50-a zi la femelă, uneori mai 
curind, alteori mai tirziu.“25 După el, Germain Courtin a afir- 
mat că apariţia sufletului în embrion se făcea într-a patruzeci 
şi cincea zi după fecundaţie, şi prin urmare, un avort nu adu- 
cea nici un prejudiciu vieţii unei fiinţe pînă la acea dată limită. 

Dintre bolile de femei, erau temute „sufocarea uterului“ (nu- 
mită mai tirziu histerie), atribuită umilării acestuia, tras în sus 
„de o mişcare forţată şi convulsivă parcă“, efect al retenţiei men- 
strelor sau al degradării seminţei. În timpul crizei, bolnava era 
culcată pe spate, i se desfăceau hainele, şi strigindu-i fără înce- 
tare numele la ureche, era trasă de părul de pe pubis ca să se 
tragă în jos organul care o sufoca. 

Libertatea sexuală a femeii era condamnată de medicină ca 
fiind o cauză de sterilitate. Laurent Joubert afirmă: „Nu toate 
sint. sterile din pricina răcelii lor sau a unei umidităţi supra- 
abundente a uterului... foarte adesea e chiar contrariul, adică 
uterul lor este prea cald şi el arde sau frige săminţa... Această 
predispoziţie este foarte comună acelora care au o aplecare des- 
frînată şi lascivă, nesătule, abisuri de spermă, care sînt numite 
calde ca nişte căţele, şi care de n-ar avea un pic de respect ar 
alerga şi ar lua bărbaţii cu forţa, atit sint ele de înfierbintate 
sub veşmintele lor... Astfel de tirfe înfierbintate (cum se spune 
în Languedoc) nu trebuie să se păzească să nu rămină grele. 
Le-ar trebui o oca de săminţă pentru a stinge şi potoli acest 
foc şi a stinge setea din uterul lor.“26 

Se reproşa senzualitatea prea aprinsă impetuozităţii uterine, 
pe care Lazare Rivière o definea „un fel de manie, care este 
provocată de o exagerată şi desfrinată dorinţă de unire sexu- 
ală“, şi o îngrijea prescriind femeii să „poarte continuu pe şale 
o placă de plumb găurită“ şi să „facă în vulvă o injecție cu zer 
sau cu o decocţie de orz cu suc de umbra nopţii, urechelniţă 
sau cucută“. Dacă era vorba de o fată tînără îi spunea să-şi ia 
un soț viguros şi, pînă atunci, să se uşureze cu masaje intime: 
„Unii sfătuiesc ca vreo moaşă îndeminatică să frece şi să pipăie 


25. De la Generation de l'homme, op.cit. 
26. Laurent Joubert, op.cit. 

părțile ruşinoase aşa ca bolnava să poată să se descarce de 
cantitatea mare a acestei seminţe. Dar pentru că acest lucru 
nu este permis din pricina păcatului, este îndeajuns ca în timp 
ce bolnava este în baie să i se frece uşor, fără a atinge părţile 
ruşinoase, părţile uterului aşa încît ea să fie potolită de căldura 
plăcută a apei.“27 Acelaşi Rivière are tratamente pentru disme- 
noree care ţin de magia sexuală: în caz de încetare a ciclului, 
fumigaţii interne cu mirodenii cu ajutorul „unui tub lung care 
va ajunge în colul uterin“; pentru „fluxul excesiv de menstră“, 
aplicaţii în josul pîntecelui cu cataplasme cu urzici fripte într-o 
tigaie etc. 

Teologii se ocupau de devierile sexuale pe care medicii le 
lăsau la aprecierea lor. O ramură a literaturii creştine, moe- 
chialogia, era rezervată discuţiei neîndeplinirii celei de a şasea 
şi celei de a noua porunci. Părintele Benedicti, referindu-se la 
îinaintaşii săi, a descris cele zece feluri de desfriu: fornicarea, 
adulterul, incestul, stuprul (coruperea unei fecioare), răpirea 
(seducerea prin rapt), sacrilegiul, poluţia voluntară, sodomia, 
bestialitatea şi excesul oamenilor căsătoriţi. A mai analizat şi 
cele şapte grade de desfriu de la intenţie pînă la act, primul 
grad fiind acela de a „lăsa senzualitatea să te tulbure fără să 
o respingi“, iar al şaptelea, „săvirşirea actului trupesc care este 
însăşi moartea.“28 Desfriul putea fi, concomitent, de mai multe 
feluri: „Cea care are de-a face cu cel care este preot sau călugăr, 
comite un incest şi sacrilegiu iar cel care are de-a face cu o 
călugăriţă comite un incest, adulter şi sacrilegiu deoarece ea 
este mireasa spirituală a lui Dumnezeu.“29 Dintre excesele oa- 
menilor căsătoriţi, cinci erau păcate uşoare (să faci dragoste în 
zilele de sărbătoare sau de împărtăşanie, s-o faci mai degrabă 
pentru plăcere decit pentru a face un copil etc.) celelalte, păcate 
mortale (a te gîndi la altcineva în timpul actului conjugal, a lua 
o poziţie împotriva naturii etc.). Trebuia să-ţi controlezi cele mai 
mici dorinţe de desiriu şi să te căieşti, cazuistul precizînd: „Nu 
e puţin lucru să-ţi profanezi cu atita neruşinare trupul, care 
trebuie să fie templul Sfintului Duh.“ 

lată deci pe ce concepţie se bazează magia sexuală din Oc- 
cident în era creştină. Sexualităţii i se recunoaşte o funcţie cu 


27. Lazare Rivière, La Pratique de la medicine, vol. Il, p. 384, Lyon, 
Jean Certe, 1690. 

28. Părintele Jean Bendicti, La Somme des péchés et les remèdes 
d'iceux, Lyon, P. Landry, 1596. 

29. Ibid. 

dublu sens utilitar: în căsătorie, ea are ca scop propagarea spe- 
ciei; în afara căsătoriei, ea îţi îngăduie să devii un sfint sau o 
sfintă dacă posezi arta de a o înfrina. Oricum, sexul înseamnă 
răul: e nevoie de o singură abatere pentru ca această maşină 
infermală, aşezată în centrul corpului amenesc, să distrugă ori- 
ce şansă de mintuire veşnică. Filozofia ocultă şi-a asimilat acest 
dat patetic şi, combinindu-l cu reminiscenţe ale păgînismului, 
a extras din ceea ce rezulta două sisteme pe care le vom studia: 
pe de o parte, erotismul diabolic, luînd cu exagerare asupră-şi 
desfriul pentru a combate răul prin rău sau pentru a obţine o 
putere întunecată; pe de altă parte, sanctificarea sexului, în- 
depărtind noţiunea de păcat din plăcerile trupeşti şi căutînd în 
ele condiţiile unui nou cult sacru. 


Erotismul diabolic 


Primii mari teoreticieni ai erotismului diabolic au fost Inchizi- 
torii germani, spanioli, italieni şi francezi care au vorbit despre 
demonologie, Jacob Sprenger, Paulo Grillando, Giovanni Ana- 
nia, Henry Boguet, Martin Del Rio, Pierre de Lancre şi mulţi 
alţii; iar discipolii lor activi au fost vrăjitorii şi vrăjitoarele pe 
care-i aveau de judecat. Pare un paradox, dar este un adevăr 
uşor de demonstrat. Vrăjitorii erau, în majoritatea lor, țărani 
care nu ştiau nici să citească nici să scrie; vrâjitoarele, femei 
tot atît de analfabete, uneori foarte tinere. De unde să-şi fi luat 
aceştia cunoştinţe conforme cu scrierile canonice despre incubi 
şi sucubi, despre obiceiurile demonilor, dacă nu din procesele 
de vrăjitorie în care erau implicaţi ca martori, asistenţi sau acu- 
zaţi? Lancre însuşi spunea: „Pe vremuri, nu se cunoşteau ca 
vrăjitori decit nişte oameni neciopliţi şi idioţi, care crescuseră 
în mărăcinişurile şi buruienile din Landes.“30 Cu Inchiziția, au 
primit o instruire care i-a rafinat: dar era o instruire judiciară. 

Marea persecuție a vrăjitorilor şi a vrăjitoarelor, plecată din 
Germania de Sus în urma bulei Summis desiderantes affectibus 
a papei Inocenţiu al VIII-lea, în 1484, s-a dezlănţuit mai ales 
în a doua jumătate a secolului al XVI-lea, în momentul în care 
Reforma şi războaiele Ligii au făcut ca autorităţile să se teamă 
de o descreştinizare a mediului rural. Înainte erau arşi ca eretici 
nobili şi intelectuali şi nu ciobani, cerşetori, muncitori agricoli; 


30. Pierre de Lancre, Tableau de l'inconstance des mauvais anges et 
démons, Paris, Nicolas Buon, 1613. 

decretul de la Paris, din 1282, care a făcut jurisprudenţă, a 
condamnat trei femei acuzatie de vrăjitorie să fie numai trimise 
la episcopul de Paris pentru a fi povăţuite.3l De îndată ce a 
intervenit teama că schisma hughenoţilor va duce populaţia ru- 
rală la abandonarea religiei, represiunea s-a concentrat pe oa- 
menii din popor, mai ales pe ţărani, plecînd de la principiul că 
„vrăjitorii sînt aproape întotdeauna suspecți de erezie“. Teroarea 
instituită de Inchiziţie a fost mai curînd defensivă decit ofen- 
sivă, Inchizitorii credinţei crezind cu toată sinceritatea că luptă 
împotriva Răului şi bănuind că toate fenomenele morbide încă 
neexplicate, de la bolile nervoase pînă la sifilis, toate delictele, 
sint rezultatele unui cult demoniac. 

Populaţia era complice la această persecuție deoarece pro- 
cedura Inchizitorilor pleca de la denunţ, iar acesta era conti- 
nuu, în asemenea măsură încît Martin Del Rio, a trebuit să 
stipuleze în manualul său de inchiziţie: „Se cere ca denunţăto- 
rul să nu aibă nici un fel de ură sau ranchiună împotriva celui 
pe care-l denunţă; lucru la care judecătorul trebuie să ia seama 
cu grijă mare... De asemenea, trebuie ca denunţurile făcute de 
femei să fie mai numeroase decit cele ale bărbaţilor, din pricina 
slăbiciunii sexului: de exemplu, denunţurile a trei sau patru 
femei pentru un singur denunţ al unui bărbat.“32 După o an- 
chetă deosebită şi „indicii suficiente şi legitime“, acuzatul de 
vrăjitorie compărea în faţa judecătorului. Dacă nega cu încăpă- 
ținare faptele, în ciuda martorilor, se decreta că avea „o vrajă 
de tăcere“ (adică un farmec care-l obliga să tacă) şi i se rădea 
capul şi pubisul pentru a-l obliga să vorbească. Cînd continua 
să nu spună nimic, era condus în camera de întrebare şi era 
supus la torturi ca proba cu fierul fierbinte, întinderea mem- 
brelor cu scripetele în trei smucituri. În acelaşi timp, Inchizito- 
rul supunea pacientul unui interogatoriu amănunţit: care era 


31. În secolele al XIV-lea şi al XV-lea, se întîlnesc diferite cazuri cînd 
vrăjitoarele au fost condamnate la rug, cum ar fi, în 1315, Şchioapa, to- 
varăşa lui Jacques Delor, acuzată împreună cu el de a-l fi vrăjit pe Carol 
de Valois la îndemnul lui Enguerrand de Marigny. Dar era vorba de femei 
a căror vină de atentat sau de activitate eretică fusese dovedită, tratate 
deci drept criminale sau sacrilege. Evul Mediu a purces mai ales la vînă- 
toare de maniheeni: secolul al XVI-lea a fost cel care a inventat vinătoarea 
de vrăjitoare şi care le-a judecat după Directorium inquisitorum pe care-l 
destina, în 1374, Nicolas Eymeric pedepsirii ereziilor. 

32. Martin Del Rio, Les Controverses et recherches magiques, tradu- 
cere din latină de Andre du Chesne, p. 733, Paris, Regnaud Chaudière, 
1611. 

natura pactului său cu demonul, ce recompensă spera de la el, 
cum îşi alcătuia vrăjile etc. De îndată ce i se obținea mărturi- 
sirea cu forţa, pedepsele, proporţionale cu delictele, însemnau 
biciul, stilpul infamiei, surghiunul, închisoarea pe viaţă şi rugul. 

„În ultimul rînd, să-i întrebi despre împreunarea trupească 
cu demonul“, spunea Del Rio. Era punctul capital: o vrăjitoare 
mai putea să-şi salveze viaţa dacă era acuzată a fi îmbolnăvit 
un vecin privindu-l fix în ochi, dar dacă ajungea să mărturi- 
sească un act sexual cu diavolul, era arsă pe rug fără milă. lar 
cînd, în urma torturilor, i se smulgea această mărturie, Inchi- 
zitorul o întreba dacă demonul o strinsese la el „impotriva or- 
dinii prescrise de natură pentru astfel de voluptăţi“, căci în caz 
de sodomie „intervine în aceasta un dublu păcat mortal, unul 
împotriva speciei, celălalt în afara vasului natural“.33 După 
Anania şi Silvestro Prierio, numai vrăjitoarele din Italia au re- 
cunoscut a fi fost sodomizate de demoni; vrăjitoarele din Fran- 
ta, Spania şi Germania au negat întotdeauna acest fapt. Astfel, 
fără să vrea, Inchiziția făcea educaţia sexuală a poporului, vi- 
rindu-i în cap principiile erotismului diabolic şi această edu- 
caţie, dusă de zvonuri din sat în sat, mărită şi simplificată, pă- 
trundea în minţile cele mai naive. 

Del Rio arată că demonii nu au sex, nici măcar un trup, nu 
se înmulţesc între ei şi trebuie deci să se folosească de subter- 
fugii cu oamenii: „Demonii pot să ia trupurile unor morţi sau 
să-şi facă unul nou cu aer şi alte elemente şi să le facă atit de 
groase încît să poată fi pipăite, precum carnea: pot să le mişte 
şi să le vrăjească după voie, adică să reprezinte artificial sexul 
pe care nu-l au de la natură şi să înşele pe bărbaţi în formă 
de femei, iar pe femei în formă de bărbaţi. Iar în ce priveşte 
sămiînţa, găsesc îndeajuns oriunde şi ştiu să imite naturala 
emisie a acesteia.“34 Dacă teologii au condamnat poluţiile noc- 
turne, au făcut-o din pricină că incubii (demoni deghizați în 
bărbaţi) se foloseau de ea: „Satan se foloseşte pentru aceea de 
săminţa pe care bărbatul o pierde în somn, sau în orice alt fel, 
pe care puţin după aceea o ejaculează cu dibăcie în uter, care 
sămiînţă întilnindu-se cu cea a femeii, nu se poate ca de acolo 
să nu iasă ceva.“35 Cînd vrăjitoarea nu ştie că este vorba de 
un demon şi crede că are de-a face cu un bărbat, incubul îi 
introduce o săminţă caldă „pe care el o păstrează şi o aruncă 


33. Martin Del Rio, op.cit. 
34. Ibid. 
35. Ibid. 

cu o atit de mare viteză încît spiritele vitale să nu se evapore“; 
dar cînd ea ştie cine este, „el aruncă cel mai adesea o sămiînţă 
imaginară şi rece“, afară doar de cazul cînd vrăjitoarea, între- 
bată de el dacă vrea să facă un copil cu el, acceptă şi atunci 
el foloseşte săminţă adevărată. 

Ţărănci isterice au mărturisit că simțeau în timpul actului 
sexual o răcire a căilor genitale, tulburare neurovegetativă simp- 
tomatică a unei psihoze de apărare. Demonologii au făcut din 
aceasta principiul erotismului diabolic: „Toate vrăjitoarele sînt 
de acord că săminţa pe care o primesc de la Diavol este rece 
ca gheaţa şi că nu aduce nici o plăcere, ci mai curînd groază 
şi, prin urmare, nu poate fi o pricină de naştere.“36 În faţa in- 
sistenţei neînduplecate a judecătorilor, aceste femei aveau ac- 
cese de confuzie mintală, sfirşind prin a crede că iubiții lor sau 
animalele lor domestice erau demoni deghizați; cele care nu 
simţiseră senzaţia de frig se convingeau după aceea că o sim- 
ţiseră. Jeanne Hervillier, vrăjitoare în vîrstă de cincizeci de ani, 
din împrejurimile oraşului Compiègne, pe care Jean Bodin a 
condamnat-o la rug, în aprilie 1579, pentru că a făcut farmece 
animalelor şi unui bărbat care s-a îmbolnăvit de un lumbago 
cronic, a mărturisit: „La virsta de doisprezece ani, mama sa a 
dus-o în faţa diavolului, care se arătase în formă de bărbat înalt 
şi negru, cu cizme, cu pinteni, cu o sabie la briu şi un cal negru 
la poartă, căruia maică-sa i-a spus: iat-o pe fiica mea pe care 
ţi-am promis-o; iar fetei: iată-l pe prietenul tău care te va face 
foarte fericită. Şi de atunci, de cînd a renunţat la Dumnezeu şi 
la religie, (el) s-a culcat cu ea trupeşte în acelaşi mod şi chip 
în care se culcă barbaţii cu femeile, afară doar de faptul că 
sămiînţa era rece. Aceasta, spunea ea, a continuat la fiecare opt 
sau cincisprezece zile, chiar cînd era culcată lingă soţul ei, fără 
ca acesta să-şi fi dat seama. Şi într-o zi diavolul a întrebat-o 
dacă voia să rămînă însărcinată cu el, ceea ce ea n-a vrut.“37 
O poveste tristă de proxenetism matern a fost interpretată de 
judecător şi de victima sa ca un fapt de vrăjitorie. 

Oricît de odioşi ne-ar părea Inchizitorii, nu-i putem consi- 
dera imbecili. Jean Bodin este autorul unei lucrări de economie 
politică, De la République, extrem de îndrăzneață pentru epocă: 
Martin Del Rio a lăsat o importantă operă de istoric. Cărțile lor 
sint monumente de erudiție, dar de îndată ce este vorba de ma- 


36. Martin Del Rio, op.cit. 
37. Jean Bodin, De la Demonomanie des sorciers, revue diligemment 
et repurgee de plusieurs fautes, Lyon, A. de Harcy, 1608. 

gie sexuală, credulitatea lor n-are margini. Del Rio, după ce 
făcuse o critică raţională a superstiţiilor, după ce a negat al- 
chimia şi mistica numerelor, afirmă, sprijinindu-se pe întîm- 
plări reale, că vrăjitorii provoacă avorturi numai suflind peste 
femeile însărcinate, vrăjitoarele, ca să se ducă la sabat, „au obi- 
ceiul să se aşeze pe o furcă, o vergea sau o coadă de mătură, 
ba chiar pe un taur, pe un ţap sau un cîine, apoi, punind pi- 
ciorul pe lanţul din cămin, îşi iau zborul prin horn“ şi că, o 
dată ajunse în faţa Stăpinului lor, „pentru o mai mare cinstire, 
îi dau lumînări negre sau burice de prunci şi-l sărută pe părţile 
ruşinoase din spate.“358 Cum să nu creadă în vrăjitorie nişte 
oameni din popor cînd conducătorii lor cred cu atita orbire? 
Putem oare să cerem unui meşteşugar dintr-un sat să fle mai 
evoluat decît un savant iezuit care pretinde că vrăjitoarele fac 
să sece laptele vacilor şi al doicilor şi povesteşte: „În vremea 
cînd mă aflam la Mainz, în Germania, a fast arsă la Trier o 
vrăjitoare foarte cunoscută care pusese o ţeavă în peretele casei 
prin care trăgea tot laptele vacilor de la vecini.“39 

Iată un exemplu despre acest soi de treburi. În iunie 1598, 
o fetiţă de opt ani dintr-un sat din regiunea Bourgogne are o 
indigestie şi declară că se simte posedată de cinci demoni. Este 
exorcizată de urgenţă la biserică, vomează, spune că a scăpat 
şi se dovedeşte că bătrîna Françoise Secrâtain îi dase să mă- 
nînce un colţ de pîine. Părinţii o denunţă ca vrăjitoare judecăto- 
rului din Saint-Claude, Henry Boguet. În timpul interogatoriu- 
lui, ţăranca ţine în mîini nişte mătănii şi mormăie Tatăl nostru; 
dar crucea acestor mătănii este uşor deteriorată. Indice al ne- 
credinţei ei: judecătorul pune ca Françoise Secrâtain să fle rasă 
şi băgată în cămaşă, ca s-o trimită la tortură. „Abia i-au tuns 
părul că a început să fie tulburată şi să tremure din tot trupul 
şi, în acelaşi timp, a mărturisit adăugînd zi de zi altele noi.“40 
Nu a mai fost nevoie ca Françoise să fie torturată: clănţânind 
din dinţi de frică, a spus că se ducea la sabat călare pe un 
baston alb, că făcuse să moară mai multe vaci, atingindu-le cu 
mina, şi că „Diavolul o cunoscuse trupeşte de patru sau de 
cinci ori, cînd în formă de cîine, cînd în formă de pisică, cînd 
în formă de găină.“4! Judecătorul n-a avut timp să pronunţe 
sentinţa: nenorocita s-a sinucis, înainte, în celulă. 


38. Martin Del Rio, op.cit. 

39. Ibid. 

40. Henry Boguet, Discours des sorciers, Lyon, Pierre Rigaut, 1608. 
"41. Ibid. 

Henry Boguet, care era ager la minte, a observat: „E lucru 
ciudat că Satana a cunoscut-o sub înfăţişare de găină; mă în- 
treb dacă în loc de găină n-a vrut să spună giscan; cu atit mai 
mult cu cît Diavolul se transformă adesea în giscan; de unde 
a venit proverbul că Satan are labe de giscă.“42 Lumea s-a mi- 
nunat de faptul că acest judecător a ghicit că o ţărancă a făcut 
dragoste cu o giscă în loc de găină şi lucrarea lui Discours des 
sorciers a servit ca îndreptar magistraţilor. De acolo au aflat că 
recunoşti un vrăjitor după faptul că-şi pleacă ochii cînd vor- 
beşte, merge cu trupul aplecat iar uneori se apleacă pentru a 
culege un pai; că o vrăjitoare scuipă de trei ori pe jos cînd re- 
nunţă la Diavol. O femeie care oferă unui bărbat o şuviţă din 
părul ei este suspectă, ca şi tovarăşul ei: „Demonii incubi se 
leagă mai ales de femeile care au păr frumos.“43 Aceştia le dau 
Diavolului ca să „le taie părul şi apoi să-l amestece cu exalările 
cu care face grindina. “44 

Judecătorii civili erau şi mai răi decit judecătorii ecleziaşti. 
Jean Bodin, procuror al regelui la Laon, găseşte că moartea 
prin foc a vrăjitoarelor nu durează prea mult (abia o oră); el dă 
sfatul ca să li se facă promisiuni false pentru a obţine mărtu- 
risiri sau să li se „pună cuie între unghii şi carne la picioare şi 
la mîini“.45 Măcar părintele Del Rio cere o anchetă minuțioasă 
despre acuzat, o judecată „temperată de prudenţă şi echitate“, 
recomandă ca cei sub paisprezece ani să fie scutiţi de tortură, 
să fie făcută cu cea mai mare blindeţe pentru tineri şi bătrîni, 
să nu fie făcută mai mult de două ori şi niciodată fără o pauză 
de douăzeci şi patru de ore, „să se păstreze o asemenea măsură 
sau continuare pentru ca trupul criminalului să nu rămînă sfi- 
şiat sau rupt“.46 În sfirşit, să nu se pronunţe o condamnare la 
moarte decît dacă „mărturisirea este limpede, sigură, verosimi- 
lă, constantă şi legitimă“. Pe lingă laici, el pare aproape uman: 
dar ceea ce consideră el „verosimil“ ţine de delirul interpretării. 

După Bodin, vrăjitoarele sînt toate „urite şi urit mirositoare“; 
el explică acest miros urit prin copulaţia lor cu demonii care, 
pentru a se apropia de ele, iau trupurile celor spînzuraţi. 
Lancre, specialist în vrăjitoarele din Ţara Bascilor, face un por- 
tret îngrozitor al lui Necato, o fecioară negricioasă, „cu ochii 


42. Henry Boguet, op. cit., p. 75. 
43. Ibid., p.156. 

44. Ibid., p. 157. 

45. Jean Bodin, op.cit., p.375. 
46. Martin Del Rio, op.cit. 

mici, înfundaţi în cap, furioşi şi rătăciţi, în formă de pisică săl- 
batică“; admiră totuşi vioiciunea altora, „uşoare şi agile la trup 
ca şi la minte, repezi şi grabnice în tot ce fac, gata mereu de 
treabă.“47 Dacă le găseşte un miros urit, e din pricina viciului 
pe care-l critică indignat: fumează tutun sau cohoba pe care le 
cultivă în grădina lor. Oricare ar fi naționalitatea ei, o vrăjitoare 
se face remarcată prin faptul că nu plinge niciodată: „Vrăjitoa- 
rele nu sînt în stare de nici o lacrimă, oricîtă durere le-ai pro- 
voca; şi toţi judecătorii din Germania consideră aceasta ca o 
prezumție foarte întemeiată că femeia este vrăjitoare, căci se 
ştie cum femeile scot lacrimi la comandă.“48 Unul din motivele 
invocate pentru a arde pe rug ca vrăjitoare, la 8 iulie 1617, pe 
Leonora Galigai, soţie de mareşal din localitatea Ancre, a fost 
faptul că nu a plins cînd a aflat că soţul ei fusese asasinat. 

Inchizitorii nu osteneau interogînd inculpatele despre viaţa 
lor sexuală iar ele mergeau pînă a descrie penisul demonilor 
„lung şi gros cît un deget de-al lor“, cum ziceau ţărăncile din 
regiunea Franche-Compt6, condamnate la moarte de Boguet: 
„Jaquema Paget adăuga că apucase de mai multe ori membrul 
demonului care o cunoscuse, şi că acest membru era rece ca 
gheaţa, lung cît degetul şi mai puţin gros decit cel al unui bâr- 
bat.“49 Vrăjitoarele basce i-au dat lui Lancre detalii contradic- 
torii: după Jeanette Abadie, în vîrstă de şaisprezece ani, „mem- 
brul Diavolului, dacă era întins, era lung cam de un cot, dar îl 
ţinea înfăşurat şi răsucit în formă de şarpe“; Marie d'Aspicuette, 
nouăsprezece ani, a văzut „un membru cu solzi“ ca un peşte; 
Marguerite de Sare, şaptesprezece ani, „depune mărturie că 
Diavolul fie că are formă de bărbat, fie că are formă de ţap, are 
întotdeauna un membru de catir, alegîndu-şi, ca să-l descrie, 
pe cel al animalului cunoscut ca fiind cel mai bine dotat; că îl 
are lung şi gros cît braţul...şi că niciodată nu apare în vreo 
acţiune la sabat decît cu instrumentul afară“.50 Toate sînt de 
acord că o asemenea unealtă răneşte femeile care se întorc în- 
sîngerate de la sabat. Evident, nu sînt decît fantasme de fecioa- 
re care se tem de deflorare închipuindu-şi membrul viril ca pe 
un obiect monstruos. Îngrozitor este faptul că un magistrat a 
luat în seamă aceste fantasme transiormindu-le în crime care 
urmau să fie pedepsite cu moartea, prin rug. 


47. Pierre de Lancre, op.cit. 

48. Jean Bodin, op.cit. 

49. Henry Boguet, op.cit. 

50. Pierre de Lancre, op.cit., pp. 224-226. 

Înnodarea şnurului (aluzie la şnurul care închidea pe atunci 
partea din faţă a pantalonilor) era vraja de care se temeau cel 
mai tare perechile de căsătoriţi. Del Rio spune că, în anumite 
locuri, oamenii se temeau să facă nunta ziua, atit de mult se 
temea soţul ca vreo vrăjitoare să nu-i arunce cîteva cuvinte care 
să-l facă inapt să-şi îndeplinească îndatoririle conjugale. Am- 
broise Paré, examinind cauzele fiziologice ale impotenţei, admi- 
te: „Nu trebuie să ne îndoim că există vrăjitori care înnoadă 
şnurul“, dar adaugă în margine: „Aceasta depăşeşte mintea au- 
torului.“ Teologii făceau o deosebire între vraja respectivă, care 
provoca impotenţa omului cu o singură femeie, şi vraja care-l 
paraliza cu toate celelalte; şi între împiedicarea perpetuă, care 
dura pînă la moarte, şi împiedicarea vremelnică, mai mult sau 
mai puţin lungă. Biserica era de acord cu dezlegarea şnurului 
prin exorcizare „după o experienţă zadarnică de trei ani şi ju- 
rămîntul a şapte martori semnat de mina lor“. Pină atunci, so- 
tul rămas neputincios din pricina vrăjilor se bizuia pe remediile 
magice, ca acelea pe care Roch le Baillif le-a cules în Bretania: 
„Mulţi zic că au dezlegat şnurul şi că au redat soţilor forţa lor 
dintîi, punîndu-l pe bărbat să urineze prin verighetă într-o vi- 
neri dimineaţă cînd răsare soarele şi să spună de trei ori acest 
cuvînt — yemon.“51 

Lumea mai era tulburată şi de filtrele şi farmecele care a- 
veau drept scop să facă pe cineva „îndrăgostit nebun“, stricînd 
astfel căsătoriile. Vrăjile de acest fel erau de două soiuri, cele 
care se făceau în trup şi cele în afara trupului. Primele constau 
în mîncăruri şi băuturi în care vrăjitorii amestecaseră „azimă 
de împărtăşanie sfinţită sau încă nesfinţită, dar însemnată cu 
anumite înscrisuri şi litere de sînge, pentru care uneori se ţin 
una sau mai multe slujbe de sfințire“, după Del Rio, care pre- 
ciza: „Asemenea vrăjitori sînt atit de răi încît le pun pe femei 
să-şi strîingă menstrele şi să le dea bărbaţilor să le bea iar pe 
bărbați să-şi stringă sămiînţa şi s-o dea femeilor ca s-o mănînce 
şi s-o înghită; ba chiar şi găinaţ sau alte excremente aşa cum 
mai mulţi au admis în depoziţiile lor.“52 

Farmecele de dragoste în afara trupului se compuneau din 
păr, vîrfuri de unghii de la persoanele care trebuiau să fie făcu- 
te să iubească, ierburi, oase de scatiu sau de broască, creier 
de pisică, părţi genitale de lup, totul înfăşurat şi legat, apoi 
ascuns într-o haină sau sub patul persoanei ce trebuia vrăjită. 
Andrea Cesalpino, medic la Arezzo, care a studiat acest fel de 


51. Roch le Baillif, Le Demosterion, Rennes, Pierre le Bret, 1578. 
52. Martin Del Rio, op.cit.. p. 447. 

fenomene şi a crezut în ele, a povestit că un locuitor din San 
Geminiani şi-a părăsit femeia şi copiii ca să trăiască cu o tînără 
vrăjitoare, uitind pînă şi de amintirea lor. Soţia s-a dus pe as- 
cuns să-i vadă camera şi a descoperit acolo o broască riioasă, 
cu ochii cusuţi, închisă într-o oală; ea i-a descusut ochii şi a 
ars-o. Imediat, soțul dezlegat de vrajă, s-a întors la familia sa.53 
Vrăjitorii mai procedau şi prin farmece cu o figurină de ceară 
pe care o botezau, într-o parodie de botez, cu numele celui pe 
care aveau să-l farmece. Sărutau apoi inima acestei figurine 
sau o puneau lingă foc pînă cînd se topea. 

Avortul era o specialitate a vrăjitoarelor, printre care se gă- 
seau numeroase ţaţe şi moaşe cărora li se cerea acest serviciu. 
Interogatoriul Inchiziției le cerea să spună: „dacă au făcut avor- 
tul înainte sau după pătrunderea sufletului“.5% Unele ucideau 
pruncii în momentul naşterii iar Boguet le acuză de „a-i face 
să moară înainte de a fi botezați, cu ajutorul unui ac mare pe 
care îl bagă în creier“.55 Ba chiar supralicitează: „Ele sug uneori 
sîngele pruncilor pînă cînd aceştia îşi dau sufletul.“56 O moaşă 
din Berna, condamnată la moarte de Sprenger pentru a fi comis 
patruzeci de infanticide, a fost inculpată şi de a îi fript şi mîncat 
trupul victimelor. Pentru a spori groaza pe care o inspirau, vră- 
jitorii şi vrăjitoarele erau mereu consideraţi mincători de copii. 

Deochiul vrăjitoarelor era foarte temut: se spunea că erau 
în stare să îmbolnăvească pe cineva cu privirea, suflul sau vor- 
ba. „Acest deochi se exercită şi asupra vitelor, griului şi copa- 
cilor“, declară Del Rio, explicînd că privirea vrăjitoarelor este 
vătămătoare pentru acelaşi motiv pentru care privirea grangu- 
rului este vindecătoare: „Constatăm adesea ajutorul dat de pri- 
virea grangurului celor care au gălbinare, căci dacă aceştia îl 
pot vedea, se vindecă; avînd această pasăre o asemenea natură 
şi temperatură că atrage la el şi primeşte boala care iese din 
pacient prin canalul ochilor, ca o scurgere. Iată de ce grangurii 
nu vor niciodată să privească o persoană care are gălbinare.“57 
Deochiul se poate face prin laude, aşa că trebuie imediat să 
faci urări de sănătate cui te laudă, ca să îndepărtezi deochiul; 
iar dacă cineva te priveşte fix, să-i dai imediat de mincat. Del 


53. Cf. Andrea Cesalpino, Daemonum investigation peripatetica, Flo- 
rența, Juntas, 1580. ` 

54. Martin Del Rio, op.cit., p. 961. 

55. Henri Boguet, op.cit., p. 205. 

56. Ibid. p. 208. 

57. Martin Del Rio, op.cit., p. 371. 

Rio spune că pentru a păzi de deochi „se atîrnă la gitul prun- 
cilor imaginea membrului care trebuie ascuns“, sau că spaniolii 
le pun higo, „o altă figură făcută dintr-o piatră anumită, chi- 
hlimbar, fildeş sau argint care reprezintă o mînă, degetul ei ma- 
re trecînd printre primele două degete, în formă de Priapus“.58 
Alţi judecători depling faptul că sint folosite astfel de amulete 
falice. 

Aşa a luat naştere Teroarea erotică din secolul al XVI-lea, 
cînd fiecăruia îi era frică de oricine. Vrăjitorii şi vrăjitoarele se 
temeau într-atit de Inchiziţie încît se sinucideau în masă de 
cum erau arestaţi, aşa că Del Rio îi îndemna pe judecători să 
nu- i lase prea mult în închisoare „căci Diavolul nu caută nimic 
mai mult şi cu atita sirguinţă decit să-i facă să se omoare“.59 
Dar nici judecătorii nu se simt în largul lor, Sprenger averti- 
zindu-i să evite, ca să nu fie deocheaţi, ca vrăjitorul să-i pri- 
vească primul sau să le atingă mîna. Cît despre oameni, aceştia 
intrau într-o stare de nebunie de cum bănuiau pe cineva de 
vrăjitorie. O bătrină cerşetoare, Fribotte, a suflat asupra unei 
femei care nu-i dăduse pomană: femeia a căzut pe spate de 
emoție, a fost dusă acasă, plingindu-se că a fost vrăjită. Fribotte 
a fost arsă pe rug, spre satisfacția generală.60 Desigur, nu toate 
victimele erau demne de milă; existau în sate calici şi ticăloşi 
care doreau să facă rău, lăudindu-se cu legăturile lor cu demo- 
nii, pentru a inspira teama. Totuşi, toţi aceşti mizerabili la un 
loc nu erau atit de îngrozitori ca cei care-i fabricau, fie făcînd 
apel la serviciile lor, chiar dacă-i denunţau după aceea, fie for- 
(indu-i să mărturisească fapte de neînchipuit. 

Teroare erotică spun, pentru că era concentrată asupra fe- 
meii şi pentru că acorda produselor corpului omenesc, singe 
menstrual, spermă, urină virtuţi de atracţie sau făcătoare de 
rău. Autorii nu contenesc să arate că există de o sută de ori 
mai multe vrăjitoare decît vrăjitori, trăgînd de aici concluzii mi- 
sogine. Thomas Erastus, medic la Heidelberg, spune că ele sînt 
mai de temut decit bărbaţii dat fiind că-şi capătă ştiinţa cul- 
cîndu-se cu Diavolul şi nu studiind: „Vrăjitoarele sint şi mai 
odioase prin aceea că află din gura lui Satana însuşi ceea ce 
magicienii află din cărți. De asemenea, prin aceea că îl văd zilnic 
pe preceptorul lor care le ţine în fiecare zi cîte o lecţie... Ceea 
ce este şi mai rău este că ele fac răutăţi atit de groaznice încît 


58. Martin Del Rio. op.cit., p. 363. 
59. Ibid., p. 749. 

magicienii înşişi n-ar dori nici măcar să le gîndească.“6! Eras- 
tus e de părere ca acestea „să fie omorite ca omicide“, căci sînt 
pharmakides (de la pharmakia, vrajă, otrăvire, de unde a venit 
cuvintul farmacie), care inventează droguri îngrozitoare: „Ele au 
imaginaţia stricată şi sint nebune în tot şi peste tot“. Nynauld, 
medic din Paris, susţine că în timp ce dorm, spiritul lor, luînd 
forma unei muşte de foc, le iese printre buze ca să se ducă să 
ia parte la sabat, apoi se întoarce „făcind un mic zgomot la 
intrare (căci intră prin gură, care rămine întotdeauna întredes- 
chisă, iar după ce a intrat, vrăjitoarea se trezeşte pe dată.“62 
Acest observator adaugă: „Dacă le închidem gura şi dacă le în- 
toarcem cu faţa în jos ca să nu mai existe nici o intrare, trupul 
rămîne mort fără nici un fel de mişcare.“63 După aceşti domni, 
o altă dovadă a ticăloşiei lor era faptul că rezistau la tortură, 
căci frica le făcea să cadă în letargie iar gitul le era atit de tare 
paralizat încît nu mai ieşea nici un sunet. Nynauld spune: „Ast- 
fel, de nenumărate ori, am văzut cum se punea întrebarea unor 
vrăjitoare care, deşi aveau legată de picioare o piatră care atirna 
peste două sute de livre, dacă nu simțeau vreo durere şi nu se 
mişcau mai mult decît un butuc, era pentru că Diavolul (aşa 
cum au mărturisit apoi mai multe) intrase în ele şi le luase şi 
simţirea şi mişcarea limbii.“64 

Teroare erotică, de asemenea, deoarece pentru a-i pedepsi 
pe aceşti vrăjitori şi vrăjitoare, trataţi ca nişte terorişti sexuali, 
s-a recurs la cel mai îngrozitor sadism legal. Crezînd că Diavolul 
le însemna cu degetul şi că aceste semne deveneau „părţi moar- 
te ale trupului“, insensibile la pipăit, acuzatul era înţepat peste 
tot pentru a se putea depista vreunul. Cînd, la Universitatea 
din Aix-en-Provence, s-a pus problema de „a şti dacă diavolul 
poate să facă semne de vrăjitori pe corpul unui om care nu este 
aşa, fără consimţămiîntul acestuia“, Jacques Fontaine, profesor 
de medicină, a rezolvat-o printr-un răspuns negativ, spunînd: 
„Pentru a-i pedepsi, numai semnele sînt o dovadă necesară şi 
suficientă de vrăjitorie.“65 Toţi vrăjitorii sînt însemnați, spune 


61. Thomas Erastus, Deux dialogues touchant le pouvoir des sorci- 
ères, et de la punition qu'elles méritent, Paris, Bibliothèque diabolique, 
1885. Traducerea franceză a lucrării Repetitio disputationis de lamiis seu 
strigibus, Basel, P. Pernam, 1578. 

62. I. de Nynauld, De la Lycanthropie, transformation et extase des 
sorciers, Paris, Nicolas Rousset, 1605. 

64. Ibid, p. 107. 

65. Jacques Fontaine, Des marques des sorciers, Paris, Claude Lar- 
jot, 1611. 

el, fără ca acest lucru să fie vizibil: „Diavolul poate însemna în 
interiorul corpului ca şi pe exteriorul lui.“66 Nemaipomenitul 
Boguet a afirmat că acest semn are forma unui picior de iepure, 
dar a recunoscut: „Este greu de găsit.“ Ce importanţă are? Va 
fi îndelung căutat şi Jacques Fontaine va spune: „S-au găsit 
semne dedesubtul limbii, înăuntrul buzelor, înăuntrul părţilor 
ruşinoase, dedesubtul pleoapelor, înăuntrul nasului, înăuntrul 
părului de pe cap, între deget şi unghie.“67 Vedem că nici un 
loc nu era omis şi victima goală, străpunsă de ace sau lanţete, 
suferea toate chinurile morţii pină să fie arsă pe rug. 

S-a ajuns pînă acolo cu sadismul încît s-a reintrodus proba 
cu apa rece, la care se renunţase în secolul al XIII-lea şi care 
venea din credinţa că „vinovatul nu se scufunda în apă“. În faţa 
unei numeroase asistenţe, acuzaţii erau aruncaţi într-un rîu: 
„Proba cu apa rece se făcea astfel. Omul era complet dezbrăcat, 
i se lega piciorul drept de mina stingă şi piciorul stîng de mîna 
dreaptă, de teamă să nu mişte; ţinut cu o fringhie, el era arun- 
cat în apă. Dacă se ducea la fund, cum e firesc ca un om astfel 
legat, care nu poate face nici o mişcare, era recunoscut nevi- 
novat, dar dacă plutea fără să se scufunde, era considerat vi- 
novat.“68 Această probă a fost reintrodusă în 1560, în Westfalia, 
şi a fost folosită timp de cincizeci de ani în procesele de vrăji- 
torie din Germania şi din Franţa. „Mulţi judecători au condam- 
nat la moarte prin foc un mare număr de femei care, aruncate 
în apă, nu se scufundau“, spune Le Brun. Ne îndoim că instinc- 
tul de conservare le ţinea la suprafaţă. Scribonius a scris o car- 
te pentru a justifica această tortură şi a explica acest fenomen: 
el spune că demonul, a cărui substanţă imaterială şi volatilă, 
poate pătrunde în toate părţile din trupul unei vrăjitoare şi îi 
comunică astfel calităţile lui.“69 


Sabatul 


Sabaturile, dacă au existat vreodată, au fost sărbători cîmpe- 
neşti, unde se dansa în sunetul oboiului şi al flautului, însoţite 
de festinuri şi de sărbători în cinstea lui Priap. Se ţineau în 

locuri ferite, seara pentru ca participanţii să nu fie tulburaţi de 
autorităţi. Puteau fi întilnite la aceste sărbători persoane mas- 
cate — numite în Lombardia mascas — venite acolo să petreacă 
fără a se compromite. Este sigur că nu un ţăran a avut ideea 
să compare acest soi de adunări cu sabatul evreilor, ci un In- 
chizitor pătruns de antisemitismul ce domnea şi adulmecînd 
erezia dintr-o adunare ţărănească. Jean Bodin a dovedit chiar 
că la Longny-en-Potez se mergea la sabat în noaptea de luni 
spre marţi, pentru că era momentul cel mai indicat deoarece 
era cel mai saturnian, conform lui Abraham Aben Esra în co- 
mentariul său în ebraică despre articolul 4 din Decalog.70 Sa- 
batul, din pricina căruia cele şase vrăjitoare din Longny au fost 
arse pe rug, însemna pentru ele să se întilnească pe o pajişte 
cu şase ţărani cu care să ţopăie şi să facă dragoste: „Din mărtu- 
risirea vrăjitoarelor din Longny, reiese că ele spuneau, dansind: 
har, har, Diavole, Diavole, păcătuieşte aici, păcătuieşte acolo, 
joacă aici, joacă acolo. Iar ceilalţi spuneau: sabat, sabat, adică 
sărbătoarea şi ziua de odihnă, ridicînd mîinile şi mâăturile în 
sus, drept încuviinţare şi pentru a da o anume dovadă de ve- 
selie.“71 S-ar fi putut ca ţărâăncile acelea să-l fi citit în ebraică 
pe Aben Esra; s-ar fi putut însă şi ca ele să se distreze mai- 
muţărind acel faimos sabat despre care vorbea toată lumea, ca 
să pună puţină picanterie într-o întilnire amoroasă. 


70. Jean Bodin, op.cit., p. 275. Abia în secolul al XV-lea au început 
să fie folosiţi termenii de „sabat“ şi „sinagogă a lui Satan“ pentru a desemna 
aşa-zisele adunări de vrăjitori şi vrăjitoare. Înainte, în franceză ele erau 
numite bonesozes (lucruri bune), în italiană bensozia (de la buona socia, 
bună tovărăşie deoarece erau asimilate cu riturile nocturne din cultul 
Dianei sau al zeiţei germanice Trollkona). Inchizitorul dominican Etienne 
de Bourbon, în secolul al XIII-lea, descria încă sub numele de bone res, 
adunările la care vrăjitoarele se duceau pe calea aerului (Cf. Etienne de 
Bourbon, Anecdotes historiques, p. 323, Paris, Renouard, 1877). Apoi, 
erezia locuitorilor din cantonul Vaud (Elveţia) a fâcut să prevaleze terme- 
nul vaudoisie; Enguerran de Monstrelet vorbeşte de „un caz îngrozitor şi 
jalnic care era numit yaudoisie, nu ştiu de ce“, petrecut în regiunea Artois 
(Chroniques, vol. III, p. 84, Paris, Pierre Mettayer, 1454); inculpaţii au 
mărturisit, sub tortură, că au zburat de la casele lor ca să se ducă să 
sărute fundul Diavolului, într-un luminiş. Cînd au fost însărcinați Inchi- 
zitorii să-i judece pe evrei şi cînd franciscanul spaniol Alphonse Spina a 
scris în 1458, la Valladolid, Fortalitium fidei, aducind argumente antise- 
mitismului, nu s-a mai vorbit de bonsozes şi de vaudoises, ci de sabat. 

71. Idem. 

Sînt convins că „sabaturile“ au fost, la origine, nişte baluri 
populare clandestine cărora nişte fanatici le-au găsit motivații 
care nu existau. Într-adevăr, singurul punct asupra căruia toa- 
te scornirile coincid este că acolo se dansa mult, ba chiar „dan- 
suri noi“, spre indignarea Inchizitorilor. Bodin scrie: „Dansurile 
vrăjitorilor fac pe bărbaţi furioşi iar pe femei să avorteze.“ El 
încriminează un dans italienesc, volta, în timpul căruia bărba- 
tul îşi ajută partenera să se învirtească de mai multe ori în 
jurul ei: „Volta, pe care vrăjitorii au adus-o din Italia în Franţa, 
are un rău în ea, pentru că o mulţime de omucideri şi de avor- 
turi au venit de la ea.'72 Lancre reproşează vrăjitoarelor basce 
că dansează chicona sau sarabanda, „dansul cel mai neruşinat 
şi mai lubric care se poate vedea... căci bărbatul şi femeia trec 
de mai multe ori la abia cîțiva paşi unui de celălalt, s-ar zice 
că fiecare membru şi fiecare parte a corpului, fie ea cea mai 
mică, încearcă şi caută felul cum să se unească şi să se îm- 
preune una cu cealaltă la timpul şi locul potrivit.“75 Ba chiar, 
consternat, adaugă: „Spun că ele nu s-au dus la sabat decit ca 
să danseze.“ Lambert Daneau, care a publicat un rechizitoriu 
împotriva vrăjitoarelor, a scris şi el împotriva dansurilor noi şi 
a jocului de cărţi. Ceca ce căutau să dezrădăcineze era plăce- 
rea, revolta păgînă a trupului strivit de dogmele puritane. 

Johann Wier, dorind să salveze vrăjitoarele de la rug, spune 
că ele asistau la sabat numai „din iluzie şi fantezie de spirit“: 
Inchizitorii au protestat cu vehemenţă. Părintele Maldonat afir- 
mă că, pentru a se duce realmente la sabat, vrăjitoarele îşi frea- 
că trupul cu un unguent făcut din grăsime de copil; ca să se 
ducă la sabat, în timpul somnului, cu închipuirea, se culcă pe 
partea stingă; şi ca să fie spectatoare fără să se mişte de acasă 
şi fără să doarmă „ele scot pe gură un anume abur des în care, 
ca într-o oglindă, contemplă toate acţiunile şi faptele diavoleşti 
ale adunării.“74 Del Rio deosebeşte patru feluri de transport al 
vrăjitoarelor la sabat: transportul cu spiritul, transportul nor- 
mal (de obicei pe jos), transportul prin văzduh şi transportul 
ambiguu (cînd ele nu mai ştiu dacă au fost transportate în car- 
ne şi oase sau în gînd). Lancre pretinde că vrăjitoarele franceze 
zboară la sabat pe o coadă de mătură, pronunţind numai nişte 
cuvinte cabalistice, în vreme ce vrăjitoarele italiene merg pe 
drum, călare pe o oaie neagră. 


72. Jean Bodin, op.cit. 

73. Pierre de Lancre, op.cit., p. 205. 

74. Le R.P.Jean Maldonat, Traicte des anges et des démons, pus în 
franceză de François de la Brie, Paris, F. Huby, 1605. 

Fireşte, de îndată ce oamenilor din popor li s-a băgat în cap 
ideea că există astfel de orgii demoniace, toţi mitomanii au bro- 
dat pe această temă. În fond, era vorba de aceeaşi poveste, cu 
variante: vrăjitorii şi vrăjitoarele se duceau să-l adore pe Diavol 
sub forma unui ţap cu glas omenesc, îi sărutau posteriorul, îşi 
povesteau blestemăţiile pe care le făcuseră şi-şi promiteau să 
facă mai multe şi făceau prafuri vătămătoare. Boguet afirmă: 
„Este bine să existe apă acolo unde se ţin aceste frumoase adu- 
nări... pe care apă într-adevăr o caută vrăjitorii în timpul saba- 
tului din cauză că Satan îi pune să bată apa cu un băț pentru 
grindină. Ba chiar, aceşti nenorociţi, cînd n-au apă, urinează 
într-o gaură pe care o fac în pămînt apoi îşi bat urina.“75 Se 
aşază la masă, la un banchet unde bucatele n-au nici un gust 
şi de unde pleacă la fel de flămînzi ca mai înainte: „Nu există 
niciodată sare la aceste mese, deoarece sarea este simbol de 
nemurire, aşa că Diavolul o urăşte foarte tare,“76 Dansează îm- 
preună o horă, întorcîndu-şi spatele, cu faţa spre exteriorul cer- 
cului, aşa încit să nu-şi vadă chipurile, apoi vrăjitoarele se îm- 
preună cu incubii iar vrăjitorii cu sucubii (demoni în formă de 
femeie) într-un chip dureros. La primul cîntec al cocoşului, toa- 
te figurile se împrăşiie dintr-odată, ca într-un vis. 

Cele mai uluitoare sabaturi au fost cele din Ţara Bascilor 
despre care Lancre a făcut un tablou demn de Hieronimus 
Bosch: am admira cu adevărat aceste pagini fantastice dacă 
n-am şti că i-au fost dictate autorului de vreo sută de victime 
pe care le-a trimis pe rug la Bayonne, în iulie 1609. Nu existase 
probabil vreun sabat în această regiune înainte de sosirea lui 
Lancre, consilier la parlamentul din Bordeaux, cel mult cele pa- 
tru sărbători ale anotimpurilor la care îi mărturiseşte o fată că 
s-a dus. De îndată ce-şi începe slujba de Inchizitor, există un 
sabat în fiecare luni, apoi în fiecare noapte; şi se poate ca unele 
să fi fost realmente organizate, din sfidare. Pierre de Lancre se 
vede asaltat de denunţuri violente: fără răgaz, femeile basce îşi 
denunţă mamele, vecinele, preoţii care trăiesc în concubinaj. 
Neaviînd destule închisori, trebuie să rechiziţioneze castelul Ha 
pentru a-i închide pe acuzaţi. Nici nu are nevoie să le chestio- 
neze pe femei despre sexualitatea lor: „Fetite de treisprezece sau 
paisprezece ani vorbesc despre aşa ceva mai repede decit li se 
cere“, spune el.77 Ele îi arată, ridicîndu-şi fustele, dansurile pe 


75. Henry Boguet, op.cit., p. 128. 
76. Ibid., p. 130. 
77. Pierre de Lancre. op.cit. 

care le fac la sabat, îl ameţesc cu vorbe obscene iar, în timpul 
torturii, intră în extaz şi rîd. 

Îi povestesc că sabatul se petrece de obicei în locul zis Lanne- 
du-Bouc, spre miezul nopţii. O mulţime fără sfirşit mişună aco- 
lo, în fiecare clipă sosesc femei, coborînd din văzduh pe o 
mătură sau urcate cîte două sau cite trei pe o oaie. La lumina 
lumiînărilor de smoală, persoanele par „de o înălţime şi de o 
mărime monstruoasă sau îngrozitor de mărunte şi cu beteşu- 
guri“. Copii, cu o prăjină albă în mină, slujesc de păstori unei 
turme de broscoi riioşi. Există nişte cazane mari unde fierb vi- 
perele, carnea spinzuraţilor, inimile pruncilor nebotezaţi şi care 
vor fi împărţite la banchet. Demoni fără braţe aprind focuri pe 
care le treci fără să te arzi. Prinţul Răului, pe care ele îl numesc 
Barrabam, tronează într-o strană strălucitoare, avind lingă el o 
ţărancă frumoasă încoronată „regina sabatului“, Barrabam apa- 
re cînd ca un ţap bărbos, cînd ca un trunchi de copac, cînd ca 
„un bărbat negru şi urit, cu şase coarne pe cap, uneori opt, o 
coadă mare la spate, un chip în faţă şi un altul în spate.“78 
Participanţii vin pe rînd să-l adore; el îi pune să jure că renunţă 
la religie şi îi înseamnă pe neofiţi cu o pecete. Vrăjitoarele fai- 
moase, Gratiane, Galanta, Marissans, Oylarchahar, au o broas- 
că riioasă cu două coarne pe umărul stîng; altele sînt acolo sub 
o înfăţişare falsă: „La sabat se văd vrăjitoare celebre, care iau 
forma a tot felul de animale, din cele care se văd la bilci sau 
la tirgul mare din vreun oraş, trec încoace şi încolo pe cimpia 
sabatului cu chip de animale, se duc şi vin în faţa persoanelor 
şi într-o clipă dispar din faţa lor, ca nişte fulgere.“79 În mijlocul 
acestei învălmăşeli, nişte femei stau ţepene ca nişte statui: sînt 
spectatoarele constrinse prin vrajă să asiste la sabat împotriva 
voinţei lor. 

Un preot din regiune face o slujbă, cu spatele întors la altar, 
stind pe miini cu picioarele în sus şi prezentind spre sfințire o 
azimă neagră triunghiulară. Apoi, întreaga adunare începe să 
danseze nebuneşte: „Cit despre şchiopi, estropiaţi, bătrînii ra- 
moliţi şi sfirşiţi, ei sînt cei care dansează cel mai uşor.“80 După 
aceea se organizează un concurs de Salturi şi în sfirşit forni- 
caţia devine generală: „Jeannette d'Abadie, în vîrstă de şaispre- 
zece ani, spune că a văzut bărbaţi şi femei împreunîndu-se de-a 
valma la sabat. Pentru că Diavolul le ordona să se împreuneze 


78. Ibid. 
79. Ibid. 
80. Pierre de Lancre, op.cit. 

şi să se unească, dind fiecăruia ceea ce urăşte mai mult, adică 
pe fiică, tatălui, pe fiu, mamei, pe soră, fratelui, pe fină, na- 
şului, pe cea care se spovedeşte, duhovnicului ei, fără deosebire 
de vîrstă, de condiţie sau de rudenie: așa că mărturiseşte fără 
înconjur că a fost cunoscută, în timpul sabatului, de o mulţime 
de ori de un văr bun al maică-sii şi de mulţi alţii.“8! Barrabam 
se plimba în mijlocul orgiei. cu sexul afară din pantaloni şi, 
uneori, punea ochii pe o fată: imediat o înfăşurau nişte nori, 
ascunzind îmbrăţişarea lor, dar se auzeau strigătele îngrozitoa- 
re ale alesei sale. Sabatul se termina cu o procesiune câtre ci- 
mitirele din Saint-Jean-de-Luz şi din Siboro, unde vrăjitorii şi 
vrăjitoarele urmau să boteze broscoi rîioşi îmbrăcaţi în catifea 
roşie, cu un clopoțel la gît. 

Avem aici de-a face cu un mit colectiv în care fiecare îşi 
aduce fantasmele sau halucinaţiile în faţa unui judecător care 
delirează şi el, dar la rece. Nu se dezlănţuie fără pedeapsă gîndi- 
materie explozivă. În această atmosferă, locuitoarele din paro- 
hia Amou sînt atinse de „râul lui Layra“ care le face să latre, 
împreună sau izolat, de fiecare dată cînd ṣe cred atinse de vreo 
vrajă. Şase copii spun că Marissans, de multă vreme în închi- 
soare, i-ar fi dus în noaptea precedentă la sabat: o vrăjitoare 
capabilă să se ducă la sabat deşi este închisă într-o celulă, sub 
pază bună, iată un fapt grav şi de aceea Marissans va fi arsă. 
O fată tînără povesteşte că Domingina Malatena a sărit de pe 
muntele Rhune pînă la plaja dintre Hendaye şi Fontarabie, afla- 
tă la două leghe de acolo. O femeie care a reuşit să facă un 
asemenea salt este o primejdie publică, apreciază Lancre şi o 
condamnă la moarte pe Domingina. I se spune că Pierre Bocal, 
preot la parohia din Siboro, a făcut o slujbă la sabat: Bocal va 
fi arestat, torturat pînă ce mărturiseşte „că a mîncat inima unui 
copil nebotezat“, că a făcut „o sută de mii de împreunări ne- 
ruşinate, sodomite şi îndrăcite“, ceea ce îl va duce la rug. În 
urma unor denunţuri de acest fel, Lancre va mai condamna alţi 
şapte preoţi, printre care şi Migalena, în virstă de şaptezeci de 
ani; cei care refuză să vorbească, deşi sînt torturați, o fac, după 
cum crede judecătorul, pentru că Diavolul le-a găurit piciorul 
sting cu o sulă ca să le sugă sîngele şi astfel ei să-şi piardă 
memoria. 

Nici o lumină de înţelegere nu se aprinde în spiritul acestui 
demonolog plin de el însuşi. Ciuruie cu ace sute de copii, de 


81. Pierre de Lancre, op.cit. 

femei, de bătrîni ca să vadă dacă au „semnul insensibil“. Se 
supără de lipsa de pocăință a unei femei foarte frumoase, de- 
nunţată lui ca regina sabatului: „Acea Detsail din Urrugne, cînd 
a fost executată, a murit cu atita dispreţ încît n-a vrut să-şi 
profaneze frumoasa-i gură, obişnuită să stea lipită de fundul 
Diavolului, cînd tînărul şi chipeşul călău din Bayonne i-a cerut, 
după obicei, să-i dea sărutul de iertare.“82 Nu-şi dă deloc seama 
că fecioarele nebune pe care le torturează îi descriu sabatul 
amestecînd amintiri de la bilciuri, baluri, obsesii sexuale şi no- 
iuni de catehism. El crede tot ce-i spun ele: crede că fiica 
doamnei din Martibelfarena a dansat la sabat cu doi broscoi 
riioşi pe umeri şi alţi doi aşezaţi pe pumni ca doi şoimi. Crede 
că Galanta este o vrăjitoare pentru că o obligă pe fiică-sa să-şi 
spele mîinile dimineaţa (iar lave-main este o practică ce îngă- 
duie unei femei să se transforme în fiară). Înnebuneşte popu- 
laţia bască într-aşa hal încît aceasta visează zi şi noapte orgii 
desfătătoare: „Jeanne Dibasson, în virstă de douăzeci şi nouă 
de ani, ne-a spus că sabatul era adevăratul Paradis în care e 
mai multă plăcere decît se poate spune; că celor care merg aco- 
lo li se pare timpul foarte scurt din pricina plăcerilor şi a mul- 
țumirii încît nu pot să plece decît cu un regret extraordinar.“83 
O vrăjitoare i-a mărturisit chiar „că ea a crezut întotdeauna că 
vrăjitoria era cea mai bună dintre religii.“84 Acest neprihănit 
sadic, Lancre, este dovada cea mai bună că erotismul diabolic a 
fost rodul colaborării pasionate a Inchiziției cu victimele sale.85 


Vrajile şi posedarea 


Trebuie stabilită o diferenţă între vrăjitoare, vrăjită şi posedată, 
cele trei tipuri feminine ale erotismului creştin ezoteric. Vrăji- 


82. Pierre de Lancre, op.cit. 

83. Ibid., p. 125. 

84. Ibid., p. 124. 

85. În secolul al XIX-lea, referindu-se la conciliul de la Ancyre, nişte 
preoţi au recunoscut că sabaturile erau „închipuiri şi iluzii“, dar că auto- 
rii anticlericali au început să creadă în realitatea lor. Michelet şi-a închi- 
puit chiar că la sabat se coceau prăjituri în sexul femeilor ca în cuptorul 
unui brutar: ceea ce numea el la confarrâation sabbatique. Michelet a fā- 
cut surprinzătoare erori de interpretare în La Sorciere, pe care le-am con- 
statat chiar din documentele pe care le-a folosit. A deformat fapte precise, 
lipsite de ambiguitate, sub influenţa unor puternice obsesii revelate de 
Jurnalul său în pofida tăieturilor făcute de soţia sa, Athenais. 

toarea se convingea singură, sau sub presiunea Inchizitorilor, 
că avea legături de dragoste cu un demon incub. Vrăjita avea 
sentimentul de a fi constrinsă să se dea unui bărbat adevărat 
care, în urma unui pact cu diavolul, o supunea tuturor do- 
rinţelor sale fără ca ea să-i poată rezista. Posedata se plingea 
de d fi invadată înăuntrul corpului ei de mai mulţi demoni care 
o obligau să acţioneze şi să vorbească împotriva tuturor regu- 
lilor de bună-cuviinţă. În general, cea care comitea cele mai 
multe acte obscene şi scotea cele mai multe cuvinte murdare 
era, în stare de criză, posedata, într-o explozie eliberatoare a 
sexualităţii sale prea puternic înfrinată. 

Teologii şi jurisconsulţii erau atenţi la aceste deosebiri căci 
pe vrăjitoare o dădeau călăului iar pe vrăjită sau pe posedată, 
exorcistului. Iată de ce Henry Boguet a numărat douăzeci şi 
două de semne după care se recunoaşte o persoană posedată: 
nu poate suferi mirosul de trandafiri, este agitată de o nelinişte 
continuă, începe să vorbească o limbă pe care n-a învăţat-o 
vreodată etc. Totuşi, cazurile de posedare au fost mai frecvente 
la femei decît la bărbaţi, deoarece natura le-a destinat pe aces- 
tea să fie posedate: îndrăgostita este posedată de iubitul care 
pătrunde în ea, viitoarea mamă este posedată, mai mult decît 
prima, de fătul care locuieşte în pîntecele ei etc. Femeia mistică 
posedată de un demon răspunde deci exigenţelor erotismului 
feminin şi ne revelează aspectele lui obscure. De altfel, bărbaţii 
care ar putea deveni posedaţi au o bisexualitate în care predo- 
mină feminitatea şi chiar o tendinţă refulată spre homosexua- 
litate. Acest lucru este cu atît mai adevărat cu cît unii şamani 
din Siberia, de cum sînt posedaţi de demonii lor protectori, se 
îmbracă şi se comportă ca nişte femei. 

Pentru a înţelege vrăjirea, cel mai bun document este măr- 
turisirea abatelui Louis Gaufridi, făcută de el în faţa a doi că- 
lugări capucini de la mînăstirea din Aix, în ajunul Paştelui, în 
anul 1611. După ce a citit o carte de magie, acest preot l-a 
văzut pe Lucifer apăriîndu-i „îmbrăcat în magistrat“ iar el i-a 
cerut să-i dea darul de a seduce: „Diavolul mi-a spus că prin 
virtutea suflului meu voi aprinde de dragoste pentru mine pe 
toate fetele şi femeile pe care voi avea poftă să le am, cu con- 
diţia ca acest suflu să le ajungă la nări: şi de atunci am început 
să suflu tuturor acelora care-mi erau pe plac.“86 El declară că 
a suflat cu succes peste multe femei, înainte să înceapă să frec- 


56. Confession faicte par messire Louys Gaufridi, prestre en l'église 
des Accoules de Marseille, Aix, Jean Tholozan, 1611. 

venteze casa unui nobil din Marsilia, domnul de la Palud, care 
avea trei flice: „Am avut poftă să am bucurie cu una din ele 
numită Magdeleine: dar maică-sa o ţinea într-atit din scurt încît 
nu aveam cum s-o văd, şi acesta a fost motivul pentru care 
i-am suflat maică-sii ca ea să mi-o aducă în cameră, ca ea să 
aibă încredere în mine cînd voi fi în casa ei, lucru pe care l-am 
cîştigat uşor; aşa că, găsindu-mă adesea cu acea Magdeleine, 
o sărutam pe cît se poate.“87 Ne putem imagina uluirea fetiţei 
(documentele juridice spun că ea avea „între nouă şi zece ani“ 
cînd s-au petrecut faptele) în faţa unui bărbat care-i sufla în 
faţă ca s-o paralizeze: „Cu cît suflam mai mult, cu atît era mai 
disperată de bucuria mea. Voiam ca rezultatul dorințelor noas- 
tre să vină din partea ei: am contaminat-o atit de bine cu suflul 
meu încît murea de nerăbdare cînd nu eram cu ea, venea să 
mă caute... aşa că am cunoscut-o cum am vrut.“88 

Gaufridi şi-a completat vraja spunînd lui Magdeleine de la 
Palud că-i dădea drept păzitor un demon numit Emodes şi fă- 
cînd-o să semneze cu singele ei un pact cu Belzebut. Cînd a 
intrat la Ursuline, în Aix-en-Provence, adolescenta şi-a povestit 
aventura unei colege, Louise Capeau, care s-a simţit pe dată 
vrăjită de Gaufridi şi posedată din pricina lui de demonul Ver- 
rin. Timp de un an şi jumătate, superiorul minăstirii, Romillon, 
le-a supus în secret exorcizării, în capelă, temîndu-se de scan- 
dal. În lipsă de rezultate, le-a încredinţat unui Inchizitor de cre- 
dinţă, Sebastien Michatlis, care le-a dus la Saint-Baume (loc 
consacrat sfintei Madeleine) unde exorcismele au fost repetate 
în fiecare zi, de la 6 decembrie 1610 pînă la 24 aprilie 1611. A 
fost o luptă grandioasă: la fiecare şedinţă de exorcism, Magde- 
leine „cu chipul roşu, cu o expresie diabolică, cu ochii strălu- 
citori, buzele larg desfăcute, gitul umflat ca un broscoi“89 se 
simţea prinsă de git, ridea, striga, se zvircolea în convulsii. Se 
plîngea că este „mereu chinuită de incubi care făceau în ea mii 
de necurăţenii“90, că este constrinsă de trei magicieni, care i-au 
fermecat mîinile, să se masturbeze, aceştia trimiţindu-i o vrajă 
„făcută cu păr şi urină a unui anumit personaj cu care au ade- 
menit-o.“91 


87. Confession faicte par messire Louys Gaujfridi ..., op. cit. 

88. Ibid. 

89. Sebastien Michatlis, Histoire admirable de la possession et con- 
version d'une penitente, Paris, Chastellain, 1613. 

90. Ibid., 1, p. 341. 

91. Ibid., Il, p. 40. 

Fata aceasta vrăjită, tratată de parcă ar [i fost posedată de 
Belzebut şi alţi demoni, fusese perfect instruită despre erotis- 
mul diabolic. Cînd un exorcist îi citeşte exorcismul Luciferiana 
şi ridică tonul la un pasaj pe care trebuia să-l murmure la ure- 
che exorcizatului, ea urlă: „Asta trebuie s-o spui la ureche şi 
nu cu voce tare.“ Ea afirma că strănuta şi tuşea ca să scuipe 
farmecele care i se aruncau în gură. Într-o zi, a făcut spume 
la gură, o spumă ca o „materie lipicioasă ca mierea, amestecată 
cu smoală“ iar preoţii au decis s-o apere împotriva farmecelor 
cu arme albe: în timpul exorcismelor, ca să îndepărteze pe de- 
moni, au adus „un boicrnaş, pe nume jupin Gombert, care stă- 
tea lingă cămin cu o sabie şi bătea mereu în el iar alţii loveau 
cu halebardele prin toată camera“.92 Treaba s-a terminat cu 
eliberarea lui Magdeleine de la Palud şi condamnarea lui Louis 
Gaufridi, dovedit de a o fi sedus şi pe Victoire de Corbier, pro- 
prietăreasa lui, suilindu-i de două ori; el a fost ars după cea 
fost mai întîi plimbat desculţ pe străzile din Aix cu laţul de gât 
şi o torţă aprinsă în miini. 

Un caz de vrăjire simplă, fără posedare internă, a fost acela 
al lui Magdeleine Bavent, o orfană din Rouen, pe care unchiul 
său a dat-o la virsta de doisprezece ani la o croitoreasă iar la 
şaisprezece ani la miînăstirea Ursulinelor din Louviers, unde i 
s-a dat drept îndrumător de conştiinţă bătrinul preot Pierre 
David, pe care ea l-a acuzat de a fi adamit: „El spunea că tre- 
buia să faci ca păcatul să moară prin păcat ca să te întorci la 
inocenţă şi să semănăm cu primii noştri părinţi care n-aveau 
nici un fel de ruşine faţă de goliciunea lor înainte de prima lor 
vinovăţie. Şi sub acest limbaj de pioşenie închipuită, cite fapte 
mîrşave şi ticăloşii nu te punea să faci! Treceau drept cele mai 
sfinte, perfecte şi virtuoase, călugărițele care se despuiau goa- 
le-goluţe şi dansau în starea asta: apăreau împreună şi mer- 
geau în grădină. Dar nu-i totul: ne învățau să ne pipâim unele 
pe altele în chip neruşinat; şi ceea ce nu îndrăznesc să spun, 
să facem cele mai îngrozitoare şi nemernice păcate împotriva 
naturii.“93 Cu toată împotrivirea ei, o puneau să se împărtă- 
şească goală pînă la briu, pretinde ea în confesiunea dictată la 
vîrsta de patruzeci de ani. Cum la interogatoriu n-a mai vorbit 
de aceste amânunte, nu trebuie să ne grăbim să conchidem că 
întreaga minăstire se dedase la lesbianism; urmarea arată cît 
de multă imaginaţie avea. 


92. Sebastien Michaelis, op. cit., Il, p. 24. 
93. Histoire de Magdeleine Bavent, avec sa confession generale et tes- 
tamentaire, Paris, J. Le Gentil, 1652. 

După moartea lui David, urmaşul lui a fost Mathurin Picard, 
preot la Mesnil-Jourdain, consultat de impotenţii din toate col- 
ţurile regiunii ca să le deznoade şnurul. Le citea formule dintr-o 
carte în latină sau le dădea reţete uşoare: „Acest Picard vrind 
să dezlege şnuruli pentru două persoane căsătorite, a sfătuit-o 
pe femeie să spună soţului aceste cuvinte: dragul reu soţ, te 
sărut din toată inima în numele Tatălui, al Fiului şi al Sfintului 
Duh; dacă soţul şi nevasta lui voiau să urce împreună în clo- 
potniţă, vor fi pe dată vindecaţi.“94 Clevetirile satului îl acuzau 
că ar fi un desfrinat şi un magician. Un preot, care i-a lost vicar 
timp de zece luni, a declarat că „depăşea măsura cu o femeie 
şi cele două fiice ale ei care veneau să-l vadă la presbiteriu“95, 
servitorul lui a pretins că l-a văzut discutînd cu Diavolul etc. 
Magdeleine Bavent s-a simţit imediat vrăjită de Mathurin Pi- 
card, căruia îi era de-ajuns să pună un deget pe ea ca sâ-i 
anihileze voinţa: „Ea susţine că atunci cînd Picard a atins-o 
numai, făcea tot ce voia el fără ca ea să se poată împotrivi.“96 

A afirmat că făcea dragoste cu ea, însoţind acest act cu tot 
felul de nelegiuiri, că făcea vrăji cu sîngele ei menstrual, că 
punea „păr de ruşine“ în cupa care servea la împărtăşanie etc. 
Paracliserul -din Louvain a afirmat şi el că „l-a văzut cu ochii 
lui pe magicianul Mathurin Picard cum a cunoscut-o trupeşte 
pe magiciana Magdeleine Bavent pe altarul capelei care se află 
în azil şi că a găsit de mai multe ori covoarele şi pinzele stricate 
de miîrşăviile şi ticăloşiile lor.“97 Ea aproba totul, pretextind: 
„Mă ţinea legată cu lanţurile infernului.“ Trăia într-o halucinație 
erotică permanentă. Într-o zi, Picard, după ce-i dăduse împăr- 
tăşania, i-a atins cu vîrful degetului sînul, spunindu-i: „Ai să 
vezi ce o să ţi se întimple.“ Retrăgîndu-se în grădină, a întîlnit 
o pisică neagră „care avea o coadă lungă în formă de membru 
viril“98 şi a rămas timp de o oră ca o stană de piatră, cu gura 
căscată fără să poată să strige. A crezut că era un demon, a 
revăzut pisica în chilia sa unde a crezut că fornichează cu ea, 
a spus chiar. că pisica îl sodomiza pe Picard în timp ce acesta 
işi făcea treaba cu ea. 


94. Le R.P. Esprit du Boisroger, La Piete affligée, p. 386. Rouen, Le 
Boulenger, 1652. 

95. Ibid., p. 385. 

96. Ibid., p. 383. 

97. Ibid., p. 387. 

98. Interrogatoire et confessions de Magdeleine Bavent, Bibliothèque 
de l'Arsenal, manuscris 2833. 

Atacată din exterior şi nu din interior, vrăjita nu avea nimic 
dintr-o posedată: în contact cu ea, tovarăşele ei au devenit po- 
sedate. Mathurin Picard a murit iar călugărițele de la Louviers 
s-au simţit sălăşluite de demoni numiţi Encitif, Leviathan, Be- 
hemond, Accaron, Dagon etc. Fiecare îşi avea demonul ei care 
o făcea să vorbească într-o limbă necunoscută, să blasfemeze, 
să se caţere pe pereţi, să aibă convulsii. Starea lor a fost con- 
statată în prezenţa episcopului din Evreux, la 2 martie 1643. 
Prin gura lor, toţi demonii au acuzat-o pe Magdeleine Bavent 
că i-ar fi atras în mînăstire: învinuirea cea mai grea a venit, în 
mai 1644, de la Leviathan, care o poseda pe maica Anne a Na- 
tivităţii. Magdeleine Bavent, interogată de locotenentul, însărci- 
nat cu delictele criminale din Pont-de-l'Arche, Antoine Routier, 
a confirmat toate bănuielile: că s-a dus cu Picard la sabat, că 
de acolo s-a întors de mai multe ori însărcinată, că şi-a făcut 
avortul singură şi şi-a mîncat fătul etc. A recunoscut că ascun- 
sese farmece „ca să întreţină poftele trupeşti în minăstirea din 
Louviers“ şi ca să le strice pe călugăriţe. Acestea au susţinut 
că ea nu intrase fecioară în mînăstire, ci deja coruptă de un 
anume Bontemps: ea a brodat pe această calomnie, a spus că 
ajunsese la neruşinare punîndu-şi o cămaşă murdară aparţi- 
nînd acelui bărbat etc. Decretul din iunie 1645 a condamnat-o 
pe Magdeleine Bavent, „dovedită de apostazie, sacrilegiu şi ma- 
gie“, să fie închisă pe viaţă într-o celulă a Oficialităţii” şi să 
„postească cu piine şi apă trei zile pe săptămînă, toată viaţa 
ei“. Cadavrul lui Mathurin Picard, îngropat în faţa grilajului co- 
rului unde se împărtăşeau călugărițele, a fost dezgropat, tirit 
prin oraş şi aruncat în groapa comună. Biata nimfomană, după 
ce a încercat să se sinucidă de două ori, va spune mai tirziu: 
„Nu sînt o mare magiciană, nu sînt decit o mare păcătoasă.“ 

Posedata cea mai uluitoare, în comparaţie cu vrăjita aceas- 
ta, a fost Jeanne de Belciel, numită maica Ioana a Îngerilor, 
superioară a minăstirii Ursulinelor din Loudun. Autobiografia 
ei, publicată de medicii din şcoala lui Charcot, clarifică întreaga 
psihologie a posedaţilor. Frumoasă la chip, dar cocoşată, insu- 
portabilă încă din copilărie, maica Ioana a Îngerilor s-a acuzat 
singură de „mare destrăbalare“ şi de trufie: „Aveam o asemenea 
consideraţie faţă de mine însămi încît credeam că cele mai mul- 
te erau mult sub mine.“99 La miînăstire, a cărei protectoare era 


* Ofcialitate (fr.Officialite)) — drept canonic, tribunal, jurisdicție a 
oficialului (care corespundea diocezei) (n.t.). 
99. Soeur Jeanne des Anges, Autobiographie d'une hysterique possé- 
dee, după manuscrisul inedit adnotat de doctorii Gabriel Legué şi Gilles 
de la Tourette, Paris, Delahaye et Lecrosnier, 1886. 

datorită averii ei, a auzit vorbindu-se de Urbain Grandier, preot 
la Saint-Pierre-du-Marche, de care erau îndrăgostite multe fe- 
mei din Loudun, care avea amante, fiind autor al unui tratat 
împotriva celibatului preoţilor. Fără sa-l fi întîlnit vreodată, ea 
i-a scris în 1631 pentru a-i propune locul de stareţ al minăstirii 
ei. El i-a trimis o scrisoare prin care a refuzat-o. Maica Ioana 
a Îngerilor a căzut atunci într-o depresie nervoasă, şi curînd a 
început să aibă halucinaţii în timpul nopţii, văzindu-l pe Gran- 
dier aşezindu-se la căpătiiul ei şi încercînd s-o mingiie. Se sim- 
tea posedată de şapte demoni, dintre care Leviathan o aţiţa la 
trufie, Balaam o făcea să aibă poftă să ridă mereu, Isacaron o 
împingea la neruşinare, ajutat la asta şi de Asmodeu. Posedarea 
nu este astfel decit împărţirea relelor instincte ale unei fiinţe în 
tot atitea personaje pe care le credea sălăşluind în ea. A fost 
exorcizată şi la întrebarea rituală: quis te magus immisit? (ce 
magician te-a trimis?) unul din demonii săi a răspuns prin gura 
lui: Urbanus Grandier. Exorcizările au dat atît de puţine rezul- 
tate încît un exorcist, Barre, în octombrie 1632, nereuşind să-l 
silească să iasă afară pe Asmodeu, cuibărit în pîntecele maicii 
Ioana a Îngerilor, i-a făcut o spălătură cu apă sfinţită. 
Câlugăriţele, cu toate posturile şi rugăciunile, s-au molipsit 
de la superioara lor şi s-au văzut, toate, urmărite de Grandier 
şi chinuite de diavoli. Aflind de această treabă şi de faptul că 
duşmanii lui se foloseau de ea ca să-l distrugă, Grandier a con- 
traatacat; judecătorul regal din Loudun a ordonat ca exorcizări- 
le să înceteze iar medicul oraşului a constatat că posedarea era 
„mai mult iluzorie decît reală“. Sosirea comisarului regal Lau- 
bardemont, care abia terminase de masacrat vrăjitorii din re- 
giunea Béarn, a fost fatală presupusului vinovat. Din motive 
politice, s-a înverşunat împotriva lui Grandier, suspectat de a 
fi opozant al cardinalului de Richelieu. La 14 aprilie 1634, Lau- 
bardemont l-a confruntat pe Grandier cu călugărițele şi toate 
au recunoscut în el pe bărbatul care le apărea noaptea în chi- 
liile lor. În zadar a protestat nefericitul că nu pusese piciorul 
niciodată în miînăstirea lor: cei şase exorcişti, printre care pă- 
rintele Lactance şi părintele Tranquille, au preferat să le creadă 
pe posedate, pradă unor zvircoliri înfiorătoare, decît pe preotul 
care raţiona cu calm. La 21 aprilie, superioara, interogată asu- 
pra locului unde-şi avea Grandier semnele insensibile ale Dia- 
volului, a spus că acest loc era anusul şi testicolele. Grandier 
a fost dezbrăcat la piele şi ras iar chirurgul Mannoury l-a în- 
tepat cu lanţeta cu atita cruzime încît l-a făcut să geamă; cu 
toate acestea, procesul verbal a conchis că el nu simţea nimic. 

Totul era uneltit ca să-l ducă la pierzanie cu complicitatea in- 
voluntară a unei nimfomane scoase din minţi. 

Exorcismele au devenit publice, în biserica Sainte-Croix, un- 
de la 19 mai, în prezenţa mulţimii, Lactance a scos trei demoni 
din trupul maicii loana a Îngerilor, Asmodeu, Gresil şi Aman, 
care i-au făcut trei răni pe piept. Un martor ocular a spus cu 
voce tare „că a văzut instrumentul de fier cu care ea sc răni- 
se“.100 A trebuit să fugă ca şi cei doi medici care s-au îndoit 
de posedare. Isteria fiind un rău care are nevoie de spectacol, 
o posedată simulează în stare de autohipnoză o situaţie supra- 
naturală, arată pseudostigmate făcute de ca însăşi, fără ca a- 
ceasta să infirme autenticitatea cazului ei. În aceeaşi biserică, 
la 23 iunie, Grandier a fost din nou confruntat, cu maica Ioana 
şi alte opt posedate şi i s-au arătat pactele demoniace presu- 
puse a fi fost făcute de el. În faţa dezminţirilor şi calmului său, 
cele nouă femei turbate de furie şi-au sfişiat hainele, şi-au ară- 
tat sinii, au avut atitudini obscene, i-au aruncat în cap pantofii 
şi au vrut să-l facă bucăţi.!0l 

Dar Laubardemont era un judecător care spunea: „Daţi-mi 
două rînduri scrise de un om şi-l voi spinzura.“ La 8 iulie, a 
prezidat tribunalul în faţa căruia a compărut Grandier iar aces- 
ta, condamnat la moarte la 18 august 1634, a fost executat în 
aceeaşi zi. Nu a mărturisit nimic sub tortură, deşi i s-au zdrobit 
picioarele; crudul Laubardemont a vrut să i se smulgă şi un- 
ghiile, dar ajutorul de călău a refuzat. Preotul acesta de patru- 
zeci şi patru de ani şi-a suportat martiriul cu o impresionantă 
demnitate spunînd despre Ursuline înainte de a fi dus pe targă 
la căruţă: „Nu le-am jignit niciodată, dar îl rog pe Dumnezeu 
să le ierte“. Exorciştii, părintele Lactance primul, au aprins ru- 
gul. La o lună după această execuţie, Lactance a murit de o 
criză de nebunie, strigind că nu era răspunzător de soarta lui 
Grandier. Anul următor, părintele Tranquille a înnebunit şi a 
murit şi el invocîndu-l pe Grandier. Apoi, într-o seară, chirurgul 
Mannoury a îngenuncheat pe stradă, bolborosind: „Grandier, ce 
vrei de la mine?“; a fost dus acasă delirind şi a murit de o 
congestie cerebrală. 


100. Cf. Dr Gabriel Leguc, Urbain Grandier, documents inédits, Paris, 
Ludovic Baschet, 1880. Această lucrare magistrală, istorică şi clinică, a 
înlăturat definitiv interpretarea lui Michelet care, luat de furia lui anticle- 
ricală, a apreciat că Grandier „merita închisoarea pe viaţă“. 

101. „Dossiers de l'affaire de Loudun“, Bibliothèque nationale, Ma- 
nuscrits, Fonds Français 7618-7619. 

La cinci luni după moartea lui Grandier, maica loana a Înge- 
rilor a declarat că e însărcinată: un medic a constatat o stare 
de sarcină avansată, cu supresiunea menstrelor, greţuri, um- 
flarea pintecului şi chiar secreție mamară de lapte. Era o sar- 
cină nervoasă, prin autosugestie, provocind o timpanită ab- 
dominală (paralizie a fibrelor musculare ale intestinului): ea a 
dispărut în urma unui exorcism şi după ce a vomitat singe. 
Călugării franciscani şi capucini, însărcinaţi cu exorcizarea cei, 
simțeau cum îşi pierd minţile. La 20 decembrie 1634, a sosit 
de la Bordeaux un alt exorcist, părintele Jean-Joseph Surin, 
un bărbat de treizeci de ani, slăbuţ, neliniştit, suferind de mi- 
grene. Între aceşti doi nevrozaţi a început o relaţie faţă de care 
dragostea sado-masochistă cea mai perversă pare blindă. Maica 
Ioana a arătat o aversiune violentă faţă de părintele Surin, din 
pricina „ispitelor josnice“ pe care le resimțea cînd acesta se a- 
propia de ea. El a început să-l izgonească mai întîi pe Isacaron, 
demonul care-i dădea obsesii sexuale, legînd-o de o masă sau 
de o bancă (ca să-i evite loviturile) şi ţinînd Sfinta Împărtăşanie 
deasupra inimii ei. O dată, s-a rugat timp de trei ore în timp 
ce ea urla din toate puterile fără să se oprească. În loc să plece, 
Isacaron l-a atacat pe părintele Surin care, în noaptea de 19 
ianuarie, a simţit cum în jurul trupului i se înfăşoară un şarpe 
nevăzut care-l acoperea de muşcături: „Era ca o atingere şi un 
foc care veneau din afară şi-mi pătrundeau în măduvă şi mă- 
runtaie.“102 

Din acel moment a petrecut un an luptind împotriva pro- 
priilor obsesii sexuale, cu crize de inimă, sufocări, reacţii psi- 
hosomatice. În clipa cînd trebuia s-o exorcizeze pe maica Ioana, 
se tăvălea pe jos, strigind; sau rămînea înţepenit, neputind să 
scoată o vorbă. La rîndul ei, ea primea, noaptea, în chilia ei, 
vizite fantastice: „Simţeam tot timpul ca şi cum un animal ar 
fi alergat pe patul meu şi mi-ar fi atins diferite părţi ale trupu- 
lui.“103 Asista, fără să se poată mişca sau vorbi, la împreunări 
care se petreceau în jurul ei. Cu ocazia unui exorcism public 
în faţa ducelui de Orléans, fratele regelui, Isacaron a ieşit din 
corpul maicii Ioana, care s-a liniştit pe dată, şi a intrat în cel 
al părintelui Surin care a fost doborit la pămînt şi a început să 
se zbată; ceilalţi preoţi i-au făcut conjuraţii şi demonul s-a în- 
tors la maica Ioana al cărei chip a luat o expresie îngrozitoare. 


102. Le P. Jean-Joseph Surin, Le Triomphe de l'amour divin sur les 
peines infernales, Avignon, Seguin aîné, 1828. 
103. Soeur Jeanne des Anges, op. cit. 

Cine ar îndrăzni să nege magia sexuală în fața violenţei acestor 
fenomene, chiar dacă ele se datoresc inconştientului? Există în 
fiinţa omenească o energie psihoelectrică, ce emană din sex şi 
care acţionează prin transmisie directă, aceasta justificind ex- 
perienţele făcute pentru a o folosi conştient. 

Într-o scrisoare adresată părintelui din Attichy căruia îi cere 
să-l susţină în rugăciunile sale, părintele Surin spune că în 
timpul acestor crize i se pare a avea „două suflete, unul lipsit 
de trupul meu şi de folosirea organelor lui şi care se ţine deo- 
parte privind la ce face sufletul care s-a introdus în trup.“104 
El se simte mai degrabă obsedat decit posedat, căci în loc să 
fie un apucat care nu mai ştie ce face, el rămîne lucid în timpul 
convulsiilor, sfişiat între veselie şi nebunie. Disperat de a nu o 
putea exorciza pe maica Ioana, Surin o obligă să se supună la 
mortificâri: îi pune pe săraci s-o pălmuiască, o obligă să ceară 
în genunchi bucătăresei s-o bicuiască, să se aşeze complet goa- 
lă în faţa lui ca să se bicuiască singură. Cînd superiorii lui 
Surin, dezaprobind aceste metode, au voit să-l decidă să pără- 
sească Loudun, maica Ioana a Îngerilor, ca să-l reţină, a de- 
clarat că Balaam o înştiinţase că-i va părăsi trupul la 5 noiem- 
brie 1635. După aceea, a fost rindul lui Leviathan care i-a lăsat 
pe frunte o cruce însîngerată, ce a dispărut curînd. Isacaron a 
ieşit în ianuarie 1636, împroşcind cu blasfemii; părintele Surin 
i-a ordonat să se tăvălească pe jos şi să lingă pavajul capelei, 
lucru pe care maica Ioana a Îngerilor l-a făcut cu multă furie, 
apoi demonul a fugit prin mîna ei stingă lăsînd acolo cuvintul 
Maria înscris cu caractere romane. 

Cel mai mare teoretician al posedării din Franţa a fost părin- 
tele Surin şi avea şi de ce: a trăit problemele posedării pînă la 
extrem. După ce, la 15 octombrie 1637, a eliberat-o pe maica 
Ioana a Îngerilor de ultimul demon care o poseda, Behemot, s-a 
întors la Bordeaux, continuiînd să fie obsedat de Isacaron, şi 
timp de opt ani a avut dorinţa să se sinucidă: „Nu mă gindeam 
atunci decit la felul în care să mă omor... Nu vedeam un put, 
fără să nu fac patru sau cinci paşi ca să mă arunc în el... Ba 
chiar, m-am dus de mai bine de o sută de ori în sacristie ca 
să mă spînzur în spatele tabernacolului unde se afla Sfinta Îm- 
părtăşanie iar bucuria mea era să fiu văzut spinzurat aşa“, a 
declarat el. Surghiunit la Saint-Macaire, s-a aruncat într-o zi 
pe fereastră de la etajul al treilea şi şi-a fracturat colul femu- 


104. Lettres spirituelles du pere Jean-Joseph Surin, vol. I, Toulouse, 
Editions de la Revue d'ascetique et de mystique, 1928. 

rului. A avut viziuni, ca aceea de a vedea cuvintele Dragoste 
pură scrise pe cer. A suferit de afazie, de paralizie isterică şi a 
rămas mai mulţi ani la pat fără a putea să se mişte, neputind 
măcar să ducă o bucată la gură. Primit la Saintes de părintele 
Claude Bastide, unul dintre confrații săi exorcişti, părintele Su- 
rin a dictat, începînd cu 1651, Cathechisme spirituel, Dialogues 
spirituels şi povestirea suferințelor sale, expunindu-şi cazul ca 
pe „o luptă a naturii şi a milosteniei-. 

Cît desprea maica Ioana a Îngerilor, ea şi-a sfirşit viaţa ca 
o sfintă. Îmbolnăvindu-se greu şi aproape pe moarte, i s-a dat 
ultima împărtăşanie, dar a doua zi s-a însănătoşit iar cămaşa 
ei a fost considerată că face miracole pentru femeile însărcinate. 
Anna de Austria, în luna a noua de sarcină, a rugat-o să i-o 
împrumute şi s-a îmbrăcat cu ea, la Saint-Germain: citeva ore 
mai tirziu, îl năştea pe Ludovic al XIV-lea. Este ciudat cînd ne 
gindim că regele sub a cărui domnie s-au inventat liturghiile 
negre s-a născut dintr-o mamă care a purtat cămaşa acelei po- 
sedate îngrozitoare, care a trimis pe rug un nevinovat şi a făcut 
ca mai mulţi exorcişti să înnebunească. Maica Ioana a Îngerilor 
a murit în 1665 şi capul său a fost pus de Ursulinele din 
Loudun într-un relicvariu, ca să fie expus veneraţiei credin- 
cioşilor. 105 


Liturghia neagră 


Liturghia neagră a fost la început un episod al sabatului, căruia 
îi servea drept final, apoi s-a detaşat de el pentru a deveni o 
ceremonie de sine stătătoare, cu totul diferită. Sabatul apărea 
ca un loc de întîlnire a unor influenţe ţărăneşti şi mitice, o sce- 
nă mai degrabă închipuită decît trăită; liturghia neagră era o 
acţiune reală, aristocratică, ce avea loc cu uşile închise. Nobilii 
şi înaltele doamne care voiau să obţină ceva de la Diavol, cre- 
deau că-l determină să le fie favorabil dacă îi oferă un spectacol 
destinat să-i fie pe plac: o parodie blasfematorie a liturghiei, 
agravată de un sacrificiu omenesc şi de folosirea goliciunii fe- 
meieşti în scopuri rituale. 


105. Au mai existat şi alte posedate celebre: Marthe Brossier din Pa- 
ris, în 1599 (închisă pentru că a recunoscut că simula), Denise de la 
Caille, Elizabeth de Rampaing, domnişoarele de Leopartie, cumătra Ca- 
diere, posedatele din Morzine ş.a. Dar nu este necesar să vorbim de ele 
aici, afacerea din Loudun rămînînd cea mai importantă şi cea mai carac- 
teristică pentru erotismul creştin ezoteric. 

Dacă liturghia neagră ar fi existat în martie 1310, cînd a 
avut loc procesul Templierilor, judecătorii n-ar fi ezitat să-i în- 
trebe despre ea, aşa cum l-au făcut să mărturisească pe Marele 
lor Maestru, Jacques de Molay, că ceremonia lor de iniţiere im- 
plica renegarea lui lisus şi scuiparea crucii. Or, procedura re- 
prezentanţilor papei arată că printre ccle o sută treizeci şi două 
de articole împotriva lor nu figura faptul că ar fi fost vrăjitori 
şi că s-ar fi dus la sabat, acuzaţii devenite mai tirziu clasice. 
Şi totuşi, Templierii au fost acuzaţi de a fi idolatri, de a adora 
un cap numit Bafomet şi de a se încinge cu un şnur pe care-l 
sfinţiseră legîndu-l de acest idol, de a face din sodomie „un 
punct de ordine“ (adică obligaţia de a o practica pentru a fi 
cavaler al Templului), de a face ceremonii secrete şi nocturne, 
de a forţa pe recipiendar să dea „săruturi desfrinate“ superio- 
rului său, în josul pintecelui şi pe spatele gol.106 Nu se poate 
ca numeroşii Templieri care au fost torturați, slăbiţi de un re- 
gim cu piine şi apă timp de săptămîni întregi, să nu fi fost 
întrebaţi dacă au celebrat sau nu liturghii negre: lipsa acestei 
întrebări dovedeşte cu prisosinţă că pe atunci acest fel de magie 
criminală era necunoscută. 

Nu o găsim menţionată nici în cursul procesului lui Gilles 
de Rais, la Nantes în 1440, cînd acuzatorul l-a învinuit că este 
„eretic, recăzut în erezie, vrăjitor, sodomit, invocator de spirite 
rele, ucigaş de copii, ca practică artele magice, că-e apostat, 
idolatru, deviat de la credinţa catolică şi că gîndeşte rău despre 
ea“. Gilles de Rais, tovarăşul Ioanei d'Arc, numit mareşal al 
Franţei cu ocazia încoronării lui Carol al VII-lea, era un para- 
noic homosexual trăind în fast, avindu-şi garda sa înarmată, 
clerul său, organizind reprezentații teatrale pe domeniile sale. 
Ca să-şi sporească averea pe care o cheltuia cu mare risipă, 
s-a lansat în alchimie şi, nereuşind să fabrice aur, l-a chemat 
în ajutor pe Diavol cerîndu-i ştiinţa, puterea şi bogăţia. Împre- 
ună cu asistentul său, magicianul Prelati, el trasa cercuri ma- 
gice în care intra, recita formule, sacrifica un cocoş sau o tur- 
turea. Cum Diavolul nu apărea, a crezut să-l atrage oferindu-i, 
înfăşurate într-o cîrpă albă, „mina, inima, ochii şi singele“ unui 
copil pe care-l omorise. Timp de opt ani, conform actului de 


106. Philippe Grouvelle, în Mémoires historiques sur les Templiers, 
Paris, F. Buisson, 1804, a dovedit că sodomia nu era la ei un „punct de 
ordine“, ci o greşeală iertată fără spovedanie. Ei făcuseră legămint de cas- 
titate şi-şi purtau şnurul sub veşmint, precum călugării, şi nu deasupra 
ca ceilalţi cavaleri. | 


MAGIA SEXUALĂ 403 


acuzare, mai bine de două sute de copii vor fi astfel masacrați 
în castelele sale din Tiffauges şi din Machecoul; dar mai întii 
se distra cu victimele în camera sa, făcînd orgii sadice. Acest 
om care făcea pomeni în numele Diavolului, care, o dată, de 
sărbătoarea tuturor Sfinţilor, a pus să se cînte slujba „in onoa- 
rea spiritelor blestemate şi a afurisiţilor“107 n-ar fi ezitat nici o 
clipă să ţină liturghia neagră. Pe vremea sa era încă necunos- 
cută şi mai degrabă amintirea crimelor sale, ca şi fantasmele 
adunate în jurul sabatului, i-au făcut pe unii să creadă că li- 
turghia neagră se practica pe atunci. 

Putem afirma că ritualul liturghiilor negre a fost inventat în 
timpul lui Ludovic al XIV-lea, cu procesul Voisin, căci în docu- 
mentele acestuia, consilierul regelui, Gabriel de la Reynie”, vor- 
beşte de „aceste nefericite practici încă necunoscute“: iar com- 
petența lui în materie de procese criminale era mare.108 
Catherine Montvoisin, zisă coana Voisin, chiromantă şi astro- 
log, nevasta unui negustor de lenjerie de pe podul Marie, s-a 
specializat în magia sexuală: femeile o consultau ca să avoriezc, 
ca să scape de soţul lor sau ca să cucerească un iubit inacce- 
sibil. Ţinea acasă un catastif în care îşi nota încasările. Locuia 
în strada Beauregard, într-o casă cu grădină unde primea atit 
doamne din înalta societate, ca ducesa de Bouillon, care dorea 
să-i moară soţul ca să se poată căsători cu ducele de Vendôme 
cît şi pe soţia unui măcelar care dorea să rămînă văduvă. Prie- 
tenă bună cu actriţa Du Parc şi chiar cu un jansenist, abatele 
de Saint-Amour, această Voisin conducea o reţea de complici 
printre care călăul Parisului care-i procura grăsime de spinzu- 
rat, femei care o ajutau (Filastre, Trianon, Pelletier etc.), execu- 
tanţi diverşi. Îndărătul fațadei somptuoase a secolului lui Lu- 
dovic al XIV-lea, descoperim astfel, în toate clasele sociale, o 
colcăială de vicii: oamenii din popor, burghezia, clerul, nobili- 
mea au aceleaşi credinţe şi comit aceleaşi fapte. Cavalerul 
d'Hannivel „care a încercat dintotdeauna să vorbească cu Dia- 
volul“, cavalerul de Saint-Renant, care preda astrologia, sînt la 
fel cu cîrpaciul Thuret, magician, cu tăietorul în piatră Latour, 


107. Abbe Eugene Bossard, Gilles de Rais d'après des documents iné- 
dits, Paris, H. Champion, 1885. 

* Gabriel Nicolas de la Reynie, primul locotenent de poliţie din Pa- 
ris. Din 1667, a contribuit la organizarea poliţiei şi la salubritatea Parisu- 
lui (n.t.). 

108 „Papiers de la Chambre ardente“, Bibl. nat., Fond Francez, ma- 
nuscrisul 7608. Studiind acest dosar cu interogatorii, am notat cîteva de- 
talii pînă acum omise. 

zis „marele autor“ (expert în farmece), cu potcovarul Gobert, ca- 
re înnoadă şnurul unui abate la cererea geloasei doamne Ba- 
ron. Domnişoara Lavenant, care lucrează la piatra filozofală, ri- 
valizează cu Joly, vinzâtoarea de geamuri, care combină prafuri 
pe care să le arunci asupra persoanelor pe care vrei să le vră- 
jeşti. 

Cumătra Voisin folosea tot felul de procedee de vrăjitorie ca 
să facă sau să desfacă căsătorii. Una din specialităţile sale era 
„arderea legăturii de crengi“, ceea ce însemna să pui tămiie şi 
alaun alb într-o legătură de crengi, să-i dai foc la o oră fără soţ 
din zi sau din noapte şi s-o stropeşti de trei ori cu un amestec 
de vin şi sare, pronunţind o dorinţă. Mai folosea şi figurine din 
ceară, inimi de animale, îngropate prin locurile de unde victima 
trebuia să treacă. Ca s-o facă pe soţia preşedintelui Leferon să 
se îndrăgostească de Prade, „ea a făcut o figurină de ceară pe 
care a scris, pe braţe, pe coapse, pe inimă şi pe frunte, a pus-o 
într-o cutie, făcînd-o pe doamna Leferon să treacă peste ea“.109 
Cum coana Philbert, nevasta unui muzicant al regelui, dorea 
să-l asasineze pe Brunet, primul ei soţ, „Voisin i-a cerut nişte 
ouă, pe care Brunet avea să le mănînce, urina lui, pe care a 
spus că o va pune într-o cîrtiţă jupuită şi apoi îngropată în 
grădină şi pe măsură ce cirtiţa va putrezi tot aşa se va petrece 
şi cu Brunet“.110 Voisin se folosea de magia sexuală şi în viaţa 
ei personală: deoarece amantul ei, Hérault, cîrciumarul de la 
Bonne-Eau, se căsătorise fără consimţâămintul ei, i-a aruncat 
„pe prag ceva care era roşu, din care i s-a tras un răãu“.lli 
Provoca avortul dind femeii însărcinate infuzii de sabină (un soi 
de ienupăr), pricinuindu-i astfel vomismente; cazurile de sar- 
cină avansată le lăsa în seama lui Lesage care ştia „să provoace 
avortul cu mirodenii“ sau în seama cumetrii Lepâre, care avea 
o siringă specială şi „un fel de a băga siringa“ fără pereche. 
Fătul era incinerat într-un cuptor secret dintr-o cămăruţă a 
lui Voisin: „O dată, cînd era ameţită de vin, a spus că arsese, 
în urma avorturilor, mai bine de 2 500 de copii“.112 işi prepara 
singură otrăvurile cu broscoi riioşi pe care-i îndopa cu cocleală 
sau cu arsenic; spuma care le ieşea din gură o folosea apoi ca 
să otrăvească cămăşi, batiste, mănuși, lichide cu care se făceau 
spălături, pe care le vindea clientelor, cum a fost cumătra Pou- 


109 Archives de la Bastille, documents inédits recueillis par Francois 
Ravaisson, vol. V, p. 466, Paris, Durand et Pedaume-Lauriel, 1872. 

110. Ibid., vol. V, p. 312. 

111. Ibid., vol. VI. p. 26. 

112. Ibid.. vol. VI. p. 37. 

laillon care i-a dat bărbatului ei o cămaşă otrăvită, isprăvindu-l 
apoi cu o spâlătură cu praf de broscoi. 

Voisin şi tovarăşele ei sint cele mai autentice vrăjitoare din 
timpul lui Ludovic al XIV-lea dar, trebuie s-o subliniem, ele nu 
erau ţărănci, ci mici burgheze din Paris. Etnologii care aruncă 
vrăjitoria în cîrca ţărănimii iau rezultatele drept cauze.113 Coa- 
na Trianon, ghicitoare din cartierul Marais, la care s-au găsit 
un schelet şi „douăzeci şi cinci de volume în manuscris despre 
ştiinţa ocultă“, era văduva unui negustor din Tours. Coana Fi- 
lastre, hangiţă, şi-a luat sarcina să-i „dea morarului Leroy, fo- 
losind oase de mort, o blenoragie care să-l facă să crape, la 
cererea nevesti-sii şi a iubitului acesteia, Delaistre“.114 Moaşa 
Desponts, care mersese în Germania să caute „tot soiul de lu- 
cruri pentru treburile drăceşti“ şi care se purta ca o destră- 
bălată — „se bătea cu sabia şi cu pistolul, ca bărbaţii“!I5 — a 
fost acuzată că şi-ar fi omorît bărbatul arziînd legătura de crengi 
într-un fel nemaipomenit. „Cînd ardea legătura, se dezbrăca de 
tot şi-şi despletea părul“.116 Chéron, vinzătoarea de fructe, a 
urinat în pantof şi a dat urina s-o bea, drept contraotravă, coa- 
nei Montigny, otrăvită cu o batistă cu care-şi ştersese faţa. Cu- 
mătra Pelletier, căreia coana Cottard i-a cerut un mijloc ca să 
se facă iubită de Forne, i-a dat o apă de culoarea chihlimbaru- 
lui „ca să-şi frece palma şi apoi s-o atingă pe cea a lui 
Forne“.ll? Cea mai dezlănţuită era nevasta trezorierului pome- 
nilor din serviciul reginei, Chappelain care, după moartea 
amantului ei, abatele Charpy, l-a înlocuit cu trei preoţi pe care-i 
lua întotdeauna cu ea şi despre care cumătra Filastre spunea: 
„Nu există nimic pe care coana Chappelain să nu-l fi încer- 
cat“.118 

Nemernicele acestea aveau toate preoţi drept complici, şi a- 
cest lucru trebuie subliniat pentru că dovedeşte, o dată mai 


113. Femeia Voisin a chemat cîţiva păstori din Normandia ca să vadă 
dacă „secretele lor care fâceau să moară vitele“ puteau fi folosite pentru 
oameni. La asta se limita vrăjitoria de la sate. Echipa lui Voisin se inspira 
din La Philosophie occulte a lui Agrippa — măcelarul Monsigot avind un 
exemplar — şi din Tyois livres de charmes, sorcelages ou enchantements 
de Léonard Vair (1583). un preot care, sub pretextul de a combate vrăjile, 
le-a făcut un inventar complet. 

114. Archives de la Bastille, vol. VI, p. 228. 

115. Ibid., vol. VI, p. 228. 

116. Ibid. 

117. Ibid. 

118. Ibid., vol. VI, p. 275. 

mult, rolul preponderent jucat de creştinism în magia sexuală. 
Abatele Dubousquet o învaţă pe Voisin să „facă inimi de aur“ 
pentru vrăji; cumătra Joly le face pe ale sale cu abatele Lem- 
perier. Printre sfătuitorii acestei clici, călugărul capucin Gérard 
avea „mici secrete albastre, ca cele pentru joc, pentru dragoste 
şi pentru arme“119; părintele Morel, călugăr barnabit, făcea pra- 
furi afrodisiace cu măruntaie, testicole şi marjole de cocoşi (adi- 
că părţile care atîrnă la cap). Alţii, care fuseseră condamnaţi la 
rug sau galere, se puneau în slujba unor intenţii criminale. În- 
tr-adevăr, se credea că o vrajă care nu-i legată de un sacrilegiu 
putea fi dezlegată cu o rugăciune şi astfel se întorcea asupra 
celui care o făcuse, după legea „şocului care revine“. Nelegiuirea 
unui preot în exerciţiul funcţiei sale părea necesară pentru a 
face vraja indestructibilă. Iată de ce cumătra Voisin s-a întovă- 
răşit cu vicari care, în timpul liturghiei, aşezau sub Sfinta Îm- 
părtăşanie, farmecele făcute împotriva unor persoane. 

Principalul ei complice a fost abatele Antoine Guibourg, su- 
pranumit dl Stareţ (deoarece a fost administratorul stăreţiei de 
la Bois-Courty din Normandia) care practica magia neagră, du- 
pă cum i se cerea: astfel, ca s-o ajute pe o domnişoară din 
cartierul Saint-Germain să cîştige la joc a făcut „conjuraţia pis- 
tolului zburător“ în timpul căreia, îmbrăcat în stihar alb şi e- 
tolă, a botezat o monedă de treizeci de bani, în prezenţa a doi 
martori care erau naşul şi naşa („pistolul zburător“ era o mo- 
nedă care se întorcea în buzunarul proprietarului după ce aces- 
ta o cheltuise). Un jucător i-a comandat trei liturghii la biserica 
călugărilor din Ordinul Minimilor ca să sfinţească o bucată din 
fringhia unui spînzurat. În biserica des Petits Peres, a sfinţit o 
azimă pe care erau cuvinte scrise cu sîngele unei cucoane căre- 
ia i-a dat această azimă „ca s-o dea s-o mănînce bărbatului pe 
care voia să-l oblige să se căsătorească cu ea“.120 A mai spus 
o liturghie în biserica Saint-Marcel din Saint-Denis, punînd pe 
altar „cămaşa fătului de la o lehuză“ (adică placenta înfăşurată 
într-o cîrpă) pentru o clientă care-i cerea acest lucru „pentru 
dragoste şi ca să-şi atragă bunăvoința lumii“. 

S-a presupus că abatele Guibourg era unul din amanţii cu- 
metrei Voisin (care avea mai mulţi, printre care magicianul Le- 
sage, călăul Samson, contele de Cousserans şi contele De La- 
batie, arhitectul Fauchet) dar hirtiile lui La Reynie îl arată mai 
curînd ca unul din subordonații ei: „E un preot care zice că are 


119. Archives de la Bastille, vol. V, p. 384. 
120. Depoziţia abatelui Guibourg, 5 ianuarie 1681. 

şaptezeci de ani, născut la Paris, pretinde a fi fiul natural al 
Monseniorului de Montmoranci. A călătorit mult, desfrinat. 
Prieten cu cumătra Voisin, în legătură cu ea de multă vreme... 
Trăieşte de mai bine de douăzeci de ani cu o concubină de la 
care a avut mai mulţi copii, pe unii dintre ei chiar omorindu-i. 
Om suprinzător, care în unele clipe pare emoţionat iar în altele 
vorbeşte despre ce va face şi ce va spune cînd va fi ars.“121 
Concubina abatelui Guibourg, Jeanne Chanfrain, spunea de- 
spre el: „Individul ăsta a făcut din mine o desfrinată la virsta 
de şaisprezece ani, trebuie să mă hrănească, el e de vină că 
am făcut omoruri“.122 Preotul acesta cu faţa roşcovană, cu un 
ochi care o lua razna din pricina strabismului, era un criminal 
înspâimîntător, care ştia să facă broscuţa, „un fel de otravă care 
te făcea să mori rizind“, cu ajutorul unei plante numite avium 
risus; îşi otrăvise mătuşa, Fleurette, ca să-i moştenească mobi- 
lele şi „avea întotdeauna nişte fiole în mînă.“123 

Liturghia neagră, aşa cum a pus-o în practică abatele Gui- 
bourg, se celebra deasupra unei femei goale pe care-şi aşeza 
obiectele de cult; o a doua femeie trebuia să-l asiste şi să-i dea 
vasul cu ofranda; îşi începea slujba de acolo de unde canonul 
începe cu Te igitur; între două consfinţiri îi conjura pe Asmodeu 
şi pe Astarot, „prinți ai prieteniei“; după ofranda pîinii şi vinu- 
lui, citea o invocare în care se exprima dorinţa persoanei pentru 
care era făcut ritul. Guibourg şi-a început primele liturghii ne- 
gre în jurul anului 1660, în privinţa casei unui orfevrier de la 
poarta Saint-Bernard: „Cele pe pintecul cărora a fost spusă li- 
turghia erau complet goale, fără cămaşă, pe o masă slujind de 
altar, şi cu braţele întinse, ţineau fiecare, pe tot timpul litur- 
ghiei, o lumînare aprinsă.“124 Mai tîrziu, unele din clientele sa- 
le, refuzind să rămînă fără cămaşă, o vor sufleca pînă la piept 
ca să-şi dezgolească numai partea necesară. Din 1673, abatele 
Guibourg va oficia în odăiţa cumetrei Voisin, unde se afla o 
saltea pusă pe nişte scaune, avînd în dreapta şi în stinga ei 
două taburete pe care erau aşezate sfeşnicele: „Femeia era aşe- 
zată complet goală pe saltea, cu capul atîrnînd, susţinut de o 
pernă pusă pe un scaun răsturnat; picioarele îi atirnau, avea 
un prosop pe burtă iar pe prosop o cruce pe locul stomacului; 
sfinta împărtăşanie se afla pe pintec“.125 Printre femeile care 


121. „Papiers de la Chambre ardente“, op. cit. 

122. Archives de la Bastille, vol. VI. p. 463. 

123. Ibid., vol. VI, p. 237. 

124. Depoziţia lui Lesage, 15 iulie 1680. Ibid., vol. VI, p. 252. 
125. Depoziţia fiicei Voisin, 20 august 1680. Ibid., vol. VI. p. 295. 

au participat goale la liturghiile negre au fost ducesa de Vi- 
vonne, sperînd astfel să-l facă pe Colbert să moară şi pe Fouc- 
quet să revină, actriţa Dupin pentru ca trupa sa din strada 
Guénégaud să fie numită trupa regelui, contesa de Argenton, 
doamna de Saint-Pont; curînd, abatele Guibourg n-a mai putut 
face faţă şi colegi de-ai lui au trebuit să-l înlocuiască. 

Preotul ceda uneori ispitei ce i se oferea. Abatele Gilles Da- 
vot, capelan la biserica Bonne-Nouvelle, despre care se spunea 
că era un beţivan, cu ocazia oficierii unei slujbe cu o femeie 
goală, acasă la cumătra Voisin, a mărturisit „că, spunînd litur- 
ghia, i-a sărutat părţile ruşinoase şi că nu era singurul care a 
făcut asemenea lucruri şi că Gérard, preotul de la biserica 
Saint-Sauveur, spusese şi el liturghia pe pîntecele fetei unui 
negustor din strada Saint-Denis şi avusese cu ea purtări des- 
frinate“.126 Totuşi, motivul unei astfel de acţiuni nu era dezmă- 
tul: participanţii simțeau că trec printr-o încercare îngrozitoare 
pentru a obţine un rezultat supranatural. Dacă abatele Gui- 
bourg a slujit atitea liturghii negre în pivnițele caselor, a făcut-o 
pentru că locuitorii acestora credeau că vor descoperi comorile 
ascunse de Diavol, care îi răsplătea astfel pentru liturghiile fă- 
cute.127 Chiar şi liturghiile destinate să înlesnească legăturile 
amoroase nu erau mai puţin tragice, cum erau „liturghiile pe 
dos“ spuse de abatele Deshayes în casa cumetrei Lemaire din 
strada Saint-Nicaise, şi cele în cursul cărora abatele Lepreux a 
sfinţit în loc de azimă „şopiîrle pentru taina dragostei“. Femeile 
care se temeau că vor fi condamnate la muncile iadului dacă 
se învoiau ca trupul lor să fie folosit astfel, puneau pe alta să 
le ţină locul: astfel, abatele Mariette a folosit-o pe coana Anne, 
în camera acesteia, în faţa contesei de Polignac care comandase 
această liturghie neagră pentru ca soţul ei, contele de Polignac, 
şi domnişoara de la Vallière să moară. 

Încetul cu încetul, aceste practici s-au agravat. O liturghie 
orgiacă, lingă oraşul Dreux, i-a reunit într-o noapte pe doamna 
de Lusignan, cumetrele Chappelain, Froger şi Boucher şi un 
preot necunoscut, care „s-au dus cu toţii în pădure unde s-au 
dezbrăcat de tot şi au făcut mari ticăloşii, avînd o lumînare de 
la Paşte pe care o aduseseră cu ei“128. Cel mai netrebnic a fost 


126. Depoziţia lui Lesage, 28 noiembrie 1679. Archives de la Bastille, 
vol. VI, p. 256. 

127. Vezi liturghiile negre „pe locurile unde erau comori“, Ibid., 
vol. VI, p. 256. 

128. Ibid., vol. VI, p. 80. 

abatele Guibourg care a recurs la infanticid pentru a spori efi- 
cacitatea ritualului. După invocare, urma omorirea copilului al 
cărui sînge era strîns în vasul de împărtăşanie iar măruntaiele 
înlăturate. Guibourg folosea de obicei nou-născuţi oferiţi de ma- 
ma lor demonului, aşa cum a făcut Mâline cînd era aproape să 
nască, scriind pe un pergament „un pact prin care îşi dădea 
copilul lui Astarot şi consimţea ca el să-l ia în stăpînirea lui în 
clipa în care va veni pe lume“129. Cînd a făcut un avort la cu- 
mâtra Voisin, ducesa de Vivonne, însărcinată în luna a patra, 
şi-a închinat fătul Diavolului (tot în speranţa că va muri Col- 
bert). Nu mai era vorba de delicte imaginare ca la sabaturi, ci 
de fapte dovedite fără tăgadă: în septembrie 1776, tot Parisul 
s-a alarmat din cauza unor dispariţii inexplicabile de copii. În 
pivniţa unui cîrciumar de lingă Domul Invalizilor, Guibourg şi 
abatele 'Tournet, „ca să oblige spiritele să apară“, au spus, timp 
de nouă zile, liturghii pe pintecele a două femei goale, cumătra 
Ridelle (nevasta unui valet al regelui) şi Napolitana; cîrciumă- 
reasa a recunoscut că „jertfiseră diavolului nişte copii, ba chiar 
au adus cadavrul unui spînzurat“130. 

Dorind să devină favorita lui Ludovic al XIV-lea, ducesa de 
Montespan a intrat în legătură cu coana Voisin şi i-a fost cli- 
entă timp de cinci sau şase ani, după cum declară fiica acesteia 
din urmă, Marguerite Voisin, care spune „că de fiecare dată că 
se întîmplă ceva nou cu doamna de Montespan şi că ea se te- 
mea de vreo scădere a bunăvoinţei regelui, o anunţa pe mai- 
că-sa ca aceasta să-i aducă vreun leac“131. Cumătra Voisin i-a 
vindut mai întîi „prafuri de dragoste... care au trecut pe sub 
Sfinta Împărtăşanie“ ca să le dea regelui; abatele Guibourg a 
făcut aceste prafuri care conţineau cantaridă, şi a pronunţat 
asupra lor liturghii în capela Saint-Antoine du Buisson, de lîngă 
Versailles. S-au îngropat două inimi de porumbel pe care aba- 
tele Mariette, vicar la biserica Saint-Sulpice, le păstrase în bu- 
zunar în timp ce slujea liturghia. A fost „arsă legătura“ în nu- 
mele d-nei de Montespan spunînd: „Legătură, te ard, dar nu pe 
tine te ard, ci corpul, sufletul, spiritul, inima şi mintea lui Lu- 
dovic de Bourbon.“132 Reuşind s-o înlocuiască pe dra de La- 
vallicre, d-na de Montespan a atribuit acest succes vrăjilor cu- 


129. Archives de la Bastille, vol. VI, p. 438. 
130. Ibid., vol. VI, p. 309. 

131. „Papiers de la Chambre ardente“, op. cit. 
132. Ibid., vol. VI, p. 244. 

metrei Voisin şi i-a cerut în continuare să-i facă vrăji. Nişte 
conjuraţi şi-au făcut planul „să-l omoare pe rege prin magie“, 
înşelind-o pe d-na de Montespan căreia i s-a dat o vrajă în locul 
unui filtru de dragoste. Iată cum a fost făcută o vrajă după 
metoda cumetrei Voisin: „Într-o zi, domnişoara Des Oeillets îm- 
preună cu un străin, care spunea că era englez şi căruia i se 
spunea milord, au sosit la cumătra Voisin unde Guibourg, după 
ce şi-a pus veşmintele preoţeşti, a pus menstre de la domnişoa- 
ra Des Oeillets şi săminţă de la străin în vasul de Împărtăşanie, 
singe de la un copil sugrumat de cumătra Voisin, prafuri, singe 
de liliac şi făină ca să lege totul.“133 Guibourg a completat a- 
ceastă operaţiune de magie sexuală cu o liturghie şi o conju- 
raţie în care se pronunţa numele regelui. Acest amestec, ce tre- 
buia să-i dea lui Ludovic al XIV-lea o boală care să-l termine 
încet, trebuia să fie aruncat pe hainele acestuia sau pus pe 
unde călca el. 

De cum regele a început să arate interes pentru d-na de 
Fontanges, favorita a început să stăruie pe lingă cumătra Voisin 
să-i suprime rivala cu mijloace rapide. Magiciana a asigurat-o 
că cinci liturghii spuse pe pintecele ei îi vor asigura triumful. 
D-na de Montespan a refuzat la început să se supună ritualu- 
lui, aşa că abatele Guibourg a spus prima liturghie pe o femeie 
care o închipuia pe Montespan, într-o capelă particulară de în- 
gă Montlhery, înjunghiind un copil cumpărat pentru un ecu de 
la o sărântoacă. După cincisprezece zile, a repetat acest fel de 
ceremonie cu ambele participante, într-o casă din Saint-Denis. 
A afirmat că nu ştia cine era femeia goală care-i slujea de altar, 
deoarece îşi ascundea chipul sub „o glugă mare care-i acoperea 
jumătate din sîni“.134 

În ianuarie 1679, între orele zece seara şi miezul nopţii, aca- 
să la cumătra Voisin, d-na de Montespan a acceptat ca cea de 
a treia liturghie neagră să fie celebrată pe ea; cu faţa mascată, 
cu părul blond desfăcut, favorita şi-a întins goliciunea plantu- 
roasă pe o saltea acoperită cu un giulgiu, în mijlocul unei ca- 
mere cu pereţii îmbrăcaţi în pînză neagră, luminată de luminări 
făcute din grăsime de spinzurat; Guibourg, într-un veşmint sa- 
cerdotal alb şi brodat cu conuri de pin negre, a pus o cîrpă pe 
pîntecele lui Montespan ca să-şi îndeplinească deasupra aces- 
teia slujba obişnuită, incluzind şi înjunghierea unui copil, şi a 


133. „Papiers de la Chambre ardente“, op. cit. 
134. Depoziţia abatelui Guibourg, 10 octombrie 1680, op. cit. 

citit invocaţia care se termina cu această :icrinţă: „Şi regina să 
fie repudiată iar eu să mă pot căsători cu regcie“. Mai rămineau 
două liturghii de organizat pentru aceasta: „D-na de Montespan 
a spus că nu poate găsi timpul necesar... şi că Voisin să facă 
ce este de făcut fără ea... Lucru care s-a făcut, şi liturghiile au 
fost spuse de Guibourg pe pîntecele cumetrei Voisin.“135 Crimi- 
nalii aceştia credeau deci şi ei în puterea magică a acţiunii lor, 
căci dacă n-ar fi vrut decit să înşele nişte naivi, s-ar fi păzit să 
facă ceva cind aceia nu erau de faţă. Cumătra Voisin a făcut 
acelaşi lucru şi pentru alte cliente, ca de exemplu doamna de 
Gamaches care voia să obţină moartea socrului ei. 

Cînd justiţia, constituită, prin mandat regal, în comisii ex- 
traordinare ce puteau aplica pedeapsa cu moartea prin foc, a 
anchetat această afacere, a decretat arestarea a trei sute nouă- 
sprezece persoane, dintre care o sută optzeci au fost băgate în 
închisoare şi au făcut obiectul unor procese. Cumătra Voisin, 
arestată duminică 12 martie 1679 la ieşirea din biserica Notre- 
Dame-de-Bonne-Nouvelle, unde ascultase liturghia,!36 a fost 
arsă în piaţa Grève la 22 februarie 1680. Diferiţi preoţi inculpaţi 
de „nelegiuiri şi profanări“ au fost condamnaţi la moarte, ca 
abatele Joseph Cotton de la biserica Saint-Paul, abatele Bar- 
thelemy Lameignan, vicar la Saint-Eustache (acuzat că a sacri- 
ficat doi băieţi în cadrul unei liturghii negre), abatele Tournet, 
executat „pentru a fi spus trei liturghii pe pîntecele unei tinere 
în vîrstă între patrusprezece şi cincisprezece ani, în timpul une- 
ia dintre liturghii cunoscînd-o trupeşte“.137 Noutatea o consti- 
tuia liturghia spusă pe o femeie goală, pentru că vinovaţii îşi 
justificau infanticidele referindu-se la Vechiul Testament şi în- 
suşi La Reynie remarcă în procesele sale verbale: „Cit despre 
sacrificiul copiilor, nu este o practică nouă: şi Sfinta Scriptură 
vorbeşte de această ticăloşie care exista la evrei.“138 

Afacerea liturghiilor negre din timpul lui Ludovic al XIV-lea 
este rezultatul mai multor secole de speculaţii despre erotismul 
diabolic. Tot bănuind că ereticii se duc la sabat, care, în reali- 
tate, nu avusese niciodată loc, Inchiziția i-a aţiţat pe marii per- 


135. „Papiers de la Chambre ardente“, op. cit. 

136. Cumătra Voisin avea pioşenia echivocă a adepților goeţiei. Cu 
bună credinţă se ducea la liturghie şi poruncea femeilor care doreau să 
devină văduve să facă în acest scop, timp de nouă zile, slujbe la biserica 
Saint-Nicolas du Tolentin sau să pună pe altar o luminare aprinsă de 
înălţimea soţului lor. 

137. Archives de la Bastille, op. cit., vol. VI, p. 259. 

138. „Papiers de la Chambre ardente“, op. cit. În realitate, Leviticul 
interzice formal sacrificiile de copii aduse lui Moloch. 


412 ISTORIA FILOZOFIEI OCULTE 


verşi să pună în practică o ceremonie echivalentă. În secolul al 
XVIII-lea, vom găsi liturghii negre, fără omoruri, ca acelea ale 
lui sir Francis Dashwood, câtre anul 1735 la Londra, care o 
cinstea pe Venus împreună cu cei doisprezece membri ai con- 
freriei lui din Medmenham. Dar la origine, ele nu aveau nimic 
din aceste orgii mondene: erau nişte întreprinderi lugubre, atro- 
ce, fără spectatori, cu scopul să învingă imposibilul cu ajutorul 
unui sacrificiu ritual care folosea forţele magnetice ale sexua- 
lităţii. Liturghiile negre sint aspectele oribile ale magiei sexuale, 
care are şi aspecte mai blinde, dar ele dovedesc că magia se- 
xuală există, că oameni de toate condiţiile au crezut în ea chiar 
în secolul lui Descartes şi Bossuet, şi că trebuie s-o folosim mai 
bine. Dacă nişte preoţi au ajuns să comită asemenea delicte, 
aceasta înseamnă că gândirea magică nu poate fi dezrădăcinată 
din om; în loc să încercăm s-o suprimăm, ceea ce duce incon- 
ştientul frustrat la excese nefaste, să încercăm s-o ponderăm 
cu ajutorul filozofiei oculte. 


Unirile imateriale 


Credinţa în incubi şi sucubi a fost o credinţă savantă şi nu o 
superstiție populară. Sfintul Toma din Aquino spunea că demo- 
nii sustrag săminţa de la bărbaţi, sub formă de sucubi, folo- 
sind-o apoi cu femeile, sub formă de incubi. Aceeaşi creatură 
diabolică putea face astfel un du-te-vino între un partener mas- 
culin şi unul feminin, schimbiîndu-şi de fiecare dată înfăţişarea. 
„Lucru care pare de necrezut“, exclamă Bodin, deşi povesteşte, 
totuşi, această istorie: „În anul 1545, Magdeleine de la Croix, 
născută la Cordoba, în Spania, maica superioară a unei mi- 
năstiri, văzînd bănuiala călugăriţelor că ea ar fi vrăjitoare şi 
temîndu-se de foc dacă ar fi fost acuzată, a vrut să le-o ia înain- 
te ca să obţină iertarea Papei şi a mărturisit că, de la virsta de 
doisprezece ani, un spirit rău sub înfăţişarea unui maur negru 
i-a cerut cinstea, lucru la care ea s-a învoit şi a continuat trei- 
zeci de ani şi mai bine, culcîndu-se în chip obişnuit cu el... Ea 
a obţinut iertarea papei Paul al III-lea, căindu-se aşa cum spu- 
nea.“139 Un preot octogenar, Benedeto Berna, a avut mai puţin 
noroc: a fost condamnat la rug, după ce mărturisise că se împe- 
rechea de patruzeci de ani cu o sucubă numită Hermione, ca- 
re-l însoțea pretutindeni fără ca nimeni să-şi fi dat seama. In- 


139. Jean Bodin, op. cit. 

cubii şi sucubii puteau să ia înfăţişarea animalelor; motiv pen- 
tru care două femei au fost arse, la Toulouse şi la Paris, dove- 
dindu-se că se împreunau cu un cîine. 

Problema de a şti dacă din aceste împreunări fantastice se 
năşteau copii a fost dezbătută în faţa împăratului Sigismund 
de Austria iar răspunsurile au fost consemnate, în 1489, de 
Ulrich Molitor, doctor în drept din oraşul Konstanz, în De La- 
miis et phitonicis mulieribus (Despre vrajitoare şi despre ghicitoa- 
re). Lucrul era deja admis pentru incubi: „Din împreunarea de- 
monului incub cu o femeie poate, uneori, să se nască ceva; dar 
atunci, demonul nu este adevăratul tată, ci bărbatul de la care 
demonul a luat săminţa.“140 Dacă o femeie dă naştere unui co- 
pil care seamănă cu vecinul ei, acesta nu este întotdeauna res- 
ponsabil; un demon a putut să-i sustragă sperma în timpul 
somnului ca să facă o inseminare artificială numitei. Incubii 
pot să lase grea şi o fecioară, cînd este adormită, punîndu-i în 
jurul sexului „o fecundă şi adevărată săminţă luată de aiurea“, 
dar „ei nu pot să facă în aşa fel ca fecioria să i păstreze la 
naştere“.141 Invers, oare o sucubă ar putea rămîne cîteodată 
însărcinată cu un bărbat? Del Rio susţinea că da şi spunea că 
sucubele concep „copiii, numiţi în mod obişnuit cambions, de- 
spre care se spune că secătuiesc trei sau patru doici, fiind to- 
tuşi foarte greoi, şi care, în cele din urmă, după cîțiva ani, se 
fac nevăzuţi şi dispar“.142 În Colocviile sale, Luther preciza că 
progenitura unei sucube nu trăieşte mai mult de şapte ani. 
Naşterile monstruoase — Boguet a vorbit de o mamă „care, în 
anul 1531, a scos din acelaşi pîntece mai întîi un cap de bărbat 
înfâşurat într-o faţă de pernă, după care un şarpe cu două pi- 
cioare şi, în al treilea rînd, un purcel întreg“143 — nu erau atri- 
buite copulaţiei cu demoni ci „abundenței materiei“ şi „puterii 
imaginative a femeii“. 

Teoria raporturilor sexuale ale bărbatului cu creaturi supra- 
naturale a început să devină mai puţin dramatică la sfirşitul 
secolului al XVII-lea, cînd abatele Nicolas Montfaucon de Villars 
a publicat Le Comte de Gabalis în care reda revelaţiile unui 
Rosa-Crucian care i-a spus: „Trebuie să renunţi la orice legă- 
tură carnală cu femeile“, nu din castitate, ci pentru a te păstra 
pentru „iubitele invizibile“, care aparţin popoarelor focului, ale 


140 Martin Del Rio, op. cit. 

apei, ale cerului şi ale pămîntului: „Elementele sînt locuite de 
creaturi foarte perfecte, cunoaşterea lor şi legăturile cu ele fiind 
înlăturate pentru mult prea nefericita sa posteritate de păcatul 
nefericitului Adam.“144 Astfel, „pămîntul este plin, pină aproape 
de centrul său, de gnomi“, aerul este plin de silfide iar focul de 
salamandre, fluviile şi mările adăpostesc nimfe. Pe scurt, sîn- 
tem înconjurați fără să ştim de o „mulţime de neamuri cu. chip 
uman“, ale căror fiice încîntătoare îi justifică sfatul: „Renunţaţi 
la inutilele şi neînsemnatele plăceri care se pot afla cu femeile; 
cea mai frumoasă dintre ele este îngrozitor de urită pe lingă 
ultima dintre silfide“. Gabalis precizează „că ele nu cer bărba- 
ţilor decît să se abţină de la femei, ale căror defecte le sint 
nesuferite, şi că ne dau voie să iubim cite dintre ele voim“. Nu 
e vorba aici de o fantezie romanescă: în secolul al XI-lea, că- 
lugărul bizantin Michael Psellos, în lucrarea sa Peri energeias 
daimonân (care a apărut tradusă în latină la Paris), descrisese 
aceste patru soiuri de spirite elementare. Montfaucon de Villars 
trage de aici o consecinţă libertină şi cartea sa, Le Comte de 
Gabalis, reeditată în 1734 de părintele Androl, care i-a adăugat 
paragrafe despre „geniile care ajută“, a influenţat mulţi ocultişti. 
Boyer d'Argens s-a inspirat din ea în ale sale Lettres cabalisti- 
ques (1769-1770), schimb de scrisori între spirite elementare, 
Astarot şi doi cabalişti despre treburile din lumea invizibilă. 
Jacques Cazotte a găsit şi el o temă de inspiraţie pentru roma- 
nul său, Le Diable amoureux (1772). 

Un nou tip de uniune de dragoste cu Sophia, femeie imate- 
rială, adorată mai mult decit Fecioara Maria de filozofii din 
şcoala lui Jacob Boehme, a fost evocat în corespondenţa din 
1793, adresată de Louis-Claude de Saint-Martin lui Amboise şi 
discipolului său, colonelul Kirchberger. Este curios de constatat 
că mai exista acest gen de preocupări în timpul Terorii iacobine. 
Kirchberger povesteşte întimplările lui Johann-Georg Gichitel, 
un editor german refugiat la Amsterdam, care respingea toate 
femeile ce doreau să se căsătorească cu el, deoarece se dedica 
nevăzutei Sophia, a cărei apariţie i-a fost, în sfîrşit, acordată: 
„Sophia, scumpa, divina sa Sophia, pe care o iubea atit de mult 
şi pe care n-o văzuse niciodată, a venit în ziua de Crăciun 1673 
să-i facă prima vizită; a văzut-o şi a auzit-o în al treilea prin- 
cipiu pe această fecioară care era strălucitoare şi cerească. La 
această întrevedere, ea l-a acceptat drept soţ şi nunta s-a sfirşit 


144. Le Comte de Gabalis ou Entretiens sur les sciences secrètes, Pa- 
ris, Claude Barbin, 1670. 

în nişte plăceri ce nu pot fi exprimate prin cuvinte“. Căsătorit 
cu Sophia, care „l-a făcut să spere o progenitură spirituală“, 
locuind împreună cu ea „în străfundul luminos interior“, Gi- 
chtel conversează zilnic cu ea: „Sophia avea şi un limbaj cen- 
tral, fără cuvinte exterioare şi fără vibrația aerului şi care nu 
semâna cu nici un limbaj omenesc; totuşi, el l-a înţeles, aşa 
cum îşi înţelegea limba maternă.“145 Ea l-a călăuzit, i-a făcut 
revelații despre suflet şi natură, l-a determinat să editeze ope- 
rele lui Jacob Boehme. 

Raadt, un savant care-l vedea des pe Gichtel, s-a îndrăgostit 
de Sophia şi, împreună cu soţia sa, şi-a impus „circumcizia spi- 
rituală“ pentru a merita să vadă această entitate. „Ea a lăsat 
să cadă citeva raze din înfăţişarea sa în calităţile terestre ale 
sufletelor lor“. În jurul lui Gichtel s-a format curînd societatea 
celor Treizeci, toţi îndrăgostiţi de Sophia şi beneficiind de favo- 
rurile ei, ceea ce l-a făcut să remarce „cit este de doritor spiritul 
astral de a se bucura de patul nupţial al Sophiei“. În 1682, 
între cei Treizeci au intervenit neînţelegeri, dar un tînăr comer- 
ciant din Frankfurt, Uberfeld, căruia îi datorăm publicarea scri- 
sorilor lui Gichtel, s-a dus să-l vadă şi a decis să rămînă cu el, 
ca discipol. „La sosirea lui, Sophia s-a manifestat în al treilea 
principiu celor doi prieteni, în felul cel mai glorios“. Uberfeld a 
primit-o pe Sophia ca mireasă şi „a fost ridicat la gradele cele 
mai sublime“. 

Constatăm că Sophia, soţia imaterială, este poligamă, se îm- 
parte între toţi aleşii ei, cu condiţia ca aceştia să fie iniţiaţi: 
„Nu toate sufletele, chiar şi cele bune, o au pe Sophia“. Ea poate 
fi chiar soţia cerească a unei femei, deoarece prima viziune a- 
vută de mistica Jane Leade, din Anglia, a fost viziunea Sophiei 
care i s-a manifestat fizic. Saint-Martin spune despre nunta lui 
Gichtel cu Sophia: „Totul poartă pecetea adevărului. Dacă am 
fi unul lîngă altul aş avea şi o poveste de căsătorie să vă isto- 
risesc, în care aceeaşi evoluţie a fost urmată de mine, deşi sub 
o altă formă.“146 

Astfel, principiul uniunilor de dragoste cu o fiinţă din cea- 
laltă lume a suferit o evoluţie în care, într-un prim timp şi sub 
influenţa creştinismului, ele au fost legate de incubi şi sucubi. 
Dar în secolul al XIX-lea, credinţa în incubi şi sucubi a fost 
contestată de teologi, ca părintele Debreyne care, pentru a scu- 


145. Louis-Claude de Saint-Martin, Correspondance inédite, Paris, E. 
Dentu, 1862. 
146. Ibid. 

za „ciudatele idei“ ale Părinților Bisericii, a spus că acestea erau 
„mai puţin propriile lor erori, cît erorile secolului lor“.147 Într-un 
al doilea timp, ca o reminiscență a Gnozei, s-a căutat unirea 
cu Sophia şi mijloacele de a o materializa. Această a doua no- 
țiune a prevalat la ocultiştii moderni, de exemplu în şcoala lui 
Myriam, animată, după cel de al doilea război mondial, la Ro- 
ma, de Kremmerz ai cărei adepţi, în stare de mag (extaz activ), 
se străduiau să îmbrăţişeze o femeie fluidică, Myriam, produsă 
prin concentrarea lor mentală colectivă.148 


Sanctificarea sexului 


O mişcare purificatoare, respingînd identificarea sexului cu 
răul, s-a conturat în filozofia ocultă începînd din Renaștere. A- 
ceastă mişcare a început prin a opune conceptului de femeie, 
ca fiinţă de pierzanie, acela de inspiratoare care aduce o lumină 
unică. Cornelius Agrippa a fost primul care şi-a manifestat a- 
ceastă opinie, în 1529, în tratatul De Nobilitate et praecellentia 
foerniminei sexus (Despre Nobleţea şi despre preeminenta sexului 
feminin); chiar dacă a vrut astfel să se facă plăcut protectoarei 
sale, Marguerite de Austria, guvernatoarea Ţărilor de Jos, el a 
adoptat, oricum, un ton neobişnuit. Agrippa foloseşte nenumă- 
rate paradoxuri pentru a demonstra că femeia este superioară 
bărbatului: ea coboară din Eva al cărui nume înseamnă viață, 
creată după Adam şi din carnea acestuia, în timp ce el a fost 
făcut numai din lut; ea murdăreşte mai puţin decît tovarăşul 
său apa în care se spală; poate să aibă părul atit de lung încît 
să-i ascundă goliciunea, dovadă a înclinaţiei sale către pudoare 
etc. 

Guillaume Postel a mers şi mai departe în Tres merveilleuses 
victoires des femmes du Nouveau monde unde, combătind pe 
cei care spun „că femeile au pierdut şi au stricat lumea“ şi fă- 
cînd elogiul a tot felul de eroine, de la Jehanne La Pucelle la 
marchiza de Pescara, despre care istoria „arată că femeii nimic 
nu-i este imposibil“, spune că ele vor salva omenirea, răscum- 
părînd păcatul Evei: „Săminţa femeii şi nu a bărbatului trebuie 
să sfărime capul lui Satan“.149 Am văzut cum acest savant a 


147. Le P. Debreyne, Essai sur la theologie morale, Paris, Poussiel- 
gue-Rusaud, 1843. 

148. Fasicoli della Myriam de Kremmerz, expuniînd experienţele gru- 
pului său, au apărut, necomercializate, la Roma în 1950. 

149. Guillaume Postel, Très merveilleuses victoires des femmes du 
Nouveau monde, Paris, Jehan Ruelle, 1553. 

fost răscolit de revelaţiile bucătăresei Joanna care nu ştia nici 
să citească nici să scrie. Aşa s-a născut feminismul propriu 
filozofiei oculte care cinsteşte femeia nu din pricina a ce face 
ea ci din pricina a ceea ce este ea, acordind mai multă impor- 
tanţă femeii inspirate, care are o viaţă interioară, decit celor 
mondene care-şi datoresc prestigiul numai rangului sau mese- 
riei lor. Feminism pe care Louis-Claude de Saint-Martin îl va 
rezuma în această formulă sublimă: „Bărbatul este spiritul fe- 
meii iar femeia sufletul bărbatului“. 

Celălalt punct al sanctificării sexului a fost punerea în va- 
loare a plăcerii genitale fără scop de procreare. Mai întîi, Cabala 
a arătat că raporturile conjugale au o putere cosmică, avind ca 
efect repunerea ipostazelor divine faţă în faţă cînd ele se află 
spate-n spate (căci totul în univers ascultă de Legea sexuală şi 
se pune în armonie prin copulaţie); iar aceste raporturi conti- 
nuă chiar după moarte. Apoi, Swedenborg a dezvoltat idei şi 
mai libere despre metafizica erotismului, în această lume şi în 
cealaltă. Cu minuţia unui cazuist, Swedenborg discerne nuanţe 
„între cel mai cast şi cel mai puţin cast“; el nu condamnă deloc 
fornicaţia (exercitarea prostituţiei); admite faptul că un celibatar 
poate să aibă o amantă cu condiţia să nu dorească o fecioară 
sau soţia altuia. Recunoaşte patru feluri de adulter, diferit con- 
damnabile: adulterul din neştiinţă (cînd nu-ţi dai seama că este 
un rău), adulterul din dorinţă desfrînată, adulterul din rațiune 
(comis de cei care hotărăsc că nu este un păcat), adulterul din 
voinţă (cînd este considerat permis şi plăcut). Totuşi, chiar dacă 
mingiierile amantului de o clipă sînt identice cu cele ale soţului, 
numai dragostea cu adevărat conjugală ridică umanul deasupra 
animalului: „Bărbatul şi femeia au fost creaţi pentru a fi însăşi 
forma căsătoriei binelui cu adevărul.“150 

Într-adevăr, femeia este „voinţa de bine“ iar bărbatul „înţele- 
gerea adevărului“; voinţa soţiei se uneşte cu înţelegerea soţului 
pentru a constitui o fiinţă perfectă. Cea mai înaltă spiritualitate 
se realizează în acest efort al celor doi care tind să devină unul: 
iată de ce Swedenborg nu este pentru celibat şi poligamie. 
Moartea nu separă cuplurile, deoarece dragostea sexuală con- 
tinuă în lumea cealaltă, aşa cum a fost trăită pe pămînt: des- 
frinaţii continuă să fie desfrinaţi, adevărații soţi se regăsesc 
acolo pentru o uniune ideală: „Acolo, soţii sînt numiţi nu doi 
îngeri, ci un înger.“151 


150. Swedenborg, Les Delices de la sagesse sur l'amour conjugal, tra- 
dusă din latină de Le Boys des Guays, Paris, Minot, 1855. 
151. Ibid. 

După moarte, fiecare este introdus în lumea spiritelor care 
se află la distanţă egală de Cer şi de Infern; acolo, el se pregă- 
teşte pentru locul său definitiv, cînd îşi va fi lepădat exteriorul 
sufletului (sau mentalul) de pe interior, elementul său cel mai 
pur. În această primă stare, „soţul şi soţia, dacă şi unul şi ce- 
lălalt sînt morţi, se întîlnesc, se recunosc şi dacă au trăit în 
armonie în lume, se întovărăşesc şi timp de o vreme oarecare, 
trăiesc împreună“152; dacă îşi dau seama că predispoziția lor 
durează, ei îşi vor continua pe vecie uniunea; dacă nu, o vor 
desface pentru a căuta fiecare o alta, ideală, căci „există căsăto- 
rii în cer“. Dacă un bărbat a fost de mai multe ori căsătorit pe 
pămînt, după moarte, el îşi regăseşte soțiile, se uneşte cu ele 
în aceeaşi ordine, îşi alege una sau le părăseşte pe toate pentru 
o alta; femeia care a avut doi sau trei bărbaţi cunoaşte şi ea 
această încercare. Plăcerile amoroase din lumea de dincolo sînt 
intense, dar infecunde: „Soții se bucură de legături asemănă- 
toare acelora pe care le-au avut în lume, dar mai plăcute şi mai 
fericite, fără să aibă totuşi urmaşi.“153 Numai persoanele care 
au căutat pe pămînt „o uniune sufletească“ cu fiinţa iubită a- 
jung în cer; celelalte merg în infern. 

În secolul al XIX-lea, preocuparea pentru sanctificarea se- 
xului a provocat erotomanii religioase, combătute de unii dintre 
ocultişti. În august 1839, Eugene Vintras, fabricant de carton 
din Tilly-sur-Seule, a primit vizita unui bătrin “atit de strălucitor 
încît nu-l puteai privi“ care nu era altul decit sfintul Iosif venit 
să-i vestească „domnia Dragostei“; în urma convorbirilor cu el 
şi cu arhanghelul Mihail, Vintras a întemeiat Opera de Compa- 
siune care urma să pregătească venirea celei de a treia domnii, 
sau domnia Siintului Spirit. Fiecare membru a luat un nume 
de înger, Vintras fiind Sthratanael, discipolul său, abatele Char- 
voz, preot la Montlouis, devenind Amenorael ş.a.m.d. Contesa 
d'Armaill€ şi-a pus averea la dispoziţia lui Vintras şi a format 
cu el o uniune mistică pentru a fi „Adam şi Eva ai lumii rege- 
nerate“. Cum Vintras era căsătorit, contesa d'Armaille, numită 
Dhocedoel, se culca într-un pat alături de cel pe care-l ocupa 
el cu soţia lui. În sînul acestei organizaţii condusă de un Septet, 
simbolizind cele şapte haruri ale Sfintului Duh, s-au petrecut 
minuni: Vintras avea extaze, viziuni şi stigmate, le dădea adep- 
ţilor lui la împărtăşanie azime însîngerate, într-o capelă numită 
La Tente, unde, în mod inexplicabil, se simțeau parfumuri şi se 

auzea muzică. Arestat în aprilie 1842, a fost condamnat la cinci 
ani închisoare pentru escrocherie, deoarece luase diferite sume 
de bani de la oameni care voiau să ştie care este numele înge- 
rului lor păzitor şi dacă se aflau pe calea mintuirii. 

Pe timpul detenţiei sale, a fost înlocuit la conducerea comu- 
nităţii, de abatele Maréchal, alias Ruthmael. Acesta a avut, în 
iulie 1845, revelaţia „sfintei libertăţi a copiilor lui Dumnezeu". 
După el, organele sexuale fiind sanctificate prin Sfîntul Duh, 
puteai să te foloseşti cu pioşenie de ele. Cînd considera că îidelii 
„ajunseseră la stare“, adică gata de acţiunea cerută, el îi invita 
la „sacrificiul de dragoste“, care consta în a se masturba în 
grup, unii în faţa altora. Îi sfătuia să repete acest sacrificiu în- 
tr-un scop religios, închizindu-se doi cite doi şi în afara reuniu- 
nilor: „Se recomandă celor care simt simpatie unul pentru 
celălalt s-o ofere împreună foarte des. De fiecare dată că o fac, 
sînt siguri că vor crea un spirit în cer“, spunea el.154 Un pam- 
flet, scris după relatările unor martori, a denunţat scenele de 
nebunie erotică dezlănţuite de Maréchal după slujba religioasă, 
obligindu-l pe acesta să fugă. Ileşind din închisoare în 1848 şi 
regăsindu-şi soţia mistică, Dhocedoel, Vintras a reuşit să-şi ex- 
tindă Opera de Compasiune, l-a recuperat pe abatele Maréchal, 
care se ascundea cu o prostituată într-un bordel, şi l-a numit 
„Pontif provictimal“ al sectei sale. Între 1852 şi 1862, Vintras 
a trebuit să se exileze la Londra unde a publicat Evangile éter- 
nel; la întoarcerea sa, a înfiinţat la Lyon Carmelul lui Iie şi a 
fost privit ca un sfint neînțeles. La a doua sa călătorie în Anglia, 
în 1861, Eliphas Levi l-a întilnit la Londra şi l-a atacat în nu- 
mele Înaltei Magii, declarindu-i secta „anarhică şi absurdă“ şi 
făcîndu-l fals pontif în ciuda veşmintului sacerdotal pe care şi-l 
făcuse, o robă de purpură şi „un sceptru magic terminat cu o 
mină cu degetele strinse, cu excepţia degetului mare şi inela- 
rului, degetele consacrate lui Venus şi Mercur“.155 

În aceeaşi perioadă, abatele Joseph Boullan, care-şi dăduse 
doctoratul în teologie la Roma şi aparținuse congregaţiei Preţio- 
sului Sînge din Albano, a întîlnit în 1856, la Notre-Dame-de-la- 
Salette, o călugăriţă cu care se produsese un miracol, maica 
Adele Chevalier, care pretindea că este în comunicare perma- 
nentă cu Sfinta Fecioară. Ei au întemeiat împreună Opera se- 
parării sufletelor, pentru a răscumpăra păcatele omenirii şi a 
vindeca „bolile drăceşti“. Şi-au instalat comunitatea la Bellevue, 


154. Cf. Adrien Gozzoli, Les Saints de Tilhy-sur-Seule, Caen, 1846. 

comunitate care asculta de regulile ditate lui Adele Chevalier 
de o voce interioară. Nişte plingeri adresate episcopului de Ver- 
sailles au dus la condamnarea lui Boullan, în 1865, la trei ani 
închisoare; la proces s-a aflat că, pentru a-şi vindeca posedaţii, 
folosea remedii scatologice; de exemplu, să-i bea urina ameste- 
cată cu cea a maicii Chevalier.156 Într-adevăr, el da crezare lu- 
crării Liber secretorum, atribuită lui Albert cel Mare, în care sînt 
prescrise diferite întrebuinţări magice ale excrementelor. Totuşi, 
la ieşirea sa din închisoare, după ce a fost în pelerinaj la Assisi 
şi a înfiinţat în 1870, la Paris, Les Annales de la sainteté au 
XLX-e siècle, Boullan a continuat să se specializeze în lupta îm- 
potriva farmecelor. Cînd a murit Vintras, în 1875, s-a instalat 
ca succesorul lui în fruntea societăţii Carmelul lui Ilie de la 
Lyon. A înfiinţat Pontificatul feminin, numit „Marisiac al Car- 
melului“ a cărui primă „preoteasă a Mariei“ a fost-clarvăzătoa- 
rea Julie Thibaut, care intra în transă pentru a-l informa de 
manevrele incubilor şi ale fermecătorilor. 

Boullan predica „legea regenerării sfinte“ care vindeca viciile 
şi pasiunile: „Deoarece căderea din Eden s-a datorit unui act 
de dragoste vinovată, numai prin acte de dragoste, religios îm- 
plinite, poate şi trebuie să se facă Mîntuirea Omenirii“.157 Apro- 
pierea sexuală, făcută în mod ceresc cu spirite superioare, pen- 
tru a te ridica pe tine, este numită „uniune de înţelepciune“; 
într-un fel infernal, cu inferiori, chiar cu demoni şi animale care 
pot deveni astfel mai buni, este o „uniune de caritate“. Cînd 
pune în contact două fiinţe egale care-şi combină fluidele, acest 
act este un „duet de viaţă“. Datorită acestei doctrine de dragoste 
purificatoare, Boullan pretindea: „Putem să ne formăm pe acest 
pămînt un corp edenal pe care-l vom numi corpul spiritual glo- 
rios.“ Femeile pe care le iniţia la aceste „uniuni oculte“ care 
erau, uneori, „uniuni la distanţă“ semânau foarte bine cu acele 
călugăriţe posedate de altădată. Julie Thibaud, al cărei portret 
a fost făcut de Huysmans în Carnetele sale („ţărancă pîntecoasă 
cu sîni mari... masca napoleoniană, întunecată, argăsitâ“) era 
chinuită de incubi pînă acolo încît făcea sarcini nervoase. Ea a 
dezvăluit faptul unui preot din Lyon care i-a scris, la 7 ianuarie 
1887, lui Stanislas de Guaita: „Nefericita este obligată să su- 
porte nu numai mingiierile şi îmbrăţişările spiritelor luminii, 
dar şi a ceea ce ea numeşte humanimale, monştri puturoşi, 


156. Cf. Joanny Bricaud, L'Abbe Joseph Boullan, Paris, Chacornac, 

care-i împut camera şi patul şi care se unesc cu ea pentru a 
se ridica la umanizare. Ea m-a asigurat că au lăsat-o grea de 
mai multe ori şi că, în timpul celor nouă luni de gestație, a 
resimţit toate simptomele, chiar şi semnele exterioare de sar- 
cină. — Cînd îi vine timpul, ea naşte fără dureri şi din organul 
pe unde ies copiii ies vinturi“.158 

Stanislas de Guaita, scandalizat, şi-a trimis secretarul, pe 
Oswald Wirth, să facă o anchetă despre abatele Boullan, cu- 
legînd astfel mărturii despre felul în care acesta punea în prac- 
tică „ascensiunea“ care „se multiplica cu zece“, ceea ce voia să 
spună „a pune pe 1 în O — falusul în kteis“.159 Guaita a reunit 
atunci, la 23 mai 1887, în tribunal de onoare, pe iniţiaţii din 
Rosa-Crucis cabalistă, care l-au condamnat pe Boullan ca „vră- 
jitor şi protector al unei secte dezgustătoare“, ce duce la „pro- 
miscuitatea fără margini, la ubicuitatea neruşinării, la adulter, 
la incest, la bestialitate, la incubism şi, în sfîrşit, la ona- 
nism“.160 Vedem deci că marii ocultişti, departe de a fi inven- 
tatorii ideilor despre incubi, farmece, posedare, liturghia neagră 
(toate acestea venind din creştinismul ezoteric), le-au controlat 
abuzurile. 

Această condamnare l-a făcut pe abatele Boullan să creadă 
că Guaita voia să-l ucidă prin mijloace magice aşa încît a înce- 
put nişte ceremonii împotriva vrăjilor. Huysmans, care-i luase 
partea, s-a plins că primeşte în fiecare noapte în pat „lovituri 
fluidice“ pe care le-a atribuit lui Guaita; în iulie 1891, s-a dus 
la Lyon, la Boullan, care a făcut „sacrificul de glorie al lui Mel- 
chisedec“ pentru a-l exorciza. Cînd a murit Boullan, în 1893, 
Huysmans şi Jules Bois au insinuat că acesta sucombase în 
urma unei agresiuni a lui Guaita; acesta i-a provocat la duel, 
ca să se bată „nu cu armele oculte de care ziceţi că vă temeţi 
şi pe care nu le utilizez“. Huysmans nu a răspuns provocării; 
în schimb, Jules Bois a acceptat duelul cu pistolul, care n-a 
avut însă urmări grave. 

Stanislas de Guaita nu era nicidecum un puritan, dar era 
un purist al ocultului. El a confirmat importanţa magiei sexua- 
le, spunînd: „Abstinenţa nu reprezintă o regulă inflexibilă în 
înalta magie astfel că anumite lucrări teurgice, de un ordin 


158. S. de Guaita, Le Temple de Satan, op. cit. Din discreţie, Guaita 
nu dă numele corespondentului său, dar este vorba, evident, de prietenul 
său, canonicul Roca, pasionat de ocultism. 

159. Ibid., p. 446. 

160. Ibid. 

foarte înalt, implică actul venerian ca o condiţie expresă a împli- 
nirii lor. Dragostea sexuală, nu cea îndurată, ci aceea dorită, 
se dovedeşte a fi una din forţele cele mai eficace iar magistrul 
o poate ritualiza în vederea obţinerii unor rezultate de excep- 
ție.“161 


Hierogamia în timpurile moderne 


De pe la mijlocul secolului al XIX-lea, filozofia ocultă a fost in- 
fluenţată de yoga tantrică, de taoism, ale căror procedee de ma- 
gie sexuală au început să fie cunoscute şi să se difuzeze în 
cercurile iniţiatice. Inspirindu-se din hinduism şi din ascetis- 
mul chinez, ocultiştii moderni au vrut să revalorizeze hieroga- 
mia, unirea sacră în care bărbatul şi femeia se consideră preo- 
tul şi preoteasa unei religii primordiale şi caută în împreunare 
un efect mult mai sublim decît plăcerea. 

Yoga tantrică este bazată pe maithuna, act sexual ceremo- 
nial folosit în India încă din timpurile vedice, care este, în ace- 
laşi timp, o meditaţie, un mijloc de a învăţa să-ţi ritmezi respi- 
raţia şi o fuziune a fiinţei cu Cosmosul. Aici, cuplul uman se 
identifică cu perechea divină (şi adulteră) a lui Krishna şi Ra- 
dha. Yoghinul, copulind, se străduie să ajungă la „starea în- 
născutului“, la „bucuria dispariţiei eului“, iar pentru aceasta el 
trebuie să se retragă din femeie fără să fi ejaculat, căci sperma 
reţinută va urca pînă în virful creierului — simbol al viriului 
muntelui Meru — şi acolo va declanşa extazul (iată de ce, în 
limbajul tantric, sperma este numită bodhicitta, „gîndul Ilumi- 
nării“). Tehnicile maithuna sînt variate, cele mai ciudate fiind 
acelea ale şcolii Sahajiyă din Bengal, dezvăluite de Manindra 
Mohan Bose!62: timp de patru luni, bărbatul o serveşte pe fe- 
meie ca un servitor, dormind în aceeaşi cameră, dar nu în ace- 
laşi pat; timp de alte patru luni, el doarme cu ea, pe partea 
stingă, apoi timp de patru luni pe partea dreaptă; în sfirşit, 
dorm îmbrăţişaţi şi atunci cînd vor fi antrenați să separe vo- 
luptatea de orgasm vor putea practica coitul. Unii nu practică 
maithuna decît o dată în viaţă, din pricina complexităţii proto- 
colului ei. Într-un alt ritual, bărbatul începe prin a recita de o 
sută opt ori o formulă mistică, se înclină de nouăsprezece. ori 


161. S. de Guaita, La Clef de la magie noire, op. cit. 
162. Manindra Mohan Bose, Post-Chaitanya Sahajiyă Cult, Calcutta 
University, 1911. 

în faţa femeii, o îmbăiază, îi aduce ofrande în timp ce ea este 
aşezată pe un taburet, cu braţele ridicate şi nu o duce la pat 
decit după ce a transformat-o în zeiţă prin astfel de acte de 
adoraţie. Toate aceste metode din şcoala Sahajiya ţin de acelaşi 
principiu: „Femeia nu trebuie atinsă pentru plăcerea trupească, 
ci pentru desăvirşirea spiritului“. Maithuna permite yoghinului 
să beneficieze de aspectul transcendent al unei lucrări trupeşti 
pe care ceilalţi bărbaţi, crede el, nu o pot îndeplini fără pericole 
sau fără să se mînjească. 

În China, taoiştii credeau şi ei că actul sexual obişnuit dă- 
unează sănătăţii: „Un singur coit împuţinează viaţa cu un an“, 
spune Yang-sing ven-ming lu (Farmec pentru a hrăni principiul 
vital şi a prelungi viaţa), atribuit lui Tao Hong-jing, autor taoist 
din secolul al VI-lea. Erau convinşi că-l utilizează într-un mod 
care-i întăreşte în loc să-i slăbească. Conform taoismului, ab- 
stinenţa este împotriva naturii: ea împiedică Spiritul şi Suflul 
să se răspindească în organism, iar pe yin (principiul terestru 
de contracție) şi yang (principiul ceresc de dilataţie) să-l traver- 
seze. Corpul omenesc este împărţit în trei cîmpuri de cinabru 
(cinabrul fiind un element al elixirului de nemurire); în cîmpul 
de cinabru interior (pîntecele) se află Esenţa, tsing; fiecare are 
esenţa sa proprie. „De fiecare dată cînd Esenţa este mică, sîn- 
tem bolnavi iar cînd ea se epuizează, murim“, explică P'eng- 
tsu. Trebuie s-o hrăneşti, s-o agiţi pentru ca ea să crească şi 
să se menţină trează: actul sexual serveşte la acest scop, dar 
cu precauţii care să-l facă mai eficace. Există, mai întîi, inter- 
dicţii: nu trebuie să-l faci în timpul unei furtuni, sau după ce 
ai mîncat sau ţi-ai spălat părul, nici în anumite locuri, de exem- 
plu lingă un puț sau lingă un cuptor de bucătărie. În momentul 
unirii, regula este „să intri slab şi să ieşi puternic“, adică să 
introduci penisul flasc în vagin şi să-l retragi în erecţie, ca şi 
cum excitaţia ar fi mai importantă decît potolirea ei. Cînd actul 
sexual se făcea în optzeci şi unul de mişcări (numărul lui yang), 
el era perfect. Alţi autori mai prescriu să pătrunzi în femeie de 
nouă ori puţin adînc şi o dată profund.163 Trebuia să reţii eja- 
culaţia pentru „a hrăni principiul vital“, Lieu-king afirmînd: „Cel 
care este capabil să facă mai multe zeci de coituri într-o singură 
zi fără să lase ca Esenţa să-i scape va fi vindecat de toate bolile 
iar longevitatea sa va creşte“. Pentru taoistul care dorea să aibă 


163. Cf. Henri Maspéro, „Les procédés de «nourrir le principe vital» 
dans la religion taoiste ancienne“, în Journal asiatique, iulie-septembrie, 
1937. 

un Copil, ejacularea era reglementată în Su-niu-king: „La două- 
zeci de ani, o emisie la patru zile; la treizeci de ani, la opt zile; 
la patruzeci de ani, la şaisprezece zile; la cincizeci de ani, la 
douăzeci de zile; la şaizeci de ani, bărbatul trebuie să-şi ţină 
Esenţa închisă şi să nu mai emită“.164 

Actul sexual este făcut şi de călugării taoişti pentru „a de- 
termina Esenţa să revină şi să repare creierul“ (huan-tsing pu- 
nao) şi să dobindească astfel nemurirea. Procedeul pe care Ne- 
muritorii jurau, bind sînge, să nu-l transmită profanilor a fost 
devăluit de Lieu-king: iei penisul şi-l striîngi între două degete 
ale miinii stîngi, expulzezi Suflul îndelung pe gură, apoi scriş- 
neşti din dinţi de mai multe zeci de ori. Scrierea galbena — 
document taoist combătut de budişti — vorbeşte şi de „arta de 
a egaliza suflurile“ în ceremoniile colective la care participau 
toţi credincioşii, cu excepţia fetelor nemăritate. Suen Ngen, 
mort în anul 402, organiza orgii sacre numite „jocurile drago- 
nului şi ale tigrului“, care se petreceau într-o cameră sub con- 
ducerea unui Instructor, după un post de trei zile. 

Totuşi, tehnicile sexuale indiene şi chineze nu stabilesc nici 
o egalitate în cadrul cuplului. Chiar şi atunci cînd este supraes- 
timată, femeia serveşte drept instrument bărbatului. Pentru yo- 
ga tantrică, cea mai bună parteneră este cea din casta inferioa- 
ră, cum ar fi dombi (spălâtoreasa) din Cîntecele mistice ale lui 
Shahidullah. Cu cît are o origine mai umilă, cu cît e mai vicioa- 
să sau chiar urită, cu atit transformarea ei în zeiţă devine o 
faptă meritorie. Femeia are o importanţă atît de mică încît Sa- 
hajiyă a inventat o tehnică în maithuna cu o femeie imaginară, 
o sucubă, tot atît de completă ca şi cu o femeie reală. În tan- 
trism, remarcă Mircea Eliade, „feminitatea este indispensabilă 
perfecțiunii, dar femeia nu-i este indispensabilă“. 165 În ce-i pri- 
veşte, călugării taoişti nu aleg decît femei de mai puţin de treizei 
de ani şi recomandă să le schimbi după fiecare excitație. Lieu- 
king spune: „Cînd schimbi femeia de mai multe ori, binele spo- 
reşte; dacă într-o noapte schimbi zece femei este cel mai mare 
bine“. Cele care cunosc procedeul trebuie eliminate; ele îl vor 
folosi numai spre binele lor — ca Si-wang-mu, o femeie care a 
atins Tao pe cale sexuală — şi nu vor îi de nici un folos pentru 
bărbat. Este vorba deci de o experienţă egoistă, în care se caută 
propria evoluţie în detrimentul celuilalt. Ocultiştii occidentali, 


164. Yu-fong tche-yao, în Henri Maspero, op. cit. 
165. Mircea Eliade, Yoga. Essai sur les origines de la mystique indien- 
ne, Paris, Paul Geuthner, 1936. 

reluînd aceste date, au vrut să creeze o metodă care să satis- 
facă în acelaşi timp şi pe bărbat şi pe femeie, fâcîndu-i perfect 
egali. 

Iniţiatorul modern al magiei roşii (numele magiei sexuale in- 
spirată din tantrism) a fost medicul american Pascal Beverley 
Randolph (1825-1875), fiul natural al unui bărbat din statul 
Virginia şi al unei metise originare din Caraibe. La douăzeci şi 
cinci de ani, Randolph a intrat într-o societate secretă din Bos- 
ton, Hermetic Brotherwood of Luxor, al cărei Mare Maestru era 
Peter Davidson care se opunea spiritismului ce începuse să se 
răspîndească în Statele Unite. În timpul războiului de Secesiune, 
Randolph a recrutat dintre sclavi o legiune de voluntari pentru 
a lupta în tabăra antisclavagistă şi şi-a atras stima lui Abraham 
Lincoln şi a generalului A. H. Hitchcock. După diferite călătorii, 
în special în Franţa unde doctorii Fontaine şi Bergevin s-au in- 
teresat de lucrările lui, Randolph a întemeiat la Boston, în jurul 
anului 1868, Eulis Brotherwood, grup inițiatic ce căuta „exploa- 
tarea practică a forţei magice sexuale“, conform învăţăturii sale 
cuprinse într-un manuscris copiat în şaizeci de exemplare pen- 
tru Fraţii din Eulis. Maria de Naglowska a tradus în franceză 
şi a publicat sub titlul Magia sexualis ritualul celui de al doilea 
grad din această învăţătură, neacordind importanţă ritualului 
din primul grad (astrologie şi chimie ocultă) şi celui din al trei- 
lea grad (despre piatra filozofală). 

După Randolph, unirea sexuală este o rugăciune în doi, care 
nu poate fi bine îndeplinită decît dacă femeia este „moral su- 
perioară“, dacă raportul rămîne inocent („dincolo de plăcerea 
trupească, ţintiţi unirea sufletelor“, spune el), dacă trupurile 
sint foarte curate, dacă se păstrează misterul despre intimitatea 
cuplului şi dacă se respectă tot soiul de prescripţii enumerate 
de el. Trebuie mai înainte să obţii stăpînirea de sine şi „puterea 
de evocare“ prin exerciţii de volanţție (forţă pasivă şi rece care 
ascultă de intelect şi este lipsită de orice pasiune), de decretism 
(„capacitatea de a da ordine ineluctabile“, „puterea de a crea 
entităţi“), de pozism (studierea, cinci minute pe zi, în faţa oglin- 
zii, a unei poziţii speciale a trupului corespunzind unei stări 
mintale determinate, minie pură, bunătate abstractă etc.). Ran- 
dolph mai indică şi culorile, parfumurile astrologice, melodiile 
susceptibile de a face să crească intensitatea psihismului. 

Operațiunile magice sexuale sînt îndeplinite cu şapte sco- 
puri principale: încărcarea condensatorilor fluidici (adică a ta- 
lismanelor şi statuetelor pentru vrăji), producerea unei influ- 
enţe magnetice ce-l supune pe partener, realizarea unui proiect 

precis, determinarea sexului copilului care va fi conceput, rafi- 
namentul simţurilor, regenerarea energiei vitale, provocarea de 
viziuni supraumane. Trebuie să se ţină seama de poziţia lunii: 
în faza ei de creştere, o favorizează pe femeie; cînd luna des- 
creşte, bărbatul e cel privilegiat. Randolph sfătuieşte: „Nu vă 
uniţi mai mult de o dată sau de două ori pe săptămînă... Înain- 
te, în timpul şi după actul de dragoste, aveţi în voi imaginea 
clară a ceea ce doriţi.“166 A desenat schiţele a cinci poziţii prin- 
cipale ale „rugăciunii de dragoste“: poziţia aşezat, frunte lingă 
frunte, „este eficace pentru a pune în acord — ca două instru- 
mente care trebuie să cînte aceeaşi muzică — pe bărbat şi pe 
femeie care fac operaţiunea magică de dragoste“, poziţia ogaru- 
lui-femelă, cînd cei doi operatori sînt de acord, „serveşte pentru 
a proiecta o influenţă viguroasă în cercul exterior“ etc. 

Un cuplu care-şi foloseşte sexualitatea pentru a obţine suc- 
cesul unui proiect îşi va impune o activitate -care se va întinde 
pe o durată de patruzeci şi opt de zile. În primele şapte zile, 
femeia nu va intra în camera bărbatului, unde acesta va înde- 
plini rituri preliminare; apoi, coitul va fi practicat la fiecare trei 
zile, timp de patruzeci şi una de zile. Este necesar ca spasmul 
masculin şi orgasmul feminin să se producă în acelaşi timp de- 
oarece din el va decurge un curent mental ce va modifica astra- 
lul, după voia lor. Mai mult, plăcerea împărtăşită se supune 
legii de polarizare inversă a cuplului: la bărbat, sexul este po- 
zitiv iar capul negativ; la femeie, capul este pozitiv iar sexul 
negativ; iată de ce bărbatul fecundează fizic pe femeie iar femeia 
îl fecundează spiritual pe bărbat. Dr Adrien Peladan fiul afirmă, 
influenţat de Randolphe, că femeia este destinată creaţiei ute- 
rine şi nu creaţiei cerebrale, dar că ea are un creier bărbătesc 
care-l fecundează pe cel al bărbatului: „Sub proiecția gîndirii 
femeii, creierul feminin al bărbatului începe să conceapă“.167 
Sistematizind această noţiune, Maria de Naglowska, a înfiinţat, 
în 1932 la Paris, Conifreria Săgeţii de aur, al cărei scop era să 
pregătească domnia Mamei (ce urma domniei Tatălui şi Fiului 
stabilită de era creştină), formînd „preotese de dragoste“ capa- 
bile să fecundeze moral pe bărbaţi. Mişcarea ei, de un feminism 
impunător, cu un ritual codificat în cartea sa La Lumiere du 
sexe (1933), pretindea că neutralizează Râul opunindu-i acte 


166. P. B. Randolph. Magia sexualis, Paris, Robert Telin, 1931. 
167. Dr A. Peladan fiul, Anatomie homologique, Paris, J.-B. Bailliere, 
1886. 

sexuale religioase, făcute sub conducerea unor prostituate sa- 
cre, comparabile cu hierodulele din Byblos.168 

La începutul secolului al XX-lea, Aleister Crowley, scriitor, 
cu o înclinaţie specială pentru tot ce era scandalos, afişind un 
dandism vicios ce depăşea dandismul lui Oscar Wilde, a început 
să combine magia neagră cu magia roşie. Pe cît de rafinat, pe 
atit de depravat, referindu-se la Gnoză, yoga tantrică şi la su- 
fism ca un erudit şi cunoscător, el şi-a dezvăluit experienţele 
în The Confessions of Aleister Crowley (1930), autobiografie pe 
care a numit-o „autohagiografie“; se identifica cu un „sfint al 
lui Satan“ şi-şi spunea chiar the Great Wild Beast (Marea Fiară 
Sălbatică), făcînd aluzie la Fiara 666 din Apocalips. Născut în 
1875 la Leamington (Warwickshire), într-o familie de fânatici 
religioşi, şi-a dovedit temperamentul excentric încă din timpul 
studiilor, la Trinity College din Cambridge, purtind cămăşi de 
mătase, fulare lungi în loc de cravată, frunză de viţă la buto- 
nieră şi un vultur de bronz la joben. După ce a publicat un 
poem filozofic, Aceldama (1898), a făcut elogiul erotismului în 
White stains (Pete albe); apostrofat de ziare, a ţinut o conferință 
de presă despre „sărăcia vieţii sexuale în Marea Britanie“; 
aceasta a avut loc la Londra, în casa amantei sale, Veronica 
Lind, iar Crowley se afla în faţa unei tapiserii hinduse repre- 
zentind un falus. S-a înscris în societatea iniţiatică Golden 
Dawn (Zorile Aurii) căreia îi aparţineau romancierii Arthur Ma- 
chen şi Bram Stocker (autorul romanului Dracula). Cu ocazia 
iniţierii sale, făcute de McGregor Mathers, Marele Maestru al 
Ordinului, Crowley, devenit Frater Perdurabo, a avut revelaţia 
vieților sale anterioare: fusese preot la Theba; Ankh-n Khonsu, 
sub cea de a XXVI-a dinastie; cavaler baltic, Heinrich von Dor- 
ne, în secolul al XII-lea; papa Alexandru al VI-lea; părintele 
Ivan, un călugăr din Balcani ş.a.m.d. 

Moştenind o avere mare, Crowley a cumpărat conacul din 
Boleskine, lingă Loch Ness, în regiunea Highlands, ca să facă 
acolo magie împreună cu Allan Bennett, zis Iehi Aour. Mai mult, 
sub numele de Vladimir Svarefi, a închiriat la Chancery Lane 
un apartament din care două camere, „templul alb“ şi „templul 
negru“, au fost folosite pentru ceremonii orgiace. După o călăto- 
rie în vederea culegerii de informaţii în Mexic şi în India, s-a 
căsătorit la Londra cu Rose Edith Kelly, prima sa „Femeie pur- 
purie“, avind daruri de mediu, pe care a luat-o cu el la Cairo. 


168. Cf. „Maria de Naglowska et le satanisme feminin“ în cartea mea 
Les Liberateurs de l'amour, Paris, Editions du Seuil, 1977. 


428 ISTORIA FILOZOFIEI OCULTE 


Prin intermediul Rosei, Crowley a intrat în comunicare cu en- 
titatea Aifass care, vorbind prin gura soţiei sale aflate în transă, 
i-a dictat, în trei zile, The Book of the Law (Cartea Legii), ce 
anunţa era nouă, „Eonul lui Horus“. Din acel moment, Crowley 
s-a proclamat şeful societăţii Astrum Argentinum, mişcare ezo- 
terică ce credea că fiecare om este o stea. 

La întoarcerea ei la Londra, Rose, dezaxată de stările de 
clarviziune, a trebuit să fie internată, după ce i-a dăruit o fiică 
pe care a numit-o Nuit Ma Athathoor Hecate Sappho Jezebel 
Lilith. În 1909, Crowley a întreprins o expediţie în Algeria îm- 
preună cu Victor Neuburg, însărcinat să-i noteze cuvintele cînd 
îl va face să apară, în deşertul Choronzon, pe Spiritul Răului. 
Au fost găsiţi pe jumătate morţi de epuizare în oaza El-Golea. 
Apoi, Crowley s-a legat cu Leila Waddel, a doua sa „Femeie pur- 
purie“, care avea viziuni sub acţiunea anhaloniumului (derivat 
al peyotl”). A înfiinţat The Equinox, revistă care apărea de două 
ori pe an, la echinocțiul de primăvară şi la cel de toamnă; acolo 
şi-a publicat jurnalul magic. În această perioadă, şi-a ras capul, 
păstrind în faţă o „meşă falică“, ce simboliza falusul lui Osiris. 
Crowley nu era interesat decît de magia sexuală, pe care o nu- 
mea Magick (litera k însemniînd kteis, numele grec al organului 
sexual feminin). Book Four (Cartea Patru), pe care a compus-o 
în toamna lui 1911 a fost produsul unei experienţe de High 
Magick Art cu dansatoarea Mary dEst6, alias sora Virakam. 

În 1914, Aleister Crowley s-a dus la New York unde şi-a 
multiplicat provocările ţinind un discurs statuii Libertăţii, ru- 
pîndu-şi paşaportul, locuind în Washington Square într-un 
apartament unde dădea vizitatoarelor lui „sărutul şarpelui“ 
(muşcîndu-le de încheietura miinii şi de gît). De acolo, a adus 
o nouă adeptă, Leah Faesi, rebotezată Alostrael. Împreună cu 
ea şi cu o altă concubină, Ninette Shumway, zisă sora Cypris, 
a creat, în aprilie 1920, Mînăstirea Theleme la Cefalù, în Sicilia. 
În această casă, unde încăperea centrală, cu un altar cu şase 
feţe, îi folosea pentru „liturgia gnostică“, Crowley, sub pseudo- 
nimul de Alastar de Kerval, cu cercei în urechi, cu unghiile vop- 
site în negru, s-a dedat la toate excesele drogurilor, misticii 
răstălmăcite şi ale sexului. Discipolii săi trebuiau să se pedep- 
sească singuri, făcîndu-şi tăieturi cu briciul pe braţ, de fiecare 


* Peyotl — plantă din Mexic (Cactee), numită ştiinţific echinocactus 
Williamsii; conţine un alcaloid, mescalina, care are proprietatea de a pro- 
voca halucinaţii (n.t.). 

dată cînd spuneau „Eu“. Scenele din Minăstirea Theleme au 
luat sfirşit cînd Mussolini l-a expulzat pe Crowley din Sicilia, 
la 1 mai 1923. 

S-a instalat apoi în Franţa şi şi-a publicat la Paris, în 1929, 
Magick in theory and practice, suma sa filozofică, în care arăta 
că nu rezerva magick unei clase de privilegiați şi că oricine pu- 
tea să fie iniţiat: „Am scris această carte pentru a-l ajuta pe 
bancher, pe boxer, pe biolog, pe poet, pe marinar, pe băcan, pe 
muncitoare, pe matematician, pe dactilografă, pe jucătorul de 
golf, pe soţie, pe consul — şi pe toţi ceilalţi — să se realizeze 
singuri, perfect, fiecare în funcţia sa personală.“169 Capitolul O 
explică „teoria magică a universului“ iar următoarele cum să se 
opereze evocarea spiritelor, pregătirea talismanelor, divinaţia şi 
tot felul de lucrări de vrăjitorie — de dragoste şi de ură, de 
distrugere, de creaţie şi de descompunere. Apreciind că cea mai 
bună formă de rugăciune colectivă este „drama rituală“, 
Crowley dă diferite exemple; constatăm astfel că „orgiile“ sale 
nu erau distracţii de lupanar, ci nişte grave ceremonii dionisia- 
ce. „Liturghia sa gnostică“ era într-adevăr demnă de gnostici170; 
o celebra în robă albă, cu stihar de un roşu aprins cu auriu, 
cu lancea sacră în mînă şi cu o coroană de electrum” împodo- 
bită cu un şarpe ridicat pe cap. Îl asistau o preoteasă îmbrăcată 
în alb, albastru şi auriu, doi copii, unul în negru, celălalt în 
alb. După cîntecul de început de liturghie, adorarea celor patru 
elemente, rugăciuni, sfinţirea „prăjiturilor de lumină“ (cakes of 
light) destinate împărtăşaniei credincioşilor, nunta mistică ce 
încheia această liturghie era pur simbolică, preoteasa luînd cu 
mina dreaptă lancea preotului, oferindu-i cu stinga o cupă, pro- 
nunţind amindoi cuvinte sacramentale. 

După ce a epuizat acest gen de experienţe, Aleister Crowley 
a trăit pînă la moartea sa, în 1947, într-o vilă din Netherwood, 
The Ridge, în regiunea Hastings, aparţinind unui discipol care 
afişase un regulament, cu mult umor negru: „Vizitatorii sînt ru- 
gaţi să nu deranjeze fantomele.“ Acolo l-a întîlnit biograful său, 
John Symonds, sub înfăţişarea unui bătrîn cu barbişon ascuţit, 
într-un costum de catifea ai cărui pantaloni nu treceau de ge- 


169. Magick in theory and practice, by the Master Therion (Aleister 
Crowley), p. 15, Paris, Lecram Press, 1929. 
170. Cf. „Ecclesiae Gnosticae Canon Missae“, în Magick in Theory 
and practice, op. cit., pp. 345-361. 
* electrum, aliaj din aur şi argint, foarte apreciat în Antichitate 
(n.t.). 

nunchi, luciferian aprig, hrănindu-se în general cu un ou şi cu 
o injecție de heroină.17! Opera lui Aleister Crowley, cuprinzind 
culegeri de poeme, povestiri şi ritualuri magice, a fost un ames- 
tec de noţiuni luate din Cartea egipteană a Morților, de învă- 
ţâminte preluate de la John Dee, din yoga tantrică şi din cartea 
de magie atribuită lui Abramelin Magul. A utilizat cu frenezie 
sexualitatea, căutînd în mod periculos să juiseze, cu un paro- 
xism care-i exaspera nervos pe partenerii lui; i se poate reproşa 
că a fost adjuvante artificiale (alcool, droguri), în timp ce Ran- 
dolph se limita numai la excitante naturale (culori, parfumuri). 
Acest personaj uluitor rămîne cel care a realizat cel mai bine 
hipnoza sexuală, care permite unui cuplu să exploreze lumea 
invizibilă, amantul fiind operatorul iar iubita, fiind mediumul. 

Gurdjiev, mag rus, născut în 1877 la Alexandropol, a invo- 
cat şi el „sexul ca mijloc de eliberare“ în doctrina sa care se 
baza atît pe un roman cosmogonic, cit şi pe un sistem educativ. 
A declarat că datora mult tatălui său, timplar şi bard iluminat, 
căruia i-a publicat maximele, şi învățătorului său, părintele 
Borş. În 1905, într-o cafenea din Moscova, Gurdjiev l-a întâlnit 
pe Uspenski, discipolul care avea să-l glorifice în Fragments 
d'un enseignement inconnu; iar în anul următor, pe compozito- 
rul Thomas de Hartmann, care va povesti viaţa lui cu Gurdjiev. 
În 1917, Gurdjiev, supranumit „Oacheşul“ sau „Grecul negru“ 
din pricina aspectului său, înfiinţează la Esentonki, la nord de 
munţii Caucaz, „Institutul pentru dezvoltarea armonică a omu- 
lui“ unde îşi constriîngea elevii la exerciţii ascetice. Izbucnind 
războiul civil, Gurdjiev transferă acest institut la Tbilisi, apoi la 
Constantinopol; în 1922, sosind în Franţa, se instalează într-o 
vilă numită „Schitul“, la Avon, lingă Fontainebleau. Katherine 
Mansfield, sosind la Paris la 3 octombrie 1922 şi auzind vor- 
bindu-se de el, se refugiază acolo, unde şi moare la 9 ianuarie 
1923 în prezenţa lui John Middleton Murry. 

Institutul lui Gurdjiev era o „şcoală a celei de a patra căi“, 
deschizind, în locul celor trei căi tradiţionale ale fachirului, că- 
lugărului şi yoghinului, „calea omului viclean“, care-l ducea pe 
individ la eliberarea de tot ceea ce făcea din el o maşină. Mem- 
brii acestuia îndeplineau Munca, activitate care implica munca 
pentru sine, munca pentru celălalt şi munca pentru şcoală, 
pentru a ajunge la o „nouă naştere“. Maşina umană, pusă în 
mişcare de şapte „centri“ fizici şi psihici, frinaţi de „tampoane“ 


171. John Symonds, The Magic of Aleister Crowley. Londra, Frede- 
rick Muller, 1956. 

(inhibiții de tot felul), funcționează cu diferite hidrogene; „tabela 
hidrogenelor“ — el deosebeşte douăsprezece hidrogene care al- 
căãtuiesc „o scară ridicată de la pămînt la cer“ — este tot atît 
de importantă pentru Gurdjiev pe cît era de importantă pentru 
Paracelsus asociația dintre sare-sulf-mercur. Cea mai puternică 
dintre toate este sexualitatea care consumă hidrogenul si 12: 
iată de ce degajă ea o energie benefică pentru eliberarea perso- 
nalităţii. 

După Gurdjiev, a abuza de sex constituie un rău care are 
cele mai grave consecinţe. „Dar nu înţelegem aproape niciodată 
ce înseamnă a abuza de sex. Nu este vorba aici de excese se- 
Xxuale sau de perversiuni sexuale. Acestea nu sînt decît nişte 
forme relativ inofensive ale abuzului de sex. Nu, este indispen- 
sabil să cunoaştem foarte bine maşina umană ca să înțelegem 
ce înseamnă a abuza de sex, în sensul adevărat al expresiei. 
Ea înseamnă munca greşită a centrilor în raportul lor cu cen- 
trul sexual, cu alte cuvinte, acţiunea sexului făcindu-se cu aju- 
torul celorlalte centre iar acţiunea celorlalte centre exercitin- 
du-se cu ajutorul centrului sexual.“172 Sexul are un dublu ca- 
racter de impetuozitate şi de inutilitate pe care-l comunică cen- 
trului intelectual, centrului emoţional, centrului motor, cînd a- 
ceştia îi împrumută energia. Mai mult, dacă centrul sexual este 
jefuit de celelalte centre, el nu mai are forţa să constituie „hra- 
nă fină a impresiilor“, necesară producerii de hidrogene supe- 
rioare. Idealul este ca centrul sexual să poată fi menţinut 
independent faţă de celelalte centre; trebuie deci să respingi ab- 
stinenţa, ca şi desfriul, deoarece una face ca sexul să depindă 
de spirit iar celălalt, ca spiritul să depindă de sex. 

Elevii lui Gurdjiev au făcut o demonstraţie de „dansuri sa- 
cre“ în 1923, la Paris, la Théâtre des Champs-Elysées, iar în 
1924, la New York. Cam în acea epocă, Gurdjiev a început Ré- 
cits de Belzebuth à son petit-fils (care vor apărea în 1956), în 
care miturile sale s-au desfăşurat într-un năvalnic delir de cu- 
vinte. Universul, compus din vibrații, este supus celor două le- 
gi, legea lui Triamazikamno (legea de trei) şi legea lui Heptapa- 
raparshinockili (legea de şapte). Omul este nedesăvirşit, are mai 
multe euri care domnesc rînd pe rînd în fiinţa sa. El păstrează 
urmele „organului Kundabuffeer“ pe care le poseda cîndva şi 
care creează „spectrul de impulsii naulonosniene“. Geniul rău, 
Lentrohamsanin, perturbă lumea, dar împotriva lui luptă Prea 


172. P. D. Ouspensky, Fragments d'un enseignement inconnu, tradu- 
cere din engleză de Philippe Lavastine, p. 361, Paris, Stock, 1949. 

Sfintul Ashyata Sheyimash a cărui bunăvoință trebuie s-o ceară 
iniţiaţii. Ei vor forma „confreria Hishtvori“, care va permite „fi- 
inţelor tricerebrale ale Tetartocosmosului“ să iasă din „cercul 
limbilor amestecate“ şi să se apere de fanteziile îngerilor ne- 
prevăzători, Alguemathant şi Helkguematuis. Iniţierea se va fa- 
ce prin „legamonism-“, transmitere directă a adevărului. 

Munca preconizată de Gurdjiev cuprindea mişcări ritmice, 
dar nu practici licenţioase. „Niciodată n-am văzut ceva scanda- 
los în grupuri“, va spune unul din adepţii săi.173 Departe de a 
predica lipsa de măsură erotică a lui Crowley, Gurdjiev îi în- 
depărta de la învăţătura sa pe psihopaţii sexuali, considerîndu-i 
incapabili de a trnasforma corpul fizic în corp astral: „În muncă, 
numai persoanele complet normale din punct de vedere sexual 
au o şansă. Toate soiurile de «originalităţi», toate gusturile ciu- 
date, dorinţele bizare, frica de acţiunea «tampoanelor», toate a- 
cestea trebuie distruse de la bun început.“174 

Începînd cu 1933, după ce a vindut Schitul din Avon şi a 
renunţat la Institut, Gurdjiev a călătorit în Statele Unite şi şi-a 
terminat viaţa la Paris, unde a murit în 1949, lăsînd o auto- 
biografie postumă, Rencontres avec des hommes remarquables 
(1960), avertizindu-şi cititorii „să nu ia totul à la lettre“. Mai 
mulţi dintre discipolii săi, ca C.S. Nott, Margaret Anderson, Ka- 
thryn Hulme au povestit experienţele avute de el. 

Julius Evola, ultimul dintre marii teoreticieni ai magiei se- 
xuale, s-a inspirat atit din gnosticism cît şi din tantrism. Aris- 
tocrat de origine siciliană, născut la Roma în 1898, a început 
prin a scrie poeme futuriste şi prin a face pictură abstractă. 
Apoi, din 1922, s-a consacrat exclusiv filozofiei, criticînd idea- 
lismul, preconizind un „imperialism păgîn“ şi un individualism 
total, ale cărui principii le-a exprimat în Teoria dell'individuo 
assoluto, 1927 (Teorie despre individul absolut). Între 1927 şi 
1929, a animat la Roma „grupul din Ur“, asociaţie de studii 
ezoterice al cărei organ a fost revista Ur (devenită Krur); lucrările 
acestui grup au făcut obiectul celor trei volume ale lucrării lui 
Evola, Introduzione alla magia quale scienza dell'lo, 1929 (Intro- 
ducere în magie ca ştiinţă a Eului). 

În 1930, baronul Evola a întreprins ascensiunea peretelui 
nordic din Lyskamul oriental, avîndu-l ca ghid pe Eugenio Da- 
vid, şi a practicat, din acea perioadă, alpinismul ca pe un exer- 


173. Vezi documentele strinse de Louis Pauwels în Monsieur Gurd- 
jieff. p. 296, Paris, Editions du Seuil, 1954. 
174. P. D. Ouspensky, op. cit. 

ciţiu spiritual. Sub influența lui René Guenon, a devenit apă- 
rătorul Tradiţiei prin mai multe cărţi importante, dintre care La 
tradizione ermetica, 1931 (Tradiţia ermetica), unde tratează de- 
spre simbolurile şi doctrina „artei regale“, Rivolta contro il mon- 
do moderno, 1934 (Revolta împotriva lumii moderne), cît şi în 
cele zece numere ale revistei sale, La Torre. Făcuse cunoscut 
că nu era nici fascist nici antifascist iar scopul lui era acela de 
a reînvia curentul ghibelin căruia îi aparținuse Dante şi care 
opunea interesele Imperiului intereselor Bisericii. 

Rănit la Viena, în timpul celui de al doilea război mondial, 
în cursul unui bombardament din aprilie 1945, Julius Evola a 
rămas paralizat de ambele picioare. În ciuda infirmităţii sale, a 
mai redactat numeroase lucrări, prin care Metafisica de sesso, 
1958, (Metafizica sexului), Cavalcare la tigre, 1961, (A câlari ti- 
grul) şi autobiografia sa iniţiatică Il Camino del cinabro, 1963 
(Drumul cinabrului). După moartea sa, în 1974, Julius Evola a 
fost incinerat în cimitirul din Spoleto; executorul său testamen- 
tar, Renato del Ponte, însoţit de un grup de discipoli şi de ghi- 
dul Eugenio David, a urcat pînă la ghețarul de pe muntele Rosa 
pentru a arunca într-o crevasă urna ce-i conţinea cenuşa. În 
acelaşi an, s-a constituit la Roma o Fundaţie Julius Evola, cu 
sediul în palatul Baccelli din Corso Vittorio Emanuele, sub pre- 
şedinţia avocatului Paolo Andriani, cu scopul de a-i perpetua 
memoria şi de a menţine Tradiţia. 

Pentru Evola, fiinţa umană este în întregime definită de se- 
xul său, pe care şi-l asumă ca pe un destin; nu existăm decit 
în termeni de masculin sau feminin, dar această diferenţiere 
rămîne adesea obscură: „Masculinitatea şi feminitatea sînt, îna- 
inte de toate, fapte de ordin intem, în asemenea măsură încît 
este posibil ca sexul interior să nu corespundă sexului exte- 
rior.“175 Sistemul lui Evola vizează deci dezvoltarea sexului 
interior şi deplina lui armonie cu sexul exterior. Crezind că 
masculinul şi femininul au funcţii specifice, Evola a combătut 
feminismul vulgar, care mai degrabă revendică pentru femeie 
dreptul de a fi bărbat, decît acela de a fi femeie. El spune: „Nu 
ne putem întreba dacă «femeia este superioară sau inferioară 
bărbatului», aşa cum nu ne putem întreba dacă apa este su- 
perioară focului... +Revendicările» femeii moderne derivă din 
ambiţii greşite, cît şi dintr-un complex de inferioritate — din 


175. Julius Evola, Métaphysique du sexe, Paris, Payot, 1959. 

ideea falsă că o femeie ca atare, fiind «numai femeie», este in- 
ferioară bărbatului.“ 176 

Astfel, magia sexuală constituie rezultatul ultim şi doctrina 
cea mai secretă a filozofiei oculte. Maeştrii au comunicat întot- 
deauna confidenţial discipolilor lor modelele de experienţe 
magice realizabile cu ajutorul sexualităţii; divulgarea acestor 
procedee este o inovaţie recentă, corespunzind unei anumite eli- 
berări a moravurilor; totuşi, numai iniţiaţii, care au obţinut deja 
iniţierea de primul grad, cu tot ceea ce implică ea ca disciplină 
şi noţiuni generale, pot să se dedice acestor îmbrăţişări specia- 
le, asimilabile cu nişte călătorii extatice în doi. Procedeele ero- 
tismului cosmic şi ale hierogamiei nu ar putea fi folosite fără 
ca mai înainte să fi fost aprofundate principiile despre care am 
vorbit în capitolele precedente. Conform unui progres riguros, 
etapa finală a parcursului nostru trebuia să fie magia sexuală, 
deoarece găsim în ea o combinaţie de aritmozofie, de demono- 
logie, de alchimie naturală (transmutarea plăcerii trupeşti în 
absolut spiritual), de medicină ermetică şi de exploatare a as- 
tralului, grupînd sub egida sexului diferite credinţe preliminare 
al căror tezaur a fost lăsat ca moştenire de magii de ieri ocul- 
tiştilor de miine. 

Istoria filozofiei oculte este acum deschisă spre viitor. Proli- 
ferarea sectelor europene şi americane, interesul multor spirite 
serioase pentru tot ce ţine de domeniul irațional, dovedesc că, 
pretutindeni, se face simțită necesitatea de a utiliza resursele 
descoperite de această filozofie. Filozofia oficială, aşa cum a fost 
predată de Bergson şi Heidegger, scolastica debitată din înaltul 
unei catedre unor elevi ce-şi pregătesc o diplomă, nu ajunge să 
calmeze neliniştile contemporanilor noştri sau să le aţiţe pasiu- 
nile; generaţiile noi au nevoie de filozofi insoliţi care să îmbră- 
ţişeze lumea vizibilă şi lumea invizibilă într-o sinteză, prelun- 


176. Ibid. În La Structure absolue, Paris, Gallimard, 1965, Raymond 
Abellio consacră mai multe capitole magiei sexuale, „comuniune în uni- 
versal“, în care îşi exprimă concepţia despre „femeia ultimă“, care, prin 
„intensificarea factorului clitoridian“, va succeda „femeii originare sau 
animale“. Abellio studiază legătura — numită de hinduşi kundalini — în- 
tre organele genitale şi creier prin intermediul plexusului şi spune că 
„această triadă a sexualităţii, cerebralităţii şi plexualităţii care există în 
om“ este „cheia antropologiei“. Este singurul ocultist care a vorbit de „for- 
ţa transcendentală a homosexualității“, pe care o defineşte din punct de 
vedere metafizic şi căreia îi recunoaşte un statut genetic (el admite exis- 
tenţa a patru tipuri de cromozomi care determină patru constituţii funda- 
mentale, două heterosexuale şi două homosexuale). 


MAGIA SEXUALĂ 435 


gind spre secolul al XXI-lea calea cunoaşterii deschisă de Cor- 
nelius Agrippa, Paracelsus, Jacob Boehme, Louis-Claude de 
Saint-Martin, Fabre d'Olivet, Wronski, Stanislas de Guaita, Re- 
né Guenon şi mulţi alţii. 

Am văzut că filozofia ocultă are nişte constante, dincolo de 
varietatea doctrinelor sale. Mai întîi, ea face întotdeauna analiza 
raţională a superstiţiilor, mai puţin pentru a le cataloga, cît 
pentru a scoate din ele aspectul viu, o înţelegere a aspirațiilor 
omenirii. Apoi, ea are diverse credinţe fixe, interpretate diferit 
de la un autor la altul: credinţa în tripla natură a omului, al- 
cătuită dintr-un corp fizic, dintr-un corp astral şi dintr-un spirit 
(hilicul, psihicul şi pneumaticul, după cum spunea Gnoza); cre- 
dinţa în Sufletul Lumii, care vine de la pitagoricianul Timaios 
din Locroi, pentru care universul era o sferă înconjurată de su- 
fletul său, ca un gălbenuş plutind în albuşul din coaja sa, pe 
care gnosticii îl numesc Nous, Paracelsus — M. Eliphas Lévi — 
lumina astrală şi despre care Cornelius Agrippa spune: „Suile- 
tul lumii este o anume viaţă unică ce umple totul, hrăneşte 
totul, care leagă şi ţine împreună toate lucrurile“; credinţa în 
artele divinatorii, dar cu o anumită rezervă; credinţa în nişte 
„forţe rătăcitoare“ ale lumii invizibile, ce pot fi studiate prin ex- 
perienţă şi prin demonologia comparată; credinţa în magnetis- 
mul universal, adică în curenţii de atracţie şi de respingere 
provenind de la fiinţele însufleţite şi neînsufleţite, de la pămînt 
şi de la cer, pe care iniţiatul se străduie s-o utilizeze conştient 
pentru a-şi căpăta puterea; credinţa în puterile metafizice ale 
energiei sexuale, concentrată sau radiantă, dind loc unor abu- 
zuri îngrozitoare (abuzurile vrăjitoriei datorate fantasmelor In- 
chizitorilor şi ale victimelor lor, liturghiile negre inventate de 
satanişti), dar şi unor forme superioare de nunţi mistice şi de 
exerciţii ascetice. Unul din scopurile principale ale filozofiei 
oculte este mai ales acela de a crea o medicină paralelă, con- 
tinuînd tradiția lui Democrit (contemporan şi rival al lui Hipo- 
crate) şi vrind să modifice sau să completeze, şi nu să respingă 
în bloc, ceea ce se predă în universităţi. 

Gîndirea magică este, în adincul omului, cel mai bun şi cel 
mai rău lucru; cel mai bun, cînd îl incită să exploreze necunos- 
cutul; cel mai rău, cînd îi impune iluzii şi-i falsifică raporturile 
cu realitatea; utilitatea filozofiei oculte stă în faptul că ea pro- 
pune mijloace pentru a separa, în acest element vital al psihis- 
mului uman, binele de rău. Dar şi ea trebuie supusă unei critici 
fecunde care s-o determine să se depăşească în funcţie de des- 
coperirile arheologiei şi ale ştiinţei şi să-şi asigure noi progrese. 

Această critică, recomandată deja de ocultiştii secolului al 
XIX-lea, care au căutat să „dezoculteze ocultul“, nu are nimic 
restrictiv. Aşa cum învăţătura lui Hegel rămine valabilă, în po- 
fida erorilor comise în Filozofia Naturii, şi cea a lui Eliphas Lévi 
îşi păstrează întreaga importanţă chiar dacă el s-a înşelat în 
privinţa originilor tarocului. A rectifica greşelile înaintaşilor 
este, pentru cel care stăpineşte o disciplină, un mod sigur de 
a o face să evolueze. Omenirea va fi, din ce în ce mai mult, 
preocupată să topească într-o aceeaşi Tradiţie postulatele ori- 
ginale ale păgînismului antic, ale creştinismului ezoteric, ale re- 
ligiilor orientale şi ale dialecticii occidentale pentru a crea un 
sistem de gindire cu adevărat universal. Un asemenea ideal nu 
va fi îndeplinit decit prin perfecţionarea comportamentelor ini- 
ţiatice utilizate încă din vremea Gnozei, astfel încît să ducă la 
acţiuni şi opere în care magicul va fi în deplină armonie cu 
pragmaticul pentru a preamări viaţa. 

